
মহাত্মা গান্ধী 
ভূমিকা 

মহাত্মা গান্ধীর জীবনী একজন বিশিষ্ট ব্যক্তির জীবনী মাত্র নয়। 
আধুনিক ভারতবর্ষের এক যুগের রাজনৈতিক ও সমগ্র ইতিহাস এবং 
একটি বৈপ্লবিক চিন্তাধারা ও কার্যক্রমের কতকাংশে সার্থক প্রয়োগ । 
তার সঙ্গে জড়িত বহুলোকের কার্যকলাপ ৷ তার সবটা উল্লেখ করা 
সম্ভবপর নয় । কতকটা বিপজ্জনকও ৷ একদিন কথাপ্রসঙ্গে মহাত্মাজী 
নিজেই আমাকে বললেন, “সমসাময়িক ইতিহাস লেখা কঠিন। 
আমার আত্মজীবনী লিখতে লিখতে যখন ১৯২১ সালে এলাম তখন 
আমার ভেতর থেকে কে যেন বলে উঠল “মূর্খ কি করছ'। অমনি 
আমার কলম আপনিই থেমে গেল।” আর যে যতই চেষ্টা করুক 
না কেন, প্রত্যেক ঘটনার ও লোকের কার্ধাবলীর আলোচনার মধ্যে 
লেখকের মন প্রতিফলিত হতে বাধ্য ৷ জিনিসের সৌন্দর্য দ্রষ্টার চক্ষু ও 
মনের উপর অনেক পরিমাণে নির্ভরশীল । আমার নিজের দূর্বলতা 
বা একদেশদশিতার জন্যও অনেক ভুল করতে পারি, কারো৷ উপর 
অবিচারও করতে পারি। অতএব যথাসম্ভব বাদ দিয়ে চলব অন্য 
সকলের সম্বন্ধে বিতর্কমূলক বিষয় সমূহ ৷ সম্পূর্ণ বাদ দেওয়া যায় 
না, ইতিহাস নিতান্ত অসম্পূর্ণ থেকে যাবে । মহাত্মাজীর জীবনীও 
যথাযথ ফুটিয়ে তোলা অসম্ভব হবে । মহাত্মাজীকে আমি যেমনটি 
দেখেছি ও বুঝেছি এ পুস্তক তারই অভিব্যক্তি মাত্র । 

মহাত্মাজী ছাত্র হিসাবে খুব কৃতী ছিলেন বলা চলে না। ছেলে 
বেলায় ছিলেন ভীরু। প্রথম জীবনে তার চরিত্রে সাধারণ মানুষের 
দুর্বলতাও ছিল। তিনি লাজুক ছিলেন খুবই ৷ বক্তৃতা দিতে 
পারতেন না। এমনকি ব্যারিস্টার হয়ে আসার পরও প্রথম বক্তৃতা 
দিতে উঠে পা কাপতে কাপতে বসে পড়েন। পরবর্তী কালের 


২ মহাত্বা গান্ধী 
গান্ধীকে দেখে কে বলতে পারেন পূর্বে তিনি অমনটি ছিলেন। 
ভগবানের বিশেষ অনুগ্রহেই তা সম্ভবপর হয়েছে । 
তার জন্ম বল্লভাচার্ধ সম্প্রদায়ের এক বৈষ্ব পরিবারে । এই 
সম্প্রদায়ের মূল কথা ভগবানের অনুগ্রহ ভিন্ন পরম পদ লাভ সম্ভবপর 
নয়। তাই একে পপুষ্টিমার্গ'ও বলে। ভগবানের অনুগ্রহে পুষ্ট 
পথ বা পুষ্টিমার্গ। উপনিষদের নিয্নশ্লোক এই পথাবলম্বীদের মূল 
কথা £:= 
নায়মাত্ব। প্রবচনেন লভ্যঃ 
ন মেধয়া ন বহুনা শ্রুতেন 
যমেবৈষ বৃণুতে তেন লভ্যঃ’ 
আত্মা প্রবচন বা শাস্ত্রব্যাখ্যা দ্বারা লাভ হয় না, মেধা বা বহু 
শান্তর পাঠের দ্বারাও হয় না, এই আত্মা বা পুরুষ যাকে বরণ করে বা 
যার উপর অনুগ্রহ করে তার দ্বারাই লাভ হয়। মহাত্মাজীর নিজের 
মতও ছিল এই যে, ভগবানের অনুগ্রহ ভিন্ন কিছু সম্ভবপর নয় । 
এই অনুগ্রহ লাভ করেই “মুক হয়ে উঠলেন বাচাল’, ভীরু হয়ে 
উঠলেন তেজন্বী; দেখলাম পল্ছুর গিরি লঙ্ঘন । অবশ্য এজন্য 
তাকে করতে হয়েছিল কঠোর তপস্তা । আগুনে পুড়েই খাটি দোনা 
করেছিলেন তাকে ভগবান। ছেলেবেলা থেকেই তিনি ছিলেন 
সত্যাশ্রয়ী। এই সত্যের দেবা তাকে দিয়েছিল ভগবানের অনুগ্রহ 
সত্যেন হি লভ্যঃ’ উপনিষদের এই বাক্য সার্থক হয়েছিল তার 
জীবনে । সমস্ত জীবনটাই তার সত্যের প্রয়োগ । 
মহাত্মাজী ছিলেন পরম বৈষ্ণব । বৈষ্ণবচূড়ামণি বললেও অত্যুক্তি 
হয় না। ভারতবর্ষে বৈষ্বরা অধিকাংশ হয় কৃষ্ণভক্ত নয় ত রাম- 
উপাসক । তার পরিবারের উপাস্য ছিল শ্রীনাথজী বা শ্রীকৃষ্ণ । 
১৯৫৭ সালে রাজকোটে তার দিদির সঙ্গে সাক্ষাতের সময় ঘরে দেখি 
শ্রীনাথজীর ছবি । মহাত্মাজীর প্রিয় গান ছিল ভক্তকবি নরসিংহ 
মেহতার “বৈষ্ণব জন তো তেনে কহিয়ে**.।” নরসিংহ মেহতা ছিলেন 

কৃষ্ণভক্ত । অবশ্য এই গানে রামনামের কথাই আছে । এত দীর্ঘকালের 
পরিচিতির মধ্যে মহাত্মাজীর মুখে “কৃষ্ণনাম' কখনও শুনি নি, কেউ 
শুনেছেন বলেও জানি না। রামনাম ছিল তার মুখে ও অন্তরে সর্বদা । 
এই রামনাম মুখে নিয়েই হয় তার জীবন অবসান । এর কারণ কি 
সঠিক বলা শক্ত, আজ শুধু অনুমানই করতে পারা যায়। এ প্রশ্ন 
যখন মনে এল তখন আর তিনি আমাদের মধ্যে নেই! তাকে 
জিজ্ঞাসা করে আর উত্তর পাওয়া সম্ভব নয়। 

মহাত্মাজী ছিলেন পরম ভগবদ্বিশ্বাসী। বহুবার তাকে বলতে 
শুনেছি, “ভগবানের ইচ্ছা ভিন্ন গাছের একটি পাতাও পড়ে না৷” এই 
নির্ভরতা যুগিয়েছে তাকে শক্তি। এই তার শক্তির উৎস। সকল 
সত্য ও অহিংসার পুজারীর ইহাই একমাত্র উৎস বলে তিনি মনে 
করতেন। তাই ১৯২১ সালের নবেম্বর মাসে কংগ্রেস স্বেচ্ছাসেবকদের 
গ্রতিজ্ঞাপত্রের মুসবিদার শুরুতেই তিনি লিখেছিলেন -_ “ভগবানের 
নামে আমি এই শপথ করছি।” আমরা অনেকে তখন এর তাৎপর্য 
উপলব্ধি করতে না পেরে করেছিলাম বিরোধিতা ৷ কিন্ত তিনি ছিলেন 
এ বিষয়ে অচল, অটল । বেশ কিছুদিন পরে উপলব্ধি করি এর 
তাৎপর্য। একমাত্র ভারতবর্ষেই একজন উচুদরের রাজনীতিজ্ঞ ধর্মজগতের 
মানুষ । ১৯২১ সালের জানুয়ারী মাসে অহিংস অসহযোগ আন্দোলনে 
যোগ দেওয়ার পর যেদিন তার সঙ্গে প্রথম নিবিড়ভাবে আলাপ 
করার সুযোগ হয়, তিনি আমাকে উপদেশ দিয়েছিলেন_-“জেলেই 
আমি প্রথম উপনিষদ্‌ পড়ি, তখন উপলব্ধি করি যে আমি উপনিষদের 
জীবন যাপন করছি । সেই জীবন যাপন কর ৷” তিনি আমাকে সাধারণ 
রাজনীতির বড় বড় কথা উপদেশ দেন নি, উপদেশ দিয়েছিলেন 
উপনিষদের জীবন বা পবিত্র ধর্মময় জীবন যাপন করতে । রাজনীতিজ্ঞ 
হয়েও আসলে যে তিনি ধর্মজগতের মানুষ এ কথা তার নিজের 
লেখায়ও পাওয়া যায়। “যে সমস্ত ধর্মজগতের মানুষের সঙ্গে আমার 
সাক্ষাৎ হয়েছে তাদের অধিকাংশই ছদ্মবেশী রাজনীতিবিদ, আর 

আমি যদিও রাজনীতির মুখোস পরে আছি, তথাপি বাস্তবে আমি 
একজন ধর্মজগতের মানুষ ৷” তার আত্মকথার প্রস্তাবনায় লিখেছেন 
“আমার য৷ কাম্য, যার জন্য গত ত্রিশ বৎসর ধরে প্রাণপণ চেষ্টা ও 
আকুল আকৃতি করছি তা হচ্ছে আত্মদর্শন, ঈশ্বরের সাক্ষাৎকার ও 
মোক্ষ। আমার চলাফেরা কাজকর্ম সমস্তই এই দৃষ্টি হতে। আমার 
লেখা সমস্তই এই দৃষ্টি হতে, এমনকি রাজনীতিক্ষেত্রে আমার সমস্ত 
প্রচেষ্টাও এই উদ্দেশ্যেই নিয়ন্ত্রিত।” 

ভারতবর্ষে প্রতিভাবান নামী ধর্মপরায়ণ ব্যক্তিকে অবতার বলে 
ঘোষণা করার প্রবৃত্তি খুব সাধারণ । যুগ যুগ ধরে তা চলে আসছে। 
এমনকি মহাপুরুষদের স্পষ্টোক্তি থাকা সত্বেও ভক্তরা সে চেষ্টা হতে 
নিবৃত্ত হন নি। মহাত্মাজীকেও অবতার করার প্রচেষ্টা যে না হয়েছিল 
তা নয়। এর প্রবল বিরোধিতা আসে তার নিজের কাছ থেকেই। 
তিনি স্পষ্ট ও দ্যর্থহীন ভাষায় ঘোষণা করেন যে স্বরাজলাভের 
প্রধান অন্তরার হবে তাকে অবতাররূপে প্রচার করার প্রচেষ্টা । 
তাই সে প্রচেষ্টা অঙ্কুরেই বিনষ্ট হয় । মহাত্মাজী যদি অবতার হতেন 
তিনি আমাদের পূজার বস্তু হয়ে উঠতেন, কিন্তু আমাদের এত 
আপন জন প্রিয় বাপু হতেন না। আমর! তাকে মানুষ এবং 
সকলের আপন জন রূপেই দেখেছি। তিনি ছিলেন মানুষ৷ 
অধ্যাপক আইনস্টাইনের ভাষায় “এ যুগের শ্রেষ্ঠ মানুষ ।” শ্রেষ্ঠ 
মান্য অর্থ দোষক্রটাহীন নন। যাঁর গুণের মাত্রা দোষের চেয়ে 
অনেক বেশী তাকেই আমরা বলি মহাপুরুষ। সেই মহাপুরুষদের 


মধ্যেও আবার যীর গুণের আধিক্য সবার চাইতে বেশী তাকে বলা. 


হয় শ্রেষ্ঠ মানুষ । একদিন বিখ্যাত ভারতপ্রেমিক পিয়ারসন সাহেবকে 
মহাত্মাজী ও রবীন্দ্রনাথ সম্বন্ধে তার মত জিজ্ঞাসা করি। তিনি 
নিজের কোন মত না দিয়ে বলেন-_একই দুটি প্রশ্ন দুজনকে জিজ্ঞাসা 
করি, তার উত্তর যা পাই তা আপনাকে বলছি। প্রশ্ন ছুটি ছিল ঃ 
(১) আপনার সবচেয়ে বড় গুণ কি? ও (২) আপনার সবচেয়ে 


ভূমিকা 
বড় দোষ কি? মহাআজীর উত্তর £ (১) অন্যে জানে, আমি জানি না, 
(২) আমার দোষের সংখ্যা এত বেশী যে তার মধ্যে কোনটি 
সবচেয়ে বড় তা নির্ণয় করতে অসুবিধা বোধ করছি । 

এ উত্তর ঠিক পরম বৈষ্ণবেরই যোগ্য । মহাত্মাজী নিজেও তার 
হিমালয়ের মত সুউচ্চ ভরান্তির কথা উল্লেখ করেছেন। একদিন কথা 
প্রসঙ্গে বলছিলেন, প্রফুল্ল” আমার মন বড় বেশী অন্ুভূতিপরায়ণ, 
অর্থাৎ সহজে বিচলিত হয়। কিন্তু বাইরে তার অভিব্যক্তি তেমনটা 
ছিল না। তিনি সে ভাবাবেগ চেপে রাখতেন। আমার মনে হয় 
এত মিতাহারী ও সংযমী ব্যক্তির রক্তের চাপ খুব বেশী থাকার 
এও একটি কারণ ৷ 

মহাত্মাজীর ধর্মতে কোন গৌড়ামি ছিল না। প্রতিদিনের 
প্রার্থনায় তিনি বলতেন “দর্বধর্মে সমানত্ব'। “ঈশ্বর আল্লা তেরে নাম” 
এ কথাও প্রতিদিন প্রার্থনা সভায় উচ্চারিত হত তার জীবনের শেষ 
কয়েকটি বৎসর । সকলের দ্রয়ারে পৌছে দিতে চেয়েছিলেন তিনি 
এ কথা । তার কাছে মানুষের অস্তরাত্মা ছিল দেশ, ধর্মমত, জাতি ও 
বর্ণের গণ্ডীর সীমার উধ্র্বে। তাই তিনি স্পর্শ করতে পেরেছিলেন 
সকল মানুষের হৃদয় । তিনি জন্মেছিলেন ভারতের অন্তর্গত গুজরাটে, 
কিন্তু মৃত্যুকালে ছিলেন সমস্ত বিশ্বের ৷ 

তিনি মনে করতেন, যে ধর্ম সাধারণের সাধ্যের বাইরে বা রাজনীতি 
ক্ষেত্রে প্রযূজ্য নয় তা ধর্মই নয়। ধর্ম সর্বব্যাপী । রাজনীতি বাদ দিয়েও 
ধর্ম নয়, ধর্ম বাদ দিয়েও রাজনীতি নয় । এই সর্বাঙ্গীণ দৃষ্টি ছিল তার । 
তিনি চেয়েছিলেন অধ্যাত্মভিত্তিক রাজনীতি বা রাজনীতিকে অধ্যাত্মময় 
করতে। ইহাই ভারতীয় কৃষ্টি। তিনি ভারতীয় কৃষ্টির ভাগীরথীতে 
স্মান করে জলধারা আক% পান করে যে অযৃতের আত্মা 
পেয়েছিলেন তা উপভোগ করতে আহ্বান করেছিলেন সকলকে । 
কিছু কিছু ধামিক লোক রাজনীতিকে দোষদুষ্ট বলে তা হতে দুরে 
থাকেন এবং অন্যকে দূরে থাকবার উপদেশ দেন। তারা ভারতীয় 


৬ মহাত্বা গান্ধী 
কৃষ্টির বিরোধী, গান্বীমতের ত বিরোধী বটেই। ভারতের মাটিতে 
তাদের ভ্রান্ত প্রয়াস ব্যর্থ হতে বাধ্য । তবে কিছু জল ঘোলা হয় 
তাতে । আজ দেশের দ্দিনে এ কথা উপলব্ধি করবার সময় এসেছে 
যে, রাজনীতিকে অধ্যাত্মময় কর! ভিন্ন ভারতের কল্যাণ অসম্ভব ৷ 
রাজনীতিকে বাদ দিয়ে সুদূর ভবিষ্যতেও সমাজজীবন চলবার সন্তাবনা , 
নেই। তাই রাজনীতি ক্ষেত্রে বুদ্ধিমান ধর্মপ্রাণ লোকের প্রয়োজন, 
যেমন জীবনের অন্য সব ক্ষেত্রেও । দিবা-অন্ধ ভিন্ন সকলের নিকটই 
তা সুস্পষ্ট। মহাত্মাজী সে কথা বুঝেছিলেন মর্মে মর্সে। আধুনিক 
যুগের রাজনীতির ইতিহাসে এই মহাত্মাজীর বড় দান। 

রাজনীতি ক্ষেত্রে বহু দুষ্ট লোক আছে এবং বহু অন্যায় কাজ 
হচ্ছে এ কথা অস্বীকার করে লাভ নেই। কিন্তু সেটা রাজনীতিকে 
বাদ দেওয়ার যুক্তি হতে পারে না। বরং পরিশুদ্ধ করার ব্যবস্থার 
উপর জোর দিতে হবে । সবিনয়ে বলছি সাধুদের মধ্যেও দুষ্ট লোকের 
সংখ্যা নিতান্ত কম নয়। স্বামী রামতীর্থ দুঃখ করেই বলেছিলেন, 
“বদ্ধ জলে যেমন শেওলা গজায় ভারতবর্ষে তেমনি সাধু গিয়েছে । 
আোতজল প্রবাহিত হতে দাও, উপরের ময়লা ভেসে যাবে ।৮ 

পূর্বে বলেছি মহাত্মাজী ছিলেন সত্যের পূজারী বা সত্যাশ্রয়ী, 
এবং তার সমগ্র জীবনটাই সত্যের প্রয়োগ । যেখানে সত্য সেখানে 
হিংসার স্থান নেই । হিংসা মিথ্যাশ্রয়ী। কাজেই প্রত্যেক সত্যের 
পূজারী অহিংসারও পুজারী। অতএব মহাত্মাজী সত্য ও অহিংসার 
পূজারী এই যে প্রচলিত ধারণা তা ঠিকই । কিন্তু মহাত্মাজীর অহিংসা 
গধুহত্য| শা করা নয়। তার অহিংসা মানে সর্বজীবে প্রেম । সেই 
প্রেমবশতঃই দুরারোগ্য ব্যাধিতে আক্রান্ত যন্ত্রণায় অস্থির গো-বৎসকে 
হত্যা করার উপদেশ দিতেও দ্বিধাবোধ করেন নি। তিনি মন্দবৃদ্ধি 
লোকের মত আক্ষরিক অহিংসার অনুসরণ করেন নি। সত্যিকারের 
অহিংসার পূজারী বলেই তার পক্ষে এ উপদেশ দেওয়া সম্ভব হয়েছিল । 
লালাজী (৬লালা লাজপত রায়) ‘মডার্ন রিভিউ’ নামক মাসিক 


ছাপা ০০ দি পপ 


লালা 


ভূমিকা ৭ 
পত্রিকায় এক বার লিখেছিলেন, “আমার খুল্পপিতামহ জৈন ছিলেন । 
তিনি একটি সাপকেও মারতেন না পাছে হিংসা হয়। কিন্তু একজন 
দরিদ্র লোকের মুখের শেষ গ্রাস অন্ন কেড়ে নিতে দ্বিধাবোধ করতেন 
না। এই জৈনদের বিকৃত অহিংসা । যদিও আমি যাঁদের পুজা করি 
গান্ধী তাদের একজন, তথাপি তার বিকৃত অহিংসার মতবাদ দিয়ে 
ভারতের যুবমনকে নষ্ট করতে দেওয়া যেতে পারে না ।” পরে লালাজীর 
এই মতের পরিবর্তন হয়েছিল । 

মহাত্মাজী এই বিকৃত অহিংসার পূজারী ছিলেন না ৷ অবশ্য তিনি 
সাপ মারতেন না বা মারা পছন্দ করতেন না এ কথা ঠিক । দরিদ্রের 
মুখের শেষ গ্রাস অন্ন কেড়ে নেওয়া ত দুরের কথা, যাতে দরিদ্রের 
মুখে এক গ্রাস অন্ন জোটে সেদিকে ছিল তার ধ্যান জ্ঞান। 

দরিদ্র নিগীড়িতদের প্রতি সমস্ত অন্তরের দরদ বা প্রেমই অহিংসার 
আসল স্বরূপ। তা মূর্ত হয়ে উঠেছিল মহাত্মা গান্ধীর জীবন ও কর্মে। 
দক্ষিণ আফ্রিকায় ভারতীয়দের প্রতি খেঁতাঙ্গদের অন্যায় অত্যাচার খুলে 
দেয় তার হৃদয়পদ্া। তার পর নানা ভাবে সে প্রস্ফুটিত ফুল দেখতে 
পাই জীবনব্যাগী কর্ম ও আচরণের মধ্য দিয়ে । সেই প্রেমই দরিদ্র 
কৃষকদের জন্য চম্পারন ও খেড়ায় সত্যাগ্রহের পথে নিয়ে যায় তাকে । 
সেই প্রেমের জন্যই শোষিত শ্রমিকদের স্বার্থে আমেদাবাদে 
উপবাস করেন। ভারতের গ্রামগুলি আজ অবজ্ঞাত অধঃপতিত, 
নিজেদের স্বার্থ সম্বন্ধে নিশ্চেষ্ট উদাসীন। তাই তিনি বলতেন, 
গ্রামসেবাই ভারতের সেবা । গ্রামবাসী দরিদ্রের জন্যই মুখ্যতঃ চরখা 
ও গ্রামোগ্ভোগ সঙ্বের পরিকল্পনা । এই প্রেমবশতঃই হরিজনদের 
কল্যাণের জন্য পদত্রজে ভ্রমণ ও অর্থসংগ্রহ। দরিদ্র ভারতবাসী 
প্রয়োজনের চেয়ে কম কাপড় পরতে পায় তাই তিনি হলেন হাটুর 
উপর পর্যন্ত কাপড়ধারী ব| মিঃ চাচিলের ভাষায় অর্ধনগ্ন ফকির 
গরু ও মহিষকে ফুকা দিয়ে নিষঠুরভাবে ছুধ বার করে কলকাতায়, তাই 
তিনি ছেড়ে দিলেন গরু মহিষের দুধ খাওয়া ৷ জালিয়ানওয়ালাবাগের 


৮ মহাত্বা গান্ধী 
হত্যাকাণ্ড ও সামরিক শাসনের নিষ্ঠুর নির্মম অত্যাচারের পর সেই 
প্রেমই তাকে পাঞ্জাব তদন্ত কমিটীর মুখ্য ভূমিকা গ্রহণ করায়। 
হিন্দু মুসলমানের প্রতি প্রেমবশতঃই কয়েক বার উপবাস করেন । এই 
জন্যই বৃদ্ধ বয়সে অপটু শরীরে নোয়াখালী ও বিহারে ভ্রমণ করেন। 
এই প্রেমবশতঃই সাধারণের ঘৃণার পাত্র কুষ্ঠ রোগীর সেবা করেন নিজ 
হাতে। সর্বোপরি শোষিত অপমানিত ভারতবাসীর প্রতি প্রেমবশতঃই 
তার স্বাধীনতার সংগ্রাম। সে সংগ্রামও প্রেমের পথে। অহিংসার 
দ্বার! হিংসাকে জয় বা প্রেমের দ্বারা অপ্রেমকে জয়ের প্রচেষ্টা । 

ভারতবর্ষে ধর্মক্ষেত্রে অহিংসার প্রয়োগ করেন মহাবীর ও বুদ্ধ। 
কিন্ত রাজনীতি ক্ষেত্রে তার প্রয়োগ করেন মহাত্মাজী । যে ধর্ম 
সাধারণের সাধ্যায়ত্ত নয় তা যেমন ধর্ম নয়, ঠিক তেমনি যে অহিংসা 
সাধারণের সাধ্যায়ত্ত নয় তাও অহিংসা নয়__এই ছিল মহাত্মাজীর 
দৃঢ় ধারণা । 

তার অহিংসা দুর্বলের অহিংসা ছিল না। তার মতে আহিংসার 
পথেই সত্যিকারের স্বরাজ লাভ সম্ভবপর । হিংসার পথে জনগণের 
সামান্য অংশ বিদেশী শাসকদের হাত হতে দেশকে মুক্ত করতে পারে 
বটে, কিন্তু তারা নিজেদের শক্তিবলে জনগণের প্রভু হয়েও বসতে 
পারে। তাতে শাসক গোষ্ঠীর পরিবর্তন হয় মাত্র, সত্যিকারের 
রাজ লাভ হয় না। যদি জনগণের সমবেত প্রচেষ্টায় (তার মধ্যে 
দুর্বলেরও স্থান আছে) স্বরাজ লাভ হয় তবেই তা হয় সত্যিকারের 
রাজ । তাতে শোষণের বা প্রভুত্বের কোন স্থান থাকে না। এই 
স্বরাজ বা স্বাধীনতা লাভই ছিল তার কাম্য । অতএব অহিংসারূপ 
হাতিয়ার তুলে ধরেছিলেন দেশের সামনে ৷ 

তার অহিংসায় ভীরুতার কোন স্থান ছিল না। তিনি পছন্দ 
করতেন নিভাঁকতা। অহিংসার পূজারী হয়েও এ কথা স্পষ্ট বলতে 
দ্বিধা বোধ করেননি “যখন কারো সামনে ভীরুতা ও হিংসার মধ্যে 
একটিকে বেছে নেওয়ার প্রশ্ন আসে তখন আমি হিংসাকেই বেছে 


ভূমিকা ৯ 
নেওয়া পছন্দ করব।” অবশ্য তিনি নিজে কখনো হিংসার পথ 
গ্রহণ করতেন না। নিভকিতা ছিল তার মুলমন্ত্র। তিনি বহুবার 
বলেছেন যে বর্তমানে ভারতে সবচেয়ে বেশী প্রয়োজন “অভীঃ বা 
নির্ভীকতা । ১৯২১ সালে অহিংস আন্দোলনে যোগ দিয়ে যখন 
আশ্রম প্রতিষ্ঠা করবার সংকল্প নিয়ে তার সঙ্গে আমাদের আলোচনা 
হয় তখন তিনি আশ্রমের নাম “অভয় আশ্রম” রাখবার প্রস্তাব করেন। 
এ নামকরণ ছিল তার ৷ 

তিনি নিজেকে অহিংসার অসম্পূর্ণ বা দুর্বল পূজারী বলে মনে 
করতেন। যদিও অহিংসায় বিশ্বাস ছিল তার প্রগাঢ় । আশানুরূপ 
ফল লাভ না হলে তিনি অহিংসার ক্ষমতা সম্বন্ধে সন্দিহান হতেন না, 
অন্য কারো উপরও দোষারোপ করতেন না। নিজের অসম্পূর্ণতাকেই 
দায়ী করতেন। 

হিংসার চেয়ে অহিংসার হাতিয়ারকে তিনি অনেক উন্নত বলে 
মনে করতেন । শুধু তাই নয়, ভার ধারণা ছিল ভাল জিনিসেরও 
একটা সংক্রমণ ক্ষমতা আছে। অহিংসার পথে ঠিক ভাবে চললে 
গোড়ায় তার যে বিশ্বাসই থাকুক না কেন সে অহিংসার পৃজারীতে 
পরিণত হবেই । ১৯২৪ সালে একজন নেতৃস্থানীয় বিশিষ্ট ব্যক্তি 
অভিযোগ করে মহাত্মাজীকে আমার সামনে বলেন “প্রফুল্ল এক সময় 
সশস্ত্র বিগ্রবে বিশ্বাস করত, আজও তার বিশ্বাস বদলায় নি।” আমি 
তক্ষুনি উত্তর দিই “স্বরাজ লাভের জন্য হিংসাত্মক ও অহিংসাত্মক দুই 
পথই আমি কার্যকরী বলে মনে করি, তবে বর্তমানে আমি নিষ্ঠা 
সহকারে অহিংসার পথে চলছি।” এই উত্তরে মহাত্মাজী সন্তষ্ট হন, 
অভিযোগকারীও চুপ হয়ে যান। মহাত্মাজীর বিশ্বাস ছিল যে, আমি 
যদি নিষ্ঠা সহকারে অহিংসার পথ ধরে চলি তবে একদিন এর শ্রেষ্ঠত্ব 
নিশ্চয় উপলব্ধি করব । শুধু বিশ্বাসের কথা নয়। এর মধ্যে রয়েছে 
মস্ত বড় উদারতা । মতের পরিবর্তন না হলেও সশস্ত্র বিপ্লবপথগামীরা 
যদি নিষ্ঠা সহকারে অহিংসার পথ ধরে চলে তাতেই তার সন্তষ্ট থাকা 


Sn মহাত্বা গান্ধী 
উচিত এ উদার মনোভাব তিনি পোষণ করতেন। এই উদারতার 
জন্যই আমার ন্যায় আরো কেউ কেউ তার মতাবলম্বী হতে পেরেছে । 

উদারতা অহিংস মনের স্বাভাবিক অভিব্যক্তি। তা ছিল গান্ধী- 
চরিত্রের একটা বৈশিষ্ট্য । বাংলার বিপ্লবীদের সম্বন্ধে বলেছিলেন 
“সাহসের জন্য আমি তাদের প্রশংসা করি, দেশপ্রেমের জন্য তাদের 
শ্রদ্ধা করি, কিন্ত আমি তাদের জিজ্ঞাসা করতে চাই হত্যা করা৷ 
কি সম্মানজনক কাজ?” অসহযোগ আন্দোলন নিয়ে রাষ্্গুরু স্ুরেন্দ্র- 
নাথের সঙ্গে তার মতভেদ সুবিদিত। কিন্তু ১৯২৫ সালে ব্যারাকপুরে 
তার সঙ্গে দেখা করে ফিরে এসে 'ব্যারাকপুরের খধি” বলে 
ছোট নিবন্ধ লিখলেন ‘ইয়ং ইণ্ডিয়া’ কাগজে ৷ দেশবন্ধু চিত্তরঞ্জন ও 
পণ্ডিত মতিলাল নেহেরুর সঙ্গে তার মতবিরোধ ১৯২৪ সালে এমন 
আকার ধারণ করে যে তিনি কংগ্রেসের সক্রিয় রাজনীতি ছেড়ে গঠন- 
মূলক কাজে বিশেষ ভাবে আত্মনিয়োগ করেন । কিন্তু ১৯২৫ সালে 
দেশবন্ধুর মৃত্যুর পর তিনি তীর স্মৃতিরক্ষার জন্য কয়েকমাস প্রাণপণ 
পরিশ্রম করে অর্থ সংগ্রহ করেন । শ্রীসুভাষচন্দ্র বসুর যুদ্ধের সময়কার 
হিংসাত্মক কার্য সমূহ তার মনঃপূত না হলেও ভ্রীবস্তুর কর্মক্ষমতা, 
সাহসিকতা, দেশপ্রেম প্রভৃতির ভূয়সী প্রশংসা করেন। পাকিস্তান 
আন্দোলনের নেতা মিঃ মহম্মদ আলী জিন্নার দ্বিজাতি তত্বের ঘোরতর 
বিরোধী হয়েও জিন্না সাহেব সম্বন্ধে একাধিকবার আমাকে বলেছেন 
“তিনি ( মিঃ জিন্স ) লোভের অতীত ।৮ 

সহাত্মাজীর অহিংসার ধারণা ছিল খুব উচ্চ। হিন্দু মুসলমান এই 
দুই সম্প্রদায়ের মধ্যে সম্প্রীতির ভাব ফিরিয়ে আনবার জন্য নোয়াখালী 
যাওয়ার প্রাক্কালে আমাকে বলেছিলেন “অহিংসা প্রতিষ্ঠায়াং 
ততসম্লিধৌবৈরত্যাগঃ”--“কোন ব্যক্তির ভিতর অহিংসা প্রতিষ্ঠিত হলে 
তার নিকটে যে আসে তার মন হতে শক্রভাব বা বিদ্বেষ ভাব দূর 
হয়ে যায়। পাতগুল দর্শনের এই অহিংসাই আমার কাম্য । এখানেই 
অহিংসার চরম সার্থকতা ।' কিন্ত দেশের পরম দুর্ভাগ্য যে, এমন 


সি 

একজন অহিংসার পূজারীকেও আধুনিক শিক্ষায় শিক্ষিত এক 
ভারতীয় হিন্দুর গুলিতে প্রাণ দিতে হয়। তা ঘটল স্বাধীনতা ;লাভের 
মাত্র কয়েক মাসের মধ্যেই । এই'ঘটনার পর যখন পূ্বপাকিস্তানে 
যাই সেখানকার এক বন্ধুস্থানীয় মুসলযানভ্দ্রলোক বলেন, “আমরা 
খারাপ হতে পারি। কিন্ত মুখ্যতঃ ধার প্রচৈষটায়-এরব্ যীর নেতৃত্বে 
দেশ স্বাধীন হল সেরূপ লোককে গুলি করে হত্যা করার মত দুরবু'্ধি 
আমাদের মধ্যেও কারো হয় নি।” লজ্জায় মাথা হেট হয়ে গেল। 
চিরদিনের মত ভারতের মুখে কলঙ্ক লেপে রইল। এ পাপের 
প্রায়শ্চিত্ত ভারতবর্ধকে করতে হবেই এবং আরও কতকাল করতে 
হবে তা কে জানে । 

স্বাধীনতা লাভের জন্য এই অভিনব পন্থায় দেশকে পরিচালিত 
করেছিলেন বলেই বহু ইংরেজও তার বন্ধুস্থানীয় ছিলেন। প্রেসিডেন্ট 
রুজভেন্টও একই কারণে যুদ্ধের সময় ভারতের স্বাধীনতার দাবী সমর্থন 
করেছিলেন। ইংরেজ জাতির প্রতি গান্ধীর কোন বিদ্বেষ ছিল না। 
এক দেশের উপর অন্য দেশের প্রভুত্ব হিংসার নামান্তর মাত্র ৷ তাই 
ইংরেজের প্রভুত্বের অবসান ছিল তার কাম্য । নিজেদের মধ্যে যে 
সামাজিক ও অর্থনৈতিক অন্যায় অবিচার রয়েছে তাও তিনি 
চেয়েছিলেন সম্পূর্ণ দূর করতে। সামাজিক, অর্থনৈতিক অন্যার 
অবিচার হিংসারই অভিব্যক্তি । সে হিংসাকে দুর করায় তার ছিল 
দৃঢ় সংকল্প । এমনকি তাঁর মত ছিল আমাদের মধ্যেকার এই হিংসা 
ভাব অনেক পরিমাণে-_যদি সম্পূর্ণ নাও হয়_দূর না হলে অহিংস 
পথে স্বরাজলাভ অসম্ভব ৷ স্বরাজ লাভের পরও হিংসা ভাব দুরে 
রাখার প্রয়োজন জাতির কল্যাণের জন্য, এমনকি স্বরাজকে সুষ্ঠুভাবে 
বজায় রাখার জন্য। তাই কংগ্রেসসেবকের গ্রতিজ্ঞাপত্রে ১৯২১ 
সালেই তিনি রেখেছিলেন “আমি সাম্প্রদায়িক এক্যে বিশ্বাসী এবং 
তা রক্ষা করতে চেষ্টা করব, আমি হিন্দু হলে ব্যক্তিগত জীবনে 
অস্পৃশ্যতা বর্জন করব, আমি চরখায় স্থতাকাটা জানি ও খদ্দর পরিধান 


১২ মহাত্মা! গান্ধী 
করি ইত্যাদি” । স্ত্রী পুরুষ, শিক্ষিত অশিক্ষিত সকল প্রাপ্তবয়স্কেরই 
অধিকার ছিল স্বেচ্ছাসেবক হওয়ার । অধিকার ছিল না নেশাখোর 
বা মাদকত্রব্য গ্রহণকারীর ৷ মাদকদ্রব্য বর্জন ছিল স্বেচ্ছাসেবকের 
প্রতিজ্ঞার মধ্যে একটি। আবার স্বাধীনতা লাভের গর ১৯৪৮ সালের 
জানুয়ারী মাসে কংশ্রেসকে যখন লোকসেবক সজ্বে রূপান্তরিত করতে 
বলেন তখনও সেবকদের জন্য ওইরূপ প্রতিজ্ঞার কথা উল্লেখ করেন। 

তার মতে অহিংসনীতির এটা শাশ্বত দিক । এক কথায় রাজনীতি, 
অর্থনীতি ও সমাজনীতির নিবিড় যোগাযোগ । তার দৃষ্টি ছিল 
সামশ্রিক। রাজনৈতিক বিপ্লবের সঙ্গে সঙ্গে তিনি চেয়েছিলেন 
সামাজিক ও অর্থনৈতিক বিপ্লব। সামাজিক ও অর্থনৈতিক বিপ্লব 
ভিন্ন রাজনৈতিক বিপ্লব নিরর্থক । তাতে শাসক গোষ্ঠীর পরিবর্তন 
হয় মান্র। কাজেই তিনি খুব জোর দিয়েছিলেন সামাজিক ও 
অর্থনৈতিক বিপ্লবাত্বক কাজের উপর। এই ছিল তার গঠনমূলক 
কার্ধক্রম। তাঁকে এ কথা জোর দিয়েই বলতে শুনেছি “গঠনমূলক 
কাজেই স্বরাজ । সবাই ইংরেজ শাসনের অবসান চেয়েছিল 
বটে, কিন্ত কংগ্রেসের অধিকাংশ লোকের গঠনমূলক কাজে 
আস্থা ছিলনা। তাদের মতে এ সবের অনেকটা মহাত্মাজীর 
‘বাতিক’ । অথচ মহাত্মাজীর নেতৃত্ব চাই, অতএব তার এই সমস্ত 
‘বাতিক’ ভোট দিয়ে বা চুপ করে থেকে পাশ করিয়ে দিয়েছে। 
কার্যতও অনেকে পালন করে নি, মনে প্রাণে বিশ্বাস করা ত দুরের 
কথা৷ তার ফল ভুগছে দেশ আজ। হিন্দু মুসলমানদের ভিতরে 
সৌহার্দ স্থাপিত হলে ভারত দ্বিখণ্ডিত হত না এবং তার অনিবার্য 
রুফলও ভোগ করতে হত না। মহাত্মাজীর সুস্পষ্ট মত ছিল যে 
ভারত খণ্ডিত হলে হিন্দু বা মুসলমান কারো কল্যাণ হবে না। গত 
১৪ বৎসরের ইতিহাস তা প্রমাণ করেছে। যত দিন যাবে যাদের 
চোখ খোলে নি তারাও এ জিনিসটা দেখতে পাবে। স্বাধীনতা 
লাভের সুফল আমরা অনেক পরিমাণে হারিয়েছি শুধু এজন্য । 


ভূমিকা be 


অনেকে মনে করেন মহাত্মাজীর অহেতুক ও অযৌক্তিক মুসলমান- 
গ্রীতি ছিল। এটা সম্পূর্ণ ভুল ধারণা । অসহযোগ আন্দোলনের 
প্রথম দিকে মৌলানা মহন্মদ আলী ও সৌকৎ আলী ছিলেন তার 
দক্ষিণ হত্তন্বরূপ । তাদের খাতিরেও তিনি নিজ মত পরিবর্তন 
করেন নি। আলী ভাইরা যখন মহাত্মাজীর পথ পরিত্যাগ 
করলেন তিনি দুঃখিত হলেন বটে, কিন্ত তাদের মত গ্রহণ করেন 
নি। এমন কি মৌলানা সৌকৎ আলীকে একবার জানিয়েছিলেন 
«আপনি ঠাণ্ডা হলে নিজের ভুল বুঝতে পারবেন” মৌলানা 
হজরত মোহানী সম্বন্ধে ত “ইয়ং ইন্ডিয়া'র লিখেছিলেন “ধর্মের 
নামে অধর্ম অনুষ্ঠানই মৌলানা হজরত মোহানীর ধর্মীয় নীতি ৷” 
সংখ্যালঘিষ্দের প্রতি উদার মনোভাব ছিল তার । তিনি মনে 
করতেন জাতির অনিষ্ট হতে পারে এমন কোন কাজ না করে 
সংখ্যালধিষ্দের প্রতি যতটা উদার হওয়া যায় ততই ভাল । তবে 
সংখ্যাগরিটদের জবরদন্তি যেমন সহা করা উচিত নয়, সংখ্যা লঘিষ্টদেরও 
অযৌক্তিক আবদার বা দাবী মেনে নেওয়াও তেমনি অন্ুচিত। 
সংখ্যাগরিষ্ঠদের উদার হওয়ার সুযোগ বেশী বলেই তার বিশেষ 
আবেদন ছিল তাদের কাছে । অবশ্য এ কথা অস্বীকার করে লাভ 
নেই যে স্বরাজ আন্দোলনের সঙ্গে খিলাফৎ জুড়ে দেওয়ার অনিবার্য 
ফল হয় মৌলানা মৌলবীদের অস্বাভাবিক প্রভাব বৃদ্ধি । তাই গয়া 
কংগ্রেস বিষয়নির্বাচনী সমিতিকে অপেক্ষা করে থাকতে হয় “কাউন্সিল 
প্রবেশ হারাম না শুধু নিষেধ’ এই বিষয়ে খিলাফৎ কমিটার মতের 
জন্য । গয়া কংগ্রেসে মহাত্মাজী উপস্থিত ছিলেন না। তিনি তখন 
জেলে । তিনি উপস্থিত থাকলে কি করতেন বলা শক্ত। তরে 
অনেকের কাছেই এ অবস্থা অন্বস্তিকর মনে হয়েছিল । 

ধর্ম হিসাবে পৃথক্‌ জাতিতত্বে তিনি বিশ্বাস করতেন না। অস্ত 
ধর্মাবলম্বীর মনে আঘাত না৷ দিয়ে নিজের ধর্ম পালন করার, সম্পূর্ণ 
স্বাধীনতা প্রত্যেক ধর্মাবলম্বীর থাকা উচিত এই ছিল তার মত॥ 


টু মহাত্বা গান্ধী 


নিজ ধর্মে নিষ্ঠাবান থেকেও অন্য ধর্মের প্রতি শ্রদ্ধাশীল থাকার 
কথাই তিনি বলেছেন । অনেকে আবার মনে করেন রাজনীতির 
মধ্যে মহাত্মাজী ধর্মের উপর এতটা জোর দেওয়াতেই ধর্ম হিসাবে 
পৃথক্‌ জাতিতত্বের উদ্ভব হয়েছে। এ ধারণাও সম্পূর্ণ ভুল। তিনি 
ভুলেও কখনো হিন্দু মুসলমানের দ্বিজাতিতত্বের প্রশ্রয় দেন নি, 
বিশ্বাস করা ত দুরের কথা । ভারতীয় হিন্দু মুসলমান জাতিতে এক, 
ধর্মে পুথক্‌ এই ছিল তার ধারণা । অন্য দিকে মানুষের জীবনে ধর্মের 
কোন স্থান নেই বলে যারা বিশ্বাস করে, সেই ভারতীয় কমিউনিস্টরাও 
মুসলমান সংখ্যালঘিষ্ঠদের মুসলমান হিসাবে আত্মনিয়নত্রণের অধিকার 
দেওয়ার দাবী স্বীকার করেছিল । দ্বিজাতিতত্বের সমস্তটাই রাজ- 
টৈতিক। এঁতিহাসিক কারণে হিন্দু মুসলমানের ভিতরে পরস্পরের 
প্রতি একট! অবিশ্বাসের ভাব জন্মেছিল। তাকেই অস্ত্র হিসাবে 
ব্যবহার করেন একদল রাজনীতিবিদ । তৎকালীন বিদেশী শাসকেরাও 
তাতে ইন্ধন জোগায়। তাদের কুটনীতির মস্ত বড় একটা হাত ছিল 
এর মধ্যে । ভারতের দুর্ভাগ্য যে এদের মিলিত প্রচেষ্টা সফলকাম 
হয়। জানি না কবে হিন্দু মুসলমানের ভিতরে সৌহার্দ ও সম্প্রাতির 
সম্পর্ক স্থাপিত হবে এবং সার্থক হবে মহাত্মাজীর স্বপ্ন ৷ 

সকল সম্প্রদায়ের সমান অধিকার ও দেশের প্রতি সমান 
কর্তব্যবোধ জাতীয় উন্নতির জন্য অপরিহার্য এই ছিল তীর বিশ্বাস । 
জন্মের জন্যই কাউকে নীচু মনে করা হিংসা বা অধর্গ। অতএব 
হিন্দুসমাজের কলঙ্ক স্বরূপ অস্পৃশ্যতাকে দূর করা তিনি ধর্মকার্য 
বলেই গ্রহণ করেছিলেন। লোক স্বেচ্ছা এই অস্পৃশ্যতাকে দূর 
করুক তাই এ বিষয়ে লোকমত গঠন করতে যথাসাধ্য চেষ্টা করেন। 
অপর দিকে তিনি আইনের সাহায্য নিতেও দ্বিধা করেন নি। তিনি 
নৈরাজ্যবাদী ছিলেন। তার মতে আইন করাও হিংসা, যদিও অতি 
ক্ষুদ্রতম হিংসা । প্রয়োজন হলে সেটুকু হিংসা করা যেতে পারে বলে 
তিনি বলতেন। আইন করে কিছু হয় না এটা ভুল, আবার সব কিছু 


ভূমিকা ১৫ 
হয় সেটাও ভুল। আইন ও জনমত গঠন একে অন্যের পরিপৌষক ৷ 
তিনি প্রয়োজন মত দুইয়েরই সুযোগ গ্রহণের পক্ষপাতী ছিলেন। 
অল্পুশ্যতারূপ অন্যায়কে যেমন দূর করতে চেয়েছিলেন, ঠিক তেননি 
মেয়েদের অসুবিধা দূর করে তারা যাতে পুরুষের সমান অধিকার 
লাভ করতে পারে সে চেষ্টা ছিল তার ৷ মেয়েরা নীচু স্তরের কিছুদিন 
পূর্বেও হিন্দু সমাজে এই ধারণা প্রচলিত ছিল । “ন স্ত্রী স্বাভ্র্- 
মর্হতি”_ মেয়েরা স্বাধীনতার যোগ্য নয়_ মন্ুত্মৃতির এই বাক্যের হিন্দু 
সমাজের উপর যথেষ্ট প্রভাব ছিল । মহাত্মাজী মেয়েদের শুধু সমান 
স্থান দেন নি, তারা অনেক বিষয়ে পুরুষের চেয়ে যোগ্যতর বলে মনে 
করতেন । মেয়েদের সহনশীলতা, নম্রতা ও স্বাভাবিক প্রেমভাবের জন্য 
তারা অহিংসার যোগ্যতর পূজারী বলেই তিনি মনে করতেন। 
অবজ্ঞার বদলে মেয়েদের প্রতি ছিল তার অন্তরের শ্রদ্ধা । তাই তার 
আহ্বানে হাজার হাজার মেয়ে সত্যাগ্রহ আন্দোলনে যোগ দিয়ে 
হাসিমুখে নির্যাতন সহা করেছিল । দেখেছি তখন মেয়েদের অভূত- 
পূর্ব জাগরণ । 

ভারতের জনগণের অপরিসীম দারিদ্র্য এবং ধনী দরিদ্রের 
মধ্যেকার দবত্তর ব্যবধান তার প্রাণে দিত দারুন ব্যথা । ১৯১৬ সালে 
কাশী হিন্দু বিশ্ববিদ্যালয়ের উদ্বোধন উপলক্ষে এক ভাষণ দিতে গিয়ে 
বলেছিলেন “যখন ভারতের কোন এক প্রান্তে একখানা বিরাট অট্টালিকা 
দেখি তখনি মনে হয় উহা দরিদ্র কৃষকের রক্ত দিয়ে তৈরী” তারপর 
সেখানে সমবেত রাজন্যবর্গের পরিধেয় হীরা জহরৎ প্রভৃতি দেখে 
বলেছিলেন কে বলতে পারে এই আমাদের দরিদ্র ভারতবর্ষ ! ধনী 
দরিদ্রের এই বৈষম্য ও জনগণের দারিড্য দূর করার উদ্দেশ্য নিয়েই 
তিনি দেশবাসীর সামনে রাখেন চরখা, খদ্দর ও পরে গ্রামোদ্যোগের 
পরিকল্পনা । ভারতের শতকরা ৮০ জনের উপর গ্রামে বাস করে 
এবং গ্রামের কৃষকদের অধিকাংশই বৎসরের অন্ততঃ কয়েকমাস থাকে 
বেকার । অবসর সময়ের সদ্যবহার করেই যদি দরিদ্র ভারতবাসীর 


১৬ মহাত্র। গান্ধী 
বন্ত্রসমস্তার সমাধান হয় তা হলে মন্তবড় লাভ। অন্য কোন উপায়ে 
এত সহজে দরিদ্রের এত প্রয়োজনীয় জিনিস সরবরাহ অসম্ভব । আর 
ছেলে বুড়ো স্ত্রী পুরুষ সবাই কাটতে পারে স্ৃতা, সে শহরের লোকই 
হোক আর গ্রামবাসীই হোক। তাই তিনি অর্থনৈতিক কার্ধ- 
ক্রমের মধ্যবিন্দু করেছিলেন চরখায় সুতা কাটা ও খদ্দর পরিধান । 
অল্প সময়ের জন্য হলেও তিনি বিশিষ্ট ব্যক্তিদেরও স্ৃতা কাটতে 
বলতেন যেন সাধারণ লোক তাদের অনুসরণ করে। একদিন 
দিল্লীতে মহাত্মাজীর সঙ্গে আলাপ করছি, স্বামী শ্রদ্ধানন্দ এলেন। 
নানা কথার মধ্যে তিনি বললেন “মহাত্মাজী, আমি সন্যাসী; 
আমি কেন সুতা কাটব? মহাত্মাজী এক কথার উত্তর দিলেন 
- লোকসংগ্রহার্থং_লোকশিক্ষার জন্য । মহাত্মাজী নিজেও নানা 
ব্যস্ততার মধ্যেও প্রতিদিন আন্ততঃ আধঘন্টা সুতা কাটতেন। সকলে 
কাটুক এটাও তিনি চাইতেন । তথাকথিত প্রগতিশীলদের কাছ থেকে 
এসেছিল এর প্রবল বিরোধিতা-__-আজও তা চলছে। আধুনিক 
বিজ্ঞানের যুগে, যান্ত্রিক যুগে চরখা অচল, শুধু তাই নয় মহাত্মাজী 
বৃহৎশিল্পের বিরোধী-_এ প্রচার হতে লাগল। তিনি বৃহৎশিল্পের 
বিরোধী ছিলেন না মোটেই, কিন্তু ভারতবর্ষের জনগণের বর্তমান 
বেকারীর পরিপ্রেক্ষিতে ঘা কুটিরে উৎপন্ন করা যায় তার জন্য বৃহৎ 
শিল্প প্রতিষ্ঠার বিরোধী ছিলেন। দ্বিতীয়, বৃহৎশিল্পের মারফতে জনগণের 
যে শোষণ হয় এবং অর্থ পুঞ্জীভূত হয় মুষ্টিমেয় লোকের হাতে, 
তিনি তারও বিরোধী ছিলেন। তার বিরোধিতার তৃতীয় কারণ__ 
কারখানার বর্তমান পরিবেশ, যাতে শ্রমিকদের চারিত্রিক দুর্বলতা 
প্রসার লাভ করে। যন্ত্র মানুষের কল্যাণের জন্য, মানুষ যন্ত্রের জন্য 
নয়। সকল বুদ্ধিমান ব্যক্তিই স্বীকার করবেন যে, অর্থনৈতিক উন্নতি 
যদি মানুষের নৈতিক ও আধ্যাত্মিক অবনতি ঘটিয়ে হয় ত ত| 
মোটেই কল্যাণকর নয়। জাতি বা ব্যক্তি কারো পক্ষেই নয়। কিন্তু 
নৈতিকতা বা আধ্যাত্মিকতার দোহাই দিয়ে অর্থনৈতিক অবনতির 

চরম স্তরে রেখে দেওয়ার যুক্তি তিনি কখনো দেন নি। তিনি জোর 
দিয়েই বলেছেন যে, ভারতের বর্তমান অবস্থার ভগবানকেও খাগ্রূপে 
অবতীর্ণ হতে হবে। দরিদ্রের মুখে অন্নের ব্যবস্থা না করে 
উচ্চাঙ্গের ধর্মোপদেশ বার্থতায় পর্যবসিত হতে বাধ্য । তিনি 
চেয়েছিলেন ভগবানকে খাদ্যরূপে । কিন্তু অনেকে চান ভগবানকে 
বাদ দিয়ে খা্য। এইখানেই তার সঙ্গে তফাৎ। 
তার গঠনমূলক কার্যক্রমের অর্থনৈতিক দিক্‌টাও ক্ৰমে ক্রমে 
বিকাশ লাভ করে। প্রথম চরখা ও খদ্দরের উপর জোর 
দেন। ক্রমে তিনি গ্রামশিল্পের পুনরুদ্ধারের কথা বলেন। আসল 
লক্ষ্য যাতে প্রত্যেক ভারতবাসী অন্ততঃ সুষম খাছ ও প্রয়োজন 
মত বস্ত্র পায়। এ জন্য প্রত্যেককে কাজ করতে হবে। সেদিকে 
লক্ষ্য ছিল তাঁর সর্বাধিক। তার নিশ্চিত মত ছিল, যে কোন- 
না-কোন উৎপাদনমূলক কাজ করে না তার ভোটের অধিকার থাক৷ 
উচিত নয়। অধিকার ও কর্তব্যবোধ যে সমাজে এক সঙ্গে চলে 
সে সমাজের অগ্রগতি সুনিশ্চিত । অন্যথায় সে সমাজের ধ্বংস 
অনিবার্য । ভারতীয় সমাজকে অগ্রগতির পথে নিয়ে যাওয়াই 
ছিল তার উদ্দেশ্য । আসল কথা কুটিরশিল্প বা বৃহৎশিল্প নয়_ 
আসল জিনিস হচ্ছে জনগণের অর্থনৈতিক, নৈতিক ও আধ্যাত্মিক 
উন্নতি। গ্রামবাসীদের বুদ্ধির মান উচু না হতে পারে। কিন্ত 
আধুনিকতা বা প্রগতির নামে তারা কুটিরশিল্পের মাধ্যমে যা-কিছু 
আয় করত, অন্য কোন আয়ের পথ বের না করে তা বন্ধ 
করার ব্যবস্থা করা মোটেই বুদ্ধিমানের নিদর্শন নয়। আজ তারই 
অভিনয় দেখছি প্রগতির নামে । এ প্রগতির বহিরাবরণের অন্তরালে 
প্রতিক্রিয়াশীলতা । 
কৃষিপ্রধান দেশ ভারতবর্ষ । জাতীয় আয়ের অধিকাংশ আজও 
কৃষির মারফতে। কাজেই ভূমি সংক্রান্ত ব্যবস্থা স্নিয়ন্ত্রিত হওয়া 
৯২. উচিত। এ সম্বন্ধেও মহাত্মাজীর ধারণা ছিল সুস্পষ্ট ৷ তিনি বলতেন 

ভূমি গোপালকী'জমি ভগবানের বা সমাজের । যদি জমির 
মালিকরা স্বেচ্ছায় এ ব্যবস্থায় রাজী না হয় তবে আইন করে সে 
ব্যবস্থা করার উপদেশ দিয়েছেন। শিল্পে ও কারখানায় নিযুক্ত 
শ্রমিকদের সম্বন্ধেও তীর দৃষ্টি ছিল খুবই। যাতে তারা তাদের ন্যায্য 
অধিকার লাভ করতে পারে সে জন্য তিনি ছিলেন সচেষ্ট । পু'জিপতি 
ও শ্রমিক উভয়েই কারখানার যুক্ত মালিক। সেভাবেই নিয়ন্ত্রিত 
হওয়া উচিত কারখানার কার্ধাবলী। এ কথা উল্লেখযোগ্য যে, 
শ্রমিকদের স্বার্থরক্ষার জন্যেই আমেদাবাদে তার প্রথম উপবাস। শুধু 
কৃষক ও শ্রমিকদের উন্নতি সম্বন্ধে নয়, ধনী দরিদ্রের বৈষম্য দূর করার 
জন্যও ছিল তার পরিকল্পনা । ধনী নিজেকে নিজের সঞ্চিত অর্থের 
মালিক মনে না করে ভাববে জনগণের কল্যাণের জন্য অছি স্বরূপ । 
ধনী যদি সে ভাবে উদ্ধ দ্ধ না হয়, আইন করে সে অর্থ জনকল্যাণে 
নিয়োগ করতে হবে। ভারতের বর্তমান অর্থনৈতিক কাঠামো! শোষণ 
বা হিংসার উপর প্রতিষ্টিত। এর পরিবর্তন না করে শুধু আক্ষরিক 
অহিংসা পালন করার উপদেশ দিলে সমাজে হিংসা আরো ব্যাপক হয়ে 
উঠবে এ কথা তিনি ভাল করেই উপলব্ধি করতেন । ধনী লোকেরা 
তাকে সম্মান দেখালেও তার কথায় বিশেষ একটা কর্ণপাত করেন নি। 
আজ ভারতবর্ষে একজন বড় ধনীও নেই যিনি নিজেকে অছি মনে 
করেন ও সেরূপ আচরণ করেন। তাই আইন করে জনকল্যাণে 
সে অর্থের নিয়োগ প্রয়োজন । তবে তার স্ুপ্রয়োগ হওয়া চাই। 
নইলে বিশৃঙ্খলা হবে আরো বেশী । পূর্বেই বলেছি তিনি আদর্শের 
দিক দিয়ে নৈরাজ্যবাদী ছিলেন । অহিংসার সার্থক প্রয়োগের পরিণতি 
শোষণ ও শাসনহীন সমাজ । তার প্রথম ধাপ হিসাবে তিনি 
চেয়েছিলেন বিকেন্দ্রীকৃত সমাজব্যবস্থা। অর্থাৎ যাতে সরকারের 
কেন্দ্রীভূত শক্তি প্রয়োগের প্রয়োজন খুব কম হয়। এক*জায়গায় 
বহু ধন সঞ্চিত হওয়া হিংসা, কেন্দ্রীভূত শক্তিরূগী সরকারও হিংসার 
প্রতিমৃতি। সরকারের হস্তক্ষেপ জাতীয় জীবনে যত কম হয় 

ততই মঙ্গল । বৃহত্তর হিংসা প্রতিরোধের জন্য যেটুকু অত্যাবশ্যক, 
সেটুকু সরকারী হস্তক্ষেপ তিনি অনুমোদন করতেন বাস্তবের দৃষ্টিতে । 
কোন জাতির প্রতি স্তরে সরকারী হস্তক্ষেপ মস্ত বড় অভিশাপ । তা 
মনে প্রাণে অপছন্দ করতেন তিনি । 

শোষণ ও শাসনহীন সমাজব্যবস্থা প্রতিষ্ঠিত করতে হলে এমন 
শিক্ষাব্যবস্থা প্রয়োজন যাতে ছেলেমেয়েদের মন ছোটবেলা থেকে সে 
ভাবে গড়ে উঠতে পারে । তবে তা হয়ে উঠে সহজ ও স্বাভাবিক ৷ 
তাই তার সমস্ত আদর্শকে রূপ দেওয়ার জন্য উদ্ভাবন করলেন 
বুনিয়াদী শিক্ষা ॥ এটি তার সর্বশ্রেষ্ঠ দান বা শেষ বাতিক। 

বুনিয়াদী শিক্ষা শিল্পকেন্দ্িক। মাতৃভাষা শিক্ষার মাধ্যম ৷ জীবনকে 
সুনিযন্ত্রিত করবার জন্য প্রার্থনা, সঙ্গীত ও ড্রিল এর আঙ্গিক ৷ 
হাত পা কান চোখ মত্তিক্ধ ও হৃদয়ের পরিপূর্ণ বিকাশের উদ্দেশ্যে 
এই শিক্ষা । “সত্যম্‌, শিবম্‌, সুন্দরম্‌’কে রূপ দেওয়ার প্রচেষ্টা । ছয় 
হতে চোদ্দ বৎসর বয়স পর্যন্ত সকল ছেলে মেয়ের জন্য এই শিক্ষা 
বাধ্যতামূলক করা হোক এই ছিল তার ইচ্ছা । পুথিগত বিদ্যার দিক 
দিয়েও ছাত্ররা, ইংরেজী বাদে অন্য সব বিষয়ে ম্যাটি,ক পাশের সমান 
জ্ঞান লাভ করবে । এর অর্থ এই নয় যে, ইংরেজী বা অন্য কোন 
আন্তর্জাতিক ভাষা ভারতীয় ছেলেরা শিখবে না। তিনি স্বীকার 
করতেন ইংরেজী একটি আন্তর্জাতিক ভাষা, এর সাহিত্যসম্পদ্‌ উচু- 
দরের, বিজ্ঞান শিক্ষার জন্য একটি প্রশস্ত ভাষা। কাজেই কিছু 
লোকের ইংরেজী শিক্ষণীয় হওয়া উচিত, যাঁরা ইংরেজী ভাষার 
মাধ্যমে জ্ঞান আহরণ করে জনসাধারণের মধ্যে ছড়িয়ে দিতে 
পারবেন । তা হবে মাধ্যমিক বিদ্যার স্তরে নয়, কলেজ বা উচ্চ 
বুনিয়াদী স্তরে অর্থাৎ চোদ্দ বৎসরের পর। লক্ষ লক্ষ লোকের জন্য 
ইংরেজী শিক্ষণীয় নয়, অল্পসংখ্যক লোকের জন্য । ইহাই ইংরেজী 
যথাযোগ্য স্থান ৷ 

ভারতবর্ষে শতকরা ৯০ জনেরও উপরে চোদ্দ বৎসর বয়সের 

মধ্যেই পড়াশুনা শেষ করবে। কাজেই তাদের ওই সময়ের 
মধ্যে মাতৃভাষার মাধ্যমে সর্বাধিক জ্ঞান দেওয়ার চেষ্টা করাই সংগত ৷ 
ভাষা শিক্ষা জ্ঞান নয়, জ্ঞানলাভের বাহন মাত্র। আসল উদ্দেশ্য 
জ্ঞান লাভ। আজ আমাদের পয়সা নেই চোদ্দ বৎসর বয়স 
পর্যন্ত সকল ছেলে মেয়ের বিনা বেতনে বাধ্যতামূলক শিক্ষা চালু 
করবার মত। এই অবস্থার ছোটবেলা হতে ইংরেজী চালু করার 
জন্য পয়সা খরচ কেন এই প্রশ্ন তিনি করেছেন । খুবই সংগত 
প্রশ্ন । অর্থাভাব ও উপযুক্ত শিক্ষকের অভাব । এমত অবস্থায় সকলের 
জন্য আট বৎসর বয়স হতে ইংরেজী শিক্ষার ব্যবস্থার কথা চিন্তা 
করা বাছুলতা মাত্র । ফলে দাড়াবে মুষ্টিমেয় তথাকথিত অভিজাত 
সম্প্রদায়ের শিক্ষা ব্যবস্থা । মুষ্টিমেয় যে কয়জন ইংরেজী শিক্ষার 
সুযোগ পাবে তাদের ভাল করে শিক্ষার জন্য সকলের উপর আট 
বৎসর বয়স হতে ইংরেজীর বোঝা চাপানো জাতির বুদ্ধিবৃত্তি বিকাশের 
অন্তরায় । ছোটবেলা হতে ইংরেজী না শিখলে ইংরেজী খুব ভাল করে 
শেখ! বায় না এ যুক্তি মেনে নিলেও স্বভাবতই এ প্রশ্ন মনে আসে 
ইংরেজী খুব ভাল করে না শিখলে ক্ষতি কি? ইংরেজী পুস্তক পড়ে 
বুঝতে পারা, সহজ সরল ইংরেজীতে নিজের মনের ভাব ব্যক্ত করতে 
পারাই কি যথেষ্ট নয়? প্রায় দেড়শ বৎসর ধরে ভারতে ইংরেজীর 
প্রভাব চলেছিল। কত সুপণ্ডিত ও হৃদয়বান ইংরেজ অধ্যাপকও 
এসেছিলেন এদেশে । কিন্তু ভারতে একজন সেক্সগীয়র, মিলটন, 
বায়রন, টেনিসন, গলস্ওয়ার্দি বা সমারসেট মম হওয়া ত দুরের কথা, 
করজন শুদ্ধ ইংরেজী লিখতে পারেন? একদিন এ বিষয়ে কথাপ্রসঙ্গে 
মহাত্মাজী বলছিলেন, মাত্র তিনজন লোক ভারতবর্ষে শুদ্ধ ইংরেজী 
লিখতে পারেন । একজনের নাম করেছিলেন । তিনি- শ্রীরবীন্দ্রনাথ 
ঠাকুর। কিন্তু রবীন্দ্রনাথের প্রতিভার বিকাশ ইংরেজীতে হয় নি। 
হয়েছিল বাংলায়__তীর মাতৃভাষায়। মাতৃভাষার স্থান অন্য কোন 
ভাষা গ্রহণ করতে পারে না, যেমন পারে না গরুর দুধ মায়ের দুধের 

স্থান গ্রহণ করতে। এ জগতের শাশ্বত সত্য। ইংরেজী ভাষায় 
সেন্সগীয়র, জার্মান ভাষায় গ্যয়টে, আর বাংলা ভাষায় রবীন্দ্রনাথ 
নিজ নিজ প্রতিভার নিদর্শন রেখে গিয়েছেন । অন্য ভাষায় তা 
সম্ভবপর নয়। এ সহজ সরল সত্য মহাত্মাজীর নিকট দিবালোকের 
ন্যায় স্পষ্ট ছিল। তাই তিনি লিখেছেন “আমি নিশ্চিত মনে 
করি দেশের যে সমস্ত ছেলে নিজের ভাষার পরিবর্তে অন্য ভাষার 
মাধ্যমে পড়াশুনা করে তারা সোজাসুজি আত্মহত্যা করছে। রাজ্য 
পরিচালনার একচ্ছত্র ক্ষমতা যদি আমার হাতে আসে তা হলে ভিন্ন 
ভাষার মাধ্যমে শিক্ষা দেওয়ার ব্যবস্থা সেই মুহূর্তে বন্ধ করে দিব। . 
এমনকি শিক্ষক তথা অধ্যাপকদের যদি বরখাস্ত করতে হয় তা হলে সে 
পর্যন্ত গিয়েও তাদের দ্বারা এ বিষয়ে ঝটপট বদল করাব। পাঠ্য- 
পুস্তক তৈরী হোক সে পর্যন্ত অপেক্ষা করার কথাও আমি শুনব না। 
এ পরিবর্তন হওয়ার সঙ্গে সঙ্গে পাঠ্যপুস্তক আপনা আপনি তৈরী হতে 
শুরু হবে। ভিন্ন ভাষা-মাধ্যম এমন ভয়ানক অনিষ্টকারী যে এর 
অতি দ্রুত চিকিৎসা হওয়া উচিত ।-. বালকদের মানসিক বিকাশের 
জন্য মাতৃভাষা ভিন্ন অন্য ভাষা তার উপর জোর করে চাপাবার প্রচেষ্টা 
আমি মাতৃভাষার প্রতি দ্রোহ বলেই মনে করি।” ইংরেজীর প্রতি 
অস্বাভাবিক প্রেম প্রগতির নামে দেশের বুদ্ধিবৃত্তি বিনাশের পন্থা। 
মহাত্মাজীর ভাষায় “ছাত্রছাত্রীদের প্রতি দ্রোহ”। জাতি যখন 
আত্মসন্বিৎ ফিরে পাবে ইংরেজী মাধ্যম চালাবার অপচেষ্টাকে ক্ষমা 
করবে না। 

যেমন ইংরেজীর যধায়োগ্য Ee দেওয়ার ঠা ছিলেন, 


রি হবে, কিন তা ভালক রর স্থান টী রী 
না। রাষ্ট্রভাষা শিক্ষার মাধ্যমের স্থান= 
কখনই নয়৷” শিক্ষার মাধ্যম মাতৃভী যা আস্তঃপ্রাদেশিক কী 
করবেন তাদের হিন্দী অবশ্য শিক্ষণীয় উর বদলে হিন্দীনীর 

AU.BD.Sn TU, TB ++ ৩১৪ 


২২ মহাত্বা গান্ধী 
প্রতিষ্ঠারও ছিলেন তিনি বিরোধী । তীর পরিকল্পনায় মাতৃভাষা ও 
রাষ্ট্রভাষার যথাযোগ্য স্থান ছিল। ভারতের বিভিন্ন প্রদেশের 
ভাষাগুলির উন্নতিই ছিল তীর কাম্য। সমস্ত ভারতে মাত্র একটি 
ভাষা প্রচলনের কল্পনাও তার ছিল না। বৈচিত্র্যের মধ্যে এঁক্য ভারতীয় 
কৃষ্টির বৈশিষ্ট্য । মহাত্মাজী ছিলেন তার ধারক ও বাহক। কিন্তু দুঃখের 
ও পরিতাপের বিষয় এই যে, বুনিয়াদী শিক্ষা শুধু গ্রামাঞ্চলে চালাবার 
প্রচেষ্টা হয়েছে । তাও অধিকাংশ স্থলে শ্রদ্ধাহীন ফুল-বেলপাতা 
দেওয়ার ব্যবস্থা । দীর্ঘদিনের বাবু তৈরী করা শিক্ষায় অভ্যস্ত শরমবিমুখ 
. শিক্ষিত সমাজ এ শিক্ষা-ব্যবস্থাকে প্রাণ দিয়ে গ্রহণ করতে পারে নি। 
তাদের দৃষ্টান্ত অনুসরণ করছে নূতন বাবু হওয়ার জন্য উন্মুখ অশিক্ষিত 
সমাজ । এমনকি গান্ধীবাদী বা সর্বোদয় কর্মীরাও খুব সামান্য সংখ্যা 
বাদে মনে প্রাণে বুনিয়াদী শিক্ষাকে গ্রহণ করে নি। তাই অল্পসংখ্যক 
বুনিয়াদী শিক্ষায় বিশ্বাসী ও সে কাজে নিযুক্ত কর্মী ভীষণ প্রতিকূলতার 
সম্মুখীন । উজান নৌকা বাইতে হচ্ছে তাদের ৷ তবে এ কথা জোর 
করেই বলতে চাই যে, এ শিক্ষা-ব্যবস্থা সুষ্ঠুভাবে প্রচলিত হলে 
ভারতের পরম কল্যাণ সাধিত হত । কিন্তু তার বদলে দেখছি, ‘কালো 
ইংরেজ’ হওয়ার উদগ্র আকাঙ্ত, নুতন এক অভিজাত সম্প্রদায় সথর্টির 
প্রচেষ্টা । জাতির শুভবুদ্ধি হোক এই কামনা করা ভিন্ন আর 
কী বলব ৷ 
এই সব গঠনমূলক কাজের জন্য মহাত্মাজীর নেতৃত্বে চারটি 
স্বনিয়স্তিত সংস্থা বিভিন্ন সময়ে স্থাপিত হয়_(১) নিখিল ভারত কাটুনী 
সঙ্ঘ, (২) হরিজন সেবক সঙ্ঘ, (৩) অখিল ভারত গ্রামোদ্যোগ সঙ্ঘ ও 
(৪) হিন্দুস্থানী তালিমী সঙ্ঘ । স্বরাজ লাভের পুর্বে মহাত্মাজী বলতেন 
“গঠনমূলক কাজই স্বরাজ, স্বরাজ লাভের পর তার শেষ দলিলেও 
এ কথার উপর বিশেষ জোর দিয়েছেন। কিন্ত স্বরাজ লাভের চোদ্দ 
" বৎসর পর দেখছি তার গঠনমূলক কার্যক্রম একপ্রকার জীবন্মত। 
তাতেও দুঃখিত হবার কিছু ছিল না, যদি দেখতাম অন্য পথে 


14৮1. 847. 


ভূমিকা ২৩ 


জনকল্যাণ সাধিত হচ্ছে। হয়ত দেশ ঠেকে শিখবে, তবে তার মূল্য 
দিতে হবে অনেক । 

তিনি ভাষাভিত্তিক প্রদেশে বিশ্বাস করতেন ৷ তার মুখ্য উদ্দেশ্য 
জনগণের ভাষায় রাজনৈতিক ও সর্বপ্রকারের কাজকর্ম পরিচালনা । 
যেন ওই ভাষা সে প্রদেশের শিক্ষা ও আদালতের ভাষা হর! 
প্রাদেশিক সরকারের কাজকর্ম ত সে ভাষায় অবশ্যই চলবে । 
প্রাদেশিক বিধান সভার কাজ প্রাদেশিক ভাষায়, আর যেখানে 
প্রদেশের মধ্যে একাধিক ভাষা প্রচলিত সেখানে ওই সব ভাষায় 
চলবে ৷ কেন্দ্রীয় আইন সভা বা লোকসভার কাজ চলবে হিন্দী- 
হিন্দুস্থানীতে, ইংরেজীতে নয়। 

স্বরাজ লাভের জন্য তার অহিংস অসহযোগের পরিকল্পনা প্রথম 
১৯২০ সালে কলিকাতায় বিশেষ কংগ্রেসে এবং পরে ডিসেম্বর মাসে 
নাগপুরে সাধারণ অধিবেশনে চূড়ান্ত ভাবে গৃহীত হয়। তখন তিনি 
কংগ্রেসের গঠনতন্ত্র পরিবর্তন করে ভাষাভিত্তিক কংগ্রেস প্রদেশ গঠন 
করেন ৷ প্রত্যেক প্রদেশে কাজ চলবে সেখানকার ভাষায়, কারণ তাতে 
জনগণের সঙ্গে ঘনিষ্ঠ যোগাযোগ সম্ভবপর | আন্তঃপ্রাদেশিক ভাষা হবে 
হিন্দী-হিন্দুস্থানী, ইংরেজী নয় । এর উপর তিনি বিশেষ জোর দিতেন । 
একবার মহাত্মাজীর সহিত দেখা করতে গিয়েছি সবরমতী আশ্রমে! 
৩১শে জুলাই বৈকালে আমাকে ডেকে বললেন “আগামী কাল 
লোকমান্য তিলকের মৃত্যুবাষিকী । আমেদাবাদ শহরে সভা, সর্দার 
সভাপতি, তোমাকে বক্তৃতা দিতে হবে।” সর্দার অসুস্থ হওয়ায় 
মহাদেবভাই দেশাই সভাপতি হলেন । সভায় উপস্থিত প্রায় সকলেই 
ইংরেজী বুঝতে পারেন, তথাপি ইংরেজীতে বন্তৃতা দিতে নিষেধ করা 
হুল। হিন্দীতে না পারলে বাংলায় দিতে বলা হল, কিন্তু ইংরেজীতে 
নয়। ১৯৬৫ সালে মহাত্মাজী আসেন বাংলা সফরে। গ্রামে এক 
জায়গায় ইংরেজীতে অভিনন্দন পাঠ করি । তিনি তা অপছন্দ করেন 
এবং বাংলায় অভিনন্দন ও রিপোর্ট দিতে বলেন । তার পরের দিনের 

সভায় সেরূপ করা হয়। মহাত্মাজী জবাব দেন হিন্দীতে। তা বাংলা 
অনুবাদ করা হয় সভার শ্রোতাদের জন্য । তীর জবাব হতে স্পষ্টই 
প্রতীয়মান হল যে তিনি বাংলা অভিনন্দন ও রিপোর্টের সারাংশ 
বুঝাতে পেরেছেন। আমাদের ভয় ছিল যে তিনি হয়ত বাংলা বুঝাতে 
পারবেন না, তাই প্রথম দিন অভিনন্দনপত্র দেওয়া হয়েছিল 
ইংরেজীতে । কিন্তু এটুকু বাংলা বুঝতে পেরেছিলেন তিনি । মাতৃভাষা, 
রাষ্ট্রভাষা, এ ছাড়াও অন্য দু'একটি ভারতীয় ভাষার সাধারণ জ্ঞানও 
রাজনীতি ক্ষেত্রে বিশিষ্ট কর্মীদের থাকা উচিত বলেই তিনি মনে 
করতেন । বেশ কিছুদিন পূর্বেকার কথা । একদিন সেবাগ্রামে বসে 
মহাত্মাজীর সঙ্গে কথা বলছি। সর্দার বল্পভভাই এলেন, আসা মাত্রই 
মহাত্মাজী গুজরাটাতে কথা আরন্ত করলেন। আমি হেসে হেসে 
বললাম, “বাপু, গুজরাটারা বড় সংকীর্ণ, যেই একজন গুজরাটা 
এলেন অমনিই আপনিও গুজরাটীতে কথা বলতে আরম্ভ করলেন। 
জলে গেলেন যে আর এক ব্যক্তি আছে যে গুজরাটা জানে না? 
বাপু অমনি বলে উঠলেন, “ব্যাপার কি-_তুমি এইটুকু গুজরাটা বুঝতে 
পারনা !” সাধারণ ভাবে গুজরাটী ভাষায় জ্ঞান লাভ করার পর 
বুঝাতে পারি বাংলা গুজরাটার কত কাছাকাছি । শুধু কানটা শুনতে 
অত্যন্ত নয় বলে মহাত্মাজীর কথা তখন বুঝতে পারি নি। 

মহাত্মাজী ভারতীয় এঁক্যের জন্যই চেয়েছিলেন ইংরেজীর প্রাধান্য 
দুর করতে কিন্তু আজকাল শুনছি ইংরেজী ভাষাই নাকি ভারতীয় 
এক্য প্রতিষ্ঠা, করেছে এবং সে এক্য বজায় রাখবার জন্য ইংরেজী 
শিক্ষা অপরিহার্য । ইহা সম্পূর্ণ ভুল । ভারতকে দ্বিখণ্ডিত করার কাজে 
অগ্রণী ছিলেন ইংরেজীতে সুশিক্ষিত আধুনিক ব্যক্তিরাই। সম্প্রতি 
আসামে যে জাতীয় সংহতি বিনষ্টকারী দুঃখজনক ঘটনা ঘটে গেল 
তার মধ্যেও প্রধান ভূমিকা গ্রহণ করেন ইংরেজী শিক্ষিত ব্যক্তিরা। 
দক্ষিণ ভারতকে পৃথক্‌ করার অন্দোলনও ইংরেজী শিক্ষিতদের দ্বার! 
পরিচালিত। উড়িষ্যায় ডাক্তারের অভাবে হাসপাতালে রোগীদের 

চিকিৎসা সম্ভবপর হচ্ছে না। তাই উড়িয্তা সরকার বাঙালী ডাক্তার 
নিযুক্ত করার প্রস্তাব করেন ৷ ফলে উড়িষ্যা মেডিক্যাল কলেজের ছাত্ররা 
ধর্মঘট করে, এই আশঙ্কায় যে ভবিষ্যতে তাদের চাকুরী মিলবে না। 
এরা ইংরেজী শিক্ষায় শিক্ষিত এবং ভবিষ্যতের সমাজসেবী ডাক্তার ! 

আসল কথা হচ্ছে এই যে, পরাধীনতার অপমানে ভারতবাসী 
অনেকটা একত্র হয়েছিল ইংরেজ রাজত্বের অবসান ঘটাতে । সে 
অপমানের জ্বালা দূর হওয়ার অল্প পরেই সে কথা ভুলে স্বার্থবুদ্ধি- 
প্রবল হয়ে পড়েছে লোকজন । ফলে একত্র থাকার প্রেরণাও হয়েছে 
অনেকাংশে শিথিল । আজ বুঝবার দিন এসেছে যে, ভারতবর্ষের 
অগ্রগতির জন্যই বাঙ্গালী, বিহারী, উড়িয়া, আসামী, গুজরাটী, 
মারাঠী, পাঞ্জাবী, রাজস্থানী, মালয়ালী, তামিল, তেলেগু প্রভৃতিদের 
একত্র থাকা দরকার । প্রত্যেক প্রদেশের লোকেরই কোন-না-কোন 
বৈশিষ্ট্য আছে। মে সবের সার্থক প্রয়োগ নিতান্ত প্রয়োজন 
ভারতবর্ষের অগ্রগতির জন্য । মহাত্মাজী ভাল করেই বুঝতেন সে 
জিনিসটা । তাই তিনি ছিলেন ভারতবর্ষের সকল প্রাত্তকে সংযোজিত 
করার সিমেন্ট বা গাঁথুনি স্বরূপ। সে সিমেন্টের মালমসলা ছিল 
সকলের প্রতি প্রেম, চরিব্রবল ও উচু নৈতিক মান। আজ দেশে 
আসল সংকট চরিত্রের দেউলিয়াপনা ৷ সেটা বেশী করে প্রকট শিক্ষিত 
সমাজে ৷ সমাজের উচ্চস্তরে অধিষ্ঠিত ব্যক্তিরা যদি চরিত্রের দিক দিয়ে 
আদর্শস্থানীয় হওয়ার চেষ্টা করেন তবেই এ অধঃপতনের গতিরোধ 
সম্ভব। নতুবা প্রকৃতির দুর্লভ্ঘ্য নিয়মে দেশ গিয়ে পৌছবে অবনতির 
নিয়তম স্তরে । দ্রুত সেদিকে চলছে দেশ। ব্যাধির মূল কারণ দুর 
না করে উপর-উপর প্রলেপ দেওয়ার প্রচেষ্টা ব্যর্থ হতে বাধ্য ৷ 
আজ মহাত্মাজীর মত একটি লোকের প্রয়োজন দেশে সর্বাধিক, যিনি 
হতে পারেন ঘন অন্ধকারে দীপবতিকা । 

রাজনীতি ক্ষেত্রে মহাত্মাজীর প্রথম প্রবেশ দক্ষিণ আফ্রিকায়। 
কোন পরিকল্পনা করে তিনি সেখানে যাননি । বোম্বেতে ও রাজকোটে 

ব্যারিস্টার হিসাবে ব্যর্থতার দরুন তাকে নিতান্ত নিরুপায় হয়ে এক 
ভারতীয় ব্যবসায়ীর মামলা নিয়ে যেতে হয় নিছক অর্থোপার্জনের জন্য ৷ 
সেখানে ভারতীয়দের প্রতি শ্বেতাঙ্দের অন্যায় ও অমাহ্ুষোচিত 
আচরণ দিল তাকে নূতন পথের সন্ধান । তিনি আবিন্কার করলেন 
সত্যাগ্রহ ৷ দীর্ঘ কয়েক বৎসরের সত্যাগ্রহ সংগ্রামের পর জয় ঘোষিত 
হল গান্ধী-স্মাটম্‌ চুক্তিতে । এখানেই রূপ নিল তার জীবনদর্শন 
যা ১৯০৯ সালে ‘হিন্দ, স্বরাজ’ নামক পুক্তকে হল লিপিবদ্ধ_লণ্ডন 
হতে দক্ষিণ আফ্রিকা ফিরবার পথে জাহাজে। আজ নেই দক্ষিণ 
আফ্রিকায় কালো সাদার বিদ্বেষ আরো তীব্র করে তুলেছে সেখানকার 
শ্বেতাঙগরা। বিংশ শতাব্দীতেও সেখানে প্রকট নগ্ন জাতিবিদ্বেষ। 
এক বার জয় হলেই যে তা স্থায়ী হয় না দক্ষিণ আফ্রিকা তার 
প্রমাণ। অনেক সময় রূঢ় আঘাত আসে আমাদের স্মরণ করিয়ে 
দেওয়ার জন্য যে, মানুষের প্রভুত্বস্পৃহ নূতন ভাবে তীব্ররূপে 
দেখা দিতে পারে। নানা ভাবে নানা আকারে দুনিয়ায় আজ 
চলছে প্রভুত্বম্পৃহা বা হিংসার অভিব্যক্তি । বিজ্ঞানের অভূতপূর্ব ও 
দ্রুত উন্নতির সঙ্গে মানবীয় বৃত্তির বিকাশ তাল রেখে চলতে পারেনি 
বলেই দুনিয়ায় ঘটছে নানা অঘটন। শান্তির নামে ধ্বংসের বিপুল 
আয়োজনে সমস্ত মানবজাতি আজ ভীতত্রস্ত। উপলব্ধি করবার 
দিন এসেছে যে, হিংসা দ্বারা হিংসা! জয় হয় ন! বরং হিংসা আরও 
রুত্ররূপ ধারণ করে । অহিংসা বা প্রেমই হিংসাকে জয় করতে পারে 
এবং মে জয়ই হয় সকলের কল্যাণের । ভারতের চিন্তানায়কদের 
আজ বেছে নিতে হবে কোন পথে ভারত চলবে । যদি নিষ্ঠা সহকারে 
মহাত্মাজীর পথ ধরে আমরা ভারতবর্ষের অ-ভ্যন্তরীণ সমস্থ সমূহের 
নমাধান করতে পারি তবে পৃথিবীর বিভিন্ন সমস্তারও সমাধান করতে 
পারব সে পথে । আজকের হিংসায় উন্মত্ত পৃথিবীতে হবে তা ভারতের 
শ্রেষ্ঠ দান_“সর্বপ্রদানেযু অভয়প্রদানম্*__সমস্ত মানব জাতিকে 
ধ্বংসের হাত হতে রক্ষা । আধুনিক বিজ্ঞান য| পারেনি তা করতে 


ভূমিকা ২৭ 
সমর্থ হবে প্রেম । তা শ্রেষ্ঠ বিজ্ঞান বা প্রজ্ঞানখন । এই মহাত্মাজীর 
জীবনদর্শন ৷ 

১৯১৫ সালে দক্ষিণ আফ্রিকা হতে বিদায় নিয়ে এলেন ভারতে ৷ 
প্রথমে তার রাজনৈতিক গুরু মহামতি গোখলে ও আত্মীয়স্বজনের 
সঙ্গে সাক্ষাৎ করে আসেন শান্তিনিকেতনে ৷ সেখানে তার দক্ষিণ 
আফ্রিকার ফিনিক্স আশ্রমের ভারতীয় সহকর্মীরা পূর্বেই এসেছিলেন । 
কবি রবীন্দ্রনাথের সঙ্গে তার মিলও ছিল অনেক, অমিলও ছিল 
অনেক; কিন্ত একে অন্যের প্রতি শ্রদ্ধা ও প্রীতি ছিল অপাঁরসীম ৷ 
জীবনের শেষ দিন পর্যন্ত মহাত্মাজী কবিকে সম্বোধন করতেন 
“গুরুদেব” বলে, আর কবিও তাকে “‘মহাত্মাজী’ বলতেন । সেই সময় 
মহাত্মাজীর কার্যাবলী লক্ষ্য করতে এবং তার সঙ্গে সাক্ষাৎ করতে 
আমাদের এক অন্তরঙ্গ বন্ধু অধ্যাপক শান্তিনিকেতনে যান ৷ দুই-তিন 
দিন থেকে আমাদের সব কথা লিখে পাঠান ৷ তিনি শান্তিনিকেতন 
সম্বন্ধে মহাত্মাজীর অভিমত কি এ প্রশ্ন করেন। সংক্ষিপ্ত উত্তরে 
মহাত্মাজী বলেন, “যেখানে শিল্পকলা, সেখানেই জীবন ৷” দ্রজনেরই 
ছিল শিল্পী মন । এইখানেই ছুই স্্িধর্মী মহাপ্রতিভার মিলনক্ষেত্র ৷ 

ভারতবর্ষে সত্যাগ্রহের প্রয়োগ করেন তিনি প্রথম চম্পারনে 
(বিহার )। এখানেও তিনি আইন অমান্যের পরিকল্পনা করে যান নি । 
সরকারী কর্মচারীর অন্যায় আদেশ তিনি অমান্য করেন। ফলে 
চাষীদের প্রাণে আসে বল। অভূতপূর্ব সাড়া পড়ে যায়। আবার নীলের 
চাষ উঠে যেতই। আলকাতরা চু ইয়ে প্রাপ্ত ন্যাপথলিন হতে রাসায়নিক 
প্রক্রিয়ায় সম্তা দরে কারখানায় নীল তৈরীর প্রণালী জার্মেনীতে 
আবিষ্কৃত হয়ে সেই নীল বাজারে আসায় নীল চাষ লাভজনক 
ব্যবসাও ছিল না। এই দুই কারণে চম্পারনে সহজে জয়ী হলেন 
মহাত্বাজী। ভারতবর্ষের ঘটনাপরম্পর৷ ক্রমে তাকে টেনে নিয়ে গেল 
ব্যাপক গণ-আন্দোলনের দিকে | রাউলাট আইন, জালিয়ানওয়ালা 
বাগের হত্যাকাণ্ড এবং পরবর্তী কালের সরকারের দমননীতি প্রথম 


২৮ মহাত্রা গান্ধী 
বিশ্বযুদ্ধের সময়কার নহযোগীকে ১৯২০ সালে করে তুলল অসহযোগ 
মন্ত্রের উদগাতা । তার মাত্র কয়েকমাস পূর্বে অমৃতদর কংগ্রেসেও 
মন্টেগু-চেমসফোর্ড প্রস্তাব গ্রহণ করার জন্য তিনি লোকমান্য তিলকের 
নিকট আবেদন করেছিলেন “অবশেষে ভগবদূগীতার লেখকের নিকট 
সহযোগিতার হস্ত প্রসারিত করার আবেদন জানাচ্ছি।” 

তিনিই অহিংস অজহযোগের দ্বারা এক বৎসরের মধ্যে স্বরাজ 
লাভের জন্য উদগ্রীব হয়ে সমস্ত জাতিকে আহ্বান করলেন। মহাত্মাজীর 
মন মোটেই স্থিতিশীল ছিল না, পুরাপুরি গতিশীল ছিল । অবশ্য তার 
মন স্বভাবতঃ ছিল সহযোগিতাপ্রবণ, অবস্থার দরুন অসম্ভব হলে 
অসহযোগ অন্তর ব্যবহারে পরাজুখ ছিলেন না। পরবর্তী জীবনেও 
দেখেছি তার সে নীতি । এক বৎসরে স্বরাজ লাভ হবে এই ছিল তার 
দৃঢ় প্রতীতি। অবশ্য তিনি এ কথা ঘোষণা করেছিলেন যে কতকগুলি 
কাজ যদি করা হয় তবে এক বৎসরে স্বরাজ লাভ হবে। সে কাজ 
জাতির পক্ষে করা অনেকাংশে সম্ভবপর কি না তা বিচার করেই 
কার্যক্রম উপস্থিত করা সঙ্গত। নইলে তা হয় অবাস্তব ৷ নাগপুর 
কংগ্রেসের ঠিক অব্যবহিত পূর্বে মহাত্মাজীর সঙ্গে কলিকাতায় প্রথম 
দেখা করবার সৌভাগ্য হয়। আলোচনা প্রসঙ্গে এক বৎসরে স্বরাজ 
লাভ সম্বন্ধে সন্দেহ প্রকাশ করি। যদিও আন্দোলনের ফলে দেশ 
স্বরাজের দিকে অনেকদূর এগিয়ে যাবে এ কথা বলি । তখন তিনি দৃঢ় 
কণ্ঠে আত্মপ্রত্যয়ের সঙ্গে বলেন “আমার ভগবানে বিশ্বাস আছে, 
আমার নিজের উপরও বিশ্বাস আছে, আমি বলছি তোমাকে যে এক 
বৎসরে স্বরাজ লাভ হবে ।” সেখানে হলেন মহাত্মাজী ব্যর্থ ৷ 

১৯৩০ সালে লবণ সত্যাগ্রহের সময় আবার নেতৃত্বের ভার পড়ে 
তার উপর । এবারও ডাণ্ডি যাত্রার পূর্বে দৃঢ় কণ্ঠে ঘোষণা করেন যে, 
স্বরাজ লাভ না করে তিনি আর সবরমতী আশ্রমে ফিরবেন না। হয় 
তার মৃতদেহ আরব সাগরের জলে ভাসবে, নয় ত স্বরাজ লাভ হবে। 
কিন্ত তিনি হলেন ব্যর্থ, স্বরাজ লাভ হল না। অবশ্য ১৯৩১ সালের 


ভূমিকা ২৯ 
গান্ধী-আরউইন চুক্তি অনুযায়ী সমুদ্রোপকুলবর্তী লোকেরা বিনা 
শুল্কে লবণ তৈরী করার অধিকার পেল । তিনি আর সবরমতী আশ্রমে 
ফিরলেন না। দ্বিতীয় রাউও টেবিল কনফারেন্স হতে ফিরে আসার পর 
১৯৩২ সালে পুনরায় আন্দোলন আরম্ভ হয় । তাও হয় ব্যর্থ । দ্বিতীয় 
মহাযুদ্ধের সময় ১৯৪০ সালের ব্যক্তিগত সত্যাগ্রহ এবং ১৯৪২ সালের 
৮ই আগস্টের “ভারত ছাড়’ প্রস্তাব অনুযায়ী আন্দোলনও ফলপ্রস্থ 
হয় নি। যুদ্ধে অসহযোগিতার এই প্রস্তাবের ফল সম্বন্ধে বৃটেনের 
তৎকালীন প্রধান মন্ত্রী মিঃ উইনস্টন চাচিল দন্ত করে বলেছিলেন 
যে, বৃটেনের যত সৈন্য ও লোকবল দরকার ছিল ভারত হতে তার 
চেয়ে বেশী পেয়েছেন । মোট কথা ১৯২১ সালের অহিংস অসহযোগ 
হতে আরম্ভ করে ১৯৪২ সালের “ভারত ছাড়" আন্দোলন সবই হল 
আশু ফললাভের দিক দিয়ে ব্যর্থ। কিন্তু এই সব ব্যর্থতার সমষ্টির 
সঙ্গে মহাযুদ্ধজনিত আন্তর্জাতিক পরিস্থিতি, শ্রীন্্রভাষচন্দ্র বস্তুর নেতৃত্বে 
পরিচালিত আজাদ হিন্দ ফৌজের ব্যর্থ অভিযান সব মিলে ভারতে এল 
স্বাধীনতা । তবে এ কথা স্বীকার করতেই হবে যে, তখন বৃটেনে শ্রমিক 
সরকার না থাকলে ভারত স্বাধীন হতে আরও দেরী হত। এর পূর্বে 
রক্ষণশীল সরকারের প্রধান মন্ত্রী মিঃ চাচিল স্পষ্ট ভাষায় ঘোষণা 
করেছিলেন “আমি বৃটিশ সাআাজ্যের অবলুপ্তি ঘটাবার জন্য রাজার 
প্রধান মন্ত্রী হই নি”। অতএব এ কথা স্পষ্ট যে, আপাতব্যর্থতাই 
সত্যের সবখানি নয়, তার মধ্যে লুক্কায়িত থাকতে পারে জয়ের ইঙ্গিত । 
অতীত ব্যর্থতা যে জাতিকে ভীত ত্রস্ত করে সে জাতি চিরদাসত্বেরই 
অধিকারী । কিন্তু তাই বলে একবার একটা ঠিক করলে নিবিচারে 
তা ধরে থাকা বুদ্ধিমানের লক্ষণ নয়, কল্যাণকরও নয়। আসল কথা 
উদ্দেশ্য ঠিক কিনা, অবলম্থিত উপাঁয় সৎ কিনা, সে উপায়ের প্রয়োগে 
কোন ক্রটা-বিচ্যুতি আছে কিনা এসবই বিচার্য। বিচার করেই 
আমাদিগকে সর্বদা চলতে হবে । গান্ধী নীতির বৈশিষ্ট্য_ উদ্দেশ্য বা 
ধ্যেয় এবং পন্থা বা উপায় দ্ুইই সৎ হওয়া চাই। ভাল উদ্দেশ্য 


৩০ মহাত্সা গান্ধী 
সাধনের জন্যও অসৎ উপায় অবলম্বন সমর্থনীয় নয়। রাজনীতি 
ক্ষেত্রে এই গান্ধীনীতির গোড়াকার কথা । 

ব্যর্থতার ভিতর দিয়ে এল সফলতা বা স্বাধীনতা ৷ তার মধ্যেও 
সুস্পষ্ট ব্যর্থতার ছাপ। অহিংস উপায়ে স্বরাজ লাভেব মূল কথা 
সাম্প্রদায়িক এঁক্য। খণ্ডিত ভারত হিন্দু মুসলমান অনৈক্যের চরম 
পরিণতি । ভারত ও পাকিস্তানের পৃথক্‌ অস্তিত্ব সে নিদারুন সত্যকে 
ধরে তুলেছে সমস্ত জগতের কাছে। ভারতকে দ্বিখণ্ডিত করার 
প্রস্তাবের সঙ্গে সঙ্গেই আসে পাঞ্জাব ও বাংলা ভাগ করবার প্রস্তাব ৷ 
বাংলাকে ভাগের অপকারিতার হাত হতে রক্ষা করবার জন্য ভারত 
ও পাকিস্তান হতে স্বতন্ত্র স্বাধীন বাংল! রাষ্ট্র গঠনের প্রস্তাব হয়। 
বাংলার এই হিন্দু মুসলমানের সম্মিলিত রাষ্ট্রগঠনের প্রস্তাবের সঙ্গে 
মহাত্মাজীর আন্তরিক সহানুভূতি ছিল । কিন্ত এই প্রস্তাবের পেছনে 
জনমত ছিল না। ভারত ভাগ হলে বাংলা ভাগ অনিবার্য এই 
ছিল তখন বাংলার জনমত । তাই এই প্রস্তাব স্বল্প কয়েকজনের 
আলোচনার বস্তু হয়েই থাকে । আর বেশী দূর এগোয় নি। হিন্দু 
মুসলমানের অনৈক্য__যার নগ্ন অভিব্যক্তি হয় ব্যাপকভাবে খুন, জখম, 
লুট, গৃহদাহ, নারীনির্ধাতনের ভিতর দিয়ে__শেষ জীবনে মহাত্বাজীর 
প্রাণে দেয় দারুন ব্যথা । একের পর এক কলিকাতা, নোয়াখালী, 
বিহার, পাঞ্জাব ও দিল্লীর নিদারুন ঘটনাবলী তাকে ভীষণ বিচলিত 
করে। কিন্ত তিনি অহিংসায় বিশ্বাস হারান না, যথাসাধ্য অহিংস 
শক্তি প্রয়োগের চেষ্টা করেন। তবে এক এক সময় তার মনে হয় 
সব ব্যর্থ হতে বসেছে__জীবনব্যাপী সাধনা ব্যর্থ হতে চলেছে । 
আবার কখনও বা ভাবেন তবে কি তিনি ভগবানের অনুগ্রহ হতে 
বঞ্চিত হলেন! এই অবস্থায় ১৯৪৮ সালের জানুয়ারী মাসে তার 
শেষ উপবাস । উপবাস সমাপ্তির মাত্র কয়েকদিন পরে ২৬শে 
জানুয়ারী শেষ সাক্ষাতের সময় বুঝতে পারি তার মনের অবস্থা । 
তখন আর ১২৫ বৎসর বাঁচবার আকাঙজ্ষা নেই। সরকারের উপরও 


ভূমিকা ৩১ 
সন্তষ্ট নন। মন যেন গভীরভাবে কি চিন্তা করছে। মনে হল 
আলো দেখতে পাচ্ছেন। অবশ্য তখনও মনে কোন কার্যক্রম 
স্থির করেন নি। অন্ততঃ তার কোন ইঙ্গিত দেন নি। বললেন “২রা 
ফেব্রুয়ারী হতে সাত দিনের জন্য ওয়ার্ধায় একত্র হচ্ছি__আসতে হবে, 
সাত দিনই থাকতে হবে। অন্য কোন কার্যক্রম রেখো না।” 
সে ২রা ফেব্রুয়ারী আসবার পূর্বে ৩০শে জানুয়ারী সন্ধ্যায় নাথুরাম 
গডসের গুলিতে নিভে গেল তার জীবনদীপ। মুখে রাম নাম । 
মর দেহ গেল-_রেখে গেলেন অনির্বাণ দীপ-_তার জীবন ও বাণী । 
কিন্ত সে দীপশিখা আজ মেঘাচ্ছন্ন সূর্যের ন্যায় নিশ্রভ । মেঘ কেটে 
যাবে_শুধু ভারত নয় সমস্ত দ্রনিয়াকে আলোকিত করবে। 
জগতে বিরাজ করবে শাশ্বত শান্তি প্রেম ও মৈত্রী। জগৎ বুঝবে 
গান্ধী মরে নি-_গান্ধী অমর | 


আধারে আবৃত আমি, এস জ্যোতির্ময় 
দয়ানিধি, সম্মুখেতে নিয়ে চল মোরে । 
রাত্রি অন্ধকার, ঘর বহু দূরে রয়, 
জ্যোতির্ময় সম্মুখেতে নিয়ে চল মোরে ॥ 

দূর দৃশ্য দেখিবার আশ 

নাহি কভু অন্তরে আমার । 

এক ধাপে মানিব সন্তোষ 

অচঞ্চল রেখো পদ মোর ॥ 

= নিউম্যান 


প্রত্রস ভহ্যাঁজ 


জন্ম, বংশ ও বাল্যজীবন 


ভারতের পশ্চিম উপকূলে আরব সাগরের তীরে ছোট্ট শহর 
সুদামাপুরী বা পোরবন্দর । কাথিয়াওয়ার তথা গুজরাটে আরব 
সাগরের তীর ধরে কাথিয়াওয়ারের এই অঞ্চলের অনেকটা শ্রীকৃষ্ণের 
লীলাভূমি । দ্বারকা, প্রভাস প্রভৃতি তীর্থ এই অঞ্চলে । শ্রীকৃষ্ণের 
ছেলেবেলার বন্ধু সুদামার নামে এই শহরটি শ্রীকৃষ্ণের প্রভাবের সুস্পষ্ট 
নিদর্শন । এই শহরে সংবত ১৯২৫ ভাদ্র বদ ১২ বা কৃষ্ণাদ্বাদশী (১৮৬৯ 
খৃষ্টাব্দ ২ অক্টোবর ) তারিখে জন্মগ্রহণ করেন মোহনদাস করমটাদ 
গান্ধী । ইনিই পরে মহাত্ম৷ গান্ধী নামে খ্যাতি লাভ করেন। 

গুজরাটে চান্দ্রমাস প্রচলিত। শুক্ল ও কৃষ্ণ বা গুজরাটী ভাষায় 
সনদ ও বদ এই ছুই পক্ষে মাস বিভক্ত । গুজরাটা পাঁজি অনুযায়ী 
মোহনদাসের জন্ম ভাদ্র কৃষ্ণ দ্বাদশীতে । বাংলার পাঁজি অনুযায়ী 
আশ্বিন কৃষ্ণা দ্বাদশীতে | 

প্রথম নিজের নাম, তারপর বাবার নাম ও শেষে উপাধি এই ভাবে 
পুরা নাম লিখবার প্রথা তখন গুজরাট ও মহারাষ্ট্রে প্রচলিত। অবশ্য 
আজকাল কেউ কেউ মাঝখানে বাবার নাম লেখার প্রথা বাদ দিচ্ছে। 
অতএব মহাত্মাজীর নিজের নাম হল মোহনদাস ৷ পরিবারের সকলে 
আদর করে ডাকত “মোহনিয়া” বলে। বাবা করমটাদ-_ পুরানাম 
করমট্টাদ উত্তমট্টাদ গান্ধী, ডাক নাম কাবা গান্ধী। এরা জাতিতে বেণে। 
গান্ধী শব্দের অর্থ মুদী। কিন্ত মহাত্মাজীর উধ্বতন তিন পুরুষ 
বেণের কাজ করতেন না। কাখিয়াওয়ারের দেশীয় রাজাদের 
দেওয়ানের কাজ করতেন । 

কাবা গান্ধী এক স্ত্রীর মৃত্যুর পর আর এক এমনি করে চল্লিশ বৎসর 
বয়সের পর চতুর্থবারে বিয়ে করেন পুতলী বাইকে ৷ পুতলী বাইয়ের 


৩৬ মহাত্স! গান্ধী 
গর্ভে তিন ছেলে এক মেয়ে জন্মে। প্রথম লক্্মীদাস, তার পর 
রলিয়াৎবেন বা গোখীবেন, তৃতীয় কর্ষণ দাস, সবার ছোট মোহনদাস ৷ 

পুতলী বাই ছিলেন খুব ধর্মপ্রাণ। প্রার্থনা না করে খেতেন না, 
মন্দিরে যেতেন নিয়মিত। ব্রত, উপবাস ইত্যাদি খুব নিষ্ঠা সহকারে 
পালন করতেন। কাবা গান্ধী ছিলেন সাহসী, সত্যবাদী, উদার, 
স্বজাতিবংসল কিন্তু ক্রোধী। তিনি লেখাপড়া অল্পই করেছিলেন, 
তবে ব্যাবহারিক বুদ্ধি ছিল প্রখর | তার মধ্যে পক্ষপাতিত্ব বা দুর্নীতি- 
পরায়ণতা ছিল না মোটেই। এজন্য তার সুনামও ছিল। কিন্ত 
চল্লিশ বৎসর বয়সের পর চতুর্থবার বিয়ে করাকে কতকপরিমাণে 
ইন্দ্িয়াসক্তির নিদর্শন বলেই উল্লেখ করেছেন মহাত্বাজী | 

কাবা গান্ধী প্রথমে পোরবন্দরে দেওয়ান ছিলেন, পরে রাজকোটে 
রাজস্থানিক .কোর্টের সভ্য হয়ে সেখানে যান। এই দুই জায়গায়ই 
এদের বাড়ী ছিল। বাড়ী ঘর দেখে বেশ সঙ্গতিপন্ন পরিবার বলেই 
মনে হয়। ছেলেদের পড়বার পৃথক্‌ ঘরও ছিল কিন্তু কাবা গান্ধীর 
অর্থ জমাবার প্রবৃত্তি ছিল না। . তাই তিনি মৃত্যুকালে বিষয় সম্পত্তি 
বেশী কিছু রেখে যান নি। 

মোহনদাস ছেলেবেলায় প্রথম পোরবন্দরেই পাঠশালায় ভতি হন। 
অন্য ছেলেদের সঙ্গে মিশে পাঠশালার গুরুমশায়ের নামে ছড়া 
কাটতেন। আমার ছেলেবেলায় বাংলাদেশেও গুরুমশায়দের নিয়ে 
ছড়া কাটতে দেখেছি । আজকালও সে রেওয়াজ কিছু কিছু আছে। 
গুরুমশায়কে নিয়ে ছড়া কাটলেও মোহনদাস তার ভাই বোনদের 
সঙ্গে ঝগড়া মারামারি করতেন না বলেই গোখীবেন আমাকে 
বললেন ৷ এদিক দিয়ে স্বভাব ছিল নরম ও শাস্ত। ছাত্র হিসাবে 
যে এই সময় ভাল ছিলেন তা৷ বলা চলে না। অতি কষ্টে “নামতা” 
আয়ত্ত করতে পেরেছিলেন । 

সাত বৎসর বয়সে বাবার সঙ্গে চলে যান রাজকোটে । সেখানে 
প্রথম এক পাঠশালায়, পরে শহরের উপকণ্ঠের এক স্কুলে এবং শেষে 


জন্ম, বংশ ও বাল্যজীবন ৩৭ 


বারো বৎসর বয়সে শহরের উচ্চ ইংরেজী বিদ্যালয়ে ভতি হন। ছাত্র 
. হিসাবে তিনি মাঝারি রকমের ছিলেন। কারো! সঙ্গে বড় একটা 
মিশতেন না। ঠিক ঘণ্টা পড়ার সঙ্গে তিনি স্কুলে ঢুকতেন আর 
ছুটি হওয়া মাত্রই এক প্রকার দৌড়িয়ে বেরিয়ে যেতেন। যেন 
কারো সঙ্গে মিশতে না হয়। ভয় পাছে তাকে নিয়ে কেউ হাজি- 
তামাসা করে । তদ্রপরি খুব লাজুকও ছিলেন 

মাঝারি রকমের ছাত্র হলেও একবার ডবল প্রমোশন পান, পুরস্কার 
এমনকি কাথিয়াওয়ারের সোরঠ বিভাগের উত্তম ছাত্র হিসাবে দ্ুই বার 
মাসিক চার টাকা ও দশ টাকা হারে বৃত্তি পান । অবশ্য ক্লাসে চল্লিশ- 
পঞ্চাশ জন ছাত্রের মধ্যে এই বিভাগের ছাত্রসংখ্যা অল্পই ছিল। প্রতি 
বৎসর স্কুল হতে মা বাপের কাছে ছাত্রের প্রগতিপত্র পাঠানো হত, 
কিন্ত কোনদিন তার সন্বন্ধে খারাপ মন্তব্য যায় নি। তিনি যথাসাধ্য 
পড়াশুনা করেই স্কুলে যেতেন। ছাত্র বা শিক্ষক কারো কাছেই কখনো 
মিছে কথা বলতেন না। বাইরের বই পড়বার বড় একটা সময়ও 
থাকত না, সাধারণতঃ পড়তেনও না। কিন্তু একবার তার বাবা 
শ্রবণ পিতৃভক্তি" নামক একখানা নাটক কিনে আনেন । সেই নাটক 
খানা পড়ে তার খুব ভাল লাগে । সেই সময় কাচচিত্র দেখাবার 
জন্যও লোক যেত ঘরে ঘরে । সেখানেও কিভাবে পিতৃভক্ত শ্রবণ 
অন্ধ মা বাপকে কাধে ঝোলায় করে তীর্থযাত্রায় নিয়ে যাচ্ছেন তা 
দেখেন। শ্রবণের মৃত্যুতে অন্ধ মা বাপের করুণ বিলাপ তার কোমল 
হৃদয় গলিয়ে দেয়। মনে মনে এইরূপ মা-বাপের ভক্ত হওয়ার কথা 
ভাবেন । বাগ্যযন্ত্রের সাহায্যে ওই বিলাপের করণ সুর বাজিয়ে বালক 
মোহনলাল মত্ত হয়ে যেতেন। 

যাত্রা দেখবার শখ ছিল তার । কিন্তু বাবার অনুমতি ভিন্ন যেতে 
পারতেন না। অর্থাৎ কি পালা হবে তা বুঝেই অনুমতি দেওয়া হত। 
ওই সময় এক যাত্রা কোম্পানী এল ৷ হরিশ্ন্দ্র পালা । বাবার 
অনুমতি নিয়ে দেখতে গেলেন। এই যাত্রা তার মনের উপর গভীর 


৩৮ মহাত্স! গান্ধী 
প্রভাব বিস্তার করে৷ যাত্রা বারবার দেখতে ইচ্ছা হয়। হরিশ্চন্দ্রে 
মত সত্যবাদী কেন বেশী হয় না এই কথা ভাবেন । এত দুঃখ কষ্ট 
ভোগ করেও হরিশ্চন্দ্রের সত্যরক্ষাই খাটি সত্যপালন | হরিশ্চন্দ্রে 
দুঃখ দেখে তার কান্না আসে । শ্রবণ বা হরিশ্চন্্র এতিহাসিক ব্যক্তি 
কিনা কে বলতে পারে । কিন্তু তাদের উপাখ্যান নিছক সত্যরূপে 
মোহনদীসকে প্রভাবাদ্ধিত করে । হাতের লেখা ভাল করার দিকে 
তার মোটেই লক্ষ্য ছিল না। প্রথম দিকে এটা সুশিক্ষার একটা অঙ্গ 
বলেও মনে করতেন না। যখন সে জ্ঞান হল তখন আর শোধরাতে 
পারেন নি। শেষ পর্যন্তও তার হাতের লেখা পড়তে অনেকেরই 
বেশ কষ্ট হত। 

উচ্চ ইংরাজী বিদ্যালয়ে ঢুকবার প্রথম বৎসরেই মিঃ জাইলস 
নামক এক ইংরাজ স্কুলপরিদর্শক আসেন । তিনি মোহনদাসদের ক্লাসে 
গিয়ে পাঁচটি ইংরেজী শব্দের বানান লিখতে দেন। অন্য সব ছেলেই 
বানান ঠিক ভাবে লেখে, শুধু মোহনদাসের একটি বানান ভুল হয়। 
শিক্ষক মশায় তা লক্ষ্য করে পায়ে জুতার ঠক্কর দিয়ে পাশের ছেলের 
খাতা দেখে বানান শুদ্ধ করার ইঙ্গিত দেন। মোহনদাসের স্বাভাবিক 
সরলতার জন্য সে ইঙ্গিত বুঝতেই পারেন না। পরে যখন শিক্ষক 
মশায় তাকে ইজিত না বুঝার নির্বু দ্ধিতার কথা বলেন, তিনি শিক্ষক 
মশায়ের কার্ধকে অসঙ্গতই মনে করেন_ শিক্ষকদের কাজ নয় ছাত্রকে 
নকল করতে শেখানো । 

উচ্চ ইংরাজী বিদ্যালয়ের চতুর্থ মান হতে শিক্ষার মাধ্যম হয় 
ইংরেজী । এটা হয় তার পক্ষে মস্ত বড় অন্তুবিধা । এ অসুবিধা তার 
মনের উপর এমন দাগ কেটে যায় যা তিনি বড় হয়েও ভুলতে 
পারেন নি। তীর মাতৃভাষা গুজরাটা মাধ্যম হলে তিনি সব জিনিস 
আরো সহজে আয়ত্ত করতে পারতেন বলে মনে করেন । 

স্কুলে ব্যায়াম বা খেলাধুলা তিনি বড় একটা করতেন না। এদিকে 
তার মনও ছিল না। তিনি কোন বইতে পড়েছিলেন যে বেশী দুর 

হাটা শরীরের পক্ষে যথেষ্ট । সেই হতে হাটা অভ্যাস করেন এবং 
মনে করেন আর কোন ব্যায়াম বা খেলার প্রয়োজন নেই । বৃদ্ধ 
বয়স পর্যন্তও তার হাটা অভ্যাস ছিল । বুড়া বয়সে হাটাটাই যথেষ্ট, 
কিন্তু বাড়ন্ত বয়স বা যৌবনে আরো বেশী কিছু দরকার । দৌড়, 
সাতার, খেলা, কৃষি-খেতে কাজ প্রভৃতি শরীরকে আরো সবল ও সুদৃঢ় 
করে। এটা উপলব্ধি না করাই হয়েছিল তার ভুল ৷ 

সংস্কৃত কঠিন এবং কেবলি মুখস্থ করতে হয় তাই তিনি এক সময় 
সংস্কৃত ছেড়ে পারসী ভাষার ক্লাসে যান। মৌলবী সাহেব খুব 
সহজে পাশ নম্বর দেন, এমনকি যথেষ্ট নম্বর দেন এই ছিল তার 
অভিজ্ঞতা । আমরাও ছাত্রজীবনে দেখেছি পারসীতে আমাদের 
সহপাঠী সাধারণ মুসলমান ছাত্রেরা কেউ কেউ ১০০ নম্বরের মধ্যে 
৯০-৯৫ পেয়েছে, যা খুব ভাল ছাত্রের পক্ষেও সংস্কৃতি পাওয়া ছুঃসাধ্য 
ছিল। সংস্কৃত পণ্ডিত শ্রীকৃষ্ণশস্কর পাণ্যাজী মোহনদাসের এই কার্যে 
খুব দুঃখিত হন এবং ডেকে বলেন, “তুমি কার ছেলে তা ভাব, এক 
বৈষ্ণব পরিবারে তোমার জন্ম, সংস্কৃত তোমার ধর্মের ভাষা ৷ যদি 
বুঝতে কোন অন্ুবিধা হয় আমাকে বলো । আমি তো সকল ছাত্রকে 
সাধ্যমত সংস্কৃত শিখাতে চাই। ভবিষ্যতে এর রসপান করতে 
পারবে । তোমার হার মানা উচিত নয়। আমার ক্লাসে এসো ৷” 
পণ্ডিত মশায়ের এই সহৃদয় ব্যবহারের অবমাননা তিনি করতে 
পারেন নি। পুনরায় সংস্কৃত পড়তে গেলেন । এজন্য তিনি জীবনে 
পাণ্যাজীর কাছে কৃতজ্ঞ বলেই মনে করেন। সংস্কৃত শিখেছিলেন 
বলেই হিন্দুর ধর্মশান্ত্র পড়তে পেরেছিলেন। তার মতে প্রত্যেক 
হিন্দু ছাত্রের_মেয়ে এবং পুরুষ-_ উচ্চশিক্ষার ক্ষেত্রে সংস্কৃত পড়া 
উচিত। 

মোহনদাস ছাত্র বা শিক্ষক কারো! কাছে মিছে কথা বলতেন না। 
একবার তিনি ব্যায়ামের ক্লাসে সময়মত না যাওয়ার জন্য অন্ধুপস্থিত 
বলে গণ্য হন। প্রধান শিক্ষক অনুপস্থিতির কারণ জিজ্ঞাসা করেন। 


Bo j মহাত্না গান্ধী 


উত্তর বিশ্বাস না করে মোহনদাসকে করেন জরিমানা । ওই সামান্য 
জরিমানার জন্যে তার দুঃখ হয় না, কিন্ত দুঃখ হয় প্রধান শিক্ষক তার 
কথা বিশ্বাস করেন নি বলে । তিনি এজন্য একাকী কাদেন । পুনরায় 
গিয়ে শিক্ষককে তার কথা নিবেদন করেন । নিবেদনের ফল হল 
জরিমানা মাপ, কিন্তু ভবিষ্যতে সময়মত আসবার নির্দেশ রইল । 
এই ঘটনা হতে বিশেষভাবে শেখেন সময়নিষ্ঠা। যা ভার জীবনের 
শেষ দিন পর্যন্ত ছিল। এমনি করে গড়ে উঠেছিলেন ভবিষ্যতের 
মহাত্মা গান্ধী । 

প্রত্যেক মানুষের জীবনেই কয়েকটি জিনিসের প্রভাব পড়ে $= 
(১) বংশ, (২) পরিবেশ, (৩) আবহাওয়া, (৪) খাদ্য ও 
(৫) শিক্ষা । এর উপরও একটি জিনিস আছে যার হদিশ মানুষ 
এখনো পায় নিতাই তাকে বলে ‘দৈব’ । মানবপ্রকৃতি বাস্তবে 
এক হলেও এই সব কারণে তার অভিব্যক্তি বিভিন্নরূপ ৷ বাবা- 
মায়ের শারীরিক সামর্থ্য এবং অসুখ অনেক সময় ছেলেমেয়েরা 
উত্তরাধিকার স্মত্রে পায়। তাদের নৈতিক গুণাগুণও পায় বলে মনে 
হয়। তাই গীতায় আছে “শুচিনাং শ্রীমতাং গেহে যোগত্রষ্টোইভি- 
জায়তে”-_-যোগত্রষ্ট ব্যক্তি পবিত্র বিভুতিসম্পন্ন লোকের ঘরে 
জন্মগ্রহণ করে। এর অর্থ এই যে, পবিত্র বিভূতিমানের ঘরে 
জন্মগ্রহণ করলে আরো সদৃগুণের অধিকারী হবে। আবার দেখতে 
পাই এক বাপ-মায়ের ছুই ছেলে সম্পূর্ণ ভিন্ন রকমের । মহাত্মাজী 
জগদিখ্যাত কিন্তু তার দুই সহোদরের নামও খুব কম লোকে জানে । 
এক বাপ-মায়ের ছেলে, একই রকম পরিবেশে থেকে একই রকম 
খাওয়া-দাওয়া শিক্ষার সুযোগ ইত্যাদি পেয়েও এক রকম হয়না এ ত 
আমরা হামেশা দেখছি। মানুষ যে কি, বিজ্ঞানের এত উন্নতি সত্বেও 
তা আমাদের কাছে এখনো রহস্যময় । আমরা মানুষ সম্বন্ধে খুব কমই 
জানি। আবার শিশুমন যে কি ভাবে অবাঞ্থনীয় জিনিস গ্রহণ করে 
তাও দেখতে পাই মহাত্মাজীর জীবনে । 

কাকা বিডি খেতেন। তিনি যে বিডি খেয়ে মুখ দিয়ে ধোয়া 
ছাড়তেন, বারো তেরো বৎসরের মোহনদাসের সেরূপ করার 
ইচ্ছা হয়। বিড়ির গন্ধ ভাল, কিংবা বিড়ি খেলে কোন উপকার 
হয় এ ধারণা থেকে নয়, নিছক মুখ দিয়ে ধোয়া বের করার 
উদ্দেশ্যেই বিড়ি খাওয়া শুরু করেন। প্রথমতঃ কাকার ছুঁড়ে 
ফেলা বিডির গোড়ার দিকটা! দিয়ে খেতে আরম্ভ করেন। কিন্তু তা 
সব সময় পাওয়া যায় না, আর পেলেও ধোঁয়া ছাড়বার পুরা সুবিধা 
হয় না। অতএব পুরা বিড়ি চাই। কিন্তু পয়সা কোথায় তাই 
আরম্ভ হল বাড়ীর চাকরদের পকেট হতে ছু এক পয়সা চুরি। আবার 
বিডিও খেতে হয় বড়দের অসাক্ষাতে। সব বিষয়ে অভিভাবকদের 
উপর নির্ভরতা মনে হল অসহা। অথচ উপায় নেই। তাই 
এল জীবনে বীতস্পৃহা। বিড়ি খাওয়ার সাথী আত্মীয়টির সঙ্গে মিলে 
সংকল্প করলেন আত্মহত্যা করবার । সেজন্য জঙ্গল থেকে ধুতরাবীজ 
সংগ্রহ হল, এমনকি খাওয়ার স্থানও স্থির হল । শেষ পর্যন্ত অল্প ধুতরা 
বীজ খেয়েই থেমে গেলেন। আত্মহত্যা করার সাহস হল না। 
আত্মহত্যার সংকল্প যত সহজ তা কার্যে পরিণত করা তত সহজ নয় । 
এই ধারণা তার জীবনে খুব দৃঢ়মূল হয়ে ছিল। একবার গিয়েছি 
দেখা করতে সবরমতী আশ্রমে । একটি চিঠি পড়ছিলেন। বললেন 
“দেখ, অমুকে চিঠি লিখেছে যে এত টাকা পাঠান, নইলে আত্মহত্যা 
করব। আত্মহত্যা করা কি এতই সহজ! এই বলে চিঠিখানা ছিড়ে 
ফেলে দিলেন। আত্মহত্যা প্রচেষ্টার ফল হল বিড়ি খাওয়া বন্ধ ৷ 

শিশু অভিভাবকদের ভাল মন্দ ছুইয়েরই অনুকরণ করে । কাজেই 
বাড়ীর শিশুদের কল্যাণের জন্যই অভিভাবকদের সংযত হওয়া 
উচিত। কাকা যদি ওইরূপ ভাবে ছেলেদের সামনে বিড়ি না খেতেন 
তা হলে হয়ত মোহনদাসের মনে বিড়ি খাওয়ার ইচ্ছা হত না। বাংলা 
দেশে ছোটবেলায় দেখেছি অনেক ছেলে তামাক খাওয়া শিখেছে 
অভিভাবকের হুকুমে তামাক সেজে আনতে গিয়ে । 


৪২ মহাত্রা গান্ধী 
বিড়ি খাওয়ার অভ্যাস কেবল সাথীর প্রভাবে হয় নি। কিন্তু 
এই একটি কেন, আরও বেশী অবাঞ্ছিত অভ্যাস হল সাথার প্রভাবে ৷ 
তার দাদা কর্ষণদাসের এক সহপাঠীর সঙ্গে ঘনিষ্ঠতা হয়। সে কেবলি 
বুঝাতে থাকে নিরামিষাশীরা দর্বল আর মাংসভোজী সবল । ইংরেজরা 
মাংস খায় বলেই ভারতবর্ষের উপর প্রভূত্ব করতে পারছে । মাংস 
খেয়ে বলীয়ান্‌ হলে ইংরেজের প্রভুত্বের অবসান ঘটাতে পারবে । 
তার দাদাও এ মত সমর্থন করেন । বন্ধুটি খুব সবল ও পরিশ্রমী ৷ 
উচু লাফ দিতে পারদর্শী । এ গুণ ছিল না মোহনদাসের ৷ মাংস খাওয়ার 
উপরই এ গুণ আরোপ করা হল। অবশেষে মোহনদাস মাংস খাওয়া 
স্থির করলেন। তিনজনে মিলে মাঝে মাঝে মাংস খাওয়া চলল । 
অবশ্য গোপনে । গান্ধী পরিবার গৌড়া বৈষ্ণব । তদুপরি গুজরাটে 
জৈনদের প্রভাব খুবই । অতএব মাংসাহার করতে হত গোপনে I 
‘সাহার করে বাড়ীতে এসে ক্ষুধা নেই বলে মাকে ধেঁকা দিতে 
হত। এ মিথ্যাচার তার প্রাণে দিল দারুন ব্যথা । অথচ মা বাপকে 
বলে মাংস খাওয়া যাবে না। তাদের প্রাণে লাগবে বিষম আঘাত । 
তাই স্থির করলেন বাপ মা জীবিত থাকা পর্যন্ত আর মাংস খাবেন না। 
যখন তাদের মৃত্যুর পর প্রকাশ্টে খেতে পারবেন তখন খাবেন । 
কিন্ত সে সময় যখন এল তখন তিনি নিরামিষ আহারের গুণমুগ্ধ ৷ 
ংস খাওয়ার খরচের কর্জ শোধ হল কর্ষণদাসের হাতের সোনার 
বাজুর খানিক অংশ কেটে । এই চুরিও তার প্রাণে এনে দিল দারুন 
অন্থশোচনা | বাবা তখন রুগ্ন । তাঁকে মুখে বলতে পারলেন না। 
খোলাখুলি সব কথা লিখে তার হাতে কাগজখানা দিলেন। ভবিষ্যতে 
এমন আর হবে না এ প্রতিশ্রুতিও ছিল তাতে । বাবা লেখা পড়ে 
উঠে বসলেন ৷ গভীর দুঃখে চোখের জল ফেললেন। কিন্তু মুখে 
কিছুই বললেন না। কাগজ ছি'ড়ে ফেললেন । মোহনদাসও কীাদলেন। 
সত্যিকারের অনুশোচনা ও পুত্রন্নেহ ঘটাল শুভ পরিসমান্তি। 
কিন্ত বন্ধুটির সঙ্গ ছাড়লেন না। এমনকি বাড়ীর সবার পরামর্শও 

শুনলেন না। বরং বললেন বন্ধুর দোষ আছে ঢের, গুণও আছে 
তেমনি । তার দোষ সংশোধন হলে সে একজন মস্ত বড় লোক হবেঃ 
তাই সংশোধনের চেষ্টাই হচ্ছে তার কাজ । এখানে হয়েছিল তার 
মস্ত বড় ভুল। বন্ধুর সংশোধন ত দূরের কথা__বন্ধুর প্রভাবে 
মোহনদাস চললেন ক্রমাবনতির পথে । এমনকি বন্ধু একদিন তাকে 
প্রলুব্ধ করে বেশ্যাবাড়ী পাঠিয়ে দিল । সেখানে গিয়ে কেমন যেন 
হতভম্ব হয়ে গেলেন, মুখ দিয়ে কোন কথা বেরোল না। কোন অদৃশ্য 
হস্ত যেন তাকে রক্ষা করলেন । 

এর কয়েক বৎসর পূর্বে মাত্র তেরো বৎসর বয়সে তার বিয়ে হয় । 
দাদা কর্ষণদাস ও কাকার ছেলেরও একই সঙ্গে বিয়ে হয়। তিন 
জনের একত্র বিয়ে হলে বার বার খরচ ও ঝামেলা হবে না, অথচ 
মর্ধাদাও রক্ষা করা যাবে তাই হল এ ব্যবস্থা ॥ ছেলেদের কথা চিন্তা 
না করে অভিভাবকরা শুধু নিজেদের সুবিধা অস্তুবিধা, খরচ ও মর্যাদার 
কথাই চিন্তা করেছিলেন। এর ফলে মোহনদাসের এক বৎসর পড়া 
বন্ধ, আর কর্ষণদাসের ত একেবারেই সমাপ্তি । 

পোরবন্দরেরই শ্রীগোকুলদাস মাকনজীর মেয়ে কম্তরবাইয়ের 
সঙ্গে হল মোহনদাসের বিয়ে । ছুই পরিবারে এই বিয়ের কথা 
হয়েছিল প্রায় ছ'সাত বৎসর পূর্বে। বর কন্যার এর মধ্যে কোন হাতই 
ছিল না। কস্তরবাই মোহনদাসের সমবয়সী ছিলেন। কে বড় কে 
ছোট তা সঠিক জানা নেই। এর অর্থ কম্তরবাইয়ের জন্ম সন ও 
তারিখ নিশ্চিতভাবে জানা নেই । কস্তরবাই বিয়ের সময় নিরক্ষর 
ছিলেন। পরে অবশ্য মাতৃভাষা গুজরাটাতে চিঠি লিখতে পারতেন ও 
সহজ গুজরাটা বুঝতেন । মোহনদাসের চোর, ভূত ও সাপের ভয় ছিল 
খুব। অন্ধকারে ঘুমাতে পারতেন না। কিন্ত কস্তরবাইয়ের এসব 
ভয় ছিল না। খাত্রী €রস্তা” ভূতের ভয় হতে রক্ষা পাওয়ার জন্যে 
মোহনদাসকে “রামনাম' করতে বলে । সেই হতে হয় তার “রামনাম' 
অভ্যাস। বন্ধুটির কুপ্রভাবে কস্তরবাইয়ের বিশ্বততায় সন্দেহ জাগে 


৪8৪ মহাত্মা গান্ধী 
মোহনদাসের মনে । এই সন্দেহ বাতিক অনেক স্বামী স্ত্রীর সম্পর্ক 
তিক্ত করে, এমনকি বেদনাদায়ক পরিণতিও ঘটে । এখানেও 
ঘটেছিল তিক্ততা । স্বামীর প্রভুত্ব্পৃহা আদিকাল হতেই চলে 
আসছে। মোহনদাসের বেলায়ও তার ব্যতিক্রম হয় নি। সন্দেহের 
বশবর্তী হয়ে কন্তুরবাইয়ের মন্দিরে যাওয়া, সকলের সঙ্গে মেলামেশা 
এ সবের উপর বাধা-নিষেধ আরোপ করতে চাইলেন মোহনদাস । 
কন্তরবাই তা শুনবার পাত্র নন। তা খুব সঙ্গতই । এজন্য কখনো 
কখনো উভয়ের মধ্যে কথা বলা পর্যন্ত বন্ধ হয়ে যেত । 

যোল বৎসর বয়সে কস্তুরবা সম্তানসম্ভবা হন। সেই সময় কাবা 
গান্ধী খুবই অনুস্থ। কিছুদিন যাবৎই তিনি ভগন্দর রোগে ভুগছিলেন । 
স্কুল থেকে এসে মোহনদাসের প্রধান কাজ ছিল বাবার সেবা । 
অনেক দিনই চলছিল এরূপ । বাবার সেবার প্রতি তার আগ্রহ ছিল 
আবার স্ত্রীর প্রতি আসক্তিও ছিল। কোন রকম সুযোগ পেলে স্ত্রীর 
কাছে চলে যেতেন। বাবার মৃত্যুর সময়ও এমনটি ঘটল। বাবার 
সেবা ছেড়ে চলে এসেছেন স্ত্রীর কাছে। অল্প পরেই চাকর এসে 
তাকে ডাকল। দরজা খুলতেই জানলেন বাবার মৃত্যুসংবাদ। 
মোহনদাসের ছুঃখের সীমা রইল না। 

স্কুলের শিক্ষকদের কাছ থেকে তিনি কোন ধর্মশিক্ষা লাভ করেন 
নি। বৈষ্ণব পরিবারে জন্ম । মাঝে মাঝে বৈষ্ণব মন্দিরে যেতেন । 
কিন্ত এই সব মন্দিরের জাকজমক ও ভিতরকার ব্যভিচারের গুজব 
মোহনদাসের মনে জন্মায় বীতশ্রদ্ধার ভাব । ধাত্রী রম্তার কথা 
বলেছি। লাধা মহারাজের রামায়ণ পাঠ তার মনের উপর অধিকতর 
প্রভাব বিস্তার করে। কাবা গান্ধীর অসুখের সময় তিনি সন্ধ্যাবেলা 
রামায়ণ পাঠ করতেন। লাধা মহারাজ ছিলেন রামভক্ত ৷ এরূপ 
লোকমুখে শোনা যায় যে তার কুষ্ঠব্যাধি হয়েছিল । তা সারাবার 
জন্য কোন ওষুধ ব্যবহার করেন নি। বিলেশ্বরের মন্দিরে মহাদেবের 
অপিত বেলপাতা লাগিয়ে ও রামনাম করেই তীর অসুখ সেরে যায়। 

তার সুকণ্ঠে রামায়ণ গান মুগ্ধ করে মোহনদাসকে । তিনি শুধু গান 
গাইতেন না- ব্যাখ্যা করে তন। এই রামায়ণ পাঠ শুনেই 
মোহণদাসের মনে রামায়ণের প্রতি গভীর ভক্তিভাবের বুনিয়াদ গড়ে 
উঠে। পরবর্তী কালে তিনি তুলসীদাসের রামায়ণ রামচরিতমানসকে 
সর্বোৎকৃষ্ট ভক্তিমূলক গ্রন্থ বলে মনে করেন। বাস্তবিকই এটি অপূর্ব 
প্রন্থ। প্রত্যেক শিক্ষিত ভারতবাসীর পাঠ করা উচিত । 

তার মাও বাবা শুধু যে বৈষ্ণব মন্দিরে যেতেন তা নয়, শিব 
মন্দিরেও যেতেন। বাবার কাছে অনেক জৈন সাধু আসতেন । 
এমনকি মুসলমান ও পাশী বন্ধুরাও আসতেন । এ'রা নিজ 
নিজ ধর্মবিশ্বাস সম্বন্ধে আলোচনা করতেন। কাবা গান্ধী খুব 
মনোযোগ ও শ্রদ্ধা সহকারে অন্য ধর্মাবলম্বীদের কথা শুনতেন । 
মোহনদাস বাবার পরিচর্যাকারী হিসাবে উপস্থিত থাকায় সে সব 
শুনবার সুযোগ পেতেন। ফলে অল্প বয়সেই তার মনে সকল ধর্মের 
প্রতি একটা উদার মনোভাব গড়ে উঠে । কিন্তু ওই সময় খৃষ্টধর্ম সম্বন্ধে 
জন্মে বিরূপ ভাব। এর কারণ মুখ্যতঃ খৃষ্টান ধর্মযাজকদের আচরণ । 
তার রাজকোট উচ্চ ইংরেজী বিদ্যালয়ের সামনে দাড়িয়ে হিন্দুধর্ম ও. 
দেবদেবীদের অকথ্য গালাগালি করত। একবার শুনে আর 
দ্বিতীয়বার তাদের কথা শুনতে যাওয়ার প্রবৃত্তি হয় নি তার। আর 
ওই শহরের একজন সুপরিচিত হিন্দু খৃষ্টান হন। খুষ্টধর্মে দীক্ষিত 
হওয়ার সময় তাকে গো মাংস ও মদ খাওয়ানো এবং নিজের পূর্বের 
পোশাক বদলিয়ে প্যাণ্ট, কোট ও হ্যাট পরানো হয়। এই যদি খুষ্টধর্ম 
হয় তবে তা কোনক্রমেই কল্যাণকর নয় এই ধারণা জন্মে তার। 
জীবনে পরে অবশ্য ধর্মপ্রাণ খৃষ্টানদের সম্পর্কে এসে তার ধারণা 
বদলায় । 

ছেলেবেলায় মোহনদাস “আচার? খুব পছন্দ করতেন । সাধারণতঃ 
গুজরাটা বাড়ীতে খাওয়ার সময় আচার পরিবেশন করা হয়। গোখী- 
বেনের কাছে শুনেছি একবার তিনি রাজকোট হতে বন্ষে যাচ্ছেন ॥ 


৪৬ মহাত্মা! গান্ধী 


মোহনদীসও বাহানা ধরলেন যাওয়ার জন্য । ভাল আচার নিয়ে আসার 
অর্তে মোহনদাস যাওয়া বন্ধ করতে রাজী হলেন। অথচ পরিণত বয়সে 
এসব ঝাল মশলা যুক্ত টক জিনিস মোটেই পছন্দ করতেন না। 
একবার তাকে জিজ্ঞাসা করা হয়েছিল “মহাত্মাজী, ভারতবর্ষের কোন 
প্রান্ত বা প্রদেশ আপনার সবচেয়ে ভাল লাগে?” উত্তরে বলেন 
“বিহার' | কারণ জিজ্ঞাসা করলে বলেন, “বিহারের লোক সবচেয়ে 
মশলা কম খায়।” পরিণত বয়সে তিনি মশলা কম খাওয়া শরীর 
ও মন উভয় দিক দিয়েই ভাল মনে করতেন । 

আঠারো বৎসর বয়সে মোহনদাস ম্যাট্রিক পরীক্ষা পাশ করেন। 
সে সময় রাজকোটে ম্যাট্রিক পরীক্ষার কোন কেন্দ্র ছিল না। 
ওখানকার ছেলেদিগকে যেতে হত আমেদাবাদ বা বোষ্ধে। 
আথিক অবস্থা সচ্ছল না থাকায় মোহনদাস একাকীই 
আমেদাবাদ যান। ম্যাট্রিক পাশ করে বোম্বের তুলনায় কম খরচ হবে 
বলেই ভবনগরের শ্যামলদাস কলেজে ভর্তি হন। সেখানে 
অধ্যাপকদের বক্তৃতার মর্ম সম্যক উপলব্ধি করতে পারেন না । এজন্য 
পড়ায় কোন রসও পান না এবং ভবিষ্যৎ সম্বন্ধে হন চিত্তিত। ছুটিতে 
বাড়ী আসেন এমন সময় পরিবারের শুভাকাজ্জী ও পরামর্শদাঁতা পণ্ডিত 
ও কুশলী ব্ৰাহ্মণ মাওজী দাভে বা যোশীজীও আসেন । তিনি 
মোহনদাসের পড়াশুনা সন্বন্ধে খোজখবর করেন। তিনি পুতলীবাই 
ও লক্ষ্মীদাসকে পরামর্শ দেন মোহনদাসকে বিলাতে ব্যারিস্টারী 
পড়াবার জন্য পাঠাতে । শ্যামলদাস কলেজ হতে বি. এ. পাশ 
করে বা পরে আইন পাশ করেও সে সুবিধা হবে না যা হবে 
ব্যারিস্টার হয়ে এলে । আর টাকা খরচ ত খুব বেশী হবে না এই কথাও 
বলেন । এবং ব্যারিস্টারী পাশ করাও কষ্টকর নয়। সেই বৎসরই 
বিলাত পাঠাতে পরামর্শ দেন। মোহনদাসকেও বললেন সেই কথা । 
তিনি ত প্রস্তাব লুফে নেন। মা প্রথম ইতস্ততঃ করেন। বিলাত 
গিয়ে যুবকেরা নষ্ট হয়ে যায়, মদ মাংস খায় ইত্যাদি কত কথাই না 

আসে পুতলীবাইয়ের কানে। ছেলের কল্যাণের কথা চিন্তা করা 
স্বাভাবিক। অবশেষে পরিবারের হিতৈষী বেচারজী স্বামী নামক 
এক জৈন সাধুর প্রস্তাব অনুযায়ী মোহনদাস মদ, মাংস ও স্ত্রীসঙ্গ হতে 
দূরে থাকবেন এই প্রতিজ্ঞা গ্রহণ করার পর মা যাবার অন্নুমতি দেন। 
দাদা লক্ষ্মীদাস যেভাবে হোক খরচের টাকার ব্যবস্থা করবেন বলেন। 
যাওয়া সব-স্থির। এমন সময় এদের জাতভাইদের কেউ কেউ 
আপত্তি তুলল । সামাজিক বয়কট বা জাতিচ্যুত করার হুমকী এল । 
পুতলীবাই, লক্ষমীদাস বা মোহনদাস কেউ তাতে ভীত হলেন না। 
১৮৮৮ সালের ৪ঠা সেপ্টেম্বর বোম্বে হতে জাহাজে বিলাত রওনা হলেন 
মোহনদাস । 


ছ্িভীক্ম জহ্যযাক্স 
বিলাতের জীবন 


জুনাগড়ের বয়স্ক উকিল শ্রীত্র্যন্বক রায় মজুমদার ব্যারিস্টার হওয়ার 
জন্য এই জাহাজে বিলাত যাচ্ছিলেন । তাই এই জাহাজে যাওয়ার 
এবং তার সঙ্গে একই কেবিনে থাকবার ব্যবস্থা করা হয় যেন তিনি 
একটু দেখাশুনা করতে পারেন উনিশ বৎসরের বালক মোহনদাসকে । 
আর সব যাত্রীই ছিল ইংরেজ । একে ত লাজুক, তারপর ইংরেজীতে 
কথা বলতে অনভ্যস্ত । ইংরেজদের মন্তব্যও সব সময় বুঝে উঠতে 
পারতেন না। তাই কারো সাথে বড় একটা মিশতেন না মোহনদাস । 
প্রায় সারাক্ষণই থাকতেন কেবিনে । ডেকে যেতেন যখন যাত্রী- 
সংখ্যা কম থাকত । খাওয়ার টেবিলেও যেতেন না। কারণ, ছুরি- 
কাটার ব্যবহার জানতেন না এবং কোন জিনিসে মাংস আছে কি নেই 
এই সব প্রশ্ন টেবিলে বসে জিজ্ঞাসা করার অসুবিধা । তখন 
বিলাতগামী জাহাজে নিরামিষাশীদের জন্য পৃথক্‌ ব্যবস্থা ছিল না। 
কেবিনেই খেতেন ৷ সঙ্গে নিয়ে আসা মিষ্টি ও ফলই ছিল তার প্রধান 
খাণ্ঘবস্ত। ত্্যন্বক রায় ছিলেন ঠিক উণ্টা। সবার সঙ্গে মিশতেন। 
ডেকে অধিকাংশ সময়ে থাকতেন, টেবিলে খেতে যেতেন। তিনি 
মোহনদাসকে পরামর্শও দিতেন সেরূপ করতে । ভুল হলেও 
ইংরেজীতে আলাপ আলোচনা করার উৎসাহ দিতেন । বলতেন 
একটা বিদেশীভাষায় ভুল ত হতেই পারে, আর এই ভাবেই 
ইংরেজীতে আলাপ আলোচনা করা শিক্ষা হয়। কিন্তু মোহনদাস 
কিছুতেই লাজুকতা কাটিয়ে উঠতে পারলেন না। একজন তার চেয়ে 
বয়সে বড় ইংরেজ যাত্রী স্নেহপরবশ হয়ে আলাপ করতে আরম্ভ 
করেন। কখন কি খান, কোথায় কি জন্য যাচ্ছেন, এবং এত 
লাজুকতার কারণ কি এসব প্রশ্ন করেন। তাকে খাওয়ার টেবিলে 
যাওয়ার পরামর্শ দেন। মদ খেতে বলেন না কারণ মদ না খেলেও 


বিলাতের জীবন ৪৯ 


চলে। কিন্ত ইংলণ্ডে মাংস খাওয়া অত্যাবশ্যক বোধে মাংস খেতে 
বলেন। যদি মাংস না খেয়ে ইংলণ্ডে থাকা অসম্ভব হয় তবে 
তিনি বরং ভারতে ফিরে যাবেন তবু মার কাছে দেওয়া প্রতিশ্রুতি 
ভঙ্গ করতে পারবেন না জানান মোহনদাস । 

বিলাতে পৌছে প্রথম প্রথম তার ভারী অস্বস্তি বোধ হল। 
সব জিনিসই আলাদা__লোকজন, তাদের আচার ব্যবহার, খাওয়া 
দাওয়া ঘর বাড়ী সবই যেন ভিন্ন রকমের । সর্বদাই মা, বাড়ী 
ও দেশের কথা মনে পড়ত। রাতে চোখের জল পড়ত, ঘুম হত 
না। ইংলণ্ড কিন্ত অসহ মনে হল। কিন্ত তিন বৎসর থেকে 
পড়া শেষ করেই দেশে ফিরবেন স্থির করলেন । 

এখানেও তাকে মাংসাহারী করার প্রচেষ্টা হয়। কিন্তু প্রতিজ্ঞা- 
ভঙ্গ অপরাধ করতে চান না। নিছক প্রতিজ্ঞা রক্ষার জন্যই তখন 
ছিলেন নিরামিষাশী। যদিও মত ছিল সম্পূর্ণ ভিন্ন রকমের । তিনি 
তখন মনে করতেন প্রত্যেক ভারতবাসীর মাংস খাওয়া উচিত । 
খোলাখুলি ভাবে খেতে পারার সুযোগের অপেক্ষা করছিলেন তিনি 
নিজেও । সেই সময় পড়ার চাপও ছিল ন! বেশী। খুব হেঁটে 
বেড়িয়ে বেড়াতেন এবং খোজ করতেন একটি ভাল নিরামিষ 
ভোজনালয়। একদিন হঠাৎ সাইন বোর্ড দেখে ঢুকে পড়লেন ওইরূপ 
এক ভোজনালয়ে । দরজার সামনে কাচের খুপরিতে : রাখা 
মিঃ সণ্টের নিরামিষ সমর্থনে বইখানা কিনলেন । খাওয়া হল খুব 
তৃপ্তিকর। বিলাতে এসে এই সর্বপ্রথম পেট পুরে আনন্দ সহকারে 
খেতে পেলেন । বইখানা আগাগোড়া পড়লেন খুব মনোযোগের 
সঙ্গে । ভারী ভাল লাগল । অপরিসীম প্রভাব হল মনের উপর । 
সমস্ত অন্তর দিয়ে হলেন নিরামিষাশী। বইখানা এনে দিল তার 
পরিবর্তন । জৈন প্রভাবান্বিত গুজরাটে এক বেণে বৈষ্ণব পরিবারে 
জন্মেও অল্প বয়সেই হয়েছিল মাংসাহারের পক্ষে তার মত। আর 
বিলাতে যেখানে অধিকাংশ লোক মাংসাহারী সেখানে একখানা বই 


৪ 


৫০ মহাত্বা গান্ধী 
পড়ে সে মতটা উণ্টে গেল। এ তার ভবিষ্যৎ জীবনের ভূমিকা । 
এই বই পড়বার পর নিরামিষ আহার সম্বন্ধে আরো বই পড়বার 
আকাঙ্ক। হল এবং তা পড়লেন। বিলাতে যে অল্প সংখ্যক 
নিরামিষাশীদের সমিতি ছিল তার সভ্য হলেন। এরূপ আহারের পক্ষে 
প্রচারক হয়ে উঠলেন। লগুন শহরেরই বেজওয়াটার অঞ্চলে 
একটি নিরামিষাশী সমিতি গঠন করে তার সম্পাদক হলেন । 
তার অনুরোধে সেই অঞ্চলের অধিবাসী বিখ্যাত লেখক স্যার এডুইন 
আর্নন্ড হলেন সহকারী সভাপতি । খাদ্য খাওয়া নিয়ে নানারূপ 
প্রয়োগ আরম্ভ করলেন নিজের উপর । এই সত্য উপলব্ধি করলেন 
খাগ্ভবস্তর স্বাদ জিভে নয়, মনে । খাদ্য খাওয়া নিয়ে প্রয়োগ তিনি 
প্রায় জীবনের শেষ পর্যন্তও করেছেন। পুষ্টিকর খাদ্য কম খরচে 
তিনি কি খেতে পারেন তাই ছিল বিলাতে প্রয়োগের মুখ্য উদ্দেশ্য । 
শেষ জীবনে দরিদ্র ভারতবানী কম খরচে কি পুষ্টিকর খাদ্য খেতে 
পারে সেদিকে ছিল লক্ষ্য । 

বিলাতে প্রয়োগের সময় কয়েকদিন ভিমও খেয়েছিলেন । 
বিলাতে একদল নিরামিষাশী আছেন যাঁর! ডিম খান। কিন্তু মার 
নিকট মাংসাহার না করার প্রতিজ্ঞার মধ্যে মার মনে ডিম না 
খাওয়াও ছিল ভেবে তা বন্ধ করেন। পরবর্তী জীবনে ভারতবর্ষে 
একবার ডিম খাওয়ার প্রশ্ন উঠে। কোন কোন লোক গিয়ে 
তাকে বলে “বাওয়া ডিম’ হতে বাচ্চা হয় না, কাজেই তা খেলে 
হিংসা হয় না, অতএব তিনি তা খেতে পারেন। ডিম “বাওয়া” কিনা 
তা নির্ধারণ করার উপায় আছে। পণ্ডিত মদনমোহন মালব্য বলেন 
যে মহাত্মাজী “বাওয়া ডিম’ খেতে আরম্ভ করলে অন্য সবাই নিবিচারে 
সব ডিমই খাবে--সকলের পক্ষে “বাওয়া” কিন! এ পরীক্ষার সুবিধা ত 
হবে না। মালব্যজীর যুক্তি মেনে মহাত্মাজী বাওয়া ডিমের প্রয়োগ 
হতে নিবৃত্ত হলেন । শেষ জীবনে তিনি মনে করতেন নিরামিষ আহার 
শারীরিক ও আধ্যাত্মিক উভয় দিক দিয়ে বিচার করলে শ্রেষ্ঠ । 


বিলাতের জীবন ৫১ 


গীতা হিন্দুর সর্বাধিক জনপ্রিয় ধর্মগ্রন্থ । পরবর্তী জীবনে মহাত্মাজী 

গীতাকে “মা'র মত মনে করতেন এবং সকল কাজে গীতা হতে প্রেরণা 
লাভ করতেন। তার ধারণা ছিল গীতা হিন্দুর শ্রেষ্ঠ ধর্মগ্রন্থ । 
বিলাত যাওয়ার পূর্বে তিনি এই গ্রন্থ মূল সংস্কৃত বা গুজরাটা অন্ুবাদেও 
পড়েন নি। দুই থিয়োসোফিস্ট ভাইয়ের সঙ্গে পরিচয় হয়। তারা 
এডুইন আর্নন্ডের গীতার অনুবাদ পড়ছিলেন। তারা মোহনদাসকে 
গীতার কথা বলেন এবং মূল গীতা তাদের সঙ্গে পড়বার জন্য অনুরোধ 
করেন। মোহনদাস তাদের খোলাখুলি বলেন যে তিনি পুর্বে কখনো 
গীতা পড়েন নি তবে যেটুকু সংস্কৃতজ্ঞান আছে তাতে অনুবাদ ঠিক 
হয়েছে কিনা বুঝতে পারবেন । এই সুযোগে হল তার গীতা পাঠ। বুঝতে 
পারলেন গীতা একটি অমূল্য ও অপূর্ব গ্রন্থ এবং এডুইন আর্নন্ডের 
অনুবাদ অতি উত্তম । তখনই দ্বিতীয় অধ্যায়ের শেষ দিককার নিম্ন 
কয়েকটি শ্লোক তার মনের উপর গভীর রেখাপাত করে £ঃ= 

ধ্যায়তো বিবয়ান্‌ পুংসঃ সঙ্গস্তেযুপজায়তে । 

সঙ্গাৎ সঞ্জায়তে কামঃ কামাৎ ক্রোধোহভিজায়তে ॥ 

ক্রোধাদূভবতি সম্মোহঃ সন্মোহাৎ স্বৃতিবিভ্রম £। 

স্বতিভংশাদ্‌.বুদ্ধিনাশো বুদ্ধিনাশাৎ প্ৰণশ্যতি ॥ 


বিষয়বস্তু সমূহ চিন্তা করতে করতে মানুষের তাতে আসক্তি জন্মে, 
আসক্তি হতে কামন৷ হয়, কামনা হতে অর্থাৎ কামনা প্রতিহত হলে 
তা হতে ক্রোধ জন্মে। ক্রোধ হতে হয় বিবেকনাশ অর্থাৎ 
কর্তব্যাকর্তব্যবুদ্ধি লোপ এবং তা হতে হয় সংস্কারের স্মৃতিলোপ, 
স্মৃতিবিভ্রম হতে জ্ঞানের নাশ হয় এবং জ্ঞানের নাশ হলে সে বিনাশ 
প্রাপ্ত হয় অর্থাৎ মৃততুল্যই হয়। 

১৯১৫ সালে তিনি আমেদাবাদের সন্নিকটে প্রথমে এক ভাড়া 
বাড়ীতে পরে সবরমতী নদীর তীরে সত্যাগ্রহ আশ্রম প্রতিষ্ঠা করেন। 
ওই শ্লোকগুলি আশ্রমের প্রতিদিনকার প্রার্থনায় উচ্চারিত হত। 
জীবনের শেষ দিন পর্যন্তও তা তার প্রার্থনার অঙ্গ ছিল। এই 


৫২ মহাত্! গান্ধী 
থিওসোফিস্ট ভাইরা তাকে এডুইন আর্নল্ডের “এশিয়ার আলো” 
বা বুদ্ধচরিত নামক পুস্তকখানা পড়তে দেন। এই বই খানা পড়ে 
তিনি মুগ্ধ হয়ে যান। একবার পড়তে আরম্ভ করে শেষ না করা পর্যন্ত 
তৃপ্তি হয় না। এ'রা মোহনদাসকে ম্যাডাম ব্র্যাভাটক্কি ও শ্রীমতী আ্যানি 
বেসান্তের সঙ্গে সাক্ষাৎ করান এবং তাকে থিওসোফি মতে দীক্ষিত 
হতে বলেন। নিজের ধর্ম ( হিন্দুধর্ম ) সম্বন্ধে ভাল করে জ্ঞান লাভ 
না করে ধর্ম পরিবর্তনের প্রশ্নই উঠে না এ জবাব দেন তিনি । এই 
সময় এক নিরামিষ ভোজনালয়ে ম্যাঞ্চেস্টার হতে আগত এক খুষ্টান 
সঙ্জনের সঙ্গে পরিচয় হয়। তার অনুরোধে বাইবেল পড়েন। যীশু, 
খৃষ্টের “গিরি প্রবচন’ খুব ভাল লাগে । গীতার বাণী, বুদ্ধের বাণী ও 
যীশুখৃষ্টের বাণীর মধ্যে একটা সামপ্রস্ত খুঁজে পেলেন । ত্যাগই ধর্ম- 
জীবনের মূল কথা । গীতা, এশিয়ার আলো ও বাইবেল পড়ে অন্য 
ধর্মগুরুদের সম্বন্ধে জানবার আকাজ্জা হয়। এক বন্ধুর পরামর্শে 
কার্লাইলের “বীর ও বীরপুজা” পড়ে ইসলামধর্ম প্রবর্তক হজরত 
মহ'্মদের মহত্ব, সাহস ও তপশ্চর্যা সম্বন্ধে জ্ঞান লাভ করেন । বিলাতে 
গভীর ভাবে ধর্মচর্চার সময় হয় নি-_কিন্ত এখানেই হল বৃক্ষরোপণ 
পরে যা সুশোভিত হল ফুলে ফলে । 

মার নিকট প্রতিজ্ঞা করেছিলেন মদ, মাংস ও স্ত্রীসঙ্গ হতে দুরে 
থাকবেন। তা পালন করার জন্য সচেষ্টও ছিলেন। আহারে সংযম 
ছিল। এক হিসাবে কৃচ্ছুদাধন করছিলেন । ধর্মচর্চাও খানিকটা 
করছিলেন তথাপি একদিন স্ত্রীঘটিত ব্যাপারে পতনের হাত হতে রক্ষা 
পান সঙ্গীর সতর্কবাণীতে ৷ মনে কামনা জেগেছিল । গীতায় শ্রীভগবান 
ঠিকই বলেছেন “যততোহ্যপি কৌন্তের পুরুষস্য বিপশ্চিতঃ। 
ইন্দ্ৰিয়াণি প্রমাথীনি হরস্তি প্রসভং মনঃ॥৮ চিত্তবিক্ষেপকারী ইন্দ্রিয় 
নকল অতি সচেষ্ট মেধাবী পুরুষের মনকেও বলপূর্বক বিষয়ের দিকে 
আকর্ষণ করে। সদা জাগ্রত থাকা প্রত্যেক শুদ্ধ ও পবিত্র জীবন 
যাপনে ইচ্ছুক ব্যক্তির কর্তব্য। একটু অসতর্ক হলেই পতনের 


বিলাতের জীবন ৫৩ 


সম্ভাবনা । পতনের হাত হতে রক্ষা পাওয়ার পেছনে ছিল ভগবানের 
কল্যাণময় হস্ত এ কথা বুঝলেন মোহনদাস । মানুষ যে কত দুর্বল সে 
কথা প্রত্যেক সাধক মনে প্রাণে জানে এবং তাই ভরসা করে ভগবানের 
শক্তি বা অনুগ্রহের উপর । অজু ঠিকই বলেছিলেন শ্রীকৃষ্ণকে 
“চঞ্চলং হি মনঃ কৃষ্ণ প্ৰমাথি বলবদ্দঢুম্‌। তস্মাহং নিগ্রহং মন্যে বায়োরিব 
সুত্রকরম্‌ ॥”_হে কৃষ্ণ, মন চঞ্চল, শরীর ও ইন্দ্রিয়ের বিক্ষেপক, 
প্রবল এবং দৃঢ়, তাই বায়ুর হ্যায় তাকে আটকিয়ে রাখা অতি কঠিন 
বলে মনে করি । বিলাতে অধিকাংশ মাংসাহারী । তাই নিরামিষাশীর 
পক্ষে সামাজিক মেলামেশার যেটুকু অসুবিধা তা দূর করতে চাইলেন 
ঠিক তাদের মত পোশাক করে, নাচ গান, বক্তৃতা দেওয়া ইত্যাদি 
শিখে । বোষ্বের দরজীদের তৈরী পোশাক বদলিয়ে লণ্ডনের তৈরী 
পোশাক হল । নাচ গান শেখা আরম্ভ হল। বেহালা কিনলেন- বক্তৃতা 
শেখানোর ক্লাশে ভি হলেন । সৌভাগ্যক্ৰমে তিন মাস যেতে না যেতেই 
তার এ মোহ ভেঙ্গে গেল। ভাবলেন তার এ সব দিয়ে কী হবে। 
চিরকাল ত আর এদেশে থাকবেন না। দাদা কত কষ্ট করে টাকা 
পাঠাচ্ছেন, তার একটি পয়সাও অপব্যয় করা উচিত নয়। যে উদ্দেশ্যে 
এসেছেন তা পুরা করে ফিরে যাওয়াই তার প্রধান কর্তব্য । তাই 
এ সব খেয়াল ছেড়ে দিয়ে সাদাসিদে ভাবে থাকতে আরম্ভ করলেন । 

ব্যারিস্টারি পাশ করা খুব কষ্টসাধ্য ব্যাপার নয়। তছুপরি প্রথম 
দিকে পড়াশুনার চাপ বড় একটা ছিল না। কাজেই সংকল্প করেন 
লণ্ডন-ম্যাট্রিক পাশ করার । পরীক্ষার তখন মোটে পাঁচ মাস বাকী । 
এই অল্প সময়ের মধ্যে অন্য সব বিষয় বাদে ল্যাটিন ও ফরাসী ভাষা 
শিখতে হবে । একটু কষ্টকর ৷ প্রথম বারে অন্য সব বিষয়ে কৃতকার্য 
হলেও ল্যাটিন পাশ না হওয়ার দরুন হলেন ফেল। আমাদের 
দেশের ম্যাট্রিক পাশ ছেলের পক্ষে পাঁচ মাসের মধ্যে ল্যাটিন বাদে 
লগুন-ম্যাটি.ক পরীক্ষায় অন্য সব বিষয়ে পাশ করা৷ কৃতিত্বেরই বটে। 
যা হোক দ্বিতীয় বারে তিনি পাশ করলেন ৷ 

তিনি গিয়েছিলেন ব্যারিস্টার হতে । ব্যারিস্টার হওয়া কষ্টকর 
নয় যোশীজীর এই কথা তিনি বুঝতে পারেন । এজন্য ছুটি জিনিস 
অত্যাবশ্যক £_(১) টার্ম (এক-একটা পাঠ্যক্রমের মেয়াদ) পুরা করা ও 
(২) লিখিত পরীক্ষা পাশ করা। তিন বৎসরে মোট বারো টার্ম । 
প্রত্যেক টার্মে চবিবশটি করে সান্ধ্যভোজন, তার মধ্যে অন্ততঃ ছ’টিতে 
হাজির থাকতেই হবে। সান্ধ্যভোজনের ব্যবস্থা যখন প্রবতিত হয় 
তখন ছাত্র-শিক্ষকের মেলামেশার এবং আলাপ আলোচনার সুযোগ 
হত। কিন্তু ১৮৮৮-৯০ খৃষ্টাব্দে সে সুযোগ ছিল না। কারণ ছাত্র- 
সংখ্যা বেশী এবং শিক্ষকদের জন্য খাওয়ার টেবিলও পৃথকৃ। রক্ষণ- 
শীলতা ইংরেজ চরিত্রের একটা বৈশিষ্ট্য । তাই এই প্রথা চলছে। 
সান্ধ্যভোজনে ভাল মদেরও ব্যবস্থা আছে ৷ মোহনদাস মদ খেতেন না । 
কাজেই তাকে টেবিলে পাওয়ার জন্য আগ্রহ । তা হলে চারজনের 
নিদিষ্ট মদ তিনজনেই খেতে পাবে । মদ না খেলেও পয়সা দিতে 
হবে। অতএব যারা মদ খায় না তাদের এ ব্যবস্থা খেতে উৎসাহ 
দেওয়ার শামিল । অবশ্য নিরামিষাশী বলে দরখাস্ত করে কিছু ফল 
ইত্যাদি পাওয়ার ব্যবস্থা হয়েছিল মোহনদাসের ৷ দ্বিতীয়তঃ লিখিত 
পরীক্ষায় পাশের হার খুবই উচু। যারা একটু পড়াশুনা করে তাদের 
ফেল হওয়ার কোন সম্ভাবনা নেই। তাই সাধারণতঃ ব্যারিস্টারদের 
“ডিনার ব্যারিস্টার’ বা সান্ধ্যভোজ খাওয়া ব্যারিস্টার বলে ঠাট্টা করে। 
আজও সেই ভোজ খাওয়ার ব্যবস্থা প্রচলিত। আর এখনো স্বাধীন 
ভারতে ব্যারিস্টারদের মর্ধাদা এডভোকেটদের চেয়ে বেশী । যার কোন 
হ্যায়সঙ্গত কারণ নেই। এর আশু পরিবর্তন প্রয়োজন । 

ইংলণ্ড তথা ইউরোপ ও ভারতবর্ষের সামাজিক ব্যবস্থা 
ভিন্ন রকমের । ভারতবর্ষে ছেলেমেয়ের বিয়ে হয় সাধারণত; অভি- 
ভাবকদের ইচ্ছান্ুসারে। বাল্যবিবাহও হয় অনেক, যেমন হয়েছিল 
মহাত্মাজীর । ইংলণ্ডের বর কন্যা নিজেদের পছন্দমত বিয়ে করে, 
কাজেই বাল্যবিবাহ নেই। এই কারণে যুবকুবতীদের মেলামেশার 

সুযোগ দেয় সমাজ যেন তারা নিজ নিজ জীবনসাথা নির্বাচন করতে 
পারে। এই ছুই প্রকার বিবাহপ্রথারই দোষ ও গুণ দুই-ই আছে। 
কোনটাই যে অবিশিশ্র কল্যাণের এ কথা বলা চলে না। মহাত্মাজী 
অবশ্য নিজের বাল্যবিবাহকে অকল্যাণেরই মনে করেছেন । 

ইংলণ্ডে ছাত্রজীবনে বিয়ে হয় না বললেই চলে । তাই সেখানে 
এ ধারণা বদ্ধমূল যে, সব ছাত্রই অবিবাহিত। ভারতীয় ছাত্রদের 
সম্বন্ধেও এই ধারণা ইংলণ্ডের লোক স্বাভাবিক ভাবেই মনে পোষণ 
করে । যদিও তাদের মধ্যে কেউ কেউ বিবাহিত । অনেকে লজ্জায় 
এবং বললে যুবতী মেয়েদের সঙ্গে মেশবার অসুবিধা হবে তাই সে 
কথা প্রকাশ করত না। ব্রাইটনে বেড়াতে গিয়ে ভোজনালয়ে এক- 
বর্ষীয়পী ইংরেজ মহিলার সঙ্গে আলাপ হয় মোহনদাসের । সেই 
মহিলা তাকে প্রতি রবিবার লণ্ডনে তার বাড়ীতে সান্ধ্যভোজনের 
নিমন্ত্রণ করেন। সেখানে মোহনদাসের সঙ্গে বাড়ীর অবিবাহিত 
যুবতী মেয়েদের পরিচয় করিয়ে দেন__বিশেষভাবে একটি মেয়ের সঙ্গে 
পুথকৃভাবে আলাপ আলোচনার সুযোগ দেন । এ সবই হচ্ছিল এ 
কথা ভেবে যে, মোহনদাস অবিবাহিত। ব্যাপার বেশীদুর গড়াবার 
পূর্বে মোহনদাস মহিলাটিকে লিখে পাঠান যে তিনি বিবাহিত ও একটি 
ছেলের বাবা এবং মাত্র তের বৎসর বয়সে তার বিয়ে হয়েছিল । তের 
বৎসরে বিয়ে সেই মহিলাকে হাসির খোরাক যোগায় । কিন্তু এই 
সত্যান্ুরাগই মোহনদাসকে নিয়ে যায় ঠিক পথে ৷ পরবর্তী জীবনে 
মহাত্মাজী ভগবানকে সত্যস্বরূপ বলেন । “সত্যই ভগবান' এই তার 
কথা। কি বাল্যজীবন, কি বিলাতের জীবন, কি পরবর্তী জীবন সব 
সময়েই ছিলেন সত্যনিষ্ঠ । ১৯৪২ সালের ৯ই আগস্ট তারিখের 
হরিজন’ কাগজে তার নিবন্ধ বেরোয় “ছেলেবেলা হতেই আমি সত্যের 
পৃজারী। এটা ছিল আমার কাছে খুব স্বাভাবিক॥ প্রার্নাপূর্ণ 
হৃদয়ে অনুসন্ধানের ফলে ‘ভগবানই সত্য" প্রচলিত এই প্রবাদবাক্যের 
বদলে “সত্যই ভগবান’ এ তত্ব উদ্ভাসিত হল আমার কাছে। 

এই ৯ই আগস্ট তারিখটি মহাত্মা গান্ধীর জীবনে ও ভারতের 
রাজনৈতিক ইতিহাসে একটি বিশিষ্ট দিন। ৮ই আগস্ট তারিখে 
বোমন্বেতে নিখিল ভারত রাষ্ট্রীয় সমিতি মহাত্মাজীর বিখ্যাত, ‘ভারত 
ছাড়’ প্রস্তাব গ্রহণ করে । ৯ই আগস্ট তারিখে মহাত্মাজী, কংগ্রেস 
ওয়াকিং কমিটার সভ্যগণ ও আরো কিছু বিশিষ্ট ব্যক্তি গ্রেপ্তার হন । 

প্রায় তিন বৎসর বিলাতে থেকেও তার বক্তৃতা দেওয়ার অভ্যাস 
হল না। বিলাত যাওয়ার সময় রাজকোট স্কুল থেকে তাকে সম্বর্ধনা 
দেওয়া হয়। সেই সভায় লিখিত ধন্যবাদ সুচক কয়েকটি কথা পড়তে 
গিয়েও তার সমস্ত শরীর কাপে ও মাথা ঘোরে । বিলাত হতে দেশে 
ফিরবার অব্যবহিত পূর্বে তার কয়েকজন নিরামিষাশী বন্ধুকে হবর্ন 
(লণ্ডনের একটা অঞ্চল )-এর এক ভোজনালয়ে সান্ধ্যভোজে নিমন্ত্রণ 
করেন। এই সমস্ত ভোজে বক্তৃতা দেওয়া রীতি । কি বলবেন তা 
কত ভেবে রাখলেন । কিন্ত দাড়িয়ে আরম্ভ করার পর মোহনদাঁসের 
মাথা গুলিয়ে গেল। অবশেষে “আপনারা দয়া করে আমার নিমন্ত্রণে 
এসেছেন এজন্য ধন্যবাদ”, শুধু এই কয়টি কথা বলে বসে পড়লেন । 

বিলাত যাওয়ার সময় তার কাছে চারজন লোকের নিকট পরিচিতি- 
পত্র ছিল। সুপ্রসিদ্ধ দাদাভাই নৌরজীর কাছে একখানা । বিশেষ 
প্রয়োজন না হলে এরূপ বিশিষ্ট লোকের নিকট যাওয়া উচিত নয় 
এ ধারণা ছিল তার। কিন্তু খুব আগ্রহ ও শ্রদ্ধা সহকারে মোহনদাস 
তার সভাসমিতিতে যেতেন ও বক্তৃতা শুনতেন । অনেকদিন পর একবার 
মিঃ দাদাভাইয়ের সঙ্গে দেখা করে পরিচিতি পত্র দেন । খুব স্নেহপূর্ণ 
ব্যবহার পান এবং প্রয়োজন হলেই তার কাছে যেতে বলেন। তীর 
সময়ের মূল্য আছে, বিশেষ প্রয়োজন ভিন্ন যাওয়া উচিত নয়, তাই 
মোহনদাস আর যান না। আমাদের দেশের সবার যদি এই অভ্যাস 
থাকত তা হলে নেতৃস্থানীয় ব্যক্তিরা আরো অনেক বেশী কাজ করতে 
পারতেন । আবার নেতৃস্থানীয় ব্যক্তিদের মধ্যেও এমন কেউ কেউ 
আছেন যাঁর! প্রয়োজনে অপ্রয়োজনে বেশী লোক আসা বা দরবার 


বিলাতের জীবন ৫৭ 


বসানো পছন্দ করেন । তা হতেও একটা রেওয়াজ হয়। প্রথম জীবনে 
মোহনদীসের এ আচরণ প্রশংসনীয় ও অন্থকরণযোগ্য | 

ডাঃ প্রাণজীবন মেহতার নিকট একখানা পরিচিতি পত্র ছিল। 
ডাঃ মেহতা মোহনদাসের বিলাতের জীবনকে সুখকর করার জন্য 
যথাসাধ্য করেছিলেন । তাই হয় ঘনিষ্ঠতা ও বন্ধুত্ব । সে বন্ধুত্ব হয় 
পরে সমস্ত পরিবারের সঙ্গে এবং জীবনের শেষ দিন পর্যন্ত স্থায়ী ৷ 
বিশেষ করে ডাঃ মেহতার ভাই শ্রীরেবাশঙ্কর জগজীবন জাভেরী 
(জহুরী- হারা-মুক্তা ব্যবসায়ী ) মেহতা ও ভার বড়ভাইয়ের জামাতা 
রায়টাদ ভাইয়ের সঙ্গে খুব ঘনিষ্ঠতা হয়। রেবাশঙ্কর জগজীবনজী 
নিখিল ভারত রাষ্ট্রীয় সমিতির কোষাধ্যক্ষও ছিলেন। বোন্বেতে 
তার বাড়ী মণিভবনে মহাত্মাজী উঠতেন। সেই বাড়ী বর্তমানে 
গান্ধী স্মারক নিধির কাজে ব্যবহৃত হচ্ছে। রায়টাদ ভাইয়ের নাম 
বিশেষভাবে উল্লেখযোগ্য । রায়টাদ ভাই একজন দক্ষ হীরা 
ব্যবসায়ী হলেও ছিলেন একজন পরম ধাসিক ব্যক্তি । তার শাস্ত্রজ্ঞানঃ 
নির্মল শুদ্ধ চরিত্র ও আত্মদর্শনের জন্য তীব্র সংবেগ মোহনদাসকে মুগ্ধ 
করেছিল । এই আত্মদর্শনের জন্যই যেন তিনি বেঁচেছিলেন। তার 
মুখে সর্বদা ছিল “আমার প্রতিদিনকার সকল কাজে যখন ভগবানকে 
দেখব তখন আমার জীবন সফল ৷” এ কথা তার হৃদয়পটেও যেন 
আঁকা ছিল। রায়টাদ ভাই মহাত্মাজীর ধর্মগুরু না হলেও তার দ্বারাই 
তিনি সর্বাধিক প্রভাবান্বিত হয়েছেন । ধর্মজীবনে তিনি ছিলেন 
মহাত্মাজীর শ্রেষ্ঠ সহায়ক ৷ ধর্মসংকটে মহাত্মাজী তার পরামর্শ গ্রহণ 
করতেন । রায়টাদ ভাইয়ের মৃত্যুকাল পর্যন্ত এই প্রাণের যোগাযোগ 
ছিল । 

১৮৯১ সালের ১০ই জুন মোহনদাস ব্যারিস্টারী পাশ করেন। 
১১ই জুন আড়াই শিলিং জমা দিয়ে হাইকোটের রেজিস্টারভুক্তহন এবং 
১২ই জুন ভারতে রওনা হন । এইখানেই তার ছাত্রজীবন সমাপ্ত । 


ভুত্ীজ অন্যাত্ 
দক্ষিণ আফ্রিকায় মহাত্মাজী 


ব্যারিস্টার মোহনদাস জাহাজ হতে বোম্বে বন্দরে নেমেই বড়দাদার 
কাছে পেলেন মার মৃত্যুসংবাদ ৷ ছয় বৎসর পূর্বে বাবা মারা যান । 
বাবার মৃত্যুতে খুব ব্যথিত হয়েছিলেন কিন্তু মার মৃত্যুব্যথা আরো 
বেশী লাগল । বাইরে অবশ্য তার কোন অভিব্যক্তি দিলেন না। 
কান্না বা চোখের জল কেউ দেখতে পেল ন|। নিদারন আঘাত 
পেলে কখনো কখনো কানা বা চোখের জল দুই-ই আসে না। মাত্র 
বাইশ বৎসর বয়সে বাবা মা দ্রজনকেই হারালেন ৷ 

তার বিলাত যাওয়া নিয়ে জাতভাইরা দ্বভাগ হয়ে যায়। এক দল 
তাকে সমাজে রাখার পক্ষপাতী, আর এক দল করল জাতিচ্যুত। 
প্রথম দলকে সন্তষ্ট করবার জন্য রাজকোট যাওয়ার পূর্বে বড়দাদা 
তাকে নিয়ে গেলেন নাসিক । সেখানে পবিত্র নদীতে স্নান করে এলেন 
রাজকোট। জাতির লোকদের ভোজে নিমন্ত্রণ করলেন লক্ষমীদাস। 
জাতির গোঁড়ার৷ নিজেদের সিদ্ধান্তে অচল রইল । গৌড়াদের নির্দেশ 
মত শ্বশুর, শাশুড়ী, ভগ্নী ও ভগ্নীপতির বাড়ীতেও তীর নিমন্ত্রণ 
নিষিদ্ধ ছিল। গোপনে তারা করতে চাইতেন কিন্তু মোহনদাস 
তাতে রাজী হন নি। তিনি গৌঁড়াদের প্রতি ছিলেন সম্পূর্ণ 
নিবিরোধ ৷ 

ব্যারিস্টারী শুরু করলেন বোন্বেতে। গোড়ার দিকে ত মামলাই 
জুটছিল না। প্রথম যেটি জুটল তাতে হল বিড়ম্বনা । ত্রিশ টাকা 
ফি পেলেন, নীতির দিক দিয়ে দালালকে কোন কমিশনও দিলেন না। 
কিন্তু মামলার জেরা করতে উঠে মাথা গুলিয়ে গেল। টাকা ফেরৎ 
দিলেন। লজ্জার সীমা রইল না। এর পর বোষেতে শুধু এক 
গরীব মকেলের দরখান্তের মুসাবিদা করে দেন। অবশ্য মুসবিদা ভালই 
হয়। এভাবে বিনা আয়ে বোস্বেতে কতদিন চলে । নিরুপায় হয়ে 


দক্ষিণ আফ্রিকায় মহাত্মাজী ৩৯ 


এমনকি খানিকটা আয়ের জন্য এক স্কুলে দৈনিক এক ঘণ্টা ইংরেজী 
পড়াবার চাকুরী পাওয়ার চেষ্টা করেন। তাতেও হন ব্যর্থকাম ৷ 
অবশেষে মাত্র ছয়মাস বোম্বে থেকে চলে যান রাজকোটে । সেখানে 
মুখ্যতঃ মুসাবিদার কাজে মাসিক তিনশত টাকা খানেক আয় করতে 
থাকেন। কিন্তু এখানে ঘটল এক অপ্রীতিকর ঘটনা । ওখানকার 
ইংরেজ পলিটিক্যাল এজেন্টের সঙ্গে বিলাতে পরিচয় হয়েছিল | দাদার 
পক্ষ হয়ে তার কাছে কিছু বলতে গিয়ে হলেন অপমানিত ও লাঞ্চিত 
বিলাতে পূর্ব পরিচয়ের সুযোগ না নিয়ে গেলেই ভাল হত । কিন্তু 
তার কথা না শুনে পিয়ন দিয়ে ঘাড় ধরে বের করে দেওয়া অসহনীয় 
উদ্ধত্যের পরিচয় ৷ এর পর রাজকোটে ব্যারিস্টারী করাও সুবিধাজনক 
মনে হল না। কারণ অধিকাংশ মামলা এই পলিটিক্যাল 
এজেণ্টের কোর্টে । কি করবেন ভাবছেন। 

ঠিক এমনি সময় পোরবন্দরের এক ব্যবসায়ী তাদের দক্ষিণ 
আফ্রিকায় ব্যবসা সংক্রান্ত এক দেওয়ানী মামলার ব্যাপারে 
মোহনদীসকে নিযুক্ত করার প্রস্তাব করে তার দাদাকে চিঠি লেখেন ৷ 
মামলার দাবী ছিল চল্লিশ হাজার পাউণ্ড, বড় উকিল ব্যারিস্টার নিযুক্ত 
ছিল । মকেলের হয়ে তাদের মামলা বুঝিয়ে দেওয়ার কাজ হবে 
মুখ্যতঃ তার। দাদা আবছুল্লা আযাগু কোম্পানীর অংশীদার শেঠ আবদুল 
করিম জাভেরীর সঙ্গে কথাবার্তা বলে কাজটা যে খুব মনঃপূত হল তা৷ 
নয়। কিন্ত বোম্ধের ব্যর্থতা ও রাজকোটের পরিস্থিতির জন্য যে কোন 
ভাবে হোক ভারতের বাইরে যেতে চাইছিলেন । তদুপরি নূতন দেশ 
দেখবার লোভও ছিল । কিছু টাকাও দাদাকে দিতে পারবেন । 
তাই এক বৎসরের বেশী থাকতে হবে না, দক্ষিণ আফ্রিকার সমস্ত 
খরচ ও নগদ ১০৫ পাউণ্ড_এই সর্তে দক্ষিণ আফ্রিকা যেতে রাজী 
হলেন। এক বৎসরের বেশী থাকতে হবে না এই ছিল সর্ত। কে 
জানত তখন তীকে দক্ষিণ আফ্রিকায় থাকতে হবে প্রায় একুশ বৎসর ! 
কোন অদৃশ্য হস্ত যেন তা ঘটাল। ফল হল তাঁর জীবনের 


৬০ মহাত্বা গান্ধী 
আমুল পরিবর্তন । দক্ষিণ আফ্রিকায় যাওয়া তার জীবনের এক বিশিষ্ট 
ঘটনা ৷ কোন পরিকল্পনা করে তা হয় নি। 

১৮৯৩ সালের এপ্রিল মাসে বোম্বে হতে জাহাজে রওনা হওয়ার 
কথা ভাবলেন । কিন্তু জাহাজে প্রথম শ্রেণীতে স্থানাভাব জানালেন 
দাদা আবছুল্ল! কোম্পানীর ভ্রমণ ব্যবস্থাকারী এজেন্ট । ডেক যাত্রী 
হয়ে যেতে রাজী হলেন না। সন্দেহ করলেন এজেন্টের সততায় । 
তাই তার সম্মতি নিয়ে নিজেই বের হলেন প্রথম শ্রেণীর একটি বার্থ 
সংগ্রহ করতে । জাহাজের ক্যাপ্টেন জানালেন প্রথম শ্রেণীতে 
অস্বাভাবিক ভিড়ের কথা। কোন রকমে তাকে ঠেসেঠুসে নেওয়ার 
ব্যবস্থা করা যায় কিনা এ কথ বলার পর ক্যাপ্টেন তাকে আপাদমস্তক 
দেখে বললেন “আমার নিজের কেবিনে একটি বার্থ আছে। যদিও 
তাতে সাধারণতঃ যাত্রীদের স্থান দেওয়া হয় না। তথাপি আপনাকে 
দিতে প্রস্তুত আছি।” ভারী খুশী হয়ে ওই জাহাজে রওনা হলেন 
ডারবান। 

ক্যাপ্টেন তাকে বেশ পছন্দ করতেন । বন্ধুত্ব হয়ে গেল । 
জাহাজ জার্জিবার বন্দরে এলে ক্যাপ্টেন, তার এক ইংরেজ বন্ধু ও 
মোহনদাসের নিকট বন্দরে বেড়াতে যাওয়ার প্রস্তাব করলেন। 
বন্দরে বেড়াতে যাওয়ার তাৎপর্য সম্যক উপলব্ধি না করে মোহনদাস 
গেলেন। বন্দরের এক দালাল এসে তিনজনকে তিন নিশ্রো মহিলার 
ঘরে ঢুকিয়ে দিল। মোহনদাস ত একেবারে হতভম্ব । দাড়িয়ে 
রইলেন এবং পাপের পথে পা দিলেন না। বেরিয়ে এলেন। 
দুঃখিত হলেন নিজের নির্কদ্ধিতার জন্ত। সৎ লোকেরও সাবধানে 
এবং বুদ্ধি সহকারে চলা উচিত। মে মাসের শেষাশেষি জাহাজ 
ডারবান বা বন্দর নাটালে পৌছল। দাদা আবদ্প্লা শেঠ নিজেই 
এসেছিলেন মোহনদাসকে অভ্যর্থনা করতে । 

এখানে আফ্রিকা, বিশেষভাবে দক্ষিণ আফ্রিকা সম্বন্ধে কিছু লেখা 
বোধ হয় প্রাসঙ্গিক ৷ 

আফ্রিকা একটি বিরাট মহাদেশ । ইউরোপের তিন গুণ 
এশিয়ার দুই-তৃতীয়াংশ, বর্তমান ভারতের নয় গুণেরও বেশী। কিন্ত 
লোক-সংখ্যা ভারতের অর্ধেকেরও কম। প্রতি বর্গমাইলে অধিবাসী 
কুড়ি জনেরও কম ৷ নিরক্ষরেখা আফ্রিকার মধ্য দিয়ে গিয়েছে । তাই 
অনেকের ধারণা সমস্ত আফ্রিকাটাই বুঝি খুব গরম দেশ। তা ঠিক 
নয়। নিরক্ষরেখার অনেক নীচে দক্ষিণ আফ্রিকা ৷ সেখানকার 
আবহাওয়া ইউরোগীয়দের বাসের উপযোগী । ভারতবর্ষ নিরক্ষরেখার 
উত্তরে । তাই এখানে যখন আীম্মকাল, দক্ষিণ আফ্রিকায় তখন 
শীতকাল ৷ বর্তমান দক্ষিণ আফ্রিকা ইউনিয়ন চারটি রাজ্যের সমষ্টি 
_ নাটাল, ট্রান্সভাল, অরেঞ্জ ফ্রি স্টেট বা অরেঞ্জিয়া ও কেপ কলোনী ৷ 
১৮৯৩ সালে ট্রান্সভাল ও অরেঞ্জিয়া ছিল ওলন্দাজ বা বুয়ারদের' 
অধীনে । নাটাল ও কেপ কলোনী ছিল ইংরেজদের অধীনে । এখন 
দক্ষিণ আফ্রিকা ব্রিটিশ কমনওয়েলথের অন্তভুক্তি। ইংরেজী ও 
ডাচ বা তার স্থানীয় পরিবতিত রূপ টা-ল’ এই দুইটি ভাষাই 
সরকারী ভাষা বলে স্বীকৃত। দক্ষিণ আফ্রিকা ফলের জন্য 
বিখ্যাত। কলা, পেঁপে, আনারস প্রচুর জন্মে । নিতান্ত গরীবেও 
খেতে পায়। কমলা লেবু, পিচ ও ত্যাপ্রিকট এত হয় যে 
হাজার হাজার লোক তা কুড়িয়ে নিয়েই খেতে পারে । কেপ কলোনী 
আঙ্র ও কুল জাতীয় ফলের দেশ। তরি তরকারীও হয় যথেষ্ট । 
ভারতীয়রা এমনকি আম গাছও জন্মিয়েছে। মোট কথা, খুব সুন্দর 
দেশ। ইউরোপীয়রা যখন এল তখন দেখল প্রচুর উর্বরজমি, কাজ 
করবার লোকের অভাব । স্থানীয় অধিবাসী নিগ্রোরা শ্রমবিমুখ। 
বলল শ্রমে খাওয়া হয়, তাতেই তারা সন্তষ্ট। ইউরোগীয়েরা দ্রুত 
টাকা করবার জন্য তাদের প্রায় ক্রীতদাসের মত কাজে লাগায়! 
তাতেও যথেষ্ট হয় না। আরো শ্রমিক চাই। দক্ষিণ আফ্রিকার 
ইংরেজদের তরফ হতে অনুরোধ এল তৎকালীন ভারতের 
ইংরেজ সরকারের কাছে ভারত হতে শ্রমিক সরবরাহ করার জন্যে । 

সে অনুরোধ রক্ষিত হল ইংরেজদের স্বার্থে। কতকগুলি 'চুক্তি 
বা এগ্রিমেন্ট অনুযায়ী ভারতীয় শ্রমিকদের দক্ষিণ আফ্রিকায় পাঠাবার 
ব্যবস্থা হল; ‘এগ্রিমেণ্ট’ এই ইংরেজী শব্দ বিকৃত হয়ে হল "গিরমিট? 
এবং যারা যেত তাদের নাম হল “গিরমিটিয়া” । ১৮৬০ সালের ১৬ই 
নভেম্বর প্রথম একদল ভারতীয় শ্রমিক পৌঁছল নাটালে। এই 
শ্রমিকদের দক্ষিণ আফ্রিকার ইউরোগীয়রা বলত কুলী। এই 
দিনটি ভারত ইতিহাসের একটি ছুর্দিন। ভারত সরকার এই অনুমতি 
না দিলে দক্ষিণ আফ্রিকার ভারতীয় সমস্যা দেখা দিত না। 
গিরমিটিয়ারা যাওয়ার সঙ্গে সঙ্গে ভারতীয় কেরানী ও ব্যবসাদাররাও 
যেতে আরম্ভ করল। তবে সংখ্যায় গিরমিটিয়ারাই বেশী। তাদের 
কুলী বলত। ক্ৰমে সব ভারতীয়ই কুলী আখ্যা পেল। ভারতীয় 
ব্যারিস্টার ‘কুলী ব্যারিস্টার», ব্যবসাদার ‘কুলী ব্যবসাদার" ইত্যাদি। 
কিন্তু ভারতীয় ব্যবসাদাররা সাধারণতঃ ইউরোপীয় ব্যবসাদারদের 
চেয়ে অধিক প্রিয় হয়ে উঠল আফ্রিকাবাসী নিগ্রোদের কাছে। আর 
গিরমিটিয়ারা পাঁচ বৎসর পরে যখন চুক্তিমুক্ত হল, তখন স্বাধীনভাবে 
চাষ আবাদ করে হয়ে উঠল ইউরোপীয়দের প্রতিযোগী । স্বার্থে 
ঘা লাগাতে ইউরোগীয়রা হল বিবেববুদ্ধিহীন। জড়বাদী সভ্যতার 
এই অবশ্যস্তাবী পরিণতি । খৃষ্টধর্মাবলন্বী হয়ে আরম্ভ করল যীশু- 
ৃষ্টের উপদেশ বিরোধী কাজ। বর্ণবিদ্বেষ পেয়ে বসল তাদের । 
এইখানেই দক্ষিণ আফ্রিকা সমস্তার মূল।: একের পর এক 
এশিয়াবাসীর তথা ভারতীয়দের বিরুদ্ধে নানা বৈষম্যমূলক ব্যবস্থা 
প্রবতিত হল। দক্ষিণ আফ্রিকায় মোহনদাস গান্ধীর সকল প্রচেষ্টা 
এই সংকীর্ণতার বিরুদ্ধে। প্রথম নাটালে ভারতীয় গিরমিটিয়া 
যাওয়ার তেত্রিশ বৎসর পরে মোহনদাস যান দক্ষিণ আফ্রিকায় । 
যে শ্রমিকদের রক্ত-জল-করা পরিশ্রমের ফলে গড়ে উঠল দক্ষিণ 
আফ্রিকা, তাদের বঞ্চিত করার জন্যই আরম্ভ হল উচ্চাঙ্গের কথা । 
জড়বাদ ও অধ্যাত্মবাদের পরিপূর্ণ মিলনই ঘটাতে পারে এর 

পরিবর্তন। সে দিন কবে আসবে তা কে বলতে পারে? দুইয়ের 
মিলনই শ্রেরঃ। কিন্ত কোথাও একটার উপর যদি বেশী জোর দিতে 
হয় তবে তা অধ্যাত্ববাদের উপরই হওয়া উচিত। তাতে কোন 
অকল্যাণ নেই। জড়বাদের উপর জোর দেওয়া অকল্যাণকর ৷ 

ডারবানে পৌছবার দ্বিতীয় কি তৃতীয় দিনে শেঠ আবদ্ুল্লা 
মোহনদাসকে নিয়ে গেলেন কোটে। অনেকের সঙ্গে পরিচয় করিয়ে 
তার এটনীর পাশে বসিয়ে দিলেন। মোহনদাসের মাথায় ছিল 
ভারতীয় পাগড়ী । ম্যাজিস্ট্রেট খানিক সময় তার দিকে তাকিয়ে 
পাগড়ী খুলতে বললেন । মোহনদাস অস্বীকার করে কোট থেকে 
বেরিয়ে গেলেন। এক টুকরা মেঘ দেখা দিল দক্ষিণ আফ্রিকার 
আকাশে । মোহনদাস খবরের কাগজে লিখলেন এই নিয়ে। কেউ 
কেউ মনে করল ‘অবাঞ্ছিত আগন্তক” । তবে প্রচার হল খুবই ৷ 
কি করবেন মনে মনে ভাবলেন। পাগড়ী না পরে হ্যাট পরলে 
হয়ত অপমান সহ্য করতে না হতে পারে ভেবে শেঠ আবছুল্লাকে 
সে কথা বললেন । শেঠ দুই কারণে আপত্তি করলেন। এক, যে 
সমস্ত ভারতীয় পাগড়ী পরে তাদের অস্ৃবিধা বাড়বে ; দ্বিতীয়, হাট 
পরলে ব্যারিস্টার মোহনদাসকে হোটেলের খানসামার মত দেখাবে । 
এই আপত্তি যুক্তিযুক্ত মনে করলেন মোহনদাস । 

এই ঘটনার এক সপ্তাহের মধ্যেই তাকে রওনা হতে হল 
প্রিটোরিয়া (ট্রান্সভালের রাজধানী )। যে মামলার জন্য এসেছেন 
তা সেখানকার কোর্টে। যাত্রাপথেই বুঝতে পারলেন দক্ষিণ 
আফ্রিকায় ভারতীয়দের অবস্থা কিরূপ শোচনীয় । ভারবানে ট্রেনের 
প্রথম শ্রেণীর টিকেট কেটে বসলেন সে শ্রেণীর কামরায়। ট্রেন 
যখন রাত নটায় নাটালের রাজধানী পিটারমারিজবুর্গ স্টেশনে এল 
তখন একজন ইউরোগীয় যাত্রী এসে একটি কালা আদমী দেখে 
রেলওয়ে কর্মচারীকে ডেকে নিয়ে এল। সে মোহনদাসকে ওই 
কামরা হতে নেমে ভ্যানে বা তৃতীয় শ্রেণীতে যেতে বলল। তার 

প্রথম শ্রেণীর টিকেট আছে অতএব মোহনদাস নামতে অস্বীকার 
করলেন। তার পর দেই কর্মচারীর নির্দেশে পুলিশ এসে 
মোহনদাসকে হাত ধরে জোর করে নামিয়ে দিল, তার জিনিসপত্রও 
নামিয়ে নিল । তিনি তৃতীয় শ্রেণীতে যেতে রাজী হলেন না। 
ট্রেন ছেড়ে গেল । তিনি যাত্রীদের অপেক্ষাগৃহে গিয়ে রইলেন । 

পূর্বে বলেছি ভারতবর্ষে যখন গ্রীন্মকাল দক্ষিণ আফ্রিকায় তখন 
শীতকাল । মে মাসের শেষভাগে পৌছেছিলেন ডারবান। তার 
সাত-আট দিনের মধ্যেই রওনা হন প্রিটোরিয়া। আমাদের দেশে 
তখন দারুন গরম, কিন্তু নাটালে তখন শীতকাল । তাই অপেক্ষা- 
গৃহে সারারাত শীতে কাপতে হল মোহনদাসকে । আরো অপমানের 
ভয়ে লাগেজ হতে ওভারকোট খুলে নেওয়ার অনুরোধ করতেও 
যান নি। রাতে বসে বসে ভাবতে থাকেন কি করবেন। ভারতে 
ফিরে যাবেন না মামলা শেষ হওয় পর্যন্ত থাকবেন এই সমস্যা তার 
সামনে । তাকে যে অপমান কর] হয়েছে তার মূল কারণ বর্ণবিদ্বেষ। 
ফিরে ন! গিয়ে যদি সম্ভবপর হয় এই ব্যাধির মুলোচ্ছেদ করতে 
চেষ্টা করবেন। প্রয়োজন হলে তার জন্য দুঃখ কষ্টও বরণ করবেন । 
এই স্থির করে প্রিটোরিয়া যাওয়ার সিদ্ধান্তই করলেন। এই দিনেই 
হল তার বৈপ্লবিক জীবনের গোড়াপত্তন । তখন মোহনদাসের বয়স 
চবিবশও পুরা হয় নি। 

রাত শেষে সকালে লম্বা “তার” পাঠালেন রেলওয়ের জেনারেল 
ম্যানেজার এবং আবদ্ুল্লা শেঠকে। আবদুল্লা শেঠ দেখা করেন 
জেনারেল ম্যানেজারের সঙ্গে এবং মারিজবুর্গে “তার, করেন 
ভারতীয়দের কাছে ব্যারিস্টার সাহেবের দেখাশুনা করতে । 
জেনারেল ম্যানেজার রেলওয়ে কর্মচারীর আচরণ সমর্থন 
করেন, কিন্ত বাকী পথটা নিরাপদে যাওয়ার প্রতিশ্রুতি দেন। 
ভারতীয়রা এসে মোহনদাসের সঙ্গে দেখা করে এবং তাদের 
ব্যক্তিগত তিক্ত অভিজ্ঞতার কথাও বলে। ভারতীয়রা যে দক্ষিণ 

আফ্রিকায় সসম্মানে নেই এ কথা বুঝতে একটুকুও দেরী হল না। 
যা হোক শেষ পর্যন্ত চার্লস টাউন পৌছে গেলেন নিরাপদেই। 
এইখানেই রেল লাইন শেষ। দে সময় চার্লন টাউন হতে 
জোহানিসবার্গ পর্যন্ত যাওয়৷ হত ঘোড়ার গাড়ীতে ৷ কুলী ব্যারিস্টারের 
স্থান হল না অন্য যাত্রীর সঙ্গে গাড়ীর ভিতরে । গাড়ীর তদারক কর্তা 
শ্বেতাঙ্গ তাকে গাড়োয়ানের পাশে বসতে নির্দেশ দিল। মনে মনে 
বিরক্তি সহকারে অপমান হজম করলেন । কিন্তু এ নাটকের যবনিকা- 
পাত এখানেই নয়। কয়েক ঘণ্টা বাদে তাকে গাড়ীর সে জায়গা 
ছেড়ে দিতে বলা হয়। শ্বেতাঙ্গটি সেখানে বসে ধুমপান করবে এই 
ইচ্ছা। তার পায়ের নীচে মোহনদাসকে বসতে বলে । মোহনদাস 
অস্বীকার করেন এবং তার কথা অযৌক্তিক তা বলেন। তখন তাকে 
কান মলা, প্রহার ও টেনে সে জায়গা হতে নামাতে চেষ্টা করে। 
শ্বেতাঙ্গ যাত্রীদের মধ্যে কেউ কেউ অন্যায়ভাবে তাকে মারার জন্য 
প্রতিবাদ করে। তাতে সে নিরভ্ত হয়, কিন্তু শাসায় গাড়ী যখন 
স্ট্যাডারটনে থামবে তখন দেখে নেবে । ভারতীয়রা এসেছিল সেখানে 
তাকে অভ্যর্থনা করতে । কিছু সংখ্যক ভারতীয় দেখে শ্বেতাজটি 
আর উচ্চবাচ্য করে না। এই জাতীয় লোক সত্যিকারের অন্তরে 
ভীরু । গাড়ী সেখানে রাত্রিতে থাকবে এবং ভোরে অন্য গাড়ীতে 
রওনা হতে হবে । মোহনদাস ভারতীয়দের তার তিক্ত অভিজ্ঞতার 
কথা বলেন। তারা শুনে দুঃখিত হয় এবং নিজেদের তিক্ত অভিজ্ঞতার 
বর্ণনা দেয় । 

মোহনদাস ঘোড়াগাড়ী কোম্পানীর এজেণ্টকে সব কথা লিখে 
পাঠালেন এবং তার লোক যে শাসিয়েছে সে কথাও জানালেন, আর 
এই প্রতিশ্রুতি চাইলেন যেন সেখান হতে অন্য যাত্রীর সঙ্গে একত্র 
বসতে দেওয়া হয় । এজেন্ট উত্তরে জানালেন যে, অন্ত যাত্রীর সঙ্গেই 
তিনি বসতে পারবেন এবং পূর্বেকার লোক আর এখন হতে থাকবে 
না। জোহানিসবার্গে পৌঁছলেন নিরাপদে । চেষ্টা করেও কোন 

হোটেলে স্থান পেলেন না। স্থান নেই বলা হল, কিন্ত আসল কথা 
বর্ণবিদ্বেষ । 

জোহানিসবার্গ ট্রান্সভালের শিল্পকেন্দ্র। সোনার খনি আছে। 
অদুরে হীরার খনি। যদিও তখন ট্রা্সভাল রাজ্য বুয়ারদের অধীনে 
তথাপি জোহানিসবার্গে ইংরেজদেরই সংখ্যাধিক্য। জোহানিসবার্গে 
ভারতীয়রা তাদের কষ্টের কথা জানান । সেখান হতে প্রিটোরিয়া 
পর্যন্ত ট্রেনে প্রথম শ্রেণীর টিকেট কেটে সেই শ্রেণীর কামরায় 
বসলেন । মাঝে গামিস্টনে গার্ড এল টিকেট পরীক্ষা করতে । কালা 
আদমী দেখেই বলল, “নেমে এস, তোমাকে তৃতীয় শ্রেণীতে যেতে 
হবে।' কামরায় এক জন মাত্র ইংরেজ যাত্রী ছিলেন। তিনি গার্ডকে 
বললেন, ‘কেন এই ভদ্রলোককে উত্যক্ত করছেন, আমার কোন 
আপত্তি নেই। আর মোহনদাসকে বললেন, “আপনি আপনার 
জায়গায় আরামে বসে থাকুন।' গার্ড অসন্তুষ্ট হয়ে বলল, ‘আপনি 
যদি কুলীর সাথে যেতে চান ত যান। এই ঘটনা হতে স্পষ্ট 
প্রতীয়মান হয় যে, দক্ষিণ আফ্রিকার তখন এমন ইংরেজও ছিলেন যাঁরা 


বর্ণবিদ্বেষ পছন্দ করতেন না। সব সমাজেই ভাল লোক আছেন, ' 


তাদের সংখ্যা কম এবং মন্ুত্যসমাজে তাদের প্রভাব আজও কম। 
এইখানেই মানুষ এখনও অসভ্য । তবে অক্লসংখ্যক ভাল লোকই 
ভরপাস্থল। একদিন হয়ত তাদের প্রভাবে মনুয্যসমাজ সভ্যতার 
আলোকে উদ্ভাসিত হবে। 

প্রিটোরিয়া পৌছে দেখেন স্টেশনে তাকে নিয়ে যাওয়ার জন্য 
কেউ নেই। সব ট্রেনযাত্রী চলে যাওয়ার পর টিকেট কালেক্টারকে 
টিকেটখানা দিয়ে হোটেল সম্বন্ধে খোঁজখবর করেন। সেখানে তখন 
একজন আমেরিকান নিগ্রো উপস্থিত ছিলেন। তিনি একজন নৃতন 
অপরিচিত লোক অসুবিধায় পড়েছেন ভেবে এগিয়ে এসে বললেন 
এক আমেরিকানের হোটেলের কথা এবং সেখানে নিয়ে যান। 
এরূপ নিঃস্বার্থ সেবা যাঁরা করতে পারেন তারা সভ্যতার উচ্চস্তরে 

অধিষ্ঠিত এ বিষয়ে বিন্দুমাত্র সন্দেহ নেই । হোটেলের মালিক 
মিঃ জনস্টন কথাবার্তা শুনে মোহনদাসকে রাখতে রাজী হলেন, তবে 
খাবার ঘরে দেওয়ার সর্তে। কারণ হোটেলের অন্য সব ইউরোগীয় 
আপত্তি করতে পারে । যদিও তার নিজের কোন বর্ণবিদ্বেষ নেই 
এ কথা দ্যর্থহীন ভাষায় বললেন । পরে অবশ্য ইউরোগীয়দের মত 
নিয়ে মিঃ জনস্টন তাকে খাবার ঘরেই নিয়ে যান এবং যতদিন খুশী 
থাকতে পারেন বলেন । এইখানে দেখা গেল আশার আলো । 
প্রিটোরিয়ায় মোহনদাস প্রায় এক বৎসর থাকেন। এই এক 
বৎসরে খুষ্টধর্ম সম্বন্ধীয় অনেক পুস্তক, কোরানের অনুবাদ ও রায়টাদ 
ভাইয়ের প্রেরিত হিন্দুধর্ম সম্বন্ধীয় পুস্তকও অনেক পড়েন। কাউন্ট 
' লিও টলস্টয়ের “স্বর্গরাজ্য তোমার অন্তরে’ পুস্তক পড়ে অভিভূত হন। 
রায়টাদ ভাইয়ের সঙ্গে প্রত্যক্ষ ব্যক্তিগত সম্পর্ক, পুস্তক ও পরে 
চিঠির মারফতে টলস্টয়ের সঙ্গে যোগাযোগ এবং ১৯০৪ সালে 
রাস্কিনের “আন টু দিস লাস্ট" নামক পুস্তক পাঠ তার জীবনের উপর 
সবচেয়ে বেশী প্রভাব বিস্তার করেছে । এই এক বৎসরের মধ্যে 
তিনি প্রিটোরিয়ার সকল ভারতীয়ের সঙ্গে পরিচিত হন। তাদের 
সুখ ছুঃখের কথা সব শোনেন। ভারতীয়দের অভাব অভিযোগ 
সম্বন্ধে সরকারের নিকট স্মারক লিপি পেশ করার জন্য নিজেদের 
মধ্যে হিন্দু-মুসলমান, পার্শী খৃষ্টান, গুজরাটা, তামিল, পাঞ্জাবী প্রভৃতি 
ভেদ-ভাবনা ভুলে একত্র হওয়ার কথা প্রথম সভায়ই বলেন। 
সাম্প্রদায়িক ও প্রাদেশিক এঁক্য সকল ভারতবাসীর কল্যাণের জন্য 
প্রয়োজন এ কথা স্বাভাবিকভাবেই তার মনে জাগে । এই হল 
ভবিষ্যতের বৃহৎ কার্ধের সুচনা। এই এক বৎসরে দেখতে পান : 
ভারতীয়দের ফুটপাথ দিয়ে হাটার অধিকার নেই, রাত্রি ৯টার পর 
অশ্নুমতিপত্র বা পারমিট ভিন্ন তারা বেরোতে পারে না, তিন পাউণ্ড 
ট্যাক্স না দিলে ট্রান্সভালে ঢুকতে পারে না, তাদের জন্য নির্দিষ্ট স্থান 
ভিন্ন অন্য জায়গায় জমি খরিদ করতে পারে না, ইত্যাদি । এক দিন 

প্রেসিডেন্ট ক্রুগারের বাড়ীর সামনে ফুটপাথ দিয়ে হাটবার সময় সান্তী 
এসে ফুটপাথ থেকে রাস্তায় নেমে যাওয়ার কথা না বলে বা কোনরূপ 
সতর্ক না করে ধাক্কা ও লাথি দিয়ে মোহনদাসকে রাস্তায় নামিয়ে দেয় । 
সেই সময় তার বিশেষ পরিচিত ধর্মপরায়ণ ইউরোগীয় মিঃ কোটস্‌ 
সেখান দিয়ে যাচ্ছিলেন । তিনি সব দেখেন । মোহনদাসকে মামলা 
করতে বলেন এবং সাক্ষ্য দিবেন জানান । মোহনদাস মামলা করতে 
অস্বীকার করেন। মিঃ কোটস্‌ সা্ত্রীকে তার অন্যায়ের কথা বুঝিয়ে 
বলেন। সান্ত্রী ক্ষমা চায় মোহনদাসের কাছে । মামলা করার বিরুদ্ধে 
তার মত প্রথম হতেই । তাতে উভয় পক্ষেরই ক্ষতি । এমনকি যে 
মামলার জন্যে তিনি এসেছিলেন দক্ষিণ আফ্রিকায় তা আপোষে 
নিষ্পত্তি করবার জন্য প্রিটোরিয়া রওনা হওয়ার পূর্বেই দাদা আবছুল্লা 
শেঠকে বলেন। মামলা কিছুদিন চলার পর তিনি ছুই পক্ষকেই সে 
প্রস্তাবে রাজি করান এবং উভয় পক্ষের সম্মতি অনুসারে মামলা মিটে 
যায়। ছুই পক্ষই অন্তষ্ট হয়। এখানে মোহনদাসের কৃতিত্ব ও আনন্দ। 

মোহনদাসের রাত্রে খাওয়ার পর বেড়াবার অভ্যাস ছিল। তাই 
তাকেও স্টেট এটনি বা সরকারী উকিল ডাঃ ক্রাউজের লিখিত একখানা! 
চিঠি সব সময় সঙ্গে রাখতে হত। সেই চিঠিতে তার দিন বা রাত্রির 
যে কোন সময় যে কোন প্রকাশ্য জায়গায় যাওয়ার অধিকারে যেন 
পুলিশ" হস্তক্ষেপ না করে এ কথা, লেখা ছিল। উভয়েই এক ‘ইন’ 
হতে ব্যারিস্টার হন। উভয়ের মধ্যে হ্ৃগ্ভত! হয় এবং ডাঃ ক্রাউজের 
বাড়ীতে তার নিমন্ত্রণও হত। এখানেও দেখা যাচ্ছে যে, দক্ষিণ 
আফ্রিকায় উচ্চপদে অধিষ্ঠিত সব ইউরোপীয় কিছু বর্ণবিদ্বেষী ছিলেন 
না। তারা তা অপছন্দও করতেন । 

মামলার কাজ শেষ হওয়ার পর মোহনদাস ভারতে ফিরে আসা 
স্থির করে প্রিটোরিয়া হতে ডারবান চলে আসেন। আবছুল্লা 
শেঠ পিডেনহামে তার বিদায় অভ্যর্থনার ব্যবস্থা করেন। কিন্তু 
অভ্যর্থনার দিন সকালে মোহনদাস কাগজে নাটাল বিধানসভায় 

ভারতীয়দের ভোটাধিকার হরণ করা সম্বন্ধে উপস্থাপিত একটি বিলের 
খবর পড়ে চিন্তিত হন এবং সকলকে এই খবরটি জানান। দেশে 
ফিরে আসছেন, তাই এই বিল সম্বন্ধে কিছু বলতে ইতত্ততঃ করেন । 
শুধু আবছুল্লা শেঠকে বলেন “এই বিল আইনে পরিণত হলে আমাদের 
অবস্থা খুব খারাপ হবে--... ইহা আমাদের আত্মসন্মানের মূলে 
কুঠারাঘাত করবে৷” আব্দুল্লা শেঠ সে কথা অন্যদের জানালে সবাই 
একবাক্যে বলল যে এ বিষয়ে কিছু করতে হলে “গান্ধীভাই”কে ভারতে 
না গিয়ে ওখানে থাকতে হবে । দক্ষিণ আফ্রিকায় মোহনদাস 
“গান্ধীভাই’ নামেই হন সুপরিচিত । ভারতে ফিরে আসার পর ১৯১৬ 
বালে তাকে প্রথম ‘মহাত্মা’ বলা হয়। পরবর্তীকালে বিশেষ করে 
১৯২১ সালে অহিংসা অসহযোগ আন্দোলনের প্রবর্তনের পর তিনি 
মহাত্মা গান্ধী নামেই সুপরিচিত হন। অন্তরঙ্গ সহকর্মীরা তাকে ‘বাপু’ 
বলে সম্বোধন করত। গুজরাটা বাপু শব্দের অর্থ বাবা । 

সকলের অনুরোধে “গান্ধীভাই' আরো এক মাস দক্ষিণ আফ্রিকায় 
খাকতে সম্মত হলেন। এইখানেই হল তার সর্বজনীন কাজের 
প্রারস্ত। তিনি ভেবেচিন্তে পরিকল্পনা করে কাজ জুটাননি। কাজ 
তার কাছে এসে হাজির হয়। হাজি আবষুল্লা শেঠের বাড়ীতে সকল 
শ্রেণীর ভারতীয়ের এক সভা হয়। হিন্দু, মুসলমান, খৃষ্টান, পার্শী, 
গুজরাটী, মাদ্রাজী, সিন্ধী, ছোট বড়, ধনী গরীব সবাই যোগ দিল এই 
সভায় । সকলের মনে খুব উৎসাহ । বিধান সভার স্পীকার বা অধ্যক্ষ 
মহাশয়কে প্রথম ‘তার’ করা হল বিলের আলোচনা স্থগিত রাখবার 
জন্য । স্পীকার মহাশয় দুইদিনের জন্য আলোচনা স্থগিত করলেন । 
সবাই খুব খুশী। সারারাত জেগে বিধান সভার নিকট দরখান্তের 
মুসাবিদা ও তা নকল করা হয় এবং তাতে যত লোকের সম্ভব দত্তখত 
সংগ্রহ করে দরখাস্ত পাঠিয়ে দেওয়া হল। তথাপি বিল পাশ 
হয়ে গেল। 

কিন্ত ভারতীয়দের মধ্যে এল একটা নৃতন জীবন। তারা বুঝাতে 

পারল ব্যবসার অধিকারের মত রাজনৈতিক-অধিকারের জন্যও তাদের 
সংগ্রাম করতে হবে। বিল পাশ হওয়া সত্বেও ভারতীয়রা দমে 
যায়নি। তখন লর্ড রিপন বৃটেনে ওপনিবেশিক সেক্রেটারী । তার 
নিকট একখানা বহু লোকের সই কর! দরখাস্ত পাঠানো স্থির হল । 
এ কাজ করার জন্য গঠিত হল একটি কমিটা। গান্বীভাই দরখান্তের 
মুসাবিদা করলেন । পনের দিনের মধ্যে সমগ্র নাটাল হতে দূর দূর গ্রামে 
গিয়ে দশ হাজার ভারতীয়ের সহি সংগ্রহ করে কমিটার প্রেসিডেন্টের 
সহিতে পাঠানো হল দরখাস্ত। . প্রমাণ হল ভারতীয়দের উৎসাহ, 
উদ্দীপনা, কর্মশক্তি এবং প্রথম সর্বজনীন কাজে গান্ধীভাইয়ের সংগঠনী 
শক্তি। দরখাস্তের নকল ছাপানো হল। ভারতে ও বৃটেনে খবরের 
কাগজে পাঠানো হল। টাইমস অব ইণ্ডিয়া ও লণ্ডন টাইমস 
ভারতীয়দের দাবী যুক্তিযুক্ত বলে সমর্থন জানাল । এই বিল বৃটেনের 
রাজসমর্থন পাবে না এরূপ ধারণা হল। এই অবস্থায় গান্ধীভাইয়ের 
নাটাল তথা দক্ষিণ আফ্রিক! ত্যাগ অসম্ভব বিবেচিত হয় । তাই তিনি 
নাটালে ব্যারিস্টাররূপে থাকা স্থির করলেন, যেন সঙ্গে সঙ্গে সাধারণের 
কাজ করতে পারেন। একজন কালা আদমী ব্যারিস্টার হিসাবে কাজ 
করবে এ সহ হল না ইউরোগীয়দের পরিচালিত ‘ল সোসাইটির’ । 
তার তরফ থেকে হল আপত্তি। কিন্তু কোর্ট সে আপত্তি অগ্রাহ 
করে তাকে ব্যারিস্টার হিসাবে কাজ করার অনুমতি দিলেন। আর 
কুড়ি জন ভারতীয় ব্যবসাদার তাদের ফার্মের ব্যারিস্টার হিসাবে তাকে. 
এক বৎসরের অগ্রিম ফি দিলেন । 

ভারতীয়দের ন্যায্য অধিকার লাভের আন্দোলন প্রভাবশালী 
করতে হলে একটি স্থায়ী সংস্থা দরকার ৷ বৃটেনে থাকা কালে মোহন- 
দাসের দাদাভাই নৌরজীর প্রতি শ্রদ্ধার ভাব জন্মে। তিনি ছিলেন 
ভারত জাতীয় কংগ্রেসের সঙ্গে যুক্ত । তাই কয়েক বৎসর পূর্বে সংগঠিত 
কংগ্রেস নামের প্রতি একটা আকর্ষণ ছিল। এক সভা করে গান্ধী- 
ভাইয়ের প্রস্তাব অনুযায়ী “নাটাল ভারতীয় কংগ্রেন' নামে সংস্থ। গঠন 

করা স্থির হয়। ২২শে আগস্ট, ১৮৯৪ সালে জন্ম নিল নাটাল 
ভারতীয় কংগ্রেস । ভারত জাতীয় কংগ্রেসের জন্মের সাড়ে আট 
বৎসর পরে । তখনকার দিনে ভারত জাতীয় কংগ্রেস ছিল একটা 
বাষিক অধিবেশন মাত্র । কিন্তু নাটাল ভারতীয় কংগ্রেস হল সারা 
বৎসরের কাজের সংস্থা । সভ্বের টাদা মাসিক অন্ততঃ পাঁচ শিলিং বা 
বৎসরে তিন পাউণ্ড । কেউ কেউ বৎসরে চব্বিশ পাউণ্ড পর্যন্ত দিলেন ৷ 
সভ্য সংখ্যা প্রথম বৎসরে হল তিন শত। কংগ্রেসের সভা মাসে 
অন্ততঃ একবার করে হত । সেখানে টাকা পয়সার হিসাব দেওয়া 
হত, রাজনৈতিক আলোচনা করে কার্যক্রম স্থির হত। গান্ধীভাই 
হলেন এই কংগ্রেসের প্রথম সম্পাদক । কর্মকুশলতার গুণে মাত্র 
পঁচিশ বৎসর বয়সেই হয়ে উঠলেন দক্ষিণ আফ্রিকায় ভারতীয়দের 
অবিসম্বাদিত নেতা । এর মধ্যে খবর এল লর্ড রিপন ভারতীয়দের 
ভোটাধিকার হতে বঞ্চিত করার বিলে অনুমোদন দেননি । এতে 
ভারতীয়দের উৎসাহ দ্বিগুণ বেড়ে গেল । কিন্তু এ জয় ক্ষণস্থায়ী ৷ 
অন্য আকারে বিল পাশ হল। তাতে প্রকাশ্য বর্ণবৈষম্যের কথা 
নেই, কিন্তু কার্ধতঃ ভারতীয়দের ভোটাধিকার হতে বঞ্চিত করা হল । 
প্রতিবাদ করেও কোন ফল হল না৷ 

আন্দোলনের সঙ্গে সঙ্গে. গঠনমূলক কাজও শুরু হয়। ভারতীয়দের 
সম্বন্ধে ইউরোপীয়দের প্রধান অভিযোগ এই: যে, তারা অপরিষ্কার ও 
অপরিচ্ছন্ন । যাতে ব্যক্তিগত ও সমষ্টিগত পরিচ্ছন্নতার দিকে সবাই 
নজর দেয় কংগ্রেস সভায় সে সব আলোচনা হত। কংগ্রেসের কাজ 
পরিচালিত হত গুজরাটী ভাষায় । এই কংগ্রেসের আওতায় নাটাল 
ইণ্ডিয়ান এডুকেশন এসোসিয়েশন গঠিত হল-__নাটালে জাত ইংরেজী- 
ভাষী ভারতীয় যুবকদের সংঘবদ্ধ করার জন্য । এই এসোসিয়েশনের 
ফি ছিল নাম মাত্র । একটি ছোট লাইব্রেরীও খোলা হল। 

কংগ্রেস দক্ষিণ আফ্রিকায় ভারতীয়দের অবস্থা সম্বন্ধে দ্ুখানা 
পুত্তিকা ছাপায়। বেশ পরিশ্রম করে তথ্যাদি সংগ্রহ করে গান্ধীভাই 

লেখেন পুস্তিকা ছুখানি।' উদ্দেশ্য দক্ষিণ আফ্রিকাবাসী ইউরোগীয়দের, 
বৃটেনের অধিবাসীদের ও ভারতের সবাইকে সঠিক অবস্থা জানানো । 
এর ফল ভালই হল । দক্ষিণ আফ্রিকায় বহু লোকের এবং ভারতে 
সকল দলের সহানুভূতি পাওয়া গেল। ইউরোপীয়দের মধ্যেও 
সহান্ুভুতিসম্পন্ন লোক জুটল। 

ভারত হতে যে সমস্ত শ্রমিক গিয়েছিল তাদের চুক্তিপত্রে এই 
ছিল যে, তারা পাঁচ বৎসর পরে ইচ্ছা করলে স্বাধীনভাবে জীবিকা 
নির্বাহ করে সেখানে বসবাস করতে পারবে । কিন্তু সেখানকার 
ইউরোপীয়রা যখন দেখল এরা কৃষি আয়ের ব্যাপারেও তাদের 
প্রতিযোগী হয়ে উঠছে তখন এদের তাড়াবার ব্যবস্থা করতে লাগল । 
থাকতে হলে মাথাপিছু পঁচিশ পাউণ্ড ট্যাক্স আদায়ের প্রস্তাব করল ৷ 
তা নিয়ে নাটাল ভারতীয় কংগ্রেস আন্দোলন আরম্ভ করল । অবশেষে 
ভারতের তৎকালীন বড়লাট লর্ড এলগিনের সম্মতি নিয়ে বাষিক তিন 
পাউণ্ড ট্যাক্স ধার্ধের প্রস্তাব হল। যোল বৎসরের উপর ছেলে এবং 
তের বৎসরের উপর মেয়ের জন্যও সে ট্যাক্স দিতে হবে। অনেক 
শ্রমিককেই তার পরিবারের লোক ধরে মোট বারো পাউণ্ড ট্যাক্স 
দিতে হবে বৎসরে। অথচ শ্রমিক হিসাবে তার মাসিক আয় 
ছিল মোটে চোদ্দ শিলিং। অতএব এ কথা বলাই বাহুল্য যে, 
এই বারো পাউণ্ড ট্যাক্স আদায়ের প্রস্তাব ঘোরতর অবিচার ও 
জুলুম ৷ 

এইভাবে গান্ধীভাইয়ের দক্ষিণ আফ্রিকায় প্রায় তিন বৎসর কেটে 
গেল । ব্যারিস্টার হিসাবেও পসার জমে উঠেছিল। কিন্তু দীর্ঘকাল 
দক্ষিণ আফ্রিকায় থাকতে হবে ভেবে ছয় মাসের জন্য ভারতে এসে 
স্ত্রী ও দুই ছেলেকে ( হরিলাল ও মণিলাল ) নিয়ে ফিরে যাওয়া 
স্থির করলেন ৷ } 

১৮৯৬ সালের মাঝামাঝি ভারতে রওনা হয়ে এলেন । রাজকোটে 
একমাস বসে দক্ষিণ আফ্রিকায় ভারতীয়দের অবস্থা সম্বন্ধে একখানা 


দক্ষিণ আফ্রিকায় মহাত্নাজী ৭৩ 


পুস্তিকা লেখেন । দশ হাজার ছাপিয়ে ভারতের সর্বত্র বিলি করা 
হয়। পাইওনিয়ার কাগজে সম্পাদকীয় ভ্তত্তে এ বিষয়ে লেখা 
বেরোয়। ওই পুত্তিকার সংক্ষিপ্ত সারাংশ রয়টার তার করে লণ্ডনে 
পাঠায়, আবার লণ্ডন হতে সংক্ষিপ্ত হয়ে সারাংশ তিন লাইনে যায় 
নাটালে। এই সারাংশের সারাংশ অতিরপ্িত রূপ পরিগ্রহ করে। 


- “সত্য কথা এক সত্যবাদীর মুখ হতে আর এক সত্যবাদীর মুখে গিয়ে 


বিকৃত হয়’ এই প্রবাদবাক্য সত্য প্রমাণিত হল এখানে । কাগজে 
তা দেখে দক্ষিণ আফ্রিকার ইউরোপীয়রা হল খুব উত্তেজিত, কিন্তু 
আসলে এই পুক্তিকার ভাষা দক্ষিণ আক্রিকায় পূর্বে প্রকাশিত দ্রইখানা 
পুত্তিকার ভাষার চেয়ে অধিক সংযত ছিল, কোন প্রকারের অতিরঞ্জন 
ত ছিলই না। রয়টারের ক্রটিতে হল এই উত্তেজনা স্থষ্টি । 

এবার রাজকোটে থাকাকালীন বোম্বেতে প্লেগ আরম্ভ হয়। 
রাজকোটেও হওয়ার আশঙ্কা ছিল। শহর পরিফার পরিচ্ছন্ন রাখার 
ব্যবস্থার জন্য একটি কমিটা হয়। মোহনদাস গান্ধীও হন সেই 
কমিটার সভ্য ॥ পায়খানা পরিফারের দিকে তিনি বিশেষ নজর 
দেন। এ কথা এ সময় বুঝতে পারেন যে, তথাকথিত নিন্নবর্ণের 
লোক তথাকথিত উচ্চবর্ণের লোকদের চেয়ে বেশী পরিচ্ছন্ন ও পরামর্শ 
শুনতে প্রস্তুত । তথাকথিত শিক্ষিতকে শিক্ষা দেওয়া খুবই কষ্টসাধ্য 
তা বুঝলেন তিনি 

দক্ষিণ আফ্রিকার ব্যাপারে তিনি শুধু পুস্তিকা লিখেই ক্ষান্ত 
হননি । বোম্বে, পুণা ও মাদ্রাজে জনসভা করেন । স্টার ফিরোজ সা 
মেহতার সাহায্যে বোম্বেতে, লোকমান্য তিলক, মহামতি গোখলে ও 
গ্রাচ্যবিষ্ভাবিদ্‌ অধ্যাপক রামকৃষ্ণ গোপাল ভাগ্ডারকরের সাহায্যে পুণায় 
এবং ‘হিন্দু’ সম্পাদক শ্রীস্বত্রহ্মণ্যম ও “মাদ্রাজ স্ট্যান্ডার্ড কাগজের 
সম্পাদক শ্রীপরমেশ্বরণ পিল্লের সাহায্যে মাদ্রাজে ভালভাবে জনসভা হয়। 

ভীষণ উৎসাহ দেখা যায় মাদ্রাজে। একজন মাদ্রাজী গিরিমিটিয়া 
বালনুন্দরমের প্রতি অত্যাচারের প্রতিকার তিনি যা করেছিলেন তা 


৭৪ | মহাত্বা গান্ধী 


প্রচারিত হওয়ার ফলেই হয় সাধারণের মধ্যে খুব উৎসাহ ও 
উদ্দীপনা । 

গোখলের সঙ্গে তার এই প্রথম দেখা । তখনি একটা আত্মীয়তার 
ভাব জন্মে । পরে পরিণত হয় তা অতি নিবিড় সম্পর্কে । তিনি 
গোখলেকে তার রাজনৈতিক গুরু মনে করতেন। উভয়েরই মত ছিল 
রাজনীতিকে ধর্মময় করা । এখানে দ্রজনের মৌলিক মিল। গোখলে 
দক্ষিণ আফ্রিকার ভারতীয়দের প্রতি সুবিচার যাতে হয় তার জন্য 
শেষ পর্যন্ত চেষ্টা করেছেন। এমনকি দক্ষিণ আফ্রিকায় গিয়েছেনও 
সেজন্য । কিন্ত ‘হিন্দ, স্বরাজে যে জীবনদর্শনের কথা আছে তা 
গোখলের মনঃপূত হয়নি । এইখানে দুজনের প্রকাণ্ড অমিল । 

বোম্বে, পুণা ও মাদ্রাজে আশান্বরূপ-সাড়া পেলেও কলিকাতায় 
বিশেষ সুবিধা করে উঠতে পারেননি ৷ রাষ্টরগুরু সুরেন্দ্রনাথ ব্যানার্জি 
এ বিষয়ে তেমন উৎসাহ দেখাননি | অমৃতবাজার পত্রিকা অফিসে ত 
তাকে ভবঘুরে ভেবে সেরূপ ব্যবহার করে । বঙ্গবাসী অফিসে একঘণ্টা 
বসিয়ে রেখে রূঢুভাবে সময় নেই বলে বিদায় দেয়। কিন্ত ইংলিশম্যান 
কাগজের সম্পাদক মিঃ স্ডার্স খুব উৎসাহ দেখান এবং সম্পাদকীয় 
প্রবন্ধ লেখেন। খানিকটা আবহাওয়া সৃষ্টি হচ্ছিল এমন'সময় দক্ষিণ 
আফ্রিকা হতে তার পান “পার্লামেন্টের অধিবেশন জানুয়ারী মাসে । 
শীঘ্র ফিরে আত্ুন।” কলিকাতা হতে সোজা চলে যান বোম্বে এবং 
স্ত্রী, ছুই পুত্র ও ভাগনেকে নিয়ে জাহাজে রওনা হন ডারবান ৷ কিন্ত 
কাকতালীয়বৎ একটা ঘটনা ঘটল । ওই জাহাজে এবং আর একটি 
জাহাজে মোট প্রায় আট শত ভারতীয় যাত্রী একসঙ্গে যাচ্ছিল ডারবান 
বন্দরে । পূর্বে অতিরঞ্জিত খবরের জন্য উত্তেজনার কথা বলেছি। 
এই আট শত ভারতীয় যাওয়া নিয়েও প্রচার হয় যে গান্ধী পরিকল্পনা 
করে ভারতীয়দের সংখ্য! বাড়াবার জন্য এদের নিয়ে আসছে এবং 
ভবিষ্যতে আরো নিয়ে আসবে । উদ্দেশ্য ইউরোগীয়দের প্রভাব খর্ব 
করা। গান্ধী কিন্তু মোটেই এদের আসা সম্বন্ধে কিছু জানতেন না 


দক্ষিণ আফ্রিকায় মহাত্রাজী a৫ 


এবং কোনরূপ পরিকল্পনা ত মোটেই ছিল না। এই উত্তেজনার 
পেছনে সরকারী সহান্রুভূতিও ছিল । 

জাহাজ দুখানা আঠারো দিন পর ডারবান বন্দরে এল । জাহাজ 
বোম্বে হতে ছাড়বার সময় বোম্বেতে প্লেগ ছিল, প্লেগবীজান্ুর 
. আক্রমণ প্রকট হতে তেইশ দিন পর্যন্ত সময় লাগতে পারে এই 

অজুহাতে জাহাজ দ্খানাকে বন্দরে আটক করা হল। আরো 
তেইশ দিন পরে যাত্রীদিগকে নামতে দেওয়া হবে। জাহাজে 
অবশ্য তখন কোন প্রেগরোগী ছিল না। জাহাজ আটক করার পর 
ভয় দেখানো শুরু হয়, ফিরে গেলে ভাড়ার টাকা দিয়ে দেওয়া 
হবে ইত্যাদি সবরকমের চেষ্টা চলে। এমনকি জাহাজ কোম্পানীর 
আবদুল্লা শেঠের উপরও চাপ দেওয়া হয় । এ সব সত্বেও ভারতীয়রা 
দমে যায়নি । গান্ধীভাই জাহাজের যাত্রীদের নৈতিক বল রাখবার জন্য 
যথাসাধ্য চেষ্টা করেন। অবশেষে তেইশ দিন শেষ হওয়ার পর 
যাত্রীদের নামতে দেওয়া হয়। 

আবদ্ুল্লা শেঠের এডভোকেট মিঃ লাউটনের সঙ্গে গান্ধী 
নামলেন। প্রথমে ইউরোপীয় ছেলেরা গান্ধী” “গান্ধী” বলে চীৎকার 
করে। ক্রমে ইউরোগীয় বেশ কিছু সংখ্যায় একত্র হয়। মিঃ 
লাউটনকে ধরে আলাদা করে নেয়। তারপর আরম্ভ হল ইটের 
টুকরো ও ডিম ছোড়া। অবশেষে গান্ধীর পাগড়ী কাড়া, তাকে 
লাথি ও মারধর ৷ এই সময় পুলিশ সুপারিণ্টেনডেণ্টের স্ত্রী মিসেস 
আলেকজাণ্ডার যাচ্ছিলেন সেই পথ দিয়ে । তিনি গান্ধীকে চিনতেন ৷ 
সেই সাহদী মহিলা তাকে রক্ষা করার জন্য এগিয়ে এলেন। ইত্যবসরে 
পুলিশ স্থপারিক্টেনডেন্টও খবর পেয়ে একদল কনস্টেবল পাঠালেন । 
তাদের সহযোগিতায় এক পাশা বন্ধু রুত্তমজীর বাড়ী গিয়ে উঠলেন। 
সে বাড়ী ঘেরাও করল ইউরোগীয় জনতা ৷ পুলিশ সুপারের পরামর্শে 
বন্ধুর বাড়ী, নিজের ও স্ত্রী পুত্রের জীবন রক্ষার জন্য গান্ধীভাইকে 
পালিয়ে যেতে হল ছদ্মবেশে পেছন দিক দিয়ে। এভাবে মৃত্যুর 


এড মহাত্বা গান্ধী 
হাত হতে রক্ষা পেলেন এ যাত্রা । মিঃ চেম্বারলেন তখন বৃটেনে 
ওপনিবেশিক সেক্রেটারী । তিনি নাটাল সরকারকে তার করলেন 
গান্ধীর উপর হামলাকারীদের অভিযুক্ত করে বিচারালয়ে পাঠাতে, যেন 
তার প্রতি সুবিচার হর। কিন্তু গান্ধীভাই মামলা করতে রাজি 
হলেন না। আর যেদিন জাহাজ হতে নামেন সেইদিন নামবার পূর্বে 
নাটাল এডভারটাইজার কাগজের প্রতিনিধির সহিত সাক্ষাৎকালে 
ভারতে তার লিখিত বক্তৃতার নকল, ছাপানো পুস্তিকা প্রভৃতি সমস্ত 
কাগজ দেন। তাতে এ কথা প্রমাণিত হয় যে, গান্ধী অন্যায় কিছু 
বলেননি এবং তিনি পরিকল্পনা করেও ভারতীয়দের নিয়ে আসেননি । 
সত্য সম্পূর্ণ প্রকাশিত হওয়াতে এবং মামলা করতে অস্বীকার করায় 
ইউরোপীয়রা লজ্জিত হল। গান্ধীভাইয়ের তথা ভারতীয়দের মর্যাদা ও 
প্রতিপত্তি বেড়ে গেল। নাটালের আবহাওয়া ঝড়ের পর শান্ত। 
খবরের কাগজ গান্ধীকে নির্দোষ বলে এবং ইউরোপীয় জনতার 
নিন্দাবাদ করে। 

ছুই জাহাজের যাত্রীদের নিয়ে যে ঘটনা ঘটে গেল তাতে খুব 
সুস্পষ্টরূপে প্রমাণিত হল যে, ভারতীয়রা নিজ অধিকারের জন্য 
মানুষের মত সংগ্রাম করতে পারে । ইউরোপীয়রা এটা তাদের 
বিপদের কারণ ভাবল। তাই নাটাল বিধান সভায় দুইটি বিল 
উপস্থাপিত হল ভারতীয়দের অধিকার আরো খর্ব করার জন্য৷ 
ভারতীয়দের আপত্তি, এমনকি ওপনিবেশিক সেক্রেটারীর কাছে 
আবেদন করা সত্বেও বিল পাশ হয়ে আইনে পরিণত হল। তখন 
গান্ধীভাই নাটাল ভারতীয় কংগ্রেসকে আরো শক্তিশালী করার 
চেষ্টা করেন। এভাবে কাটে আরো দুই বৎসর । এই দুই বৎসরে 
তার ব্যারিস্টারী ব্যবসায়েও উন্নতি হয় বেশ। কিন্তু তার মন 
বুঁকল বেশী সর্বজনীন কাজে । রোগীর সেবা তার মধ্যে একটি। 
রোগীর মধ্যে কুষ্ঠরোগীকে প্রায় সবাই ঘ্বণা করে। একদিন এক 
কুষ্ঠরোগী এল তীর কাছে। তিনি তাকে খাইয়ে বিদায় - করে 

দেননি। বাড়ীতে রেখে নিজ হাতে তার সেবা করেন এবং কয়েকদিন 
পরে হাস্পাতালে পাঠিয়ে দেন। এখানেই হল তাঁর কৃষ্টসেবার 
গোড়াপত্তন। এসে পড়ল বুয়ার যুদ্ধ । ইংরেজ ও বুয়ারদের মধ্যে 
প্রভুত্বের লড়াই । তথাপি যুদ্ধের সময় এ কথাও বলা হত যে, 
্রান্সভাল ও অরেঞ্জিয়ায় ভারতীয়দের প্রতি বুয়ারদের ঘোরতর 
অবিচারও যুদ্ধের একটি কারণ। যদিও ইংরেজ শাসিত নাটালেও 
যথেষ্ট অবিচার ছিল । আসল কথা এই যে, ট্রান্সভালে যদিও বুয়ার- 
দের প্রতুত্ব, জোহানিসবার্গে ইংরেজরা সংখ্যায় বেশী, সোনার খনির 
মালিকও অধিকাংশ ইংরেজ । ধনসম্পত্তির অধিকার শেষ পর্যন্ত 
কার হাতে আসবে এই ছিল লড়াইয়ের মূল কারণ । 'স্যার্বুদ্ধিরই 
পরিণতি এই যুদ্ধ। এই যুদ্ধে গান্ধীভাইয়ের অন্তরের সহানুভূতি 
ছিল বুয়ারদের সঙ্গে। কিন্তু বৃটিশ সাম্রাজ্যের অধিবাসী হিসাবে 
ইংরেজকে এই যুদ্ধে সাহায্য করাই স্থির করেন । 
আমরা তখন খুব ছোট । কিন্ত স্পষ্ট মনে আছে বাংলাদেশের 
শিক্ষিত সমাজে তখন বুয়ারদের প্রতি বেশ একটা সহানুভূতি ছিল। 
তার প্রধান কারণ ইংরেজ বিদ্বেষ । গান্ধীভাইয়ের মনে সে বিদ্বেষ 
ছিল না। তার তখনও ইংরেজদের ন্যায়বিচারের উপর আস্থা ছিল। 
আর এ পর্যন্ত তারা ব্রিটিশ সাত্রাজ্যের অধিবাসী হিসাবেই অধিকার 
দাবী করে এসেছেন এবং তিনি ভেবেছিলেন যে, এই যুদ্ধে ইংরেজদের 
সাহায্য করলে দক্ষিণ আফ্রিকায় ভারতীয়দের অবস্থার উন্নতি হবে । 
তাই তিনি ইংরেজদের সাহায্য করতে অগ্রণী হলেন। প্রথমতঃ 
সাহায্যের অনুরোধ প্রত্যাখ্যান করা হয়। কিন্তু যুদ্ধে একের পর 
এক বিপর্যয়ে হতাহতের সংখ্যা বেশী হওয়ায় আহতদের সেবা শুশ্রাষা, 
তাদের বয়ে নিয়ে যাওয়া ইত্যাদি কাজের জন্য ভারতীয়দের এক দল 
গ্রহণ করার অনুমতি দেওয়া হয়। এই দল খুব ভাল কাজ করে! 
গান্ধীভাই ছিলেন দলপতি । ইংরেজদের সেনাপতির কাছ থেকে দল 
প্রশংসা পত্র পায়। সাধারণ ইংরেজও খুব খুশী হয়। যুদ্ধে অবশ্য 

ইংরেজদের জয় হয়। কিন্তু সে জয় অর্জন করতে গিয়ে এমনকি বুয়ার 
মেয়েদের উপর চরম নিষ্ঠুরতা করা হয়। এর প্রতিবাদ হয়েছিল উদার 
ইংরেজদের কাছ থেকে, শুধু তই নয়, স্বয়ং বৃটেনের সম্রাট পর্যন্ত 
বিচলিত হন। কাজেই এ জয় কালিমালিপ্ত। যুদ্ধ শেষ হওয়ার পর 
গান্ধীভাই ভাবলেন যে, এবার হয়ত দক্ষিণ আফ্রিকায় ভারতীয়দের 
অসুবিধা অনেক পরিমাণে দূর হয়ে যাবে এবং তার পক্ষে এখানে 
ব্যারিস্টারী করা ভিন্ন অন্য কাজ তেমন থাকবে না। তাই তিনি ভারতে 
ফিরে গিয়ে ব্যাপক ক্ষেত্রে সর্বজনীন কাজে অংশ গ্রহণ করা স্থির 
করলেন ৷ বিশেষ প্রয়োজন হলে তা জানানো হবে এবং তখন তিনি 
আসবেন এই সর্তে দক্ষিণ আফ্রিকার ভারতীয়রা তাকে ভারতে আসবার 
অন্রমতি দিলেন। ১৯০১ সালে ফিরে এলেন ভারতে । 

ভারতে ফিরে আসার পূর্বে তাকে বহুস্থানে বিদায় অভ্যর্থনা, সাথে 
সাথে দামী উপহারও দেওয়া হয়। তীর স্ত্রীর জন্য পঞ্চাশ গিনি মূল্যের 
গলার হার ছিল, হীরাও ছিল। কিন্তু গান্ধীভাই ভেবেচিন্তে স্থির 
করলেন এসব মুল্যবান উপহার তার নেওয়া উচিত হবে না। 
কস্তরবাকেও একপ্রকার চাপ দিয়ে রাজি করান। তখন থেকেই তার 
ধারণা সর্বজনীন কাজে নিযুক্ত কোন কর্মীর দামী উপহার নেওয়া 
উচিত নয়। তিনি ওই সব উপহারের জিনিস একটি অছিমগুলীর 
হাতে দিলেন-__দক্ষিণ আফ্রিকায় ভারতীয়দের কল্যাণে নিয়োগের 
জন্য । বাস্তব অপরিগ্রহ রূপ নিয়েছিল তার প্রাণে এই সময়েই ৷ 

ভারতে ফিরে কিছুদিন পরে ১৯০১ সালের কলিকাত| কংগ্রেসে 
যোগ দেন। বোম্বে হতে ট্রেনে যাওয়ার সময় এক স্টেশনে স্যার 
ফিরোজ সা মেহতার সেলুনে গিয়ে তার সঙ্গে দেখা করেন। 
তাকে দেখেই স্যার ফিরোজ সা বলে উঠেন, “গান্ধী, আপনার 
জন্য কিছু করতে পারব বলে মনে হয় না, অবশ্য আপনি যে প্রস্তাব 
চান তা পাশ করিয়ে দেব। আমাদের নিজের দেশেই কি অধিকার 
আছে আমাদের! আমার বিশ্বাস যতদিন নিজের দেশে কোন 

ক্ষমতা পাওয়া না যাবে ততদিন উপনিবেশ সমূহে এর চেয়ে 
বেশী সুবিধা হবে না।” গান্ধী একটু আশ্চর্য হলেন বটে। স্যার 
ফিরোজ সার মত ঝান্থু লোকের মত বদলাবার চেষ্টা করে সফল- 
কাম হননি । শুধু প্রস্তাব উ্থাপনের অনুমতি পাবেন তাতেই সস্তষ্ট 
হতে হল। এই ভার প্রথম কংগ্রেসের অভিজ্ঞতা । বিষয় নির্বাচনী 
সমিতিতে বহু প্রস্তাব । বড় বড় নেতাদের লম্বা লম্বা বক্তৃতা । শেষের 
দিকে খুব তাড়াহুড়া । রাত এগারোটা বেজেছে, সবাই যাওয়ার জন্য 
ব্যক্ত । এর মধ্যে স্যার ফিরোজ সা বলে উঠলেন “আমাদের কাজ শেষ 
হয়েছে ।” গোখলে তখুনি বললেন, “না, না। দক্ষিণ আফ্রিকা 
সম্বন্ধে প্রস্তাব আছে। “মিঃ গান্ধী অনেকক্ষণ অপেক্ষা করছেন |» 
তখন স্যার ফিরোজ সা গোখলেকে জিজ্ঞাসা করলেন “আপনি প্রস্তাব 
দেখেছেন কি না এবং আপনার পছন্দসই কি না?” গোখলে 
প্রস্তাবটিকে উত্তম বলাতে গান্ধীকে তা উত্থাপন করতে বলা হল । তিনি 
প্রস্তাব পড়লেন এবং গোখলে সমর্থন করলেন । সবাই চীৎকার করে 
উঠল-_“সর্বসম্মতিক্রমে গৃহীত” ৷ ভাগ্যিস গোখলে ছিলেন, নইলে 
প্রস্তাব হয়ত উঠতই না । শুধু গোখলে দেখেছেন তাই যথেষ্ট । অন্য 
কারো দেখবার বা বুঝবার দরকার নেই। এ জিনিস গান্ধীর মনঃপূত 
হয়নি। কংগ্রেস অধিবেশনেও এই প্রস্তাবের জন্য সময় ছিল মোটে 
পাঁচ মিনিট। যদিও দক্ষিণ আফ্রিকায় বক্তৃতা দিতে অভ্যস্ত হয়ে 
উঠেছিলেন তবু এ যাত্রায়ও বক্তৃতা দিতে উঠে গান্ধীর মাথা ঘুরছিল। 
গান্ধী তৎকালীন রিপন কলেজে ( বর্তমান স্ুরেন্দ্রনাথ কলেজ ) 
থাকবার স্থান পান। তার সৌভাগ্য লোকমান্য তিলকও ছিলেন 
সেখানে । তাকে নিবিড়ভাবে দেখবার স্বযোগ হয়। অমৃতবাজার 
পত্রিকার সম্পাদক শ্রীমতিলাল ঘোষের সঙ্গে লোকমান্যের শাসক- 
গোষ্ঠীর অপকর্মের আলোচনা তার মনের উপর রেখাপাত করে। 
গ্রে সেচ্ছাসেবকরা তখনও নিজ নিজ কাজ ঠিক মত করতে অভ্যস্ত 


হয়নি, আর প্রতিনিধিরাও ছিল শৃঙ্খলাবিহীন। তারা কেবল হুকুম 

করছে ও থাকবার জায়গা নোংরা করছে । এই অবস্থায় গান্ধী কংগ্রেস 
সম্পাদক ঘোষালকে গিয়ে বলেন তাকে কোন কাজ দিতে ৷ তিনি 
যে কোন কাজ করতে প্রস্তুত এ কথা জানান । শ্রীঘোষাল সন্তষ্ট 
হয়ে তাকে কেরানীর কাজ দেন। খুব আনন্দের সঙ্গে সে কাজ 
করেন। শ্রীঘোষাল তার সার্টের বোতাম নিজে লাগাতেন না। 
চাপরাশী করত সে কাজ। গান্ধী সে কাজটা করবার ভারও চেয়ে 
নিলেন । কোনো কাজই ছোট নয় এই তার বাস্তব প্রদর্শন । এই 
কয়দিনে গান্ধী কংগ্রেসের কার্ধপ্রণালী অনেকটা বুঝতে পারলেন । 
গোখলে ও স্ুরেন্দ্রনাথ প্রভৃতি বিশিষ্ট নেতার কার্যাবলী লক্ষ্য করেন । 
তার সব চেয়ে দুঃখ হল কংগ্রেসের কাজে ইংরেজীর প্রাধান্য দেখে । 
আরও দেখলেন একজনের কাজ একাধিক লেকে করছে, আবার 
খুব প্রয়োজনীয় কাজ করবার লোক নেই । 

কংগ্রেস অধিবেশনের পর গান্ধী কলিকাতায় মাসখানেক থাকা 
স্থির করেন। গোখলের ইচ্ছান্থসারে তার সঙ্গে থাকেন। তাতে 
শুধু গোখলেকে ঘনিষ্ঠভাবে দেখবার সুযোগ হয় না, বহু লোকের 
সঙ্গে গোখলে তার পরিচয় করিয়ে দেন। এই সময়ের মধ্যে বাংলা 
দেশের বিভিন্ন স্তরের বহু বিশিষ্ট লোকের সঙ্গে তার পরিচয় হয় 

গোখলে কখনও এক মিনিট সময় নষ্ট করতেন না। তার সমস্ত 
ব্যক্তিগত সম্পর্ক ও বন্ধুত্ব ছিল জনকল্যাণের জন্য । তার সমস্ত 
কথাবার্তারও উদ্দেশ্য ছিল ওই একই জিনিস। ভারতের দারিদ্র্য ও 
পরাধীনতা ছিল তার গভীর চিন্তার বিষয়। তাকে অবশ্য বিভিন্ন 
প্রকারের কাজে যুক্ত করতে চাইলে তিনি সবাইকে বলতেন “আপনি 
করুন। আমাকে আমার কাজ করতে দিন। আমি চাই দেশের 
স্বাধীনতা । তা লাভ হওয়ার পর অন্য কাজের কথা ভাবা যাবে । 
বর্তমানে সমস্ত শক্তি ও সময় দিয়ে ওই এক কাজ করাই আমার পক্ষে 
যথেষ্ট ।৮ গান্ধীও নিজ শক্তিকে এক উদ্দেশ্যে কেন্দ্রীভূত করায় 
বিশ্বাসী ছিলেন। এ ব্যাপারে গোখলের প্রভাব থাকা সম্ভবপর ॥ 

১৯২১ সালে জানুয়ারী মাসে মহাত্মা গান্ধী আমাদের বলেছিলেন 
“যে কাজ হাতে নেবে তার জন্যই সমস্ত শক্তি ব্যয় করো-_অতিরিক্ত 
শক্তি থাকা অর্থাৎ একাধিক কাজে সে শক্তিকে বিক্ষিপ্ত করা 
ভ্ৰহ্মচ্যবিরোধী ৷” গোখলে গান্ধীকে আচার্য (তখন শুধু ডক্টর ) 
প্রফুল্লচন্দ্র রায়ের সঙ্গে পরিচয় করিয়ে দেন। আচার্য রায় তখনও 
খুব সাদাসিদে। তাই গান্ধী ও আচার্য রায়ের মধ্যে খুব একটা 
অন্তরের নিবিড় সম্পর্ক হয় সেই সময় হতেই । তা ছিল জীবনের শেষ 
দিন পর্যন্ত । কলিকাতা হতে যেদিন গান্ধী রাজকোট রওনা হন, 
- গোখলে ও আচার্য রায় তাকে বিদায় দিতে হাওড়া স্টেশনে যান। 
গান্ধী তখন তৃতীয় শ্রেণীর যাত্রী। আচার্য রায়ের পোশাক ছিল 
এত সাদাসিদে যে টিকেট কালেক্টর তাঁকে আটকে দেয়। গোখলের 
কথায় ছেড়ে দেয়। 
কলিকাতার রাস্তায় গান্ধী পায়ে হেঁটেই প্রায় সব জায়গায় 
যেতেন। তিনি কংগ্রেসের সঙ্গে যুক্ত খৃষ্টান শ্রীকালীচরণ ব্যানাজীঁর 
সঙ্গে দেখা করেন । তখন সাধারণতঃ খুষ্টানরা কংগ্রেস হতে দুরে এবং 
হিন্দু মুসলমান হতে পৃথক্‌ থাকত ৷ শ্রীব্যানাজি খৃষ্টধর্মের শ্রেষ্ঠত্ব 
প্রমাণের চেষ্টা করেন। গান্ধীও ভগবদৃগীতার ভক্তি মার্গের কথা 
বলেন। কিন্তু কেউ কাউকে নিজ মতে নিয়ে আসতে পারেন না। 
তিনি জান্টিস সারদাচরণ মিত্র ও স্তার গুরুদাস ব্যানাজির সঙ্গে দেখা 
করেন। ব্রাহ্ম সমাজের শ্রীপ্রতাপচন্দ্র মজুমদারের বক্তৃতা শোনেন । 
শ্রীকেশবচন্দ্র সেনের জীবনী পড়েন । আদি ব্রাহ্ম সমাজ ও সাধারণ 
ব্রাহ্ম সমাজের পার্থক্য বই পড়ে উপলব্ধি করেন। শ্রীশিবনাথ শাস্ত্রীর 
সঙ্গে দেখা করেন। মহথি দেবেন্দ্রনাথ ঠাকুরের সঙ্গে দেখা করতে 
যান। তিনি তখন অসুস্থ, সাক্ষাৎকার নিষেধ । অতএব তা সম্ভব 
হয়নি। কিন্তু তারই বাড়ীতে ব্রাহ্ম সমাজের এক উৎসবে নিমন্ত্রিত - 
হয়ে যান। সেখানকার বাংলা গান খুব ভাল লাগে। সেই সময় 
হতেই তিনি বাংলা গানের অনুরাগী । সে অনুরাগ বরাবরই ছিল। 

গুরুদেবের ‘জীবন যখন শুকায়ে যার, করুণা ধারায় এসো” এই 
গানটি ছিল তার অতি প্রির। যেমন ছিল ভক্তকবি নরসিংহ মেহতার 
গুজরাটা গান “বৈষ্ণব জন তো তেনে কহিয়ে’ ৷ 

ব্ৰাহ্ম সমাজের বহু লোকের সঙ্গে দেখা করবার পর তার ইচ্ছা 
হয় স্বামী বিবেকানন্দের সঙ্গে দেখা করার । এজন্য কলিকাতা হতে 
হেঁটে যান বেলুড় মঠে। স্বামী বিবেকানন্দ তখন অনুস্থ হয়ে তার 
কলিকাতার বাড়ীতে । কারো সঙ্গে সাক্ষাৎ নিষেধ । তাই সে 
আশা পূর্ণ হল না। লিস্টার নিবেদিতার সঙ্গে দেখা করতে যান 
চৌরঙ্গী ম্যানসনে । তার জাকজমক দেখে গান্ধী অবাক্‌ হয়ে যান। 
কথা বলেও খুশী হন না। পরে আর একবার সাক্ষাৎ হয় অন্য 
জায়গায় । হিন্দুধর্মের প্রতি তার প্রগাঢ় ভালবাসা প্রশংসার্হ মনে 
করেন। 

কালীঘাটের কালী মন্দির দেখতে যান । সেখানকার পাঁঠাবলি 
এবং রক্তগঙ্গা প্রবাহিত হওয়া দেখে ভীষণ ব্যথিত হন। ধর্মের নামে 
এরূপ কাজ তিনি নিষ্ঠুরতা বলেই মনে করেন এবং স্সেহপ্রবণ 
বাঙ্গালী সমাজে কিরূপে তা চলছে এ কথা ভেবে আশ্চর্য হয়ে যান। 

কলিকাতায় তার মুখ্য কাজ ছিল দুটি। দক্ষিণ আফ্রিকার 
ব্যাপারে বিশিষ্ট লোকদের সঙ্গে সাক্ষাৎ আর বাংলার জীবনের সঙ্গে 
পরিচিত হওয়ার জন্য ধর্মীয় ও জনপ্রতিষ্ঠান দেখা । দক্ষিণ আফ্রিকায় 
বুয়ার বুদ্ধের সময়কার ভারতীয় সেবাদলের কাজ সম্বন্ধে এক বক্তৃতা 
দেন। আচার্য প্রফুল্লচন্দ্র সে বক্তৃতার প্রশংসা করেন । 

এইবার তৃতীয় শ্রেণীতে ভ্রমণ করেন ওই শ্রেণীর যাত্রীদের অবস্থা 
বুঝবার জন্য । তিনি সম্যক উপলব্ধি করেন তাদের দ্ররবস্থা। এজন্য 

রেল কতৃপক্ষ ত দায়ী বটেই, যাত্রীরাও কম দায়ী নয়। সেই সময়ের 
পর প্রায় যাট বদর অতীত! আজও রুচিজ্ঞান সম্পন্ন কোন 
লোকের পক্ষে এই ছুই কারণে তৃতীয় শ্রেণীতে বেশী দূর যাওয়া সম্ভব 
নয় 

তিনি থেমে থেমে যান। প্রথমে আসেন কাশীতে। সেখানকার 
বিশ্বনাথের মন্দিরের ভিতরকার অপরিচ্ছন্নতা, গোলমাল তাকে খুবই 
ব্যথিত করে। কয়েক বৎসর পূর্বে আমার অভিজ্ঞতাও ওইরূপ 
অশ্রীতিকর। ধর্মস্থান এরূপ থাকা হিন্দুদের পক্ষে পরম লজ্জাকর ৷ 

শ্রীমতী র্যানি বেসাণ্ট তখন কাশীতে । অসুস্থতা হতে সবে মাত্র 
সেরে উঠেছেন । গান্ধী দেখা করতে এসেছেন এই খবর পেয়ে 
তৎক্ষণাৎ আসেন । “আমি এসেছি শুধু আপনাকে আমার শ্রদ্ধা 
জানাতে । আপনার শরীর এখনও দুর্বল, তথাপি আমার সঙ্গে দেখা 
করেছেন এজন্য আপনাকে বন্যবাদ। আপনাকে আর কই দিব 
না” শুধু এই কয়টি কথা বলেই বিদায় নেন। এটি তার চরিত্রের 
লক্ষণীয় । বিনা প্রয়োজনে তিনি কখনো কোন বিশিষ্ট লোকের সঙ্গে 
দেখা করতে যেতেন না, প্রয়োজনে দেখা করলেও যথাসম্ভব কম সময় 
নিতেন । সবাই সেরূপ আচরণ করুক তিনি তাও চাইতেন। মনে 
পড়ে একবার ১৯২১ সালে কলিকাতায় এক কলেজের কয়েকটি ছাত্র 
তার সঙ্গে দেখা করতে গিয়েছে । অযথা সময় নিচ্ছিল দেখে ব্যথিত 
হয়ে বললেন “যুবকগণ, যদি নিজেদের সময় বাঁচাতে না৷ চাও, দয়া 
করে আমার সময় বাঁচাও ৷? 

রাজকোটে গিয়ে এখানেই আবার ব্যারিস্টারী আরম্ভ করেন। 
জামনগর ও ভিরাওয়ালে তিনটি মামলায় জয়ী হওয়ায় যেমন আত্ম- 
প্রত্যয় বাড়ে তেমনি উকিলদেরও তার উপর ভরসা হয়। তাই তার 
শুভাকাত্জী উকিল মাওজী দাভে ব্যারিস্টারী করবার জন্য বোম্বেতে 
যেতে বলেন । অতীতের তিক্ত অভিজ্ঞতা তখনো তার মন হতে 
যায়নি। যাহোক ১৯০২ সালের মার্চ মাসে বোদ্বেতে ব্যারিস্টারী আরম্ভ | 
করেন। গোখলেরও ইচ্ছা ছিল তিনি বোম্বেতে ব্যারিস্টারী করেন 
এবং সঙ্গে সঙ্গে সর্বজনীন কাজ অর্থাৎ কংগ্রেসের কাজ করেন । এবার 
ব্যারিস্টারীতে আশাতীত সাফল্য হল । দক্ষিণ আফ্রিকার মক্কেলরাও 
কিছু কিছু কাজ দিত । গোখলের নজর ছিল গান্ধীর উপর । এমন কি 

তিনি গান্ধীজীর কাজ সম্বন্ধে মনে মনে পরিকল্পনাও করতেন । 
ভরসা ছিল তার উপর যথেষ্ট । সপ্তাহে দুই তিন বার গান্ধীর চেম্বারে 
আসতেন । কখনো কখনো বা বন্ধুদের নিয়ে । তাদের সঙ্গে পরিচয় 
করিয়ে দিতেন। নিজের কাজ সম্বন্ধেও গান্ধীকে ওয়াকেবহাল 
রাখতেন। গোখলেও পরিকল্পনা করেছিলেন, গান্ধী নিজেও বোস্বেতে 
থেকেই কাজ করা স্থির করেছিলেন, এমন সময় মাত্র কয়েক মাস 
থাকার পরই অপ্রত্যাশিতভাবে দক্ষিণ আফ্রিকা হতে তার এল. 
“চেম্বারলেন আসছেন এখানে । অবিলম্বে ফিরে আনুন ৷” নিশ্চিন্ত 
হরে এক জায়গায় বসা যেন তার ভাগ্যে নেই। এবারও ভাবলেন 
হয়ত বছর খানেক থাকতে হবে দক্ষিণ আফ্রিকায় । তাই কন্তরবা! 
ও ছেলেদের রেখেই গেলেন । ১৯০২ সালের শেষভাগে পৌঁছলেন 
ডারবান। 

পৌছতে পৌছতেই কাজ আরম্ভ হল মিঃ চেম্বারলেনের সঙ্গে । 
সাক্ষাতের দিন স্থির হয়েছিল পূর্বেই । আবেদনপত্র মুসাবিদা। 
করলেন এবং সাক্ষাৎকারী দলভুক্ত হলেন । চেম্বারলেনের সঙ্গে 
সাক্ষাতে বিশেষ কিছু ফল হল না। তিনি শুধু বললেন যে, 
ভারতীয়দের অভিযোগ সম্পর্কে নাটাল সরকারের সঙ্গে পরামশ 
করবেন। তিনি এসেছিলেন ইংরেজ ও বুয়ারদের সন্তুষ্ট করতে ৷ 
কাজেই ভারতীয়দের কথায় বেশী কর্ণপাত করা চলে না । প্রিটোরিয়ায় 
(ট্রান্সভাল ) ত সাক্ষাৎকারে কে কে থাকবে পূর্ব হতে সে নাম চাওয়া 
হল এবং গান্ধীর নাম অন্তভূক্ত করতেই রাজী হলেন না। অজুহাত 
এই যে, তার কথা ত ভারবানে শোনা গিয়েছে, এখানে স্থানীয় 
লোকদের কথা শোনা যাকৃ। অবশ্য এ কথা মিঃ চেম্বারলেন ভাল 
করেই জানতেন যে, 'গান্ধী এই দুই৷ জায়গারই ভারতীয়দের 
অবিসন্বাদিত নেতা । নইলে ভারত হতে তাকে জরুরী তার পাঠিয়ে 
নিয়ে আসা হত না। 

গান্ধীকে দলে অস্তভু ক্তির অস্বীকৃতি ভারতীয়রা অপমান বলেই 

মনে করল। কেউ কেউ ত, বিশেষভাবে তায়েব শেঠ, এই কারণে 
চেম্বারলেনের সঙ্গে দেখা করা অনুচিত বললেন । কিন্তু গান্ধীর পরামর্শে 
এই অপমান হজম করেও দেখা করা স্থির হল। নইলে ট্রান্সভালে 
ভারতীয়দের অভিযোগ বিশেষ কিছু নেই এ কথা বলবার সুযোগ 
হবে। এখানেও গান্ধী আবেদনপত্র মুসবিদা করে দেন। দলের নেতা 
হয়ে গেলেন মিঃ গডফ্রে নামক একজন ভারতীয় বারিস্টার। মিঃ চেম্বার- 
লেনের বিবেক দংশন অনুভুত হয়। তাই তিনি ভারতীয় দলকে বলেন 
একজনের কথা বারবার না শুনে নূতন লোকের কথা শোনা ভাল । 
এইভাবে ভারতীয়দের খানিকটা সন্তষ্ট করতে চেষ্টা করেন। কিন্তু 
ওখানকার সরকারী বিভাগ গান্ধী ট্রান্সভালে ঢুকতে পেরেছেন বলেই 
ক্রুদ্ধ। তাকে ফেরৎ পাঠাবার জন্য ভারতীয়দের বলে ৷ গান্ধীর প্রতি 
কর্মচারীটির ব্যবহার ও দ্ধত্যপূর্ণ ত ছিলই-_ভদ্রতাবিগহিতও ছিল । 

মিঃ চেম্বারলেন ফিরে গেলে হয়ত গান্ধী চলে আসতে পারতেন 
কিন্ত ভারতীয়দের স্বার্থে থাকা দরকার বোধ করলেন। তাই স্থির 
করলেন জোহানিনবার্গে ব্যারিস্টারী করে সর্বজনীন কাজে যথাসাধ্য 
অংশ গ্রহণ কর! ৷ ট্রান্সভাল সুপ্রীম কোর্টের অনুমতি পেয়ে সেখানে 
ব্যারিস্টার শ্রেণীভুক্ত হলেন। মিঃ রীচ নামক এক ইংরেজের 
সহায়তায় অফিসের জন্য উপযুক্ত স্থানে ঘর পেলেন। ভারতীয়দের 
মধ্যে কেউ কেউ গান্ধীকে এ কথা বলল “আপনার কথায়ই যুদ্ধে 
ইংরেজদের সাহায্য করেছি, দেখুন তার ফল কি হল !? 

এর পর দীর্ঘ বারো বৎসর দক্ষিণ আফ্রিকায় অবস্থান । যদিও 
ভারত ছাড়বার সময় এক বৎসর থাকতে হবে ভেবেছিলেন । এবার 
দক্ষিণ আফ্রিকায় আসার পর তার ধর্মপিপাসা আরো বেড়ে যায়। 
১৮৯৩ সালে মামলা নিয়ে যখন প্রথম আসেন সেই মামলার এটনি 
মিঃ বেকার ছিলেন একজন ধর্মপ্রাণ খৃষ্টান । তিনি গান্ধীকে অনেক 
সংখুষ্টানের সঙ্গে পরিচয় করিয়ে দেন। তার ইচ্ছা ছিল গান্ধীকে 
খৃষ্টধর্মে দীক্ষিত করা । হিন্দুধর্ম সম্বন্ধে ভাল করে না জেনে অন্য ধর্ম 

গ্রহণ করার প্রশ্নেই উঠে না এরূপ ভাবেন গান্ধী । সে সময় কোরানের 
অনুবাদ ও ইসলাম ধর্ম সম্বন্ধীয় পুস্তকও পড়েন। হিন্দু ধৰ্মপুস্তক 
পড়তে আরম্ভ করেন । রায়টাদ ভাইয়ের সঙ্গে পত্র ব্যবহার রীতিমত 
চলে এ বিষয়ে । কিন্তু এবার ধর্মজিজ্ঞাস আরো বাস্তবরূপ ধারণ 
-করে। “জিজ্ঞাস্থ মণ্ডল’ নামে একটি ছোট প্রতিষ্ঠান গঠন করেন। 
পাতগ্ল দর্শন (যোগশাস্ত্ৰ) ও তার উপরে লিখিত স্বামী বিবেকানন্দের 
রাজযোগ এবং গভীরভাবে গীতা পড়তে আরম্ভ করেন। প্রতিদিন 
ছুই তিন শ্লোক করে গীতার ত্রয়োদশ অধ্যায় পর্যন্ত মুখস্থ করেন। 
এই সময় হতে গীতা হল তার জীবন নিয়ামক । অপরিগ্রহ, সমভাব 
প্রভৃতি ধারণা হৃদয়ে দৃঢ়মূল হল। 'অহিংসা সত্যান্তের ব্রন্নচর্য- 
অপরিগ্রহযমাঃ পাতঞ্জলদর্শনের এই সুত্র পড়েছেন তখন। তার 
প্রভাব পড়ল জীবনে । কি করে সমভাব আসতে পারে তাও 
ভাবলেন । জিজ্ঞাস মনের কাছে উত্তর এল বিষয়সম্পত্তি ছেড়ে 
ভগবানের শরণাপন্ন হওয়া কর্তব্য । বিষয়সম্পত্তির মালিক নিজেকে 
মনে না করে জনকল্যাণের জন্য অছিত্বরূপ মনে করা উচিত। মনে 
উঠল প্রথম ন্যাসবাদের ধারণা । এই ধারণা হওয়ার পর দাদা 
লক্ষ্মীদাসকে লিখে পাঠালেন ভবিষ্যতে আর তাঁর কাছে টাকা পাঠাতে 
পারবেন না। যা বাঁচাতে পারেন তা জনকল্যাণে ব্যয় হবে । এই 
দাদা ছিলেন তার পিতৃতুল্য। তিনি অসস্তষ্ট হলেন এতে । পরিবার 
প্রতিপালনের কর্তব্য হতে বিচ্যুত হওয়া উচিত নয় জানালেন । 
মোহনদাস লিখলেন, তিনি পরিবারের পরিধি একটু বড় করে দেখছেন 
এই মাত্র। দাদা অনেকদিন পর্যন্ত কোন সম্পর্ক রাখলেন না তার 
সঙ্গে ৷ মানুষের জীবনে অনেক সময় এরূপ কর্তব্যের দ্বন্দ উপস্থিত 
হয়। তখন কর্তব্য কি তা স্থির করবার মালিক হয় অন্তরের প্রেরণা । 
সেই অন্তরের প্রেরণাই মানুষের নিয়ামক । মোহনদাস গান্ধীর বেলায়ও 
হয়েছিল তা-ই। দাদা পরে অবশ্য তার ভুল বুঝতে পেরে মৃত্যুশয্যা 
হতে মোহনদাসের কার্য সমর্থন করে পত্র দেন। 

এই সময় গান্ধী এ কথাও উপলব্ধি করলেন যে, ব্রহ্মচর্য পালন 
ব্যতীত সমস্ত অন্তর দিয়ে সেবাকার্যও সম্ভবপর নয়_আত্মোপলন্ধি ত 
দুরের কথা। স্ত্রীর প্রতি বিশ্বস্ততার ভাব তার বরাবরই ছিল। কিন্ত 
যাতে বেশী সন্তান না জন্মে প্রথম সে চিন্তা আসে তীর মনে । বিলাতে 
থাকা কালীন গর্ভনিরোধ সম্বন্ধে পুস্তকও পড়েন । সে পথের চেয়ে 
আত্মসংযমই শ্রেষ্ঠ বলে মনে হয় । তার জন্য উপবাস, খান্ভের অভ্যাম 
পরিবর্তন, শুধু ফলাহারী হয়ে থাকা» সবই ভাল । উপলব্ধি করেন 
কামচিস্তা পর্যন্ত মনে না আসা সহজ নয়। দীর্ঘদিন পরে দক্ষিণ 
আফ্রিকা হতে ভারতে আসার পর এই জ্ঞান লাভ হয় যে, ভগবানের 
অন্ুগ্রহেই তা সম্ভবপর ৷ কন্তরবার সঙ্গে আলাপ আলোচনার পর 
দক্ষিণ আফ্রিকায় ১৯০৬ সালে ব্ৰহ্মচৰ্য পালনের ব্রত গ্রহণ করেন। 

এক বৎসর শেষ হওয়ার পর স্ত্রী-পুত্রকে নিয়ে আসেন 
জোহানিসবার্গে । তার বাড়ীতে তথাকথিত নি়শ্রেণীর . একজন 
কেরানীও থাকত । বাড়ীটা ছিল ইংরেজী কায়দার । এই কেরানীর 
রাতের প্রস্রাবের পাত্র পরিষ্কার করতে হত কন্তরবাকে । কস্তরবা 
তা নিতান্ত অপছন্দ করতেন । এই নিয়ে স্বামী স্ত্রীতে কথা কাটাকাটি 
হয়। শেষ পর্যন্ত গান্ধী হাত ধরে কন্তরবাকে বাড়ীর বের করে 
দেওয়ার জন্য দরজার সামনে নিয়ে আসেন । কন্তরবা তিরস্কার করে 
উঠলেন “তোমার লজ্জা করে না ! এখানে কি আমার বাপ মা আছেন! 
আমি কোথায় যাব এ বিদেশে! আর লোক দেখলেই বা কি 
বলবে?” মোহনদাস লঙ্জিত হলেন। স্ত্রী পতিদেবতার কথা সব 
সময় সানন্দচিত্তে পালন করবে এই হল ভারতবর্ষে স্বামীদের জন্মগত 
সংস্কার। তার থেকে তখনও গান্ধী মুক্ত হননি । ব্যক্তিগত আচরণেও 
অহিংসা পুরাপুরি রূপগ্রহণ করেনি। বিশিষ্ট লোকেরা, বিশেষ 
করে যাঁরা একটা আদর্শ স্থাপন করতে চান, তাদের স্ত্রী, পুত্র বা 
আত্মীয় হওয়ার অন্ুবিধাও আছে ঢের, যেমন সুবিধাও আছে। 
কম্তরবাকে ছ্ুই-ই ভোগ করতে হয়েছে। স্বামীর অনেক মত তিনি 

সানন্দচিত্তে গ্রহণ করেছেন, অনেক জিনিস পারেননি । সেটা ত 
স্বাভাবিক। ১৯০৬ সালের পূর্বেই মোহনদাস ও কন্তরবার চার ছেলে 
জন্মগ্রহণ করে__হরিলাল, মণিলাল, রামদাস ও দেবদাস । প্রথম 
দুইজন জন্মে ভারতে আর শেষ দুইজন দক্ষিণ আফ্রিকায় ৷ 

১৯০৪ সালে শ্রীমদনজিতের পরামর্শে ইণ্ডিয়ান ওপিনিয়ন নামক 
একখানা সাপ্তাহিক কাগজ বের করা স্থির করেন। এর প্রথম 
সম্পাদক হন শ্রীমনস্থখলাল নাজর । ১৮৯৬ সালে গান্ধী যখন ছয় 
মাসের জন্য ভারতে আসেন তখন ইনি বেশ যোগ্য ভাবেই নাটাল 
ভারতীয় কংগ্রেসের সম্পাদকরূপে কাজ করেন। যদিও সম্পাদক 
ছিলেন ইনি, কাগজের প্রধান পরিচালক ছিলেন গান্ধী। প্রত্যেক 
সংখ্যায়ই তিনি লিখতেন এবং কাগজের লোকসানও বহন করতেন । 
কাগজ প্রথম বেরোয় চার ভাষায়__ইংরেজী, গুজরাটী, তামিল ও 
তেলেগু.। কিছুদিন পরে তামিল ও তেলেগু সংস্করণ বন্ধ করে দেওয়া 
হয়। এই কাগজের জন্য গান্ধীকে বেশ খরচ করতে হত। কখনো 
কখনো মাসে ৭৫ পাউণ্ড পর্যন্ত পাঠাতেন। কিন্তু এত খরচ করাও 
সার্থক হয়েছিল। দক্ষিণ আফ্রিকায় ভারতীয়দের অভাব অভিযোগের 
সুস্পষ্ট ধারণা এই কাগজের মারফতে পাওয়া যেত। সত্যাগ্রহ 
পরিচালনার ব্যাপারে এই কাগজের দান অপরিসীম । গান্ধী ভারতে 
চলে আসার পরও এ কাগজ চলে। তীর দ্বিতীয় ছেলে মনিলাল 
এক সময় এর সম্পাদক ছিলেন। রেভারেণ্ড মিঃ ডোকও একবার 
সম্পাদক হিসাবে কাজ করেন। 

এই সময় জোহানিসবার্গের নিকটে ভারতীয়দের থাকবার স্থানে 
প্লেগ আরম্ভ হয়। শাসকদের দৃষ্টিতে ভারতীয় অর্থ কুলী। তাদের 
থাকবার জন্য নির্দিষ্ট স্থান ছিল, তার বাইরে অন্য জায়গায় থাকা 
নিষিদ্ধ । যদিও মিউনিসিপ্যালিটার অন্তভূর্ত তথাপি এ স্থান 
পরিষ্কার পরিচ্ছন্ন রাখবার সুব্যবস্থা ছিল না। তাই আরম্ভ হল প্লেগ । 
গান্ধী তার সহকর্মীদের নিয়ে ঝাপিয়ে পড়লেন সেবাকার্ধে। তখনকার 

দিনে প্লেগ রোগীর সেবা বেশ বিপজ্জনক ছিল । কড়া চিঠি লিখলেন 
কাগজে মিউনিসিপ্যালিটার অব্যবস্থা সন্বন্ধে । 

গান্ধী এক নিরামিষ ভোজনালয়ে খেতে যেতেন। সেখানে মিঃ 
এলবাট ওয়েস্ট নামক এক ইংরেজের সঙ্গে আলাপ পরিচয় হয়। 
ওয়েস্ট তার দ্বারা আকৃষ্ট হন। 

দুইদিন তাকে যথাসময়ে না দেখে মিঃ ওয়েস্ট সকাল সকাল তীর 
বাড়ী চলে যান এবং কেমন আছেন তা খোজ করেন । প্রেগের সেবা- 
কার্য করতে প্রস্তুত জানান । কিন্তু শ্রীমদনজিৎ সে কাজে এসেছেন । 
অতএব ইণ্ডিয়ান ওপিনিয়ন চালাবার জন্য লোকের প্রয়োজন । তাই: 
সে কাজের ভার নিয়ে যেতে বললেন ডারবান। একদিন পরেই রাজী 
হয়ে চলে যান ডারবান ৷ 

এই সময় ক্রিটিক বা সমালোচক কাগজের সহকারী সম্পাদক 
মিঃ পোলক গান্ধীর প্লেগ সম্বন্ধে লেখা পড়ে নিরামিষ ভোজনালয়ে 
তার সঙ্গে দেখা করেন । এর মাস খানেক পরে মিঃ ওয়েস্ট ইণ্ডিয়ান 
ওপিনিয়ন কাগজের অব্যবস্থার কথা গান্ধীকে লেখেন। গান্ধী চিঠি 
পেয়ে ডারবান রওনা হন । মিঃ পোলক স্টেশনে এসে পড়বার জন্য 
তাকে রাকস্কিনের “আনটু দিস লাস্ট’ নামক পুভ্তকখানা দেন। পড়তে 
আরম্ভ করে শেষ না করে থাকতে পারেন না। একেবারে মুগ্ধ হয়ে 
যান। সারা রাত ঘুমাতে পারেন না, কেবল পুস্তকের বিষয়বস্ত 
সম্বন্ধে চিন্তা করেন এবং পুস্তকে বণিত আদর্শ অনুযায়ী নিজ জীবনের 
পরিবর্তন করার সংকল্প করেন । এই পুভ্তককে “সর্বোদয়' নাম দিয়ে 
গুজরাটী ভাষায় অনুবাদ করেন। এই পুস্তকের প্রতিপা্ বিষয় 
মুখ্যতঃ তিনটি £ 

(১) সকলের কল্যাণেই ব্যক্তির কল্যাণ । 

(২) উকিলের কাজ আর নাপিতের কাজ উভয়েরই সমমূল্য ৷ 

(৩) শ্রমের জীবন, যথা ভূমিকর্ষক ও কারিগরের জীবনই শ্রেষ্ঠ । 

গান্ধীর মতে রাস্কিন কবি বা মন্রষ্টী। তিনি তাদেরই একজন 

ধারা মানুষের হৃদয়কোরক প্রস্ফুটিত করে থাকেন। এই একখানা বই 
এনে দিল গান্ধীর জীবনে বিপুল পরিবর্তন । কিন্তু সেখানা তার হাতে 
এসেছিল অপ্ৰত্যাশিতভাবে বা দৈবক্ৰমে । ডারবানে পৌছে মিঃ 
ওয়েস্টের সঙ্গে এই বইয়ের প্রতিপাগ্ঠ বিষয় এবং তা তার মনের উপর 
কি প্রভাব বিস্তার করেছে সে সম্বন্ধে আলোচনা করেন । 

ইণ্ডিয়ান ওপিনিয়নকে এক খামার বাড়ীতে নিয়ে যাওয়ার প্রস্তাব 
করেন। সেখানে সবাই শরীর শ্রম করবে । সমান পারিশ্রমিক বা 
বেতন পাবে এবং অবসর সময়ে প্রেসের কাজ করবে । বর্ণ বা জাতি 
নিবিশেষে সকলের জন্য মাসিক মাত্র তিন পাউণ্ড পারিশ্রমিক স্থির 
হল। মিঃ ওয়েস্ট এই প্রস্তাবে সায় দিলেন। তারপর কর্মীদের 
সঙ্গে আলোচনা । শ্রীমদনজিৎ এই প্রস্তাবের ঘোরতর বিরোধিতা 
করেন । তিনি এই প্রস্তাবকে “নির্বুদ্ধিতা” আখ্যা দেন এবং বলেন 
ইণ্ডিয়ান.ওপিনিয়ন চালান অসম্ভব হবে, আর তাঁর জীবনের আশা 
আকাজ্কা সমস্ত ব্যর্থ হবে । ছগনলাল গান্ধী ও মেসিনচালক গোবিন্দ- 
স্বামী এই প্রস্তাবে সম্মত হন। পার্শী বন্ধু রুত্তমজীও প্রস্তাবকে স্বাগত 
জানান। এই প্রস্তাব কার্যে পরিণত করা স্থির হয়। 

খবরের কাগজে বিজ্ঞাপন দিয়ে সাত দিনের মধ্যেই ডারবান 
হতে চোদ্দ মাইল এবং ফিনিক্স হতে আড়াই মাইল দুরে ১০০ 
একরের খামার বাড়ী খরিদ করলেন এক হাজার পাউণ্ড দিয়ে 
ঝটপট সমস্ত কাজ আরম্ভ হয়ে গেল। অল্প কয়েক দিনের মধ্যেই 
ইণ্ডিয়ান ওপিনিয়ন ফিনিক্সে স্থানান্তরিত হল। নানা ভাস্থৃবিধা 
সত্বেও শুধু একটি সংখ্যা বাদে কাগজের সমস্ত সংখ্যাই এই আশ্রমে 
ছাপা হয়। খুবই আদর্শনিষ্ঠা ও কর্মকুশলতার পরিচায়ক । ভারতবর্ষ 
হতে গান্ধীর যে সমস্ত আত্মীয়, ও বন্ধু দক্ষিণ আফ্রিকায় এসেছিলেন 
রুজী রোজগারের জন্য, তাদের কাউকে কাউকে এ শুভ প্রচেষ্টায় 
পাওয়ার চেষ্টা করেন। যাঁরা আসেন তাদের মধ্যে মগনলাল গান্ধীর 
নাম বিশেষভাবে উল্লেখযোগ্য । মগনলালজী মৃত্যু পর্যন্ত মহাত্মা 


দক্ষিণ আফ্রিকায় মহাত্াজী ৯১ 
গান্ধীর সহকর্মী ছিলেন৷ শুধু তাই নয়, মহাত্মাজীর অনেক কাজকে 
রূপ দেওয়ার দক্ষিণ হস্ত স্বরূপ ছিলেন তিনি। এরূপ নিষ্ঠাবান, 
বিনয়ী, কুশলী এবং স্বপ্পভাষী কর্মী আমি খুব কম দেখেছি। বিশিষ্ট 
লোকদের এরূপ সঙ্গী জুটিয়ে দেন বিধাতা । তবেই তাদের চিন্তাধারা 
বাত্তবরাপ গ্রহণ করতে পারে জনসমাজে ৷ 

জোহানিসবার্গে ফিরে এসে মিঃ পোলককে সব কথা বলেন। 
মিঃ পোলক ত শুনে খুবই খুশী । যদি তাকে নিতে আপত্তি না থাকে 
তবে তিনি এই শুভ প্রচেষ্টায় যোগ দেওয়ার ইচ্ছা প্রকাশ করেন । 
গান্ধী সানন্দে অনুমতি দিলেন । পোলক হলেন তার সহকর্মী ও 
অন্তরঙ্গ । পোলকের বিয়েতেও তিনি উপস্থিত থাকেন “উত্তম মানুষ’ 
হিসাবে । সাদার বিয়েতে কাল উত্তম মানুষ | গান্ধী থাকতে পোলক 
কোন সাদাকে সে আসন দেওয়ার কথা চিন্তাও করেননি । জন্মের 
হিসাবে পোলক ইহুদী আর শ্রীমতী পৌলক খৃষ্টান। পোলক ও শ্রীমতী 
পোলক গান্ধী পরিবারভুক্ত হন। কিন্তু ভারতে যখন মহাত্মা গান্ধীর 
নেতৃত্বে অসহযোগ আন্দোলন আরম্ভ হয় তখন এ'রা সায় দেননি । 

১৯২১ সালে মহাত্মাজী আমাকে বলেছিলেন “শরীর শ্রমের দ্বারা 
জীবিকা অর্জন ও তারপর জনসেবা এই দুইয়ের মিলন ঘটাতে চেষ্টা 
করেছি, কিন্ত আমি তোমাকে বলতে লজ্জিত নই যে আমি তাতে 
ব্যর্থ হয়েছি__শোচনীয় ভাবে ব্যর্থ হয়েছি । আমার মনে হয় শরীর 
শ্রমের দ্বারা পরিবার প্রতিপালন ও সত্জীবন যাপনই মস্ত বড় জনসেবা 
বা দেশসেবা। তাতে সেবার অহংকার নেই_-আছে সত্যিকারের 
জনকল্যাণ । আজ শ্রমজীবীর চেয়ে বুদ্ধিজীবী উচ্চস্তরের এই ধারণা 
সমাজকে ক্রমে নীচের দিকে নিয়ে যাচ্ছে। সমাজ পঙ্গু হচ্ছে। 

গান্ধী নিজে তখনো ফিনিক্স আশ্রমে যাননি, জোহানিসবার্গেই 
ছিলেন। সেখানকার বাড়ীতে নিজেরা শারীরিক পরিশ্রমের কাজ, 
সাফাইয়ের কাজ প্রভৃতি শুরু করেন। স্ত্রী ছেলে, পোলক সবাই 
ভাগ নিত তাতে ৷ 


৯২ মহাত্বা গান্ধী 
বুয়ার যুদ্ধের পর সমস্ত দক্ষিণ আফ্রিকা ব্রিটিশ সাম্রাজ্যের অন্তভূর্তি 
হর কিন্তু তখনো চারটি রাষ্ট্র পুথক্‌ ছিল । পরে তা একত্র হয়ে দক্ষিণ 
আফ্রিকা ইউনিয়ন রূপে পরিণত হয় । 
১৯০৬ সাল । এই সময় নাটালে জুলুবিদ্রোহ হয়েছে বলে খবরের 
কাগজে প্রচারিত হল। জুলুরা নাটালের অধিবাসী । তাদের কাছ 
থেকে সুবিধাজনক সতে জমি পেয়ে ইংরেজরা সেখানে বসতি আরম্ভ 


করে। আফ্রিকার নিগ্রোদের মধ্যে জুলুরাই সবচেয়ে সুন্দর । সুগঠিত 
লম্বা চেহারা, গোল ও উজ্জল চোখ । কাল চকচকে রং । 


ইংরেজরা জুলুদের শিক্ষিত করে তোলবার জন্য এক নৃতন ট্যাক্স 
ধার্য করে। এক জুলুসর্দার এই কর না দেওয়ার উপদেশ দেয় এবং কর 
আদায়কারী সার্জেণ্টকে তীর বা বল্লম নিক্ষেপ করে । বাস্‌, আর যায় 
কোথায় । প্রচার হল জুলু বিদ্রোহ । এবং আরম্ভ হুল নির্মম ভাবে 
তাদের দাবিয়ে রাখার কাজ । বেপরোয়া বেত মারা, গুলি চালানো । 
একে বিদ্রোহ বলা ভুল । এখন হতে চলল সবটাই একতরফা অত্যাচার। 
এখনও গান্ধী ব্রিটিশ সাআ্াজ্যের অনুরক্ত । তাই এবারও য়্যামুলেন্স 
কোর বা সেনাদল গঠনের প্রস্তাব করে পাঠালেন নাটাল সরকারে। 
সে প্রস্তাব তাড়াতাড়িই গৃহীত হল। জোহানিসবার্গের বাড়ী ছেড়ে 
দিয়ে কন্তরবা ও ছেলেদের পাঠানো স্থির করলেন ফিনিক্সে 
কস্তরবা এ ব্যাপারে খুশী মনে রাজী হলেন। অফিসঘর রেখে দিলেন 
কারণ এই সেবাকার্ধে বেশী সময় না লাগবারই সম্ভাবনা । গান্ধী 
হলেন সেবাদলের সার্জেপ্ট মেজর ৷ এ দল শুধু বহু মাইল হেঁটে 
আহতদের ( জুলুদের ) নিয়ে আসত না। হাসপাতালেও তাদের 
সেবা করতে হত। কারণ শ্বেতাঙ্গ নার্স কোন জুলুকে সেবা করতে 
রাজী নয় | জুলুরা এদের সেবা পেয়ে কৃতজ্ঞ। জুলুদের প্রতি 
অত্যাচারে গান্ধী ব্যথিত হন এবং তাদের সেবা করতে পেরে 
নিজেদের কৃতার্থ মনে করেন । সেবাদল সরকারের প্রশংসা পায় । 
এক মাসের মধ্যেই কাজ শেষ । 


দক্ষিণ আফ্রিকায় মহাত্াজী ৯৩ 


জুলুদের সায়েন্তা করার পর এবার এল ভারতীয়দের পালা । তার 
কারণ জেনারেল স্মাটস ও অন্যান্য নেতৃস্থানীয় ব্যক্তি মনে করতেন 
পাশ্চাত্য সভ্যতা ও ভারতীয় সভ্যতা দুইয়ের সহ-অবস্থান অসম্ভব এবং 
পাশ্চাত্য সভ্যতার পক্ষে ক্ষতিকর ৷ কাজটা আরম্ভ হল ট্রান্সভালে । 
নূতন কোন ভারতীয় যেন সেখানে প্রবেশ করতে না পারে, আর পূর্বে 
যারা আছে তারাও যেন উত্যক্ত হয়ে চলে যায় সেই উদ্দেশ্যে 
১৯০৬ সালের ২২শে আগস্ট একটি অভিনান্স জারি হল। তার 
বিধানগুলি প্রধানতঃ এই- প্রত্যেক ভারতবাসী মেয়ে ও পুরুষ, আট 
ও তদুর্ব বয়সের শিশুদের ঠিকানা, বয়স, জাতি প্রভৃতি উল্লেখ করে 
নাম রেজিস্ট্ী করতে হবে! পুরাতন অনুমতিপত্র ফেরত দিতে হবে । 
বৃদ্ধান্থুলের ও অন্য আঙ্গুলের ছাপ দিতে হবে । একটা নির্দিষ্ট সময়ের 
মধ্যে নাম রেজিক্ররী করার দরখাস্ত না করলে ট্রান্সভালে বাসের 
অধিকার হতে বঞ্চিত হতে হবে । দরখাস্ত না করা আইনতঃ দণ্ডনীয় 
অপরাধ বলে গণ্য হবে । জেল, জরিমানা, নির্বাসন সবই হতে পারে । 
নাম রেজিত্্রী হলে সে সার্টিফিকেট সব সময়েই সঙ্গে রাখতে হবে। 
পুলিশ কর্মচারীরা বাড়ীতে ঢুকেও সার্টিফিকেট দেখতে চাইতে পারে, 
ইত্যাদি ইত্যাদি ৷ 

অন্ডিনান্স জারী হওয়ার পরের দিনই নেতৃস্থানীয় ভারতীয়দের 
ছোট এক সভা করে গান্ধী স্পষ্ট ভাষায় বলেন, এ হচ্ছে ভারতীয়দের 
দক্ষিণ আফ্রিকা হতে তাড়াবার প্রথম পদক্ষেপ । এর প্রতিবাদ না 
করলে দক্ষিণ আফ্রিকায় তাদের অস্তিত্ব বিলুপ্ত হবে। সকলেই 
অবস্থার গুরুত্ব উপলব্ধি করে একটি সাধারণ সভা করা স্থির করলেন । 
্ান্সভাল ব্রিটিশ ইণ্ডিয়ান এসোসিয়েশনের সভাপতির সভাপতিত্বে 
১১ই সেপ্টেম্বর, ১৯০৬ সালে সভা হয়। সভার কাজ ইংরেজীতে 
পরিচালিত হয়নি, হয়েছিল মুখ্যতঃ গুজরাটা ও হিন্দী ভাষায় তামিল, 
তেলেগু ভাষায় বন্তৃতাও হয়েছিল ওই ভাষাভাষীদের সুবিধার জন্য । 
সেই সভায় অর্ডিনান্সের বিধান মান্য করা হবে না এই প্রস্তাব গৃহীত 


৯৪ মহাত্বা গান্ধী 


হয়। ' এই অমান্যকে কি আখ্যা দেওয়া হবে তা নিয়ে চিন্তা হয় । 
এ পর্যন্ত ইংরেজী কথা 'প্যাসিভ রেজিস্টেন্স” বা নিষ্ক্রিয় প্রতিরোধ 
নামেই চলে আসছিল । তা ছুর্বলের অন্তর ৷ তাই গান্ধী অন্য নামের 
কথা চিন্তা করতে আরম্ভ করলেন। ইন্ডিয়ান ওপিনিয়ন কাগজে 
একটি নাম আবিফারের জন্য পুরস্কার ঘোষণা করা হল । প্রীমগনলাল 
গান্ধী “সদাগ্রহ' নাম প্রস্তাব করে পুরস্কার পেলেন । মোহনদাস গান্ধী 
নিজে “সদাগ্রহ'কে “সত্যাগ্রহ' নামে রূপান্তরিত করেন । আজও সেই. 
নামই চালু। ইহা আত্মিক শক্তি প্রস্থত। এ নীতির প্রথম 
আবিষ্কারক আমেরিকার ডেভিড থোরো। গান্ধীর জন্মের পূর্বেই 
তার হৃদয়ে এই নীতি উদ্ভাসিত হয়। কিন্তু দক্ষিণ আফ্রিকায় এই 
নীতি অবলম্বন করার পূর্বে গান্ধী থোরোর লেখা পড়েননি । পরে 
অবশ্য পড়েন ও মুগ্ধ হন। তাকে এই নীতির স্বাধীন আবিষ্কারক ও 
প্রথম ব্যাপকভাবে রাপদানকারী বল! যেতে পারে | ॥ 
একদিকে দক্ষিণ আফ্রিকায় আন্দোলন ও অপরদিকে বৃটেনে 
ডেপুটেশন পাঠানো ঠিক হয়। গান্ধী ও মিঃ আলী বিলাতে যান 
ডেপুটেশনে, এবং ছয় সপ্তাহ থাকেন । সেখানে সরকারী, বেসরকারী, 
ভারতীয় ও ইংরেজ বহু লোকের সঙ্গে দেখা করেন। বহু ভারতীয় ও 
ইংরেজ তাঁদের সাহায্য করেন যাতে ভারতীয়রা দক্ষিণ আফ্রিকায় 
স্টার বিচার পেতে পারে। তথাপি ডেপুটেশনের ফল বিশেষ কিছু 
হল শা। যা হল তা আধুনিক রাজনীতি নামক ধুর্ততার জয়। 
সেক্রেটারী অব স্টেট বর্ণবিদ্বেষ মূলক আইনে সম্মতি দিতে রাজী 
হননি, কিন্ত পূর্বেই প্রতিশ্রুতি দিলেন ১৯০৭ সালের জাঙ্চুয়ারী মাসে 
দক্ষিণ আফ্রিকায় দায়িত্বপূর্ণ সরকার হবে, তখন তারা যদি কোন বিল 
পাশ করে তাতে রাজার সম্মতি দেওয়া ভিন্ন উপায় নেই । হলও 
তাই। এরই নাম নৈতিকতা বর্জিত রাজনীতি । ভারতীয়রা এই 
আইনকে “কালা কানুন’ বলে অভিহিত করে । এবং দৃঢ় সংকল্প করে 
এর প্রতিরোধ করতে । যাতে নূতন আইন অনুযায়ী কেউ নাম 

রেজিজ্রী করতে না যায় তজ্জন্য “পিকেটিং আরম্ভ হয়। সরকার নানা 
প্রকারে দ্র্বলদের উপর চাপ দিয়ে তাদের নাম রেজিস্টীভুক্ত করাতে 
চেষ্টা করে । এ সব সত্বেও ট্রান্দভালের তের হাজার ভারতবাসীর মধ্যে 
মাত্র পাঁচ শত লোক নাম রেজিড্টী করে। সরকার তারপর গ্রেপ্তার 
করে জেল দিতে আরম্ভ করে । ভারতীয়দের উৎসাহ আরো বেড়ে 
যায় । গান্ধী ও আরো! বহু লোক গ্রেপ্তার হলেন । তিনি আইনভঙ্গ 
করেছেন এ কথা স্বীকার করলেন এবং তাকে সবার চেয়ে বেশী সাজা" 
দেওয়ার জন্য কোর্টকে অনুরোধ করলেন । সে অনুরোধ অবশ্য রক্ষা 
হয়নি । ১৯০৮ সালের জানুয়ারী মাসে তার সাজা হল দ্রমাস জেল । 
এই তার প্রথম কারাবরণ। তিনি ছিলেন জোহানিসবার্গ জেলে । 
তার সাজার পর আরো জোর সহকারে সত্যাগ্রহ আরম্ভ হল। সকল 
শ্রেণীর ভারতীয় যোগ দিল আন্দোলনে । এক জোহানিসবার্গ জেলেই 
প্রায় ১৫০ জন সত্যাগ্রহী এল। ট্রান্সভাল সরকার এর জন্য প্রস্তুত 
ছিল না । ভারতীয়রা যে এতটা সাহস ও সজ্ববদ্ধতা দেখাতে পারবে 
তা সরকার ভাবেনি । পনের দিন যেতে না যেতেই সরকারের তরফ 
হতে একটা বোঝাপড়ার চেষ্টা হয় ভারতীয়দের প্রতি সহানুভূতি 
সম্পন্ন এক ইংরেজ খবরের কাগজের সম্পাদক মারফত । জেল হতে 
গান্ধীকে নিয়ে গিয়ে জেনারেল স্মাটসের সঙ্গে সাক্ষাৎ করানো হয় । 
একটা আপস-রফা হয়। স্বেচ্ছায় নাম রেজিত্রী করলে আইন তুলে 
নেওয়া হবে। রেজিঞ্রী করার সার্টিফিকেটে কি কি সর্ত থাকবে তা 
ভারতায়দের সঙ্গে পরামর্শ করে স্থির হবে__ইত্যাদি। গান্ধী 
কালা আইন তুলে নেওয়ার সর্তটি পরিফার করে নিলেন। গান্ধী 
রাজী হয়ে ত ‘এলেন। সত্যাগ্রহীদেরও সরকার ছেড়ে দিল। কিন্ত 
কিছু সংখ্যক লোকের কাছ থেকে আপসের বিরোধিতা হল তীব্র 
রকমের । পাঠানদের প্রধান আপত্তির কারণ ছিল দশ আঙ্গুলে ছাপ 
দেওয়া এতদিন পাপ আখ্যা দিয়ে এখন কি ভাবে তা করা যেতে 
পারে! বাস্তবিকই সাধারণ লোক যারা সুক্ম বিচারে অভ্যস্ত নয় 

এবং সোজাসুজি পাপ পুণ্যের বিচার.করে তাদের কাছে কোন জিনিস 
পাপ আখ্যা দিয়ে এমনকি পরিবতিত অবস্থারও তা করতে বলা 
দুরদশিতার পরিচয় নয়। রাজনৈতিক ব্যাপারে পাপ শব্দ যত কম 
ব্যবহার হয় ততই ভাল। পাঠানরা যদি দশ আঙ্গুলের ছাপ দিতে না 
চায়, শুধু বুড়ো আঙ্গুলের ছাপ দিলেই চলবে । কিন্তু গান্ধী দশ 
আঙ্গুলের ছাপ দিবেন তাতেও নারাজ । পাঠানদের কারে কারো 
'ধারণা হয়েছিল যে গান্ধী জেনারেল স্মাটসের নিকট হতে পনের হাজার 
পাউণ্ড নিয়ে এই বিশ্বাসঘাতকতা করছেন। বুদ্ধিমানরা আপত্তি 
তুলল এই বলে যে কালা কানুন তুলে নেওয়ার পর রেজিজ্জী করা 
উচিত: যদি শেষে আইন রদ না হয়, পুনরায় সত্যাগ্রহ শুরু করা 
তত সহজ হবে না। অধিকাংশ আপস-রফা সমর্থন করে । 

তাহুসারে গান্ধী যখন সার্টিফিকেট নিতে যাচ্ছিলেন, মীর আলম 
নামক এক পাঠান প্রকাশ্য রাস্তায় তার মাথায় লাঠির আঘাত করে । 
“হে রাম’ বলে অজ্ঞান হয়ে পড়ে যান। মীর আলম ও তার সাহীরা 
তারপর আরো মারধর করে। ইউরোগীয়রা মীর আলমকে ধরে 
ফেলে। পুলিশ এসে তাদের গ্রেপ্তার করে। অজ্ঞান অবস্থায় 
গান্ধীকে মিঃ গিবসন নামক এক ইংরেজের অফিসে নিয়ে যাওয়া হয়। 
জ্ঞান ফিরে এলে রেভারেণ্ড ডোক তাকে কেমন আছেন জিজ্ঞাসা 
করেন। উত্তরে বলেন “ভালই আছি, পাঁজরার হাড়ে ও দাতে ব্যথা । 
মীর আলম কোথায়?” অন্য সকলের সাথে তাকেও গ্রেপ্তার করা 
হয়েছে শুনে তৎক্ষণাৎ বলেন তাদের যেন ছেড়ে দেওয়া হয় । সরকার 
তাদের প্রথম ছেড়ে দেয়, কিন্তু ইউরোপীয়দের আপত্তিতে পুনরায় 
গ্রেপ্তার করে এবং তাদের সাক্ষ্যদানের ফলে জেল হয় 1 

গান্ধীকে রেভাঃ ডোক তার বাড়ীতে নিয়ে যান। সেখানে 
শ্রীমতী ডোকের সেবা যত্বে ও ডাক্তারের চিকিৎসায় দশ দিনের 
মধ্যেই ভাল হয়ে উঠেন। যখন কথা বলা নিষেধ সেই সময় লিখে 
বিকৃতি দেন এই মর্মে যে, মীর আলম ও তার সহকর্মীরা ভুল বিশ্বাসের 

বশবর্তী হয়ে এ কাজ করেছে, তাদের যেন ছেড়ে দেওয়া হয় । আর 
অধিকাংশ ভারতীয়ই যেন দশ আন্গুলের ছাপ দেয়, শুধু যারা এটাকে 
বিবেকবিরোধী মনে করবে তাদের সরকার অব্যাহতি দিবে। যখন 
আঘাতের যন্ত্রণায় কষ্ট পাচ্ছেন তিনি নিজে সেই সময় সকলের আগে 
দশ আন্গুলের ছাপ দিয়ে নাম রেজিজ্রী করেন। সে সময়কার অবস্থা 
দেখে এমনকি গাহ্বীবিরোধী ইংরেজ রেজিস্ট্রেশন অফিসারের চোখে, 
জল এল । এইখানেই গান্ধী চরিত্রের বৈশিষ্ট্য । 

রেভাঃ ডোক একজন ধর্মপরায়ণ ইংরেজ খুষ্টান। তিনি বর্ণ- 
বিদ্বেষের বিরোধী, কারণ তা যীতুখুষ্টের উপদেশের বিরোধী । তিনি 
মনে করতেন ভারতীয়দের দাবী ন্যায্য । তদুপরি যেরূপ অহিংস বা 
প্রেমময় নীতিতে ভারতীয়রা এই আন্দোলন পরিচালনা করছে তাও 
খৃষ্টধর্মের যথাযথ পালন । তাই তিনি গান্ধীকে খুব শ্রদ্ধার চোখে 
দেখতেন। দুইজনের মধ্যে হয় অন্তরের বন্ধুত্র। ডোকই প্রথম 
গান্ধীর জীবনী লেখেন। সে জীবনী প্রামাণ্য । তার একখানা গান্ধী 
নিজে টলস্টয়ের কাছে পাঠিয়েছিলেন । ১৯১৬ সালে তা পড়বার 
সৌভাগ্য হয়। গান্ধী দক্ষিণ আফ্রিকায় থাকতে থাকতেই ডোক 
মারা যান। এরূপ ধর্মপ্রাণ লোকেরাই খৃষ্টধর্মকে মহীয়ান্‌ করে 
রেখেছেন । 

কেউ কেউ যা সন্দেহ করেছিল তাই ঘটল ৷ জেনারেল স্মাটস্‌ 
কথা রাখলেন না। নাম রেজিন্টী করার পরও কাল৷ কানুন তুলে 
নেওয়া হল না। বরং আরো খারাপ আইন পাশ হল। তখন গান্ধীর 
নেতৃত্বে ভারতীয়রা সভ্ববদ্ধ হয়ে একদিনে ছুই হাজার রেজিস্ট্রেশন 
সার্টিফিকেট পোড়ালেন। তখন মীর আলম বুঝতে পারল নিজের 
ভুল ৷ টাকা নিয়ে আপোষ করলে এভারে সার্টিফিকেট পোড়াতেন না। 
তাই স্বীকার করল গান্ধীকে মেরে অন্যায় করেছে। গান্ধীও তার 
সঙ্গে করমর্দন করে তার প্রতি কোন বিদ্বেষভাব নাই এ কথা জানিয়ে 
দেন। যে ইংরেজ ভদ্রলোক মধ্যস্থ হয়ে আপোষ করেছিলেন তিনিও 

জেনারেল স্মাটসের আচরণে দুঃখিত হন। অনেক ইংরেজী খবরের 
কাগজ ভারতীয়দের সার্টিফিকেট পোড়ানো খুব সাহসিক কার্য বলে 
প্রশংসা করল । তারপর চলল সত্যাগ্রহ। সরকারও সত্যাগ্রহীদের 
দমনে দৃসংকল্প । জেল, জরিমানা, নানারূপ নির্যাতন, জাহাজে করে 
ভারতে ফেরত পাঠানো পর্যন্ত হল। ফলে দ্র দিকই বিব্রত। 
ভারতীয়দের মধ্যে যার! দুর্বল তারা সরে পড়ল । অনেকে ট্রান্সভাল 
ত্যাগ করল । অন্যদিকে সরকারও উপলব্ধি করল নির্যাতন করে 
সত্যাগ্রহীদের দমানো যাবে না। আর ভারতে ফেরত পাঠানোর 
প্রতিক্রিয়াও ভাল হল না । 

১৯০৯ সাল ৷ বুয়ার ও ইংরেজ নেতারা চান সমস্ত দক্ষিণ অফ্রিকা 
একত্র করতে। কিন্তু দুই শ্রেণীর মধ্যে যথেষ্ট মতভেদ । তাই তারা 
যান বিলাতে ডেপুটেশনে । ভারতীয়রাও তাদের কথা বলবার জন্য 
গান্ধী ও হাজি হাবিব এই দুইজনের এক ডেপুটেশন পাঠায় । ১৯০৯ 
সালের ২৩শে জুন এ'রা রওনা হন জাহাজে । প্রায় চার মাস থাকেন 
বিলাতে। ডেপুটেশনে ফল লাভ হয় না। লর্ড য়্যাম্পথিল চেষ্টা করেন 
সাধ্যমত ৷ বুয়ার নেতা জেনারেল বোথা তার মারফতে খবর পাঠান 
যে বর্ণবৈষম্যযূলক বা এবিয়াটিক আইন পরিবর্তন করা যাবে না। 
ছোটখাট অভাব অভিযোগ দূর করা হবে। এরূপ অবস্থাতে লর্ড 
য়্যাম্পথিলও এ প্রস্তাব মেনে নিতে উপদেশ দেন। হাবিব সাহেবও 
রাজী হন। কিন্তু গান্ধী রাজী হন না। হাবিব সাহেবের প্রাণে ঘা 
লাগতে পারে এমন কোন কথা না বলেই নিজ মত দৃঢ়ভাবে ব্যক্ত 
করেন । লর্ড য্যাম্পথিলের উপদেশ গ্রহণ করতে না পারলেও তিনি 
যা করেছেন তার জন্য ধন্যবাদ দেন। লর্ড ফ্যাম্পথিলও তার উপদেশ 
গ্রহণ না করে যদি ভারতীয়রা দুঃখ কষ্ট বরণ করতে প্রস্তুত থাকে 
তবে তাদের পেছনে সর্বদা থাকবেন এ কথা জানান__কারণ তাদের 
দাবী ন্যায্য । 

নভেম্বর মাসে বিলাত হতে ফেরেন। ডেপুটেশনের ফল বিশেষ 


দক্ষিণ আফ্রিকায় মহাত্রাজী ৯৯ 


কিছু হয় না এ কথা পূর্বেই বলেছি। কিন্ত বিলাতে থাকাকালীন বহু 
লোকের সঙ্গে সাক্ষাৎ, বিশেষ করে সশস্ত্র বিপ্লবে বিশ্বাসী ভারতীয়দের 
সঙ্গে খোলাখুলি আলাপ খুবই ফলপ্রদ হয়েছিল । সেই সময় তার 
কাছে অহিংস বিপ্লব দর্শন উদ্ভাসিত হয় । তা তিনি রাখেন উপরিউক্ত 
ভারতীয় বিপ্লবীদের সামনে । পরে লিপিবদ্ধ করেন দক্ষিণ আফ্রিকায় 
ফিরবার পথে জাহাজে । প্রথম লেখেন গুজরাট ভাষায়_‘হিন্দ স্বরাজ’ 
নামে ছাপা হয় পুস্তকাকারে। বোম্বে সরকার তার প্রচার নিষিদ্ধ 
করেন । তখন ইংরেজী অন্ুবাদ করে ছাপানো হয় । ইংরেজী সংস্করণ 
নিষিদ্ধ হয় না। এই ছোট পুস্তক গান্ধীর সমস্ত জীবনদর্শনের আলেখ্য । 
তাকে বুঝতে এবং জানতে হলে এই পুস্তক পড়া অপরিহার্য । এই 
পুস্তকের ১৯৩৯ সালের নৃতন ইংরেজী সংস্করণে মুখবন্ধে মহাত্মা গান্ধী 
ও শ্রীমহাদেব দেশাই দুজনেই ভুল করে পুস্তক লিখবার সন দিয়েছেন 
১৯০৮। পরবর্তীকালে মহাত্াজী সে তুল সংশোধন করেন “দক্ষিণ 
আফ্রিকায় সত্যাগ্রহ' নামক পুস্তকে । তাতে হিন্দ স্বরাজ লিখবার 
তারিখ দিয়েছেন নভেম্বর ১৯০৯ । ইহাই ঠিক। হিন্দ স্বরাজে 
ভ্রীদনলাল ধিউ.রার কাজের অর্থাৎ স্যার কার্জন ওয়াইলির হত্যার 
উল্লেখ আছে। ওই কাজ সংঘটিত হয়েছিল ১৯০৯ সালের ১লা 
জুলাই। অতএব ওই তারিখের পূর্বে হিন্দ স্বরাজ লিখিত হয়নি। 
নভেম্বর, ১৯০৯ই ঠিক তারিখ ৷ 

হিন্দ স্বরাজের প্রতিপাদ্য বিষয়গুলি মোটামুটি এই £_(১) অস্ত্র 
বলে ইংরেজ ভারতবর্ষ দখল করেনি, মুখ্যতঃ ভারতবাসীর সাহাষ্যেই 
ইংরেজ ভারতবর্ষকে পদানত করেছে ও রেখেছে । (২) সেই সাহায্য 
সরিয়ে নিলেই স্বরাজ লাভ সম্ভব । (৩) অহিংসার পথেই সত্যিকারের 
স্বরাজ লাভ সম্ভব, হিংসার পথে নয়। (৪) ব্রিটিশ পার্লামেন্ট আসল 
গণতন্ত্রের প্রতীক নয় উহ! বন্ধ্যা । (৫) বর্তমান ইউরোপীয় সভ্যতা 
ক্ষণস্থায়ী, ভারতীয় সভ্যতা শ্রেষ্ঠ । (৬) যন্ত্রদানব আধুনিক সভ্যতার 
প্রতীক-_তা অকল্যাণকর ৷ এমনকি রেলওয়েকেও তিনি অকল্যাণকর 

বলেছেন । (৭) সত্যিকারের স্বরাজ হচ্ছে নিজ শাসন বা আত্ম- 
সংযম ৷ (৮) নিক্রিয় প্রতিরোধ তার রাস্তা অর্থাৎ আত্মার শক্তি বা 
প্রেমের শক্তি। (৯) এই শক্তিকে কাজে লাগাতে হলে সর্বপ্রকারে 
স্বদেশী’ প্রয়োজন । এই পুস্তকের মতে একজন আদর্শ ভারতবাসী 
মাত্র বিশেষ অবস্থায়ই ইংরেজী ভাষা ব্যবহার করবেন । আইনজ্ঞ হলে 
আইনের ব্যবসা না করে তাত বুনবেন। যাবজ্জীবন আন্দামানে 
নির্বাসন ইউরোপীয় সভ্যতাকে উৎসাহ দেওয়া পাপের যথেষ্ট প্রায়শ্চিত্ত 
নয়, ইত্যাদি ইত্যাদি । 

গান্ধীর রাজনৈতিক গুরু গোখলে ১৯১২ সালে দক্ষিণ আফ্রিকায় 
এই পুস্তক পড়ে বলেছিলেন যে, এই পুস্তক এতই অপরিণত চিন্তার 
ফল যে গান্ধী ভারতে ফিরে গিয়ে এক বৎসর বাস করার পর নিজেই 
এ পুস্তক নষ্ট করে ফেলবেন । কিন্ত এই বই লেখার প্রায় উনত্রিশ 
বৎসর পরে এবং ভারতে ফিরে আসার তেইশ বৎসর পরেও তিনি 
তার মত বদলাননি, পুস্তক নষ্ট করে ফেলা ত দূরের কথা । বরং 


তার মত এ বিষয়ে আরো দৃঢ় হয়। ১৯৩৮ সালে বা পরবর্তীকালেও। 


তিনি মনে করতেন আধুনিক সভ্যতা অকল্যাণের । গোখলের 
ভবিষ্যদ্বাণী সফল হয়নি। গোখলে ও গান্ধীর মধ্যে এখানে মৌলিক 
পার্থক্য, যদিও গান্ধী গোখলেকে রাজনৈতিক গুরু মনে করতেন। 
বরং এ বিষয়ে টলস্টয়ের সঙ্গে গান্ধীর মতের মিল ছিল বেশী। টলস্টয়ও 
মনে করতেন ইংরেজ নিজ শক্তিবলে ভারতবর্ষ পদানত করেনি__ 
ভারতবামীর সাহায্যেই তা হয়েছে । সে সাহায্য না করলে এবং 
অহিংস পথে পরিচালিত হলে ভারতের স্বাধীনতা লাভ সম্ভব, এরূপও 
ছিল তার ধারণা । 

১৯০৯ সালে ১ অক্টোবর গান্ধী লণ্ডন হতে তীর প্রথম পত্র লেখেন 
টলস্টয়কে ৷ টলস্টয় তখন মস্কো হতে ১৩০ মাইল দুরে য্যাশনিয়া 
পলিনিয়ায় ছিলেন। এই পত্রে দক্ষিণ আফ্রিকায় ভারতীয়দের আন্দোলন 
সম্বন্ধে সমস্ত খবর দেন এবং টলস্টয়ের সহানুভূতি কামনা করেন । 

এক পত্রে গান্ধী নিজেকে টলস্টয়ের অনুরক্ত অনুগামী বলেছেন। 
উভয়ের পত্রবিনিময় হতে পরস্পরের প্রতি প্রগাঢ় শ্রদ্ধা ও ভালবাসার 
পরিচয় পাওয়া যায় ৷ গান্ধী হিন্দ স্বরাজের ইংরেজী সংস্করণ ও রেভাঃ 
ডোক কৃত গান্ধী জীবনী টলস্টয়কে পাঠান ৷ টলস্টয় সাধারণভাবে 
হিন্দ স্বরাজের মতামতের প্রতি সমর্থন জানান। ‘বিস্তৃত আলোচনা 
শরীর সুস্থ হলে করবেন বলে লিখেছিলেন। কিন্তু তা আর সম্ভবপর 
হয়নি। কিছুদিন পরেই (নভেম্বর ১৯১০ ) টলস্টয়ের মৃত্যু হয়, অবশ্থা 
পরিণত বয়সে। ইণ্ডিয়ান ওপিনিয়ন কাগজে তীর স্মৃতির প্রতি শ্রদ্ধা 
জানিয়ে ছোট নিবন্ধ বেরোয় ৷ টলস্টয়ের প্রভাব গান্ধীর জীবনের উপর 
খুবই ছিল । টলস্টয়ের “এক হিন্দুর নিকট লিখিত পত্র” গান্ধী ছাপান, 
তার গুজরা'টা অনুবাদও ছাপান। ১৯১০ সালে সত্যাগ্রহীদের পরিবার- 
বর্গের জন্য যখন আশ্রম স্থাপন করেন তার নাম দেন টলস্টয় ফার্ম । এই 
ফার্মে সবাই শরীর শ্রম করতেন। গান্ধী নিজেও ছুতোরের কাজ, 
জুতা সেলাইয়ের কাজ প্রভৃতি শেখেন ও করেন; এ কাজে তার 
প্রধান সহায়ক ছিলেন দক্ষিণ আফ্রিকাবাসী জার্মান স্থপতি হারমান 
কালেনবাক। ফার্মের ১১০০ একর জমি কালেনবাকের । তিনি এ 
কাজে ব্যবহারের জন্য দিয়েছিলেন। এই ফার্মে থাকাকালীন 
গান্ধী খান্য সন্ধন্ধে পরীক্ষা-নিরীক্ষা করেন। এ কাজেও তার 
বিশেষ সহায়ক ছিলেন কালেনবাক। রায়ষ্টাদ ভাইয়ের চিঠি হতে 
গান্ধীর মনে আসে ছ্ধপান ব্রহ্মচর্য পালনের সহায়ক নয়। তারপর 
কাগজে একটা খবর দেখেন যে কলিকাতায় গরু ও মহিষের দুধ বেশী 
করে বের করার জন্য নিষ্ঠুর ফুকা প্রথা অবলম্বন করা হয়। তাই 
তিনি ও কালেনবাক আলোচনা করে ১৯১২ সালে দ্ধ খাওয়া ত্যাগ 
করেন) ক্রমে হন বাদাম ও ফলাহারী। ভাত, রুটা সবই বাদ। 
এরূপ খাদ্য খাওয়া চলে পাঁচ বৎসর । 

বিলাতে দ্বিতীয় ডেপুটেশনের ফল কিছু হল না৷ বেশ চিন্তিত 
হয়ে দক্ষিণ আফ্রিকা ফিরছেন । বিশেষ করে ভাবছেন অর্থাভাবের 


রং মহাত্রা গান্ধী 
কথা । ফিরে এসেই খবর পেলেন বিলাত হতে শ্রী ( পরে স্যার) 
রতন টাটা পঁচিশ হাজার টাকা পাঠিয়েছেন। কিন্তু সত্যাগ্রহীদের 
পরিবারবর্গকে শহরে রেখে খরচ চালানো অসম্ভব । এই পঁচিশ হাজার 
টাকা ত অল্পদিনেই ফুরিয়ে যাবে। আর ফিনিক্স জোহানিসবার্গ 
হতে প্রায় ত্রিশ মাইল দূরে । সেখানে সবাইকে নিয়ে যাওয়া ব্যয়বহুল 
ও কষ্টসাধ্য । সত্যাগ্রহও দীর্ঘস্থায়ী হতে পারে । জোহানিসবার্গ 
শহর হতে একুশ মাইল এবং নিকটবর্তী রেল স্টেশন ললী হতে 
এক মাইল দুরে কালেনবাকের ১১০০ একর জমির উপর এদের 
নিয়ে যাওয়া স্থির হল। এখানেই হল টলস্টয় ফার্মের প্রতিষ্ঠা । 
এই ফার্মকে আশ্রম বলা চলে । এখানকার অভিজ্ঞতার ভিত্তিতেই 
১৯১৫ সালে ভারতে সত্যাগ্রহ আশ্রম প্রতিষ্ঠিত হয়। টলস্টয় 
ফার্মে হিন্দু, মুসলমান, খৃষ্টান সকল শ্রেণীর লোকই ছিল। সবাই 
নিরামিষাশী। মুসলমান ও খৃষ্টানদের এমনকি গো মাংস খেতে 
দিতেও গান্ধীর মত আছে এ কথা স্পষ্টভাবে জানিয়ে দেওয়া সত্বেও 
তারা স্বেচ্ছায় নিরামিষাশী হয় । যেন হিন্দুদের প্রাণে কোন আঘাত 
নালাগে । গান্ধী উদারতার প্রতিদান পেলেন উদারতা । 

এখানে প্রত্যেকেরই নিজ নিজ ধর্মমত পালন করার সম্পূর্ণ 
স্বাধীনতা ছিল। গান্ধী চাইতেন মুসলমান খাটি মুসলমান, হিন্দু খাটি 
হিন্দু, খৃষ্টান খাঁটি খৃষ্টান হয়ে উঠুক । মুসলমান ছেলেরা যাতে নমাজ 
পড়ে সেদিকে দৃষ্টি দিতেন । মেয়ে পুরুষের অবাধ মেলামেশার 
স্বাধীনতাও ছিল । যখন সত্যাগ্রহীদের পরিবারভুক্ত লোকের সংখ্যা 
বেশ কম হয়ে যায় তখন তাদের ফিনিক্সে পাঠান হয়। সেখানেও 
মেলামেশার পূর্ণ স্বাধীনতা ছিল । কিন্তু তার অপব্যবহার হয়। তাই 
তিনি দুইবার উপবাস করেন, প্রথম একবার সাত দিনের জন্য এবং 
তার অল্প কিছুদিন পরে চোদ্দ দিনের জন্য । তিনি নিজে যদি এদের 
ভালভাবে জাগাতে পারতেন তা হলে এদের ভিতরে এই অপবিত্রতা 
আসত ‘না, তা ভেবে এরূপ প্রায়শ্চিত্ত করেন। কিন্তু মেলামেশার 

অধিকার সংকুচিত করেননি । ঠিকই করেছিলেন । যে সমাজে স্ত্রী 
পুরুষের মেলামেশার সুযোগ খুব কম সে সমাজেও স্ত্রী পুরুষের অবৈধ 
সম্পর্ক কম নয়। মানুষের ভিতরকার ভগবানকে জাগ্রত করাই 
মানুষের এই চিরন্তন ছুর্বলতাকে দূর করার পথ। 

টলস্টয় ফার্মে মগ্তপান ও ধুমপান নিষেধ ছিল। এত বড় ফার্মে 
অনেক দিন লোক ছিল না বললেই চলে । তাই সেখানে সাপের 
সংখ্যা ছিল বেশ। বিষধর গোখরোও ছিল। সাধারণতঃ সাপ 
মারা নিষেধ ছিল। কিন্তু অবস্থা গতিকে একটি গোখরো সাপকে 
মারবার অন্কুমতি দিয়েছিলেন গান্ধী নিজেই। সবরমতী আশ্রমেও 
সাপ মারা নিষেধ ছিল। এখানেও ওইরূপ অবস্থায় একটি বিষধর 
সাপ মারবার অনুমতি দেন গান্ধী । অনেকে হয়ত এ সাপ না মারবার 
ব্যবস্থায় আতকে উঠবেন । তাঁদের বলতে চাই যে, টলস্টয় ফার্ম বা 
সবরমতী আশ্রমে সাপের কামড়ে একজনও মারা যায়নি । এমন বহু 
লোক আছে যারা সাপ দেখলেই লাঠি হাতে মারবার জন্য দৌড়ে 
যায়। একবারও ভাবে না যে, বহু সাপ আছে যারা বিষধর নয় । 
আর সাপেরও একটা উপকারিতা আছে । আমার ব্যক্তিগত অভিজ্ঞতা 
হতেও বলতে পারি যে, মানুষ আজও সাপের চেয়ে বেশী হিংস্র ও 
ক্রুর। তথাপি দেখা মাত্রই নরহত্যার কথা কোন মানুষ ভাবে না। 
সাপের প্রতি ওরূপ ব্যবহার সংস্কারের ভুল ভিন্ন কিছু নয়। 

সত্যাগ্রহ চলতে থাকে । নানারূপ নির্যাতনের ফলে সত্যাগ্রহীর 
সংখ্যাও কমে যায়। দীর্ঘদিন সংগ্রাম চললে এরূপ হওয়া কতকটা 
স্বাভাবিক । কিন্ত গান্ধীর মনোবল বিন্দুমাত্র কম হয় না। সেই সময় 
১৯১২ সালে সমস্ত অবস্থা বুঝবার জন্য গোখলে যান দক্ষিণ 
আফ্রিকায়। খুব আনন্দ গান্ধীর। রাজকীয় অভ্যর্থনা দেন 
গোখলেকে । অভ্যর্থনায় বহু ইউরোগীয় যোগদান করেন । গোখলের 
প্রশ্নের উত্তরে গান্ধী জানান যে, সে সময় সত্যাগ্রহীর সংখ্যা উর্্ব 
পক্ষে ৬ জন আর কম পক্ষে ১৬ জন । এ বিষয়ে কথা প্রসঙ্গে 

একদিন মহাত্মাজী আমাকে বলছিলেন যে, দক্ষিণ আফ্রিকায় সংগ্রামের 
জর হল, যখন সত্যাগ্রহীরা সংখ্যায় মাত্র ষোল জন তারই কিছুদিন 
পরে। এর প্রধান কারণ অহিংসা বা আত্মিক বলের উপর দৃঢ় 
প্রত্যয় । 

ভারতীয়দের সভায় গোখলেকে হিন্দী বা মারাঠী ভাষায় বক্তৃতা 
দিতে অনুরোধ করেন। তিনি তাঁর মারাঠী বক্তৃতা হিন্দীতে অনুবাদ 
করে দিবেন এ কথাও বলেন । গোখলে ত এই অনুবাদের কথা শুনে 
হেলে উঠেন এবং বলেন “আপনার হিন্দীর ব্যুৎপত্তি ত দেখছি। 
তারপর আপনি আবার মারা'ঠী ভাষায় ব্যুৎপন্ন হলেন কবে?” গান্ধী 
পত্যু্তরে বলেন যে, তার মারাঠী ভাষায় ব্যুৎপত্তি হিন্দীর চেয়েও কম, 
তথাপি জানা বিষয়ে 'মারাঠা বক্তৃতার অনুবাদ করতে পারবেন ৷ 
“বুঝেছি আপনার কথাই চলবে ।” এই বলে গোখলে মারাগী ভাষায় 
বক্তৃতা দিতে রাজী হন। তখনই গান্ধীর মত ছিল যে ভারতীয়দের 
সভায় কোন ভারতীয়ের পক্ষে হিন্দীতে না পারলে নিজ মাতৃভাষায় 
বন্তৃতা দেওয়া উচিত-_ইংরেজীতে নয়। এই মত তার শেষ 
পর্যন্ত ছিল । 

গোখলের সঙ্গে আলাপ-আলোচনা করে জেনারেল বোথা ও স্মাটস্‌ 
তাকে জানিয়ে দিলেন যে, কালা কানুন তুলে নেওয়া হবে এবং তিন 
পাউণ্ড ট্যাক্স রদ করা হবে, ইত্যাদি । তিনিও এসে সে কথা গান্ধীকে 
জানান এবং এক বৎসরের মধ্যে তাঁকে দেশে ফিরে যাওয়ার জন্য 
প্রস্তুত হতে বলেন । কারণ দক্ষিণ আফ্রিকায় তার কাজ শেষ হয়েছে। 
গান্ধী কিন্তু দক্ষিণ আফিকা সরকারের এ প্রতিশ্রুতি রক্ষা করা বিষয়ে 
সন্দেহ প্রকাশ করেন। শেষ পর্যন্ত হলও তাই। 

পুনরায় সত্যাগ্রহ আরম্ভ হল । গোখলের ভ্রমণের ফলে ভারত 

হতে প্রচুর আথিক সাহায্য এল। এমনকি তৎকালীন ভারতের 
বড়লাট লর্ড হাডিগ সত্যাগ্রহীদের প্রতি গভীর ও জলন্ত সহানুভূতির 
অভিব্যক্তি দিলেন | 

১৯১৩ সালের মার্চ মাসে কেপটাউনের হুম কোর্টের জজ এক 
রায় দিলেন যে, খৃষ্টান বিবাহ বাদে ভারতীয়দের অন্য প্রকারের বিবাহ 
আইনতঃ অসিদ্ধ। ফলে মেয়েদেরও সত্যাগ্রহী হিসাবে আইন ভঙ্গ 
করার আমন্ত্রণ দেওয়া হল। টলস্টয় ফার্মে যেসব মেয়ে ছিলেন তারা 
যোগ দিলেন প্রথম, তারপর ফিনিক্স আশ্রম হতে কস্তুরবা গান্ধী ও 
আরো কয়েকজন । এবার গান্ধী সর্বস্ব পণ করে লাগলেন। ফিনিক্স 
আশ্রম থাকুক বা না থাকুক সে বিষয়েও হলেন বেপরোয়া ৷ টলস্টয় 
ফার্মের ভগ্নীদের প্রভাবে এক অঞ্চলের শ্রমিকরা কর্মবিরতি ঘোষণা 
করে । ত্যাগ্রহী মেয়েদের জেল হল । ফলে খনি অঞ্চলে ব্যাপক 
কর্মবিরতি | তারপর প্রায় আড়াই হাজার শ্রমিকদের নিয়ে গান্ধী 
নেতৃত্বে আইনভঙ্গের পদযাত্রা শুরু । গান্ধী, কালেনবাক ও পোলক 
গ্রেপ্তার হন। বিচারে গান্ধীর নয় মাস কারাদণ্ড হয়। আমিকদের 
গ্রেপ্তার করে অন্যায়ভাবে খনিতে কাজ করতে বাধ্য করার প্রচেষ্টা 
হয়। প্রবল বিরোধিতা হয় তার । চলে প্রচণ্ড অত্যাচার, এমনকি 
গুলিও । ভারতের বড়লাট লর্ড হাডিগ্র ১৯১৩ সালের ডিসেম্বর মাসে 
মাদ্রাজে এক বক্তৃতায় দক্ষিণ আফ্রিকায় ভারতীয়দের প্রতি অবিচারের 
সমালোচনা করেন। তার ফল হয়। দক্ষিণ আফ্রিকা সরকার সমস্ত 
ব্যাপারটা মিটিয়ে ফেলবার জন্য সোজাসুজি কাজ না করে একটি 
কমিশন বসান। এ ব্যবস্থা সরকারের মুখরক্ষার জন্য, যদিও তার 
কোন প্রয়োজন ছিল না । গান্ধী, কালেনবাক ও পোলককে জেল 
হতে মুক্তি দেওয়া হয়। কিন্তু এই কমিশন গঠন নিয়েও ভারতীয়দের 
আপত্তি । পুনরায় আইন ভঙ্গের জন্য যাত্রার প্রশ্নও উঠে। সেই সময় 
দক্ষিণ আফ্রিকা ইউনিয়নের শ্বেতাঙ্গ রেলকর্মীরা কর্মবিরতি আরম্ভ 
করে। গান্ধী প্রস্তাবিত যাত্রা স্থগিত করেন। এর প্রতিক্রিয়া হয় 
সন্তোষজনক । কমিশন খুব তাড়াতাড়ি রিপোর্ট দেয়। তিন পাউণ্ড 
ট্যাক্স উঠিয়ে দেওয়া, ভারতীয় বিবাহের বৈধতা মেনে নেওয়া প্রভৃতি 
কমিশন প্রস্তাব করে। সরকার কমিশনের প্রস্তাব মেনে নেয়। 


১০৬ মহাত্মা গান্ধী 


ইউনিয়ন পার্লামেন্টে যথারীতি বিল পাশ হয় এবং ভারতীয়দের 
দীর্ঘ আট বৎসর ব্যাপী সংগ্রামের পরিসমাপ্তি ঘটে ১৯১৪ সালের জুন 
মাসে। এইখানেই গান্ধীর দীর্ঘ একুশ বৎসরের দক্ষিণ আফ্রিকা 
জীবনের পরিসমাপ্তি । পনের দিন ধরে চলে নানা বিদায় সভা, ভোজ 
ইত্যাদি। বিদায়ের দিন হয় ডারবান টাউন হলে মেয়রের সভাপতিত্বে 
অভিনন্দন ৷ 

আট বৎসর ব্যাপী সংগ্রামে গান্ধীর মনে কোন তিক্ততা আসেনি । 
সমস্ত জিনিসটাই তিনি দেখেছেন দার্শনিকের দৃষ্টিতে । দক্ষিণ 
আফ্রিকায় বর্ণবিদ্বেষ । পৃথিবীর সর্বত্রই কোন না কোন আকারে 
তা বর্তমান এবং কম ও বেশী তার অভিব্যক্তি । ইহুদীর! নিজেদের 
ভগবানের বিশেষ পছন্দসই লোক বলে মনে করত। অন্যদের মনে 
করত নীচুস্তরের। তার প্রতিক্রিয়া স্বরূপ তাদের উপর এসেছে 
প্রায় সব জায়গার লোকের দ্বণা ও অবজ্ঞা । আমেরিকায় রয়েছে 
নিগ্রোদের উপর বৈষম্যমূলক অন্যায় আচরণ। ভারতবর্ষে ধর্মের 
নামে একদল লোককে বংশপরম্পরাক্রমে নিকুষ্টভ্তরের বলে ঘোষণা ৷ 
এ সবই হিংসার নগ্ন অভিব্যক্তি। এইভাবে ভেবে দক্ষিণ আফ্রিকার 
শ্বতাঙ্গদের আচরণে বিশেষ তিক্ততা বোধ করেননি । সে অন্যায়ের 
প্রতিরোধ করতে চেষ্টা করেছেন। কোন বিদ্বেভাব কারো উপর 
ছিল না বলেই বহু ইউরোপীয় সমর্থক ও বন্ধু পেয়েছিলেন তিনি। 
দক্ষিণ আফ্রিকার গান্ধী-জীবনের শুধু ভিত, প্রতিষ্ঠিত হয়নি, সুরম্য 
হম্য গড়ে উঠে । এখানেই তিনি উপলব্ধি করেন অহিংসা ও সত্যের 
প্রগাঢ় শক্তি, শরীর শ্রমের মর্যাদা, সাম্প্রদায়িক ও প্রাদেশিক এক্যের 
প্রয়োজনীয়তা, মাতৃভাষা এবং একটি ভারতীয় ভাষাকে জাতীয় 
ভাষারাপে যথাযোগ্য মর্ধাদা দেওয়ার কথা । অহিংস আইন অমান্যের 
ব্যাপক প্রয়োগ হয় সর্বপ্রথম এখানেই । তখনো তার মনে চরখার 
শক্তির রূপ উদ্ভাসিত হয়নি__তা হয় ভারতে আসার পর । ওখানে 
তাত বুনবার উপর জোর দিয়েছেন। অহিংসাভিত্তিক গঠনমূলক 


দক্ষিণ আফ্রিকায় মহাত্রাজী ১০৭ 


কার্ষত্রমও অনেক পরিমাণে রূপ গ্রহণ করে এখানে । তার 
জীবনদর্শন রূপ পায় হিন্দ স্বরাজ নামক পুস্তকে । চল্লিশ বৎসর বয়সে 
তা লেখেন। পৃথিবীতে সাধারণতঃ প্রতিভাবান ব্যক্তিদের চল্লিশ বৎসর 
বয়সের মধ্যেই প্রতিভার সুস্পষ্ট লক্ষণ প্রতিভাত হয়। গান্ধী সে 
নিয়মের ব্যতিক্রম ছিলেন না। অবশ্য পৃথিবীতে ব্যতিক্রম যে নেই: 
তা নয়। 


চক্ভর্থ ব্যাস 
ভারতে প্রত্যাবতন ও অসহযোগ আন্দোলনের পূর্ব পর্যন্ত 


“ দক্ষিণ আফ্রিকা সত্যাগ্রহ সংগ্রামের শুভ পরিসমাপ্তি ঘটে ৩০শে 
জুম, ১৯১৪। ভারতে প্রত্যাবর্তনের পথে গোখলের নির্দেশে জুলাই 
মাসেই গান্ধী লণ্ডন রওনা হন। গোখলের সঙ্গে তার যোগাযোগ 
বরাবরই নিরবচ্ছিন্ন ছিল। সত্যাগ্রহের শেষ পর্যায়ে যখন মিঃ ওয়েস্ট 
গ্রেপ্তার হন, গোখলের অনুরোধে মিঃ এণ্ড জ তার বন্ধু মিঃ পিয়ার্সন সহ 
ভারত হতে দক্ষিণ আফ্রিকা যান। এণ্ড,জের সঙ্গে গান্ধীর খুব ঘনিষ্ঠ 
বন্ধুত্ব ও হ্গ্ভতা হয়। এগু,জ গান্ধীকে মোহন বলে সম্বোধন করতেন 
আর গান্ধীও তাকে চালি বলে ডাকতেন। গান্ধীকে মোহন বলে 
আর কোন সহকর্মী ডাকতেন বলে জানি না। 

লণ্ডনে পৌঁছান ৬ই আগস্ট। সঙ্গে কত্ত্ররবা ও কালেনবাক। 
তার ছুই দিন পূর্বে ইউরোপে রণদামামা বেজে উঠেছে । বৃটেন যুদ্ধে 
জড়িত। এবারও গান্ধী যুদ্ধের সময় বুটেনকে সাহায্য করা স্থির 
করেন। যুদ্ধে আহতদের শুঞষাকারী দেবাদল গঠনের প্রস্তাবে 
সরকারী সম্মতি পাওয়া যায়। গান্ধীর আবেদনে বৃটেনে অবস্থিত 
আশি জন ভারতীয় সাড়া দেয়। গান্ধীসহ সবাইকে ছয় সপ্তাহ ব্যাগী 
শুঞ্রযা কার্য শিক্ষা লাভ করতে হয়। তারপর সৈন্য বিভাগের এক 
অফিসারের অধীনে যখন ড্রিল ইত্যাদি শিক্ষা আরম্ভ হয় তখন শুরু হয় 
গদধত্যপূর্ণ আচরণ। ফলে হয় ছোটখাট রকমের সত্যাগ্রহ। কিন্তু 
আগার সেক্রেটারী অব স্টেট ফর ইণ্ডিয়া মিঃ রবাটসের বুদ্ধিমান্তা ও 
ভালো মনোভাবের ফলে ব্যাপার বেশী দূর গড়ায় না। একটা 
সন্তোষজনক রাস্তা বেরোয় । i 

গান্ধীর যুদ্ধে এই সাহায্যের খবর যখন দক্ষিণ আফ্রিকার পৌঁছে 
তখন মিঃ পোলক খুবই বিচলিত হন এবং এই কার্য অহিংস নীতির 
বিরোধী এ কথা তার করে গান্ধীকে জানান। গান্ধী অবশ্য নিজ 


ভারতে প্রত্যাবর্তন ও অসহযোগ আন্দোলনের পূর্ব পর্যন্ত ১০৯ 


মতে দৃঢ় থাকেন । বেঁচে থাকতে হলে কিছু না কিছু হিংসা! অনিবার্য । 
কাজেই ব্যাবহারিক দৃষ্টিতে এটুকু হিংসা করা কখনো কখনো অপরিহার্য 
হয়ে পড়ে। পোলক এই যুক্তির সারবত্তা উপলব্ধি করেননি ৷ 

এই সময় গান্ধী প্নরিসি রোগে আক্রান্ত হন। তিনি তখন বাদাম 
ও -ফলাহারী। ভাত, রুটি ও দুধ খান না। ডাক্তার দুধ খাওয়ার 
কথা বলেন। এমনকি গোখলেও সে অনুরোধ করেন । কিন্তু গান্ধী 
তাতে সম্মত হন না। অবশেষে শীতের প্রকোপ বেশী হওয়ার পূর্বে 
বৃটেন ত্যাগ করে ভারতে আসাই যুক্তিযুক্ত এই উপদেশ মেনে 
কস্তরবাকে সঙ্গে নিয়ে ভারতে চলে আসেন । কালেনবাক জার্মান 
বলে আসবার অনুমতি পান না। 

৯ই জানুয়ারী, ১৯১৫ বোম্বেতে নামেন । দেশের মাটিতে নেমে 
কি আনন্দ! বহু বৎসর দক্ষিণ আফ্রিকায় ছিলেন। তার সুখ, 
দুঃখের ভাগীও হয়েছিলেন পুরাপুরি । কিন্তু সেখানে ছিলেন 
কর্তব্যবুদ্ধিতে। তাই আত্মজীবনীতে বহু বৎসরের নির্বাসনের পর 
দেশে ফিরে আনন্দের কথ| লিখেছে ন। এই জন্মভূমির প্রতি মানুষের 
সহজাত নাড়ীর টান । যদি সে প্রেম অন্য কোন দেশের বা ব্যক্তির 
অনিষ্ট সাধনে উদ্ধুদ্ধ না করে তবেই তা হয় প্রেম, নতুবা হয় মোহ। 
গান্ধীর সে প্রেমই ছিল, মোহ ছিল না ৷ ১৯২১ সালে জানুয়ারী মাসে 
আমাদের আশ্রম প্রতিষ্ঠাকল্পে নিয়মাবলীর মুসাবিদায় মূলনীতি ছিল 
“দেশসেবার মধ্য দিয়ে আত্মোপলব্ধি |” গান্ধী তা দেখে দেশসেবার 
সঙ্গে একটি মন্তব্য জুড়ে দেন 8 “দেশসেবা মানে সত্য" ও ভগবানের 
সেবা এবং অন্য কারো কোন অনিষ্ট না করা।” অতএব তার দেশ- 
প্রেমের ধারণা প্রচলিত ধারণার চেয়ে পৃথক্‌ ছিল। বর্তমানে 
দেশপ্রেম বা জাতিপ্রেম নামে পৃথিবীতে যা চলছে তা কবি অতি 
সুন্দর ভাষায় ব্যক্ত করেছেন ৫ 

“জাতি প্রেম নাম ধরি প্রচণ্ড অন্যায় 
ধর্মেরে ভাষাতে চায় বলের বন্যায় ।” 


১১০ মৃহাত্বা গান্ধী 


গান্ধীর দেশপ্রেম সর্বজনীন বা বিশ্বপ্রেমেরই প্রথম ধাপ । ১৯১৫ 
সালের ৯ই জানুয়ারী গান্ধী ও কস্তুরবা বোম্বে পৌছেন। তার পূর্বেই 
গোখলে ভারতে এসেছেন । তার ইঙ্গিতে বোন্বেতে গান্ধীর অভ্যর্থনার 
ব্যবস্থা হয় । সকল শ্রেণীর বিশিষ্ট লোকদের অভ্যর্থনা সভা হয় স্যার 
ফিরোজ সা মেহতার সভাপতিত্বে । গুজরাটাদের প্রদত্ত অভ্যর্থনায় 
সভাপতিত্ব করেন মহম্মদ আলি জিন্না সাহেব । এই সভায়ও বক্তৃতা 
হয় ইংরেজীতে । কিন্তু গান্ধী তার কথা বলেন গুজরাটাতে আর এই 
মতও ব্যক্ত করেন যে, গুজরাটাদের সভায় বক্তৃতা গুজরাটাতে হওয়া 
উচিত- ইংরেজীতে নয় । 

গান্ধী ভারতে পৌঁছবার পূর্বেই তার ফিনিক্স আশ্রমের সহকর্মীরা 
পৌছে যায়। তিনি তাদের এগু।জের সঙ্গে যোগাযোগ করে তার 
নির্দেশমত সকলকে এক জায়গায় একত্র থাকতে বলেন। বোম্বে 
নেমেই খবর পান তারা তখন শান্তিনিকেতনে.। এর পূর্বে ছিল 
হরিদ্বারে মহাত্মা মুন্দীরামের (পরে স্বামী শ্রদ্ধানন্দ) গুরুকুল 
আশ্রমে । তাদের সঙ্গে একত্র হওয়ার জন্য উদগ্রীব হন, তথাপি 
গোখলের সঙ্গে পুণা গিয়ে আলোচনা করাই মনে করেন প্রথম কাজ। 
কারণ তার ইচ্ছা গোখলের ছত্রছায়ায় কাজ করা। পুণা যাওয়ার 
পূর্বেই তিনি গোখলের নির্দেশে বোম্বের গবর্নর লর্ড উইলিংডনের সঙ্গে 
দেখা করেন। গবর্নর তাকে বলেন, “আমার সরকার সম্বন্ধে কোন 
কিছু করবার পূর্বে আশা করি আমার সঙ্গে সাক্ষাৎ করবেন ।” গান্ধী 
বলেন, “এই প্রতিশ্রুতি আমি সানন্দে দিতে পারি, কারণ ইহাই 
সত্যাগ্রহীর নীতি। দক্ষিণ আফ্রিকায় আমি বরাবরই সেরূপভাবে 
কাজ করেছি ৷” 

বোম্বের অভ্যর্থনাদি শেষ হলেই গোখলের সঙ্গে সাক্ষাৎ করতে 
পুণা যান। গোখলের ইচ্ছা গান্ধী ভারত সেবক সমিতির ( সার্ভেণ্ট 
অব ইণ্ডিয়া সোসাইটির ) সভ্য হন, তারও ইচ্ছা সেরূপ । কিন্তু ওই 
সমিতির সভ্যদের মধ্যে দ্বিমত হওয়ায় তা হয়ে উঠল না। গোখলে 

অবশ্য তাকে বললেন, “আপনি আনুষ্ঠানিক ভাবে সভ্য না হলেও 
আমি আপনাকে সভ্য হিসাবেই দেখব ৷” গান্ধী তাতে আনন্দিত 
হলেন। আলাপ আলোচনা করে ঠিক হল গান্ধী গুজরাটে কোন 
জায়গায় আশ্রম প্রতিষ্ঠা করে কাজ করবেন। গোখলে এই আশ্রম 
প্রতিষ্ঠার জন্য অর্থ সংগ্রহের দায়িত্ব স্বেচ্ছায় নিলেন। তাতে গান্ধী 
অত্যন্ত খুণী। টাকা সংগ্রহ করতে যেতে হবে না ভেবে স্বস্তি বোধ 
, করলেন । দক্ষিণ আফ্রিকায় বহু অর্থ সংগ্রহ করেছেন তথাপি অর্থ 
সংগ্রহ করতে হবে না তাতেই মনে আনন্দ। পরবর্তী জীবনে 
_ভারতবর্ষেও দেখেছি সে ভাব । ৰ 

১৯৪৬ সাল। বাংলা ভ্রমণ কালে কিছু টাকার থলি পান। 
কিছু টাকা আমার কাছে রেখে ষান। যেমন যেমন যাকে দেওয়ার 
নির্দেশ দিয়ে চিঠি দিতেন, আমি সেই ভাবে টাকা দিতাম । 
অবশেষে একজনকে পাঁচ হাজার টাকা দেওয়ার নির্দেশ দেন। 
পূর্বের চিঠি অনুযায়ী সব টাকা দেওয়া হয়ে গেলে আর ওই 
পরিমাণ টাকা হাতে থাকবে না এ কথা জানাই । তার অল্প 
কয়েকদিন পরে সেবাগ্রামে এ প্রসঙ্গ উঠালেই তিনি বলেন, 
“তুমি যা লিখেছ তা ঠিক। এখন এই টাকা দিতে হলে আমাকে 
কোন বড়লোকের কাছে যেতে হয় । আমার আর সে ইচ্ছা করে 
না।” যে ভাবে এ কথা কয়টি বললেন তাতে আমি তক্ষুনি বলি, 
“আপনাকে কারো কাছে যেতে হবে না। যাকে ওই পাঁচ হাজার 
টাকা দেওয়ার চিঠি দিয়েছেন তাকে আমি যা তুলে দিতে পারি 
তাতেই অন্তুষ্ট হতে বলব । আশা করি সন্তষ্ট হবেনও ।” এই কথ! 
শুনে স্বস্তির নিঃশ্বাস ফেললেন । 

পুণা হতে রাজকোট ও পোরবন্দর যান। রাস্তায় কাথিয়াওয়ারের 
ওয়াধান নামক এক স্টেশনে জনসেবক সচ্চরিত্র দরজী শ্রীমতিলাল তার 
সঙ্গে দেখা করে ভিরমগাম কাস্টমস অফিসের জুলুমের কথা বলেন। 
তিনি এ বিষয়ে সব খোঁজখবর নেন । এজন্য প্রয়োজন হলে সত্যাগ্রহ 


১১২ মহাত্বা গান্ধী 


করা দরকার হতে পারে তার ইঙ্গিতও দেন। সেই প্রথম সত্যাগ্রহের 
আভাস ভারতে । বোম্বে সরকারের সঙ্গে পত্রালাপ হয় । গবর্নর ও 
তার সেক্রেটারীর সঙ্গে সাক্ষাৎও করেন। কিন্তু ব্যাপারটা ভারত 
সরকারের একতিয়ারে, তাই তিনি সেখানে চিঠি লেখেন। চিঠির 
প্রাপ্তি স্বীকার ভিন্ন আর কোন খবরই পান না। অবশেষে ভাইসরয় 
লর্ড চেমসফোর্ডের সঙ্গে সাক্ষাৎকালে এ বিষয়টির উল্লেখ করেন । 
ভাইসরয় নিজে খোঁজখবর নিয়ে অল্প দিনের মধ্যেই ভিরমগামের : 
কাস্টমস অফিস তুলে দেন। ভাইসরয়ের কাছে গান্ধীর এ কথা 
তুলবার সুযোগ ছিল বলেই উৎগীড়নের হাত হতে অব্যাহতি পেল. 
সাধারণ লোকে । এমনকি চিঠি লিখে গান্ধীও কোন সুফল পাননি । 
এই ছিল সরকারী দপ্তরের অবস্থা । দুঃখের বিষয় আজও সরকারী 
দপ্তরের বহুলাংশে সেই অবস্থা ৷ 

রাজকোট ও পোরবন্দরে অল্প দিন অবস্থানের পর ফেব্রুয়ারী 
মাসে আসেন শান্তিনিকেতনে । সেখানে তাকে ভারতীয় পদ্ধতিতে 
অভ্যর্থনা দেওয়া হয় এবং তাতে তিনি খুব খুশী । সেখানে অল্প কয়েক 
দিনের অবস্থিতির সময় তিনি রান্না, সাফাই ইত্যাদি সমস্ত কাজ ছাত্র, 
শিক্ষক দ্বারা করার ব্যবস্থা প্রবর্তন করেন। তা বেশী দিন স্থায়ী 
হয়নি; কিন্ত সে কয়টি দিনের কথা শান্তিনিকেতন খুব গর্বের ও 
আনন্দের সঙ্গে স্মরণ করে । 

আমাদের এক অন্তরঙ্গ অধ্যাপক বন্ধু তখন সেখানে যান গান্ধীর 
কার্যাবলী লক্ষ্য করতে ৷ তিনি বর্তমানে রামকৃষ্ণ মিশনের এক কেন্দ্রে 
সাধু না হয়েও সন্যাসী জীবন যাপন করছেন । তিনি গান্ধীকে 
শান্তিনিকেতন সম্বন্ধে তার মত কি জিজ্ঞাসা করেন । গান্ধী খুব অল্প 
কথায় উত্তর দেন “যেখানে শিল্পকলা, সেখানেই জীবন।” গান্ধী ও 
রবীন্দ্রনাথ ছুইজনেরই শিল্পী মন। এইখানেই ছুই স্থষ্িধ্মী মহাপ্রতিভার 
মিলনক্ষেত্র | 

গোখলের মৃত্যু সংবাদ পেয়ে তিনি খুব অল্প কয়দিন থাকার পরই 

শান্তিনিকেতন হতে পুণা যান। গোখলের মৃত্যুতে তিনি দারুন ব্যথা 
পান ৷ বেশ কিছুকালের জন্য খালি পা হয়ে যান। তীর স্মৃতির প্রতি 
সন্মান প্রদর্শনের জন্য ভারত সেবক সমিতির সভ্য হওয়ার জন্য 
আবেদন করেন । এবারও সভ্যদের মধ্যে মতদ্বৈধ হয় । তাই গান্ধী 
দুঃখের সহিত আবেদন প্রত্যাহার করেন । : 

পুণা যাওয়ার পথে বোলপুর হতে বর্ধমান পর্যন্ত এণ্ড'জ গান্ধীর 
সঙ্গে আসেন এবং জিজ্ঞাসা করেন যে ভারতবর্ষে কবে সত্যাগ্রহ আরম্ভ 
হবে । গান্ধী বলেন যে পাঁচ বৎসরের মধ্যে হওয়ার সম্ভাবনা নেই । 
কিন্ত তার পূর্বেই হয়ে গেল চম্পারন ও খেড়া সত্যাগ্রহ । 

১৯১৫ সালে হরিদ্বারে কুম্ভ মেলা হয়। সে উপলক্ষ্যে তিনি 
সেখানে যান। তার ফিনিক্স আশ্রমের সহকর্মীদের নিয়ে সেবাকার্ষ 
করেন। অগণিত সাধু দেখবার সুযোগ হয়। কিন্তু তাদের অধিকাংশের 
সম্বন্ধে খুব ভাল ধারণা হয় না। তবে হধীকেশে এক সাধুর কথায় 
পুনরায় শিখা রাখা স্থির করেন। বিলাত যাওয়ার সময় তা কেটে 
ফেলেছিলেন । কিন্তু পৈতা রাখার অনুরোধ রক্ষা করতে সম্মত হন 
না। সাধারণ লোকের শ্রদ্ধা ও নিষ্ঠা তার ভাল লাগে। ওই দারুন 
গ্রীষ্মকালে একদল যাত্রী পিপাসায় অতিশয় কাতর হয়েও ট্রেনে জল 
গ্রহণ করেনি যতক্ষণ না 'ব্রাঙ্মণিয়া পানি” পেয়েছে। তার উল্লেখ 
করে একদিন বলছিলেন, “এই ভারতবর্ষ!” যা বিশ্বাস, জীবন যাওয়ার 
সম্ভাবনা হলেও তা হতে বিচ্যুত না হওয়া ভারতীয় চরিত্রের বৈশিষ্ট্য । 
গান্ধী ও কন্তরবার জীবনে অন্থখের সময়. তা কয়েকবারই দেখা 
গিয়েছে। হরিদ্বারের উপকণ্ঠে মহাত্মা মুন্সীরামের গুরুকুল দেখে খুব 
প্রীত হন ৷ ; 

১৯১৫ সালে আমেদাবাদের উপকণ্ঠে কোচরাবে এক ভাড়া 
বাড়ীতে সত্যাগ্রহ আশ্রম প্রতিষ্ঠা করেন। ফিনিক্স ও টলস্টয় ফার্মের 
অভিজ্ঞতা হতে আশ্রমের নিয়মাবলী রচনা করেন। সত্য ও অহিংসা 
আসল কথা । ভগবানে বিশ্বাস ভিন্ন সত্য ও অহিংসা পালন সম্ভব নয়। 

তাই সকাল সন্ধ্যা প্রার্থনা আশ্রমে সবার অবশ্যপালনীয় কর্তব্য ৷ 
ঈশোপনিষদের প্রথম শ্লোক দিয়ে আরম্ভ হয় সন্ধ্যাকালের প্রার্থনা 
“ঈিশাবাস্তমিদং সৰ্বং যৎকিঞ্চ জগত্যাম্‌ জগৎ ৷ 
তেন ত্যক্তেন ভূপ্তীথাঃ মা গৃধঃ কস্যচিৎ ধনম্‌ ॥৮ 
জগতে যা কিছু আছে সমস্তই ঈশ্বরময়, তাই বিষয়বুদ্ধি ত্যাগ করে 
পরমাত্মাকে ভোগ কর, কারো ধনে লোভ করো না। 'ত্যক্তেন 
ভুঞ্জীথাঃ_’ কথার মধ্যেই নিহিত আশ্রমের আদর্শ । ত্যাগের দ্বারাই 
ভোগ-_অর্থাৎ পাথিব সুখ ত্যাগের মধ্যেই নিহিত পরম আনন্দ 
উপভোগ । প্রার্থনার মধ্যে এ কথাও ছিল “লোকাঃ সমস্তাঃ স্থখিনো- 
ভবন্ত--সমস্ত লোক সুখী হোক । দেশ, জাতি, বর্ণ, ধর্ম নিবিশেষে 
পৃথিবীর সমস্ত লোক সুখী হোক এই প্রার্থনা। এইরূপ উদার- 
ভাবে গড়ে তুলতে চেয়েছিলেন আশ্রমকে এবং তার মারফতে সমস্ত 
জাতিকে । গীতার দ্বিতীয় অধ্যায়ের শেষ ১৯টি শ্লোক অর্থাৎ যেখানে 
ভগবান শ্রীকৃষ্ণ স্থিতপ্রজ্রের লক্ষণ বর্ণনা করেছেন তাও আবৃত্তি হত। 
উদ্দেশ্য আশ্রমবাসী যাতে স্থিতপ্রজ্ঞ হওয়ার দিকে এগোতে পারে । 
আশ্রম সভ্যদের একাদশ ব্রত অবশ্যপালনীয়। প্রতিদিন সকাল 
সন্ধ্যা প্রার্থনার সময় তা উচ্চারিত হত। তা হচ্ছে এই 
অহিংস! সত্য আস্তে ব্ৰহ্মচৰ্য্য অসংগ্রহ। 
শরীর শ্রম অস্বাদ সর্বত্র ভয়বর্জন ॥ 
সর্বধর্মে সমানত্ব স্বদেশী স্পর্শভাবনা । 
হী একাদশ সেবাবী” নম্বে ব্রতনিশ্চয়ে ॥ 
আশ্রমে কোন প্রকারের অস্পৃশ্যতা থাকবে না এই ছিল সংকল্প ৷ 
অন্য সব দিক দিয়ে যোগ্য হলে তথাকথিত অন্পৃশ্যকে আশ্রমে স্থান 
দেওয়ার কোন বাধানিষেধ ছিল না। প্রথম এরূপ সমাজের কোন 
লোক আশ্রমে ছিল না। কিন্তু আশ্রম প্রতিষ্ঠার কয়েক মাসের 
মধ্যেই একটি অস্পৃশ্য পরিবার এল। তখন ভেতরে ও বাইরে দুই 
দিকেই প্রতিক্রিয়া দেখা দিল। প্রথম গ্রামের কুয়া হতে পানীয় জল 

আনার অস্থবিধা হল। লোকেরা বাধা দিতে আরম্ভ করল। এমনকি 
ছিল এ ব্যাপারে । মগনলাল গান্ধী ত সন্ত্রীক বিছানাপত্র বেঁধে আশ্রম 
ত্যাগের অনুমতি চাইতে এলেন । গান্ধী তাকে বললেন, “এ আশ্রম 
আমার যেমন তোমারও তেমনি । ছেড়ে যাওয়ার অনুমতির প্রশ্নই 
উঠে না। মাদ্রাজে গিয়ে কিছুদিন থাক এবং তাত বোনা ভাল করে 
শিখ। গভীরভাবে চিন্তা করে মন স্থির কর ৷” মাদ্রাজে ছয় মাস 
থাকার পর তার মতের পরিবর্তন হয়। যে সমস্ত ধনী আশ্রমে 
আখিক সাহায্য করতেন তাঁরাও তা বন্ধ করলেন। তখন আশ্রমের 
“সহকর্মীদের সঙ্গে পরামর্শ করে স্থির করলেন যে ওখান হতে অস্পৃশ্যাদের 
পাড়ায় উঠে গিয়ে শরীর শ্রম করে জীবিকা অর্জন করবেন। ঠিক 
এমনি সময় এক ধনী ব্যবসায়ী কোন পরিচয় না দিয়ে গান্ধীর হাতে 
তের হাজার টাকা দিয়ে যান। এই-দান উপলক্ষ্য করে একদিন 
বলছিলেন “এই টাকা না পেলে আশ্রমের ইতিহাস অন্যরাপে লিখিত 
হত-__সম্ভবতঃ আরো ভালভাবে ।” পরে জানা যায় এই দাতা 
ভ্রীঅন্বালাল সরাভাই.। 

পরে আশ্রম সবরমতী নদীর তীরে নিজস্ব জায়গায় স্থানান্তরিত 
হয় । 

১৯১৫ সালে বর্ধাকালেও গান্ধী একবার বাংলাদেশে আসেন । 
তখন ত্রিপুরা জিলায় বন্যা হয়েছে। সেখানকার কয়েকজন লোক 
গিয়ে তার সঙ্গে দেখা করেন এবং একজন নেতারা কিছু করছেন না 
এই অভিযোগ করেন। তখন তিনি বলেন “তারা যা ভাল মনে করেন 
তা করছেন, আপনি যা ভাল মনে করেন তা করুন৷” উত্তরে ‘আমি 
নেতা নই, আমার কথা কে শুনবে” এ কথা বললে গান্ধী একটু বিরক্তি 
সহকারে বলেন “আপনি কি তাদের ( বন্যাপীড়িতদের ) জন্য অনুভব 
করেন?” উত্তরে “হা” বলাতে গান্ধী খুব দৃঢ় কণ্ঠে বলেন “তা হলে 
আপনি এখানে কেন! সেখানে (বন্যাপীড়িত স্থান ) যান এবং 

নেতা হয়ে যাবেন ৷” গান্ধীর কাছে নেতৃত্বলাভের পথ ছিল কঠোর 
সাধনা । 

১৯১৬ সালে কাশী হিন্দুবিশ্ববিগ্ভালর উদ্বোধন উপলক্ষ্যে বড়লাট 
লর্ড হাডিগ্র আসেন সেখানে ৷ গান্ধীও নিমন্তিত হয়ে যান। গান্ধী দেশে 
ফিরে এলে গোখলে তাকে এক বৎসর চোখ ও কান খোলা এবং 
মুখ বন্ধ রাখতে অনুরোধ করেন । গান্ধী যথাসম্ভব তা রক্ষা করেন। 
তখন সে এক বৎসর পার হয়ে গিয়েছে । দ্বিতীয় দিনে তিনি বক্তৃতা 
দেন। তা বিশেষ প্রণিধানযোগ্য । বড়লাটের আসার জন্য সে 
সময় সমস্ত রাস্তায় সি আই ডি পুলিশে ভতি। তিনি স্পষ্টভাবে 
বলেন, বৃটিশ রাজের প্রতিনিধি এরূপভাবে জীবন্মূতের জীবন পছন্দ 
করতে পারেন, কিন্তু তিনি মোটেই তা করেন না। অবশ্য দেশে যে 
একদল সশস্ত্র বিপ্লববাদী আছে সে কথাও উল্লেখ করেন। তাদের 
সব্বন্ধে বলেন, “সাহসের জন্য আমি তাদের প্রশংসা করি, দেশপ্রেমের 
জন্য তাদের শ্রদ্ধা করি, কিন্তু আঁমি তাদের জিজ্ঞাসা করি হত্যা করা 
কি সম্মানজনক" ?” তারপর রাজা মহারাজার। যেভাবে বহুমূল্য 
হীরা জহরৎ প্রভৃতিতে সজ্জিত হয়ে সেখানে এসেছিলেন ত| দেখে 
ব্যথিত হয়ে বলেন যে, প্যারিস হতে কোন মণিকার এসে দেখলে কি 
বলবে যে ভারতবর্ষ একটি দরিদ্র দেশ! এ কথাও স্পষ্টভাবে বলেন 
যে, “আমি যখনি ভারতের কোন এক প্রান্তে একটি প্রাসাদ দেখি 
তখনই মনে হয় ত৷ দরিদ্র কৃষকের রক্তে তৈরী” এই বক্তৃতার সময় 
প্রথম শ্রীমতী য়্যানি বেসান্ট বাধা দেন। শেষ পর্যন্ত ভাপতিও তার 
আসন ত্যাগ করে চলে যান। আমরা তখন যুবক। এই বক্তৃতার 
প্রভাব আমাদের উপর খুব পড়ে । আমরা মনে করি একজন নিভাঁক 
তেজন্বী লোক প্রাণ দিয়ে সত্য কথা বলছেন । : 

দক্ষিণ আফ্রিকা সত্যাগ্রহ সংগ্রাম শেষ হওয়ার পরে অধিকাংশ 
চিন্তাশীল ভারতীয়ের মনে এই ভাব আসে যে, ভারত হতে দক্ষিণ 

আফ্রিকায় আর চুক্তিবদ্ধ শ্রমিক পাঠানো উচিত নয়। ১৯১৬ সালে 
মার্চ মাসে পণ্ডিত মদনমোহন মালব্য ইন্পিরিয়াল লেজিসলেটিভ 
কাউন্সিলে এই প্রথা অবসানের জন্য একটি প্রস্তাব উত্থাপন করেন। 
লর্ড হাডিগ্ত যথাসময়ে ইহা অবদানের সম্মতি ব্রিটিশ সরকারের কাছ 
থেকে পেয়েছেন বলে জানান । ১৯১৭ সালে ফেব্রুয়ারী মাসে মালব্যজী 
অবিলম্বে এ প্রথা রদের জন্য একটি বিল উত্থাপন করার অনুমতি 
প্রার্থনা করেন। তা অগ্রাহ্য হয়। তখন গান্ধী এই নিয়ে সর্ব- 
ভারতীয় আন্দোলন স্থষ্টির জন্য ভারত পরিভ্রমণ আরন্ত করেন । লর্ড 
চেমসফোর্ড সাহায্যের প্রতিশ্রুতি দেন বটে, কিন্তু কোন নির্দিষ্ট তারিখ 
দিতে রাজী হন না। বোম্বে, করাচী ও কলিকাতার সভায় আশাতীত 
জনসমাগম ও উৎসাহ উদ্দীপনা দেখা যায়। ৩১শে জুলাইয়ের মধ্যে 
প্রথা অবসানের প্রস্তাব গৃহীত হয়। ভারত সরকার ৩১শে জুলাইয়ের 
মধ্যেই এ প্রথার অবসান ঘোষণা করে। সরকার যুদ্ধের সময় জনমত 
অগ্রাহ্য করতে চায়নি, সত্যাগ্রহের ঝুঁকিও নিতে চায়নি, তাই 
তাড়াতাড়ি অবাঞ্ছিত ব্যবস্থার বিলোপ ঘটল । 

১৯১৬ সালের লক্ষৌ কংগ্রেসে গান্ধী উপস্থিত ছিলেন । বিহারের 
কিছু ডেলিগেট তাকে চম্পারনে নীলকরদের অত্যাচার সম্বন্ধে একটি 
প্রস্তাব উত্থাপন করতে বলেন। তিনি নিজে চোখে না দেখে কোন 
কথা বলতে রাজী হন না। বিহারে শ্রীব্রজকিশোর প্রসাদ প্রস্তাব 

উত্থাপন করেন । ইনি পরে চম্পারন সত্যাগ্রহের সময় গান্ধীর দক্ষিণ 
হস্তস্বরূপ ছিলেন ।॥ প্রথম দেখাতেই তার সঙ্গে আমার অন্তরের 
নিবিড় সম্পর্ক হয় । মনে হল যেন কতদিনের পূর্ব পরিচিত । ভারত 
বর্ষের যে কয়জন লোক আমার মনের উপর গভীর রেখাপাত 
করেছেন তিনি তাদের অন্যতম ৷ দুঃখের বিষয়, বহুদিন পূর্বেই ভগবান 
তাকে আমাদের মধ্য হতে নিয়ে গিয়েছেন । তাতে বিহার ও ভারতের 
ক্ষতিই হয়েছে । 

যদিও গান্ধী প্রস্তাব উত্থাপন করেননি, শ্রীরাজকুমার শুক্লা নামে 


+ 


১১৮ মহাত্রা গান্ধী 


একজন কৃষকের গীড়াগীড়িতে সুবিধামত চম্পারন যেতে রাজী হন । 
শ্রীশুরা একপ্রকার নাছোড়বান্দা । গান্ধীর পেছনে লেগে থাকেন। 
অবশেষে তার সঙ্গে ১৯১৭ সালের ৯ই এপ্রিল কলিকাতা হতে 
চল্পারনের পথে পাটনা রওনা হন। শ্রীশুক্লা গান্ধীকে নিয়ে বাবু 
রাজেন্দ্রপ্রসাদের বাড়ী যান। তখন রাজেন্দ্রবাবু পুরীতে ৷ বাড়ীর 
চাকররা গান্ধীকে চিনতে পারেনি । তাকে একজন গ্রাম্য মকেল মনে 
করে সেরূপভাবেই ব্যবহার করেছিল । এমনকি বাড়ীর ভেতরকার 
পায়খানা পর্যন্ত ব্যবহার করতে দেয়নি । গান্ধীর পোশাক ছিল তখন 
অতি সাদাসিদে । বাইরের জৌলুষটাই বড়। তখনও ছিল এখনও, 
আছে। রাজকুমার শুক্লার তেমন প্রভাব নেই দেখে গান্ধী নিজেই 
তার পূর্বপরিচিত মজরুল হক সাহেবকে খবর দেন। তিনি এসে 
গান্ধীকে তার বাসায় নিয়ে যান। সেখান হতে সেদিনই মজঃফরপুর 
রওনা হন। যাবার পূর্বে অধ্যাপক জে বি কৃপালানীকে তার 
করেন। এর পূর্বে পরস্পরের সঙ্গে সাক্ষাৎ হয়নি । নাম শুনেছেন 
মাত্র। কৃপালানী কিছু ছাত্র নিয়ে রাত দশটার সময় গান্ধীর 
অভ্যর্থনার জন্য স্টেশনে আসেন । এই সময় হতে কৃপালানী গান্ধীর 
অনুগামী হন। আজও কৃপালানী সাধ্যমত গান্ধী প্রদর্সিত পথ অনুসরণ 
করে চলছেন । 

১১ তারিখে গান্ধী নীলকর সমিতির সম্পাদক মিঃ উইলসনের 
সঙ্গে সাক্ষাৎ করেন। পরে ত্রিহুত বিভাগের কমিশনারের সঙ্গেও 
সাক্ষাৎ করেন__মজঃ£ফরপুরের জিলা ম্যাজিস্ট্রেটও তখন উপস্থিত 
ছিলেন। কমিশনার গান্ধীকে তদন্তে কোন প্রকারের সাহায্য করতে 
অস্বীকার করেন এবং অবশেষে অবিলম্বে সেখান হতে চলে যাওয়ার 
উপদেশ দেন। গান্ধী সে উপদেশ অগ্রাহ করে মতিহারী যান। ১৬ই 
এপ্রিল তারিখে চন্প্রারনের জিলা ম্যাজিস্ট্রেট ১৪৪ ধারা অনুযায়ী এক 
নোটিশ জারী করে পরবর্তী ট্রেনেই গান্ধীকে জিলা ত্যাগ করার 
নির্দেশ দেন, কারণ শান্তিভঙ্গের সম্ভাবনা । কমিশনারের ইচ্ছানুসারে, 

ম্যাজিস্ট্রেট এই আদেশ দেন । গান্ধী এই অন্যায় ও অযৌক্তিক আদেশ 
অমান্য করা স্থির করেন । তার উদ্দেশ্য কোন আন্দোলন ছিল না, ছিল 
সত্য কি তা জানবার জন্য অনুসন্ধান ৷ শান্তিভঙ্গের সম্ভাবনা মোটেই 
ছিল না। তিনি ম্যাজিস্ট্রেটকে আদেশ অমান্যের কথা জানিয়ে দেন। 
এর পর ম্যাজিস্ট্রেট ১৪৪ ধারা অমান্যের জন্য গান্ধীকে ১৮ তারিখে 
মহকুমা হাকিমের আদালতে হাজির হওয়ার জন্য শমন জারী করেন। 
বিহার ও ভারতের বিভিন্ন স্থানের নেতৃবৃন্দ এই খবর পেয়ে বিচলিত 
হন এবং অনেকে তার কাজে সহায়তার হস্ত প্রসারিত করেন । এঁদের 
মধ্যে পণ্ডিত মদনমোহন মালব্য, মজরুল হক ও বাবু রাজেন্দ্র প্রসাদের 
নাম উল্লেখযোগ্য । মিঃ পোলক তখন ভারতবর্ষে । তিনি এবং মিঃ 
এণ্ড জও আসেন গান্ধীর সাহায্যে। জনগণের মধ্যেও অভূতপূর্ব সাড়া 
পড়ে যায়। যারা নীলকুঠির একজন জমাদারের ভয়ে ভীত ত্রস্ত ছিল 
তারা যেন যাছ্মন্ত্রের বলে জেগে উঠল। যে লোক দরিদ্রের দুঃখ 
লাঘবের জন্য কারাবরণ করতে প্রস্তুত তার দর্শনের জন্য লোক উৎসুক, . 
শেষ পর্ধন্ত বিহারের লেফ.টেনাণ্ট গভর্নরের নির্দেশে গান্ধীর বিরুদ্ধে 
মামলা প্রত্যাহার করা হয় এবং তাকে তদন্ত করতে দেয়। সেই তদন্ত 
চলা সময় নীলকুঠির সাহেবরা নানাভাবে বাধা দিতে চেষ্টা করে। 
অবশেষে জুন মাসে সরকার একটি কমিশন গঠন করে এ বিষয়ে তদন্ত 
করার জন্যে । গান্ধীও তার একজন সদস্য নিযুক্ত হন। সেই কমিশন 
অক্টোবর মাসে সর্ববাদীসম্মত এক রিপোর্ট দেয়। সেই রিপোর্ট 
সরকার গ্রহণ করে। চম্পারনের কৃষকদের বহুদিনের এক দুঃখজনক 
অধ্যায়ের পরিসমাপ্তি ঘটে । গান্ধীর কর্মকূশলতা, বুদ্ধিমত্তা, ন্যায় ও 
সত্যনিষ্ঠা, নির্ভাকতা, জনসমর্থন এবং বিহারের তৎকালীন ছোটলাট 
স্যার এডওয়ার্ড গেইটের সুবিচারের প্রতি দৃষ্টিই এ জিনিস সম্ভবপর 
করেছিল। এই প্রথম ভারতবর্ষে গান্ধীর সর্বজনীন কাজে জয়। 
কিন্ত কোন পরিকল্পনা করে তিনি সেখানে যাননি । 

এই কাজের সময় গান্ধী চম্পারনের কৃষকদের দারিদ্র্য ও অশিক্ষা 


১২০ মহাত্মা গান্ধী 
দেখে খুবই ব্যথিত হন । তাই এদের মধ্যে রচনাত্মক কাজ, বিশেষ 
ভাবে শিক্ষা বিস্তারের কাজ আরম্ভ করেন। এ কাজে বিহারের 
বাইরের কর্মীরাই বেশীরভাগ এগিয়ে আসেন । তাদের মধ্যে গ্রীনরহরি 
পারেখ, মহাদেব দেশাই, দেবদাস গান্ধী, অবস্তিকাবাই গোখলে, 
কৃপালানী ও শ্রীশক্কররাও দেওয়ের নাম বিশেষভাবে উল্লেখযোগ্য । 

চল্পারনের কাজ শেষ হতে না হতেই আমেদাবাদের মিল শ্রমিক- 
দের দুরবস্থা ও অজন্মাজনিত গুজরাটের অন্তর্গত খেড়া জিলায় 
কৃষকদের দ্র্গতির খবর আনে । তিনি গুজরাট চলে যান। 


আমেদাবাদ কাপড়ের কলের শ্রমিকদের বেতন কম থাকায় বেতন 


বৃদ্ধি করার দাবী উঠে। মিল মালিকরা বেতন বৃদ্ধি করতে রাজী হয় 
না। এমনকি সালিশের হাতে দেওয়ার প্রস্তাবও অগ্রাহা করে। 
তখন তাদের ধর্মঘট করার উপদেশ দেন গান্ধী। কিন্ত প্রধান সর্ত 
পুরাপুরি অহিংস থাকতে হবে । দাবী পুরণ না হওয়া পর্যন্ত কেউ 
.ফিরে যাবে না এই ছিল সবার প্রতিজ্ঞা । প্রথম প্রথম এই প্রতিজ্ঞা 
রক্ষায় দৃঢ়তা দেখালেও কিছুদিন পরে শ্রমিকদের মধ্যে দেখা 
দিল দুর্বলতা ৷ তাই গান্ধী আরম্ভ করলেন উপবাস । এ উপবাস 
মিল মালিকদের বিরুদ্ধে নয় শ্রমিকদের দুর্বলতা দুর করবার জন্য৷ 
কিন্ত তাদের উপর পড়ল একটা পরোক্ষ চাপ । অতএব এই উপবাসের 
মধ্যে একটা ক্রটী ছিল। যা হোক তিন দিন উপবাসের পর একটা 
আপোষ হয়ে যায়। এর কারণ মিল মালিকদের গান্ধীর প্রতি 
ব্যক্তিগত প্রেম ও শ্রদ্ধা । একে সত্যাগ্রহের জয় বললে ভুল 
করা হবে। শ্রমিকদের স্বার্থে গান্ধীর এই প্রথম কাজ, এবং 
ভারতবর্ষে এই তার প্রথম উপবাস ৷ 

খেড়া জিলায় ১৯১৭ সালে অজন্মা হয়। ওই অঞ্চলে শস্ত 
ফলন স্বাভাবিকের $ অংশের কম হলে খাজনা রেহাই দেওয়া 
নিয়ম । সরকারী হিসাবে ₹ অংশের বেশী ফসল হয়েছে, অতএব 
খাজনা রেহাই দেওয়া যেতে পারে না। কিন্ত বেসরকারী লোকের 

তদস্তান্বযায়ী ফসল 3 অংশেরও কম হয়েছে । সার্ভেন্ট অব ইণ্ডিয়া 
সোসাইটির শ্রীঅমুতলাল ঠক্কর ( ঠক্কর বাপা ) এই তদন্ত পরিচালনা 
করেন। ঠকর বাপার ন্যায় ন্যায়নিষ্ঠ, কঠোরপরিশ্রমী, কর্মকুশল, 
সংযমী ও স্সেহপ্রবণ লোক বিরল। পরিণত বয়সে কাজ করতে 
করতে তিনি আমাদের মধ্য হতে চিরবিদায় গ্রহণ করেছেন। রেখে 
গেছেন মধুর স্মৃতিটুকু। তাঁর সঙ্গে কাজ করবার সৌভাগ্য হয়েছিল 
বলে গর্ব আন্নুভব করি । গান্ধী নিজেও অনেক গ্রাম ঘুরে এই সিদ্ধান্তে 
পৌঁছেন যে ফদল ₹ অংশের কম হয়েছে । বেসরকারী লোকদের 
কথা সরকার গ্রাহ্য করে না । অবশেষে ১৯১৮ সালের ২২শে মার্চ 
গান্ধী জমির খাজনা দেওয়া বন্ধ করার নির্দেশ দেন৷ যদি সাধারণের 
কাছ থেকে আদায় বন্ধ কর! হয় তবে যাদের দেওয়ার সামর্থ্য আছে 
তাদের দেওয়ার নির্দেশ ছিল | কিন্তু সরকার কোন কথাই শুনতে 
প্রস্তুত নন। তাই আরন্ত,করা হল খাজনা বন্ধ রূপ সত্যাগ্রহ- 
আন্দোলন । মাল ক্রোক, অত্যাচার, এমনকি ক্ষেতের ফসল 
পর্যন্ত ক্রোক করা হল। ক্রোক করা ফসল ঘরে তুলে আনবার, 
নির্দেশ দিলেন গান্ধী। নিজের জমির ফসল উঠাবার জন্য (চোর 
হিসাবে শান্তি হল ৷ নির্যাতনের ফলে কৃষকরা অনেক পরিমাণে 
দমে যায়। চার মাস সত্যাগ্রহের পর যখন অবস্থা এরূপ, সরকার 
ঘোষণা করল যে, যারা দিতে সমর্থ তারা যদি স্বেচ্ছায় খাজনা দেয় 
তবে গরীবদের কাছ থেকে আদায় করা হবে না। ইহাই ছিল 
সত্যাগ্রহীদের দাবী । সে হিসাবে তাদের জয় হল বটে। কিন্তু 
আসলে জয় নয় ৷ সত্যাগ্রহীদের মেরুদণ্ড ভেঙে দিয়ে উদারতা দেখাল 
সরকার ৷ এতে সত্যাগ্রহীদের ন্যাষ্যতা স্বীকৃত হল কিন্তু সত্যাগ্রহের 
কাছে সরকার মাথা নত করেনি তাও প্রমাণিত হল । এই ভুয়া 
প্রেপ্টিজ বা সম্মানজ্ঞানই সরকারকে দূরে রাখে জনসাধারণের কাছ 
থেকে । এই কথা ঘোষণার পূর্বে গান্ধী বা অন্য কোন সত্যাগ্রহী ছোট বা 
বড় নেতার সঙ্গে কোন আলোচনা করেনি সরকার ৷ এই আন্দোলনে 

বল্লভভাই প্যাটেল, শঙ্করলাল ব্যাস্কার, ইন্দুলাল যাজ্ঞিক, মহাদেব 
দেশাই ছিলেন গান্ধীর প্রধান সহকর্মী । জুলাইয়ের শেষ ভাগে হয় 
সত্যাগ্রহের অবসান । 

১৯১৮ সাল ৷ তখন প্রথম মহাযুদ্ধ চলছে। এপ্রিল মাসে 
ভাইসরয় একটি কনফারেন্স ডাকলেন দিল্লীতে । উদ্দেশ্য কি ভাবে 
যুদ্ধজয়ের জন্য আরও বেশী প্রচেষ্টা করা যায়। গান্ধী নিমন্ত্রিত হয়ে 
গেলেন। বক্তৃতা দিলেন হিন্দুস্থানীতে। এই প্রথম ভাইসরয়ের 
আহুত কোন সভায় ভারতীয় ভাষায় বন্তৃতা। তিলক, যানি 
বেসাণ্ট ও আলি ভাইদের মত নেতাদের নিমন্ত্রণ দেওয়া উচিত ছিল 
এ কথা বলেন। সভায় তিনি সৈন্য সংগ্রহের প্রস্তাব সমর্থন করেন ৷ 
‘আপনি আচরি ধর্ম পরেরে শিখায়” শ্রীচৈন্যের এই বাণী 
ছিল তার অন্তরের কথা। তাই প্রস্তাব পাশ হওয়ার পর সৈন্য 
সংগ্রহের জন্য প্রচারকার্ধে বেরোন গুজরাটে । তিনি যান, খেড়া 
জিলায়। ভেবেছিলেন এখানে তাদের প্রতি হ্যায় বিচারের জন্য 
সংগ্রাম করেছেন, হয়ত আশানুরূপ সাড়া পাওয়া যাবে । মোটেই তা 
হল শা। সত্যাগ্রহের সময় যারা তাকে সমর্থন করেছিলেন তাদের 
অধিকাংশের কোন সহযোগিতা পেলেন না। অত্যাচারের কথা লোকে 
ভোলেনি। . ইংরেজের হয়ে লড়বার উৎসাহও জনগণের মধ্যে বড় 
একটা ছিল না। অহিংসপন্থী হয়ে কেন সৈন্য বিভাগে ভতি হতে 
বলছেন এ প্রশ্নও তুলল কেউ কেউ । এর পিছনে অহিংসার 
অন্তরালে ভীরুতার প্রশ্রয় । জোর করে নিরন্ত্রীকরণ আর স্বেচ্ছায় 
অহিংসাকে গ্রহণের মধ্যে তফাৎ অনেক । অহিংস অসহযোগ 
আন্দোলনের সময় গান্ধী ভাইসরয়ের কাছে রেজিনাল্ড রেনল্ডসের 
হাত দিয়ে যে চিঠি পাঠান তাতেও ভারতীয়দের অন্ত্রধারণের অধিকার 
দাবী করেন। 

কিন্তু সবচেয়ে আশ্চর্যের কথা হল এই যে, খেড়ায় যুদ্ধে সৈন্য- 
দলভুক্তি অভিযানের সময় লোকজনের বিরূপ মনোভাব এতটা 

হয়েছিল যে, গান্ধী ও বল্লভভাই যাতায়াতের জন্য সব সময় গরুর 
গাড়ীও পেতেন না, এমনকি খাওয়া .দাওয়ার সুবিধাও পেতেন না। 
এই সব অসুবিধা গান্ধীকে দমাতে পারেনি, দৃঢুচিত্তে কাজ করে 
গ্রিয়েছেন। “যদি তোর ডাক শুনে কেউ না আসে, তবে একলা 
চল রে’, কবির এই গানকে জীবনে রূপ দিয়েছেন। এই গানটি ছিল 
তার অতি প্রিয় ৷ তিনি সত্যাশ্রয়ী, নিজের বিবেক অনুযায়ী চলেছেন । 
কখনো ফুলের মালা পেয়েছেন, কখনো বা বিরূপভাবের অভিব্যক্তি । 
ফুলের মালাও তাকে খুব উল্লসিত করেনি, বিরূপভাবও দমাতে 
পারেনি। যুগে যুগে আদর্শনিষ্ঠ ব্যক্তিদের প্রায় সবারই এই জীবন 
ইতিহাস ৷ 

এই অভিযানের অনিয়মে তিনি গুরুতর আমাশয় রোগে আক্রান্ত 
হন। জীবনের আশা প্রায় ছেড়ে দিয়েছিলেন তিনি । ওষুধ ত খান। 
ডাক্তার পুষ্টির জন্য দুধ খাওয়ার কথা বলেন। কিন্তু গরু ও মহিষকে 
ফুকা দিয়ে শেষ ফটা দুধ বের করার মত নিষ্ঠুরতা কলিকাতায় 
হয় বলে তিনি দুধ খাওয়া ছেড়ে দিয়েছেন এ কথা জানান। 
ক্তরবা শুনছিলেন এ সব কথাবার্তা । তিনি তখনি বলেন “তুমি ত 
তবে ছাগলের দ্ধ খেতে পার ।” ডাক্তার বলেন “তাতেই চলবে ৷” 
গান্ধী ছাগলের দ্রধ খেতে রাজী হন। ক্রমে দূর্বলতা কমে আসে। 
এর মধ্যে ১৯১৮ সালের ১১ই নভেম্বর পরাজিত জার্মানীর সহিত যুদ্ধ- 
বিরতি ঘোষণা হয়। অতএব সৈন্য সংগ্রহের অভিযান অনবিশ্যাক 
হয়ে পড়ে। তা সত্বেও শারীরিক দুর্বলতার জন্য ১৯১৮ সালের 
কংগ্রেসে যোগ দিতে পারেননি । ১৯১৫১ ১৬ ও ১৭ এই তিন 
বৎসরের কংশ্রেসেই তিনি যোগ দেন। ১৯১৭ সালের কলিকাতা 
কংগ্রেসে তাকে প্রথম দেখবার সৌভাগ্য হয়। 

সভাপতি য়্যানি বেসাণ্টের চেয়ে লোকমান্য তিলক ও মহাত্মা 
গান্ধীকে লোকে অধিকতর অভ্যর্থনা দেয়। গান্ধী দক্ষিণ আফ্রিকা 
সম্বন্ধে একটি প্রস্তাব উ্থাপন করেন। তা বিতর্কমূলক ছিল 

না। এ সময় পর্যন্ত গান্ধী কংগ্রেসে তেমন সক্রিয় অংশ গ্রহণ 
করেননি । 

যুদ্ধে বৃটেন তথা মিত্র শক্তির: জয় হওয়ার পর গান্ধী আশা 
করেছিলেন যে ভারতবর্ষ স্বায়ত্ত শাসনের অধিকার পাবে । কিন্ত 
“তার বদলে পেল রাউলাট আইন । এই আইনের ফলে ব্যক্তি স্বাধীনতা 
হল খর্ব। বিনা বিচারে আটকের ব্যবস্থা হল। গান্ধী তখনও 
সম্পূর্ণ সুস্থ হননি-_ছুর্বল। তথাপি এই আইন প্রতিরোধ করার 
সংকল্প করলেন ৷ সত্যাগ্রহ সভা গঠন করে আইন অমান্য করা স্থির 
করেন। কংগ্রেসের প্রতি তীর শ্রদ্ধা থাকা সত্বেও সেই প্রতিষ্ঠানের 
মারফতে সত্যাগ্রহ করার কথা ভাবেননি। আর তখন পর্যন্ত কংগ্রেসকে 
নিজ মতে আনবার মত প্রভাবও তীর ছিল না। বোম্বেতে শ্রীমতী 
সরোজিনী নাইডু, ওমর শোভানী, আমেদাবাদে বল্লভভাই প্যাটেল, 
শঙ্করলাল ব্যাঙ্কার, মাদ্রাজে রাজাগোপালাচারি প্রভৃতি হলেন 
আন্দোলনের সমর্থক। বোদ্বেতে প্রথম নিষিদ্ধ গুজরাটা হিন্দ, স্বরাজ 
ছাপিয়ে বিক্রী করা হয়। এই সংস্করণ নিষিদ্ধ নয় এই অজুহাতে 
সরকার কাউকে গ্রেপ্তার করে না। এর পর কক্তরীরঙ্গ আয়েঙ্গার ও 
রাজাগোপালাচারির আমন্ত্রণে মাদ্রাজ যান। রাজাগোপালাচারির 
অতিথি তিনি। কি ভাবে আন্দোলনকে রূপ দেওয়া যায় তা নিয়ে 
বহু আলাপ আলোচনা করে কিছু স্থির করতে পারেননি । গভীর 
চিন্তামগ্র। রাউলাট বিল আইন হিসাবে ছাপা হল। চিন্তা করতে 
করতে ঘুমিয়ে পড়েন । অতি প্রত্যুষে অর্ধনিদ্রিত অবস্থার যেন 
স্বপ্নের মত মনে হল চবিবশ ঘন্টা উপবাস ও সাধারণ হরতাল ঘোষণা 
করে আন্দোলন আরম্ভ করার কথা। মানুষের জীবনে এরূপভাবে 
আলোর আভাস মিলে থাকে । গভীর চিন্তা বা নিদিধ্যাসনের ফল এই ৷ 
বিজ্ঞানীদের জীবনেও এরূপ ঘটে থাকে । সম্প্রতি নোবেল পুরস্কার 
প্রাপ্ত হাঙ্গেরীয় বিজ্ঞানী সেন্ট গিয়রগি তীর নিজের ব্যক্তিগত জীবনের 
অভিজ্ঞতার কথা লিখতে গিয়েও এ কথার সত্যতা সম্বন্ধে সাক্ষ্য 

দিয়েছেন। বহু চিন্তা করে জাগ্রত অবস্থায় যে সমস্তার সমাধান 
তিনি করতে পারেননি চিন্তা করতে করতে ঘুমিয়ে পড়ার "পর ঘুম 
ভাঙবার অল্প পূর্বে বা তার সাথে সাথেই হঠাৎ আলো দেখতে 
পেয়েছেন অর্থাৎ সমস্যার সমাধান খুঁজে পেয়েছেন। একেই গান্ধী 
বলেছেন “অন্তর দেবতার আওয়াজ' ৷ সাধক সে আওয়াজ শুনতে 
পান--সে সাধনা যে ক্ষেত্রেই হোক না কেন। রাজাগোপালাচারি। 
এই উপবাস ও হরতালের প্রস্তাব সমর্থন করেন । 

প্রথম ৩০শে মার্চ, পরে ৬ই এপ্রিল সারা ভারতব্যাপী উপবাস ও 
হরতালের সিদ্ধান্ত হয় । যদিও খুব অল্প দিনের নোটিশেই হরতালের 
ঘোষণা হয়, তথাপি সারা ভারতবর্ষে একটা বিপুল সাড়া পড়ে যায়। 
শহর, গ্রাম সর্বত্রই হরতাল পালিত হয় । কলিকাতা শহরে হরতালের 
পর সন্ধ্যায় এক লক্ষ লোকের সভা হয়। গান্ধী নিজেও এতটা 
সাফল্য আশা করেননি । অভূতপূর্ব জাগরণ দেখা গেল আসমুদ্র 
হিমাচল । | 

দিল্লীতে হরতাল হয় ৩০শে মার্চ_ন্বামী শ্রদ্ধানন্দ ও হাকিম 
আজমল খাঁর নেতৃত্বে । দিল্লীতে তখন হিন্দু মুসলমানের একতা এতটা 
যে স্বামী শ্রদ্ধানন্দ আমন্ত্রিত হয়ে জুম্মা মসজিদে গিয়ে বক্তৃতা দেন। 
সাময়িক উন্মাদনা ও ভাবাবেগের বলেই এসব হয়েছিল । নইলে পরে 
অনুস্থ স্বামী শ্রদ্ধানন্দকে একজন দর্শনিপ্রার্থী ভান করা মুসলমানের 
গুলিতে প্রাণ দিতে হত না। দিল্লীতে ৩০শে মার্চ তারিখের মিছিলে 
সরকার গুলী চালনা করে। কয়েকজন মারা যায় ও আহত হয়। 
গান্ধীর দিল্লী যাওয়ার আহ্বান আসে । ৬ই এপ্রিলের পর যাবেন 
বলে জানান। সেদিন তিনি ছিলেন বোম্বেতে । সেখানে হরতাল 
খুব ভালভাবে পালিত হয় । নিষিদ্ধ পুস্তক ( হিন্দ, স্বরাজ ) বিক্রী 
করা হয়। খুব উৎনাহ সহকারে লোকে তা খরিদ করে। এমনকি 
যার পকেটে যা পয়সা ছিল তা দিয়ে দেয় । তখন তিনি লবণ আইন 
অমান্যের কথাও ভাবেন । পরের দিন সকাল বেলা স্বদেশী ও হিন্দু 


১২৬ মহাত্মা গান্ধী 


মুসলমানের এক্য ব্রত গ্রহণ সম্বন্ধে এক সভা ভাকেন। তাতে কিন্তু 
পুর্বদিনের উৎসাহ পরিলক্ষিত হয় না। খুব কম লোকই যোগ দেয়। 
এ কথা স্পষ্ট হয় যে, লোকজন হুজুগ ও উত্তেজনা প্রিয় যতটা, গঠনমূলক 
- কাজ প্রিয় ততটা নয়। ভারতীয় চরিত্রের এটা মত্ত বড় দোষ । আজও 
ভারতীয় জীবনে তা পরিস্ফুট। 

৭ই এপ্রিল গান্ধী বোম্বে হতে দিল্লী ও পাঞ্জাবের দিকে রওনা 
হন। ৮ তারিখে পালিওয়াল স্টেশনে তাকে গ্রেপ্তার করে বোম্বেতে 
এনে ছেড়ে দেওয়া হয়। তার গ্রেপ্তারের সংবাদ ছড়িয়ে পড়ায় 
আমেদাবাদ, ভিরমগাম প্রভৃতি স্থানে জনসাধারণ শোচনীয় হিংসাত্মক 
কার্য করে। গান্ধী বোম্বে হতে আমেদাবাদ যান। তার প্রচেষ্টায় 
আমেদাবাদ শান্ত হয় এবং সামরিক আইন প্রত্যাহ্ৃত হয় । আমেদীবাদ 
তার কর্মক্ষেত্র। এখানে হিংসাত্মক কার্য অনুষ্ঠিত হওয়ায় তিনি খুবই 
ব্যথিত হন। কিন্ত তাকে এভাবে গ্রেপ্তার করা মোটেই ঠিক হয়নি। 
অপর দিকে সরকার অবিবেচনার পরিচয় দিলেও জনগণের কার্য 
কোন প্রকারেই সমর্থনযোগ্য নয় । তা তিনি করেননি । অশান্তির 
পর আমেদাবাদের কতৃপক্ষ গান্ধীকে সভা করতে দিয়ে স্ববিবেচনার 
কাজই করেছিলেন। যদি ভারতবর্ষের সব স্থানের কর্তৃপক্ষ এরূপভাবে 
কাজ করতেন তা হলে অনেক অপ্রীতিকর ঘটনাই হয়ত ঘটত না | 

পাঞ্জাবে ঘটনাপ্রবাহ দ্রুত খারাপ হতে থাকে । ১০ই এপ্রিল 
হঠাৎ অমৃতসরে ডাঃ সত্যপাল ও ডাঃ সৈফুদ্দিন কিচলুকে গ্রেপ্তার করে 
নিয়ে যায়। জনতা প্রতিবাদ মিছিল করে। পুলিশ তার উপর 
গুলি চালায়। জনতাও ক্ষিপ্ত হয়ে পরে হিংসাত্মক কার্য করে। 
কয়েকজন ইউরোগীয়কে হত্যা করে এবং ব্যাঙ্ক জালানো ও লুঠ হয়। 
একজন ইংরেজ মহিলা মিশনারী ডাক্তারকে মারধর করা হয় । অবশ্য 
ভারতীয়রাই তাকে রক্ষা করে নিয়ে সেবাশুশ্রাধা করে । ফলে ১১ই 
এপ্রিল জেনারেল ভায়ার অমৃতসরের কতৃত্ব গ্রহণ করেন, যদিও 
বিধিবদ্ধ ভাবে সামরিক আইন জারী হয়নি। তিনি সভা সমিতি 


ভারতে প্রত্যাবর্তন ও অসহযোগ আন্দোলনের পূর্ব পর্যন্ত ১২৭ 


নিষিদ্ধ করেন । কিন্তু সে ঘোষণা ভাল ভাবে প্রচারিত হয় না। ১৩ই 
এপ্রিল বৈশাখী মেলা । সেই উপলক্ষ্যে জালিয়ানওয়ালাবাগ নামক 
একটি ঘেরাও স্থানে কয়েক হাজার লোক১সমবেত হয়। তার মধ্যে 
ছোট ছেলেও ছিল। সংবাদ পেয়ে জেনারেল ডায়ার সৈন্য নিয়ে 
সেখানে রওনা হন। সঙ্গে মেশিনগান যুক্ত সীজোয়া গাড়ীও 
ছিল। কিন্ত বাগের সরু রাস্তা দিয়ে সাজোয়া গাড়ী বাগের 
ভিতরে নিয়ে যাওয়া সম্ভবপর হয়নি। বাগে ঢুকেই লোকদের 
চলে যাওয়ার কোন নির্দেশ না দিয়ে গুলি করার নির্দেশ দেন। 
গুলি নিঃশেষিত হওয়া পর্যন্ত গুলি চলে। জেনারেলের মতে 
চার-পাঁচ শত হত ও দেড় হাজারের মত. আহত হয়-_ অৰ্থাৎ 
হতাহতের সংখ্যা প্রায় দুই হাজার। বেসরকারী হিসাব মতে 
হ্যা আরো বেশী । আহতদের শু্রযা ত দূরের কথা, এক ফোটা 
জল দেওয়ার ব্যবস্থাও করেনি। সান্ধ্য আইন জারী করে সেখানে 
কারো যাওয়ার পথও রুদ্ধ করে দেয়। 
এরূপ নৃশংস হত্যাকাণ্ড ও নির্মম আচরণ ভারতে ইংরেজ রাজত্বের 
ইতিহাসে এক কলম্কময় অধ্যায়। কিন্তু এখানেই তার পরিসমাপ্তি 
ঘটেনি। আরো বর্বর কার্য অনুষ্টিত হয়। যে রাস্তায় ইংরেজ মহিলা 
ডাক্তারটি জনতার হাতে প্রহ্ৃত হন সেই রাস্তা দিয়ে কাউকে যেতে 
হলে পেটে হামাগুড়ি দিয়ে যেতে হত। পাঞ্জাবের দারুন গরমে প্রতিদিন 
ষোল মাইল হেঁটে ছাত্রদের হাজিরা দিতে হত। প্রকাশ্য রাস্তায় 
লোকদের বেত মারার ব্যবস্থা হয়। গুজরানওয়ালায় ত এরোপ্লেন 
হতে বোমা বর্ষণ করা হয় ও মেসিনগান চালানো হয়। সামরিক 
আদালতে বিচার প্রহসন করে বর্বরোচিত দণ্ড দেওয়া হয়। স্যার 
মাইকেল ও’ ডায়ার তখন পাঞ্জাবের ছোটলাট। তিনি জেনারেল 
ডায়ারের এই নিষ্ঠুর আচরণ সমর্থন করেন। মনে হয় এরা ছুজনে 
চেয়েছিলেন পাঞ্জাবের জনগণকে একটা শিক্ষা দিতে । জেনারেল 
ভায়ার ত এরূপ কাজের জন্য মোটেই অনুতপ্ত হননি বরং এজন্য 


১২৮ মহাত্রা গান্ধী 


গর্ববোধ করেছেন। চিরকাল ক্ষমতামদমত্ত শাসকের এই আচরণ । 
কিন্তু এই ঘটনা ভারতে ইংরেজ রাজত্বের অবসানের বীজ বপন করে । 
অবশ্য সামরিক আইনের কুড়াকড়িতে প্রথম দিকটা পাঞ্জাবের খবর 
খুব কমই ভারতের অন্য প্রদেশে যাচ্ছিল। ক্রমে যেতে আরম্ভ হয় 
এবং ভারত-আত্মা উদ্বেলিত হয়ে উঠে। ৬ই এপ্রিল হতে ১৩ই 
এপ্রিল পর্যন্ত ‘জাতীয় সপ্তাহ’ বলে অভিহিত হল এবং স্বাধীনতালাভের 
পূৰ্ব পর্যন্ত এই সপ্তাহ সেভাবে প্ৰতিপালিত হত৷ 

সরকারের অমানুষিক অত্যাচার সত্বেও জনগণের হিংসাত্মক 
কাজের জন্য গান্ধী খুব ব্যথিত হন, এবং ১৪ই এপ্রিল ইতে তিন দিন 
উপবাস করেন। জনগণকে সত্যাগ্রহের আহ্বান দেওয়া হিমালয়ের 
মত সুউচ্চ ভুল বলে ঘোষণা করেন । নিজের ভুল এভাবে স্বীকার 
করার শক্তি শুধু মহান লোকদেরই থাকে। তাই গান্ধী মহাত্মা । 
অবশ্য এজন্য বেশ কিছু লোক তার উপর অসন্তষ্ইও হন । 

পাঞ্জাবের এই অত্যাচারের প্রতিবাদে গান্ধী ১৯১৫ সালে প্রাপ্ত 
কাইজার-ঈ-হিন্দ, মেডাল ফেরত দেন। কবি রবীন্দরনাথও নাইট বা 
স্যার উপাধি ত্যাগ করেন । কবির এ কাজ মানবাত্মার প্রতিবাদ । একে 
মত্ত বড় ব্যক্তিগত সত্যাগ্রহও বলা যেতে পারে । পাঞ্জাবের ঘটনাসমূহ 
যখন অনেকটা প্রকাশিত হল তখন সরকারও লর্ড হাণ্টারের নেতৃত্বে 
এ বিষয়ে তদন্ত করার জন্য একটি কমিটা গঠন করলেন । মিঃ এগুজ 
গেলেন পাঞ্জাবে । তার কাছ থেকে গান্ধী হৃদয়বিদারক বিবরণসমূহ 
পেতে লাগলেন । মালব্যজী, মতিলালজী এবং স্বামী শরদ্ধানন্দ যান 
সেখানে । মালব্যজী গান্ধীকে তার করেন যাওয়ার জন্য ॥ সমস্ত 
অন্তরের গভীর বেদনা সত্বেও ভাইসরয়ের অনুমতি না পাওয়া পর্যন্ত 
যেতে চাননি। পুনরায় এই সমর সত্যাগ্রহ করে হিংসাত্মক কার্য 
অনুষ্ঠানের ঝুকি নেওয়া তিনি সঙ্গত মনে করেননি । সত্যাগ্রহীর 
পক্ষে এরূপ সংযম শক্তির লক্ষণ। অবশেষে অক্টোবর মাসে অর্থাৎ 
জালিয়ানওয়ালাবাগ হত্যাকাণ্ডের ছয় মাস পরে তিনি অনুমতি পান 


ভারতে প্রত্যাবর্তন ও অসহযোগ আন্দোলনের পূৰ্ব পর্য ১২৯ 


এবং পাঞ্জাবে যান। পাঞ্জাবের লোক তাকে পেয়ে আনন্দে আত্মহারা । 
লাহোর স্টেশনে অগণিত জনতা উপস্থিত হয় তাকে দেখবার জন্য ৷ 
মালব্যজী, মতিলালজী, স্বামী শ্রদ্ধানন্দ ও পাঞ্জাবের জেলের বাইরের 
স্থানীয় নেতৃবর্গের সহায়তায় গান্ধী সত্যানুসন্ধানের কাজে লেগে যান । 
জেলে আটক পাঞ্জাবের নেতৃবর্গকে হাণ্টার কমিটার সামনে সমস্ত তথ্য 
উপস্থিত করার সুযোগ দেওয়া হয় না। মুখ্যতঃ এই কারণে গান্ধী 
ও অন্যান্য নেতারা হাণ্টার কমিটী বয়কট করা স্থির করেন। কংগ্রেসের 
তরফ হতে একটি তদন্ত কমিটা গঠিত হয়। পণ্ডিত মতিলাল, 
দেশবন্ধু দাশ, আববাস তায়েবজী, মুকুন্দ রাম জয়াকর ও গান্ধী এই 
কমিটার সভ্য হন। শ্রীসন্তানম্‌ হন সেক্রেটারী ৷ কিন্তু কমিটার 
কাজের প্রধান দায়িত্ব পড়ে গান্ধীর উপর ৷ কমিটার কাজ বিভিন্ন 
সভ্যের উপর ভাগ করে দেওয়া হয়। অধিক সংখ্যক স্থানে তদন্ত 
করতে যান গান্ধী । ফলে পাঞ্জাবের গ্রাম এবং পাঞ্জাবের লোককে 
খুব ঘনিষ্ঠভাবে দেখবার সুযোগ হয় তার। পাঞ্জাবের মেয়েদের 
সঙ্গে পরিচয়ও হয় । তারা এসে তাকে বহুপরিমাণে হাতে কাটা সুতা 
উপহার দেন। তিনি বুঝতে পারেন যে পাঞ্জাব খাদি উৎপাদনের 
ভাল ক্ষেত্র। তদন্ত কমিটার রিপোর্টের মুসবিদাও করেন গান্ধী । 
তা সর্বসম্মতিক্রমে গৃহীত হয়। এই রিপোষ্ট গান্ধীর কর্মকুশলতা, 
বুদ্ধিমত্তা ও ন্যায়নিষ্ঠার পরিচায়ক । কংগ্রেস পাঞ্জাব তদন্ত 
কমিটার রিপোর্ট আধুনিক ভারতের রাজনৈতিক ইতিহাসের ছাত্রদের 
অবশ্যপঠনীয় । হাণ্টার কমিটার রিপোর্ট সরকারী অপকার্ধকে 
চুণকাম করার চেষ্টা করে তবু জেনারেল ডায়ারকে কার্য হতে অবসর 
গ্রহণ করানোর সুপারিশ করে। হাণ্টার কমিটার অধিকাংশ সভ্য 
ছিলেন ইংরেজ । যে কয় জন ভারতীয় সভ্য ছিলেন তারাও চুণকাম 
করা রিপোর্টের সহিত একমত ছিলেন না। এ রিপোর্ট ইংরেজ সভ্যদের 
রিপোর্ট । সরকার তা গ্রহণ করে । কিন্তু একদল গোঁড়া সাম্রাজ্যবাদী 
ইংরেজ তাতেও অসস্তষ্ট হয়ে বিলাতে ও ভারতবর্ষে জেনারেলকে 


৯ 

পুরস্কার স্বরূপ দেওয়ার জন্য অর্থ সংগ্রহ করে । বিলাতে মনিং পোস্ট 
কাগজ ও ভারতে স্টেটস্ম্যান কাগজ এ কাজে বড় ভূমিকা গ্রহণ করে । 
সংগৃহীত কুড়ি হাজার পাউণ্ড ও একখানি তরবারি তাকে দেওয়া হয় । 
এতে ভারতবাসীর ক্ষোভের মাত্রা আরও বৃদ্ধি পার । এর পূর্বে ভারত 
সরকার একটি আইন করে পাঞ্জাবের তৎকালীন সংশ্লিষ্ট কর্মচারীদের 
বিরুদ্ধে শাস্তিমূলক ব্যবস্থার জন্য আদালতে যাওয়া বদ্ধ করে 
দেয়। তৎকালীন সেক্রেটারী অব স্টেট মিঃ মণ্টেগুও এ বিষয়ে 
হস্তক্ষেপ করতে অস্বীকার করেন । 

কংগ্রেস নেতৃবর্গ জালিয়ানওয়ালাবাগ স্মৃতিরক্ষা কমিটা গঠন 
করেন। পণ্ডিত মালব্য ও গান্ধী এই দুই ভিক্ষুকশিরোমণি ছিলেন 
কমিটার সভ্য । পাঁচ লাখ টাকা সংগৃহীত হয়ে ব্যাঙ্কে জমা থাকে । 
কিন্তু গান্ধীর জীবিতকালে স্মৃতিরক্ষার কোন কাজ হয়নি বিভিন্ন 
সম্প্রদায়ের মধ্যে একতার অভাবে । খুবই দুঃখের কথা । 

যখন পাঞ্জাবে সরকারী নির্যাতন চলছিল নগ্নভাবে, তখন বোনে 
ক্রনিকেল পত্রিকার সম্পাদক ছিলেন বি, জি, হনিমান। তিনি 
শক্তিমান লেখক এবং লেখনী ধারণ করেছিলেন সরকারী অন্যায়ের 
বিরুদ্ধে । তাই সরকার তাকে হঠাৎ ভারত হতে নির্বাসন দের । যদিও 
তিনি কখনো অরাজকতা পছন্দ করেননি বা তার প্রতি ইঙ্জিতেও 
সমর্থন জানাননি । ভারত সরকারের এরূপ আচরণ অরাজকতারই: 
সামিল এবং কখনো সমর্থনযোগ্য নয়। মিঃ হনিমান “আমৃতসর ও 
ভারতের প্রতি আমাদের কর্তব্য নামে ইংরেজীতে একখানা সুন্দর 
পুস্তক লেখেন। তিনি অপসারিত হওয়ার পর বোম্বে ক্রনিকেলের 
পরিচালক মণ্ডলীর তরফ থেকে ওমর শোভানী ও শঙ্করলাল 
ব্যাঙ্কার গান্ধীকে সম্পাদনার ভার নিতে অনুরোধ করেন। গান্ধী 
ইতস্ততঃ করেছিলেন কিন্তু সরকার ক্রনিকেল প্রকাশ বন্ধ করে 
দেওয়ায় সে কাজের ভার নেওয়ার প্রশ্ন আর উঠল না। তখন 
শোভানী ও ব্যাঙ্কার ইয়ং ইণ্ডিয়া (নবীনভারত ) নামক ইংরেজী 

সাপ্তাহিক পরিচালনা করতেন । তার সম্পাদকত্ব নিতে অন্ুরুদ্ধ হয়ে 
স্বীকৃত হলেন গান্ধী । প্রথম উহা সাপ্তাহিক হতে দ্বিসাপ্তাহিকে পরিণত 
হয়। বোস্বে ক্রনিকেল প্রকাশের অনুমতি লাভের পর পুনরায় উহা 
সাপ্তাহিকে পরিণত হয়। কিন্তু ইংরেজী কাগজের মারফতে সত্যাগ্রহের 
ব্যাপারে জনশিক্ষার কাজ আয়াসসাধ্য নয় মনে করে উপরোক্ত 
মালিকদের গুজরাটা মাসিক কাগজ নবজীবনকে সাপ্তাহিকে পরিণত 
করে তার সম্পাদকত্বও গ্রহণ করেন গান্ধী । মাসিক নবজীবনের 
সম্পাদক শ্রীইন্দ্ূলাল যাজ্ঞিক গান্ধীর সহায়ক হন। এই দ্ইখানা 
কাগজ কিছুদিন পরে আমেদাবাদের নিজস্ব প্রেস হতে প্রকাশিত হয় । 
কাগজে কোন বিজ্ঞাপন গ্রহণ করা হত ন! ৷ কাগজের স্বাধীনতা বজায় 
রাখার জন্য এর চেয়ে ভাল নিয়ম আর কিছু হতে পারে না। কাগজ 
দ্বখানা গান্ধীর চিন্তাধারা প্রকাশের উৎকৃষ্ট বাহন হয়ে উঠল। 
অসহযোগ আন্দোলন প্রবর্তন ও পরিচালনায় এই ছুই কাগজের দান 
আসামান্য। অসহযোগ আন্দোলনের সময় অধিকাংশ কর্মী নির্দেশের 
জন্য এই কাগজের দিকে তাকিয়ে থাকত। দ্ুখানা কাগজই বহুল 
প্রচারিত হয়। অবশ্য নবজীবনের প্রচার সংখ্যা ছিল অধিক। 
একটু অপ্রাসঙ্গিক হলেও এখানে বলছি যে, গান্ধী ইংরেজী লিখতেন 
ভাল, কিন্তু তার গুজরাটা ছিল আরো! ভাল-_সহজ সরল ও প্রাঞ্জল । 
তাকে একজন উচুদরের গুজরাটা সাহিত্যিক বলা চলে । ৭ই অক্টোবর 
১৯১৯ প্রথম গান্ধীর সম্পাদনায় নবজীবন প্রকাশিত হয়, আর তার 
পরের দিন বেরোয় ইয়ং ইণ্ডিয়া । 

রাউলাট আইন ও পাঞ্জাবের ঘটনা সমূহ যেমন গান্ধীর মনকে 
আলোড়িত করে, যুদ্ধশেষের পর খিলাফৎ সমস্থাও তেমনি গভীর 
রেখাপাত করে তার মনের উপর ৷ যুদ্ধে তুরস্ক ছিল ইংরেজের 
বিরুদ্ধে। তথাপি ভারতীয় মুসলমানরা ইংরেজ সরকারের প্রতিশ্রুতির 
উপর নির্ভর করে তাদের স্বধর্মীদের বিরুদ্ধে লড়াই করেছিল। 
সে প্রতিশ্রুতি ছিল এই যে, যুদ্ধ শেষ হওয়ার পর তুরস্কের সম্রাট 


১৩২ মহাত্র! গান্ধী 


খলিফার ক্ষমতা খর্ব করা হবে না। কিন্ত যুদ্ধ শেষে শান্তি প্রস্তাবে 
সে প্রতিশ্রুতি রক্ষিত হয়নি। মুসলমানরা এ কাজকে তাদের 
ধর্মের উপর আঘাত বলে মনে করে। তাই তারা খলিফার 
ক্ষমতা যাতে খর্ব না হয় সেজন্য আন্দোলন আরম্ভ করে। 
এই আন্দোলন খিলাফৎ আন্দোলন নামে পরিচিত। মৌলানা 
মহম্মদ আলী, সৌকত আলী, আবুল কালাম আজাদ, হাকিম 
আজমল খান প্রভৃতি ছিলেন এই আন্দোলনের প্রধান নেতা । 
গান্ধী এই আন্দোলনের প্রতি তার পূর্ণ সমর্থন জানান । ভারতবর্ষে 
হিন্দু মুসলমান পাশাপাশি বাস করে_একে অন্যের প্রতিবেশী । 
প্রতিবেশীর মনে আঘাত লাগলে তাও উপশম করার চেষ্টা করা 
কর্তব্য । তাতে ছুয়ের মিলনও সুদৃঢ় হয়। অতএব কর্তব্য- 
বুদ্ধিতে এবং হিন্দু মুসলমানের একতার জন্য গান্ধী যোগ দেন 
খিলাফত আন্দোলনে । ১৯১৯ সালের নভেম্বর মাসে দিল্লীতে খিলাফৎ 
আন্দোলনের নেতৃবৃন্দের এক সভায় তিনি প্রথম অসহযোগের কথা 
উল্লেখ করেন। যদি শেষ পর্যন্ত বৃটিশ সরকার প্রতিশ্রুতি রক্ষা না-ই 
করে তবে মুসলমানদের অসহযোগ করার অধিকার আছে-_এ কথা 
তিনি স্পষ্টভাবে ঘোষণা করেন । এই সময় মুসলমানরাও হিন্দুদের 
মনে আঘাত না দেওয়ার জন্য গোহত্যা বন্ধ করার প্রস্তাব করে। 
কিন্তু গান্ধী চান বিনা সর্তে খিলাফৎ আন্দোলন সমর্থন করতে । এই 
আন্দোলনের সঙ্গে গোহত্যা বন্ধের প্রস্তাব যুক্ত করা একটা লেনদেনের 
ব্যাপার হয়ে দাড়ায়। তা মোটেই উচ্চ আদর্শের মাপকাঠিতে যুক্তিযুক্ত 
ণয়। এরূপ আদর্শই চিরদিন গান্ধীকে অনুপ্রাণিত করেছে। 

এই সময় বৃটিশ সরকার ভারতবর্ষের শাসন সংস্কার ঘোষণা করে । 
প্রদেশে দ্বৈতশাসন ব্যবস্থার প্রস্তাব হয়। জনপ্রতিনিধিদের উপর 
কোন কোন বিভাগের কর্তৃত্ব থাকবে। কেন্দ্রে কোন প্রকারের 
পরিবর্তনের প্রস্তাব হয় না। এই প্রস্তাব মন্টেগু-চেমসফোর্ড সংস্কার বা 
মণ্টফোর্ড পরিকল্পনা নামে পরিচিত। মন্টেড ছিলেন তখন বৃটিশ 

সরকারের ভারতের জন্য সেক্রেটারী অব স্টেট, আর লর্ড চেমসফোর্ড 
ভারতের ভাইসরর়। গান্ধীর মনঃপূত হয়নি এই প্রস্তাব, তথাপি 
তাকে সরাসরি অগ্রাহ্য করা তার মত ছিল না। যতটা অধিকার 
পাওয়া যায় তা নেওয়া ও কার্যকর করে আরো অধিকার পাওয়ার জন্য 
চেষ্টা করাই ছিল তার মত। অপর দিকে, তিলক, পণ্ডিত মতিলাল 
ও চিত্তরঞ্রন দাশের মত ছিল প্রস্তাবকে সরাসরি অগ্রাহ্য করা। এর 
কিছুদিন পরেই হয় অমৃতসর কংগ্রেস (ডিসেম্বর, ১৯১৯)। পণ্ডিত 
মতিলাল সভাপতি এবং স্বামী শ্রদ্ধানন্দ অভ্যর্থনা সমিতির সভাপতি । 
সেখানে মন্টফোর্ড পরিকল্পনা নিয়ে দুই মতের বিরোধ বেশ প্রকট হয়ে 
পড়ে। এক দিকে গান্ধী, মালব্য ও জিন্না; অপর দিকে তিলক, 
বিপিনচন্দ্র পাল ও দাশ । 

এইবারকার কংগ্রেসেই গান্ধীর প্রথম সক্রিয় অংশ গ্রহণ । যদিও 
এর পূর্বে ১৯১৫, ১৯১৬ ও ১৯১৭ এই তিন বৎসর কংগ্রেসে যোগদান 
করেন তথাপি সক্রিয় অংশ গ্রহণ করেননি । শারীরিক অসুস্থতার 
জন্য ১৯১৮ সালের কংগ্রেসে যেতে পারেননি । তিলকও তখন 
ইংলণ্ডে। প্রথম কংগ্রেসে সক্রিয় অংশ গ্রহণ করার সঙ্গে সঙ্গেই 
বিশিষ্ট নেতৃবর্গ, বিশেষ করে তিলকের সঙ্গে প্রকাশ্য বিরোধিতায় 
অবতীর্ণ হতে তিনি ইত্ততঃ করেন । তিলকের প্রতি গান্ধীর গভীর 
শ্রদ্ধা। কিন্তু ভার মত গ্রহণে অপারগ ৷ অথচ প্রকাশ্য বিরোধিতার 
ফল খারাপও হতে পারে । অতএব এ অবস্থায় কি কর্তব্য তাই 
হল বিবেচ্য ৷ সোজা কথায় গান্ধীর সামনে উপস্থিত কর্তব্যের 
দ্ন্ব। একবার মনে হল কংগ্রেস অধিবেশনে অনুপস্থিত থাকার 
কথা । তা প্রকাশও করলেন । সে কথা কারও মনঃপুত হল শা! । 
মূল প্রস্তাব উপস্থিত করেন দাশ । গান্ধী যথারীতি সংশোধনী পেশ 
করে বক্তৃতা করেন। তিনি বিশেষভাবে তিলকের নিকট আবেদন 
করেন “অবশেষে ভগবদৃগীতার লেখকের নিকট সহযোগিতার হস্ত 
প্রসারিত করার জন্য আবেদন করছি'। গান্ধী তখনো বৃটিশ 

সরকারের উপর ভরসা হারাননি। হান্টার কমিটার রিপোর্ট বা 
কংগ্রেস তদন্ত কমিটার রিপোর্টও বেরোয়নি। খিলাফৎ সমস্তারও 
চূড়ান্ত সিদ্ধান্ত হয়নি__যদিও খুব ক্ষীণ আশা ছিল। যাতে একটা 
আপোষ হয় এবং সর্ববাদীসম্মত প্রস্তাব গৃহীত হয় তার জন্য মালব্যজী 
খুব চিত্তিত।  শ্রীজয়রামদাস গান্ধীর প্রস্তাবিত শাসন সংস্কারকে 
কার্যকর করার সংশোধনীর কিছুটা বদল করে ভাকে দেখান। 
তিনি পছন্দ করেন এবং তার মনে হয় তা উভয় পক্ষেরই সমর্থন 
লাভ করবে। তিনি এ কথা মালব্যজীকে বলেন। তারপর এই 
ং₹শোধনী তিলককে দেখানো হয়। তার আপত্তি নেই, অবশ্য 
দাশ সমর্থন করলে । দাশ সংশোধনী দেখে বিপিন পালের দিকে 
তাকান। এই অবস্থা দেখে মালব্য ধরলেন দাশের আপত্তি নেই । 
আপস হয়েছে বলে তিনি ঘোষণা করেন। সঙ্গে সঙ্গেই কংগ্রেস 
প্রতিনিধি ও দর্শকদের মধ্যে বিপুল আনন্দের উচ্ছ্বাস হয়। উভয় 
পক্ষের উদারতা ও মহানুভবতার জন্যই তা সম্ভবপর হয়েছিল । 
জাতির এই সংকটময় সময়ে একতার প্রয়োজন ছিল সর্বাধিক তা 
উভয় মতাবলব্বীই উপলব্ধি করেছিলেন। গান্ধীও শাসন সংস্কার 
নৈরাশ্যজনক" এই কথা বাদ দেওয়ার সংশোধনী উঠিয়ে নেন; তিলক, 
দাশও শাসন সংস্কারকে কার্যকরী করার কথা মেনে নেন। গান্ধী 
চিরদিনই সহযোগিতার পক্ষপাতী, নিতান্ত অসম্ভব হলেই 
অসহযোগিতা । এই নীতির জয় হল। ভারতে প্রত্যাবর্তনের 
পাঁচ বৎসরের মধ্যেই গান্ধী কংগ্রেসের প্রথম শ্রেণীর নেতাদের একজন 
বলে গণ্য হলেন। 
এই কংগ্রেসে পাঞ্জাবে সরকারী দমননীতির নিন্দাস্থচক প্রস্তাব 
গৃহীত হয়। গান্ধী জনগণের হিংসাত্মক কাজেরও নিন্দাসচক এক 
প্রভাব উত্থাপন করেন। এই শেষোক্ত প্রস্তাব সম্বন্ধে তিলকের 
সঙ্গে তার যে কথাবার্তা হয় তা তার মুখে শুনবার সৌভাগ্য হয়েছিল । 
তিলক গান্ধীকে বলেন “আমি মকেলের মামলা হাতে নিয়েছি, কি করে 

এ প্রস্তাব উত্থাপন করতে পারি !! উত্তরে গান্ধী বলেন “দোষী জেনে 
মকেলকে সমর্থন করা উকিলের কর্তব্য নয়, তার কর্তব্য হচ্ছে যাতে 
বিচারক সত্য উপলব্ধি করতে পারেন সেভাবে কাজ করা” । এই 
যুক্তির সারবত্তা মেনে তিলক গান্ধী-প্রস্তাবের বিরোধিতা না করা স্থির 
করেন এবং তাও গৃহীত হয়। তিলকও ছিলেন গান্ধীর ন্যায় ধর্মপ্রাণ 
এবং ভারতীয় কৃষ্টির অমৃতধারায় সিঞ্চিত। ব্যক্তিগত স্বার্থবুদ্ধি 
ছিল না মোটেই তার মধ্যে । তাই গান্ধীর ভরসা ছিল তার উপর 
পুরাপুরি । অমৃতসর কংগ্রেসের মাত্র কয়েক মাস পরে ১৯২০ সালের 
১লা আগস্ট তিলকের মৃত্যু সংবাদ শোনা মাত্রই গান্ধী বলে উঠেন 
“আমার সবচেয়ে বড় ভরসাস্থল চলে গেল' । 

কংগ্রেসের গঠনতন্ত্র পরিবর্তনের এক প্রস্তাবও হয় এই কংগ্রেসে । 
কংগ্রেসের নিয়মাবলী পুরানো ছিল। পরিবতিত অবস্থায় তার দ্বারা 
কার্য পরিচালনা সম্ভবপর ছিল না৷ তাই গান্ধী, তিলকের মনোনীত 
নরসিংহ চিন্তামণি কেলকার ও দাশের মনোনীত ইন্দুভূষণ সেন এই 
তিনজনকে নিয়ে নূতন গঠনতন্ত্রের খসড়া প্রণয়নের একটি কমিটা 
গঠিত হয় ॥ অবশ্য কমিটার কাজের ভার পড়ে মুখ্যতঃ গান্ধীর উপর ৷ 
তিনি মুশাবিদা করেন, চিঠিপত্রের মারফতে তিন জনের এক্যমত হয় । 
এই গঠনতন্ত্র গান্ধীর রচনাত্মক প্রতিভার সুস্পষ্ট পরিচায়ক ৷ ৯৯২০ 
সালের নাগপুর কংগ্রেসে তা গৃহীত হয়। যথাস্থানে এ বিষয়ে 
আলোচনা করব ৷ 

অমৃতসরে গান্ধী সরকারের প্রতি সহযোগিতার হস্ত প্রসারিত 
করার পক্ষে ছিলেন। কিন্তু ১৯২০ সালে সহযোগী গান্ধী হয়ে উঠলেন 
অসহযোগ মন্ত্রের উদগাতা। ইংরেজ সরকারের সুবিচারে আস্থা 
হারিয়ে ফেললেন । পাঞ্জাব অত্যাচার ও খিলাফৎ অন্যায়ের কোন 
ন্যায়সঙ্গত প্রতিকার বৃটিশ সরকার করবে এ আশ! তার আর রইল 
না। গান্ধী অনন্ঠোপায় হয়ে অসহযোগ করার পরামর্শ দেন। খিলাফৎ 
কনফারেন্স সেরূপ প্রস্তাব গ্রহণ করে। তারপর গুজরাট প্রাদেশিক 

সম্মিলনে গান্ধী নিজেই অহিংস অসহযোগের প্রস্তাব উত্থাপন করেন। 
একটি প্রাদেশিক সস্মিলনে এ প্রস্তাব উঠতে পারে না এ আপত্তি উঠে। 
গান্ধী বলেন যে, দেশের বৃহত্তর স্বার্থে কোন প্রদেশের এগিয়ে যাওয়ার 
অধিকার আছে। বরাবরই তার এরূপ মত ছিল । ১৯৩২ সালের 
জানুয়ারী মাসে বোম্বেতে কংগ্রেস ওয়াকিং কমিটার বৈঠকে শ্রীস্ভাষচন্দ্র 
বসু বলেন যে, হিজলী ও চট্টগ্রামের অত্যাচারের ব্যাপারে প্রাদেশিক 
কংগ্রেস কমিটা এগোতে পারেনি কারণ ওয়াকিং কমিটা এগোবার 
নির্দেশ দেয়নি। তখন গান্ধী বলেন “প্রাদেশিক কমিটীর সহজাত 
অধিকার রয়েছে এগিয়ে যাবার । তা করতে গিয়ে আপনি যদি 
গুলিবিদ্ধ হতেন তবে আপনার চিতাভস্মের উপর নৃতন ভারত গড়ে 
উঠত।” ১৯২০ সালেই গান্ধী ভারতে গ্রথম একটি রাজনৈতিক সংস্থা 
অল ইণ্ডিয়া হোমরুল লীগের” সভাপতিত্ব গ্রহণ করেন। তিলকের 
শেতৃত্বে পরিচালিত আর একটি হোমরুল লীগও ছিল। 

গান্ধী এগিয়ে গেলেন গুজরাট প্রাদেশিক সম্মিলনে । অহিংস 
অসহযোগের প্রস্তাব পাশ হল সেখানে । সম্মিলনের সভাপতি ছিলেন 
আব্বাস তায়েবজী । তিনি ও বল্লভভাই প্যাটেল ছিলেন গান্ধীর 
সমর্থক । এই প্রস্তাব পাশের পেছনে তাদের প্রচেষ্টাও ছিল। তারপর 
নিখিল ভারত রাষ্ট্রীয় সমিতি সমস্ত জিনিস বিবেচনার জন্য ১৯২০ 
সালের সেপ্টেম্বর মাসে কলিকাতায় কংগ্রেসের বিশেষ অধিবেশন করা 
স্থির করে। লালা লাজপত রায় এই অধিবেশনের সভাপতি নির্বাচিত 
হন। ব্যোমকেশ চক্রবর্তী অভ্যর্থনা সমিতির সভাপতি । বিপুল 
উৎসাহ ও উদ্দীপনা । বোম্বে হতে প্রতিনিধিরা বিশেষ ট্রেনে আসে। 
বিপুল সংখ্যক প্রতিনিধি ও দর্শক অধিবেশনে উপস্থিত হয়। 

এই কংগ্রেসে গান্ধী অসহযোগের প্রস্তাব উত্থাপন করেন। 
পাঞ্জাবের অত্যাচার ও খিলাফৎ অন্যায়ের প্রতিকারের জন্যই এ 
প্রস্তাব উত্থাপিত হয়। শ্রীবিজয়রাঘবাচার বলেন যে, সবচেয়ে বড় 
অন্যায় হচ্ছে স্বরাজের অভাব । কাজেই স্বরাজ লাভও অসহযোগের 

লক্ষ্য এ কথা উল্লেখ থাকা দরকার । গান্ধী এ যুক্তি অকাট্য মনে 
করে ব্বরাজের দাবীও প্রস্তাবের অন্তভূক্তি করেন । 

আমরা ভারতের রাজনীতিক্ষেত্রে গান্ধীর আবির্ভাবের পুর্বে তিন 
নেতার__লাল (লালা লাজপত রায়), বাল (বালগঙ্গাধর তিলক) ও 
পাল (বিপিনচন্দ্র পাল)-এর নাম শুনতাম । এদের মধ্যে বাল তখন 
মরদেহে আর নেই । লাল ও পাল গান্ধীমতের বিরোধী । গান্ধীর 
ক্রমবর্ধমান অসহযোগ প্রস্তাবের বিরোধিতা করে প্রস্তাব উত্থাপন 
করেন বিপিনচন্দ্র পাল । দাশ ও য়্যানি বেসাস্তও বিরোধী । তবে 
লাজপত রায় ও দাশ আদর্শগতভাবে ততটা বিরোধী ছিলেন না। 
প্রস্তাব কার্যকরী করা যাবে কিনা সে বিষয়ে ছিল তাদের মনে ঘোরতর 
সন্দেহ, তাদের বিরোধিতা মুখ্যতঃ সেই কারণে । তিলক জীবিত 
থাকলে গান্ধীকে সমর্থন করতেন কিনা বলা শক্ত, তবে গান্ধীর বিশ্বাস 
ছিল তিনি করতেন। লোকমান্য ছিলেন একজন সত্যিকারের বিপ্লবী, 
তেজন্বী ও নিভীকি। ভারতের কল্যাণের জন্য সব কিছুই করতে 
প্রস্তুত ছিলেন । এই পথে ভারতের কল্যাণ হবে এ কথা উপলব্ধি 
করলে অবশ্য গান্ধীকে সমর্থন করতেন । কংগ্রেসের প্রথম শ্রেণীর 
নেতৃস্থানীয়দের মধ্যে এই অধিবেশনে শুধু পণ্ডিত মতিলাল গান্ধীকে 
সমর্থন করেন। খিলাফৎ সমস্তা যুক্ত থাকায় মুসলমান প্রতিনিধিরা 
অধিকাংশই অসহযোগ প্রস্তাব সমর্থন করেন। আশ্চর্যের কথা, 
অমৃতসরে ষীরা গান্ধীর সহযোগিতার প্রস্তাবের বিরোধিতা করেছিলেন 
এবার তারা তার অসহযোগের প্রস্তাবের বিরোধিতা করলেন। 

গান্ধীর উপাধি হতে আরম্ভ করে স্কুল কলেজ, আদালত, কাউন্সিল 
বর্জন, বিদেশী দ্রব্য বয়কট ও এমনকি খাজনা বন্ধের আন্দোলন পর্যন্ত 
অর্থাৎ ক্রমবর্ধমান অসহযোগের প্রস্তাব বিপুল ভোটাধিক্যে গৃহীত হল । 
এই প্রস্তাবে হাতে কাটা স্তা ও তার দ্বারা হাতে বোনা কাপড় বা 
খন্দর উৎপাদনের কথাও ছিল। কিন্তু তার কারণ ছিল এই যে, দেশী 
মিলের কাপড় উৎপাদন যথেষ্ট নয় । তখনও খাদির যথাযোগ্য স্থান 

দিতে পারেননি গান্ধী কংশ্রেসে। তবে এই প্রথম কংগ্রেসে খাদির 
একটা স্থান হল ৷ বিপ্লবী গান্ধীর নেতৃত্ব প্রতিষ্ঠিত হল কংগ্রেসে । 
মণ্টফোর্ড সংস্কার নিয়ে নরম দল কংগ্রেস ত্যাগ করে । এবার গরম দল 
মাথা নত করল বিপ্লবের কাছে । সে বিপ্লবের নেতা গান্ধী । কিন্ত 
এপ্রস্তাব নাগপুরে সাধারণ অধিবেশনে চূড়ান্তভাবে গৃহীত হওয়ার 
কথা রইল । তাই যাঁরা এ প্রস্তাবের সমর্থক নন তারাও জনমত 
গঠনের চেষ্টা করতে লাগলেন । গান্ধী, মৌলানা মহম্মদ আলী প্রভৃতিও 
অসহযোগের পক্ষে জনমত গড়ে তুলবার জন্য যথাসাধ্য কাজ শুরু 
করলেন। তাদের উপস্থিতিতে আলিগড়ে মুসলিম বিশ্ববিদ্যালয়ে সাড়া 
পড়ে গেল। গান্ধী কাশী হিন্দু বিশ্ববি্ভালয়েও গেলেন। তিনি 
ছাত্রদের স্কুল কলেজ ত্যাগ করার কথা বলতে এসেছেন জেনেও হিন্দু 
বিশ্ববিদ্যালয়ের প্রতিষ্ঠাতা ও প্রাণস্বরূপ পণ্ডিত মালব্য ছাত্রদের সভায় 
সভাপতিত্ব করেন। মালব্য ও গান্ধী পরস্পরের প্রতি শ্রদ্ধা সম্পন্ন ৷ 
মতের পার্থক্য তাদের মধ্যে হয়েছে কিন্ত একের প্রতি অন্যের কোন 
বিরূপভাব আসেনি । মালব্যও ছিলেন গান্ধীর ন্যায় ভারতীয় কৃষ্টির 
ধারক ও বাহক । তাই এমনটি সম্ভবপর হয়েছিল । 

গান্ধী ডিসেম্বর মাসের তৃতীয় সপ্তাহে বাংলা দেশের ঢাকার 
যান। সেখানকার বক্তৃতার নিম্ন অংশ আমার ন্যায় অনেকের 
মনের উপর গভীর রেখাপাত করে £_ “আপনারা বলেন ভগবান 
রাজাকে রক্ষা করুন, আমাদের মহিমময় রাজা দীর্ঘজীবী হোন। 
এর অর্থ কি? এ কথা ব্যক্তিগত ভাবে রাজাকে বুঝায় না। 
এর অর্থ এই যে, বৃটিশ সাম্রাজ্য দীর্ঘস্থায়ী হোক। কিন্ত আমার 
দিন রাতের প্রার্থনা এই যে, হয় বৃটিশ সাম্রাজ্য পরিশুদ্ধ 
হোক নয় তো ধ্বংস হোক। একজন ইংরেজ হিসাবে জর্জ 
দীর্ঘজীবী হোন তাতে আমার কিছু বলবার নেই ৷” ঢাকা হতে তিনি 
কলিকাতা আসেন । তিন সহকর্মীকে নিয়ে যাই সাক্ষাৎ করতে। 
এই প্রথম সাক্ষাৎ । ৪৫ মিনিট ধরে আলাপ করেন। পূর্ব পরিচিত 

আপনজনের মত আলাপ করলেন । অধিকাংশ সময়ই তিনি বলেন, 
আমি খুব অল্প কথাই বলি। পূর্ব হতেই কি জিজ্ঞাস্য তা আমরা 
আলোচনা করে ঠিক করে নিয়ে গিয়েছিলাম । আমি ছিলাম মুখপাত্র ৷ 
কাজেই অন্য কাউকে কিছু বলতে হয়নি । তিনি যে সব কথা বলেন 
তার কতক অংশ কোনদিনই ভুলতে পারব না। স্মৃতিপটে আকা হয়ে 
রয়েছে £_ “যে ভাবে হোক এই বিদেশী শান অপসারিত কর_ 
আমি এমনকি হিংসামূলক কাজও অন্নুমোদন করব, কিন্তু আমার 
মূলনীতি অহিংসা ৷ ভারতবর্ষকে আমার এই পরম বাণী, দেওয়ার 
আছে যে, অহিংস অপহযোগের দ্বারা স্বরাজ লাভ সম্ভব । যদি কেউ 
আমাকে বুঝাতে পারেন যে তিনি হিংসার পথে স্বরাজ আনতে 
পারবেন তবে আমি হিমালয়ে চলে যাব 1” এ কথা স্পষ্টভাবে বলেন 
যে, হিংস। ও ভারুতার মধ্যে যদি বেছে নিতে হয় তবে তিনি হিংসাকে 
বেছে নেবেন । এক বৎসরে স্বরাজ লাভ হবে এ কথা খুব দৃঢ়ভাবে 
বলেন। আমি তাতে সন্দেহ প্রকাশ করি । তখন তিনি বেশ জোর 
সহকারে বলেন, “আমার ভগবানে বিশ্বাস আছে, আমার নিজের 
উপরও বিশ্বাস আছে, আমি তোমাকে বলছি এক বৎসরে 
স্বরাজ লাভ হবে।” আমার সন্দেহ অবশ্য দূর হল না। কিন্ত 
অহিংসা ভীরুতার নামান্তর নয় এবং অহিংসায় বিশ্বাসী লোক 
নির্ভাক ও তেজন্বী হতে পারে এ ধারণা হল। মনে হল গান্ধীর 
ভিতরে একটা মহৎ প্রেরণা এসেছে, যার ফল দেশের পক্ষে কল্যাণকর 
হবে৷ গান্ধী আমার সন্দি্ধভাব বুঝলেন ৷ বিদায় নেওয়ায় পূর্বে বললেন 
‘আমার অভিননহৃদয় মহাদেবকে (মহাদেব দেশাইকে ) চিঠি লিখো ৷! 
মহাদেব ভাই তখন তার সেক্রেটারী । আমাদের আলাপের সময় 
সারাক্ষণই উপস্থিত ছিলেন তিনি। ১৯৪২ সালে আগস্ট মাসে মৃত্যুর 
পূর্ব পর্যন্ত মহাদেব ভাই গান্ধীর সেক্রেটারীর কাজ করেন । গান্ধী-জীবনী 
লেখবার সর্বাধিক যোগ্য ব্যক্তি ও গান্ধীর ভাবধারায় সম্পূর্ণরূপে 
ওতপ্রোত ছিলেন তিনি। এ বিষয়ে তীর সঙ্গে আলাপও হয়েছিল। 


১৪০ মহাত্বা গান্ধী 


দুর্ভাগ্যের বিষয় গান্ধীর জীবিত কালেই তিনি চলে যান। তার 
অকালমৃত্যু জাতির পক্ষে খুব ক্ষতিকর হয়েছে। তখন আমি ভারত 
সরকারের কর্মচারী । সাক্ষাতের পরই মনে মনে সিদ্ধান্ত করি চাকুরী 
ত্যাগ করে আন্দোলনে যোগ দেওয়ার । এক বৎসরে স্বরাজ লাভ হবে 
না কিন্ত এই আন্দোলনের ফলে দেশ স্বাধীনতা লাভের দিকে অনেক 
দুর এগিয়ে যাবে বিশ্বাস হল। নাগপুর কংগ্রেসের অব্যবহিত পরে 
বেশ কয়েকজন সহকর্মীর সঙ্গে আন্দোলনে যোগ দিই । 

গান্ধী” কলিকাতা হতে সোজা যান নাগপুর। এই কংগ্রেসের 
সভাপতি সি বিজয়রাঘবাচার ৷ অভ্যর্থনা সমিতির সভাপতি শেঠ 
যমুনালাল বাজাজ । যমুনালালজী আমৃত্যু গান্ধী নিদিষ্ট পথ অনুসরণ 
করে চলতে চেষ্টা করেছেন । এই কাজে তার ব্যবসায়ী স্থুলভ প্রখর 
সাধারণ বুদ্ধি প্রয়োগ করেছেন। তার অকালমৃত্যু দুঃখের বিষয় 
এবং তা ক্ষতিকরই হয়েছে ভারতের পক্ষে । 

নাগপুরে পুরোপুরি গান্ধী নীতির জয় ঘোষিত হয়। অসহযোগ 
প্রস্তাব উত্থাপন করেন দাশ, আর সমর্থন করেন লাজপত রায়। তা 
সর্বসম্মতিক্রমে গৃহীত হয়। গান্ধী হলেন কংগ্রেসের অবিসম্বাদিত 
নেতা। কংগ্রেসকে একটি কার্যকরী প্রতিষ্ঠানে পরিণত করার জন্য 
এই কংগ্রেসে একটি নুতন গঠনতন্ত্র বা সংবিধানও গৃহীত হয়। এই 
সংবিধান গান্ধীর রচনা। কংগ্রেসের মূলনীতি পরিবতিত হয়ে হয়__ 
'ভারতবাসীদের দ্বারা ন্যায়সঙ্গত ও শান্তিপূর্ণ উপায়ে স্বরাজ লাভই 
কংগ্রেসের উদ্দেশ্য । ুপনিবেশিক স্বায়ত্তশাসনের বদলে স্বরাজ শব্দ 
ব্যবহৃত হয়। স্বরাজ শব্দের তিনি এই ব্যাখ্যা করেন, _যদি 
সম্ভবপর হয় বৃটিশ কমনওয়েলথের অন্তভূক্ত থেকে, প্রয়োজন হলে 
বাইরে গিয়ে। এর কয়েক বৎসর পরে পূর্ণ স্বাধীনতা লাভ কংগ্রেসের 
উদ্দেশ্য বলে স্বীকৃত হয়। বর্তমানে আমরা স্বাধীন। ভারত 
একটি রিপাবলিক বা সাধারণতন্ত্র। তথাপি আজও আমরা বৃটিশ 
কমনওয়েলথের অন্তর্ভুক্ত । উপরোক্ত মূলনীতি স্বীকার করে যে-কোন” 

প্রাপ্তবয়স্ক (একুশ বা তদৃত্ বয়সের ) ভারতীয় স্ত্রী বা পুরুষ, শিক্ষিত 
বা অশিক্ষিত জাতি বর্ণ ধর্ম নিবিশেষে বাধিক চার আনা চাদ! দিয়ে 
কংগ্রেসের সভ্য হতে পারবে । এই কংগ্রেস সভ্যরাই নির্বাচন করবে 
প্রতিনিধি। প্রত্যেক প্রদেশ হতে লোকসংখ্যা অনুপাতে প্রতিনিধি 
নির্বাচিত হবে । মোট সংখ্যা স্থির হল ছয় হাজার, অবশ্য গান্ধী সংখ্যা 
মাত্র দেড় হাজার করতে চেয়েছিলেন । 

গান্ধীর মত গ্রহণ করলে ভালই হত। পূর্বে প্রতিনিধিরা এভাবে 
নির্বাচিতও হত না, সংখ্যাও নির্দিষ্ট ছিল না। কংগ্রেসের নীতি 
মেনে প্রতিনিধি ফি দিলেই বাষিক অধিবেশনে উপস্থিত হতে 
পারত। নাগপুরে চোদ্দ হাজারের উপর প্রতিনিধি উপস্থিত হয়। 
কংগ্রেস অধিবেশনের ছুই-তিন দিন পূর্বে নিখিল ভারত রাষ্ট্রীয় 
সমিতির সভা হওয়া স্থির হল-_-এই সমিতির মোট সংখ্যা নিদিষ্ট 
হল ৩৫০। তারাও হবে প্রত্যেক প্রদেশ হতে লোকসংখ্যার 
অনুপাতে নির্বাচিত। প্রেসিডেন্ট, সম্পাদক ও কোষাধ্যক্ষ সমেত 
পনের জন সভ্য নিয়ে ওয়াকিং কমিটা বা কার্যকরী সমিতি গঠনের 
বিধান রইল । ওয়ার্কিং কমিটী সর্বোচ্চ । কংগ্রেসের সারা বৎসরের 
কাজ পরিচালনা করবে এই কমিটা। এই কমিটা নির্বাচিত হবে 
নিখিল ভারত রাষ্ট্রীয় সমিতির দ্বারা। কংগ্রেস প্রদেশগুলি পুনর্গঠিত 
হল ভাষার ভিত্তির উপর । প্রদেশের কাজকর্ম চলবে সেই ভাষায় । 
সমস্ত ভারতের রাষ্ট্রভাষা বা আস্তঃপ্রাদেশিক যোগাযোগের ভাষা হবে 
হিন্দী-হিন্দুন্থানী । ইংরেজীর স্থান তার কাছে ছিল গৌণ । 

কংগ্রেস একটি বাষিক অধিবেশন মাত্র ছিল পূর্বে। এবার পরিণত 
হল স্বরাজ লাভের জন্য একটি সুনিয়ন্ত্রিত সংস্থায়। এইখানেই গান্ধীর 
রচনাত্মক প্রতিভার সুস্পষ্ট নিদর্শন । তবে এ কথা সত্য যে, কোন 
সংবিধানই দুষ্ট লোকের হাত হতে তাকে পুরাপুরি রক্ষা করতে পারে 
না। আসল কথা, লোকের প্রাণে ত্যাগবুদ্ধি, সেবাবুদ্ধি ও ধর্মপ্রেরণা 
জাগ্রত হলেই সংবিধান ঠিকমত কার্যকরী হতে পারে। গান্ধী তা 


১৪২ মহাত্রা গান্ধী 


বুঝতেন। তাই তার উদ্দেশ্য ছিল রাজনীতিকে অধ্যাত্বময় করা । 
ভারতের রাজনীতি ক্ষেত্রে নাগপুরে সে অধ্যায়ের সুচনা । এই কংগ্রেসে 
ক্রমবর্ধমান অসহযোগের প্রস্তাব যেমন গৃহীত হয়, তার সঙ্গে গৃহীত হয় 
হিন্দু-মুসলমান এক্য, অস্পৃশ্যতা বর্জন ও খাদি সম্বন্ধীয় প্রস্তাব ৷ 
শেষোক্ত তিনটি অহিংস অসহযোগ আন্দোলনের সফলতার জন্য 
অপরিহার্য অস্ত্র । বুদ্ধের নৃশংসতা সম্বন্ধে পৃথিবীর অনেক মনীষীই 
চিন্তিত হয়ে উঠেছিলেন। সেই সময় গান্ধীর অহিংস প্রচেষ্টা তাদের 
মনে একটা আশার আলো এনে দিল । পৃথিবীর অনেকের দৃষ্টি আকৃষ্ট 
হল গান্ধী ও ভারতের দিকে । গান্ধী শুধু ভারতের নেতা নন, তিনি 
হয়ে উঠলেন আন্তর্জাতিক বিশিষ্ট ব্যক্তি । 


সওম অব্যাক্স 


অসহযোগ আন্দোলন 
[ লবণ সত্যাগ্রহের পূর্ব পর্যন্ত ] 


নাগপুর কংগ্রেসের পর সারা ভারতবর্ষে এক অভূতপূর্ব জন-জাগরণ 
দেখা দিল। গান্ধীর প্রেরণার ছোয়াচ লাগল অনেকের প্রাথে। 
ত্যাগভাবে উদ্বুদ্ধ হয়ে বিভিন্ন প্রদেশে অনেক নেতৃস্থানীয় ব্যক্তি ও 
কর্মী লেগে গেলেন কাজে । আসমুদ্রহিমাচল প্রচণ্ড আলোড়ন । 
রাতারাতি মাটি যেন সোনা হয়ে উঠল। এইবারই প্রথম কংগ্রেসে 
গান্ধীর পরিকল্পনায় চরখা খচিত ত্রিবর্ণ রঞ্জিত এক পতাকা চালু হয় । 
পরে তার সামান্য পরিবর্তন হয় রঙে। এই পতাকাকে লোকে 
জাতীয় পতাকা বলে অভিহিত করত । 

গান্ধীর সামনে এল এক অফুরন্ত কর্মের সুযোগ । ভারতের 
এক প্রান্ত হতে অপর প্রান্ত পর্যন্ত ঘুরে অহিংস অসহযোগের বাণী 
প্রচার আরম্ভ করলেন। বিরামহীন প্রচেষ্টা। বক্তৃতা দিতেন বসে বসে । 
সৈন্য সংগ্রহের অভিযানের সময়কার গুরুতর অসুখের ফল হয় স্থায়ী । 
দ্রাড়িয়ে বক্তৃতা দিতে অন্বভ্তিবোধ করতেন । যেখানে যান, কি শহর 
কি গ্রাম, অগণিত জনসমুদ্র । মুখে মহাত্মা গান্ধী কি জয়’ ধ্বনি ৷ 
আলী ভাইদেরও একজন থাকতেন অনেক সময় তার সঙ্গে। তাই 
জনতা “মহাত্মা গান্ধী কি জয়” বলার পর “আলী ভাই কি জয়'ও বলত । 
হিন্দু মুলমান উভয় শ্রেণীর লোকই 'বিন্দেমাতরমূ' ও ‘আল্লা হো 
আকবর’ ধ্বনি করত। এ যেন ভারতের এক নূতন জীবন । কিন্তু 
গান্ধী সবটাই যুক্তির কষ্টিপাথরে দেখতেন । জয়ধ্বনি, চীৎকার বা 
উন্মাদনা তাকে মোটেই বিভ্রান্ত করতে পারেনি। ডিসেম্বর মাসে 
সাক্ষাতের সময় বুঝেছিলাম মানুষটিকে খানিকটা । ১৯২১ সালে 
জানুয়ারী মাসে তিন বার সাক্ষাতে বুঝলাম আরো ভাল করে। আমরা 
তখন থাকি উত্তর কলিকাতায় ৷ দেশবন্ধুর বাড়ীতে সাক্ষাতের সময় 


১৪৪ মহাত্বা গান্ধী: 
ভোর ছট! ৷ সেদিন ট্রাম ধর্মঘট ৷ বাস কলিকাতায় তখনও তেমন 
চালু হয়নি । কাজেই ছয় মাইল হেঁটে গিয়ে হাজির হলাম । তীর 
আসতে দশ মিনিট দেরী হল । এসেই বিলম্বের জন্য মাফ চাইলেন 
এবং কৈফিয়ৎ দিতে আরম্ভ করলেন কেন দেরী হয়েছে। বললেন 
“গত রাত্রিতে এমন একটি জায়গায় গিয়েছিলাম যেখানে সবাই 
মহাত্মা গান্ধী কি জয়’ বলে চিৎকার করতে এবং আমার পায়ে 
পড়তে ব্যস্ত, কিন্ত কেউ আমার কথা শুনতে ইচ্ছুক নয়। আমি 
নিজের উপরও বীতশ্রদ্ধ হচ্ছিলাম, চার পাশের অন্য সবার উপরও । 
দাশ ও আমি আলাদা হয়ে পড়লাম। তিনি আমাকে খু'জছিলেন, 
আমিও তাকে খুঁজছিলাম। শুতে দেরী হয়, উঠতেও দেরী হয়েছে । 
তাই বিলম্ব।” জীবনে বহু বিশিষ্ট লোকের সঙ্গে দেখা হওয়ার 
সৌভাগ্য হয়েছে । দেরী হলে অনেকে ত কিছুই বলেননি । কেউ 
কেউ বড়জোর “বিলম্বের জন্য দুঃখিত’ এ কথাটুকু বলেছেন। কেন 
দেরী হল সে কৈফিয়ত কখনো দেননি । সময়ান্ুবতিতা ছিল গান্ধী 
জীবনের বৈশিষ্ট্য। তিনি চাইতেন অপরেও সেরূপ সময়ান্ুবর্তী হোক। 
১৯২৫ সাল। তিনি বাংলা সফরে এসেছেন ঢাকা জিলায় এক 
জায়গায় । আমিও সঙ্গে ৷ উদ্বোক্তারা আমাকে তিনটার সময় তাকে 
জনসভায় নিয়ে যেতে বলেছেন। আমি ঠিক সেই সময় তাকে নিয়ে 
গিয়েছি। সভায় ঢুকবার মুখে একটা বোর্ডে বাংলায় কিছু লেখা 
আছে দেখে আমাকে পড়তে বলেন । তা ছিল এই £ “বিরাট সভা, 
মহাত্মা গান্ধী বক্তৃত৷ করিবেন। সময় বেলা ১২টা । দলে দলে 
যোগদান করুন৷’ তৎক্ষণাৎ ট'যাকের ঘড়িটা দেখে বলে উঠলেন 
“স্বরাজ সব সময়েই তিন ঘণ্টা পিছিয়ে থাকবে |” অর্থাৎ বাজ 
কখনই আসবে না। সময়াহুবতিতার উপর তিনি এতটা জোর 
দিতেন । 

বেশ দূর থেকে হেঁটে গিয়ে ঠিক সময়ে হয়ত কেউ কেউ নাও 
পৌছাতে পারেন তাই মহাত্মাজীর সেক্রেটারীকে বলে রেখেছিলাম 

যে আমাদের সঙ্গীদের যেন ঢুকতে দেওয়া হয়। হঠাৎ দেখি আমাদের 
অচেনা অল্প অল্প পাকা চুল এক ভদ্রলোক ঢুকে পড়েছেন । তার দিকে 
তাকাই । মহাত্মাজী তাকিয়েই বুঝতে পারেন যে তিনি আমাদের 
সঙ্গী নন। তাকে জিজ্ঞাসা করেন “আপনি কি এদের সাথী? না 
স্যার’ বলা মাত্রই জবাব দেন “তবে এখানে কেন এসেছেন ?' 
“আপনার দর্শনের জন্য" । শুনে একটু কঠোরভাবেই বলেন “আপনার 
কাজ ত হয়ে গিয়েছে, চলে যান।' শুধু সময়ানুবতিতা ছিল না» 
যাকে বা যাদের যে সময় দিতেন সে সময়টা তাদের জন্যই রাখতেন । 
সে সময় অন্য কারো আসা পছন্দ করতেন না। অবশ্য শেষ জীবনে 
এ নিয়ম খানিকটা শিথিল করেছিলেন। এ কথা স্বীকার করি যে 
এ নিয়ম খুবই ভাল । 

এদিনকার আলাপ হতে স্পষ্টই বুঝতে পারলাম যে, লোকজন 
“মহাত্মা গান্ধী কি জয়’ ধ্বনি করছে তার পেছনে তার মত অন্ুদরণ 
করার প্রবৃত্তি ততটা ছিল না যতটা ছিল খুব অল্প আয়াসে পুণ্য 
লাভ-_এ কথা তিনি বেশ উপলব্ধি করছেন। লোকজনের একটা 
ধারণা হয়েছিল মহাত্মা গান্ধী এশী শক্তিসম্পন্ন ব্যক্তি বা অবতার । 
তাই তার পেছনে ছুটত, তাকে দর্শন করে, তার পদস্পর্শ করে 
পুণ্য বা মোক্ষলাভ হবে এ কথাও ভাবত। ভারতবর্ষে মানুষকে 
দেবতারপে দাড় করিয়ে তার পায়ে ফুল বেলপাতা দিয়ে সহজে মুক্তি 
লাভের আকাত্জা অতি প্রবল । তার কথা শুনবার বা পালন করবার 
আকাজ্ষা নিতান্তই গৌণ। জনতার অধিকাংশের অন্তরে হিন্দু- 
মুসলমানের একতা, অস্পৃশ্বাতা বর্জন, খদ্দর পরিধান, এমনকি ইংরেজ 
শাসনের অবলুপ্তির কথাও ততটা ছিল না। এক কথায় ফাকি দিয়ে 
উদ্দেশ্য সিদ্ধির ইচ্ছা । কিন্তু তা হয় না, হতে পারে না। এরূপ 
ইচ্ছা উদ্দেশ্য লাভের প্রবল অন্তরায় । এক বৎসরে স্বরাজ লাভের 
এই হয়েছিল প্রবল বাধা । আপাতদৃষ্টিতে এই উন্মাদনাকে ,অনেকে 
শক্তির উৎস বলে মনে করলেও আমার নিশ্চিত ধারণা, এই জন্যই 


১০ 


১৪৬ মহাত্বা গান্ধী 


স্বরাজ লাভ পিছিয়ে গিয়েছিল এবং মহাত্মাজীকে প্রায়শ্চিত্ত করতে 
হয়েছিল । এই বৎসরই সেপ্টেম্বর মাসে বরিশালের এক জনসভায় 
‘মহাত্মা গান্ধী কি জয়’ ধ্বনি সম্বন্ধে বলেন, “যখনই আমি “মহাত্মা গান্ধী 
কি জয়’ ধ্বনি শুনি ওই বাক্যের প্রতিটি আওয়াজ আমার অন্তরে 
তীরের ন্যায় বিদ্ধ হয় । যদি এক মুহূর্তের জন্যও বুঝতাম যে এই 
চীৎকারের ফলে স্বরাজ লাভ হবে তা হলে আমি আমার দুর্ভাগ্যকে 
বরদাস্ত করতাম। কিন্তু যখন দেখি লোকজনের সময় ও শক্তি এই 
নিরর্থক চীৎকারে নষ্ট হচ্ছে অথচ সত্যিকারের কাজকে বিসর্জন 
দেওয়া হচ্ছে তখনি ইচ্ছা হয় তারা আমার নাম চীৎকার না করে একটি 
চিতাগ্নি প্রলিত করুক যেন আমি তার মধ্যে লাফিয়ে পড়ে আমার 
অন্তর যে আগুনে দগ্ধ করছে তাকে চিরকালের জন্য নির্বাপিত করতে 
পারি।” তিনি এ কথাও লিখেছিলেন যে, তাকে অবতাররূপে প্রচার 
করার চেষ্টা স্বরাজ লাভের অন্তরায় । তার প্রতিবাদ সত্বেও ভক্তরা 
তাকে অবতাররূপে দাড় করাতই । রক্ষা, তিনি ছিলেন রাজনীতিবিদ্‌ । 
তাই অবতার হওয়ার হাত থেকে বেঁচে গিয়েছেন । তথাপি যুগে যুগে 
ভারতবর্ষে যা ঘটেছে মহাত্মাজীর বেলায় খানিক পরিমাণে তা ঘটেছিল । 
জীবনের শেষ দিন পর্যন্ত তাকে দুর্ভাগ্যের বোঝা বইতে হয়েছিল । 
হায় রে অন্ধ ভক্তি! মানুষকে ভগবানরূপে দাড় করানো প্রগতির 
পরিপন্থী। ভারতবর্ষ আজও তা উপলব্ধি করেনি । চোখের সামনে সে 
অভিনয় দেখছি । এর ঘোর প্রতিবাদ করেছিলেন শ্রীচৈতহ্যদেব__ 

“প্রভু কহে বিষ্ণু বিষ্ণু ইহা না কহিও । 

জীবাধমে কৃষ্ণজ্ঞান কভু না করিও ॥৮ 

“যেই মূঢ় কহে জীব ঈশ্বরের সম। 

সেই ত পাষণ্ডী হয় দণ্ডে তারে যম ।৮ 
দুঃখের ও পরিতাপের বিষয়, তথাকথিত শিক্ষিত লোকের মধ্যেও 


এরূপ লোকের সংখ্যা নিতান্ত কম নয়। জানি না কবে আমরা এর 
হাত হতে ত্রাণ পাব। 

আশ্রম প্রতিষ্ঠাকল্পে তার মূলনীতি ও নিরমাবলীর মুসাবিদা করে 
যাই তার সঙ্গে দেখা করতে । এবার আমাদের মুখপাত্র ডাঃ স্থুরেশচন্্ 
বন্দ্যোপাধ্যায় । আমরা আশ্রমের নাম রেখেছিলাম “সবিতা আশ্রম” । 
মহাত্রাজী সবটা পড়ে প্রথমেই নাম সম্বন্ধে তার আপত্তি জানালেন । 
বললেন “ঘদিও তোমাদের মনে এরূপ ধারণা নেই তথাপি এরূপ অর্থ 
হওয়া সম্ভব যে, সবিতা বা স্থর্ধ পৃথিবীর কাছে যেমন তোমাদের 
আশ্রমও তেমন। তার আপত্তি মেনে আমরা “সবিতা” নাম বাদ দিতে 
রাজী হই । আমাদের প্রতিজ্ঞা সমূহের মধ্যে ‘অভয়’ প্রতিজ্ঞা ছিল 
প্রথম। তাই তিনি “অভয় আশ্রম' নাম রাখার প্রস্তাব করেন। 
ভারতবর্ষের পক্ষে ‘অভীঃ’ বা নিভীকতা সবচেয়ে বেশী প্রয়োজন তার 
বক্তব্য হতে এ কথা স্পষ্ট মনে হল। আমরা মূলনীতি রেখেছিলাম 
“দেশসেবার ভিতর দিয়ে আত্মোপলন্ধি'। তিনি তার সঙ্গে জুড়ে 
দিলেন ‘দেশসেবা মানে ভগবান ও সত্যের সেবা এবং অন্যের প্রতি 
কোন অনিষ্ট সাধন না করা?। বুঝতে পারলাম সংকীর্ণ রাজনীতি 
তার মধ্যে নেই । খুঁটিনাটি অনেক কথা জিজ্ঞাসা করলেন । সবই 
আমাদের কল্যাণবুদ্ধিতে । বুঝলাম তিনি কোন জিনিসই. ভাসাভাসা- 
ভাবে দেখেন না। গভীরে প্রবেশ করেন। সেদিন শেষ কথা 
আমাদের বললেন “যে কাজে হাত দেবে তাতেই সমস্ত শক্তি ব্যয় 
করো, বহু কাজে হাত দিয়ে শক্তিকে বিক্ষিপ্ত করা ব্রহ্মচর্য বিরোধী |” 
তিনি ব্যক্তিগত জীবনেও সে সংযম রক্ষা করতে চেষ্টা করেছেন। এই 
ঘটনার কয়েক মাস পরে যখন আসামে শ্রমিকদের উপর অত্যাচার 
হয় এবং তাকে সেখানে যাওয়ার জন্য বারবার অনুরোধ আসে তখন 
তিনি এ বিষয়ে লিখেছিলেন “বেজওয়াদা কার্যক্রম পুরা করার ভেতর 
দিয়েই আমি আসামের শ্রমিকদের সেবা করছি”। যখন যে 
কাজ সামনে আসে হাতের কাজ ফেলে দিয়ে তাতে লাফিয়ে 
পড়া শুধু অসংযমের পরিচয় নয়, কর্ম নষ্ট করারও উৎকৃষ্ট 
উপায় । 

আর এক দিন বসে আলাপ করছি। শ্রীশ্যামনুন্দর চক্রবর্তী 
এলেন। “দার্ডেন্ট' কাগজ পরিচালনার জন্য আহ্বিক সাহায্যের 
ব্যবস্থা করতে অনুরোধ করেন। এস আর বোমানজি বসেছিলেন 
কাছে। তাকে দেখিয়ে বলেন “বোমানজিকে বলুন, ধনীলোকের 
ধনীলোক বললে টাকা সহজে বের করে। এর পেছনে ছিল 
মহাত্মাজীর এক তিক্ত অভিজ্ঞতা | 

১৯২১ সালের প্রথম তিন মাস অর্থাৎ আন্দোলন আরম্ভ হওয়ার 
পর প্রথম তিন মাস তিনি আইন আদালত, স্কুল কলেজ প্রভৃতি 
বর্জনের উপরই বিশেষ জোর দেন। স্কুল কলেজ বর্জন ব্যাপারে 
আসে রবীন্দ্রনাথের কাছ থেকে বিরোধিত|। ছাত্ররা কিসের জন্য ত্যাগ 
করবে? পূর্ণতর কোন শিক্ষার জন্য নয়, অশিক্ষার জন্য এই প্রতিবাদ 
রবীন্দ্রনাথের । কবি সমর্থন করেননি, কিন্তু আমার যতদুর খবর, 
তার বড়দাদা দার্শনিক দ্বিজেন্দ্রনাথ ঠাকুর মহাত্মাজীকে পুরাপুরি 
সমর্থন করেছিলেন । কবি এখানে ভুল করেছিলেন বলেই মনে 
হয়। জাতির বৃহত্তর স্বার্থে ব্যক্তিকে অনেক সময় ত্যাগ স্বীকার 
করতে হয়। এ কথা অস্বীকার করে লাভ নেই। মহাত্মাজী কবির 
প্রতিবাদ মেনে নিতে পারেননি, তবে ভাল করে না বুঝে শুধু 
ভাবগ্রবণতা বা হুজুগের বশবর্তী হয়ে স্কুল কলেজ ত্যাগ করাটা তার 
মনঃপূত ছিল না। তিনি এ কথা কাশী বিশ্ববিদ্যালয়ের ছাত্রদের স্পষ্ট 
ভাষায় বলেছিলেন। জানুয়ারী মাসে কলিকাতায় শিক্ষায়তন 
বর্জনের আন্দোলন খুব জোর ধরে। কিন্ত তিনি তার মধ্যে ভাব 
প্রবণতার আতিশয্য লক্ষ্য করেন। তাই কলিকাতায় জাতীয় 
বিশ্ববিদ্যালয় (গৌড়ীয় সৰ্ববিদ্যায়তন) উদ্বোধন উপলক্ষ্যে তিনি প্রথমেই 
বলেন “আমার জীবনে কখনো আজকের মত এত ভয় ও চিন্তাভারাক্রান্ত 
হইনি।” পাটনা, কাশী, আমেদাবাদ প্রভৃতি স্থানেও জাতীয় 
বিপ্রাগীঠ স্থাপিত হয়। ছাত্রদের মধ্য হতে একদল দেশসেবকও 
বেরিয়ে আসে । ভারতবর্ষে অন্য কোন আন্দোলনে এত ত্যাগী কর্মী 

জোটেনি । এই কর্মীদের সঙ্গে মহাত্মাজীর প্রাণের একটা নিবিড় 
সম্পর্ক স্থাপিত হয় । তিনি হয়ে উঠেন তাদের পিতৃস্থানীয় ৷ 

একটি ব্যাপারে রবীন্দ্রনাথ দুঃখিত ও মর্মাহত হন। কটকে 
মহাত্মাজীর বক্তৃতার সময় একজন ইংরেজী শিক্ষার পক্ষপাতী তাকে 
বলেন “রামমোহন, তিলক ও আপনি ত ইংরেজী শিক্ষারই ফল ।” 
উত্তরে মহাত্মাজী বলেন, “আমার মত অতি নগণ্য ব্যক্তির কথা ছেড়ে 
দিন) তার মতে শঙ্কর, চৈতন্য প্রভৃতির তুলনায় রামমোহন ও 
তিলক নগণ্য ছিলেন। জনগণের উপর প্রথমোক্তদের প্রভাব 
ছিল অনেক বেশী । “রামমোহন নগণ্য” এই উক্তি কবির মর্মে 
আঘাত দেয়। আমার মনে হয় মহাত্মাজীর আসল বক্তব্য ছিল 
এই যে, জনগণের ভাষায় তাদের বুঝবার মত করে বললে তাদের 
উপর প্রভাব বেশী হয়। কিন্তু তিনি যেভাবে তা ব্যক্ত করেছিলেন 
তা হয়েছিল স্থূল । কবির মর্মাহত হওয়ার ন্যায্য কারণ ছিল। 
কিন্তু কটকে যে ভদ্রলোক ওই কথা তুলেছিলেন তার যুক্তি 
অসার। রামমোহন, তিলক ও গান্ধী কেউই ইংরেজী শিক্ষার ফল 
নন | তিনজনেই ভারতীয় কৃষ্টির অমৃতধারায় সিঞ্চিত। রামমোহন 
ছিলেন উপনিষদের ভাবধারায় ওতপ্রোত। সেখানেই তার ভিত্তি । 
তিনি ইংরেজী জানতেন বটে। ইংরেজী সাহিত্যের ভাল দিকটা 
গ্রহণও করেছিলেন। তিনি ত পাও জানতেন। কই, তাকে ত 
কেউ পার্শা শিক্ষার ফল বলেন না! মুসলমান রাজত্ব থাকলে হয়ত 
তাই বলা হত। এইখানেই আমাদের দুর্বলতা । তিলক পণ্ডিত 
ছিলেন। কিন্তু তার পাণ্ডিত্যের নিদর্শন তিনখানা বিখ্যাত পুস্তক 
(১) বেদে উত্তরমেরুতে বাসস্থান, (২) কালপুরুষ ও (৩) গীতারহস্ত। 
তিনখানিই ভারতীয় কৃষ্টি সম্বন্ধে লিখিত। মহাত্মা গান্ধীও ছিলেন 
ভারতীয় ধর্ম ও কৃষ্টির আকণ্ঠ সেবী। আর এই তিনজনের একজনও 
নগণ্য ব্যক্তি নন ॥ ভারত ইতিহাসে এই তিনজনেরই বিশিষ্ট স্থান আছে। 
কারো কথার বা মতবাদের প্রভাব জনগণের মনে কতটা হয়েছে এ মাপ- 

কাঠিতে মতবাদের গুণাগুণ বা সেই ব্যক্তির বৃহত্ব বা নগণ্যতা বিচার 
করাও যুক্তিযুক্ত নয়। কোন মহান্‌ ব্যক্তিকে কোন শিক্ষার ফল বলা 
মত্ত বড় ভুল। পৃথিবীর বহু দেশেই কোন না কোন সমর বিশিষ্ট 
ব্যক্তি প্রভাব বিস্তার করেছেন । তারা প্রচলিত শিক্ষার ফল স্বরূপ 
বলা ভুল। ম্যালেরিয়া দেশে কুত্তিগির দেখে তাকে ম্যালেরিয়ার ফল 
বললে হাস্তাস্পদই হতে হয় এমন হওয়াও অসম্ভব নয় যে, কুশিক্ষা 
সত্বেও তার প্রভাব মুক্ত হয়ে বড় হতে পেরেছেন অল্পসংখ্যক লোক। 

মহাত্মাজীর আন্দোলন ছিল অহিংস অসহযোগ ॥ তিনি অহিংসার 
উপর খুব জোর দিতেন । এই আন্দোলনে তার দক্ষিণহত্ত স্বরূপ 
ছিলেন মৌলানা মহম্মদ আলী ৷ মৌলানার একটি বক্তৃতা হিংসামূলক 
কাজের প্ররোচনাকর । এ কথা সাক্ষাতের সময় ভারতের তৎকালীন 
ভাইসরয় লর্ড রিডিং মহাত্মাজীকে বলেন। প্রকাশিত বক্তৃতার ওরূপ 
ব্যাখ্যা হতে পারে এ কথা উপলব্ধি করে মহাত্মাজী যথাবিহিত করতে 
মৌলানা সাহেবকে অনুরোধ করেন । , মৌলানা এক বিবৃতি দিয়ে 
এ কথা! বলেন যে, কোন হিংসামূলক কাজে প্ররোচনা দেওয়া তীর 
মোটেই উদ্দেশ্য ছিল না। এ কাজ খুবই যুক্তিযুক্ত হয়েছিল। মহাত্মাজী 
ও মৌলানা দুই জনেরই সত্যনিষ্ঠা ও অহিংসার বিচ্যুতি যাতে না ঘটে 
সে বিষয়ে একান্তিকতার জন্যই এ সৎসাহস তারা দেখাতে পেরে- 

“| আদালতে অভিযুক্ত হওয়ার ভয়ে মৌলানা এরূপ করেছেন 
এবং মহাত্মাজীও সহকমীরি প্রতি মমতাবশতঃ এরূপ করতে বলেছেন 
এন গুন যে না হয়েছিল তা নয়। তুল ক্রটা মানুষের হতেই পারে, 
তা স্বীকার করার মধ্যেই মহত্ব ৷ মৌলানা যে সে সৎসাহস দেখাতে 
পেরেছিলেন সেজন্য তিনি প্রশংসার । লর্ড রিডিংকেও ধন্যবাদ দিই 
মৌলানাকে সে সুযোগ দেওয়ার জন্য । 

মহাত্মাজী গৌহাটাতে প্রকাশ্য সভায় নিজের ভুল স্বীকার করতে 
একটুও দ্বিধাবোধ করেননি । ১৯০৯ সালে লিখিত “হিন্দ, স্বরাজ’ 
নামক পুস্তকে তিনি অহমিয়াদের কৃষ্টির মান নীচুস্তরের বলে উল্লেখ 


অসহযোগ আন্দোলন ১৫১ 


করেন। অনেক শিক্ষিত অহমিয়া সে সম্বন্ধে তাকে চিঠি লেখেন । 
উত্তর দেন তিনি জনসভায় । দ্যর্থহীন ভাষায় ঘোষণা করেন যে, 
ইংলণ্ড হতে দক্ষিণ আফ্রিকা আসার সময় তিনি ওই পুস্তক লেখেন । 
ইংরেজদের লিখিত পুস্তকে আসাম সম্বন্ধে যে তথ্য তিনি পেয়েছিলেন 
তার উপর নির্ভর করেই সে কথা লিখেছিলেন । আসামে আসার পর 
ব্যক্তিগত অভিজ্ঞতা হতে বুঝতে পেরেছেন যে সে তথ্য ভুল। অকপটে 
ক্ৰটী স্বীকার করেন । 
আন্দোলনের তিন মাস শেষ হওয়ার পর ৩১শে মার্চ ও 
১লা এপ্রিল নিখিল ভারত রাষ্ট্রীয় সমিতি বেজওয়াদায় (১) তিলক 
স্বরাজ ফণ্ডে এক কোটি টাকা সংগ্রহ, (২) এক কোটি লোককে কংগ্রেস 
সভ্যশ্রেণীভুক্ত করা ও (৩) কুড়ি লক্ষ চরখা চালু করার প্রস্তাব গ্রহণ 
করে। এই কার্যক্রম ৩০শে জুনের মধ্যে সমাধা করতে হবে। উহা 
বেজওয়াদা কার্যক্রম বলে সুপরিচিত ৷ মহাত্মাজী সমস্ত শক্তি নিয়োগ 
করেন এ কাজে । জুন মাসের মধ্যে এক কোটি টাকা সংগৃহীত হয়। 
কুড়ি লক্ষ চরখাও চালু হয়। কিন্তু এক কোটি সভ্যশ্রেণীভুক্ত হয় না। 
বেজওয়াদ কার্যক্রমের এই সাফল্য লোকের প্রাণে আরো সাড়া 
জাগায়। এক কোটি টাকার মধ্যে সাড়ে সাইত্রিশ লক্ষ টাকাই 
সংগৃহীত হয় বোষ্বে শহর হতে । বোম্বেবাসীদের অভিনন্দিত করে 
মহাত্মাজী ইয়ং ইণ্ডিয়ায় ‘সুন্দর বোম্বে’ আখ্যা দিয়ে এক নিবন্ধ 
লেখেন। কংগ্রেস সম্পাদক মতিলালজী ছোট্ট প্রদেশ গুজরাটকে 
পনের লক্ষ টাকা সংগ্রহের জন্য অভিনন্দিত করেন । কিন্তু আমার 
মনে হয় বিহারই সর্বাধিক অভিনন্দনষোগ্য । বিহার বাংলা ও 
উত্তর প্রদেশের চেয়ে আয়তনে ছোট, অপেক্ষাকৃত গরীব। বিহার 
ংলার চেয়ে অধিক, উত্তর প্রদেশের প্রায় ১৪ গুণ অর্থ সংগ্রহ করে । 
বাংলা দেশ নির্দিষ্ট পনের লক্ষ টাকার মধ্যে মাত্র সাড়ে ছয় লক্ষ 
টাকা সংগ্রহ করতে পারে । এই সময় বাংলা কংগ্রেসের অনেক 
নেতৃস্থানীয় ব্যক্তি আসাম বেঙ্গল রেলওয়ে ও স্টামার ধর্মঘটে জড়িয়ে 

পড়েন। দেশবন্ধু এমনকি নিজের জীবন বিপন্ন করে বিশাল ভরা 
পদ্মা নদীর উপর দিয়ে নৌকায় গোয়ালন্দ হতে টাদপুর যান। কিন্ত 
মহাত্মাজী সব কথা শুনে তিলক স্বরাজ ভাগারের টাকা ধর্মঘটাদের 
জন্য ব্যয় করা অনুমোদন করেন না। দেশবন্ধুর বাড়ীতে এক ঘরোয়া 
বৈঠকে তিনি পক্ষে বিপক্ষে ছুই দিকেরই যুক্তি শুনতে থাকেন। 
মিঃ এগুজ ছিলেন ধর্মঘটের বিপক্ষে । তার নিশ্চিত মত ছিল ধর্মঘট 
সফল কর! যাবে না, কিছু লোকের অশেষ ছুর্গতি হবে। তিনি তার 
বক্তব্য বলছিলেন । তখন ধর্মঘটের সঙ্গে যুক্ত একজন নেতৃস্থানীয় 
ব্যক্তি বাধা দিচ্ছিলেন। মহাত্মাজী সেরূপ করতে নিষেধ করেন । 
তথাপি তিনি বাধা দিতে থাকেন। মহাত্মাজী তাকে দৃঢ় কণ্ঠে 
বলেন “আপনি এরূপ করলে আমি নিতান্ত দুঃখের সঙ্গে আপনাকে 
বেরিয়ে যেতে বলতে বাধ্য হব।” প্রয়োজন মত কঠোর হওয়ার 
ক্ষমতা তার ছিল। ধর্মঘটাদের জন্য আর তিলক স্বরাজ ভাণ্ডারের 
টাকা ব্যয় করা ঠিক হবে না মহাত্মাজী এই কথা বলতে বাংলার 
নেতাগণ তা মেনে নেন। 

বেজওয়াদার পরে জুলাই মাসে বোম্বেতে নিখিল ভারত রাষ্ট্রীয় 
সমিতির সভা হয়। এবার জোর দেওয়া হয় বিদেশী বস্তু বর্জন ও 
খাদি উৎপাদনের উপর। ভারতের গ্রামীণ অর্থনীতিকে বিপর্যস্ত 
করার মূলে খাদি ধ্বংস ও বিদেশী মিলে প্রস্তুত বন্ত্র পরিধান । তাই 
এবার তিনি বিদেশী বস্ত্র পোড়ানো স্থির করেন। বোন্বেতে বিপুল 
পরিমাণ বিদেশী বন্ত্রে অগ্নি সংযোগ করা হল। এর পর তিনি যেখানে 
গিয়েছেন, প্রায় সব জায়গায়ই বিদেশী বন্তরের বিরাট অগ্রিষজের 
ব্যবস্থা হয়েছে। এর মধ্যে কেউ কেউ বিশেষ করে মিঃ এণ্ড জ 
একটা ঘৃণার ভাব আছে বলে মনে করেন। এ ধারণা সম্পূর্ণ ভ্রান্ত ৷ 
ভারতের অর্থনৈতিক দুর্গতির প্রতীক বিদেশী বস্তু । তাকে নিঃশেষ 
করার মধ্যে কারো প্রতি ঘ্বণা নেই, আছে নিজেদের বেঁচে থাকার 
দৃঢ় আকাজ্কা। এর মধ্যে বিন্দুমাত্র হিংসাভাবও ছিল না। এক দিকে 

বিদেশী বস্ত্র বহু যৎসব, অপর দিকে খাদি উৎপাদন ও প্রচলনের চেষ্টা 
চলল তীব্রভাবে । ক্রমেই মহাত্মাজী খাদির উপর বেশী করে জোর 
দিতে আরম্ভ. করলেন। দেশী মিলের কাপড়ও ব্যবহার না করে 
খাদি ব্যবহার করতে বলতেন। 

এই জুলাই মাসে করাচীতে খিলাফত সম্মেলনে মুসলমানদের 
সরকারী চাকুরীতে তথা সৈন্য বিভাগে কাজে নিযুক্ত থাকা অনুচিত 
এরূপ একটি প্রস্তাব পাশ হয়; আলী ভাইরা সে প্রস্তাব সমর্থন 
করেন। একদল মৌলানা এই প্রস্তাবের অনুকূলে ফতোয়া জারী 
করেন। ভারত সরকার করাচী প্রস্তাব ও ফতোয়াকে সৈন্যদের 
আন্ুগত্যে হস্তক্ষেপ বলে মনে করে। তাই এই সম্পর্কে বিশিষ্ট 
কয়েকজন মুসলমান নেতা গ্রেপ্তার হন। মৌলানা মহম্মদ আলী 
মালাবার যাচ্ছিলেন মহাত্মাজীর সঙ্গে ৷ ওয়ালটেয়ার স্টেশনে 
তাকে গ্রেপ্তার করা হয়! পরে এই সব নেতার বিচারে দুই বৎসর 
সশ্রম কারাদণ্ড হয়। মহাত্মাজী ও মৌলানা মালাবার যাচ্ছিলেন 
এইজন্য যে, সেখানকার কোন অঞ্চলে মোপলরা বিদ্রোহ করেছিল, 
এমনকি জোর করে কিছু হিন্দুকে মুসলমান ধর্মে দীক্ষিত করে । তাদের 
উদ্দেশ্য ছিল মোপলাদের মধ্যে অহিংসা ও হিন্দু মুসলমানের একতার 
বাণী প্রচার । মৌলানা ত পূর্বেই গ্রেপ্তার হলেন আর মহাত্মাজীকে 
মালাবার প্রবেশ করতে দেওয়া হল শা । এই মালাবার বিদ্রোহের 
জন্য সরকার মহাত্মাজীকেই দায়ী করে। ইহা সম্পূর্ণ অযৌক্তিক। 
মালাবারের যে অঞ্চলে এই ঘটনা হয় সেখানে কংগ্রেস বা খিলাফৎ 
আন্দোলনের কোন প্রভাব ছিল না। অসহযোগ বিরোধীরা 
এ কাজ করে। মোপলারা অন্যায় করেছিল এ বিষয়ে বিন্দুমাত্র সন্দেহ 
নেই, কিন্ত তাদের উপর যে অত্যাচার হয়েছিল তা নিষ্ঠুরতার চরম 
এবং যে কোন সরকারের পক্ষে কলঙ্ক স্বরূপ । মোগলা কয়েদীদের 
গ্রীষ্মকালে মালগাড়ীতে নিয়ে যাওয়া হয়! তাতে না ছিল হাওয়া 
চলাচলের ব্যবস্থা, না ছিল তাদের জন্য কোন পানীয় জলের ব্যবস্থা । 

তৃষ্ণার যন্ত্রণায় অস্থির। গাড়ী কোন এক বড় স্টেশনে দাড়ালে 
করেদীদের চীৎকারে দরজা খোলা হয়। নে এক বীভৎস দৃশ্য! 
বেশ কিছু কয়েদী ম্বত। সিরাজদৌল্লার অন্ধকূপ হত্যা কাল্পনিক ৷ 
এখানে ঘটল বিংশ শতাব্দীতে সত্যিকারের অন্ধকূপ হত্যা । 

এই প্রসঙ্গে মৌলানা হজরত মোহানীর আচরণ খুব নিন্দার্হ। 
তিনি বল পূর্বক ধর্মান্তরিত করাকে সমর্থন করেন। মহাত্মাজী 
তাতে দুঃখিত ও ব্যথিত হয়ে লিখলেন, “ধর্মের নামে অধমের অনুষ্ঠানই 
মৌলানা হজরত মোহানীর ধর্মীয় নীতি।” প্রত্যেকেই নিজ নিজ 
ধর্মকে শ্রেষ্ঠ মনে করবে এটা স্বাভাবিক ৷ কিন্তু অন্ত ধর্মাবলঙ্বীর 
শান্তি বা মুক্তি নেই এরূপ ভাবা ধর্মান্ধত৷। যত গোলমালের সৃষ্ট 
সেখানেই। হিন্দু খাটি হিন্দু হোক, মুসলমান খাটি মুসলমান হোক, 
খৃষ্টান খাটি খৃষ্টান হোক,__এ নীতি অবলম্বন করার মধ্যেই নিহিত 
সাম্প্রদায়িক এক্য বা শান্তি । মহাত্মাজী তাই চাইতেন । ধৰ্মান্ধরা 
তা ভুলে সমাজে স্থষ্টি করে বিশৃঙ্খল! । ওয়ালটেয়ার হতে মাদ্রাজে 
পৌছেই মহাত্মাজী মৌলানা মহম্মদ আলী ও অন্যান্য মুসলমান নেতার 
গ্রেপ্তারের কারণ জানতে পারেন। তিনি করাচী প্রস্তাবের পুনরাবৃত্তি 
করেন এবং ৪ঠা অক্টোবর বোম্বেতে নেতৃস্থানীয় ব্যক্তিদের এক সভা! 
আহ্বান করেন। সেই সভায় নেতারা সই করে করাচী প্রস্তাবের 
সমর্থনে এক ঘোষণা পত্র বের করেন। ংগ্রেস ওয়াকিং কমিটাও 
করাচী প্রস্তাব সমর্থন করে । সারা ভারতবর্ষে বিভিন্ন জনসভায় করাচী 
প্রস্তাব সমথিত হয়। এ নিছক আইন অমান্য । কিন্তু সরকার এজন্য 
কাউকে গ্রেপ্তার করেনি। সরকারের দমননীতি ব্যর্থ হল আর জয় 
হল ব্যাপক আইন অমান্যের । করাচী প্রস্তাব বহুল প্রচারিতও হল । 

এইবার দক্ষিণ ভারতে ভ্রমণের সময় সেপ্টেম্বর মাসেই 
জনগণের কাপড়ের অভাব জনিত দুঃখের কথা উপলব্ধি করে 
তিনি হাটুর উপর পর্যন্ত ছোট কাপড় পরিহিত হন। গায়েও আর 
জামা নেই। দরিদ্রের প্রতি দরদের জীবস্ত অভিব্যক্তি। কিন্ত এর 

জন্য হলেন তিনি মিঃ চাচিলের বিদ্রপের পাত্র । উপাধি পেলেন 
‘অর্ধনগ্ন ফকির’ । ব্রিটিশ শাসন ভারতকে অর্ধনগ্ন করেছে । তাই 
সে ভারতের প্রতিনিধি “অর্ধনগ্ন” হওয়াই গৌরবের মনে করলেন । 
প্রথম যখন তাকে এই বেশে দেখে আলাপ করার সুযোগ হয় বলি, 
“মহাত্মাজী, এরূপ বেশ আপনারই সাজে, আমাদের সাজে না।” 
তখন মহাত্মাজী বলেন, “তোমার সঙ্গে আমার তফাৎ কি?” আমি 
হেসে উঠি এবং বলি, “আপনি বুঝবেন না, কিন্তু তফাৎ আছে।” 

বৎসর পূর্ণ হওয়ার মাত্র তিন মাস বাকী। মহাত্মাভী স্বরাজ 
লাভের জন্য আইন অমান্যের পরিকল্পনা করছেন, আর বৃটিশ সরকারও 
ভারতীয়দের শান্ত করবার জন্য প্রিন্স অব ওয়েলস ব| ধুবরাজকে 
ভারতে নিয়ে আসার ঘোষণা করে। ভারতীয়দের রাজান্গুগত্যের 
প্রতি তরসাই এ সিদ্ধান্তের মূলে । কংগ্রেস যুবরাজকে বয়কট করা 
স্থির করে । 

৪ঠা ও ৫ই নভেম্বর দিল্লীতে নিখিল ভারত রাষ্ট্রীয় সমিতির সভায় 
ব্যক্তিগত আইন অমান্য ও সমষ্টিগত বা ব্যাপক আইন অমান্য সম্বন্ধে 
প্রস্তাব গৃহীত হয় ৷ প্রস্তাব উত্থাপন করেন মহাত্মাজী, সমর্থন করেন 
দেশবন্ধু ৷ স্বেচ্ছাসেবকদের প্রতিজ্ঞা পত্রের গোডায়ই ছিল “ভগবানের 
নামে এই শপথ করছি।” অহিংস কর্মীর শক্তির উৎস ভগবানে 
বিশ্বাস । যে কয়টি প্রতিজ্ঞা পালন করার জন্য তাকে প্রতিশ্রুতি দিতে 
হয় তা এই £__“আমি স্থতাকাটা জানি, আমি সকল প্রকারের বিদেশী 
বস্ত্র বর্জন করেছি এবং কেবল মাত্র খাদি পরিধান করি, আমি হিন্দু- 
মুসলমান একতা অর্থাৎ সাম্প্রদায়িক একতায় বিশ্বাসী, খিলাফৎ ও 
পাঞ্জাব অন্যায়ের প্রতিকার ও স্বরাজ লাভের জন্য অহিংসা অপরিহার্য 
বলে বিশ্বাস করি, আর হিন্দু হলে ব্যক্তিগত জীবনে অস্পৃশ্যতা বর্জন 
করব 1” প্রস্তাবে এ কথাও বলা হয় যে, কোন স্বেচ্ছাসেবক নিজের 
জন্য বা সে জেলে গেলে তার পরিবারবর্গের ভরনপোষিণের জন্য 
সাধারণের প্রদত্ত টাকা হতে আথিক সাহায্য আশা করবে না। এক 


১৪৬ । মহাত্বা গান্ধী 
কথায় স্বেচ্ছাসেবককে ভগবদ্বিশ্বাসী, সংযমী, অহিংস ও ত্যাগী হতে 
হবে। এই আদর্শ ধরে তুললেন মহাত্মাজী দেশের স্বাধীনতা লাভের 
জন্য ৷ সমষ্টিগত বা ব্যাপক আইন অমান্যের বেলায় একটি জিলা বা 
তহশিল ( থানা ) নিয়ে প্রয়োগ হতে পারে । কিন্তু সে অঞ্চলের অতি 
অধিক সংখ্যক লোককে সেখানে উৎপন্ন খাদি পরিহিত হতে হবে এবং 
অসহযোগের আর আর অত্যাবশ্যক সর্ত যথা অহিংসা, সাম্প্রদায়িক 
এক্য, অন্পৃশ্যত| বর্জন, মাদকদ্রব্য বর্জন প্রভৃতিও অধিক সংখ্যক 
লোক পালন করছে এমন হওয়া চাই। এই সব সর্ত মেনে এই 
অঞ্চলের অধিবাসীদের সর্ব প্রকারের দুঃখ কষ্ট বরণ বা ত্যাগ 
স্বীকারের জন্য প্রস্তুত থাকতে হবে । এই সব সর্ত পূরণ হলে প্রত্যেক 
প্রাদেশিক কংগ্রেস কমিটার অধিকার রইল ব্যাপক সত্যাগ্রহ আরম্ভ 
করার। তথাপি মহাত্মা গান্ধীর নেতৃত্বে সুরাট জিলার বারদৌলি 
তালুকে যে ব্যাপক সত্যাগ্রহ আরম্ভ করা হবে তার ফলাফল লক্ষ্য 
করার জন্য অন্য সব স্থানকে অপেক্ষা করতে বলা হয় । 

বারদৌলীতে জমির খাজনা বন্ধের আন্দোলন হওয়ার কথা । 
ওই অঞ্চলে সোজা সরকারকে খাজনা দেওয়া হত তখনও ৷ 
দিল্লীতে কংখ্রেসসেবীদের মধ্যে খুব উৎসাহ ও উদ্দীপনা । মহাত্মাজী 
বোন্বে হয়ে ১৮ই নভেম্বর বারদৌলী পৌঁছবেন এরূপ স্থির । কিন্ত তার 
পূর্বের দিন ( ১৭ই ) যুবরাজ বোম্বে আসেন । সেদিন সেখানে হরতাল 
হয়। হরতাল পালন নিয়ে শোচনীয় দাক্গা হাঙ্গামা শুরু হয়। এমনকি 
দা্গাকারীরা মহাত্মাজীর কথা শুনতেও অস্বীকার করে । মনে হয় এর 
পেছনে সুচিত্তিত পরিকল্পনা ছিল। সে পরিকল্পনা ব্যর্থ করার মত প্রভাব 
তখনও মহাত্মা গান্ধী বা তার সহকমীদের হয়নি । অবশেষে মহাত্মাজী 
পাঁচ দিন উপবাস করার সংকল্প ঘোষণা করেন এবং বোষ্বের 
অধিবাসীদের নিকট শাস্তি প্রতিষ্ঠার আবেদন করেন। সকল সম্প্রদায়ের 
লোকদের প্রচেষ্টায় এবং মহাত্মা গান্ধী সংখ্যালঘিষ্ঠ পাশা সম্প্রদায়ের 
উপরেই শান্তির সর্ত নির্ধারণের ভার দেওয়ায় শান্তি প্রতিষ্ঠিত হল। 


অসহযোগ আন্দোলন ১৫৭ 


কিন্তু বোন্বের মত স্থানের এরূপ হিংসার অভিব্যক্তিকে অগ্রাহথ করা 
চলে না। ২৩শে নভেম্বর হতে বারদৌলী আন্দোলন আরম্ভ হওয়ার 
কথ! ছিল। তা স্থগিত করেন । ঠিকই করেছিলেন। কোন এক জায়গায় 
এরূপ ব্যাপক আইন অমান্য সফল করতে হলে চারদিকের আবহাওয়া 
অনুকূল হওয়া প্রয়োজন । বোম্বেকে পূর্বে তিনি “সুন্দর বোস্বে' বলে 
অভিহিত করেছিলেন, এবার তিনি “গভীর কলঙ্ক' নিবন্ধ লিখলেন ৷ 
এদিকে সরকার যুবরাজের ভারত ভ্রমণ সফল করার জন্য 
বহু প্রদেশে কংগ্রেস স্বেচ্ছাসেবক বাহিনীকে বে-আইনী ঘোষণা করে । 
কিন্তু যুবরাজ যেখানেই গেলেন সেখানেই হরতাল এবং শহরের 
জনমানবশূন্য দৃশ্য ৷ হাজারে হাজারে লোক বে-আইনী স্বেচ্ছাসেবক 
শ্রেণীভুক্ত হয়ে গ্রেপ্তার বরণ করল । নেতৃস্থানীয়দের মধ্যে লালাজী, 
দেশবন্ধু, মতিলালজী প্রভৃতি কারারুদ্ধ। কিছুদিন পরেই আমেদাবাদে 
কংগ্রেস অধিবেশন বসবার কথা । তার নির্বাচিত সভাপতি দেশবন্ধু। 
তাকে সভাপতি করার জন্য মহাত্মাজী সব প্রদেশে চিঠি পাঠান। তিনি 
সর্বসম্মতিক্রমে নির্বাচিত হন। কিন্ত দুঃখের বিষয় ডিসেম্বর মাসেই 
পুনরায় মহাত্মা গান্ধী ও দেশবন্ধুর মধ্যে মতদ্বৈধ দেখা দেয়॥ অবশ্য 
মতদৈধ সব সময়েই যে ক্ষতিকর তাও নয়। আর পরত মতপার্থক্য 
এবং তা বিদ্বেষহীনভাবে পরিবেশন অনেক সমর অগ্রগতির সহায়ক । 
মালব্যজী এই সব গ্রেপ্তারে ব্যথিত হন এবং যুবরাজকে বয়কট 
করাও পছন্দ করেন না। তাই তিনি একটা আপোষের জন্য চেষ্টা 
শুরু করেন। ভাইনরয় তখন কলিকাতায়, তিনি নিজে ১৭ই ডিসেম্বর 
আনেন সেখানে । শ্রীযমুনাদাস দ্বারকাদাস ও হৃদয়নাথ কুর্তরুকে 
পাঠান আমেদাবাদে মহাত্মাজীর কাছে। মালব্যজী এসে এক 
দিকে ভাইসরয় ও অপর দিকে প্রেসিডেন্সী জেলে দেশবন্ধু ও মৌলানা 
আজাদের সঙ্গে দেখা করেন। এই দুই নেতা ও ভাইসরয় মালব্যজীর 
প্রস্তাব অনুমোদন করেন । ১৮ তারিখে দেশবন্ধু ও 
মহাত্মাজীকে তার করেন_ আমরা নিয় সর্তে হরতালের আহ্বান 


১৫৮ মহাত্ব! গান্ধী 


প্রত্যাহার করা অনুমোদন করি ঃ (১) কংগ্রেস উত্থাপিত সমস্ত 
বিষয়ের বিবেচনার জন্য সরকার শীঘ্রই একটি সম্মেলন (গোল টেবিল 
বৈঠক) আহ্বান করবে, (২) অধুনা জারী করা সরকারী, পুলিশ ও 
ম্যাজিস্ট্রেটদের নির্দেশ প্রত্যাহার করবে, (৩) এই নূতন আইনে ধৃত 
সকল কয়েদীকে বিনাসর্তে মুক্তি দিবে। মহাত্মাজী সেইদিনই 
তাদের নিম্ন তার করেন_-“আপনাদের তার। সম্মেলনের তারিখ 
ও কোন্‌ কোন্‌ লোকের দ্বারা তা গঠিত হবে ত পূর্বেই স্থির হওয়া 
দরকার। করাচী ও ফতোয়া কয়েদীদের মুক্তিও হওয়া চাই। 
আপনাদের সর্তের উপরি এই দুইটি সর্ত পালিত হলে হরতাল 
প্রত্যাহার করা যেতে পারে। মহাত্মাজীর এরূপ তার করা খুবই 
যুক্তিযুক্ত হয়েছিল । আলী ভাইদের জেলে রেখে কোন গোল টেবিল 
বৈঠকে যোগ দেওয়ার প্রস্তাবে সম্মত হলে মহাত্মাজীর পক্ষে ঘোরতর 
অন্যায় হত। গোল টেবিল বৈঠকের সভ্য কে কে হবেন ইত্যাদি 
পূর্বে ঠিক না হলেও পরে গোলমাল হওয়ার সম্ভাবনা ছিল। তাতে 
লাভবান হত সরকার । লালাজী ও মতিলালজী জেল হতে 'ভ্রান্তি- 
জনক সর্তে' শান্তি স্থাপনের প্রয়াস অনুমোদন করেন না বলে খবর 
পাঠান ৷ 

জাতির এক সন্ধিক্ষণে আমেদাবাদ কংগ্রেস অধিবেশন ( ডিসেম্বর, 
১৯২১) বসে । মালব্যজী সেখানেও শান্তির ও গোলটেবিল 
বৈঠকের কথা উঠান। মহাত্মাজী দৃঢ়কঠে বলেন “আমি শান্তিকামী 
লোক, কিন্ত আমি কবরের বা শ্বাশানের শান্তি চাই না।” বিষয় 
নির্বাচনী সমিতিতে শাস্তি প্রস্তাবের কথা উঠান মালব্যজী ৷ মহাত্মাজী 
ওধু নেতাদের সঙ্গে যে সব তার বিনিময় হয়েছিল তা পড়ে দেন। 
মালব্যজী মোটে একজন সভ্যের সমর্থন পান। অতএব মহাত্মাজী 
কয়েকদিন পূর্বে দেশবন্ধু, মৌলানা আজাদ ও মালব্যজীর প্রস্তাব 


সন্ধে যে মনোভাব অবলম্বন করেছিলেন তা কংগ্রেসের সমর্থন লাভ 
করে। 


অসহযোগ আন্দোলন ১৫৯ 


তার নেতৃত্বে বারদৌলীতে ব্যাপক আইন আমান্ত আন্দোলন 
আরম্ভ হবে তা এক প্রকার সুনিশ্চিত। স্বেচ্ছাসেবকের গ্রতিজ্ঞার 
মধ্যে এ কথাও রইল যে, আমি দেশের জন্য সর্ব প্রকারের ত্যাগ 
স্বীকার যথা কারাবরণ এমনকি মৃত্যু বরণ করতে প্রস্তুত আছি। 
সব দিকেই একটা দৃঢ় সংকল্প । 

আমেদাবাদে মহাত্মাজী কংগ্রেসের সর্বময় কর্তা নিযুক্ত হন। 
প্রয়োজন বোধে তীর স্থলাভিষিক্ত ব্যক্তিকে মনোনীত করতে পারবেন । 
কিন্ত সরকারের সঙ্গে কোন বোঝাপড়া করার অধিকারী নিখিল ভারত 
রাষ্ট্রীয় সমিতি । অবশ্য মহাত্মাজী প্রদত্ত ক্ষমতা মোটেই প্রয়োগ 
করেননি । 

বার বার আন্দোলন স্থগিত করা অস্গুবিধাজনক বুঝেও 
মালব্যজী ও জিন্না সাহেবের অনুরোধে পুনরায় চোদ্দ দিনের জন্য 
বারদৌলী আন্দোলন স্থগিত করেন মহাত্মাজী ৷ অবশ্য ভাইসরয় 
আপোষপন্থী এই ছুই নেতার কথায় বড় একটা গা করেন না। 
অবশেষে মহাত্মাজী ১লা ফেব্রুয়ারী, ১৯২২ ভাইসরয়কে এক চরম পত্র 
পাঠান। ১১ই ফেব্রুয়ারীর মধ্যে সরকার ভারতের দাবী পূরণের 
ইচ্ছা প্রকাশ করলে আন্দোলন স্থগিত করার পরামর্শ দিবেন এ কথা 
ছিল তাতে । ভাইসরয় ১১ তারিখের পূর্বেই দাবী অগ্রাহ করেন! 
মহাত্মাজী আন্দোলনের জন্য প্রস্তুত ৷ ভার মনে খুব উৎসাহ । 

মানুষ ইচ্ছা করে এক, কিন্তু হয়ে যায় অন্যরূপ | ৮ই তারিখ 
ভোরে উত্তর প্রদেশের গোরখপুর জিলার চৌরিচৌরা নামক স্থানে 
২১ জন পুলিশকে ভীবস্ত পুড়িয়ে মারার খবর পড়ে মহাত্মাজী হততদ 
হয়ে যান। এর পূর্বেও অনেক বিশৃঙ্খলার খবর নানা জায়গা হতে 
আসছিল । ভেবেছিলেন হয়ত শোধরানো যাবে । কিন্তু চৌরিচৌরার 
ঘটনা তাকে হতবাক্‌ করে দিল। সবচেয়ে বেদনাদায়ক হল এই জন্য 
যে, এই নৃশংস কাণ্ডের সঙ্গে কংগ্রেস ও খিলাফতের লোকেরা জড়িত 
ছিল। মালাবার মোপলাদের হিংসাত্মক কাজের জন্য তিনি আন্দোলন 


১৬০ মহাত্বা গান্ধী 


স্থগিত করার কথা ভাবেননি, কিন্তু কংগ্রেস ও খিলাফৎ কর্মীরা জড়িত 
থাকার আন্দোলন বন্ধ করা স্থির করলেন এবং বারদৌলীতে ওয়াকিং 
কমিটার জরুরী বৈঠক আহ্বান করলেন । ওয়াকিং কমিটী বারদৌলী 
বা অন্য জায়গার ব্যাপক আইন অমান্য আন্দোলন বন্ধ করা স্থির 
করে। যতদিন পর্যন্ত প্রকৃত অহিংস আবহাওয়া সৃষ্টি না হচ্ছে, 
আন্দোলন আরম্ভ করা হবে না। কারাবরণের জন্য বিশেষভাবে যে 
সব কার্যক্রম স্থির করা হয়েছিল সে সব বন্ধ করার এবং গঠনমূলক 
কাজে অধিকতর মনোযোগ দেওয়ার নির্দেশ দেওয়া হল । এই প্রস্তাব 
বারদৌলী প্রস্তাব নামে বিখ্যাত। মর্ধাদাবোধ মহাত্মাজীকে পথ 
নির্ধারণে বাধা দেয়নি। মাত্র কয়েক দিন পূর্বে ভাইসরয়কে চরম পত্র 
দিয়ে এভাবে আন্দোলন প্রত্যাহার করতে খুব কম লোকেই পারতেন। 
এইখানেই মহাত্মাজীর বিশেষত্ব ৷ 

ওয়াকিং কমিটা ২৪শে ফেব্রুয়ারী দিল্লীতে নিখিল ভারত রাষ্্ীয় 
সমিতির সভা আহ্বান করে। বারদৌলী প্রস্তাব প্রকাশিত হওয়ার 
পর একদল লোকের কাছ থেকে আসে বিরোধিতা । তাদের যুক্তি, 
কোথায় বারদৌলী আর কোথায় চৌরিচৌরা ! চৌরিচৌরার 
অপকর্মের জন্য বারদৌলীর আন্দোলন স্থগিত করা যুক্তিযুক্ত নয় 
এত বড় বিশাল দেশ ভারতবর্ষ, সে দেশে কোন জায়গায় কোন 
হিংসাত্মক কাৰ্য হবে না এরূপ আশা করা ভুল। সেরূপ অবস্থা 
বসা হবে না, আইন অমান্য কখনো করা যাবে না। আপাতদৃষ্টিতে 
এ কথা যুক্তিযুক্ত মনে হলেও নিতান্ত অসার । চৌরীচৌরার মত 
বশ কাণ্ডের সঙ্গে কংগ্রেস ও খিলাফৎ কর্মী জড়িত থাকে কেন 
এ কথা ভাবা দরকার । নেতৃস্থানীয় ব্যক্তিদের এবং কর্মীদের অহিংসায় 
বিশ্বাস খুব ভাসা-ভাসা বলেই সত্যিকারের অহিংসার ভাব জাগ্রত 
এটাই আসল জিনিস তা উপলব্ধি করেছিলেন মহাত্মাজী ৷ 


অসহযোগ আন্দোলন ত 


প্রদেশের প্রতিনিধি স্থানীয় ব্যক্তিদের সঙ্গে মহাত্মাজী মিলিত হন। 
তিনি তার বিরুদ্ধমতালন্বীদের কথাই বিশেষ ভাবে শোনেন । সব 
কথা শুনে তিনি তার সিদ্ধান্তে অটল থাকেন । উত্তর প্রদেশের একজন 
সভ্য ত বলেন “মহাত্াজী, বৃটিশ গবর্নমেণ্টও আমাদের কথা শোনে 
না, আপনিও শুনছেন না । এই সরকারের সঙ্গে আপনার তফাৎ কি !? 
মহাত্মাজী হাসতে হাসতে বলেন “তফাৎ হচ্ছে এই যে, বৃটিশ 
গবর্নমেন্ট ইস্তফা দিতে প্রস্তুত নয়, কিন্ত আমি প্রস্তুত ৷’ 

মতিলালজী ও লালাজী তখন জেলে ৷ তাঁরা দুজনেই বারদৌলী 
প্রস্তাবের বিরুদ্ধে মত প্রকাশ করে গোপনে জেল হতে চিঠি পাঠান । 
উভয়েই অবশ্য জানিয়েছিলেন যে, এ চিঠি অন্যকে দেখানো মহাত্মাজীর 
উপর নির্ভর । তিনি ছুখানা চিঠিই আদ্যোপান্ত পড়ে শুনান 
গ্রতিনিধিদের সভায় । পড়া শেষ হলে শুধু এই মন্তব্য করেন “এরা 
জেলে । সব তথ্য এঁদের কাছে নেই । থাকলে হয়ত তারা অন্যরূপ 
মত দিতেন। অতএব এঁদের মতের বিশেষ কোন মর্যাদা দেওয়া 
ঠিক হবে না।” জেলের বাইরে এসে দুজনেই অন্যরূপ মত 
দিয়েছিলেন । মতিলালজী জেল থেকে বেরিয়ে এসেই লক্ষৌ নিখিল 
ভারত রাষ্ট্রীয় সমিতির সভায় বলেন, “আমি জেলে থাকা অবস্থায় 
বারদৌলী প্রস্তাব গৃহীত হয়। তখন ওই প্রস্তাবের তীব্র নিন্দা করে 
জেল থেকে গোপনে একটা চিঠি পাঠাই । কিন্তু যখন লক্ষৌ জেলে 
এলাম তখন বুঝলাম যে আমি একদল উচ্ছজ্খল লোকের দলপতি ৷ 
কোন সেনাপতি যখন দেখতে পান যে তিনি একদল উচ্ছঙ্খল লোকের 
প্রধান, তখন তাকে যুদ্ধবিরতি ঘোষণা করতেই হয়। মহাত্মাজী 
বারদৌলীতে তা-ই করেছিলেন ।” লাক্ষৌ সভার সময় মহাত্মাজী 
জেলে । তাঁর মুক্তির পর যখন তাকে এ কথা জানাই তখন তিনি 
বলেন, “কারামুক্তির পর লালাজীও বারদৌলী প্রস্তাব সমর্থন 


করেছিলেন 1” 
দিল্লীতে সবচেয়ে বেশী-বিরোধিতা আসে মহারাষ্ট্রের নেতাদের 


১১ 


১৬২ মহাত্মা গান্ধী 


কাছ থেকে । ডাঃ মুঞ্জে অতি তিক্ত ও ঝাঁজালো ভাষায় মহাত্মাজীর 
নিন্দাস্থ্চক প্রস্তাব উত্থাপন করেন । মহারাষ্ট্রের এই সব নেতা কখনো 
অহিংস অসহযোগের প্রস্তাব মনে প্রাণে সমর্থন করেননি । এ'দেরই 
এক নেতাকে একবার নিখিল ভারত রাষ্ট্রীয় সমিতির সভায় বলতে 
শুনি “তিলক মহারাজ বলতেন ‘শঠে শাঠ্যং সমাচরেৎ গান্ধী মহারাজ 
বলছেন “শঠেহপি সত্যং সমাচরেৎ’_ ইহ পৃথিবীতে কখনে! সম্ভব নয়।” 
এরা বরাবরই গান্ধী নীতির বিরোধী ৷ মহাত্মাজীর পক্ষে বহুমত, 
তাই অনিচ্ছা সত্বেও বাহতঃ মেনে চলেছেন মাত্র । সুবিধামত নিজেদের 
মতের অভিব্যক্তি দিতেন। এইবার সুযোগ বুঝে খোলাখুলি গান্ধী- 
বিরোধিতায় নামেন । ভ্রীযতীন্দ্রমোহন সেনগুপ্তও মার্জিত ভাষায় 
মহাত্মাজীর নিন্দাস্থচক এক প্রস্তাব উত্থাপন করেন। এটা দুঃখের এই 
জন্য যে, তার পূর্বের দিন রাত্রিতে আমরা বাংলার প্রতিনিধিরা দুইটি 
সংশোধনের কথা বলি এবং তা গ্রহণ করলে আর আমাদের কোন 
আপত্তি থাকবে না জানাই । মহাত্মাজী তা গ্রহণ করেন। সেনগুপ্তও 
ছিলেন এই কথার মধ্যে । তথাপি তিনি কেন ওরাপ প্রস্তাব উত্থাপন 
করলেন তা আজও দুর্বোধ্য । তবে সুখের কথা এই যে, বাংলার 
সভ্যদের অধিকাংশ শ্রীসেনগুপ্তের প্রস্তাবের বিরোধিতা করেন। এই 
সভায় খানিক সময় হাকিমজীর অনুপস্থিতিতে মহাত্মাজী সভাপতিরূপে 
কাজ করেন। তিনি তার প্রস্তাবের পক্ষের লোকদের বক্তৃতা না 
দিতে অনুরোধ করেন। তা রক্ষিত হয়। ডাঃ মুঞ্জে ও শ্রীসেনগুপ্তের 
প্রস্তাব বিপুল ভোটাধিক্যে অগ্রাহা হয় । 

কিন্তু এর ফল হল এই যে, সরকার ভাবল মহাত্মাজীকে গ্রেপ্তার 
করার এই প্রকৃষ্ট সময় । আকাশে বাতাসে তার গ্রেপ্তারের গুজব । 
তিনি ইয়ং ইণ্ডিয়ায় ‘আমাকে যদি গ্রেপ্তার করা হয়” এই নাম দিয়ে 
নিবন্ধ লেখেন। তাতে তার গ্রেপ্তারের পর কোন প্রকারের হরতাল, 
মিছিল বা বিক্ষোভ প্রদর্শন করতে নিষেধ করেন। লোকজনকে 
সম্পূর্ণ অহিংস থাকতে এবং গঠনমূলক কাজে আত্মনিয়োগ করতে 

উপদেশ দেন। ১০ই মার্চ, ১৯২২ তারিখ রাত্রিতে সবরমতী আশ্রমে 
মহাত্মাজী গ্রেপ্তার হন। তিনি খুব খুলী। লোকজন তীর পূর্ব 
নির্দেশ মত যথেষ্ট সংযমের পরিচয় দেয়। এই সংযমের অপব্যাখ্যা . 
করে আর্ল উইণ্টারটন বলেন ‘তার গ্রেপ্তারের পর-ভারতে একটি 
কুকুরও ঘেউ ঘেউ করেনি'। অহিংসার কাৰ্যপদ্ধতি সম্বন্ধে সম্পূর্ণ 
অনভিজ্ঞ ব্যক্তির এরূপ উক্তি স্বাভাবিক । কংগ্রেস ওয়াকিং কমিটী 
জনগণের সংযমের প্রশংসা করে । ১৯১৯ সালের ৮ই এপ্রিল তীর 
গ্রেপ্তারের পর লোকজন অনেক স্থানে পাগল হয়েছিল, এবার শান্ত 
থাকায় মহাত্মাজীও খুশী ৷ 

ইয়ং ইণ্ডিয়ার তিনটি প্রবন্ধের জন্য মহাত্মাজীকে গ্রেপ্তার করা 
হয়। অভিযোগ রাজদ্রোহের । তিনি নিজেকে দোষী বলে স্বীকার 
করেন এবং লিখিত বিবৃতি দেন। তাতে তিনি স্পষ্ট ভাষায় বলেন, 
“এই গবর্মমেন্টের প্রতি অসস্তষ্ট হওয়া আমি একটি গুণ বলেই মনে 
করি, কারণ মোটের উপর ইহা পূর্ববর্তী যে কোন সরকারের চেয়ে 
ভারতের অধিকতর ক্ষতি সাধন করেছে । যার এরূপ বিশ্বাস তার 
পক্ষে এই সরকারের প্রতি কোন অন্ুরক্তি থাকা পাপ।” তিনি 
সর্বোচ্চ শান্তির জন্য আবেদন করেন। জজ তাকে ছয় বৎসরের 
সশ্রম কারাদণ্ড দিয়ে বলেন “আমার জীবনে আপনার মত লোকের 
বিচার করিনি, ভবিষ্যতেও করব না। আপনি অপরাধ স্বীকার 
করেছেন। ' আপনাকে যদি তিলকের শ্রেণীভুক্ত করি তা হলে আমার 
মনে হয় আপনি তা অযৌক্তিক মনে করবেন না। যদি ভারতবর্ষে 
অবস্থার পরিবর্তন হয় এবং ছয় বৎসর পূর্ণ হবার পূর্বেই আপনি মুক্তি 
পান তা হলে আমার চেয়ে বেশী সুখী কেউ হবে না।” মহাত্মাজী 
হাসিমুখে বললেন, “লোকমান্য তিলকের সঙ্গে আমার নাম জড়িত 
হওয়ায় আমি শ্রেষ্ঠ সম্মান ও গৌরবের অধিকারী হলাম।” বিচারক 
এবং দণ্ডপ্রাপ্ত আসামী উভয়ের সৌজন্তপূর্ণ আচরণ বিশেষ উল্লেখ- 


যোগ্য । 

অবশেষে আন্দোলনের নেতা কারাগারে । এক বৎসরে স্বরাজ 
লাভ হল না। কবে হবে তা কেউ বলতে পারে না। তবে ভিত্তি 
স্থাপিত হল। 

ইয়ং ইণ্ডিয়ার মুদ্রক ও প্রকাশক হিসাবে শ্রীশঙ্করলাল ব্যাঙ্কারেরও 
এক সঙ্গে সাজা হয় দেড় বৎসরের । তার শরীর খুব সুস্থ ছিল না। 
স্নায়ুরোগ ৷ দুঃখের বিষয় পরবর্তীকালে তিনি এই রোগের দরুন 
একেবারে কাজের বাইরে চলে গিয়েছেন । তার মত চটপটে, 
কর্মকুশল ও বুদ্ধিমান লোক সাধারণের কাজে খুব কম সংখ্যক 
দেখেছি। মহাত্মাজী ও ব্যাক্কার দুজনকেই নিয়ে যায় পুনার 
নিকটবর্তী যারবাদা জেলে । সেখানে তিনি ব্যাঙ্কারকে তাঁর কাছে 
রাখার কথা বলেন, যেন অন্ুস্থ মানুষটিকে একটু দেখাশোনা করতে 
পারেন। জেল কর্তৃপক্ষ সে কথা গ্রাহ্য করে না। মহাত্মাজী প্রাণে 
ব্যথা পান। রোগীর সেবা মহাত্মাজীর স্বাভাবিক প্রবৃত্তি । এক দিকে 
তিনি যেমন কঠোর ছিলেন অন্য দিকে তার মধ্যে মাতৃস্বলভ কোমল 
ভাবও ছিল যথেষ্ট । একটু অপ্রাসঙ্গিক হলেও একটা কথা এখানে 
বলতে চাই। একদিন ভারতবর্ষের বিভিন্ন জেলের অবস্থা সম্বন্ধে 
আলোচনা করতে করতে আমি একটি জেলের ব্যবস্থা সর্বাধিক ভাল 
বলি__যদিও ক্ৰটা টের আছে। তখন তিনি বলেন “না, না, যারবাদা 
জেল সবচেয়ে ভাল৷’ জিজ্ঞাসা করি “কি হিসাবে !! অমনিই 
মহাত্মাজী বলেন “কারণ আমি সেখানে ছিলাম ৷! খুব হাসির রোল 
পড়ে গেল। বিচারাধীন থাকা কালীন তিনি ছিলেন সবরমতী জেলে | 
সেখানে তাকে চরখা রাখতে অনুমতি দেওয়া হয়েছিল । কিন্ত 
যারবাদা জেলে তাকে চরখা নিতে দেওয়া হয় না। প্রতিদিন চরখায় 
সুতা কাটা তার ব্রত, এ কথা বললেও কোন ফল হয় না। তাই 
বাধ্য হয়ে উপবাস করেন। একদিন উপবাসী থাকবার পর তাকে 
চরখা৷ দেওয়া হয়। এই জেলে প্রতিদিন তার শরীর তালাসী নেওয়া 
হত, তাকে কোন রাজনৈতিক কয়েদীর সঙ্গে মিশতে দেওয়া হত না। 

এ সব উপরের ইচ্ছা বা অনুমোদন ভিন্ন হয়নি । সরকার শক্তির এই 
স্থুল প্রদর্শন না করলেই ভাল হত। 

তখন ওই জেলে মহারাষ্ট্রের মূলসীপেটা সত্যাগ্রহীরাও ছিলেন। 
তাদের মধ্যে ছিলেন মহাত্মাজীর বিশেষ অনুরক্ত শঙ্কর রাও দেও ও 
আনন! সাহেব দাস্তানে। আর জয়রামদান দৌলতরামও ছিলেন তখন 
ওই জেলে । জেলের কানুন ভঙ্গ করার জন্য মূলসীপেটা সত্যাগ্রহীদের 
কাউকে কাউকে বেত মারা হয়। খুব ব্যথিত হন মহাত্মাজী ৷ 
সত্যাগ্রহীদের অভিযোগ জেল কর্তৃপক্ষের খারাপ ব্যবহার | তারা 
সবাই অনশন আরম্ভ করেন। মহাত্মাজী খবর পেয়ে জয়রামদাসকে 
দিয়ে সত্যাগ্রহীদের তার মত জানিয়ে পাঠান ৷ এজন্য জয়রামদাসকে 
সাজা দেওয়া হয় । সাজা আসলে প্রাপ্য তার নিজের এ কথা 
মহাত্মাজী জেল কর্তৃপক্ষকে জানান । আর যাতে এ অবস্থার অবসান 
হতে পারে জজ্জন্য তিনি মুলসীপেটা সত্যাগ্রহীদের সঙ্গে সাক্ষাতের 
অন্ুমতি প্রার্থনা করেন। প্রথমে তা দিতে রাজী হয় না। এক 
দিকে সত্যাগ্রহীদের অনশন চালিয়ে যাওয়া, অপর দিকে মহাত্মাজীর 
অনশনের সম্ভাবনা তাই অবশেষে সে অনুমতি দেওয়া হয়। জেল 
কর্তৃপক্ষ উপস্থিত ছিলেন। আলোচনার মাধ্যমে একটা আপোষ হয় । 
কয়েদীর। অনশন ত্যাগ করে । এটাও স্থির হয় যে, কোন জেল 
কর্মচারীকে আক্রমণ ভিন্ন অন্য কোন অপরাধের জন্য কখনও বেত 
মারা হবে না। 

এর পর থেকে মহাত্মাজীর জেলজীবন সাধারণভাবেই চলতে 
লাগল। প্রার্থনা তুলা ধোনা, গাঁজ করা, স্থতা কাট! এবং পড়াশুনা 
করে দিন কাটান তিনি। এখানেও কর্মময় জীবন । অনেক বই 
পড়েন, তার মধ্যে বেশীরভাগ ধৰ্মপুস্তক । ছেলেদের জন্য গুজরাটা 
ভাষায় একখানা পাঠ্য পুস্তকও লেখেন। দুর্ভাগ্য, সেখানা হারিয়ে 
যায় । 

. মহাত্মাজাকে ছাগলের দুধ, কমলা লেবু ও কিসমিস দেওয়া হত । 

কিন্তু অন্য কোন কয়েদীকে কমলা লেবু ও কিসমিস দেওয়া হত না 
বলে তিনি তা খাওয়া ছেড়ে দেন। কিন্তু এগুলো তার শরীরের 
পক্ষে নিতান্ত প্রয়োজন ছিল। ফলে দ্র বৎসর যেতে না যেতেই: 
জানুয়ারী ( ১৯২৪ ) মাসে তিনি অসুস্থ হয়ে পড়েন । বৃহৎ অন্তরের 
সংযুক্ত নলের প্রদাহ। একদিন খুব জর উঠে। পুণার সেম্বন 
হাসপাতালের ডাক্তার কর্নেল ম্যাক এসে তাকে নিজ দায়িত্বে 
সেখানে নিয়ে যান এবং মহাত্মাজীর সম্মতি নিয়ে অস্ত্রোপচার করেন । 
অস্ত্রোপচার চলা সময় হাসপাতালের বৈদ্যুতিক আলো নিভে যায় । 
হারিকেন ল্যাণ্টার্নের সাহায্যেই কর্ণেল কৃতিত্বের সঙ্গে অস্ত্রোপচার 
শেষ করেন। মহাত্মাজী বেঁচে যান। তিনি ইংরেজ সরকারের 
বিরুদ্ধে সংগ্রাম করছেন অথচ ভার জীবন রক্ষা পেল এক ইংরেজ 
সার্জনের মহৎ হৃদয় ও নিজ বিষয়ে দক্ষতার জন্য । ভাবতেও ভাল 
লাগে। মহাত্মাজী যখন গোল টেবিল বৈঠকের জন্য বিলাত যান 
(১৯৩১) তখন কর্নেল ম্যাডক চাকুরী হতে অবসর গ্রহণ করে 
বিলাতে ৷ মহাত্মাজী তার সঙ্গে সাক্ষাৎ করেন । 

অস্ত্রোপচার হয় ১২ই জানুয়ারী । তার পর একটু সুস্থ হলে ৫ই 
ফেব্রুয়ারী, ১৯২৪ সালে তাকে কারামুক্তি দেওয়া হয়। 

ভগনন্বাস্থ্য পুনরুদ্ধারের জন্য ১৩ই মার্চ সমুদ্রতীরে বোষ্বের 
নিকটবর্তী জুহু নামক স্থানে যান। এখানকার আবহাওয়ায় শরীর আরো! 
কিছু ভাল হলে এপ্রিল মাসের প্রথম সপ্তাহে পুনরায় ইয়ং ইণ্ডিয়া ও 
নবজীবনের সম্পাদন! ভার গ্রহণ করেন। মহাত্মাজীর অনুপস্থিতিতে 
এই ছুই কাগজের প্রচার সংখ্যা কমে যায়। অনেকে স্বাস্থ্যের কারণে 
তার এ দায়িত্ব নিতে আপত্তি করেন । কিন্তু তিনি বলেন যে, দর্শকের 
সংখ্যা যদি কমে তিনি সহজেই এ দায়িত্ব বহন করতে পারবেন । 
কারণ তা হবে তার পক্ষে আনন্দদায়ক কাজ এবং এক হিসাবে 
মানসিক বিশ্রামের সামিল। বিনা প্রয়োজনে বা সামান্য প্রয়োজনে 
বিশিষ্ট লোকদের সঙ্গে সাক্ষাৎ করার প্রবৃত্তি আমাদের দেশে ব্যাপক ॥ 


অসহযোগ আন্দোলন ই 


তাই তাদের অনিবার্য শাস্তি হিসাবে তা মেনে নিতে হয়। জাতির 
বৃহত্তর স্বার্থে এ দুঃখজনক পরিস্থিতির অবসান প্রয়োজন ৷ 

মহাত্মাজী কারারুদ্ধ হওয়ার পর দুই বৎসর চলে গিয়েছে। এই 
সময়ের মধ্যে কংগ্রেস ছুই দলে বিভক্ত । এক দল কাউন্সিল এসেম্বলীতে 
প্রবেশ করতে চায় । এই দল “স্বরাজ্য দল’ নামে পরিচিত । দেশবন্ধু, 
মতিলালজী, শ্রীনিবাস আয়েঙ্গার প্রভৃতি এই দলের নেতা ৷ অপর দল 
মনে করে কাউন্সিল প্রবেশ অনহযোগের সহিত সামগ্তস্তহীন এবং তার 
ফল হবে অসহযোগের আবহাওয়ার অবসান | রাজাগোপালাচারি, 
বল্লভভাই প্যাটেল, বাবু রাজেন্দ্র প্রসাদ প্রভৃতি এই দলের নেতা । 

মহাত্বাজী প্রথম ইয়ং ইন্ডিয়ায় লেখেন যে, তার কোন নূতন 
কার্যক্রম নেই, পুরনো কার্যক্রমের উপর অধিকতর না হলেও পূর্বের মত 
আস্থা বর্তমান । অবশ্য দেশবন্ধু ও মতিলালজীর সঙ্গে আলোচনার 
পূর্বে কাউদ্দিল প্রবেশ সম্বন্ধে তিনি কোন মত দেননি ৷ সে আলোচনা 
হয় মে মাসের শেষ ভাগে জুহুতে। আলোচনা শেষে তিনি এক 
বিকৃতি দেন। দেশবন্ধু ও মতিলালজী পুথক্‌ বিবৃতি দেন । মহাত্সাজী 
এ কথা স্পষ্টভাবে বলেন যে, তার পরিকল্পিত অসহযোগের সঙ্গে 
কাউন্সিল প্রবেশ সামঞ্স্তহীন ৷ তবে তিনি দেশবন্ধু ও মতিলালজীকে 
তা বুঝাতে পারেননি বলে দুঃখিত। তিনি এ কথাও মনে করেন 
যে, এই ছুই নেতার অভিজ্ঞতা হতে যখন তাঁদের মতের অসারতা 
উপলব্ধি করবেন তখনই তা পরিত্যাগ করবেন, তার পূর্বে নয়। 
দুঃখের বিষয় দেশবন্ধু এর এক বৎসর পরেই ( জুন, ১৯২৫ ) মারা 
যান। মতিলালজী ১৯২৯ সালে স্পষ্ট তাদের অনুস্থত নীতির ব্যর্থতার 
কথা ঘোষণা করেন । দেশবন্ধু জীবিত থাকলে হয়ত আরো! পূর্বেই 


সে ঘোষণা হত । 
এর কিছুদিন পরেই নিখিল ভারত রাষ্ট্রীয় সমিতির সভা হওয়ার 


কথা । কী ভাবে শীঘ্র স্বরাজ লাভ হতে পারে মহাত্মাজী সে কথাই 
গভীরভাবে চিন্তা করছিলেন । এই সিদ্ধান্তে উপনীত হলেন যে» 


১৬৮ মহাত্স! গান্ধী 


আদর্শে বিশ্বাসী, দৃঢ়প্রতিজ্ঞ লোকের দ্বারাই ত সম্ভবপর | কংগ্রেসকে 
সেরূপ লোকের একটি সুসংহত প্রতিষ্ঠানে পরিণত করার জন্য চারটি 
প্রস্তাবের নোটিশ দিলেন £_-(১) কংগ্রেসের কোন নির্বাচিত কমিটার 
সভ্যকে প্রতি মাসে ১০ তোলা নিজ হাতে কাটা স্ৃতা দিতে হবে, 
(২) যে এই নির্দেশ পালন করবে না তার পদ শূন্য বলে ঘোষণা 
করা হবে, (৩) যে ব্যক্তিগত জীবনে কংগ্রেসের আদালত, কাউন্সিল 
প্রভৃতি বয়কট নীতি পালন করবে না সে কোন কমিটীর নির্বাচিত 
পদাধিকারী হতে পারবে না, (8) শ্রীগোগীনাথ সাহা কর্তৃক মিঃ ডের 
হত্যা কংগ্রেসের মূলনীতি ও অহিংস অসহযোগ নীতির বিরোধী । 
এরূপ কাজ স্বরাজ লাভের দিকে জাতির অগ্রগতির অন্তরায় ৷ 

মহাত্মাজী জানতেন স্বরাজ্য দলের পক্ষ হতে এর ঘোর বিরোধিতা 
হবে, তবু ওই সব প্রস্তাব উপস্থিত করেন এই ভেবে যে, এরূপ আদর্শে 
বিশ্বাসী লোকের প্রতিষ্ঠানেই তার নেতৃত্ব সম্ভবপর এবং ফলপ্রস্থ হতে 
পারে। তিনি এই প্রস্তাবসমূহকে তার নেতৃত্বের আবেদনের সর্তসমূহ 
বলে ঘোষণা করেন। | 

দুল মাসের শেষ ভাগে আমেদাবাদে নিখিল ভারত রাষ্ট্রীয় সমিতির 
অধিবেশন বসে । মতিলালজী কংগ্রেসের সংবিধান বিষয়ক প্রস্তাবকে 
শুধু বিধিবহিভূ্ত বলেন না, মহাত্মাজীকে ইংরেজ সরকারের চেয়েও 
অধিকতর স্বৈরাচারী বলে ঘোষণা করেন। মহাত্মাজী অবশ্য একটি 
কটু কথাও বলেন না, তবে নিজ প্রস্তাবে অটল থাকেন। রাষ্ট্রীয় 
সমিতির অধিকাংশ সভ্য প্রস্তাব বিধিবহিভূতি নয় বলে মত দেন । 
মহাত্মাজী প্রস্তাব উত্থাপন করেন । মতিলালজী, দেশবন্ধু ও তাদের 
সমর্থকরা সভা হতে বেরিয়ে যান। মহাত্মাজী ব্যথিত হলেন ॥ কিন্তু 
এ'রা চলে গেলে সভায় যে গুরু দায়িত্ববোধ স্থষ্টি হওয়ার প্রয়োজন ছিল 
তার বদলে দেখা দিল এক প্রকার দায়িতজ্ঞানহীনতা । অতিশয় 
ব্যথিত হলেন তিনি। এমনকি তিনি এতটা বিচলিত হয়েছিলেন যে 
চোখের জল ফেলেন। এরপটি আর জীবনে কখনো দেখিনি । 


অসহযোগ আন্দোলন ১৬৯ 


তিনি যেভাবে জাতিকে এগিয়ে নিয়ে যাবার স্বপ্ন দেখছিলেন তা যেন 
ভেঙে গেল। সব কয়টি প্রস্তাবের পক্ষেই অধিকাংশ ভোট পন, 
কিন্ত সে আধিক্য এত কম যে তা নিয়ে এগিয়ে যাওয়া সম্ভবপর: নয় 
মনে করলেন। এই অধিবেশনের পর ইয়ং ইণ্ডিয়ায় “পরাজিত ও 
অপদস্থ’ নামে প্রবন্ধ লিখলেন । সাময়িকভাবে গান্ধীনেতৃত্বের অবসান 
হল কংগ্রেসে। এক দিকে ব্বরাজ্য দলের প্রবল বিরোধিতা, অপর 
দিকে গান্ধীনীতি অনুগামীদের দৃঢ় প্রত্যয়ের অভাব বশতঃ তিনি 
উপলব্ধি করলেন যে, স্বরাজ্য দলকে নিজেদের মতানুযায়ী কাজ করার 
সম্পূর্ণ সুযোগ দিয়ে এবং অন্য সকলকে গঠনমূলক কাজের ভিতর 
দিয়ে সুসংগঠিত করতে হবে । এই ভাবেই হল কংগ্রেসে তার অহিংস 
নীতির প্রয়োগ । তাকে পাঁচ বংসরেরও উপর ধৈর্য ধরে কাজ করে 
যেতে হয়, যখন পুনরায় দেশ তার মত ও পথ গ্রহণ করে । 

১৯২৪ সাল জাতির জীবনে অন্য দিক দিয়েও বিশেষ গুরুত্বপূর্ণ । 
এই বৎসর ভারতের বহু স্থানে হিন্দু মুসলমানের দাঙ্গ। হয়। সব চেয়ে 
দুঃখজনক অবস্থা হয় উত্তর পশ্চিম সীমান্ত প্রদেশের ( বর্তমান পশ্চিম 
পাকিস্তানের) কোহাটে ৷ মহাত্মাজী এজন্য নিজেকে দায়ী মনে 
করেন। স্বরাজ লাভের জন্য জনগণের মনে যে চেতনা এসেছে তা 
কুপথে পরিচালিত হওয়ার ফলেই এরূপ দাঙ্গা হাঙ্গামা ৷ জনগণের মনে 
চেতনা এনে দেওয়ার মুলে ছিলেন তিনি । তাই তা কুপথে যাওয়ার 
জন্য নিজেকে দায়ী মনে করলেন । প্রতিকারের অন্য কোন রাস্তা 
না পেয়ে একুশ দিনের উপবাস করে প্রায়শ্চিত্ত করা স্থির করেন। 
সেপ্টেম্বর মাসে দিল্লীতে মৌলানা মহম্মদ আলীর বাড়ীতে এই উপবাস 
শুরু হয়। দুর্বল শরীরে এই উপবাস অনেকের মনে খুব চিন্তার 
কারণ হয়। কিন্তু তিনি ভালভাবেই কঠোর পরীক্ষা উত্তীর্ণ হন । 
তার এই উপবাস বিভিন্ন সম্প্রদায়ের লোকের মনের উপর গভীর 


রেখাপাত করে । 
মে মাসের শেষ ভাগেই তিনি হিন্দু মুসলমান সমস্থা সম্বন্ধে ইয়ং 


১৭০ মহাত্মা গান্ধী 
ইণ্ডিয়ার প্রবন্ধ লেখেন। কোহাট হাঙ্গামা সম্বন্ধে তদন্ত করে রিপোর্ট 
দেওয়ার ভার পড়ে মহাত্মাজী ও মৌলানা সৌকৎ আলীর উপর ৷ 
কিন্তু দুঃখের বিষয় তারা একমত হতে পারেননি । সৌকৎ আলী সাহেব 
আমেদাবাদ রাষ্ট্রীয় সমিতির সভায় নিজেকে মহাত্মাজীর অন্ধভক্ত 
বলে ঘোষণা করেন। কিন্তু কোহাট ব্যাপারে হলেন অন্যরাপ ) 
কারো অন্ধভক্ত না হওয়া ভাল, ঘোষণা না করা আরো ভাল । 

উপবাস ভঙ্গের মাত্র ছু সপ্তাহ যেতে না যেতেই ২৫শে অক্টোবর 
দেশবন্ধুর দক্ষিণহত্ত স্বরূপ শ্রীসতোন্দ্রন্দ্র মিত্র, সুভাষচন্দ্র বস্তু, 
অনিলবরণ রায় প্রভৃতিকে বাংলা সরকার গ্রেপ্তার করে। দেশবন্ধু 
মহাত্মাজীকে কলিকাতা আসবার জন্য তার করেন। এরূপ গ্রেপ্তারের 
ফলে মহাত্মাজী খুব বিচলিত হন, এবং শরীর দুর্বল থাকা সত্বেও 
কলিকাতা আসেন । এভাবে স্বরাজ্য দল দুর্বল হোক তা তিনি 
মোটেই চাননি। তিনি সর্বতোভাবে এই দলকে শক্তিশালী করতে 
চেয়েছিলেন যেন তারা তাদের কার্যক্রমের পুরাপুরি প্রয়োগের সুযোগ 
পান। তিনি মনে করেছিলেন এই ভাবেই স্বরাজ্য দল তাদের 
কার্যক্রমের মূল্যায়ন শী্ব করতে পারবে এবং পুনরায় সকলে মিলে 
অহিংস অসহযোগের পথে সংগ্রামে নামতে পারবে । 

কলিকাতার আলাপের পরিণতি হল দেশবন্ধু ও মতিলালজীর 
সঙ্গে তার এক চুক্তি। সেই চুক্তির সবটা তীর মনঃপুত ছিল না, 
তরু তা করলেন। বন্ধুস্থানীয় রাজনৈতিক বিরুদ্ধমতাবলখ্বীদের 
সঙ্গে এই ভাবে হল তার অহিংসার প্রয়োগ । এ চুক্তি অনেকের 
পছন্দ হয়নি। ন্বরাজ্য দল হল কংগ্রেসের রাজনৈতিক কাজের 
জিন্মেদার আর গঠনমূলক কাজের ভার পড়ল মুখ্যতঃ কংগ্রেসের 
অপর দলের হাতে, অবশ্য উভয় দলেরই এ কাজে সমর্থন রইল ৷ 

এইবার তার কলিকাতা অবস্থান কালে একদিন অনেকের সঙ্গে 
বসে আলোচনা করছেন । এই সময় শ্রীমদনমোহন বর্মন মহাত্মাজী ও 
মহাদেব ভাইয়ের জন্য দুখানা দ্বিতীয় শ্রেণীর আমেদাবাদের টিকেট 

এনে দিলেন। টিকেট পেয়েই বললেন ‘আপনি ভুল লোকের কাছে 
এসেছেন।” টিকেট নিতে অস্বীকৃত হবেন ভেবে শ্রীবর্মনের মুখ ত 
বিষগ্ন। কিন্তু সেকেণ্ড দশেক পরেই মহাত্মাজী বললেন “যে ব্যক্তি কোন 
কিছু দিলে কখনও গ্রহণ করতে অস্বীকার করে না।” ঘরশুদ্ধ একটা 
হাসির রোল । 

গান্ধী-দাশ-নেহেরু চুক্তিকে বাস্তবে রূপায়িত করবার জন্য 
মহাত্মাজী বেলগাও কংগ্রেসের (১৯২৪ ডিসেম্বর ) সভাপতি পদ 
গ্রহণেও স্বীকৃত হলেন । তার নেতৃত্বে হল অসহযোগ নীতি পরিত্যক্ত _ 
পুনরায় প্রায় সকলের সমর্থনে তাকে চালু করবার আশায় । বেলগাও 
কংগ্রেসে তিনি খুব ছোট অভিভাষণ দেন। হিন্দু মুসলমানের একতা, 
অস্পৃশ্যতা বর্জন, খাদি উৎপাদন ও প্রচলন এবং মাদকদ্রব্য বর্জনের 
উপর জোর দেন তিনি। এই বেলগীও কংগ্রেসে গান্ধী-দাশ-নেহেরু 
চুক্তি সমধিত হয় । মতিলালজী এই চুক্তি সম্বন্ধে বলতে গিয়ে এ কথাও' 
বলেন “মহাত্মাজী আমাদের সেনাপতি, সৈন্য হিসাবে আমাদের 
সেনাপতির কথা শুনে চলা উচিত।” এর প্রতিবাদ করেন লালাজী । 
তিনি বলেন “মতিলালজীই: প্রথম মহাত্মাজীর বিরুদ্ধে বিদ্রোহ করেন, 
আজ তার মুখে এ কথা শোভা পায় না।' তিনি এই চুক্তিকে 
“অসামপ্জস্তের গোছা” বলে অভিহিত করেন। 

বেলগাঁও কংগ্রেসের পর ১৯২৫ সালে মহাত্মাজী ভারতবর্ষের বহু 
স্থানে ভ্রমণ করেন । এই ভ্রমণ বিশেষ করে গঠনমূলক কাজকে শক্তি- 
শালী করার উদ্দেশ্যে । দক্ষিণ ভারতের কোন কৌন স্থানে 
অস্পৃশ্যদের এমনকি প্রকাশ্য রাভা দিয়ে পর্যন্ত যাবার অধিকার 
ছিল না। অহিংস সত্যাগ্রহ করে ভাইকমে তারা তাদের অধিকার 
প্রতিষ্ঠা করে । মহাত্মাজী পুরাপুরি সমর্থন দেন এ আন্দোলনে ৷ 

বাংলা দেশে আসেন মে মাসে । } 

বেলগীও কংগ্রেসের সময় ঢাকা জিলায় বিক্রমপুরে আমরা কিছু 
কর্মী যে ভাবে গঠনমূলক কাজ করছি তা বলি ৷ এ কথাও জানাই যে, 

তার আমেদাবাদ প্রস্তাবের বহু পূর্বেই আমরা এ নিয়ম করেছিলাম 
যে অন্ততঃ মাসিক ছুই হাজার গজ স্ৃতা না কাটলে কেউ কর্মী হিসাবে 
স্বীকৃতি পাবে না। তিনি ভবিষ্যতে যখন বাংল! দেশে আসবেন তখন 
দুই দিনের জন্য এই অঞ্চলে আসতে রাজী হন। মে মাসের প্রথম 
সপ্তাহে ফরিদপুর বাংলা প্রাদেশিক সন্মিলনে তার আসা স্থির 
হয়। তখন তার প্রতিশ্রুতির কথা স্মরণ করিয়ে চিঠি দিই । যিনি 
তার ভ্রমণ ব্যবস্থা করছেন তার সঙ্গে দেখা করতে বলেন তারিখ ঠিক 
করার জন্য । আমি বহু ঘোরাঘুরি করেও ঠিক করতে পারি না কে 
তার ভ্রমণ ব্যবস্থা করছেন। আনি একটু ছুঃখিত ও বিরক্ত হয়ে তাকে 
সব কথা জানিয়ে চিঠি লিখি। চিঠি পেয়েই উত্তর দেন ‘আমি নিজেই 
জানি না কে আমার ভ্রমণ ব্যবস্থা করছেন । তোমার মনে যে 
অনিচ্ছাকৃত ব্যথা দিয়েছি তজ্জন্য ক্ষমা করো। এই সমস্ত ছোটখাট 
ঘটনার মধ্য দিয়েই কত বড় মহান্‌ ব্যক্তি ছিলেন তিনি তা বুঝতে পারা 
যায়। এইবারে প্রথম পর্যায়ে বাংলা দেশে প্রায় চল্লিশ দিনের জন্য 
ভ্রমণ ব্যবস্থা। অনেক স্থানে তার সঙ্গে থাকবার সৌভাগ্য হয়েছিল । 
ছোট বড় নানা ঘটনার মধ্য দিয়ে তাকে আরো নিবিড়ভাবে দেখবার 
স্যোগ হয়। ফরিদপুর প্রাদেশিক কনফারেন্সে সভাপতি হিসাবে 
দেশবন্ধু ইংরেজ সরকারের সহিত কতক সর্তে সহযোগিতার হস্ত 
প্রপারিত করতে চান। তাতে তার অন্ুগামীদের একদল বিশেষ 
অনস্তষ্ট হয়। দেশবন্ধু বিব্রত বোধ করেন। মহাত্মাজী তার বোঝা 
হালকা করতেই চেষ্টা করেন সেখানে । 

ফরিদপুর হতে মোজা আসেন ঢাকা জিলায় মালিকান্দা__-আমার 
জ্মস্থান। মালিকান্দা তখন উত্তম খাদি তৈরীর জন্য বাংলায় সুনাম 
অর্জন করেছে। তাকে স্টামার হতে লঞ্চে নিয়ে আসতে যাই। 
আমাকে দেখেই বলে উঠেন «এই যে আমার জেলার তিনি 
যেখানে যেতেন সেখানকার ব্যবস্থাপকদের হাতেই নিজেকে সপে 
দিতেন। অবশ্য ব্যবস্থাপক বেমানান কিছু করলে আইন অমান্য 

করতেন। স্বভাবতঃ তিনি ছিলেন সহযোগী, নিতান্ত প্রয়োজনে 
অসহযোগী। 

এর পূর্বের সন্ধ্যায় ভীষণ ঝড়ের কথা বলি, পদ্মা বক্ষে লঞ্চে 
আমাদের জীবন বিপন্ন হওয়ার সম্ভাবনা হয়ে উঠেছিল । তিনি 
বলেন ‘আমি ঝড় খুব পছন্দ করি 1" চিরবিগ্রবীর মতই কথা । 

মালিকান্দা হতে আরম্ভ করে ফুরশাইল পর্যন্ত ছুই দিনের সফরে 
সব জার়গায়ই হাজারে হাজারে লোক সমবেত হর কিন্তু কোথাও 
মহাত্মা গান্ধী কি জয়’ বলে চীৎকার ও তার পায়ে পড়বার জন্য চেষ্টা 
হয়নি। হিন্দুরা হাত জোড় করে নমস্কার ও মুসলমানরা ডান হাত 
তুলে আদাব দিয়েছে । এতে তিনি খুব খুশী। এ কথা লিখতে 
গিয়ে তখনকার এ অঞ্চলের কর্মীদের কথা মনে পড়ছে। তাদের 
সবাই আজ জীবিতও নেই। তাদের ত্যাগ, নিষ্ঠা ও কর্মকুশলতা 
যে কোন দেশের পক্ষে গৌরবের ৷ 

মালিকান্দায় আশ্রম হতে আমাদের বাড়ী যান। যাওয়ার পথে 
আমাকে জিজ্ঞাসা করেন “আসা করি তোমার বিয়ের বয়স পার হয়ে 
গিয়েছে ।” তখন আমার বয়স চৌত্রিশ চলছে। উত্তরে বলি “একটা 
ঘটনা বলতে পারি কি? তার সম্মতি পেলে বলি, *-*-*.পরিচিত 
ছিলেন একজন খধিতুল্য ব্যক্তি হিসাবে । নিজের গবেষণা নিয়েই 
ব্যস্ত থাকতেন । পধ্চান্ন বৎসর বয়সে তিনি যে সোসাইটির সভ্য তার 
প্রেসিডেন্টের স্ত্রীকে নিয়ে পালিয়ে যান দেশ ছেড়ে 1” তক্ষুনি তিনি 
বলেন “কবর বা শ্মশানে না যাওয়া পর্যন্ত কেউ নিশ্চিত নয়৷” 
বুদ্ধিমান এবং যত্ুশীল ব্যক্তির মনও দুর্দান্ত ইন্দ্রিয়গণ হরণ করে 
গীতার এই বাক্যেরই পুনরাবৃত্তি করলেন তার নিজন্ব ভঙ্গীতে ৷ 
আমাদের বাড়ী গিয়ে কোন ঘরে আমি জন্মগ্রহণ করেছিলাম, 
কোথায় থাকতাম, শুতাম, পড়াশুনা করতাম ইত্যাদি খুঁটিনাটি 
জিন্ভাপা করলেন এবং সব ঘুরে ঘুরে দেখলেন ৷ বুঝলাম অনুগামী 
ও সহকর্মীদের জন্য অন্তরে কি গভীর ভালবাসা ও দরদ ! 


১৭৪ মহাত্বা গান্ধী 


ভাগ্যকুলের জমিদারদের পরিচালিত কোম্পানীর একখানা লঞ্চ 
দিয়েছিলেন তারা মহাত্মাজীর ছুই দিনের ব্যবহারের জন্য । অভ্যর্থনা 
সমিতির তরফ থেকে জানিয়েছিলাম যদি তারা খানিক সময়ের জন্য 
মহাত্মাজীকে চান ত সে ব্যবস্থা করা যেতে পারে । কিন্তু তাতে কোন 
সাড়া প্াইনি। তাই ভাগ্যকুল মহাত্মাজীর কার্যক্রমের অন্তু ক্র ছিল 
না। মালিকান্দা হতে লৌহজং যাওয়ার কথ । আমরা বসে আলাপ 
করছি। এমন সময় দেখি লঞ্চ ভিড়ে গেল ভাগ্যকুলের রায়দের ঘাটে । 
সেই বাড়ীর একজন এসে বললেন “মেয়েরা মহাত্সাজীকে দেখতে চান?। 
আমি একটু বিরক্ত হই এবং আপত্তি জানাই। বলি যে, আমি ত এখানে 
কার্যক্রম রাখতে চেয়েছিলাম। তাতে সাড়া না দিয়ে এ ভাবে 
নিয়ে আসা মহাত্মাজীর পক্ষেও মর্ধাদাকর নয় । মহাত্সাজী বলেন 
“আমার নিজের দেশের লোকের কাছে আমার কোন মর্যাদার প্রশ্ন 
নেই, চল ৷” 

লৌহজং বিক্রমপুরের কেন্দ্রস্থল । সেখানেই সমস্ত বিক্রমপুরের 
পক্ষ হতে সাধারণ সভায় তাকে মানপত্র ও টাকার তোড়া 
দিই। মানপত্ৰ ছিল ইংরেজীতে-_হাতের তৈরী কাগজে হাতে 
লেখা। তাতে এ কথাটাও ছিল যে, বেলগীঁও কংগ্রেস প্রস্তাব গঠন- 
মূলক কাজ ও অসহযোগ আন্দোলনের উপর ঘুম পাড়ানো ওষধের 
মত কাজ করেছে। এই মতের জন্য তিনি অসন্তষ্ট হননি, কারণ 
মতভেদ থাকা স্বাভাবিক । তবে তিনি নিজ মতে দৃঢ় ছিলেন । অবশ্য 
মানপত্ৰ ইংরেজীতে লেখা অপছন্দ করেন এ কথা আমাদের জানান । 
হয় হিন্দী, নয় ত বাংলায় লিখতে বলেন। কিন্তু এদিনকার 
উল্লেখযোগ্য ঘটনা অন্য একটি। সেদিন ছিল বুদ্ধ পৃণিমা। ফুটফুটে 
জ্যোতনার পদ্মাবক্ষে লঞ্চের ছাদের উপর শুয়ে একেবারে তন্ময় হয়ে 
আমাদের উপদেশ দিতে আরম্ভ করলেন প্রেমধর্ম সম্বন্ধে। এরূপ 
ভাবে তাকে আমার জীবনে আর কখনো দেখিনি। এ কথাও 
বললেন, সে ধর্মকে রূপ দেওয়ার জন্যই তীর সত্যাগ্রহ আশ্রম প্রতিষ্ঠা। 


অসহযোগ আন্দোলন টা 


‘এই আশ্রমের সফলতা আমার সফলতা আর ব্যর্থতা আমার ব্যর্থতা ৷! 
বুদ্ধ, ধর্ম ও সঙ্ঘ অভিন্ন এই ভাব ফুঠে উঠল তার কথার । লৌহজং 
হতে তার পরের দিন যান বাহেরক ও ফুরশাইল। এখানে মানপত্র 
প্রভৃতি দেওয়া হয় বাংলায় । তাঁর জবাব হতে বুঝতে পারি যে তিনি 
বাংলা মানপত্রের সার বুঝেছেন । তার সব দিকেই প্রখর দৃষ্টি ছিল। 
বাহেরকে কিছু নড়বড়ে ও উচ্চ আওয়াজ বিশিষ্ট চরখা চালানো দেখে 
সঙ্গে সঙ্গেই বলেন যে এরূপ হলে চরখার কাজ ব্যর্থ হতে বাধ্য । 

সমস্ত বিক্রমপুরের কর্মীরা ফুরশাইলে এসে সমবেত হয়। লঞ্চে 
যেতে যেতে তাদের সঙ্গে মহাত্মাজী আলাপ আলোচনা করেন। 
একজন মহাত্মাজীকে জিজ্ঞাসা করেন “আপনি বলছেন চরখায় স্বরাজ । 
কি করে তা বুঝিয়ে বলুন ৷' মহাত্মাজী বলেন ‘আমি এ পর্য্ত 
এ দাবী করিনি যে চরখায়ই স্বরাজ, কিন্ত আজ বলছি চরখায়ই 
স্বরাজ ।' চরখার সফলতার অর্থ জনগণের অর্থ নৈতিক উন্নতি, 
হিন্দু মুসলমানের একতা ও অস্পৃশ্যতা বর্জন। পরাধীন ভারত 
সংগঠনের দ্বারা যদি চরখার মারফতে বন্তরন্থাবলম্বী হতে পারে তবে যে 
শক্তি উদ্বুদ্ধ হবে তাতে স্বরাজ লাভ হস্তামলকব্ এই ছিল তার কথার 
সার। টাদপুর যাওয়ার পথে নদীতে খানিকটা ঝড় আরম্ভ হয়। 
ঝড়ের সময়কার দৃশ্য দেখতে উপরে যান । সেখানে হাওয়ার জোরে 
একটি জানালা তার হাতের আঙ্গুলের উপর পড়ে। খুবই আঘাত 
লাগে । আন্গুল কেটে রক্ত বেরোয় । কয়েক সেকেণ্ড প্রায় জ্ঞান 
হারান। আন্গুলের কাটা জায়গায় ডাক্তার টিনচার আইয়োডিন 
লাগাতে চাইলে তিনি আহ্গুলটিকে বার ছুই হাওয়ায় ছুলিয়ে বলেন 
“এই আমার জীবানু প্রতিষেধক ওষুধ'। 

ত্রিপুরা, নোয়াখালী জিলায় ট্রেনে রাত্রিতে যাওয়ার সময় প্রত্যেক 
স্টেশনে হিন্দু মুদলমান বহু লোক এনে হারিকেন ল্যাণ্টার্ন তার প্রায় 
মুখের সামনে ধরে তাকে দেখতে থাকল । রাত্রে বিশ্রামের কোন 
সম্ভাবনাই ছিল না। হায় রে, মহাত্মা হওয়ার কি এই শাস্তি ! 


১৭৬ মহাত্বা গান্ধী 


নোয়াখালীতে তখন হিন্দু মুসলমানের ভিতরে অগ্রীতির ভাব 
চলছিল । একজন সঙ্গতিপন্ন শিক্ষিত স্বাধীনতাকামী যুবক এসে 
মহাত্মাজীকে সে কথা বলে। মহাত্মাজী তাকে জিজ্ঞাসা করেন ‘এই 
জিলায় হিন্দু মুসলমানের শতকরা হার এবং তাদের জমির হার কত?’ 
যুবকটি বলে “মুসলমান শতকরা ৭০ ভাগ এবং হিন্দু ৩০ ভাগ আর 
জমির মালিক হিন্দু শতকরা ৭০ ভাগ আর মুসলমান ৩০ ভাগ ৷” 
মহাত্সাজী বলেন “এইখানেই ত সংঘর্ষের কারণ ।” অর্থনৈতিক বৈষম্য 
মিলনের প্রবল অন্তরায় এ কথা তিনি মনে প্রাণে বিশ্বাস করতেন। 
অবশ্য তা দূর করার জন্যও ছিল তার নিজস্ব অহিংস পন্থা । 

মহাত্মাজীর বাংলা অবস্থানকালে রাষ্ট্গুরু সুরেন্দ্রনাথ ও দেশবন্ধু 
দাশ দুইজনেই অসুস্থ হয়ে পড়েন। সুরেন্দ্রনাথের সঙ্গে দেখা করতে 
যান ব্যারাকপুর, আর দাজিলিং যান দেশবন্ধুর সঙ্গে দেখা করতে ৷ 
ব্যারাকপুর থেকে ফিরে এসে এই সাক্ষাৎ সম্বন্ধে ইয়ং ইণ্ডিয়ায় 
ব্যারাকপুরের খষি’ নাম দিয়ে নিবন্ধ লেখেন । তাতে ব্যারাকপুর 
যাওয়াকে তীরঘযাত্রা বলে বর্ণনা করেছেন। কি সৌজন্য ও হৃন্ততাপূরণ 
আলাপ ছ্রজনের মধ্যে । সুরেন্দ্রনাথ অহিংস অসহযোগ আন্দোলনে 
বিশ্বাসী ছিলেন না, তাই বলে জাতির অগ্রগতিতে তার অবদান 
ভুললে অকৃতভ্রতাই হবে। বাঙ্গালী কতক পরিমাণে সে দোষে 
দোষী ৷ মহাত্রাজী ব্যারাকপুর গিয়ে আমাদের স্থরেন্দ্রনাথের প্রতি 
শ্রদ্ধা সম্পন্ন থাকা উচিত এ কথা স্মরণ করিয়ে দিয়েছেন। মানুষ এক 
সময় এগিয়ে যান, আর হয়ত এগোতে পারেন না। ছুই-এক জনই 
মাত্র তার ব্যতিক্রম । কিন্তু ধীরা কখনো এগিয়ে গিয়ে দেশকে 
পথের সন্ধান দিয়েছেন তারা নমস্ত। সুরেন্দ্রনাথ সেই নমস্যদের 
একজন । 

দেশ্বন্ধুর সঙ্গে সাক্ষাতে গ্রাম উন্নয়ন কাজের তথা গঠনমূলক 
কাজের সম্বন্ধে আলোচনা হয়। উভয়েই এ কাজে বিশ্বাসী। তখন 
বিলাতে রাজনীতিকদের বিশেষ করে তৎকালীন সেক্রেটারী অব স্টেট 


২ 
অসহযোগ আন্দোলন ১৭৭ 


লর্ড বার্কেনহেডের কাছ থেকে সুবিচার পাবেন দেশবন্ধু এই বিশ্বাস 
করছিলেন। মহাত্মাজী বলেন, ‘যখন আমরা দুর্বল তখন বৃটিশ সরকার 
কিছুই করবে না” উত্তরে দেশবন্ধু বলেন “আপনি বড়ই যুক্তিবাদী ।' 
মহাত্মাজী চুপ হয়ে যান। যুক্তির অতীতও একটা রাজ্য- আছে_- 
যেখানে মানুষ আন্তর দিয়ে পৌছতে পারে। কিন্তু দেশবন্ধুর সে 
আশা সফল হল. না। তিনি যে আলো দেখছিলেন বলে মনে 
করছিলেন তা ছিল দৃষ্টি-বিভ্রম মাত্র ৷ 

জলপাইগুড়ি হতে মহাত্মাজী যাবেন ঢাকা জিলার নবাবগঞ্জ নামক 
এক গ্রামে । স্টেশনে এসে খবর পাওয়া গেল দাজিলিং মেল দেড় 
ঘণ্টা দেরীতে আসছে এবং পার্বতীপুরে গিয়ে ঢাকা মেল পাওয়া যাবে 
না। পার্বতীপুর হতে স্পেশ্যাল ট্রেনের ব্যবস্থা করলে গোয়ালন্দ গিয়ে 
স্টামার ধরতে পারবেন | মহাত্মাজীকে জিজ্ঞাসা করা হল কি করা 
যাবে। তখন যে কথা বলেন তা চিরদিন আমার মনে জাগরক 
থাকবে__“জনসাধারণের সঙ্গে সাক্ষাতের কথা দেওয়া ভাইসরয়ের 
সঙ্গে সাক্ষাতের কথ| দেওয়ার সামিল । ভাইসরয়ের সঙ্গে সাক্ষাতের 
সমর ঠিক থাকলে তা রক্ষা করার জন্য যে ব্যবস্থা করতে তা কর।” 
অতএব স্পেশ্যাল ট্রেনের ব্যবস্থা হল পার্বতীপুর হতে । জনগণের 
সঙ্গে ছিল তার অন্তরের গভীর যোগাযোগ ৷ হাজারে হাজারে লোক 
আসবে আর তিনি না যাওয়ার জন্য তারা ব্যথিত হয়ে ফিরে যাবে এ 
কষ্ট তাদের তিনি দিতে চাননি । এজন্য অতিরিক্ত খরচ করাও তিনি 
ন্যায্য মনে করেছেন । যদিও তিনি নিজের জন্য খরচ করা ব্যাপারে 
কৃপণ ছিলেন । 

ঢাকা জিলায় নারায়ণগঞ্জ শহরে এতটা বিরক্ত ও রাগান্বিত 
হয়েছিলেন যে সেরূপ তাকে কখনো দেখিনি । অবশ্য সঙ্গত কারণ 
ছিল। নারায়ণগঞ্জে স্টামার স্টেশনে নেমে মোটরে আসবার পথে 
ধাকাধাকি। অতি কষ্টে মোটরে উঠবার পর লাফিয়ে লাফিয়ে লোক 
পাদানিতে উঠছে । তাদের কোন প্রকারে নামানো গেলেও মোটর 

১২ 


১৭৮ মহাত্বা গান্ধী 


জোরে চালাবার উপায় ছিল না। গাড়ীর সামনে ছিল একদল 
সাইকেল আরোহী ভলাট্টিয়ার এবং তারা চলছিল আত্তে আত্তে ৷ 
তাই একদলকে নামানো গেলে আর একদল পাদানিতে লাফিয়ে উঠে। 
মহাত্মাজী নিজে পর্যন্ত চীৎকার করে বলতে আরম্ভ করলেন 
'্বেচ্ছাসেবকরা আমার গাড়ী যাবার রাস্তা করে দাও ৷’ কিন্ত তার! 
কৌন কথা শুনল না। সভার প্যাণ্ডেলের সামনে গাড়ী থামলে নেমেই 
তিনি বেশ রাগত আদেশের স্বরে বললেন, “স্বেচ্ছাসেবকরা, যে 
যেখানে আছ দাড়িয়ে থাক। যদি একজন স্বেচ্ছাসেবকও নিজ স্থান 
ত্যাগ করে তক্ষুনি আমি গাড়ীতে ফিরে আসব।” তখন অবশ্য 
বেচ্ছাসেবকেরা পাথরের মত নিজ নিজ স্থানে দাড়িয়ে রইল। যারা 
শৃঙ্খলা রক্ষা করবে তারাই যদি বিশৃঙ্খলার কারণ হয় তবে বৈর্যচ্যুতি 
হওয়া স্বাভাবিক । 

গানের প্রতি মহাত্মাজীর আকর্ষণের কথা পূর্বে বলেছি। এবার 
চাকা শহরে দেখলাম বাছ্যযন্ত্রও তাকে কম আকর্ষণ করে না। তিনি 
ঢাকা হ্যাশনাল কলেজ ভবনে ছিলেন । সেখানেই এসে ঢাকার বিখ্যাত 
শ্রীভগবান সেতারী তাকে সেতার বাজিয়ে শোনাবেন এরূপ কার্যক্রম 
রেখেছিলেন উদ্যোক্তারা । সেদিন তীর খুব কাজের চাপ। মাত্র 
পশের মিনিট সময় দিতে পারবেন বলেন। আমরা বলি “আপনার 
যতক্ষণ ইচ্ছা থাকবেন, ভাল না লাগলে এর পূর্বেও চলে আসতে 
পারেন।' সেতারী তন্ময় হয়ে বাজালেন, আর মহাত্মাজীও তন্ময় 
হয়ে শুনলেন পঁয়তাল্লিশ মিনিট ধরে । 

১৭ই জুন ভোরে তিনি খুলনা এসে পৌছান। তার পূর্বের 
দিন দেশবন্ধু দাঞ্জিলিংয়ে দেহত্যাগ করেন । খবর পেয়ে খুবই ব্যথিত 
হন। তার এই অকালমৃত্যু ছিল অপ্রত্যাশিত । দেশবন্ধুর মৃতদেহ 
কলিকাতায় নিয়ে আসা হয় । মহাত্বাজীও যথাসময়ে পৌছে যান। 
শিয়ালদহ হতে কাধে করেই দেহ নিয়ে যাওয়া হয় কেওড়াতলা 
শ্মশানে । মহাত্মাজীও প্রথমে খানিক সময় কাধ দেন। কিন্তু 

লোকে লোকারণ্য । কিছু দূর এগোলেই ভিড়ের চাপে মহাত্মাজীর 
পক্ষে ওভাবে চলা সম্ভবপর হয় না। শ্মশানে বসেই দেশবন্ধুর স্মৃতির 
প্রতি শ্রদ্ধাপূর্ণ প্রবন্ধ লেখেন ৷ স্মৃতিরক্ষার জন্য কি কর! যায় ভেবে 
স্থির করলেন দেশবন্ধুর বাড়ীতে মেয়েদের জন্য একটি হাসপাতাল করা। 
এই বাড়ী কয়েক মাস পূর্বে দেশবন্ধু মেয়েদের কল্যাণের জন্য দান 
করেছিলেন। মহাত্মাজী এ কাজের জন্য জনসাধারণের কাছে দশ লক্ষ 
টাকার আবেদন করেন। একটি অছিমণ্ুলী গঠিত হয় কার্য 
পরিচালনার জন্য ৷ এর পর দুই মাসের উপর অনন্যকর্মা হয়ে মহাত্মাজী 
টাকা সংগ্রহে লেগে যান। কিন্তু দুঃখের ও পরিতাপের বিষয় এই 
যে, দেশবন্ধুর ন্যায় ত্যাগী লোকের স্মৃতিতে মেয়েদের জন্য হাসপাতাল 
তৈরীর কাজে মহাত্মাজীর ন্যায় লোকের চেষ্টায়ও দশ লক্ষ টাকা সংগৃহীত 
হয়নি। আট লক্ষ টাকার কিছু উপরে সংগৃহীত হয়। সেই টাকা 
দিয়ে চিত্তরঞ্জন সেবাসদন প্রতিষ্ঠিত হয়। উহা বর্তমানে বেশ একটি বড় 
প্রতিষ্ঠান । 

দেশবন্ধুর মৃত্যুর পর মহাত্মাজী স্বরাজ্য দলকে আরো শক্তিশালী 
করতে চান। সেপ্টেম্বর মাসে পাটনায় নিখিল ভারত রাষ্ট্রীয় সমিতির 
অধিবেশনে বেলগাঁও চুক্তি রদবদল করা হয়। স্বরাজ্য দলের সুবিধার 
জন্য পয়সা দিয়েও কংগ্রেস সভ্য হওয়ার ব্যবস্থা হয়। কাউন্সিল 
ইত্যাদিতে প্রবেশও স্বরাজ্য দলের লোকেরা কংগ্রেসের নামেই 
করতে পারবে । খাদির কাজের জন্য কংগ্রেসের অধীনে নিখিল 
ভারত চরখা সঙ্ঘ নামে একটি ব্বনিয়ন্ত্রিত সংস্থা গঠিত হয়। সভাপতি 
মহাত্মা গান্ধী । কার্যকরী সম্পাদক শ্রীশঙ্করলাল ব্যাঙ্কার। কোষাধ্যক্ষ 
শ্রীযয়ুনালাল বাজাজ । 

মহাত্মাজী চাইলেন স্বরাজ্য দলকে শক্তিশালী করতে কিন্তু হল 
অন্যরূপ। ১৯২৫ সালেই স্বরাজ্য দলে ভাঙ্গন দেখা দিল। মহারাষ্ট্র 
নেতারা পারস্পরিক সহযোগিতার নীতি অবলম্বন করে এমনকি মন্িত্ব 
গ্রহণ করতে প্রস্তুত হলেন। তাদের মতে ভাল মন্দ সকল প্রস্তাবের 

বিরোধিতা নিরর্থক । ১৯২৫ সালে কানপুর কংগ্রেসের সময় 
শ্রীজয়াকর, কেলকার ও ডাঃমুগ্ডে তাদের স্বরাজ্য পার্টি টিকেটে নির্বাচিত 
কাউন্সিল ও এসেম্বলীর পদে ইস্তফা দিলেন । উদ্দেশ্য তাদের মতের 
পক্ষে প্রচার কার্য চালানো । ১৯২৬ সালে ফেব্রুয়ারী মাসে 
আকোলায় এরা “পারস্পরিক সহযোগী পার্টি’ গঠন করলেন । স্বরাজ্য 
দল দুই ভাগে বিভক্ত হল। ছুই দলের মিলনের জন্য চেষ্টা হয় । 
সবরমতী আশ্রমে মহাত্মাজীর উপস্থিতিতে একটি চুক্তি হয়। কিন্তু 
সে চুক্তি কার্যকরী হয় না। এক দল অপর দলের উপর দোষারোপ 
করে। 

১৯২৬ সালের সাধারণ নির্বাচনে স্বরাজ্য দল তথা কংগ্রেস 
‘পারস্পরিক সহযোগী পার্টি'র কাছে শোচনীয় ভাবে পরাজিত হয়। 
দেশ স্বরাজ্য দলের নীতি পরিত্যাগ করে পারস্পরিক সহযোগিতার 
দিকে পা বাড়াল ৷ 

১৯২৫ সালে মহাত্মাজী ধারাবাহিকভাবে তীর আত্মাজীবনী বা 
সত্যের প্রয়োগ গুজরাটা ভাষায় লিখতে থাকেন নবজীবনে। 
শ্রীমহাদের দেশাই তা অনুবাদ করে বের করেন ইয়ং ইণ্ডিয়ায়। এ 
অশ্নবাদ মহাত্মাজীর অন্নুমোদিত। পরে পুস্তকাকারে প্রকাশিত হয় । 
এরূপ আত্মজীবনী খুব কমই পড়েছি। কিন্ত দুঃখের বিষয় ১৯২০ 
সালের পরের কোন ঘটনা তিনি লিপিবদ্ধ করেননি। 

মহাত্মাজী গঠনমূলক কাজের উপর বিশেষ জোর দিয়েছিলেন । 
সাম্প্রদায়িক এক্য সে কাজের অত্যাবশ্যক অজ । কিন্ত সে এঁক্যে 
গুরুতর আঘাত লাগল স্বামী শ্রদ্ধানন্দের হত্যায়। নেতারা অনেকেই 
গৌহাটী কংগ্রেসে (১৯২৬ ডিসেম্বর) আসবার পথে। সাময়িক 
উত্তেজনার বশে কাজটি হয় নি। স্বামী শ্রদ্ধানন্দ অনুস্থ। তার 
সঙ্গে দেখা করার অছিলা করে এক মুসলমান যুবক তাকে শায়িত 
অবস্থায় গুলি করে হত্যা করে। অথচ এই স্বামীজীকে একদিন 
দিল্লীর জম্ম! মসজিদে নিয়ে গিয়ে বক্তৃতা দেওয়ানো হয়েছিল । হায় রে 

জনমত, হায় রে ধর্মান্ধতা ! তবে এই যুবকের চেয়ে যারা দেশে এরূপ 
বিদ্বেষের আবহাওয়া স্থষ্টি করে তারাই অধিকতর দায়ী । গৌহাটী 
কংগ্রেসে মহাত্মাজী স্বামী শ্রদ্ধানন্দের শোক প্রস্তাব উত্থাপন করতে 
গিয়ে সে কথার উপরই জোর দেন। প্রস্তাব সমর্থন করেন মৌলানা 
মহম্মদ আলী ৷ স্বামী শ্রদ্ধানন্দের সঙ্গে মহাত্মাজীর প্রাণের একটা 
ঘনিষ্ঠ যোগাযোগ ছিল। স্বামীজী ছিলেন নিভীর্ক, সত্যনিষ্ঠ দেশ- 
সেবক। তার এভাবে মৃত্যু মুসলমান সমাজ তথা সারা দেশের পক্ষে 
কলঙ্ক স্বরূপ । Ys 

সমস্ত মনপ্রাণ দিয়ে গঠনমূলক কাজ পরিচালনা করছেন। 
সিংহল থেকে নিমন্ত্রণ এল। ১৯২৭ সালে যান সেখানে । সিংহলে 
অধিকাংশই বৌদ্ধধর্মাবলম্বী। তাই অহিংসার বাণী প্রচারক পেলেন 
সেখানে বিপুল অভ্যর্থনা। কেউ বা ভাবল বুদ্ধদেব দ্বিতীয় রূপ 
গ্রহণ করে এসেছেন, কেউ বা ভাবল ইনি অশোকের পুত্র মহেন্দ্র 
দ্বিতীয় বার এলেন প্রেমধর্ম প্রচারে । ধনী দরিদ্র সবাই ছুটল 
দর্শনের জন্য তার পিছনে | তিনি সেখানে অহিংসা, খাদি ও মাদকদ্রব্য 
বর্জনের প্রচার করেন । ভারতবর্ষে খাদির কাজ প্রসারের জন্য ভিক্ষা 
চান। এক লক্ষ টাকাও সংগৃহীত হয় । 

সিংহল থেকে ফিরে ম্যাঙ্গালোরে বক্তৃতা করছেন এমন সময় 
ভাইসরয়ের কাছ থেকে খবর এল ৫ই নভেম্বর তার সঙ্গে সাক্ষাৎ 
করবার জন্য । ছুটে গেলেন দিল্লী। সেখানে ভাইসরয় তাকে 
ভারতের ভবিষ্যৎ শাসন ব্যবস্থা নির্ধারণের জন্য সাইমন কমিশন 
নিযুক্তির খবর সমন্বিত একখানা কাগজ দেন। তা পেয়ে মহাত্মাজী 
জিজ্ঞাসা করেন “শুধু কি এই কাজ ছিল ?” উত্তরে "হ্যা" বলাতে তিনি 
বলেন যে, একখানা খামে পুরে পাঠালেই ত চলত। কষ্ট করে এত 
দুর আসতে হত না। 

ভারতের সকল রাজনৈতিক দল সাইমন কমিশন বয়কট করার 
সিদ্ধান্ত করে। ১৯২৭ সালে কংগ্রেসেও ওইরূপ সিদ্ধান্ত গৃহীত হয় 


১৮২ মহাত্মা গান্ধী 


শ্রীমতী ফ্্যানি বেসান্ত এবং মালব্যজীও প্রস্তাব সমর্থন করেন । স্বরাজ 
লাভ হলে ভারতের শাসন ব্যবস্থা কিরূপ হবে তা অর্থাৎ সংবিধান 
রচনা করার জন্য একটি কমিটা গঠনের প্রস্তাবও হয় ওই কংগ্রেসে । 
১৯২৮ সালের মে মাসে বোন্বেতে সর্বদল সন্মিলনে সংবিধান রচনার 
জন্য মতিলালজীকে চেয়ারম্যান করে একটি কমিটা নিযুক্ত হয়। সেই 
কমিটার রিপোর্ট “নেহেরু কমিটা রিপোর্ট” নামে খ্যাত । এই রিপোর্ট 
সকল দলের লোকের সমথিত। ও্পনিবেশিক স্বায়ত্ত শাসন ব্যবস্থার 
সুপারিশ এই রিপোর্টে। অবশ্য স্বাধীনতার জন্য প্রচার করার 
অধিকার স্বীকৃত ছিল । এই রিপোর্ট দোষক্রটাহীন নয়, কিন্তু বিভিন্ন 
মতাবলম্বী লোকের প্রায় সর্ববাদীসম্মত রিপোর্ট নেহেরু কমিটার 
খুব বড় অবদান। উহা ভারতবর্ষের রাজনৈতিক ইতিহাসে এক 
উল্লেখযোগ্য দলিল । মহাত্মাজী এই রিপোর্ট সমর্থন করেন ৷ 

১৯২৮ সালের নভেম্বর মাসে সাইমন কমিশন ভারতবর্ষে আসে । 
তখন সর্বত্র হরতাল প্রতিপালিত হয়। লাহোরে সে উপলক্ষ্যে পুলিশ 
লাঠি চালনা করে । লালাজীও প্রহ্ৃত হন। বৃদ্ধ বয়সে সে আঘাতের 
ফলে ১৭ই নভেম্বর লালাজী মারা যান। দেশের এই সম্কটজনক 
সময়ে তার মৃত্যুও ভারতের পক্ষে খুবই ক্ষতিকর হল । নাগপুরে 
অহিংস অসহযোগ প্রস্তাবের উত্থাপক ও সমর্থক দুজনেই পরপারে । 
স্বরাজ এখনো বহুদূরে ৷ 

১৯২১ সালে মহাত্সাজী স্বরাজ লাভের জন্য বারদৌলীতে ব্যাপক 
সত্যাগ্রহ আন্দোলন আরম্ভ করতে চেয়েছিলেন । অবস্থাগতিকে তা 
সম্ভবপর হয়নি। কিন্তু ১৯২৮ সালে বারদৌলীর লোকেরা স্বরাজের 
জন্য নয়, খাজনা বৃদ্ধির প্রতিবাদে খাজনা বন্ধের আন্দোলন আরম্ভ 
করে। মহাত্মাজীর পুরা সমর্থন ছিল এর পিছনে । নেতৃত্ব করেন 
বল্লভভাই প্যাটেল। যদিও প্রজাদের আপত্তি ন্যায্য ছিল এবং 
সত্যাগ্রহ স্বরাজের জন্য নয় তথাপি অত্যাচার চলেছিল পুরাদমে । 
সরকার কোন কিছু করতে পশ্চাৎপদ হয়নি। আন্দোলন দমন 


অসহযোগ আন্দোলন 
১৮৩ 


করার নামে চলেছিল চরম নৃশংসতা ও বর্বরতা । অবশেষে জনগণের 
জয় হয়। সরকারী কমিশনের রিপোর্ট হতে প্রমাণিত হয়, যে পরিমাণ 
খাজনা বৃদ্ধি করতে চেয়েছিল তা অযৌক্তিক । ্যায্য প্রতিকার 
পেতেও কি পরিমাণ কষ্ট বরণ করতে হয়েছিল ! এক দিকে কাউন্সিল 
রিনি ব্যর্থতা, অপর দিকে বারদৌলী সত্যাগ্রহের জয়, একপ্রকার 
সর্ববাদীসম্মত নেহেরু রিপোর্ট পুনরায় গান্ধী প্রবতিত অহিংস 
অসহযোগের দিকে অঙ্গুলি নির্দেশ করছিল। তাই ১৯২৮ সালের 
কলিকাতা কংগ্রেসে মহাত্মাজী পুনরায় সক্রিয় অংশ গ্রহণ করেন। 
১৯২৫১ "২৬ ও ’২৭ সালের কংগ্রেসে তিনি উপস্থিত ছিলেন বটে, তবে 


তা অনেকটা দর্শকেরই মত। তেমন সক্রিয় অংশ গ্রহণ করেননি । 


১৯২৮ সালের কংগ্রেসে মহাত্মাজীর উত্থাপিত প্রস্তাবের মর্ম ছিল 


এই £ রাজনৈতিক ও সাম্প্রদায়িক সমস্তার সমাধান কম্পে নেহেরু 
কমিটী যে রিপোর্ট দিয়েছে তাকে স্বাগত জানাচ্ছে, মাদ্রাজ কংগ্রেসে 


গৃহীত স্বাধীনতার প্রস্তাবের প্রতি আনুগত্য জানিয়েও নেহেরু কমিটী 


প্রস্তাবিত সংবিধান অনুমোদন করে; কারণ ভারতের বিভিন্ন দলের 


উহা সর্বাধিক গ্রহণযোগ্য । যদি ১৯২৯ সালের ৩১শে ডিসেম্বরের মধ্যে 
বৃটিশ পার্লামেন্ট তা অন্থমোদন করে তবে কংগ্রেস তা পুরাপুরি 
ভাবে গ্রহণ করবে । যদি পার্লামেন্ট তা অনুমোদন না করে বা 
অগ্রাহ্হ করে তবে কংগ্রেস অহিংস অসহযোগ আন্দোলন আরম্ভ 
করবে এবং দেশকে খাজনা বন্ধ ইত্যাদির পরামর্শ দেবে। অবশ্য 
ংগ্রেসের নামে পূর্ণ স্বাধীনতার প্রচারে কোন বাধা থাকবে না। 


এই প্রস্তাব আপসরফার ফল। সুভাষবাবু জওহরলালজী 


উভয়েই এই আপসে রাজী হন। কিন্ত কংগ্রেস অধিবেশনে ছই- 


জনেই সংশোধনী প্রস্তাব দেন । মহাত্মাজী দুঃখ করে বলেন ‘যদি 
চবিবশ ঘণ্টা মাত্র নিজেদের দেওয়া গ্রতিশ্রতি অনড় না রাখতে পারেন 
তবে স্বরাজের কথা বলা নিরর্থক ৷৷ মহাত্মাজীর প্রস্তাব অনেক বেশী 


ভোটে গৃহীত হল । 


১৮৪ মহাত্রা গান্ধী 


১৯২০ সালে কলিকাতায়ই কংগ্রেসের বিশেষ অধিবেশনে 
অহিংস অসহযোগের প্রস্তাব গৃহীত হয়। পুনরায় ১৯২৮ সালে 
কলিকাতায়ই অসহযোগের সম্ভাবনা ঘোষিত হল । 

এরপর মহাত্মাজী ভারতের অনেক জায়গার ঘুরে তার বাণী প্রচার 
করেন। কলিকাতায় বিদেশী বস্ত্রের বহন্যুৎসবের দরুন মিউনিসিপ্যাল 
আইনে তার এক টাকা জরিমানা হয়। তাঁর অজান্তে এক ব্যক্তি 
জরিমানার টাকাটি দিয়ে দেয়। 

১৯২৯ সালে সকলের মনেই একটা উৎসাহ । সরকারও ভাবল 
আবার হয়ত আইন অমান্য শুরু হতে পারে। ভাইসরয় বৃটিশ 
সরকারের সঙ্গে আলোচনার জন্য বিলাতে যান। সেখান হতে ফিরে 
৩১শে অক্টোবর এক ঘোষণা করেন। তাতে অনেকের মনে আশা 
জাগে যে, হয়ত ভারত উপনিবেশিক স্বায়ত্ত শাসন পাবে । 
ভাইসরয়ের বিবৃতি হতে অনেকের মনে এই ধারণা হল যে, কনফারেন্স 
বসবে ওপনিবেশিক স্বায়ত্ত শাসনের সংবিধান রচনা করার জন্য ৷ 
এ সম্বন্ধে নিশ্চিত রূপে জানবার জন্য মহাত্মাজী ও মতিলালজী 
ভাইসরয়ের সঙ্গে দেখা করেন। ভাইসরয় এমন কোন আশ্বাস দিতে 
পারলেন না যে, কনফারেন্সে উপনিবেশিক স্বায়ত্ত শাসনের সংবিধান 
রটনা করা হবে। এর কয়েক দিন পরেই লাহোর কংগ্রেস অধিবেশন ৷ 
লাহোর কংগ্রেসে অহিংস অসহযোগ পুনরুজ্জীবিত হবে এ কথা এক 
প্রকার নিশ্চিত ছিল। 

কংখ্রেস সভাপতি পদের জন্য প্রাথমিক মনোনয়নে সবচেয়ে বেশী 
ভোট পান মহাত্মাজী, তারপর সর্দার বল্লভভাই এবং সর্বনিয় ভোট 
পান জওহরলালজী । কিন্তু মহাত্মাজী ওই পদ নিতে অস্বীকার করেন, 
তার সঙ্গে পরামর্শ করে বল্লপভভাইও অন্বীকৃত হন । জওহরলালজী 
তখন স্বায়ত্ত শাসন ও পূর্ণ স্বাধীনত| এই ব্যাপারে মহাত্মাজী হতে 
ভিন্ন মত পোষণ করেন । মহাত্মাজী তাকেই এই পদ দিতে চাইলেন ৷ 
এই মহাত্মাজীর কার্ধধারা। এখানেই তিনি অনেকের চেয়ে পৃথকৃ। 


অসহযোগ আন্দোলন ১৮৫ 


জওহরলালজী সভাপতি হলেন। অবশ্য ওপনিবেশিক স্বায়ত্ত শাসন 
বনাম স্বাধীনতার প্রশ্ন লাহোরে উঠেনি। ১৯২৮ সালে কলিকাতা 
কংগ্রেসে মহাত্মাজীর উত্থাপিত প্রস্তাবেই এ কথা ছিল যে, ১৯২৯ 
সালের ৩১শে ডিসেম্বরের মধ্যে যদি বৃটিশ পার্লামেন্ট পনিবেশিক 
স্বায়ত্ত শাসন মঞ্জুর না করে তবে কংগ্রেস পূর্ণ স্বাধীনতাকে তার 
মূলনীতি বলে গ্রহণ করবে । লাহোরে হল তা-ই । 

লাহোরে পুনরায় অসহযোগের কার্যক্রম গৃহীত হল । মতিলালজী 
স্পষ্ট ভাষায় ঘোষণা করলেন যে, কাউন্সিল এসেম্বলীতে থেকে দেশকে 
স্বরাজের দিকে এক পাও এগোতে পারা যাবে না। প্রধান প্রস্তাব 
উত্থাপন করেন মহাত্মাজী । তা গৃহীত হয়। কংগ্রেসসেবীদের 
প্রাদেশিক ও কেন্দ্রীয় আইন সভা সম্পূর্ণরূপে বর্জন করার নির্দেশ 
দেওয়া হয়। নিখিল ভারত রাষ্ট্রীয় সমিতিকে ক্ষমতা দেওয়া হয় 
উপযুক্ত সময়ে আইন অমান্য আন্দোলন আরম্ভ করার। পুনরায় 
মহাত্মাজী কংগ্রেসের অবিসস্বাদী নেতা । 

লাহোরে বিষয় নির্বাচন সমিতির অধিবেশন চলা সময় একদিন 
ভোর সাড়ে চারটায় তাঁর দেওয়া সময়ে দেখা করতে যাই। ভীষণ 
ঠাণ্ডা, গরম কোটের উপরও কম্বল জড়িয়ে যাই। মহাত্মাজী বৈদ্যুতিক 
তাপমন্ত্র ব্যবহার করছেন। প্রথমেই বললেন “এই শীতের সময় কংগ্রেস 
অধিবেশন কর! চলবে না। দরিদ্রদের অশেষ কষ্ট হয়” দরিদ্রের জন্য 
কি দরদ! তার পূর্বের দিন বিষয় নির্বাচন সমিতিতে স্বনিয়ন্ত্রিত 
অল্পৃশ্যতা ও মাদকদ্রব্য বর্জন কমিটা নিয়োগের প্রস্তাবে তিনি 
পরাজিত হন। তার উল্লেখ করে বললেন “যদি আমার প্রধান 
্রস্তাবেও পরাজিত হই তা হলেও আমি একটি দল গঠন করে আইন 
অমান্য পরিচালনা করব 1” ১৯২০ সালের ডিসেম্বরে তাকে যেরূপ 
উদ্বুদ্ধ দেখেছিলাম এবারও ঠিক সেরূপ দেখলাম । মনে খুব আশা ও 
আনন্দ । 

লাহোর কংগ্রেসের পর স্বাধীনতার সংকল্পের মুসাবিদা করেন 


১৮৬ মহাত্মা গান্ধী 


মহাত্মাজী । ওয়াকিং কমিটী তা গ্রহণ করে । ১৯৩০ সালের ২৬শে 
জানুয়ারী সারা ভারতবর্ষে সেই সংকল্প গৃহীত হয় । এর পর থেকে 
প্রতি বৎসর ২৬শে জানুয়ারী স্বাধীনতা দিবস হিসাবে পালিত হত । 
এই সংকল্পের আসল কথা, ইংরেজ শাসনে ভারতের চতুবিধ-_আর্থিক, 
রাজনৈতিক, সাংস্কৃতিক ও আধ্যাত্মিক সর্বনাশ সাধিত হয়েছে। 
এইজন্যই চাই ইংরেজ শাসনের অবসান এবং স্বাধীনতা লাভ। 
স্বাধীনতার আসল কথা হল আর্থিক, রাজনৈতিক, সাংস্কৃতিক ও 
আধ্যাত্মিক পুনরুজ্জীবন। অহিংসার পথেই তা সম্ভবপর | মহাত্রাজী 
ছিলেন তাতে অবিচলিত। আবার সে পথে জাতির যাত্রা হল শুরু ৷ 


স্ব অনন্যা 

লবণ সত্যাগ্ৰহ হতে ভারত ছাড় আন্দোলন আরম্ভের 

কি ভাবে আইন অমান্য আরম্ভ করা যায় ভাবছেন মহাত্মাজী ৷ 
লবণ আইন অমান্য করা স্থির করলেন। এক ইংরেজ যুবক রেজিনাল্ড 
রেনল্ডের হাত দিয়ে চিঠি পাঠালেন ভাইসরয়ের কাছে। জানালেন 
ভারতে ইংরেজ রাজত্ব দেশের পক্ষে এক মর্ত বড় অভিশাপ । 
শাসনকর্তা ও জনগণের মধ্যে দুত্তর অর্থনৈতিক ব্যবধান । ইংরেজ 
রাজত্বের এই অবিচার দূর করার জন্য অনুরোধ জানালেন। সে 
অনুরোধে যদি ১১ই মার্চের মধ্যে কোন সাড়া পাওয়া না যায় তবে লবণ 
আইন অমান্যের অভিযান শুরু হবে । দরিদ্রকেও লবণের উপর ট্যাক্স 
দিতে হয়। ফলে দরিদ্র লোকেরা নিজেদের এবং তাদের গরু মহিষের 
জন্য পর্যাপ্ত লবণটুকু পায় না। এমনকি সমুদ্রতীরের লোকেরাও 
লবণ তৈরী করে খেতে পারে না। ইংরেজ বনিকের স্বার্থে এই 
ব্যবস্থা । ভাইসরয় উত্তরে জানালেন যে, মহাত্মাজীর কার্যক্রমের ফলে 
জনসাধারণের শান্তি বিপন্ন হবে, তজ্জন্য তিনি ছুঃখিত। মহাত্মাজী 
উত্তর পেয়ে ভাবলেন যে, চেয়েছিলেন রুটা, পেলেন পাথরের 
টুকরা । 
১২ মার্চ, ১৯৩০ । মহাত্মাজী ৭৯ জন সবরমতী আশ্রমের সহকর্মী 
নিয়ে সেখান হতে আরব সাগরের তীরে দাণ্ডী নামক স্থানে পদত্রজে 
রওনা হলেন। ইহা বিখ্যাত দাণ্ডী অভিযান। সেখানে গিয়ে তিনি 
প্রথম সমুদ্রের জল হতে লবণ তৈরী করে আইন ভঙ্গ করবেন। দীর্ঘ 
দু শ' মাইল পথ । তার মৌন দিবস সোমবার বাদে অন্যদিন নিয়মিত 
চলতেন | ওই দিনটা বিশ্রাম নিতেন । এভাবে দাণ্তী পৌছতে তার 
চবিবশ দিন লাগে৷ যাত্রাপথে প্রচার চলতে থাকে। ফলে সারা ভারতে 
উদ্বেলিত হয়ে উঠে বিপুল উৎসাহ ও উদ্দীপনা । মহাআাজী প্রথম 


১৮৮ মহাত্মা গান্ধী 
আইন অমান্য করার পর ভারতবর্ষের বিভিন্ন স্থানে লবণ তৈরী ও 
বিক্রী করে আইন অমান্য আরম্ভ হয় । 
সরকার প্রথম এই আন্দোলনের প্রতি একটা উপেক্ষার ভাব 
দেখায়। মহাত্মাজীকে বে-আইনী ভাবে লবণ তৈরীর জন্য গ্রেপ্তার 
করে না। পরে তিনি ধরসনার লবণ গোলা দখল করার সংকল্প 
জানান। সে কাজ আরম্তের পূর্বের দিন ( €ই মে রাত্রিতে) তাকে 
১৮২৭ সালের ২৫ আইনে গ্রেপ্তার করা হয়। তীর গ্রেপ্তারের পর 
ধরসন| আন্দোলন সম্পূর্ণ অহিংসভাবে পরিচালিত হয় এবং শ্রীমতী 
সরোজিনী নাইডু নেতৃত্ব গ্রহণ করেন । তাকে গ্রেপ্তার করে সরকার 
শ্বেচ্ছাসেবকদের উপর চালায় নির্মম অত্যাচার । সে দৃশ্য দেখে 
বিদেশীরাও অহিংস সত্যাগ্রহীদের প্রতি শ্রদ্ধাসম্পন্ হয়। শুধু ধরসনায় 
নয়, মহাত্মাজীর গ্রেপ্তারের পর জাতি একটা দৃঢ় সংকল্পের পরিচয় দেয়। 
এক লক্ষের উপর লোক কারাবরণ করে। ১৯২১ সালের চেয়ে অধিকতর 
সাড়া দেয় দেশ। কোন প্রকারের হিংসাত্মক কার্য সংঘটিত হয় না। 
এবার মেয়েরা খুব ব্যাপক ভাবে আন্দোলনে যোগ দেয়। তাদের মধ্যে 
দেখা দেয় অভূতপূর্ব জাগরণ। আন্দোলন কয়েক মাস চলার পর 
শ্রীতেজ বাহাদুর সঞ্ ও জয়াকর আপস করার প্রস্তাব উত্থাপন করেন। 
কিন্তু ভাইসরয় ও কংগ্রেস নেতৃবর্গের মধ্যে আপসের সর্ত নিয়ে মতৈক্য 
শা হওয়ায় তাহলনা। অতএব বিলাতে প্রথম গোল টেবিল বৈঠকে 
‘গ্রেসের কোন প্রতিনিধি যাননি । মৌলানা মহাম্মম আলী অবশ্য 
গিয়েছিলেন, কিন্ত ব্যক্তিগত ভাবে ॥ হয় স্বরাজ নিয়ে দেশে ফিরবেন 
নয় তার মৃত্যু ঘটবে এই ছিল ভার কথা। স্বরাজ নিয়ে ফিরতে 
পারেননি, হল দেহাবসান। অপেক্ষাকৃত অল্প বয়সে তীর মৃত্য খুবই 
দ্ঃখের। পরবর্তী কালে মহাত্মাজীর সঙ্গে মতদ্বৈধ সত্বেও অসহযোগ 
আন্দোলনের সময় তার দান ভুলবার নয় 
১৯৩১ জানুয়ারী মাসে মহাত্মাজীও কংগ্রেসের নেতৃস্থানীয় আরো 
কয়েকজনকে মুক্তি দেয় সরকার ৷ মুক্তির পর মহাত্মাজী এলাহাবাদ 


লবণ সত্যাগ্রহ হতে ভারত ছাড় আন্দোলন আরভ্ের পূর্ব পর্যন্ত ১৮৯ 


যান। মতিলালজী গুরুতর অনুস্থ। ৬ই ফেব্রুয়ারী তিনি মারা 
যান। খুবই ব্যথিত হন মহাত্মাজী। একে একে কয়েক জন বিশিষ্ট 
সহকর্মীকে হারালেন । দেশবন্ধু, স্বামী শ্রদ্ধানন্দ, লালাজী, মৌলানা 
মহম্মদ আলী ও মতিলালজী ৷ কিন্তু ব্যথিত হলেও তার সত্যিকারের 
বিশ্বাস ছিল ‘মৃত্যুর ভিতর দিয়েই জন্মের সার্থকতা? । 

এই সময় মহাত্মাজী ভাইসরয় লর্ড আরউইনের সঙ্গে সাক্ষাৎ 
করেন। পনের দিন ধরে আলাপ আলোচনা হয়। ফল মার্চের 
গোড়ায় এক চুক্তি। তা গান্ধী-আরউহন চুক্তি নামে বিখ্যাত। এই 
চুক্তি অন্ুযায়ী_-(১) সমুক্রোপকুলবর্তী স্থানের লোকদের লবণ 
তৈরী করার স্বাধীনতা দেওয়া হয়, তারা মাথায় করে যতটা নিতে 
পারে তা বাজারে নিয়ে বিক্রি করতেও পারবে; (২) শান্তিপূর্ণ 
গিকেটিংয়ে বাধা দেওয়া! হবে না; (৩) রাজনৈতিক বন্দীদের মুক্তি 
দেওয়া হবে; (৪) সব কয়টি অডিনান্স তুলে নেওয়া হবে ; 
আর কগগ্রেস প্রতিনিধি বিলাতে দ্বিতীয় গোল টেবিল বৈঠকে যোগ 
দেবেন। একমাত্র মহাত্মাজী হলেন কংগ্রেসের প্রতিনিধি । বিলাত 
যাওয়ার কয়েক দিন পূর্বে আলাপের সময় বললেন, “জনগণের 
সাধারণ ভাবে কংগ্রেসের প্রতি একটা শ্রদ্ধা আছে, কিন্ত যে ত্যাগ 
স্বীকার করলে স্বাধীনতা লাভ হতে পারে তার জন্য তারা প্রস্তুত নয় ৷” 
দেখলাম এজন্যই চিন্তিত বেশী ৷ স্বাধীনতা লাভ যথেষ্ট ত্যাগ স্বীকার 
ভিন্ন সম্ভবপর নয়, আর স্বাধীনতা কখনও দানের বস্তু হতে পারে না, 
ত্যাগের দ্বারাই অর্জন করতে হয় এ কথা তিনি মর্মে মর্মে বুঝতেন। 
গান্ধী-আরউইন চুক্তি কংগ্রেসের জয় কিনা এ প্রশ্নে মহাত্মাজী 
বলেছেন কারো জয় বা কারো পরাজয় নয়। সরকার ও কংগ্রেস 
উভয়েরই জয় । তবে এ কথা ঠিক যে স্বরাজ লাভ হয়নি। 

এই চুক্তির পর ২৯শে মার্চ কংগ্রেসের অধিবেশন বসে করাচীতে ৷ 
সর্দার বল্লভভাই প্যাটেল সভাপতি । ভারতবর্ষে ধনী-দরিদ্রের দ্রত্তর 
ব্যবধান দূর হওয়া নিতান্ত প্রয়োজন এই মহাত্নাজীর মত। করাচী 

কংগ্রেস সেদিকে প্রথম পদক্ষেপ করল । বিশেষজ্ঞ বা বিশেষ 
কাজের জন্য ভিন্ন সাধারণতঃ সর্বোচ্চ বেতন হবে মাসিক পাঁচশ? টাকা ৷ 
সর্বনিম্ন আয় যেমন স্থির হওয়া প্রয়োজন তেমনি সর্বোচ্চ আয়ও । 
অর্থনৈতিক সাম্যের দিকে তা প্রথম ধাপ ৷ 

১৯৩০ সালের আন্দোলনে স্বাধীনতাকামী সীমান্তের পাঠানদের 
নেতৃত্ব গ্রহণ করেন খান আবদ্রুল গফফর খান। তিনি পাঠানদের 
অহিংস মন্ত্রে দীক্ষিত করেন । মহাত্মা গান্ধীর আদর্শে বিশ্বাসী তিনি । 
জনগণ তাকে বলত সীমান্ত গান্ধী । করাচীতে তার প্রভাব উপলব্ধি 
হয়। তিনি হয়ে উঠেন মহাত্মাজীর একজন বিশ্বস্ত সহকর্মী । মহাত্মাজী 
তাতে খুব খুশী । কিন্তু দেশ স্বাধীন হওয়ার পনের বৎসর পরেও খান 
সাহেব পাকিস্তানের কারান্তরালে ৷ এটা খুবই দুঃখের । 

১৯৩১ সালেই লর্ড আরউইন ভারত ত্যাগ করেন । নূতন ভাইসরয় 
আসেন লর্ড উইলিংডন। মনে হয় তিনি লর্ড আরউইনের নীতি 
পরিবর্তন করতে চান। গান্ধী-আরউইন চুক্তি সম্বন্ধে এক জার্মান 
পণ্ডিত লিখেছিলেন “দায়ে পড়ে বিবাহের পরিণতি বিচ্ছেদ, এ চুক্তির 
পরিণতিও তা-ই হবে ।' মহাত্মাজীর দ্বিতীয় গোল টেবিল বৈঠকে 
যাওয়া বন্ধ হওয়ার অবস্থায়ই এসেছিল। যা হোক, শেষ মুহূর্তে যাওয়া 
স্থির হয়। ঠিক সময়ে জাহাজ ধরবার জন্য দিল্লী হতে স্পেশ্যাল ট্রেনে 
বোম্বে যান। সঙ্গে মহাদেব দেশাই, প্যারীলাল, দেবদাস গান্ধী ও 
মীরাবেন। জাহাজে উঠে তিনি তার ও সাথীদের জিনিসপত্রের 
পরিমাণ কমাতে বলেন এবং অনেক জিনিস ফেরৎ পাঠিয়ে দেন। বহু 
বিশিষ্ট ব্যক্তি তাকে অভিনন্দন ও স্বাগত জানিয়ে তারবার্তা পাঠান ৷ 
জাহাজে তিনি প্রার্থনা করে, চরখায় স্ৃতা কেটে, লেখাপড়া করে ও 
ডেকে বেড়িয়ে সময় কাটাতেন। তিনি সাধারণতঃ শিশুদের খুব 
ভালবাসতেন। জাহাজে ইউরোগীয় ছেলেমেয়েদের সঙ্গেও তার 
অন্তরের সম্পর্ক গড়ে উঠে। যে সব বন্দরে জাহাজ থামে সেখানে 
পান বিপুল অভ্যর্থনা । লণ্ডনে থাকেন শহরের গরীব পল্লী ইস্ট এণ্ডে 


লবণ সত্যাগ্রহ হতে ভারত ছাড় আন্দোলন আরভের পুর্ব পর্যস্ত ১৯১ 


কিংসলি হলে । মিস মুরিয়েল লিস্টারের অতিথি । গোল টেবিল 
বৈঠক বসে সেন্ট জেমস প্রাসাদে । খানিকটা দূর । কিন্তু সে 
অস্ুবিধ| সত্বেও গরীবদের মধ্যে থাকাই পছন্দ করেন । 

১৪ই সেপ্টম্বর দ্বিতীয় গোল টেবিল বৈঠক শুরু হয় এবং তা 
আড়াই মাসের উপর চলে । মহাত্মাজীকে সভাপতির ঠিক বা পাশেই 
আসন দেওয়া হয়। এই বৈঠকে মহাত্মাজীর বক্তৃতা বিশেষ 
উল্লেখযোগ্য । তিনি শিক্ষিত অশিক্ষিত সকল প্রান্তবয়স্কের 
ভোটাধিকার দাবী করেন। যে দেশের অধিকাংশ লোক পেট পুরে 
খেতে পায় না সে দেশে উচ্চ কর্মচারীদের পাঁচ হাজার দশ হাজার 
টাকা মাসিক বেতন অন্যায় । কংগ্রেস হিন্দু মুসলমান, খৃষ্টান সকলেরই 
প্রতিনিধিত্ব কববার যোগ্য । তিনি খুব যুক্তি দিয়ে জোর সহকারে 
এ কথাগুলি বলেন। তিনি সংখ্যালধিষ্ঠদের জন্য বিশেষ ব্যবস্থা বা 
বিশেষ নির্বাচন সঙ্ঘ স্বীকারের বিরোধিতা করেন। তপশীলতুক্ত 
সম্প্রদায়ের জন্য পৃথক্‌ ভোটারের মারফতে নির্বাচনের তিনি ছিলেন 
ঘোরতর বিরোধী । কারণ তাতে অস্পৃশ্যতাকে চিরস্থায়ী করা 
হবে। সামাজিক অবিচার কখনো দূর হবে না। বৃটিশ সরকারের 
মতিগতি ছিল সেদিকে ৷ তিনি তাদের হু সিয়ার করে দেন। এ কথাও 
বলেন যে, প্রয়োজন হলে তিনি নিজ প্রাণ দিয়ে তার প্রতিরোধ 
করবেন। এ কথার সারমর্ম তখনো অনেকে উপলব্ধি করতে 
পারেনি । 

গোল টেবিল বৈঠকে সরকার ত নিজেদের ইচ্ছামত ভারতীয়দের 
প্রতিনিধি হিসাবে নিমন্ত্রণ করেন। কংগ্রেসের একমাত্র প্রতিনিধি 
মহাত্মাজী ৷ বৃটিশ সরকারের ক্ষমতা হস্তান্তরের কোন হচ্ছা ছিল বলে 
মনে হয় না। তাই সংখ্যালঘিষ্ঠ সম্প্রদায়ের মধ্যে ভেদবুদ্ধি ও লোভ 
জাগ্রত করে একটা অন্বাভাবিক ও অচল অবস্থার স্থষ্টি করে চতুর 
ইংরাজ রাজনীতিবিদৃগণ ৷ সংখ্যালধিষ্ঠ হওয়া অপরাধ নয়, সংখ্যা- 
গরিষ্ঠ হওয়াও অপরাধ নয়। প্রত্যেক সংখ্যালঘিষ্ঠ সম্প্রদায় যদি 

বিশেষ অধিকার দাবী করে তবে সংখ্যাগরিষ্ঠ হওয়াই অসুবিধার 
কারণ হয়ে দাড়ায়। গোল টেবিল বৈঠকটা যেন সংখ্যালঘিষ্ঠ 
বৃটিশ রাজনীতিবিদূরা এ অবস্থা কৃষ্টি করেছিল। ভারতবর্ষের 
রাজনৈতিক অধিকারের প্রশ্ন তলিয়ে গেল। মহাত্মাজী এ চাতুরী 
বুঝতে পেরে হলেন নিরাশ । 

ইংলণ্ডে থাকাকালীন অনেক লোকের সঙ্গে মিশবার সুযোগ 
হয় তার ৷ যুদ্ধকালীন প্রধান মন্ত্রী মিঃ লয়েড জর্জ ও মনীষী 
বানার্ড শ’ তাদের অন্যতম । অক্সফোর্ড, কেন্বিজ বিশ্ববিদ্যালয় 
এবং বস্তরশিল্পের জন্য বিখ্যাত ল্যাঙ্কাশায়ার ও ম্যাঞ্চেন্টারে যান। ' 
শেষোক্ত দুই স্থানের কাপড়ের কলের শ্রমিকরা ভারতে বিলাতী 
বস্তু বয়কট আন্দোলনের ফলে তাদের যে অসুবিধা হয়েছে তার 
উল্লেখ করে। মহাত্মাজী তাদের এ কথা বুঝিয়ে বলেন যে, 
ভারতের আপামর জনসাধারণ তাদের তুলনায় অনেক বেশী গরীব 
এবং সেই গরীবদের কষ্টলাঘবের জন্য এই ব্যবস্থা করতে হয়েছে। 
অতএব ভারতে ল্যাঙ্কাশায়ারের বস্তু প্রচলনের ইচ্ছা ত্যাগ করতে 
হবে। ল্যাঙ্কাশায়ারের শ্রমিকদের প্রতি তার প্রেম ছিল, কিন্ত তাদের 
চেয়ে গরীবদের প্রতি প্রেম ছিল আরো বেশী। এর মধ্যে ইংরেজ 
ভারতবাসীর প্রশ্ন ছিল না। আসল কথ| দরিদ্রের প্রতি দরদ । 

কর্নেল ম্যাডক তখন চাকুরী হতে অবসর গ্রহণ করে বিলাতে ৷ 
মহাত্মাজী তার বাড়ী গিয়ে সাক্ষাৎ করে শ্রদ্ধা ও কৃতজ্ঞতার অভিব্যক্তি 
দেন। বিলাতে লেডী মিন্টোর সঙ্গেও তার দেখা হয়। মহাত্মাজী 
তাকে বলেন “আপনার স্বামী ভারতবর্ষে পুথক্‌ নির্বাচন প্রথার ন্যায় 
একটি ক্ষতিকর জিনিসের প্রবর্তন করেন ।” 

ইংলণ্ডেও তিনি খুব ভোরে বেড়াতে যেতেন। চগ্গল পায়ে, কোন 
মোজা না পরে, চাদর গায়ে বেড়াতেন। ওই শীতেও কোন কোট, 
ওভারকোট ইত্যাদি ছিল না। “অর্ধনগ্ন ফকির” বেশেই চলতেন ৷ 

সেই বেশেই তিনি রাজা ও রানীর সঙ্গে সাক্ষাৎ করেন। এখানেও 
তিনি হলেন শিশুদের খুব প্রিয় । তিনি তাদের গান্ধী খুড়ো ৷ 

গোল টেবিল বৈঠক হতে ফিরবার পথে বিখ্যাত ফরাসী 
সাহিত্যিক ও মনীষী রোমা রোলার সঙ্গে সাক্ষাতের জন্য যান 
জেনেভা হ্রদের তীরে তার বাড়ীতে । রোম! রোল! ভারতীয় 
কৃষ্টির প্রতি শ্রদ্ধা সম্পন্ন। রামকৃষ্ণ, বিবেকানন্দ ও গান্ধী আধুনিক 
ভারতের এই তিন মহান্‌ পুরুষের প্রতি ছিল তার অপরিসীম 
শ্রদ্ধা । 

২৮শে ডিসেম্বর ফিরে আসেন বোম্বেতে। বিপুলভাবে সম্বধিত 
হন আজাদ ময়দানের জনসভায় । যদিও তিনি খালি হাতে 
এসেছিলেন । 

মহাত্মাজীর অনুপস্থিতিকালে ভারতের রাজনৈতিক অবস্থা খুব 
জটিল হয়ে পড়ে। উত্তর-পশ্চিম সীমান্ত প্রদেশ, উত্তর প্রদেশ ও 

ংলা দেশে কার্ধতঃ গান্ধী-আরউইন চুক্তির অবসান ঘটায় সরকার । 

আবদুল গফ.ফর খান, ডাঃ খান- সাহেব ও কাজি আতাউল্লা খান 
আটক হন ১৮১৮ সালের তিন আইনে ৷ মহাত্মাজীর অভ্যর্থনার জন্য 
বোম্বে আসবার পথে জওহরলালজী গ্রেপ্তার হন। বাংলা দেশে 
বিশেষ করে চট্টগ্রামে জোর অত্যাচার চলে ৷ হিজলী বন্দিনিবাসে 
গুলি চালনা হয়। সমস্ত সংবাদ পাওয়ার পর ২৯শে ডিসেম্বরই 
মহাত্মাজী সাক্ষাতের জন্য ভাইসরয়ের কাছে তার করেন। ভাইসরয় 
অযৌক্তিক অনমনীয় ভাব অবলম্বন করেন। তার প্রাইভেট সেক্রেটারী 
এক লম্বা তার করেন ৷ তাতে জানান “ভাইসরয় এ কথা বিশ্বাস করতে 
অনিচ্ছুক যে, উত্তর-পশ্চিম সীমান্ত প্রদেশ বা উত্তর প্রদেশে কংগ্রেসের 
সাম্প্রতিক কার্যাবলীর জন্য আপনার কোন দায়িত্ব আছে অথবা 
আপনি তা অনুমোদন করেন। যদি সেরূপ হয় তবে ভাইসরয় 
আপনার সঙ্গে সাক্ষাৎ করতে প্রস্তুত আছেন এবং কি ভাবে 
সহযোগিতার ভাব বজায় রাখার জন্য আপনার প্রভাব খাটাতে পারেন 


১৩ 


১৯৪ মহাত্বা গান্ধী 


সে বিষয়েও তার মত জানাতে ইচ্ছুক আছেন। কিন্ত ভাইসরয় এ 
কথার উপর জোর দেওয়া অত্যাবশ্যক মনে করেন যে, আপনার সঙ্গে 
তিনি বাংলা, উত্তর প্রদেশ ও উঃ-পঃ সীমান্ত প্রদেশে ভারত সরকার 
যে সব ব্যবস্থা অবলম্বন করা প্রয়োজন মনে করেছেন সে বিষয়ে 
কোন আলোচনা করতে প্রস্তুত নন।” উত্তরে মহাত্মাজীও লম্বা তার 
করেন। তাতে তিনি জানান যে, “ভাইসরয় আমার সাক্ষাৎকারের 
আবেদন অগ্রাহ্য করেছেন। আলোচনার পূর্বেই যদি বিশিষ্ট 
সহকমী্দের কার্যাবলী অনন্ুমোদন করার ন্যায় হীন আচরণের 
অপরাধ করে তার সঙ্গে নাক্ষাৎ করি তথাপিও জাতির পক্ষে অত্যন্ত 
প্রয়োজনীয় বিষয়ের আলোচনা করতে পারব না।” খোলা মন 
নিয়ে বিনা সর্তে মহাত্মাজী আলোচনা করতে চাইলেন। ভাইসরয় 
অপমানজনক সর্ত আরোপ করলেন । কোন মর্যাদাজ্ঞানসম্পন্ন 
ব্যক্তি তা মানতে পারেন না । 

ভাইসরয় জেনে বুঝেই এইরূপ করেছিলেন মনে হয়। গান্ধী- 
আরউইন চুক্তি করে ভুল করা হয়েছিল বলে বিলাতে একদল 
লোকের মত ছিল । সেই ভুল সংশোধনে ব্রতী হলেন লর্ড উইলিংডন ৷ 
এ অবস্থায় কি করা উচিত সে প্রস্তাবের মুসাবিদা করে উপস্থিত 
করলেন মহাত্মাজী. ওয়াকিং কমিটার সামনে । তার আবেদনে যদি 
ভাইসরয় সন্তোষজনক সাড়া না দেন তবে ট্যাক্স বন্ধ সমেত বিবিধ 
উপায়ে আইন অমান্য করা হবে । কিন্তু এবার সরকার পরিকল্পিত 
ভাবে কাজ করেছিল। মহাত্মাজীকে আইন অমান্য করার সুযোগ 
দেয়নি। ৪ঠ| জানুয়ারী, ১৯৩২ মহাত্বাজীকে গ্রেপ্তার করা হয়। 
সরকার পূর্ব হতেই বিভিন্ন প্রদেশে কাকে কাকে গ্রেপ্তার করতে 
হবে তার তালিকা করে রেখেছিল। কাজও হল তদন্ুৃযায়ী। 
গান্ধী-আরউইন চুক্তির কবর দেওয়ার জন্যই সরকার তাদের কার্য 
নিয়ন্ত্রিত করে। সরকারের পরিকল্পিত অত্যাচারের বিরুদ্ধে জনগণও 
আইন অমান্য করে প্রত্যুত্তর দেয়। 


লবণ সত্যাগ্রহ হতে ভারত ছাড় আন্দোলন আরভের পুর্ব পর্যন্ত ১৯৫ 


মহাত্মাজী যারবাদা কারাগারে । বরাবরকার মত এবারও জেলে 
কর্মময় জীবন। এমনকি নিজের কাপড় চোপড়ও খানিকটা নিজেই 
সাফ করেন। 

দীর্ঘদিনের শুভাকাজ্জী বন্ধু ডাঃ প্রাণজীবন মেহতার মৃত্যু সংবাদ 
১৫ই আগস্ট পেয়ে খুব ব্যথিত হলেন । 

তার ছুই দিন পরে ১৯৩২ সালের ১৭ই আগস্ট বৃটিশ প্রধানমন্ত্রী 
মিঃ র্যামজে ম্যাকভোনাল্ড সাম্প্রদায়িক রোয়েদাদ প্রকাশ করেন। তাতে 
তপশীলভুক্ত সম্প্রদায়ের জন্য পৃথক্‌ নির্বাচক মণ্ডলীর ব্যবস্থা ঘোষণা 
করা হয়। তার প্রতিবাদে মহাত্মাজী বৃটিশ সরকারকে এক চরম 
. পত্র দেন। যদি রোয়েদাদের পরিবর্তন না হয় তবে ২০শে সেপ্টেম্বর 
হতে তিনি আমৃত্যু অনশন আরম্ভ করবেন। বল্লভভাই ও মহাদেব 
ভাই তখন মহাত্মাজীর সঙ্গে ওই জেলে । সবাই মিলে এ বিষয়ে 
আলোচনা হয়। এর প্রতিক্রিয়া কি হবে তা বিবেচিত হয়। 
মহাত্মাজী নিজেই বলেন যে, সরকার তাকে জেলের ভিতরে বা 
বাইরে মরতে দিতে পারে । নানারপ প্রচার হবে। ধূর্ত দেউলিয়া 
লোকের ন্যায় আমি আত্মহত্যার একটি উপায় বের করেছি এরূপ 
বলা হবে । আমাদের নিজেদের লোকেরাও এর সমালোচনা করবে । 
জওহরলালও এ কাজ পছন্দ করবে না। সে বলবে এরূপ ধর্মের 
অভিব্যক্তির যথেষ্ট হয়ে গিয়েছে । কিন্তু তাতে কিছু আসে যায় না। 
তিনি মনে করেন তার কর্তব্য সুস্পষ্ট । গোল টেবিল বৈঠকের সময় 
তিনি এর ইঙ্গিত দিয়েছিলেন । পরে ১১ই মার্চ তারিখে স্যার 
স্তামুয়েল হোরের নিকট লিখিত চিঠিতেও তার উপবাসের কথা 
স্পষ্টভাবে জানান। বৃটিশ সরকারের কাছে চরম পত্র দেওয়াটা 
তিনি জনসাধারণকে জানাননি । ১৩ই সেপ্টেম্বর তারিখে গান্ধী- 
হোর-ম্যাকডোনাল্ডের চিঠিপত্র প্রকাশিত হয় । 

সমস্ত ভারতবর্ষে গভীর চিন্তা ও উত্তেজনা। মহাত্মাজীর আমরণ 
উপবাসের ঘোষণা এক দিকে বৃটিশ প্রধানমন্ত্রীর রোয়েদাদের রদবদল 


১৯৬ মহাতা গান্ধী 
এবং অন্য দিকে সম্পূর্ণরূপে অস্পৃশ্যতা বর্জনের প্রয়োজনীয়তার দিকে 
লোকের মন আকৃষ্ট করল। সকলেরই মনে এই ইচ্ছা মহাত্মাজীর 
জীবন রক্ষা করতেই হবে । নেতৃত্ব নিয়ে এগিয়ে এলেন পণ্ডিত মদন- 
মোহন মালব্য। সঞ্জু, জয়াকর ও আরো অনেকে এলেন । তপশীলীদের 
দাবী আদায়ের জন্য দৃঢ়প্রতিজ্ঞ শ্রীভীমরাও আম্বেদকার। যাহোক 
সকলের সমবেত প্রচেষ্টায় যারবাদা জেল প্রাঙ্গণে আমগাছের 
তলায় উপবাসের পঞ্চম দিনে একটি চুক্তি স্বাক্ষরিত হয়। উহা 
যারবাদা চুক্তি নামে বিখ্যাত। এই চুক্তি অনুযায়ী হিন্দুদের মধ্যে 
বর্ণ হিন্দু ও তপশীলীদের পৃথক্‌ নির্বাচক মণ্ডলীর দ্বারা নির্বাচন বন্ধ হল, 
সমস্ত হিন্দুর ভোটেই নির্বাচন হবে ; তবে তপশীলভুক্ত সম্প্রদায়ের 
জন্য আসন সংরক্ষণের ব্যবস্থা হল । ম্যাকডোনাল্ড রোয়েদাদে যতটি 
আসন সংরক্ষণের ব্যবস্থা ছিল এই চুক্তি অনুযারী প্রাদেশিক বিধান 
সভা সমূহে তার প্রায় ডবল আসন সংরক্ষিত হল । প্রাথমিক নির্বাচনের' 
একটা ব্যবস্থা থাকল যাতে শুধু তপশীলভুক্ত সম্প্রদায়ের লোকদের 
ভোটাধিকার রইল । অবশ্য চূড়ান্ত নির্বাচন যুক্ত ভোটেই হবে । 

এই চুক্তি বৃটিশ সরকার মেনে নেয় এবং মহাত্বাজীর জীবন 
রক্ষা পেল। ২৬শে সেপ্টেম্বর বৈকালে উপবাস ভঙ্গ করলেন। 
কবিগুরু রবীন্দ্রনাথ ওই দিন দুপুরে মহাত্মাজীর সঙ্গে সাক্ষাৎ করেন । 
তিনি ভাবাবেগে বিচলিত হয়ে পড়েন । উপবাসের দরুন মহাত্মাজীর 
অবস্থা খারাপ সংবাদ পেয়ে তিনি কলিকাতা হতে ছুটে আসেন 
এখানে । দুজনের অন্তরের কি গভীর যোগাযোগ ! উপবাস আরম্তের 
প্রাক্কালে মহাত্মাজী কবির আশীর্বাদ প্রার্থনা করে পত্র দিয়েছিলেন। 
কবিও মহাত্মাজীর পত্র পাওয়ার পূর্বেই তার সমর্থন জানিয়ে তার! 
করেন। উপবাস ভঙ্গের পূর্বে রবীন্দ্রনাথ নিজের একটি গান 
গাইলেন। এর পরের দিন ২৭শে সেপ্টেম্বর মহাত্মাজীর জন্মতিথি ৷ 
তিথি অনুযায়ী জন্মদিন পালন করা প্রাচীন ভারতীয় প্রথা । যদিও 
সারা ভারতবর্ষে ২রা অক্টোবর মহাত্মাজীর জন্মদিন প্রতিপালিত, 

হয়, এখনও কোন কোন স্থানে বিশেষ করে গুজরাটে তিথি 
অনুযায়ী দিনটি পালন করা হয়। ২৭শে তিথি অনুযায়ী পুণায় 
মহাত্মাজীর জন্মদিন পালন করা হয়। পুণার জনসভায় সভাপতিত্ব 
করেন রবীন্দ্রনাথ । তার অনন্থুকরণীয় ভাষায় বক্তৃতা দেন। “মহাত্মাজীর 
তপশ্চর্যার ফল হয়েছে প্রচুর, কিন্তু তার আরো বড় জয় হবে যদি আমরা 
অস্পৃশ্যতারূপ অন্যায়কে চিরকালের জন্য দূর করতে পারি ।”-__ ঘোষণা 
করলেন কবি। মহাত্মাজী নিজেও উপবাস ভঙ্গের পর বিবৃতি দিয়ে 
: সবাইকে অস্পৃশ্যতারূপ কলঙ্ককে সমূলে উৎপাটিত করার কথা বলেন । 
৩০শে সেপ্টেম্বর মালব্যজীর সভাপতিত্বে বোস্বেতে এক জনসভা হয়। 
সেই সভায় অল্পৃশ্যতা দূরীকরণের কাজের জন্য এক সর্ব ভারতীয় 
অস্পৃশ্যতা বিরোধী লীগ গঠনের প্রস্তাব হয়। সেই লীগের সভাপতি 
হলেন প্রীঘনশ্ঠামদাস বিড়লা ও সম্পাদক শ্রীঅমৃতলাল ঠন্ধবর। পরে 
এই লীগ হরিজন সেবক সঙ্ঘ নামে রূপান্তরিত হয়। 
মহাত্মাজী অস্পৃষ্যদের হরির প্রিয় জন বা ‘হরিজন’ আখ্যা দেন। 
এই নামকরণ নিয়েও হয় আপত্তি । তার পিছনে যুক্তি যে একেবারে 
নেই তা নয়। পৃথক নামকরণও পার্থক্য জীইয়ে রাখে। অথচ 
সর্ব প্রকারের ভেদ দূর করাই ছিল মহাত্মাজীর উদ্দেশ্য । এক কুয়া 
হতে জল নেওয়া, সবার সঙ্গে এক বিদ্যালয়ে পড়া, মন্দিরে প্রবেশ 
প্রভৃতি অধিকার এদের দিতেই হবে এই ছিল তার কথা। স্বামী 
বিবেকানন্দ এদের অবদমিত সম্প্রদায় বলে উল্লেখ করেছেন। 
: মহাত্মাজী সে কথা যুক্তিযুক্ত মনে করতেন । আধুনিক কালে স্বামী 
দয়ানন্দ সরস্বতী, স্বামী বিবেকানন্দ ও রাজা রামমোহন রায় এদের 
অসুবিধা দূর করতে চেয়েছিলেন। এরা মহাত্মাজীর পূর্ববর্তী । 
কিন্তু এঁদের কাছ থেকে তিনি হরিজন সেবার প্রেরণা লাভ করেননি । 
নিজের অন্তর থেকেই সে প্রেরণা জাগে। অবশ্য মহাত্মাজীর 
প্রচেষ্টা অধিকতর ফলবতী হয়। বহু মন্দিরের ছার উন্মুক্ত হয়, 
বহু বি্ভালয়েও এদের প্রবেশের অধিকার দেওয়া হয়, ইত্যাদি। এর 

প্রধান কারণ মহাত্মাজী এদের জন্য নিজের জীবন বিসর্জন দিতে 
প্রস্তুত ছিলেন। আর দ্বিতীয় কারণ তার পরিকল্পিত স্বরাজ লাভের 
জন্য অস্পৃশ্যতা বর্জন অত্যাবশ্যক ছিল | 

উপবাস ভঙ্গ হয় ২৬শে সেপ্টেম্বর । ৩০শে সেপ্টেম্বর হতে 
পুনরায় মহাত্মাজীর সঙ্গে দেখা সাক্ষাৎ ইত্যাদি বিষয় সম্বন্ধে বাধা- 
নিষেধ আরোপিত হয়। জেল থেকে মহাত্মাজী হরিজন সেবার 
পুরাপুরি অধিকার চান। প্রথমে সরকার তা দেয় না। অবশেষে 
৪ঠা নভেম্বর হতে দে সুযোগ দেওয়া হয়। কিন্ত ১৯৩৩ সালের 
৮ই মে তিনি পুনরায় একুশ দিন অনশন করার সংকল্প ঘোষণা করেন । 
এ অনশন সরকারের বিরুদ্ধে নয়। নিজের এবং সহকর্মীদের হরিজন 
সেবার জন্য আরো আত্মশুদ্ধি এর উদ্দেশ্য । অনশন আরম্ভ করার সঙ্গে 
সঙ্গেই সরকার তাকে মুক্তি দেয়। মুক্তি পেয়ে তিনি যান পুণায় 
স্যার বিঠলদাস থ্যাকারসের প্রাসাদোপম 'পর্ণকুঠীতে। সেখানে 
গিয়েও তিনি অনশন করেন। কারণ যে উদ্দেশ্যে অনশন করেন 
তা ত মুক্তি পাওয়ার সঙ্গে সঙ্গে পূর্ণ হয় না । তখন মাধব শ্রীহরি আনে 
কংগ্রেসের ডিক্টেটর প্রেসিডেন্ট। মহাত্মাজী তাকে ছয় সপ্তাহের জন্য 
আইন অমান্য আন্দোলন স্থগিত রাখার উপদেশ দেন এবং উপবাস 
শেষে বেঁচে থাকলে কংগ্রেসের ভবিষ্যৎ কর্তব্য সম্বন্ধে পরামর্শ দেবেন 
জানান। শ্রীআনে এই উপদেশ মেনে যথারীতি নির্দেশ দেন। এই 
সময় শ্রীবিঠলভাই প্যাটেল ও শ্রীসুভাষচন্দর বসু স্াস্থ্যোদ্ধারের জন্য 
শগ্রেনায় । আন্দোলন স্থগিতের ঘোর প্রতিবাদ করেন তারা৷ 
মহাত্মাজী ব্যর্থ হয়েছেন, কংগ্রেসে অন্য নেতৃত্বের প্রয়োজন, তার 
সময় চলে গিয়েছে, তার নেতৃত্ব হতে অবসর গ্রহণ করা উচিত 
এরূপ মত ব্যক্ত করেন। এ'রা যে ভ্রান্ত, পরবর্তীকালে তা প্রমাণিত 
হয়েছে। এর কাছাকাছি সময়ে এক জার্মান পণ্ডিত তার বইতে 
লেখেন, “ইউরোপে আমরা অনেক সময় ভেবেছি তার (গান্ধীর) সময় 
চলে গিয়েছে, কিন্তু এর চেয়ে অধিকতর ভুল আর কিছু হতে পারে 

না।” ভারতবর্ষে ও বাইরে অনেকে অহিংস কার্ষপদ্ধতি সম্যক্রূপে 
হৃদয়ঙ্গম না করে এরূপ ভুল সিদ্ধান্তে উপনীত হয়েছেন। নূতন একটা 
জিনিস সম্বন্ধে এরূপ হওয়া স্বাভাবিক । 

উপবাস ভঙ্গের কিছুদিন পরে জুলাই মাসে পুণায় কংগ্রেস কর্মী 
সম্মেলন হয়। সেই সময় সারা ভারতবর্ষের বিভিন্ন স্থানে যেভাবে 
গোপন নীতি অবলম্বন করে আন্দোলন পরিচালিত হয়েছিল তা 
সম্যকৃভাবে অবগত হন মহাত্মাজী ৷ উহা সত্যাগ্রহের নীতি নয় এ কথা 
স্পষ্টভাবে বিশিষ্ট কর্মীদের বলেন । তখন কংগ্রেসের সাধারণ সম্পাদক 
আচার্য যুগলকিশোর, শ্রীগিরিধারী কৃপালানী ও শ্রীঅনদা প্রসাদ 
চৌধুরী। আন্দোলন পরিচালনার মুখ্য দায়িত্ব ছিল এই তিন জনের । 
এই কর্মী সভায় গিয়ে বুঝতে পারি সব দিকে মহাত্মাজীর তীক্ষ দৃষ্টি । 
কয়েক জন সভার তিন-চার দিন পূর্বে যান। আমিও সেরূপ একজন। 
শুধু আমার থাকার ব্যবস্থা হয়েছিল সার্ভে অব ইণ্ডিয়া সোসাইটিতে ৷ 
খোঁজ করে জানতে পারি মহাত্মাজীর ইচ্ছান্ুসারে এ ব্যবস্থা হয়েছে। 
এরূপ সেবামূলক প্রতিষ্ঠানে থাকলে আমার সব দিক দিয়ে সুবিধা ও 
লাভ হবে এই বুদ্ধিতে তিনি তা করেছিলেন । লাভবান হয়েছি 
অনেক । তবে তা আলোচ্য নয় এখানে ৷ মহাত্মাজীর দুর্বল শরীর | 
বহু চিন্তা । তার মধ্যেও সব দিকে নজর আমাকে মুগ্ধ করে। 
বুঝতে পারি তিনি বাস্তব জগতের মানুষ । বাস্তব আদর্শবাদী । 
এই কর্মী সভার আলোচনার ফল হল ব্যাপক আইন অমান্য বন্ধ ৷ 
ব্যক্তিগত সত্যাগ্রহ করার অনুমতি রইল । 

এই সময় তিনি নিজ হাতে গড়া সবরমতী আশ্রম “হরিজন সেবক 
সত্বের' হাতে তুলে দিলেন । তিনি ব্যক্তিগত আইন অমান্য করা 
স্থির করেন৷ ১লা আগস্ট দিন নির্দিষ্ট । তার পূর্ব রাত্রেই আশ্রমের 
৩৪ জন সহকর্মীসহ তকে গ্রেপ্তার করা হয়। কয়েক দিন পর তাকে 
ছেড়ে দেয়। সঙ্গে সঙ্গে তাকে যারবাদা গ্রামের সীমা ছেড়ে পুণায় 
গিয়ে বাস করার আদেশ জারী হয়। তিনি অবশ্য এই আদেশ অমান্য 

করেন। এজন্য বিচারে তার এক বৎসর জেল হয়। তার গ্রেপ্তার 
ও কারাবরণের পর ব্যক্তিগত সত্যাগ্রহ চলতে থাকে । তিনি জেলে 
অবস্থানকালে হরিজন সেবার জন্য পূর্বের মত সুবিধা দাবী করেন। 
সরকার তা দিতে অস্বীকার করে। তিনি উপবাস আরম্ভ করেন। 
প্রথম সরকার খুব দৃঢ়তা দেখায়। কিন্তু অবস্থা খারাপ হলে তাকে 
সেলুন হাসপাতালে নিয়ে যায় এবং সেখান থেকে ২৩শে আগস্ট 
বিনা সর্তে মুক্তি দেওয়া হয়। মুক্তির পর মহাত্মাজী এ কথা ঘোষণা 
করেন যে, তিনি কারামুক্তির জন্য অনশন করেননি, হরিজন সেবার 
সুযোগের জন্যই করেছিলেন । কাজেই তিনি সাজা হওয়ার দিন 
হতে এক বৎসর পর্যন্ত কোন রাজনৈতিক কাজে নিজেকে নিযুক্ত 
করবেন না। শুধু হরিজন সেবাই করবেন । 

শভেম্বর মাসে হরিজন সেবার উদ্দেশ্যে ভারতবর্ষের বিভিন্ন স্থানে 
ভ্রমণে বেরোন। ধনী দরিদ্রের কাছে অর্থ সংগ্রহ করেন । দরিদ্রের 
কাছ থেকে অল্প অল্প করে সংগ্রহ করাই তিনি অধিক পছন্দ করতেন । 
এ ভাবে দশ মাসে আট লক্ষ টাকা সংগৃহীত হল । 

কিন্তু এই মহৎ কাৰ্য করতে গিয়েও তাঁকে বাধার সম্মুখীন হতে 
হয়। ২৫শে জুন, ১৯৩৪ পুণা শহরে মিউনিসিপ্যালিটার অভ্যর্থনা 
সভায় যাওয়ার সময় এক যুবক তার গাড়ী মনে করে তার উপর বোমা 
ছোড়ে । উদ্দেশ্য মহাত্মাজীকে হত্যা । কিন্ত ভুলক্রমে সে বোমা অন্য 
গাড়ীতে পড়ে এবং কয়েক জন লোক আহত হয়। মহাত্মাজী সভায় 
গিয়ে উপস্থিত হন । এই ঘটনায় তিনি মোটেই দমে যাননি । অস্পৃশ্যতা 
সমূলে উৎপাটিত করবার জন্য প্রাণপণ চেষ্টা করতে থাকেন । আবার 
নিজের অস্থুগামীদের অন্যায়ের জন্যও সাত দিন উপবাস করেন। 
একজন গোঁড়া হিন্দু হরিজন আন্দোলন নিয়ে মহাত্মাজীর প্রতি কটু 
বাক্য ব্যবহার করে। উত্তেজিত হয়ে তাকে আঘাত করে মহাত্মাজীর 
অন্থগামীরা । এর জন্য করে সাত দিন উপবাস। ১৯৩৩ সালে 
মহাত্মাজী পুণা হতে ইংরেজী সাপ্তাহিক হরিজন পত্রিকা প্রকাশ করা 


লবণ সত্যাগ্রহ হতে ভারত ছাড় আন্দোলন আরস্তের পূর্ব পর্যন্ত ২০১ 


স্থির করেন । প্রথম সংখ্যা প্রকাশিত হয় ১১ই ফেব্রুয়ারী | সম্পাদক 
শ্রী আর, ভি, শান্ত্রী। পরে এর গুজরাটা ও হিন্দী সংস্করণ বেরোয় ৷ 
সরকারী আইনের প্রতিবাদে ১৯৩২ সালে ইয়ং ইণ্ডিয়া ও নবজীবন 
প্রকাশ বন্ধ রাখা হয়। জাতির অগ্রগতিতে হরিজন পত্রিকার দান 
অসামান্য । মহাত্মাজী নিয়মিত লিখতেন এই কাগজে । 

দুর্ভাগ্যবশতঃ ১৬ই জানুয়ারী, ১৯৩৪ বিহারে ভীষণ ভূমিকম্প হয়। 
বিস্তীর্ণ অঞ্চল জুড়ে বিরাট ধ্বংসলীলা চলে৷ বহু ঘর বাড়ী ভূমিসাৎ 
হয়, কয়েক হাজার লোক মারা যার । মহাত্মাজী বিহারে এক মাস 
ভ্রমণ করেন। সেবাকার্য সুশৃঙ্খলভাবে পরিচালনার ব্যবস্থা করেন । 
বিহার ভূমিকম্প পাপের ফল, তিনি এরূপ বিবৃতি দেন। তা নিয়ে 
বিরাপ সমালোচনাও হয় । 

এরূপ অবস্থায় মে মাসে নিখিল ভারত রাষ্ট্রীয় সমিতি আইন 
অমান্য আন্দোলন স্থগিত করে । এই মে মাসে কোয়েটাতে ভীষণ 
ভূমিকম্প হয় ॥ কিন্তু এখানে মহাত্মা গান্ধীকে সরকার যেতে দেয় না 
এটি সৈন্যদের ছাউনি শহর এই অজুহাতে | 

১৯৩৪ সাল মহাত্বাজীর জীবনে একটি উল্লেখযোগ্য বৎসর । 
দ্বিতীয় গোল টেবিল বৈঠকে তিনি কংগ্রেসের উচ্ছ্বসিত প্রশংসা করেন, 
কিন্ত এই বৎসরে তিনি কংগ্রেসের সভ্য না থাকার সিদ্ধান্ত করেন। 
এতদিন সারা ভারতবর্ষের আন্দোলন ও কাজকর্ম পরিচালনা করতেন 
সবরমতী আশ্রম হতে, এবার তার প্রধান কর্মকেন্দ্র হল ওয়ারধায়। 
একান্ত অনুগামী যমুনালালজীর বিশেষ আগ্রহেই তা হয়। এতদিন 
গঠনমূলক কাজের অর্থনৈতিক দিক বলতে তিনি শুধু চরখার উপরই 
জোর দিতেন, এবার অন্যান্য গ্রাম শিল্পের পুনরুজ্জীবনের জন্য 
গ্রামো্যোগ সঙ্ঘ প্রতিষ্ঠার পরিকল্পনা করেন। বিধান সভা ইত্যাদিতে 
প্রবেশ সম্বন্ধে যদিও তার মত অপরিবতিত ছিল তথাপি আইন অমান্য 
স্থগিত হওয়ার সঙ্গে সঙ্গে এবারও কাউন্সিল প্রবেশের জন্য এক দল 

. উৎসুক হওয়ায় তিনি কংগ্রেসের ভিতরে পার্লামেন্টারী দল থাকার 


২০২ মহাত্মা গান্ধী 
প্রয়োজনীয়তা স্বীকার করেন । অবশ্য তা সব সময় বিরোধিতার জন্য 
নয়, যতটুকু কাজ কাউন্সিলের মারফতে সম্ভব তা করবার জন্য ৷ 
আর গান্ধী সেবা সভ্বের সভ্যরা যাতে গঠনমূলক কাজে অধিকতর 
উৎসাহী হয় তজ্জন্য তিনি বাষিক সম্মেলন করার প্রস্তাব করেন। 
প্রথম বৎসরের পর সব কয়টি সম্মেলনই হয় গ্রামে । 
আইন অমান্য স্থগিত হওয়ার কিছুদিন পরে মহাত্মাজী এক বিবৃতি 

‘দিয়ে কংগ্রেসের সভ্যপদ ত্যাগ করার সংকল্প ঘোষণা করেন। 
কংগ্রেসের অধিকাংশ লোক তার নীতিতে বিশ্বাসী নয় অতএব তার 
পক্ষে কংগ্রেসের বাইরে থেকে কাজ করাই যুক্তিযুক্ত এ কথা বলেন ৷ 
তিনি চরখা ও খাদিকে সর্বোপরি স্থান দেন কিন্তু কংগ্রেসের অধিকাংশ 
বুদ্ধিজীবী সুতা কাটে না। কংগ্রেসে ক্রমবধধগান দুর্নীতি, সত্যাগ্রহের 
মৌলিক নীতির প্রতি শুধু একটা মৌখিক বা ভাসা-ভাসা আস্থা, 
অস্পৃশ্য বর্জনের উপর বেশী জোর দেওয়ায় আইন অমান্যের কাজে 
টিলা পড়ার জন্য এক দলের অসন্তোষ এই সব কারণ উল্লেখ করেন । 

ংগ্রেসের সদস্যপদ ত্যাগ করলেও কংগ্রেসকে তার পরামর্শ দিতে . 
সব সময়ই প্রস্তুত থাকবেন এ কথাও বলেন । ১৯৩৪ সালের বোম্বে 
কংগ্রেস (অক্টোবর, ১৯৩৪) দুঃখের সঙ্গে তার সরে যাওয়ার সংকল্প 
মেনে নেয়, তার অসামান্য নেতৃত্বের জন্য কৃতজ্ঞতা প্রকাশ করে এবং 
ভবিষ্যতেও কংগ্রেস তার পরামর্শ ও নির্দেশ হতে বঞ্চিত হবে না এই 
আশা ব্যক্ত করে। প্রয়োজন মত পরামর্শ ও নির্দেশ সব সময়ই 
তিনি দিয়েছেন । এক কথায় পূর্বের মতই তিনি কংগ্রেসের উপদেষ্টা ও 
পরিচালক রয়ে গেলেন । 

এই কংগ্রেসে সভাপতি বাবু রাজেন্দ্র প্রসাদ । এই কংগ্রেসে 

নিখিল ভারত গ্রামোগ্ঠোগ সঙ্ঘ নামক একটি ব্ৰনিয়প্ত্রিত 

ংস্থা গঠনের প্রস্তাব গৃহীত হয়। এই সংস্থা পরিচালিত হবে 
মহাত্মাজীর পরামর্শ ও নির্দেশে । প্রখ্যাত অর্থনীতিবিদ জে, পি, 
হুমারাপ্পা সম্পাদক নিযুক্ত হন। গ্রামীণ অর্থনীতি এত ভাল খুব কম 


লবণ সত্যাগ্ৰহ হতে ভারত ছাড় আন্দোলন আরস্তের পূর্ব পর্যন্ত ২০৩" 


লোকই ভারতবর্ষে বুঝতেন । শুধু তাই নয়, তিনি ছিলেন ত্যাগী 
কঠোর পরিশ্রমী, সাদাসিধে ও কর্মকুশল । জন্মেছিলেন খৃষ্টান 
পরিবারে, কিন্ত সকল ধর্মের প্রতি তার শ্রদ্ধা ছিল । তিনি ছিলেন 
গ্রামোদ্যোগ সভজেবের প্রাণস্বরূপ । জীবনে যে কয়জন লোকের সঙ্গে 
কাজ করে গর্ব অনুভব করেছি এবং প্রাণে এক অপরিসীম উৎসাহ 
পেয়েছি তিনি ছিলেন তদের অন্যতম ৷ দুঃখের বিষয় তিনি এখন 
আর এ জগতে নেই। অথচ তার মত লোকের প্রয়োজন দেশে আজ 
সর্বাধিক গ্রামোদ্যোগ সভ্বের কাজের জন্য এরূপ লোক নির্বাচন 
মহাত্মাজীর লোকনির্বাচনক্ষমতার পরিচায়ক । 5 

তখন কংগ্রেসে সমাজতান্ত্রিক এক দলের আবির্ভাব হয়। তাদের 
মুখপাত্র হিসাবে বোম্বে কংগ্রেসে শ্রীজয়প্রকাশ নারায়ণ গ্রামোস্োগ 
সঙ্ঘ গঠনের প্রস্তাবকে ব্যঙ্গ ও কটাক্ষ করেন। তখন তারা গান্ধী 
নীতির বিরোধী । কালক্রমে অবশ্য জয়প্রকাশ নারায়ণের মতের 
পরিবর্তন হয়েছে । বর্তমানে তিনি নিজেকে একজন গান্ধীনীতি 
অনুগামী বলে মনে করেন। এ পরিবর্তনের মূলেও ছিল বিরোধীদের 
প্রতি মহাত্মাজীর স্বাভাবিক উদারতা! ও স্লেহপ্রবণ ব্যবহার । 

মহাত্মাজীর গঠনমূলক কার্যক্রম ক্রমে ক্রমে বিকশিত হয়, তাতে 
প্রকাশ পায় তার সামগ্রিক ও গতিশীল দৃষ্টিভলি। ৯৯২৯ সাল হতে 
কংগ্রেসে তিনি চরখা ও সুতা কাটার উপর জোর দেন। ১৯২৫ 
সালে নিখিল ভারত চরখা সঙ্ঘ নামে একটি স্বনিয়ন্ত্রিত সংস্থা প্রতিষ্ঠা 
করেন। তিনি তার সভাপতি । ১৯৩৪ সালে তিনি তার অহিংস 
অর্থনীতিকে পূর্ণ রূপ দেওয়ার জন্য সৃষ্টি করলেন গ্রামোদ্যোগ সঙ্ঘ 
সে সভ্বের তিনি উপদেষ্টা ও পরিচালক ৷ তার অহিংস অর্থনীতির 
আসল উদ্দেশ্য ছিল চারটি £_(১) প্রত্যেকের জন্য হুম খাদ্য ও 
প্রয়োজনীয় বস্তু, (২) রুচিসম্মত পরিক্ষার পরিচ্ছন্ন বসতবাটা, (৩) 
ছেলেমেয়েদের লেখাপড়া, ও (8) অনুস্থের চিকিৎসা । এ সময় 
উপলব্ধি করলেন উপরোক্ত উদ্দেশ্য সিদ্ধির জন্য চরখার অতিরিক্ত অন্য 


২০৪ মহাত্সা গান্ধী 


বাকী গ্রামশিল্পের পূনরুজ্জীবন প্রয়োজন । সুষম খাদ্য পেতে হলে কৃষি, 
গো-পালন প্রভৃতির উন্নতির প্রয়োজন । সেদিকে বিশেষ নজর দিলেন 
তিনি। তার মন ছিল সম্পূর্ণ বৈজ্ঞানিক । একজন লোকের কমপক্ষে 
কি কি খাওয়া প্রয়োজন তার তালিকা প্রস্তুত করালেন এবং কি ভাবে 
তা সমস্ত দেশে উৎপন্ন করা যায় সে বিষয়ে পুরা দৃষ্টি দিলেন। খা 
ব্যাপারে পরনির্ভরতা তিনি মোটেই পছন্দ করতেন না। ভারতে 
সহজে উৎপন্ন শাক পাতা, তরিতরকারী, ফলমূল ইত্যাদি হতে কি ভাবে 
গরীবের সুষম খাগ্ জুটতে পারে সেদিকে চলল প্রয়োগ । সয়াবীন 
নিয়েও আরম্ভ করলেন প্রয়োগ । কলে ছাটাই চাউলের চেয়ে টেকিতে 
ভানা চাউল অধিকতর পুষ্টিকর, চিনির চেয়ে গুড় ভাল এ সব বিষয়ে 
প্রচারও চলল গ্রামোগ্ভোগ সজ্বের তরফ হতে । দেশের সমস্ত খেজুর ও 
তাল গাছের রস হতে গুড় তৈরী করলে আখ চাষের জন্য এতটা 
জমির ব্যবহার না করে নেই জমিতে ধান, গম ও অন্য খাদ্য উৎপন্ন করা 
যায়। তাই চলল খেজুর ও তাল গুড় তৈরীর ব্যাপক প্রচেষ্টা । 
তিনি খান্ত বিষয়ে সম্পূর্ণ নিরামিষাশী ছিলেন তথাপি গ্রামোগ্তোগ 
সঙ্ঘের তরফে মাছ চাষের পরিকল্পনা অনুমোদন করেছিলেন । আসল 
কথা ছিল জনগণের সুষম খাগ্ভ । ভারতের বর্তমান অবস্থায় কুটির- 
শিল্পের পুনরুজ্জীবন ভিন্ন কৃষিও অচল হতে বাধ্য । আজ কৃষককে 
বৎসরের অধিকাংশ সময় বেকার থাকতে হয়। চরখা এবং তাত 
অবশ্য প্রধান কুটির এবং গ্রাম শিল্প । টেকিতে চাউল তৈরী, ঘানিতে 
তেল উৎপন্ন, খেজুর ও তাল গুড় তৈরী, কুটিরে কাগজ তৈরী প্রভৃতিও 
গ্রামের পুনরজ্জীবনের জন্য প্রয়োজন। গ্রামগুলি আজ অতিশয় 
নোংরা । পরিফ্ার পরিচ্ছন্ন থাকা এবং মল মুত্রাদি সাররূপে 
ব্যবহার করার উপর জোর দেয় গ্রামোন্যোগ সঙ্ঘ । জনসাধারণ 
যদি সুষম খাদ্য পায় এবং পরিফষার-পরিচ্ছন্ন ভাবে থাকে তবে 
অসুখের পরিমাণও খুব কম হবে। তার কাছে চিকিৎসার স্থান 
ছিল গৌণ, মুখ্য ছিল সুষম খাগ্ভ ও পরিষ্কার পরিচ্ছন্ন থাকা ও 

স্বাস্থ্যরক্ষার নিয়ম পালন। এই মুখ্য জিনিসের উপরই ছিল তীর 
বিশেষ লক্ষ্য ৷ > 

তিনি ওয়াধ্ণয় এসে প্রথম কিছুদিন বাস করেন মহিলা আশ্রমের 
দোতালার একটি ঘরে । সেখানে বসেই গ্রামোদ্যোগ সভ্বের গঠন- 
বিধি তৈরী হয়। যয়ুনালালজী তার বাগানবাড়ী এই কাজে দান 
করলে গ্রামোদ্যোগ সজ্ঘ এখানে স্থাপিত হয়।. এই জায়গার নামকরণ 
হয় মগনবাড়ী--মগনলাল গান্ধীর স্মরণে । মহাত্মাজীও এই 
মগনবাড়ীতে বাস করতে থাকেন এবং সমস্ত কার্য পরিচালনা করেন। 
কিছুদিন এখানে থাকার পর তার মনে হয় গ্রামের সমস্যা সম্যক্রূপে 
বুঝবার এবং তার সমাধানের জন্য গ্রামে বাস করা উচিত। তাই 
১৯৩৬ সালে ওয়ার্থা হতে পাঁচ মাইল দুরে সেগাও নামক গ্রামে গিয়ে 
বসতি আরম্ভ করেন। এই সেগগাওই রূপান্তরিত হয় “সেবাগ্রাম' 
নামে, এবং ক্ষুদ্র বসতি পরিণত হয় এক আশ্রমে । প্রথম প্রথম 
ওয়াধ হতে সেবাগ্রামের রাস্তা বেশ দুর্গম ছিল, বিশেষ করে 
বর্ধাকালে। মহাত্মাজী হেঁটে অথবা খানিকট! হেঁটে খানিকটা গরুর 
গাড়ীতে আসতেন । জলকাদাময় ওই রাস্তা দিয়ে বহু বিশিষ্ট ও 
সাধারণ ব্যক্তি যেতেন তার সঙ্গে সাক্ষাৎ করতে। তখন হতে 
সেবাগ্রাম হল তার প্রধান কর্মকেন্দ্র ৷ 

১৯৩৪ সালে চরখা সঙ্ঘের কাজেও মতহত্বপূর্ণ পরিবর্তন হয়। 
এতদিন পর্যন্ত চরখার কাজ মুখ্যতঃ চলছিল গরীবকে রিলিফ বা 
সাহায্য দেওয়ার উপায়ন্বরূপ ৷ খাদি সস্তা দামে উৎপন্ন করে শহরে 
বিক্রী করা এই ছিল উদ্দেশ্য। তাতে গরীব কাষটুনীরা আট ঘণ্টা 
পরিশ্রম করে এক আনার মত রোজগার করত। এ এক প্রকারের 
শোষণ ৷ মহাত্মাজী চাইলেন শোষণ বন্ধ করতে এবং খাদিকে গ্রাম- 
উন্নয়নের দৃষ্টিকোণ হতে রূপ দিতে ৷ তীর বক্তব্য হল এই যে, স্ৃতা 
কাটার উদ্দেশ্য বন্ত্র স্বাবলম্বন ও গ্রামের সর্বাহগীণ বিকাশ । নিজের 
প্রয়োজন মিটিয়ে অতিরিক্ত খাদি উৎপন্ন হলে তা নিকটবর্তী অঞ্চলে 


২০৬ মহাত্মা! গান্ধী 
বিক্রী হবে। বিক্রীর সময় দাম এভাবে স্থির করতে হবে যেন কাটুনী 
এক ঘণ্টা কাজ করে অন্ততঃ এক আনা রোজগার করতে পারে । 
এরও একটা ভিত্তি ছিল, আন্দাজে হিসাব নয় । ভারতবর্ষে পরিবার 
পিছু গড়ে পাঁচজন লোক | এর মধ্যে ছ্ুই জন কাজ করবে, আর বাকী 
তিন জন হবে তাদের উপর নির্ভরশীল | ১৯৩৪ সালের দামে এই পাঁচ- 
জনের গরীবভাবে খাওয়া বা জীবন যাপন মাসিক ৩০২ টাকার হওয়া 
সম্ভবপর ছিল বলে তার ধারণা । অতএব এই হিসাবে একজনের 
আয় মাসিক অন্ততঃ ১৫২ টাকা বা দৈনিক আট আনা 'হওয়| চাই ৷ 
অর্থাৎ ঘণ্টা প্রতি এক আনা ৷ মজুরী নির্ধারণের মানদণ্ড হল দুইজনের 


আয়ে পাঁচজনের জীবনধারণ। মহাত্মাজী সর্বোচ্চ ও সর্বনি আয় ' 


নির্ধারণের পক্ষপাতী ছিলেন। চরখা সঙ্ঘ মহাত্মাজীর ইচ্ছা 
কার্যে পরিণত করার চেষ্টা করে । বস্ত্র ্বাবলম্বনের দিকে জোর দেয় 
এবং দৈনিক আয় এক আনার বদলে তিন চার আনা করে । জানি না 
কবে মহাত্সাজীর ছুই জনের আয়ে পাঁচ জনের জীবনধারণের এই 
আদর্শকে বাস্তবে পরিণত করা যাবে। যত শীঘ্র করা যায় ততই 
দেশের মঙ্গল । 


১৯৩৭ সালে মহাত্মাজী চরখা সঙ্ঘকে দাতব্য প্রতিষ্ঠান হিসাবে 
রেজিঞ্টরী করার সিদ্ধান্ত করেন। এ বিষয়ে আলোচনার সময় কেউ 
কেউ সরকারকে টাকা দিতে হবে এই বলে আপত্তি উঠাল। মহাত্মাজী 
তখন বাইবেলের বিখ্যাত উক্তিটি করেন-__“যা রাজার তা তাকে 
দাও।? যথারীতি রেজিজ্ত্রী হয় 

বোম্বে কংগ্রেসে বৃটিশ প্রধানমন্ত্রীর সাম্প্রদায়িক রোয়েদাদ সম্বন্ধে 
‘৷ গ্রহণ, না বর্জন’ নীতি গৃহীত হয়। মহাত্মাজীর এই মত ছিল। এ 
রোয়েদাদ কংগ্রেসের আদর্শবিরোধী বলে গ্রহণ করার প্রশ্নই উঠতে 
পারে না। আবার বিভিন্ন সম্প্রদায়ের মধ্যে মতভেদের জন্য বর্জন 
করার সিদ্ধান্তও গ্রহণ করতে চায় না কংগ্রেস । কারণ কংগ্রেসের 
কাম্য সাম্প্রদায়িক এক্য। কিন্ত এ প্রস্তাব কিছু সংখ্যক লোকের 


লবণ সত্যাগ্ৰহ হতে ভারত ছাড় আন্দোলন আরস্তের পূর্ব পর্যন্ত ২০৭ 


মনঃপূত হয় না। পণ্ডিত মালব্য ও শ্রীআনে এই প্রস্তাবের ফলে 
কংগ্রেস জাতীয় দল গঠন করে ১৯৩৫ সালের নির্বাচনে কংগ্রেসের 
বিরোধিতা করেন। বাংলা ও পাঞ্জাব এই ছুই হিন্দু সংখ্যালধিষ্ঠ 
প্রদেশ । বাংলা কংগ্রেস একটি সাধারণ আসনেও জয়ী হয় না। সব 
কয়টি দখল করে কংগ্রেস জাতীয় দল। পাঞ্জাবে কংগ্রেস মাত্র একটি 
আসন দখল করে, বাকী সব কংগ্রেস জাতীয় দল । অন্যান্য প্রদেশে 
অবশ্য কংগ্রেসই অধিকাংশ সাধারণ আসন দখল করে । 

১৯৩৩ সালে মহাত্মাজীর ছোট ছেলে শ্রীদেবদাস গান্ধীর সঙ্গে 
রাজাগোপালাচারিজীর কন্যা শ্রীমতী লক্ষ্মীর বিবাহ হয়। এটি অসবর্ণ 
বিবাহ । বর বৈশ্য, কন্যা ব্রাহ্মণ ৷ মহাত্মাজী প্রথম অসবর্ণ বিবাহের 
পক্ষপাতী ছিলেন না। দ্বিতীয়তঃ উভয়ে পরস্পরের প্রতি আকৃষ্ট 
হয়ে বিবাহের প্রস্তাব করে । এরূপ ধরনের বিবাহও তার পছন্দসই: 
ছিল না। বর ও কন্যা উভয়ের মধ্যে বেশ কিছুদিন কোন যোগাযোগ 
না থাকলেও যদি মত অপরিবতিত থাকে তবে বিবাহে সন্মতি দিতে 
রাজী হন। সেরূপই হয়। অসবর্ণ বিবাহ সম্বন্ধে এই সময় মহাত্মাজীর 
মত সম্পূর্ণ পরিবতিত হয়। সেবা্রামে তিনি এক্স ধরনের বিবাহ 
দেওয়ায় খুব উৎসাহী ছিলেন। তিনি নিজে উপস্থিত থাকতেন 
বিবাহে। গ্রামোদ্ছোগ সঙ্ঘ ও গান্ধী নিধির প্রাক্তন সম্পাদক জি, 
রামচন্দ্রনের বিবাহ উল্লেখযোগ্য । এই সব বিবাহে খরচ হত নাম 
মাত্র । কোন প্রকারের আড়ম্বর ছিল না। 

১৯৩৪ সাল হতে ১৯৪০ সাল পর্যন্ত তিনি গ্রাম উন্নয়ন তথা গঠন- 
মূলক কাজে সমস্ত শরীর মন বুদ্ধি নিয়োজিত করেন । উদ্দেশ্য দেশকে 
স্বরাজ লাভের জন্য শক্তিশালী করা । ভারতবর্ষে শতকরা ৮০ জনের 
উপর লোক গ্রামে বাস করে। তাদের অধিকাংশ বুভুক্ষু, অশিক্ষিত 
ও শোধিত। তারা নিজেরাও নিজেদের উন্নতি সম্বন্ধে উদাসীন । 
গ্রামগুলি অপরিষ্কার, অপরিচ্ছন্ন। মহাত্মাজীর ভাষায় “গোবর গাদা’ । 
অতএব এই গ্রামবাসীদের সেবাই তিনি মনে করতেন ভারতের শ্রেষ্ঠ 

সেবা । কর্মীদের সে ভাবে উদ্ুদ্ধ করতে চাইলেন তিনি। কাজের 
সফলতা উপযুক্ত কর্মীর উপর অনেক পরিমাণে নির্ভরশীল । তাই 
তিনি সভ্বের সভ্যদের বাষিক সম্মিলনের ভিতর দিয়ে প্রকৃত পথের 
নির্দেশ দিতে থাকেন । 

গান্ধী সেবা সঙ্ঘ প্রথম স্থাপিত হয় ১৯২৩ সালে শ্রীষমুনালাল 
বাজাজের প্রচেষ্টায় । মহাত্মাজী তখন জেলে । যাঁরা মহাত্মাজীর 
প্রদশিত সত্য ও অহিংসায় বিশ্বাসী তারাই এই সজ্বের সভ্য হন। 
কিন্তু দীর্ঘকাল এই সঙ্ঘ জনগণের দৃষ্টি আকর্ষণ করেনি ৷ ১৯৩৪ সালে 
মহাত্মাজী গান্ধী সেবা সভ্ঘবের বাষিক সম্মিলনী করার প্রস্তাব করেন । 
ওই সালে সভ্বের গঠনবিধিও পরিবতিত হয়। সঙ্গে সঙ্গে প্রাণ 
সঞ্চার হয় সজ্বের । ভারতবর্ষের বিভিন্ন স্থান হতে মহাত্মাজীর কার্যক্রমে 
বিশ্বাসী কর্মীরা এসে সমবেত হয় । প্রথম সম্মিলনী হয় ১৯৩৫ সালে 
ওয়ার্ধায়। তার পরের পাঁচটি সম্মিলনই হয় গ্রামে । গ্রামের উন্নতির 
উদ্দেশ্যে এবং সকল কর্মীর গ্রামের সমস্যার সঙ্গে সুপরিচিত হওয়ার 
জন্য এই পথ দেখান মহাত্মাজী । দ্বিতীয় সম্মিলন (১৯৩৬) হয় মধ্য- 
প্রদেশের চান্দা জিলার শাওলী নামক. গ্রামে | সেই গ্রামে একটি খাদি 
কেন্দ্র ছিল। তৃতীয় সম্মিলন (১৯৩৭) হয় কর্নাটকের বেলগাও জিলার 
হুদলী নামক গ্রামে । এই গ্রামে কর্নাটকের প্রসিদ্ধ নেতা গঙ্গাধর রাও 
দেশপাণ্ডের বাসস্থান। তারই ইচ্ছায় এখানে এই সম্মিলন হয়। 
বেলগাও কংগ্রেসে মহাত্মাজী সভাপতি, আর ইনি ছিলেন অভ্যর্থনা 
সমিতির সভাপতি । লোকমান্য তিলকের বিশিষ্ট সহকর্মীদের মধ্যে 
ছিলেন একজন মহাত্মাজীর পুরাপুরি অনুগামী । এরূপ সরল নিরভিমান 
ও তেজন্বী নেতা যে কোন প্রদেশের পক্ষে গৌরবের ৷ দুঃখের বিষয় 
তিনি আর আমাদের মধ্যে নেই । চতুর্থ সম্মিলন (১৯৩৮) হয় উৎকল 
প্রদেশের পুরী জেলার ডেলাঙ্গ নামক গ্রামে । সেখানে গ্রামোগ্ঠোগ 
সঙ্বের একটি কেন্দ্র ছিল। পঞ্চম সম্মিলন (১৯৩৯) হয় বিহারে 
বেতিয়ার নিকটবর্তী বৃন্দাবন নামক গ্রামে। আর ষষ্ঠ সম্মিলন হয় 

ংলা দেশে ঢাকা জিলার মালিকান্দা গ্রামে । এই সব সন্মিলনে 
মহাত্মাজী উপস্থিত থেকে, ভাষণ দিয়ে, আলোচনা ইত্যাদি করে 
কর্মীদের অনুপ্রাণিত করতেন । সমবেত প্রার্থনা এবং স্থতা কাটায় 
তিনি যোগ দিতেন। সঙজ্ঘের সভাপতি ছিলেন শ্রীকিশোরলাল 
মশরুওয়ালা ও সম্পাদক শ্রীরঘুনাথ শ্রীধর ধোত্রে। কিশোরলালজী 
ছিলেন চিন্তাশীল, সুবক্তা ও সলেখক। গান্ধী নীতির ব্যাখ্যাতা হিসাবে 
তিনি ছিলেন গঠনমূলক কর্মীদের খুব শ্রদ্ধার পাত্র । এরূপ সরল 
নিরভিমান পণ্ডিত লোক'খুব কম দেখেছি । হাঁপানি রোগে ভূগতেন | 
তা সত্বেও যথেষ্ট কাজ করতেন । বিভিন্ন প্রদেশে গিয়ে মহাত্মাজীর 
চিন্তাধারা খুব সরল ও প্রাঞ্জল ভাবে ব্যাখ্যা করতেন। তাতে কর্মীরা 
বিশেষ ভাবে অনুপ্রাণিত হত । ১৯৩৯ সালের বীরভূম জিলার তাতি- 
পাড়া গ্রামে বাংলার গঠনমূলক কর্মীদের সভায় তীর বক্তৃতা সবাইকে 
প্রেরণা যোগায় । সে বঙ্কার আজও প্রাণের তারে বাজে । আজকের 
বিচার-বিভ্রান্তির দিনে তার অভাব খুবই অনুভব করছি । 
এই সব সন্মিলনে যাতে কম খরচ হয় সেদিকে দৃষ্টি ছিল প্রখর ৷ 
সঙ্বের সভ্যরা খুব সাদাসিধে ভাবে থাকতেন, খাওয়া দীওয়াও ছিল 
সাধারণ রকমের অথচ পুষ্টিকর | যাতে অভ্যর্থনা সমিতির উপর চাপ 
বেশী না পড়ে তজ্জন্য প্রত্যেক সভ্য থালা, গ্রাস, বালতি ও হারিকেন 
ল্যান্টার্ন নিয়ে আসত । অনুস্থ বা বয়স্থ ভিন্ন কারো জন্য খাটের 
ব্যবস্থা হত না । খড়ের বা চেরা বাঁশের ছাউনিওয়ালা ঘর, আর খড়ের 
উপর বিছানা পেতে ছিল শোয়ার ব্যবস্থা । এইভাবে ভারতের বিভিন্ন 
প্রদেশের লোক কয়েক দিন (চার থেকে সাত দিন ) একত্র থেকে 
পরস্পরের সঙ্গে একটা আত্মীয়তা সুত্রে আবদ্ধ হত। আদর্শ ত এক 
ছিলই । এর ভিতর দিয়ে অজান্তে গড়ে উঠত ভারতীয় এঁক্য ৷ অবশ্য 
যাতে সব সভ্যই উপস্থিত হতে পারেন তজ্জন্য অসমর্থ সভ্যদের 
যাতায়াতের তৃতীয় শ্রেণীর ভাড়া দিত অভ্যর্থনা সমিতি । সম্মিলনে 
কলের চাউল, আটা, তেল প্রভৃতি ব্যবহার নিষিদ্ধ ছিল। টেকি ছাট 

চাউল, জণতা ভাঙ্গা আটা, ঘানির তেল ব্যবহৃত হত । গুড়ই খাওয়া হত, 
চিনি নয়। দুধ হিসাবে শুধু টাটকা গরুর দ্ুধই দেওয়া হত-_মহিষের দুধ 
নয়। ঘিও ব্যবহৃত হত গরুর দুধ হতে তৈরী । মহিষের দুধ উৎপাদনের 
চেষ্টা না করে শুধু গরুর দুধ উৎপাদনের পক্ষপাতী ছিলেন মহাত্মাজী । 
ইহা বিজ্ঞানসম্মতও | শিশুদের জন্য মায়ের দুধ উত্তম । তার পর 
গরুর দুধ | অতএব গরুর যত্ব নেওয়াই প্রথম কর্তব্য । ভারতের 
বর্তমান অবস্থায় গরুরই যথেষ্ট যত্র নেওয়া যখন সম্ভব হচ্ছে না, 
তদুপরি মহিষের যত্ব নেওয়ার কথা অবাস্তব এই ছিল তার মত । 
অন্মিলনের সঙ্গে খাদি ও গ্রামোদ্যোগ প্রদর্শনী হত। শাওলী 
সন্মিলনে সারা ভারতবর্ষ হতে জিনিস এসেছিল । তা মহাত্মাজীর 
মনঃপূত হয়নি । এর পর যে প্রদেশে সম্মিলনী হয়েছে সে প্রদেশের 
বা অঞ্চলের জিনিস স্থান পেয়েছে । নিত্য ব্যবহার্য সমস্ত জিনিস 
প্রত্যেক অঞ্চলে তৈরী ও ব্যবহারের দৃষ্টিকোণ হতে এই সব প্রদর্শনী 
হত। এইখানেই প্রশ্ন উঠে তবে কি মহাত্মাজী বৃহৎ শিল্পের বিরোধী 
ছিলেন? তা নয়। তিনি চাইতেন দুইয়ের সামঞ্জস্ত। যে সব 
জিনিস সহজে কুটিরে উৎপন্ন করা যায় তার জন্য বৃহৎ শিল্প কারখানা 
করার বিরোধী ছিলেন তিনি। ১৯৩৮ সালে ওয়ার্ধায় মগন সংগ্রহালয়ের 


উদ্বোধনের পর এক দল অর্থনীতিবিদ্‌ তাকে প্রশ্ন করেন এবং তিনি 


তার উত্তর দেন। সে প্রশ্নোত্তর তুলে দিলেই তার মত বুঝতে পারা 
যাবে। 


প্র:_আপনি কি ব্যাপক উৎপাদনের (বৃহৎ শিল্পের) বিরোধী? 

উঃ--আমি কখনো! সেরূপ বলিনি । আমার সম্বন্ধে লোকের অনেক 
কুসংস্কার আছে। ওরূপ বিশ্বাস তার মধ্যে একটি । গ্রামবাসীরা 
যা সহজে উৎপন্ন করতে পারে তার ব্যাপক উৎপাদন প্রচেষ্টার আমি 
বিরোধী । 

বৃহৎ শিল্প ও কুটির শিল্পের সামপ্রস্তের জন্য এই ক্ষেত্রবিভাগ 
নিতান্ত প্রয়োজন । তার অভাবে সরকারের অর্থব্যয় সত্বেও কুটির 

শিল্পের প্রসার হচ্ছে না। এ কথা সরকারকে ও গঠনমূলক কর্মীদের 
উপলব্ধি করতে হবে। আজ আমাদের যথেষ্ট অর্থ নেই, বিশেষজ্ঞ 
নেই যে আমরা সব জিনিস তৈরীর জন্য বৃহৎ শিল্প স্থষ্টি করতে পারি । 
কাজেই যা সহজে কুটিরে উৎপন্ন করা যায় তা উৎপাদনের জন্য কারখানা 
তৈরী না করে অন্য অত্যাবশ্যক জিনিসের জন্য কারখানা স্থষ্টি করাই 
বুদ্ধিমত্তার পরিচায়ক ৷ নতুবা আধুনিকতার নামে অনগ্রসরতার 
প্রশ্রয় দেওয়া হবে । মহাত্মাজী বর্তমান অবস্থান্নুযায়ী ব্যবস্থার কথা 
বলেছেন। তা সম্পূর্ণ যুক্তিসম্মত ৷ 

গান্ধী সেবা সঙ্ঘ এক ব্যক্তির নামানুসারে স্থাপিত প্রতিষ্ঠান। 
কাজেই একটি সম্প্রদায় গড়ে উঠবার সম্ভাবনা ছিল। তাই শাওলী 
সন্মিলনে মহাত্মাজী এ বিষয়ে সভ্যদের হু'শিয়ার করে দেন। তিনি 
স্পষ্ট ভাষায় বলেন, “গান্ধীবাদ বলে কোন জিনিস নেই, এবং আমার 
মৃত্যুর পর কোন সম্প্রদায় রেখে যেতে চাই না। আমি কোন নূতন 
মতবাদ প্রবর্তনের দাবী রাখি না।*জগৎকে আমার নূতন কিছু 
শেখাবার নেই। সত্য ও অহিংসা পাহাড় পর্বতের মতই প্রাচীন । 
আমি খুব ব্যাপকভাবেই দুইয়ের প্রয়োগ করেছি মাত্র ।” মালিকান্দা 
সম্মিলনেও দৃঢ়কণ্ঠে বলেন, “আসল কথা এই যে, আপনাদের 
গান্ধীবাদ নামই বাদ দিতে হবে। নইলে আপনারা অন্ধকূপে পতিত 
হবেন । “গান্ধীবাদ ধ্বংস হোক" এই ধ্বনি আমার প্রিয় লাগে। “বাদ' 
নাশ হওয়া ত উচিতই। বাদ ত বাজে জিনিস। আসল জিনিস 
অহিংসা। উহা অমর। তা বেঁচে থাকুক, এই-ই আমার পক্ষে 
যথেষ্ট । গান্ধীবাদের ধ্বংস ত আমি শীঘ্রই দেখতে চাই । আপনারা 
কোন সম্প্রদায় তৈরী করবেন না। সম্প্রদায় তৈরী করা আমার 
স্বপ্নেও কখনো আসেনি । আমার মৃত্যুর পর যদি কোন সম্প্রদায় গড়ে 
উঠে তবে আমার আত্মা কীদবে।” রাজনৈতিক ও গঠনমূলক 
কাজ একে অন্যের বিরোধী কিনা এবং ছুইয়ের মধ্যে কোন মিল 
আছে কিনা এ প্রশ্নের স্পষ্ট জবাব দেন তিনি শাওলীতে_-"আমি 


২১২ মহাত্! গান্ধী 
দেখছি রাজনীতি ও গঠনমূলক কাজ পরস্পর সামপ্তস্যহীন বা 
বিরোধী এরূপ একটা বিশ্বাসের প্রবণতা রয়েছে । এই বিশ্বাস 
হতে ভুল বুঝাবুঝির উদ্ভব ।---তখাকখিত রাজনীতি ও গঠনমূলক কাজ 
দুয়ের মধ্যে কোন বিভেদ নেই । আমাদের কার্যপ্রণালীতে যোগাযোগ- 
হীন কামরা নেই। তবে কাজের সুবিধার জন্য এক সময়ে এক 
জনের একটি কাজে নিযুক্ত থাকা ভাল ৷” 

হুদলী সন্মিলনে বিশদ আলোচনা করে সভ্বের কর্মীদের শুধু 
ব্যক্তিগত হিসাবে নয় সঙ্ঘের সভ্য হিসাবেও রাজনীতিতে ভাগ নেওয়ার 
অধিকার দেওয়া হয় । মহাত্মাজীর সম্মতি ছিল তাতে । এতে কোন 
কোন মহলে এরূপ ধারণা হয় যে, মহাত্মাজী কংগ্রেসের বাইরে 
পৃথক্‌ একটি কংগ্রেসের প্রতিদন্দী দল গড়ে তুলছেন। ইহা 
সম্পূর্ণ ভুল। সঙ্ঘের সভ্যসংখ্যা তখন সারা ভারতবর্ষে মাত্র চারশত 
খানেক । তারা সকলেই কংগ্রেসের কোন-না-কোন গঠনমূলক 
কাজে নিযুক্ত । তথাপি হুদলা সিদ্ধান্তের ফলে এরূপ ভুল ধারণা 
হওয়| সম্ভব ভেবে মহাত্মাজী ওই সিদ্ধান্ত করা ঠিক হয়নি মনে করলেন 
এবং প্রকাম্যভাবে বললেন, “হুদলীতে আমি রাজনীতিতে প্রবেশ করার 
কথা বলি। না বুঝে আমি ভুল করেছি। তবে যা হয়েছে ঠিকই 
হয়েছে। আমরা অভিজ্ঞতা সঞ্চয় করেছি ।".*ক্রুটী যখন স্বীকার করা 
হয় তখন আর ক্রটা থাকে না। নিজের ভুল স্বীকার করায় শক্তি 
বাড়ে।” তিনি ভুল করেন এ কথা অকপটে স্বীকার করতে মহাত্মাজীর 
কোন দ্বিধা ছিল না । এইখানেই তার মহত্ব। তার কথা ছিল এই 
যে, তিনি ভুল করেছেন, ভবিষ্যতেও করবেন, তবে যখন যেটা সত্য 
বলে মনে করেছেন তা-ই কার্যে পরিণত করতে চেষ্টা করেছেন । আজ 
দেখছি উচ্চপদে ও সম্মানের আসনে অধিষ্ঠিত ব্যক্তিরা ভুল করেছেন 
বা করতে পারেন বলেই স্বীকার করতে চান না। তারা যে অতি 
সাধারণ লোকের স্তরে এই তার প্রমাণ । 


ডেলাঙ্গে চতুর্থ সাম্মলনের সময় একটি ঘটনায় মহাত্মাজীর মন খুব 

বিচলিত হয়। রক্তের চাপ বেড়ে যায়। বেশ চিন্তার কারণ হয়। 
কস্তরবা ও মহাদেব ভাইয়ের স্ত্রী ছুর্গাবাঈ পুরীর মন্দিরে প্রবেশ করে 
জগন্নাথ দর্শন করে আসেন । সম্মিলন আরম্ভ হওয়ার দিনেই মহাআজী 
সবাইকে স্মরণ করিয়ে দেন যে, পুরীর মন্দিরে হরিজনদের প্রবেশের 
অধিকার নেই অতএব সেখানে কারো প্রবেশ করা উচিত নয়। তা 
সত্বেও এদের মন্দিরে প্রবেশের কথা শুনে মহাত্মাজী অত্যন্ত দুঃখিত 
হন ও তার অভিব্যক্তি দেন। প্রিয়জনদের পর্যন্ত নিজ মতে আনতে 
পারেননি বলেই অপরিসীম দুঃখ ৷ 

কস্তরবা বা দুর্গাবাঈ তখন অস্পৃশ্যতা মানতেন না। হরিজনদের 
মন্দিরে প্রবেশের অধিকার পাওয়া উচিতও মনে করতেন। তথাপি 
এ কাজ কেন করলেন । আমার ত মনে হয় ভক্তির আবেগে তারা 
জগন্নাথ দর্শনে গিয়েছিলেন । তারা কোন অপরাধ করেছেন বলে 
ডেলাজেও আমার মনে হয়নি, আজ পঁচিশ বৎসর পরেও তা মনে হচ্ছে 
না। প্রীচৈতন্যদেব বলতেন 'হরিভক্তিপরায়ণ চণ্ডালও দ্বিজশ্রেষ্ঠ ৷' 
তিনি জানতেন পুরীর মন্দিরে চণ্ডালদের তথা হরিজনদের প্রবেশের 
অধিকার নেই। তথাপি তিনি ভাবে গদগদ হয়ে মন্দিরে 
গিয়ে জগন্নাথ তথা ভগবান দর্শন করতেন। তিনি কোন অন্যায় 
করেছেন বলে বাংলা বা উড়িষ্যার কোন লোক ভাবেননি । কস্তরবা 
ও দুর্গাবাঈয়ের বেলায় আমরা কেন তা ভাবব এই কথা এখনো আমার 
মনে হচ্ছে । নিজের আদর্শকে রূপ দিতে গিয়ে মহাত্মাজী অন্যের 
প্রাণের দিকটা ভুলে গিয়েছিলেন বলে মনে হয়। কস্তরবা ত স্বামীর 
গভীর মর্মবেদনা উপলব্ধি করে ক্ষমা চাইলেন । এখানেই কন্তরবা 
বাপুর চেয়ে বড়। তিনি ছিলেন সরল সাদাসিধে ধর্মপরায়ণ মহিলা 
আদর্শকে রূপ দেওয়ার বোঝা তার ঘাড়ে ছিল'না। 

বৃন্দাবনে (বিহার ) পঞ্চম সম্মিলনীতে বলেন «আপনারা কেউ 
কেউ গান্ধীবাদী হিসাবে পরিচিত । গান্ধীবাদী কোন যোগ্য নাম নয়। 
তার চেয়ে অহিংসাবাদী বলে পরিচিত হওয়া ভাল । গান্ধী ভাল ও 


২১৪ মহাত্রা গান্ধী 
মন্দ, শক্তি ও দুর্বলতা, হিংসা ও অহিংসার সংমিশ্রণ । কিন্ত অহিংসায় 
কোন ভেজাল নেই ৷? 

সজ্ঘের সভ্যদের দুর্বলতার দিকেও তিনি অঙ্গুলি নির্দেশ করেন । 
তাদের মধ্যে পরস্পরের প্রতি অবিশ্বাস, সন্দেহ এবং হঠকারিতা রয়েছে 
এ কথা বলেন। আদর্শনিষ্ঠার প্রতি খুব জোর দেন। “সত্যাগ্রহীর 
ভগবানে জীবন্ত বিশ্বাস প্রয়োজন ৷ যার সে বিশ্বাস নেই তার গান্ধী 
সেবা সঙ্ঘ ত্যাগ করা উচিত, সত্যাগ্রহের নামও ভুলে যাওয়া উচিত৷” 
একজন সভ্য জিজ্ঞাসা করেন, “কমিউনিস্টরা এবং কোন কোন 
সোস্তালিস্ট ভগবানে বিশ্বাস করে না । তারা কি সত্যাগ্রহী হতে পারে 
না?” উত্তরে মহাত্মাজী বলেন, “দ্রঃখিত, না। কারণ সত্যাগ্রহীর 
ভগবান ভিন্ন আর কোন অবলম্বন নেই। যার অন্য কোন 
অবলম্বন আছে বা যে অন্য কোন সাহায্যের উপর নির্ভর করে, সে 
সত্যাগ্রহ করতে পারে না। সে নিক্কিয় প্রতিরোধী, অসহযোগী হতে 
পারে, কিন্তু প্রকৃত সত্যাগ্রহী নয় 1৮ 

মালিকান্দায় ষষ্ঠ সম্মিলন হয় ১৯৪০ সালের ফেব্রুয়ারী মাসে এক 
প্রতিকূল অবস্থার মধ্যে । প্রতিকূল অবস্থার মধ্যেই অহিংসার প্রয়োগ 
লক্ষ্য করবার মত। মালিকান্দায় মহাত্মাজীর সে প্রয়োগ দেখবার 
সৌভাগ্য হয়েছিল। 

১৯৩৯ সালের আগস্ট মাসে কংগ্রেস ওয়াকিং কমিটী শ্রীস্ত্রভাষচন্দ্ 
বস্তুর উপর শাস্তিমূলক ব্যবস্থা গ্রহণ করে। সেই প্রস্তাব মহাত্মাজীর 
মুসাবিদা। বাংলার প্রাদেশিক কংগ্রেস কমিটী বাতিল করে এড. হক 
কমিটা গঠনের প্রস্তাবও করে ওয়াকিং কমিটী । এতে সুভাষবাবুও তার 
অন্নুগামীরা অত্যন্ত অসস্তষ্ট হন। ওয়ার্ষ। হতে মহাত্মাজীর রওনা হওয়ার 
দিন সাতেক পূর্বে মৃভাষবাবু মহাত্মাজীকে এ সময়ে বাংলা দেশে না 
আসবার জন্য অনুরোধ করেন । আমাকে টেলিফোন করে বলেন 
“এ সময়ে আসাটা বন্ধ কর।” আমি তাঁকে বলি “শেষ মুহূর্তে কাৰ্যক্ৰম 
বাতিল করা অসম্ভব। দ্বিতীয়তঃ মহাত্মাজী তোমার রাজনৈতিক কাজের 

বিরোধিতার জন্য বাংলা দেশে আসছেন না। আসছেন গঠনমূলক 
কাজের প্রসারের জন্য । আর মহাত্রাজীর নিজ মত বলবার অধিকার 
আছে । আমি তোমাকে নিমন্ত্রণ করছি মালিকান্দা আসবার জন্য | 
মহাত্মাজীর মর্যাদা যেমন রক্ষা করব, তেমনি তোমারও । জনসভায় 
মহাত্মাজী বলবেন। তুমিও তোমার বক্তব্য বলবার পূর্ণ সুযোগ 
পাবে ।” তখন সুভাষবাবু শুধু এ কথা বলেন “জনসাধারণ এ সময় 
উত্তেজিত। কিছুদিন পরে ঠাণ্ডা হয়ে যাবে। এখন স্থগিত রেখে 
পরে আনলেই ভাল হয় 1” আমি অবশ্য তাতে সম্মত হই না। এই 
কথাবার্তার কয়েক ঘণ্টা পরে মহাদেব ভাই ট্রাঙ্ক টেলিফোন করেন 
মহাত্মাজীর আসা সম্বন্ধে । সুভাষবাবুর সঙ্গে আমার যে কথা হয়েছে তা 
বলি ৷ স্তভাষবাবুকে মালিকান্দা আসবার জন্য নিমন্ত্রণ করেছি এ কথা 
শুনে মহাত্মাজীর মনের দ্বিধা চলে যায় এবং তিনি যথাসময়ে আসছেন 
এ কথা মহাদেব ভাই আমাকে জানান । কন্তরবাও আসেন সঙ্গে ৷ 

বাংলা দেশে এসে মহাত্মাজী প্রথম শান্তিনিকেতনে যান । কবিগুরু 
তাকে আত্রকুঞ্জে সমারোহ সহকারে অভ্যর্থনা দেন । বলেন “আপনাকে 
আমাদের একজন বলেই গ্রহণ করেছি, কারণ আপনি সমস্ত মানব 
জাতির ।” এর পূর্বে তিনি বিশ্বভারতী সম্বন্ধে মহাত্মাজীর সঙ্গে আলাপ 
করেন এবং আলাপের শেষে মহাত্মাজীর হাতে ছোট্ট একখানা চিঠি 
দেন। তাতে অতীতে যেমন মহাত্মাজী এ প্রতিষ্ঠানকে এক বার নষ্ট 
হওয়ার অবস্থা হতে বাঁচিয়েছেন ভবিষ্যতেও তেমনি একে বাঁচিয়ে রাখার 
ভার গ্রহণ করতে অনুরোধ করেন । মহাত্মাজী সন্বর্ধনা সভায় এ বিষয়ে 
উল্লেখ করে বলেন “একে রক্ষা করার আমি কে? ভগবানই একে রক্ষা 
করার দায়িত্ব নিয়েছেন, কারণ ইহা একটি অকপট আত্মার স্থষ্টি ।--* 
আমার সাধ্যানুষায়ী সাহায্যের প্রতিশ্রুতি আমি গুরুদেবকে 
দিয়েছি ৷” 

পূর্বেকার সাহায্যের কথা উল্লেখ আছে কবিগুরুর পত্রে । 
শান্তিনিকেতন পরিচালনায় দেনাগ্রস্ত হন কবি । নাচ, গান ইত্যাদি 


২১৬ মহাত্রা গ 'ন্ধ 
করে দেনা শোধের আশায় অসুস্থ শরীরেও কবিগুরু এক দল নিয়ে 
দিল্লী যান। মহাত্মাজী তখন দিল্লীতে । অসুস্থ শরীরে কবিগুরু 
মাচ গানের দল নিয়ে দিল্লীতে এ কথা শুনে তিনি ব্যথিত হন। তিনি 
সাক্ষাৎ করে বলেন “গুরুদেব, এই অসুস্থ শরীরে নাচ গানের দল নিয়ে 
কেন এসেছেন?” উত্তরে কবিগুরু বলেন “কি করব, বিশ্বভারতীর 
দেনা হয়েছে তাই বাধ্য হয়ে এসেছি।” দেনার পরিমাণ জেনে নিয়ে 
মহাত্মাজী বলেন “যদি ওই পরিমাণ টাকা আপনাকে দিয়ে দেওয়া হয় 
তা হলে ত নাচ গান ইত্যাদি হতে বিরত হবেন ?” কবিগুরু সন্মতি 
জানান। মহাত্মাজীর কথায় শ্রীঘনশ্যামদাস বিড়লা ওই টাকা (ষাট 
হাজার ) দিয়ে দেন। অসুস্থ শরীরে কবিগুরুকে আর কষ্ট করতে 
হয় না। মহাত্মাজী ও রবীন্দ্রনাথের মধ্যে ছিল একটা অচ্ছেদ্য বন্ধন । 
মতভেদ সে বন্ধন ছিন্ন করতে পারেনি । 

কলিকাতা হতে মালিকান্দা আসবার পথে শিয়ালদহ ও আরো! 
কয়েকটি স্টেশনে “গান্ধীবাদ ধ্বংস হোক’, “এড. হক কমিটা চাই না’ 
প্রভৃতি চীৎকার ও কৃষ্ণ পতাকা প্রদর্শন হয়। সকালে মালিকান্দা 
পৌছেই মহাত্মাজীর প্রথম কাজ ছিল প্রদর্শনীর দ্বার উদ্ঘাটন । কয়েক 
হাজার লোক সমবেত। শান্তভাবে উপবিষ্ট । এত ভিড়ের মধ্যেও 
মহাত্মাজীর যাওয়ার রাস্তা পরিষ্ষার। কিন্তু একটু দূর হতে ৪০1৫০ 
জন লোক কালো পতাকা হাতে ‘গান্ধীবাদ ধ্বংশ হোক’ এই চীৎকার 
করতে করতে আসতে থাকে । মহাত্মাজী তাদের সামনে আসতে 
দিতে বলেন। সেরূপ ব্যবস্থা হয়। তারপর তিনি তাদের লক্ষ্য 
করে খুব মিষ্টি ভাষায় যুক্তিপূর্ণ কয়েকটি কথা বলেন। তারা চুপ 
হয়ে যায় এবং যতক্ষণ পর্যন্ত মহাত্মাজী বক্তৃতা দেন এক বারও চীৎকার 
করে না। বিরোধীদের সংখ্যা যত কমই হোক না কেন তাদের হৃদয় 
জয় করবার প্রচেষ্ট! দেখলাম মহাত্মাজীর মধ্যে। জনসাধারণও “গান্ধীবাদ 
ধ্বংস হোক’ এর প্রতিবাদে কোন চীৎকার করেনি ৷ তারা সব সময়েই 
শান্ত ছিল। মহাত্মাজী জনতার শৃঙ্খলা ও নিয়মানুবতিতার প্রশংসা 

করেন £ “আপনারা, এত বেশী সংখ্যায় এখানে এসেছেন। কিন্ত 
আপনার! নিয়মান্ুবর্তী ও সংযত থেকে আমাকে এ পর্যন্ত আসতে 
দিয়েছেন । আমি আশা করি আপনাদের নিয়মান্নুবৃতিতা ও সংযম 
অন্যেরা অনুকরণ করবে ।” একটা জিনিস বিশেষ ভাবে লক্ষ্য 
করবার মত ছিল এই সম্মিলনে। প্রতিদিন হাজারে হাজারে মেয়ে 
পুরুষ, হিন্দু মুদলমান আসত মহাত্মাজীকে দর্শন করতে । কোন গণ্ড- 
গোল নেই, হুড়াছড়ি নেই। গাছতলায় শুয়ে থেকে রান্না করে খেয়ে 
তার দর্শনের জন্য অপেক্ষা করেছে । তাদের অধিকাংশেরই মহাত্মাজীর 
রীতিনীতি বা স্বাধীনতা লাভের প্রচেষ্টার সঙ্গে কোন সম্পর্ক ছিল না। 
অধিকাংশই এসেছিল তাকে অর্থাৎ মহাপুরুষকে দর্শন করে পুণ্য লাভ 
করতে-_তাতেই তারা অন্তপ্ট । 

পর্দানশীন মুসলমান মেয়েরা এমনকি মুসলিম লীগের স্থানীয় 
নেতৃস্থানীয় ব্যক্তির বাড়ীর মেয়েরাও পূর্বে ব্যবস্থা করে এসেছে তার 
ঘরে তাকে দেখতে । এ অঞ্চলে অর্থাৎ ওই থানার মুসলমান অধিবাসীর 
সংখ্যা তখন ছিল শতকরা প্রায় ৭৫ জন। তাদের হিন্দুদের কাছে 
ভয় করার কিছু ছিল না। আর তখন কংগ্রেস ও মুসলিম লীগের 
মধ্যে সম্পর্ক মোটেই ভাল ছিল না। তথাপি একজন মুসলমানও 
মহাত্মাজীর প্রতি কোন অসৌজন্তপূর্ণ ব্যবহার করেনি। সব সময় 
শ্রদ্ধাপূর্ণ ব্যবহার দেখিয়েছে । 

সম্মিলনী উপলক্ষ্যে রোজই বৈকালে জনসভার ব্যবস্থা ছিল। 
প্রথম দিন বক্তৃতা দেওয়ার কথা ছিল বর্তমান কেন্দ্রীয় রাষ্টরমন্ত্র 
শ্রীনিত্যানন্দ কান্ুনগো ও শ্রীসতীন্দ্রনাথথ সেনের । সতীনবাবুর 
বক্তৃতা আরম্তের সঙ্গে সঙ্গে সুভাষবাবুর সমর্থক বলে যারা 
পরিচয় দেয় এরূপ কিছু লোক গণ্ডগোল ও মারপিট আরম্ভ করে। 
সম্মিলনের স্বেচ্ছাসেবকরা মার খায়, কিন্তু মারে না। তবে 
সাধারণ লোকেদের যখন মারতে আরম্ভ করে, তাদের মধ্যে কিছু 
কিছু লোক খালি হাতে এবং আক্রমণকারীদের হাত থেকে লাঠি কেড়ে 

নিয়ে মার দেয় । এদের মধ্যে নমঃশূড্র শক্তিশালী লোকও ছিল। 
তারা এসে আমাকে বলে যে, মহাত্মাজী না থাকলে এদের পিটিয়ে 
নদীতে ফেলে দিতাম । সম্মিলনীর অধিবেশন হয় পদ্মা নদীর চরে এক 
বিরাট জায়গা জুড়ে । এ সব কথা মহাত্মাজীকে খুলে বলি। তিনি 
সব শুনে অতিশয় সুপরামর্শ দেন : “বক্তৃতা মঞ্চ ও স্থান বিরোধীদের 
হাতে ছেড়ে দাও। তারা যত খুশী বক্তৃতা দিক।” এর ফল হল 
ভাল। এদের বক্তৃতা শুনতে বড় বেশী কেউ যেত না। আর 
মহাত্মাজী আসছেন শুনলে ত সবাই সভাস্থান হতে ছুটে আসত তাকে 
দেখতে । এরূপ ভাবে ছুই-তিন দিন চলার পর বিরোধীরা হাল ছেড়ে 
দেয়। নিদিষ্ট দিনে মহাত্মাজীর বক্তৃতা হয়। এক বিরাট জনতা । 
চল্লিশ হাজারের উপর লোক নিঃশব্দে মহাত্মাজীর বক্তৃতা শোনে। 
বিরোধীরাও কালো পতাকা দেখায় না বা কোনরূপ চীৎকার করে 
না। এই জনতার অর্ধেকই ছিল মুসলমান ৷ 

এই সব সম্মিলন খুব কম খরচে হোক তা চাইতেন মহাত্মাজী । 
সভ্যদের যাতায়াত বাবদ দেওয়া টাকা বাদ দিলে মালিকান্দায় সর্ব 
সাকুল্যে খরচ হয়েছিল আট হাজার টাকার মত। বাপুর আদর্শ ছিল 
পাঁচ হাজার টাকা। খাওয়া খরচ হয়েছিল গড়ে মাথাপিছু দৈনিক 
সাড়ে পাঁচ আনা। সকাল বেলার জল খাবার এবং ছুপুর ও বিকালের 
খাওয়া সমেত। গান্ধী সেবা সঙ্বের কার্যকরী সমিতিতে ছয় আনা 
করে খাওয়ার বাজেট পাশ করানো ছিল । মহাত্মাজীর উপস্থিতিতেই 
তা পাশ হয়। মহাত্মাজীর সঙ্গী একজন গিয়ে খাওয়ার বিলাসিতা 
হচ্ছে বলে তার কাছে নালিশ করে। তাঁর মঞ্জুরীকৃত পরিমাণের 
চেয়ে কম খরচ করছি এ কথা বলায় খুব খুশী হয়ে বলেন “তব. মিঞা 
তিন আনা মে খিলাও ৷” তখন আসি বলি “বাপু, যা খাওয়াচ্ছি সুষম 
খানের দৃষ্টিতে তা প্রয়োজন, অতএব আনি কম খাওয়াতে পারব না।” 
মহাত্মাজী আর কিছু বলেন না। যখন মহাদেব ভাইয়ের কাছে কি 
পরিমাণ দুধ, ঘি ইত্যাদি মাথাপিছু বরাদ্দ আছে বলতে যাই, প্রথমেই 

বলে উঠেন “তাকে কি কেউ ক্লোরোফরম করে খাইয়েছিল? খায় বা 
কেন, আবার নালিশই বা করে কেন। এখানে এসে একটু ঠিক মত 
খাওয়ার পাচ্ছি, এতেও তার আপত্তি 1” মহাত্মাজীর খাওয়া অবশ্য 
পৃথক্‌ ছিল। প্রচুর রশুনবাটা খেতেন তিনি, রক্তের চাপ কমাবার 
জন্য । স্থানীয় লোকের বাড়ীতে যে সব ফল জন্মে অথবা স্থানীয় 
বাজারে যা পাওয়া যায় তিনি তা-ই খেতেন ৷ ছাগলের দুধ, টমাটো ও 
কমলালেবু ছিল তার প্রধান খাদ্য । বাইরের থেকে আনা আঙ্গুর 
খেতেন না । নোয়াখালীতে তাকে কাঠাল খেতেও দেখেছি । যা 
ইতঃপূর্বে কখনো দেখিনি । মহাত্মাজী সম্বন্ধে অনেক কুসংস্কার আছে। 
তার মধ্যে এও একটি যে তিনি দৈনিক তিন আনায় খেতেন। তার 
কথা ছিল বেঁচে থাকার জন্য খাওয়া, খাওয়ার জন্য বাঁচা নয়। গান্ধী 
সেবা সভ্বের সম্মিলনীতে সভ্যদের খাওয়। দৈনিক তিন আনায় হয়নি। 
আমি পাঁচটি সম্মিলনীতেই উপস্থিত ছিলাম । যে খাওয়া খেয়েছি তা 
তিন আনায় দেওয়া তখন সম্পূর্ণ অসম্ভব ছিল । 

মালিকান্দায় বহু লোক আসেন মহাত্মাজীর সঙ্গে সাক্ষাৎ করতে । 
দুই দল লোকের সঙ্গে সাক্ষাৎ উল্লেখযোগ্য । নোয়াখালীর ভ্রীমনোরঞ্জন 
চৌধুরী কয়েকজন সঙ্গীসহ সাক্ষাৎ করেন । আলাপপ্রসঙ্গে মহাত্মাজা 
এ কথা স্পষ্টভাবে বলেন যে অহিংস উপায়ে আত্মরক্ষা শ্রেষ্ঠ। কিন্ত সে 
উপায় যার সাধ্যাতীত তার পক্ষে ভীরুতার আশ্রয় না নিয়ে হিংসাত্মক 
কার্য করাও ভাল । অত্যাচারিত হিন্দুদের রক্ষা করা কি 
সাম্প্রদায়িকতা এ প্রশ্নের উত্তরে বলেন, “অবশ্য নয়। অত্যাচারিত 
হিন্দু হোক বা মুসলমান হোক তাকে রক্ষা করা সঙ্গত” 

এক দল তাদের কল্পিত “চলমান গান্ধীবাদ' সম্বন্ধে আলাপ করেন । 
আমি উপস্থিত ছিলাম সে সময়ে। সাক্ষাৎকারীরা চলে যাওয়ার পর 
মহাত্মাজী আমাকে বলেন “এরা কি বলছে বুঝছি না।” আমি বলি 
“আমিই কি বুঝেছি! আপনার সঙ্গে আলাপ করতে চেয়েছে, আমি 
আপনাকে বলে ব্যবস্থা করেছি মাত্র ।” কোন মত যদি মনঃপুত না 

হয় তাকে স্থিতিশীল বলা এবং নিজের মতকে চলমান বলা মানুষের 
চিরন্তন দুর্বলতা ৷ 

মালিকান্দায় গান্ধী সেবা সঙ্ঘের শেষ সম্মিলন । সঙ্ঘকে নৃতনরূপে 
ঢেলে সাজা হয় মহাত্মাজীর পরামর্শে । প্রত্যক্ষ রাজনীতির সঙ্গে 
সম্পর্কহীন দশ জন লোক নিয়ে সজ্ঘের কার্ধনির্বাহক সমিতি গঠিত হয়। 
আর কোন সভ্য থাকে না। চরখা সঙ্ঘ, গ্রামোদ্ঠাগ সঙ্ঘ, হরিজন 
সেবক সঙ্ঘ ও তালিমী সঙ্ঘ থাকার পর গান্ধী সেবা সজ্ঘের অস্তিত্বের 
কোন প্রয়োজন নেই । নূতন কার্ষনির্বাহক সমিতি গঠিত হল রচনা ত্বক 
‘কার্য সন্বন্ধে গবেষণার জন্য । আসলে কিন্তু এখানেই হল গান্ধী সেবা 
সজ্বের বিলুপ্তি। তা যুক্তিযুক্তই হয়েছিল । প্রথমতঃ প্রয়োজনীয়তা 
নেই, দ্বিতীয়তঃ অযথা বিরূপভাব স্মষ্টির সুযোগ হয়। তৃতীয়তঃ 
সভ্যের সভ্যদের মধ্যে পরস্পরের প্রতি অবিশ্বাস ও সন্দেহ । এ বিষয়ে 
একান্তে যখন আলাপ হয় বলি, “বাপু, ভক্তদের পরস্পরের প্রতি 
আচরণে বিরক্ত হয়ে বুদ্ধদেব এক বার জঙ্গলে পালিয়ে গিয়েছিলেন । 
আপনি ভাগ্যবান, আপনার এখনও সে অবস্থা হয়নি। গান্ধী সেবা 
সঙ্ঘ এরূপভাবে আরো কিছুকাল চললে পরে কি অবস্থা হবে জানি 
না।” বাপু প্রাণভরে হাসলেন। গান্ধী সেবা সঙ্ঘ সম্বন্ধে এই ব্যবস্থা 
তার বৈপ্লবিক মনেরই পরিচায়ক ৷ 

১৯৩৪ সালে মহাত্মাজী কংগ্রেসের সভ্যপদ ত্যাগ করেন । তারপর 
প্রথম কংগ্রেস হয় ১৯৩৬ সালের এপ্রিল মাসে লক্ষৌতে । সভাপতি 
শ্রীজওহরলাল নেহেরু । তিনি সন্ত ইউরোপ থেকে ফিরেছেন 
সাস্ালিজমের ধারণা নিয়ে। মহাত্মাজী শুধু খাদি ও গ্রামোগ্ভোগ 
সঙ্ঘের প্রদর্শনী উদ্বোধন কর! ভিন্ন কংগ্রেসের অন্য কোন কাজে 
যোগ দেননি। তার মুখ্য কারণ শারীরিক তন্ুস্থতা। ১৯৩৫ সালে 
অতিরিক্ত শারীরিক ও মানসিক পরিশ্রম এবং খুব সম্ভবতঃ পুষ্টিকর 
খাদ্যের অভাববশতঃ তার রক্তের চাপ আশঙ্কাজনক ভাবে বেড়ে 
যায়। বিশ্রামও নিতে হয় তাকে । 

কংগ্রেস ওয়াকিং কমিটাতে এখন সুস্পষ্ট দুই মত ৷ জওহরলালজীর 
মতাবলম্বী অল্প সংখ্যক | কিন্ত এই দুই দল যাতে একসঙ্গে চলে 
সেদিকে ছিল মহাত্মাজীর সর্বপ্রকারের প্রচেষ্টা । তাতে সফলও হন । 

নূতন শাসন সংস্কার আইন নিন্দনীয় মনে করেও কংগ্রেস নির্বাচনে 
প্রতিযোগিতা করা স্থির করে । কিন্তু আইন সভায় সংখ্যাগরিষ্ঠ হলে 
মন্ত্রিত্ব গ্রহণ কর! হবে কিনা তা স্থির করার ক্ষমতা দেওয়া হয় নিখিল 
ভারত রাষ্ট্রীয় সমিতির উপর ৷ নির্বাচনে কংগ্রেস বিরাট সাফল্য লাভ 
করে । জওহরলালজী ও সুভাষবাবু মন্ত্রিত্ব গ্রহণের বিরোধী, রাজেন্দ্র 
বাবু ও সর্দার বল্লভভাই তার পক্ষপাতী । মহাত্মাজীরও এই মত। 
১৯৩৭ সালের মার্চ মাসে নিখিল ভারত রাষ্ট্রীয় সমিতির অধিকাংশের 
ভোটে মন্ত্রিত্ব গ্রহণের সিদ্ধান্ত হয় । এই প্রস্তাব অনুযায়ী গবর্নরদের 
সহিত আলাপ আলোচনা করে মাদ্রাজ, বোম্বে, উত্তর প্রদেশ, 
মধ্যপ্ৰদেশ, বিহার, উড়িষ্যা প্রভৃতি স্থানে কংগ্রেস মন্ত্রিত্ব কায়েম হয়। 
সর্দার বল্লভভাই চেয়ারম্যান এবং মৌলানা আজাদ ও রাজেন্দ্রবাবুকে 
সভ্য করে কংগ্রেস পার্লামেন্টারী বোর্ড গঠিত হয় কংগ্রেস মন্ত্রিমগ্ুলীকে 
পরামর্শ ও নির্দেশ দেওয়ার জন্য ॥ কিন্তু আসলে এই সব মন্ত্রি 
মণ্ডলীর প্রেরণার উৎস ছিলেন মহাত্মাজী। হরিজন পত্রিকা ও 
আলাপ আলোচনার মারফতে তিনি তাদের কাজকে সুনিয়ন্ত্রিত করার 
চেষ্টা করতেন। এক কথায় মহাত্মা ছিলেন মস্তি, আর সর্দার হাত। 
খাদি ও গ্রাম শিল্পের প্রসার, সাম্প্রদায়িক এক্য, অস্পৃশ্যতা বর্জন ও 
মাদকদ্রব্য বর্জনের প্রয়োজনীয়তার উপর মস্ত্রিমণ্ডলীর দৃষ্টি বিশেষ- 
ভাবে আকর্ষণ করতেন । 

১৯৩৬ সালে ডিসেম্বর মাসে কংগ্রেস অধিবেশন হয় মহারাষ্ট্রের 
পূর্ব খান্দেশ জিলার ফৈজপুর নামক গ্রামে । এর পেছনে ছিল 
মহাত্মাজীর ইচ্ছা। তার ইচ্ছায়ই শিল্পাচার্য নন্দলাল বন্থু প্রদর্শনীর 
সাজসজ্জার ভার গ্রহণ করেন । 

এই প্রথম গ্রামে কংগ্রেস । শ্রীশঙ্কররাও দেও অভ্যর্থনা সমিতির ; 

সভাপতি । হাতে কোটা চাউল, জীতার আটা, ঘানির তেল, গরুর দুধ 
ও গরুর দুধের ঘি ব্যবহৃত হয় প্রতিনিধিদের খাওয়ার জন্য৷ 
মহারাষ্ট্রের কর্মীদের সেবা ভাব দেখে মহাত্মাজী আনন্দ প্রকাশ 
করেন। 

এই কংগ্রেসেও খাদি ও গ্রামোগ্োগ প্রদর্শনীর উদ্বোধন করেন 
মহাত্মাজী । ১৯৩৬ সালে ছুই বার কংগ্রেস অধিবেশন হয় । ফৈজপুর 
প্রদর্শনীতে মহাত্মাজীর বক্তৃতা বিশেষভাবে উল্লেখযোগ্য । স্পষ্টভাবে 
ঘোষণা করেন যে, তিনি চান সম্পূর্ণ রাজনৈতিক ও অর্থনৈতিক 
স্বাধীনতা। “রাজনৈতিক স্বাধীনতা অর্থে আমি ব্রিটিশ হাউস অব কমন্স 
বা পার্লামেন্টের অনুকরণ মাত্র, অথবা রুশিয়ার সোভিয়েট শাসন বা 
ইটালীর ফ্যাসিস্ট শাসন বা জার্মানীর নাৎসী শাসন চাই না। তাদের 
প্রতিভা অনুযায়ী তাদের দেশের শাসন ব্যবস্থা তৈরী । আমরাও 
চাই আমাদের প্রতিভানুষায়ী ব্যবস্থা ৷” 

অর্থনৈতিক স্বাধীনতা অর্থ প্রত্যেকের জন্য চাই প্রয়োজনীয় বস্ত্র 
_ হাটুর উপর কাপড় মাত্র নয়__আর ছুধ, মাখন সমেত পর্যাপ্ত খা্য । 
তার জন্য স্ত্রী, পুরুষ প্রত্যেককে প্রচেষ্টা করতে হবে। সমাজবাদ 
সম্বন্ধে বলেন, “সত্যিকারের সমাজবাদ আমরা পেয়েছি আমাদের পূর্ব- 
পুরুষদের কাহথেকে। তারা আমাদের শিখিয়েছেন ‘সমস্ত ভুমিই 
গোপালের'__অর্থাৎ ভগবানের বা সমাজের । জমি এবং সম্পত্তি যে 
কাজ করবে তারই” অন্যায়ভাবে ইস্ট ইন্ডিয়া কোম্পানী ভারতের 
বস্তুশিল্প ধ্বংস করে ভারতে বেকার স্থষ্টি করে । অন্য শিল্পেরও ধ্বংস 
খানিকটা হয় তার ফলে। দীর্ঘকাল বেকারত্বের ফল আলস্ত । আজ 
অবস্থা তা-ই এবং তা ভারতের পক্ষে ক্ষতিকর ৷ সে আলম্ত দূর করে 
চরখা ও বস্ত্র শিল্পকে পুনরুজ্জীবিত করতে হবে । এই তার কথা । 

মহাত্মাজী নিজেকে অহিংস সমাজবাদী মনে করতেন । এবং তা 
ভারতের নিজন্ব এবং ইউরোপ হতে আমদানী করা সমাজবাদের 
চেয়ে শ্রেষ্ঠ। 


লবণ সত্যাগ্রহ হতে ভারত ছাড় আন্দোলন আরভের পূর্ব পর্যন্ত ২২৩ 


১৯৩৮ সালে ফেব্রুয়ারী মাসে হরিপুরা কংগ্রেসের অব্যবহিত পূর্বে 
বন্দিমুক্তির প্রশ্ন নিয়ে উত্তর প্রদেশ ও বিহারে মন্ত্রিত্ব সংকট উপস্থিত 
হয়। মন্ত্রীরা চান সমস্ত রাজবন্দীকে ছেড়ে দিতে । ভাইসরয়ের সঙ্গে 
পরামর্শ করে গভর্নররা রাজী হন না। উত্তর প্রদেশ ও বিহারের 
মন্ত্রিসভা পদত্যাগ করে । অবশেষে মহাত্মাজীর প্রচেষ্টায় সংকটের 
অবসান হয় । সব রাজনৈতিক বন্দী মুক্তি পায়। মন্ত্রিসভা পদত্যাগ 
প্রত্যাহার করে । 

মহাত্মাজীর ইচ্ছা ছিল সমস্ত রাজনৈতিক বন্দীর মুক্তি। তাদের 
মধ্যে হিংসাত্মক কাজের অপরাধীও ছিল । এদের সবাইকে নূতন 
ভাবে দেশসেবার সুযোগ দেওয়ার প্রবল ইচ্ছা ছিল তার। তারা 
দেশপ্রেমী, কিন্ত ভুল পথে পরিচালিত এই ছিল তার ধারণা । বাংলা 
দেশেই রাজবন্দীর সংখ্যা ছিল সবচেয়ে বেশী। সেখানে কংগ্রেস 
মন্ত্রিত্ব ছিল না। কংগ্রেস বিরোধী দল। মহাত্মাজী বাংলায় এসে 
বিভিন্ন জেলে বন্দীদের সঙ্গে সাক্ষাৎ করেন। মন্ত্রিগুলীর সঙ্গেও 
আলাপ আলোচনা করেন। শারীরিক অসুস্থতা সত্বেও মহাত্মাজী 
কঠোর পরিশ্রম করেন। যদিও সমস্ত বন্দী মুক্তি পায় না তথাপি 
অনেককে মুক্তি দেয় বাংলা সরকার । 

কংগ্রেস মন্ত্রিসভার কাজে অসস্তষ্ট হয়ে ১৯৩৮ সালে জওহরলালজী 
মহাত্মাজীর কাছে চিঠি লিখে নিজের দুঃখের অভিব্যক্তি দেন। আজও 
কংগ্রেস মন্ত্রিসভার কার্ধাবলী সম্বন্ধে কংগ্রেসের কোন কোন চিন্তাশীল 
লোকের মধ্যে গভীর ক্ষোভ আছে। কিন্তু দুঃখের বিষয় তার অভিব্যক্তি 
দেওয়ার জন্য মহাত্মার মত কোন লোক আর নেই। হরিপুরা সুরাট 
জিলার একটি গ্রাম । এই দ্বিতীয় গ্রাম কংগ্রেসের সভাপতি শ্রীসুভাষ- 
চন্দ্র বসু । সভাপতির শোভাযাত্রায় ৫১ বলদ টানা গাড়ীতে তিনি 
উপবিষ্ট । সুভাষবাবু পূর্বে সবরমতী আশ্রম ও পণ্ডিচেরীর শ্রীঅরবিন্দ 
আশ্রমকে বলদের গাড়ীর মনোবৃত্তির পরিচায়ক বলে অভিহিত 
করেছিলেন । অথচ তাকে নিয়েই বলদের গাড়ীর শোভাযাত্রা ! 


২২৪ মহাত্মা গান্ধী 

হরিপুরা কংগ্রেসেও মহাত্মাজীর বক্তৃতা উল্লেখযোগ্য ৷ সর্দার 
বল্লভভাই: সাড়ে সাত লাখ টাকা খরচ করে বিরাট জাকজমক সহকারে 
ব্যবস্থা করেন। মহাত্মাজীর তা মোটেই পছন্দ হয়নি। সর্দার ও তিনি 
পরস্পরের খুব নিকটবর্তী, তবু তিনি বলেন যে সর্দার পুরাপুরি- 
ভাবে খাদির অন্তনিহিত ভাব উপলব্ধি করেননি । “যদি আমরা 
খাদি মনোভাবাপন্ন হতাম তা হলে এই সাড়ে সাত লাখ টাকা এখানে 
খরচ হত না।” খুব জোর সহকারে বলেন যে, খাদি অর্থ বিলাসিতা 
বর্জন, খাদি অহিংসার প্রতীক । সত্যিকারের খাদিধারী অসত্য আচরণ 
করবে না। “খাদিতেই নিহিত স্বরাজ, স্বাধীনতা ৷” 

এই কংগ্রেসে বুনিয়াদী শিক্ষা সম্বন্ধে একটি প্রস্তাব গৃহীত হয়। 
প্রস্তাবের আসল কথা হল এই £(১) প্রাথমিক ও মাধ্যমিক শিক্ষার 
তরে সমস্ত দেশে ব্যাপকভাবে সাত বৎসরের জন্য শিক্ষাব্যবস্থা করা 
হবে, (২) শিক্ষার মাধ্যম হবে মাতৃভাষা ৷ এই শিক্ষা সমস্ত সময়ই 
একটি উৎপাদনশীল শরীরশ্রম মূলক কাজের ভিতর দিয়ে হবে। সে 
কাজ ঠিক করা হবে শিশু শিক্ষার্থীর পারিপাস্থিক অবস্থা বিবেচনা 
করে । 
মহাত্মাজীর সেবাগ্রামে গিয়ে বাস করার ফল এই শিক্ষা পরিকল্পনা 
উদ্ভাবন । সেখানকার ছেলেমেয়েদের দেখে গ্রামের অবস্থা বিবেচনা 
করে তার মনে উদ্ভাসিত হল এ কল্পনা । বয়স তখন তার ৬৭। 
এই বয়স পর্যন্তও তীর সজনী প্রতিভা অটুট ছিল। 

হরিপুরা কংগ্রেসের পূর্বে ১৯৩৭ সালের অক্টোবর মাসে ওয়ার্ধায় 
এক সম্মিলন হয় বুনিয়াদী শিক্ষা বিষয়ে আলোচনার জন্য । উপস্থিত 
শিক্ষাবিদূদের নিকট মহাত্মাজী তার পরিকল্পনা বিশদভাবে বিবৃত 
করেন। তিনি এ কথা স্পষ্টভাবে বলেন যে, এটা শুধু কারিগর 
তৈরী করার শিক্ষা নয়। যদি ইংরেজী সম্পূর্ণ বাদ দেওয়া যায় তা 
হলে এই সাত বৎসরে ইতিহাস, ভূগোল, অঙ্ক, সাহিত্য ইত্যাদিও 
বর্তমান ম্যাট্রিকিউলেশন মান পর্যন্ত শিখতে পারবে । তিনি তা-ই 


লবণ সত্যাগ্ৰহ হতে ভারত ছাড় আন্দোলন আরভের পূর্ব পর্যন্ত ২২৫ 


চেয়েছিলেন । সব বিষয়ে শিক্ষার মাধ্যম হবে মাতৃভাষা ৷ শিল্পকেন্দ্রিক 
শিক্ষায় বুদ্ধিবৃত্তির বিকাশও সহজ হয় এবং শ্রমবিমুখতা৷ দূর হয়। 
সুতা কাটাকে শিল্প করলে কোথায় তুলা উৎপন্ন হয়, কেন গুণের 
তারতম্য হয় ইত্যাদির মারফত ইতিহাস, কৃষি সম্বন্ধে জ্ঞান লাভ 
করবে । এর মারফতে অস্কও শেখানো যায়। তার নিজের ভাষায় 
“আমি এ কথা পরিষ্কার করে বলতে চাই আমি গ্রামের ছেলেদের শুধু 
হাতশিল্প বা কারিগরী শিক্ষা দিতে চাই না। আমি তাদের হাতের 
কাজের মাধ্যমে ইতিহাস, ভূগোল, অঙ্ক, বিজ্ঞান, সাহিত্য, শিল্পকলা ও 
সঙ্গীত শিক্ষা দিতে চাই ৷” 

মহাত্মাজীর ইচ্ছা ছিল ভারতবর্ষে এক শোষণহীন, শ্রেণীহীন, 
সমাজ ব্যবস্থা প্রতিষ্ঠিত হোক । এই শিক্ষা ব্যাপকভাবে প্রচলিত 
হলে সেরাপ সমাজ স্বাভাবিক ভাবে গড়ে উঠত এ বিষয়ে বিন্দুমাত্র 
সন্দেহ নেই। চরখা সঙ্ঘ, হরিজন সেবক সঙ্ঘ, গ্রামোদ্যোগ সঙ্ঘ 
এ সবার পরিপূরক এ শিক্ষা ব্যবস্থা । তাই স্বাভাবিকভাবেই 
মনে এ সত্য প্রতিভাত হয়। 

ভারতের আখিক পরিস্থিতি যা তাতে সকল বালক বালিকাকে 
শিক্ষা দিতে হলে শিক্ষার চালু খরচ ছাত্রদের উৎপাদনমূলক শ্রমের 
আয় হতে মিটাতে হবে এও ছিল তার কথা । উৎপাদনমূলক শ্রমের 
কথা বলে যদি আয়ের কথা বাদ দেওয়া হয় তবে তা ব্যয়বহুল 
হওয়া নিশ্চিত অতএব অসম্ভব | 

যদি বর্তমান প্রচলিত শ্রমবিমুখ বাবু তৈরী করার শিক্ষার 
ব্যবস্থার পরিবর্তে বুনিয়াদী শিক্ষার ব্যবস্থা চালু হত তবে নিঃসন্দেহে 
দেশের চেহারা ফিরে যেত। 

১৯৩৮ সালে স্থুভাষবাবুর নির্বাচন ছিল সর্ববাদিসম্মত। কিন্ত 
১৯৩৯ সালের কংগ্রেস সভাপতি নির্বাচন নিয়ে মতবিরোধ দেখা দেয় । 
সুভাষবাবু ও ডাঃ পট্টভি সীতারামিয়া নির্বাচন প্রার্থী। ওয়াকিং 


কমিটার অধিকাংশ সভ্য ডাঃ পট্টভিকে সমর্থন করেন। মহাত্মা গান্ধীর 
১৫ 

সমর্থনও ছিল তার পেছনে ৷ সুভাষবাবুকে তার করে তিনি তা 
জানিয়ে দেন। অবশ্য কংগ্রেন ডেলিগেটদের কাছে সে খবর অজানা 
ছিল। নির্বাচনে ডাঃ পট্টভি পরাজিত এবং সুভাষবাবু জয়ী হন৷ 
নির্বাচন ফল ঘোষণার দুই দিন পরে ( ৩১শে জানুয়ারী, ১৯৩৯) 
মহাত্মাজী এক বিবৃতি দিয়ে বলেন যে, ডাঃ পট্টভির পরাজয় তারই 
পরাজয় । কারণ তিনিই ডাঃ পট্টরভিকে নাম প্রত্যাহার করতে নিষেধ 
করেছিলেন। কংগ্রেস ডেলিগেটদের এ সব জানা থাকলে নির্বাচনের 
ফল অন্যরূপ হওয়া সম্ভব ছিল। 

মার্চ মাসে অন্ুস্থ সুভাষবাবুর সভাপতিত্বে ত্রিপুরি কংগ্রেস 
অধিবেশন হয়। মহাত্মাজী অনুপস্থিত । তিনি তখন রাজকোটে 
উপবাস করছেন। এই কংগ্রেসে পণ্ডিত গোবিন্দবল্লভ পন্থ কর্তৃক 
প্রস্তাবিত ও শ্রীরাজাগোপালাচারি কতৃক সমথিত একটি প্রস্তাবের 
সারমর্ম হল এই যে, গত বিশ বৎসর যাবৎ মহাত্মা গান্ধীর 
নেতৃত্বে কংগ্রেসে যে নীতি চলে আসছে ভবিষ্যতেও সেই নীতিই 
চলা উচিত। কংগ্রেস গত বৎসরের ওয়াকিং কমিটার কাজে আস্থা 
জ্ঞাপন করছে। আগামী বৎসরে সংকটজনক পরিস্থিতি দেখা দিতে 
পারে, অতএব মহাত্মা গান্ধীর নেতৃত্ব অপরিহার্য । তাই তার 
হচ্ছানুযায়ী যেন কংগ্রেস সভাপতি আগামী বৎসরের জন্য ওয়াকিং 
কমিটা মনোনীত করেন । সুভাষবাবু এই প্রস্তাব কাজে পরিণত 
করতে চান। কিন্তু মহাত্মাজী ওয়াকিং কমিটার সভ্যদের নাম প্রস্তাব 
করতে রাজী হন না। কারণ সেটা হবে সুভাষবাবুর উপর চাপিয়ে 
দেওয়া । তিনি সুভাষবাবুকে ওয়াকিং কমিটা গঠন করে কাজ চালিয়ে 
যেতে বলেন। ওয়াকিং কমিটার পুরাতন সভ্যদের সঙ্গে আলাপ 
আলোচনা করেও এ বিষয়ে কোন সুরাহা হয় না। এপ্রিলের 
শেষ ভাগে কলিকাতায় নিখিল ভারত রাষ্ট্রীয় সমিতির সভায় সভাষবাবু 
সভাপতির পদত্যাগ পত্র দাখিল করেন । বাবু রাজেন্দ্র প্রসাদ সভাপতি 
নিযুক্ত হন। তারপর ঘটনা প্রবাহ চলে অতি দ্রুত । ওরা মে সুভাষবাবু 

কংগ্রেসের ভিতরে ফরোয়ার্ড ব্লক নামে একটি নূতন দল গঠনের কথা 
ঘোষণা করেন । তারপর জুলাই মাসে স্ুভাষবাবু নিখিল ভারত রাষ্ট্রীয় 
সমিতির দুইটি প্রস্তাবের বিরুদ্ধে প্রতিবাদ সভা করেন। কংগ্রেস 
প্রেসিডেন্ট এ বিষয়ে তার দৃষ্টি আকর্ষণ করেন । তথাপি তিনি নিজের 
কাজ সমর্থন করেন। ৯ই আগস্ট ওয়ার্ধায় কংগ্রেস ওয়াকিং কমিটা 
নিয়মান্থুবতিতা বজায় রাখার জন্য শ্রীন্থভাষচন্দ্র বসুর বিরুদ্ধে 
শাস্তিমূলক ব্যবস্থা গ্রহণ করা স্থির করে। ১৯৩৯ সালের আগস্ট 
হতে তিন বৎসরের জন্য তিনি কংগ্রেসের কোন নির্বাচিত পদে 
থাকতে পারবেন না। ওয়াকিং কমিটার এই প্রস্তাবের মুসাবিদা 
করেন মহাত্মাজী ৷ 

এর মাত্র কিছুদিন পরেই ১লা৷ সেপ্টেম্বর ইউরোপে যুদ্ধ আরম্ভ 
হয়। জার্মানী পোল্যাণ্ড আক্রমণ করে । এ অবস্থায় কি কর্তব্য তা 
নির্ধারণের জন্য ওয়াকিং কমিটার সভা ডাকা হয় ওয়ার্ধায় ৷ মহাত্মাজীর 
ইচ্ছান্ুসারে দেই সভায় সুভাষবাবু নিমন্ত্রিত হন। জাতির সংকটময় 
সময়ে মহাত্মাজীও শাস্তিমূলক ব্যবস্থা বহাল থাকা সত্বেও সুুভাষবাবুকে 
নিমন্ত্রণ করতে বলেন, আর সুভাষবাবুও সভায় যোগ দেন। সবাই 
সংকটকালে উদার ভাব দেখান। ওয়াকিং কমিটাতে ঢুকেই সুভাষ- 
বাবু মহাত্মাজীকে পায় হাত দিয়ে প্রণাম করেন। মহাত্মাজীও হাসি : 
মুখে তার পিঠ চাপড়ে দেন । রাজনৈতিক মতভেদের জন্য ব্যক্তিগত 
সম্পর্ক তিক্ত করেননি কেউ । 

মহাত্মাজীর রাজকোটে উপবাসের কথা উল্লেখ করেছি। সে 
সম্বন্ধে সংক্ষেপে কিছু বলা দরকার ৷ 

রাজকোটে দায়িত্বশীল শাসন ব্যবস্থার জন্য আন্দোলন হয়। 
চলে নির্মম অত্যাচার । অবশেষে জনগণের পক্ষে সর্দার বল্লভভাই 
ও রাজকোটের ঠাকুর সাহেবের মধ্যে একট! চুক্তি হয়। এই চুক্তি 
যে ভাবে সর্দার ও মহাত্মাজী ব্যাখ্যা করেন, ঠাকুর সাহেব অন্য ভাবে 
ব্যাখ্যা করে কাজ করতে চান। মহাত্মাজী সেটা বিশ্বাসভঙ্গ বলে 

মনে করেন। সমাধানের রাস্তা বের করবার জন্য ২৮শে ফেব্রুয়ারী, 
১৯৩৯ রাজকোট যান। বৃটিশ রেবিডেণ্টের প্রভাবে ঠাকুর সাহেবের 
অনমনীয় ভাব । অন্য কোন রাস্তা না পেয়ে ওরা মার্চ হতে আমরণ 
অনশন করার সংকল্প করেন। এর পূর্বে কস্তরবা কারাবরণ করেছেন । 
৪ঠা মার্চ তারিখে কয়েকটি প্রদেশের মুখ্যমন্ত্রী এ ব্যাপারে হস্তক্ষেপ 
করার জন্য ভাইসরয়ের কাছে তার করেন । ৫ই মার্চ কোন কোন 
মন্ত্রী পদত্যাগের সম্ভাবনার কথা জানান। উই মার্চ ভাইসরয় 
বল্পভভাই-ঠাকুরসাহেব চুক্তির ব্যাখ্যা নির্ধারণের ভার দেন ভারতের 
প্রধান বিচারপতি স্যার মরিস গয়ারের উপর । মহাত্মাজী এতে সন্তুষ্ট 
হয়ে উপবাস ভঙ্গ করেন ৷ প্রধান বিচারপতির সিদ্ধান্ত মহাত্মাজীর 
অনুকূলে যায়। পরে মহাত্মাজী মনে করেন ভাইসরয়ের দ্বার! 
হস্তক্ষেপ করানো ঠিক হয়নি। অহিংসার দৃষ্টিতে দোষদুষ্ট । তাই 
তিনি প্রধান বিচারপতির রায়ের সুযোগ নিতে অস্বীকার করেন। 
এর ছুদিন পরে ঠাকুর সাহেবের বিশেষ নিমন্ত্রণে তিনি রাজকোট 
দরবারের সঙ্গে সাক্ষাৎ করেন। ঠাকুর সাহেব অত্যাচারমূলক আইন 
সমূহ প্রত্যাহার করেন, বাজেয়াপ্ত সম্পত্তি ও জরিমানার টাকা ফেরত 
দেওয়ার প্রতিশ্রুতি দেন এবং শাসন সংস্কার কমিটা ঘোষণা করেন । 
কাথিয়াওয়ারের দেশীয় রাজ্যের কুটিল রাজনীতির মধ্যে অহিংসার 
প্রয়োগ ক্ষ্রধার তরবারির উপর দিয়ে চলার মতই দুর্গম । তার 
শরীর ও মন উভয়ই অস্বাভাবিক রূপে শ্রান্ত হয়ে পড়ে । এক কথায় 
রাজকোটে মহাত্মাজীর অগ্নিপরীক্ষা হয়েছিল । 

হিন্দু-মুসলমান এঁক্য গঠনমূলক কাজের একটি প্রধান অঙ্গ 
সেদিকে মহাত্মাজীর দৃষ্টি ছিল খুব। কিন্তু কিছু যেন করে উঠতে 
পারছিলেন না। সেজন্য অন্তরে ছিল গভীর ব্যথা । ১৯৩৬ সালের 
নির্বাচনে মুসলিম লীগ খুব কম সংখ্যক আসনই দখল করতে পারে । 
কিন্তু লীগ নেত৷ মহম্মদ আলি জিন্না সাহেব সে পরাজয়ের গ্রানি দুর 
করবার জন্য পুর্ণোগ্তমে কাজ আরম্ভ করেন। সম্বল শুধু মুসলমানের 

্বার্থরক্ষার কথা । ১৯৩৮ সালে বোম্বেতে মহাত্মাজী তার বাড়ী গিয়ে : 
মীমাংসার জন্য আলাপ আলোচনা করেন । বিশেষ কিছু ফল হয় না। 
ক্রমে জিন্না সাহেবের দাবীর রূপও পরিবতিত হর । মহাত্মাজী ও 
কংগ্রেন সভাপতি স্ভাষবাবুর সঙ্গে আলোচনার সময় প্রথম কথাই 
বলেন যে, হিন্দুদের প্রতিনিধি কংগ্রেস, মুসলমানদের প্রতিনিধি 
মুসলিম লীগের সঙ্গে চুক্তিবদ্ধ হচ্ছে মুখবন্ধে এই কথা লিখতে হবে । 
জাতীয় পতাকার পরিবর্তন করতে হবে, বন্দেমাতরম্‌ সঙ্গীত সম্পূর্ণ 
বাদ দিতে হবে, সরকারী চাকুরিতে মুসলমানদের সংখ্যা সংবিধানের 
অন্তভূর্ত করতে হবে। মুসলিম লীগকে মুসলমানদের একমাত্র 
প্রতিনিধি স্থানীয় প্রতিষ্ঠান বলে স্বীকার করতে হবে । 

এই অসম্ভব দাবী কি করে কংগ্রেস বা মহাত্মাজী মানতে পারেন 
মহাত্মাজী এ কথা স্পষ্টভাবে বলেন। জাতীয় পতাকা হিন্দু মুসলমান 
উভয়েই ১৯২১ সালে গ্রহণ করে । আলী ভাইদের ন্যায় মুসলমানরা 
তা মেনে নেন। বহু হিন্দু মুসলমান এই পতাকাতলে স্বাধীনতা 
লাভের জন্য সংগ্রাম করেছে। বন্দেমাতরমূ গান সম্বন্ধেও বলেন 
যে, বাংলা দেশে এই ধ্বনি মুখে নিয়ে বঙ্গবিভাগ রদের আন্দোলনে 
হিন্দু মুসলমান অংশ গ্রহণ করেছে । বন্দেমাতরম্‌ ছিল সাম্রাজ্যবাদ 
বিরোধী ধ্বনি । এ কথা এখানে উল্লেখ করা যেতে পারে যে, ১৯৩৭ 
সালে মহাত্মাজীর সম্মতি নিয়ে কংগ্রেস ওয়াকিং কমিটা বন্দেমাতরম্‌ 
সঙ্গীতের শুধু প্রথম ছুই স্তবক জাতীয় সঙ্গীত হিসাবে গীত হবে এই 
প্রস্তাব পাশ করে। জানি না কাকে সন্তষ্ট করার জন্য এ প্রস্তাব পাশ 
হয়েছিল। অন্ততঃ মুসলিম লীগ সস্তষ্ট হয়নি। 

১৯৩৯ সালের জুলাই মাসে মহাত্মাজী এবটাবাদে এক জনসভায় 
ঘোষণা করেন যে, তিনি বুঝতে পেরেছেন হিন্দু মুসলমান একতার হ্যায় 
বৃহৎ কাৰ্য সাধনের ক্ষমতা তার নেই । তাই তিনি ক্রমেই অধিকতর 
ভাবে ভগবানের দয়ার উপর নির্ভর করছেন । 

দ্বিতীয় মহাযুদ্ধ আরম্ভ হলে কংগ্রেস ওয়াকিং কমিটার সভায় জিন্না 


২৩০ মহাত্ গান্ধী 
সাহেবকে নিমন্ত্রণ করা হয়। পূর্ব হতে স্থিরীকৃত অন্য কাজ আছে, 
তাই আসেননি । এর পরে ভাইসরয়ের নিমন্ত্রণে যখন দ্জনেই 
সাক্ষাৎ করতে যান তখন মহাত্মাজী তাকে বলেন “চলুন, আমরা একত্রে 
গিয়ে স্বাধীনতার দাবী করি ।, জিন্না সাহেব বলেন “আমি স্বাধীনতা 
চাই না৷’ তার কথার অর্থ এই যে, মুসলমানদের দাবী স্বীকৃত না 
হওয়া পর্যন্ত স্বাধীনতা চাই না। এর পর ১৯৪০ সালে লাহোরে 
মুসলিম লীগ “মুসলমানদের আত্মনিয়ন্তরণের অধিকার? প্রস্তাব গ্রহণ 
করে। সেই প্রস্তাবের পিছনে দ্বিজাতিতত্ব এবং উদ্দেশ্য পাকিস্তান । 
যদিও প্রস্তাবে দ্বিজাতিতত্ ব| পাকিস্তানের কোন উল্লেখ নেই । এ 
সবার পেছনে ইংরেজ সরকারের উস্কানি ও প্রচ্ছন্ন সহানুভূতি থাকা 
সম্ভব। কিন্ত একথা অনস্বীকার্য যে, কংগ্রেসের হিন্দু মুসলমান 
নেতৃস্থানীয় ব্যক্তিগণ মুসলমান জনতাকে বাঞ্ছিত পথে পরিচালিত 
করতে পারেননি । কংগ্রেসের ভিতরকার দুর্বলতা তার প্রধান 
কারণ । এ সময় কংগ্রেসের দুর্নীতির জন্যই তিনি ছিলেন বেশী 
চিন্তিত। দুর্নীতি হিংসারই অভিব্যক্তি । অহিংসার ভাব জাগ্রত হলে 
সব ঠিক হওয়া সম্ভব। খান আবদুল গফফর খান মহাত্মাজীকে 
বলেন যে, উত্তর-পশ্চিম সীমান্ত প্রদেশে এক লক্ষ খোদাই খিদমৎগার 
(ভগবানের সেবক ) বা অহিংস স্বেচ্ছাসেবক আছে । তিনি ভগ্ন স্বাস্থ্য 
নিয়েও তাই ১৯৩৮ সালে দুই বার ওই প্রদেশে যান। ১৯৩৯ সালেও 
এক বার যান। ওই প্রদেশে শতকরা ৯৪ জন মুসলমান, অধিবাসী 
পাঠানেরা ছুদ্র্য বীর । তাদের মধ্যে যদি অহিংসা প্রতিষ্ঠিত হয় তবে 
সমস্ত ভারতে এক নূতন প্রেরণা আসবে । মহাত্মাজী সেখানে বিভিন্ন 
স্থানে বক্তৃতায় এই অহিংসার উপরই জোর দেন । 

আন্তর্জাতিক পরিস্থিতি সম্বন্ধেও তিনি সচেতন ছিলেন। স্পেনে 
অন্তবিত্রোহ ও ফ্যাসিস্ট শক্তির অভ্যুদয়, ইটালী কর্তৃক আবিসিনিয়া 
আক্রমণ, জাপান কর্তৃক চীন আক্রমণ, নাৎসী জামানীর ইহুদীদের 
প্রতি নির্মম অত্যাচার ও চেক জাতির প্রতি দুর্ব্যবহার, জার্মানী ও 

ইংলগ্ডের মধ্যে মিউনিক চুক্তি এবং রুশিয়া ও জার্মানীর মধ্যে অনাক্রমণ 
চুক্তি এ সমস্তই এক বিরাট ধ্বংস যজ্ঞের আভাস । অত্যাচারিত, 
উৎপীড়িতদের প্রতি তার অন্তরের গভীর সমবেদনা জ্ঞাপন করেন । 
সর্কক্ষেত্রেই তিনি অহিংস পন্থা অনুসরণের কথা বলেন । জার্মান নেতা 
হের হিটলারের নিকট বিশেষ আবেদনও করেন । কিন্ত কোন ফল হয় 
না। আন্তর্জাতিক ব্যাপারে কোন প্রকারের বুলিও তাকে বিভ্রান্ত 
করতে পারেনি । জাপানী পার্লামেন্টের সদস্য মিঃ তাকায়োকা৷ ১৯৩৮ 
সালে তার সঙ্গে সাক্ষাৎ করে এশিয়া এশিয়াবাসীদের এই কথার 
সমর্থনে মত চান। মহাত্মাজী বুঝতে পারেন যে, এর পিছনে আসল 
উদ্দেশ্য এশিয়ায় জাপানের প্রভূত্ব কায়েম করা। তিনি স্পষ্টভাবে 
বলেন যে, তিনি “এশিয়া এশিয়াবাসীর জন্য’ মতবাদের পক্ষপাতী 
নন, যদি তা ইউরোপীয় বিরোধী হয়। তিনি মিঃ তাকায়োকাকে 
স্মরণ করিয়ে দেন বুদ্ধের কথা এবং অহিংসার পথে সমস্ত জগৎকে এক 
সূত্রে গ্রথিত করার কথা বলেন। 

ইউরোপে যুদ্ধ শুরু হয়েছে । মহাত্মাজা মনে করেন যে এ জন্য 
হের হিটলার দায়ী । তার ডানজিগ বা ‘পোলিশ করিডর' দাবীর মধ্যে 
সারবন্তা থাকতে পারে, কিন্তু কোন সালিশের হাতে বিচারের ভার 
দিতে অন্বীকৃত হওয়ায় যুদ্ধের দায়িত্ব তার উপরই বর্তায় । অতএব 
মহাত্মাজীর সহানুভূতি ইংরেজদের সঙ্গে। অপরিমিত শক্তি নিয়ে 
পোল্যাণ্ড আক্রমণের মুখে পরাজয় নিশ্চিত জেনেও পোল জাতির 
বীরত্বপূর্ণ সংগ্রাম ও আত্মত্যাগ তিনি অহিংসার সামিল বলে ঘোষণা 
করেন। তবে তিনি অহিংসার পূজারী । কাজেই যুদ্ধে ইংরেজদের 
নৈতিক সমর্থনই মাত্র দিতে পারেন, এর বেশী নয়। বৃটেন জার্মানীর 
বিরুদ্ধে যুদ্ধ ঘোষণার পরই ভাইসরয় ভারতবর্ষকে যুদ্ধরত জাতি বলে 
ঘোষণা করেন এবং বিভিন্ন অডিনান্স জারী করেন। ভারতবাসী কি 
চায় না চায় সেদিকে জ্ক্ষেপ না করে জোর করেই দেশকে যুদ্ধে 
জড়িত করা মহাত্মাজী কোন প্রকারে সমর্থন করতে পারেননি । 


২৩২ মহাত্ন! গান্ধী 


সব জিনিস বিবেচনার জন্য কংগ্রেস ওয়াকিং কমিটার সভা বসল 
ওয়ার্ধায় । মহাত্মাজী বিনা সর্তে শুধু নৈতিক সমর্থনের কথা বললেন ৷ 
কিন্তু তা কমিটার মনঃপূত হল না ৷ কমিটী যুদ্ধের উদ্দেশ্য কি তথা 
ভারতবর্ষ সম্বন্ধে বৃটেনের ইচ্ছা কি তা স্পষ্টভাবে ঘোষণা করতে 
বলল । বৃটিশ সরকার বলছে গণতন্ত্র ও স্বাধীনতা রক্ষার জন্য লড়াই। 
ভারতবর্ধকে বর্তমান অবস্থায় রেখে এরূপ কথা বল! অবাস্তব । এই 
প্রস্তাবের অর্থ হল এই যে, ভারতবর্ষকে স্বাধীনতা দিলে স্বাধীন ভারত 
বৃটেনকে যুদ্ধে সর্বতোভাবে সাহায্য করবে । মহাত্মাজী মনে করলেন 
ওয়াকিং কমিটার অহিংসায় পুরাপুরি বিশ্বাসের অভাব । এ কথা তিনি 
প্রকাশ্যে ব্যক্ত করেন । 

বৃটিশ সরকার যুদ্ধ শেষ হওয়ার পূর্বে বাস্তবে কিছু করতে রাজী 
হল শা। অতএব মহাত্মাজীর মনে এ কথা এল যে, কংগ্রেসকে 
আরো শক্তি সঞ্চয় করতে হবে এবং পুনরায় সংগ্রামের জন্য প্রস্তুত 
হতে হবে। অপর দিকে সরকারের প্রচেষ্টা শুরু হল সংখ্যালঘুদের 
সমর্থন পাওয়ার জন্য। সংখ্যালঘুরাও নিজেদের ক্ষুদ্র স্বার্থে সে 
টোপ গেলে। জিন্না সাহেবের সমর্থক ভাইসরয়। ডাঃ আম্বেদকারও 
“তার সহানুভূতি পুষ্ট । পুনরায় গোল টেবিল বৈঠকের খেলা । অথচ" 
চারিদিকে হিংসার আবহাওয়] | মহাত্মাজী চিস্তিত। অহিংসা 
পুরাপুরি পালিত না হলে সংগ্রামের কথা ভাবা নিরর্থক । বৃটিশ 
সরকারের কাছ থেকে ভারতের ন্যায্য দাবী পূরণ হওয়া সম্ভব নয় 
এ কথা ক্রমেই স্পষ্ট হল। তখনও কয়েকটি প্রদেশে কংগ্রেস মন্ত্রিসভা 
বিষ্তমান। তাদের অনিচ্ছাসত্বেও যুদ্ধ প্রচেষ্টায় সাহায্য করা ভিন্ন 
গত্যন্তর ছিল না। এই সব ভেবে সব কয়টি কংগ্রেসী মন্ত্রিসভা 
অক্টোবরের শেষের দিকে পদত্যাগ করে। জিন্না সাহেব কংগ্রেস 
মন্ত্রীদের পদত্যাগের জন্য ২২শে ডিসেম্বর “মুক্তিদিবস” ঘোষণা করেন । 
বৃটিশ সরকার হয়ে উঠল মুসলিম স্বার্থ রক্ষার প্রতিভূ। মুসলিম 
স্বার্থের নামে ইংরেজের স্বার্থ রক্ষার অপচেষ্টা । মহাত্মাজী সরকারের 

প্রধান প্রতিবন্ধক । তাই এমনকি স্বার্থপর লোকদের উক্কানিতে তার 
ব্যক্তিগত চরিত্র সম্বন্ধেও হীন আক্রমণ আরম্ভ হল ভারতে ও বৃটেনে । 
সে সব যে সম্পূর্ণ মিথ্যা তা প্রকাশ্য প্রতিবাদ করে জানালেন । এরা 
মিথ্যা জেনেই এ সব লিখেছে কাজেই প্রতিবাদ করে লাভ কি এ কথা 
মহাত্মাজীকে লিখি । সঙ্গে সঙ্গে এ কথাও জানাই যে, সম্প্রতি এক 
জার্মান বইতে দেখলাম বুদ্ধদেবের চরিত্র নিয়েও কটাক্ষ। এই 
পৃথিবী! উত্তরে জানান যে, তারও ধারণা এ সব লেখা উদ্দেশ্য 
প্রণোদিত। কিন্তু তিনি প্রতিবাদ না করলে কেউ কেউ বলবার 
সুযোগ পেত যে “কই তিনি ত প্রতিবাদ করেননি?’ যাক, এ জিনিস 
আর বেশী দূর গড়ায়নি। মহাত্মাজী চরিত্রহীন এত বড় অসত্য 
ভারতকে গেলানো অসম্ভব ভেবেই এ প্রচার বন্ধ হয়। 

১৯৪০ মার্চ মাসে রামগড় কংগ্রেস অধিবেশন । মৌলানা আজাদ 
সভাপতি । এই কংগ্রেসে এরূপ প্রস্তাব পাশ হয় যে, পূর্ণ স্বাধীনতা 
ভিন্ন কংগ্রেস আর কিছুই গ্রহণ করতে প্রস্তুত নয়। এবং স্থায়ী 
সমাধান কনপ্টিটিউয়ে্ট এসেম্বলীর (সংবিধান রচনা সভা ) দ্বারাই 
সম্ভব । আর পরিস্থিতি যেরূপ তাতে টাকা পয়সা বা জনবল ইত্যাদি 
দিয়ে যুদ্ধ প্রচেষ্টায় সাহায্যের কথা কংগ্রেস বলতে পারে না। 

রামগড় কংগ্রেস আর্ত হওয়ার অব্যবহিত পূর্বে ১৯১৯ সালে 
পাঞ্জাবের ‘বিখ্যাত’ স্যার মাইকেল ওডায়ার লণ্ডনে এক ভারতীয়ের 
গুলিতে নিহত হন। মহাজ্বাজী এ কাজের তীব্র নিন্দা করেন । এই 
কাজকে পাগলামি বলে অভিহিত করেন। স্যার মাইকেল পাঞ্জাবে 
নির্মম অত্যাচারের জন্য দারী। কিন্তু তার মতে এরূপ লোকদের 
জীবননাশও নিন্দনীয় ও ক্ষতিকর । এই ছিল তার অহিংসার রূপ । 
তিনি অহিংস! ও গঠনমূলক কাজের উপর খুব জোর দিতে থাকেন । 
কারণ অহিংস আবহাওয়ায়ই সংগ্রাম সম্ভব । এখন তার মনে এ কথা 
এক প্রকার নিশ্চিত যে সংগ্রাম অনিবার্য ৷ দীর্ঘ ছয় বৎসর পরে 
এবার তিনি কংগ্রেসের বিষয় নির্বাচন সমিতির সভ্য ও প্রতিনিধিদের 

কাছে বক্তৃতা দেন। ওয়াকিং কমিটার সকলেরই ধারণা যে, সংগ্রাম 
পরিচালনা করতে হলে তার নেতৃত্ব অপরিহার্য । তিনি সে নেতৃত্ব দিতে 
দ্বিধা করেননি । তাকে আইন অমান্য পরিচালনা করার সমস্ত ক্ষমতা 
দেওয়া হয়। 
১৯৪০ সালের ১১ই অক্টোবর ওয়াকিং কমিটার সভায় মহাত্মাজী 
তার ব্যক্তিগত সত্যাগ্রহের পরিকল্পনা ব্যক্ত করেন । এবার তিনি নিজে 
প্রথম সত্যাগ্রহ করবেন না। প্রথম সত্যাগ্রহী হবেন শ্রীবিনোবা ভাবে । 
মহাত্মাজী মনে করেন শ্রীভাবে সম্ভাব্য সত্যাগ্রহীদের মধ্যে সর্বাধিক 
অধ্যাত্মময় । তাই তাকে দিয়েই সত্যাগ্রহ শুরু হয়। পরে সব 
প্রদেশে আরম্ভ হয়। বক্তৃতার স্বাধীনতা লক্ষ্য। যুদ্ধে টাকা দিও না, 
যুদ্ধের কাজে যোগ, দিও না এই বক্তৃতা দিত সব সত্যাগ্রহী । যারা 
চরখা ও খন্দরে বিশ্বাসী, সুতা কাটে এবং সম্পূর্ণ অহিংস থাকবে এরূপ 
লোকের তালিকা মহাত্মাজী অনুমোদন করলে তবে তারা সত্যাগ্রহ 
করে। এবার সত্যাগ্রহী নির্বাচনে খুব সাবধানতা অবলম্বন করা হয় ॥ 
তথাপি সারা ভারতবর্ষে প্রায় পঁচিশ হাজার সত্যাগ্রহী সাজা পায় । 
ব্যক্তিগত সত্যাগ্রহ এক বৎসরের উপর চলে ৷ সত্যাগ্রহের খবর 
ছাপা সম্বন্ধে ভারত সরকার নিষেধাজ্ঞা আরোপ করে । তাই 
মহাত্াজী ১০ই নভেম্বরের পর হতে হরিজন পত্রিকা প্রকাশ বন্ধ 
করেন। 
এদিকে যুদ্ধের অবস্থা মিত্র শক্তির পক্ষে ক্রমেই খারাপ হতে 
থাকে । এই অবস্থায় ভারত সরকার ১৯৪১ সালের ৩রা ডিসেম্বর 
আইন অমান্য কয়েদীদের ছেড়ে দেওয়া হবে বলে ঘোষণা করে। 
মুক্তির পর মৌলানা সাহেব ডিসেম্বরের শেষ ভাগে বারদৌলীতে 
ওয়াকিং কমিটার সভা আহ্বান করেন । মহাত্মাজী অল্প কিছুদিন পূর্বে 
সেবাগ্রাম হতে সেখানে গির়েছেন। যাওয়ার পথে গঠনমূলক কার্য- 
ক্রম’ নামে একখানি পুস্তিকা লেখেন । তার ১৮ দফা কার্যক্রমকে তিনি 
স্বরাজের ভিত্তি বলে মনে করেন। সত্যাগ্রহের জন্য এই কার্যক্রম' 

অনুসরণ অত্যাবশ্যক ৷ মহাত্মাজীকে বুঝতে হলে এই পুস্তিকা পাঠ 
করা কর্তব্য ৷ 

বারদৌলী ওয়াকিং কমিটার সভায় আলোচনা প্রসঙ্গে মহাত্মাজী 
বুঝতে পারেন, যে প্রস্তাবের বলে আইন অমান্য পরিচালনা করেছেন 
তা সম্পূর্ণ অহিংসার ভিত্তিতে রচিত নয় । তাই তিনি নেতৃত্ব ত্যাগ 
করছেন এ কথা জানান। ওয়াকিং কমিটার অধিকাংশ সভ্য আদর্শ 
হিসাবে অহিংসাকে গ্রহণ করতে পারেননি ! ইংরেজ সরকারের 
বিরুদ্ধে সংগ্রামের কর্মনীতি হিসাবে গ্রহণ করেছেন মাত্র ৷ মহাত্মাজী 
তাদের এই অক্ষমতা জানতেন এবং জেনেও যতটা সম্ভব তাদের নিয়ে 
চলতে চেষ্টা করছেন ।. তারাও যতটা সম্ভব মহাত্মাজীর নেতৃত্ব মেনে 
চলেছেন, কারণ জানতেন সত্যাগ্রহ সংগ্রামে তার নেতৃত্ব অপরিহার্য । 

এর পর ১৯৪২ সালের জানুয়ারী মাসে ওয়ার্ধায় নিখিল ভারত 
রাষ্ট্রীয় সমিতির অধিবেশন বসে । এই সময় মহাত্মাজী ঘোষণা করেন 
যে, জওহরলালজী তার উত্তরাধিকারী । এ কথাও বলেন যে, যদিও 
তার জীবিতকালে জওহরলালজী তার বিরোধিতা করছেন, তার 
মৃত্যুর পর তার ভাষাতেই কথা বলবেন অর্থাৎ তার মতের অনুসরণ 
করবেন। করছেন কি না করছেন তা এই পুস্তকের আলোচ্য বিষয় 
নয় । তবে রাজনৈতিক নেতাদের কাউকে উত্তরাধিকারী রূপে ঘোষণা 
গণতন্ত্রের প্রতি সুবিচার নয় এরূপ ধারণা অযৌক্তিক বলে উড়িয়ে 
দেওয়া যায় না। 

পরিবতিত অবস্থায় ১৯৪২ সালের জানুয়ারী মাসে পুণরায় 
হরিজন পত্রিকা প্রকাশের সিদ্ধান্ত করেন । 

ফেব্রুয়ারী মাসে জাপানী সৈন্য ব্রহ্মদেশে এসে পৌছে। মার্শাল 
চিয়াং কাইশেক সন্ত্রীক ভারতবর্ষে আসেন। ১৮ই ফেব্রুয়ারী 
কলিকাতায় মহাত্মাজীর সঙ্গে সাক্ষাৎ হয়। সাক্ষাতের পরই 
মহাত্বাজীকে জিজ্ঞাসা করি «কি বুঝলেন?” উত্তরে বলেন “চীনী মন 
দুজ্ঞেয় ৷” 

৭ই মার্চ জাপানী সৈন্য রেঙ্গুন অধিকার করে । জাপান ভারতবর্ষের 
দুয়ারে । বৃটিশ মন্ত্রিসভা স্যার স্ট্যাফোর্ড ক্রীপসকে ভারতবর্ষে 
পাঠান একটি প্রস্তাব দিয়ে । ২২শে মার্চ তিনি দিল্লী আসেন। সেই 
প্রস্তাবের সারমর্ম এই :_( ১) ভারতে খুব শীঘ্র উপনিবেশিক স্বায়ত্ত 
শাসন প্রতিষ্ঠার জন্য বৃটিশ সরকার ব্যবস্থা অবলম্বন করবে__অরশ্য 
ইচ্ছা করলে ভারতের কমনওয়েলথের বাইরে যাওয়ার স্বাধীনতা রইল । 
(২) যুদ্ধ শেষ হওয়ার পর একটি সংবিধান "রচনা সভা ভারত ও 
দেশীয় রাজ্য সমূহের জন্য সংবিধান রচনা করবে ৷ বৃটিশ সরকার সেই 
সংবিধান মেনে নেবে । তবে এক বা ততোধিক প্রদেশ বা দেশীয় রাজ্য 
যদি এই সংবিধান না মেনে নিজেদের জন্য পৃথক্‌ সংবিধান রচনা 
করতে চায় তাদের সে অধিকার থাকবে । (৩) ভারত রক্ষার ব্যাপারে 
বর্তমানে সমস্ত ক্ষমত!| বৃটিশ সরকারের হাতে থাকবে, কিন্তু ভারতের 
সমস্ত সম্পদ্‌ এ কাজে নিয়োজিত করবার ভার ভারত সরকারের । 

মহাত্মাজী সাক্ষাতের সময় স্যার স্ট্যাফোর্ডকে বলেন “এই 
প্রস্তাব নিয়ে আপনি কেন এসেছেন? প্রথম প্লেনে আপনাকে দেশে 
চলে যাওয়ার পরামর্শ দিচ্ছি ।” সাধারণতঃ এ কথা প্রচলিত যে 
মহাত্মাজী বলেছিলেন “এটি একটি দেউলিয়া হতে যাচ্ছে এমন ব্যাঙ্কের 
উপর পরবর্তী তারিখের চেক।” এরূপ কোন কথা তিনি বলেননি । 
তবে একটা মুখরোচক কথা একবার চালু হলে তা মানুষের মন থেকে 
দুর করা শক্ত ৷ মুখ্যতঃ নিয় কয়েকটি কারণে মহাত্মাজী ক্রীপস 
প্রস্তাবের বিরোধিতা করেন । (১) যদিও বিচ্ছিন্ন হওয়ার অধিকার 
রয়েছে তথাপি গুপনিবেশিক স্বায়ত্ত শাসনের প্রস্তাব গ্রহণযোগ্য নয় 
পূর্ণ স্বাধীনতা চাই । (২) প্রস্তাবে ভারতবর্ধকে তিন ভাগে ভাগ করার 
পরিকল্পনা রয়েছে । (৩) দেশ রক্ষার দায়িত্ব মন্ত্রীদের উপর থাকবে 
না। মহাত্মাজীর আপত্তি সম্পূর্ণ যুক্তিসঙ্গত । নিজ মত খোলাখুলি 
ভাবে জানিয়ে তিনি দিল্লী হতে চলে যান। এ কথা সুস্পষ্ট যে, এখন 
থেকেই বৃটিশ সরকার ভারত বিভাগ করতে কৃতসংকল্প 


লবণ সত্যাগ্রহ হতে ভারত ছাড় আন্দোলন আরস্তের পূর্ব পর্যন্ত ২৩৭" 


ওয়াক্ষিং কমিটীও মহাত্মাজীর অনুপস্থিতিতে কয়েক দিন ধরে 
আলোচন! চালিয়ে প্রস্তাব অগ্রাহ করার সিদ্ধান্ত করে । 

এই সময় মহাত্মাজীর মনে এই ধারণা জন্মে বে, ইংরেজের 
সুনিয়ন্ত্রিতভাবে ভারত ত্যাগ করা উচিত। বুটেন ও ভারত উভয়ের 
স্বার্থই তাতে । স্বাধীন ভারতের উপর জাপানের আক্রমণের আশঙ্কা 
কম। যদি হয় তবে সম্পূর্ণ অহিংসভাবে তার প্রতিরোধ করতে হবে । 
আক্রমণকারী জাপানীদের সঙ্গে সম্পূর্ণ অসহযোগ নীতি অবলম্বন 
করার উপদেশ দেন । জাপানের প্রতি তার কোন প্রকারের সহানুভূতি 
ছিল না। যুদ্ধের সময় ইংরেজ ভারত ত্যাগ করলে চীনের প্রতিরক্ষা 
ব্যবস্থা বিপন্ন হবে এবং জাপান ভারত দখল করে সমস্ত এশিয়ায় 
মিত্র শক্তিকে অসুবিধায় ফেলবে এই আশঙ্কা দূর করবার জন্য: 
মহাত্মাজী স্বাধীন ভারতে মিত্র শক্তিকে তাদের খরচে সৈন্য রাখার 
সম্মতি জানান। প্রেসিডেন্ট রুজভেণ্টের কাছে পত্রেও এ কথা স্পষ্ট 
ভাবে উল্লেখ করেন। এর অল্প কয়েক দিন পরে এলাহাবাদে নিখিল 
ভারত রাষ্ট্রীয় সমিতির সভা হয়। মহাত্মাজী আসেননি, কিন্ত এক 
. প্রস্তাবের মুসাবিদা করে পাঠান । ওয়াকিং কমিটা তখন স্পষ্ট ছুই 
ভাগে বিভক্ত । অধিকাংশ সভ্য ইংরেজের ভারত ত্যাগের পক্ষপাতী ৷ 
কিন্তু কয়েকজন প্রভাবশালী সভ্য তার বিরোধী ॥ কেউ কেউ ইস্তফা 
দেওয়ার ইচ্ছাও প্রকাশ করেন । তাই একটা আপসমূলক প্রস্তাব 
পাশ হয় এবং চুড়ান্ত প্রস্তাব পরবর্তী অধিবেশনে হবে স্থির হয়। এর 
পর ওয়াকিং কমিটা বসে জুলাই মাসে ওয়ার্ধায় | তখনও প্রভাবশালী 
সভ্যদের বিরোধিতা ছিল । দেশে হিংসার আবহাওয়া আছে, কিন্তু এ 
পরিস্থিতিতে চুপচাপ বসে থাকলে লোকে এমনকি ইংরেজ বিরোধী 
শক্তিকে পর্যন্ত স্বাগত জানাতে পারে । অতএব এ সময় চুপচাপ 
বসে থাকা হবে মারাত্মক ভুল । তাই মহাত্মাজী বিপদের ঝুঁকি নিয়েও 
ইংরেজের ভারত ত্যাগের আন্দোলনের উপর জোর দিলেন। তিনি 
এতটা নিশ্চিত যে বিরোধী সভ্যদের বলেছিলেন যে, তাদের আপত্তি 


২৩৮ মহাত্মা গান্ধী 


থাকলে তিনি এ আন্দোলন কংগ্রেসের তরফে করতে চান না, তিনি 
নিজ দায়িত্বে করবেন-__যারা তাকে অনুসরণ করবে তাদের নিয়েই ৷ 
এর পর ওয়াকিং কমিটার সবাই মহাত্মাজীর মত মেনে নেন । 

বোম্বেতে নিখিল ভারত রাষ্ট্রীয় সমিতির সভায় ৮ই আগস্ট বিখ্যাত 
“ভারত ত্যাগ কর' প্রস্তাব গৃহীত হয় এবং স্থির হয় যে, সম্পূর্ণ অহিংস 
ভাবে মহাত্মা গান্ধীর নেতৃত্বে জন-আন্দোলন পরিচালিত হবে। তের 
জন কমিউনিস্ট সদস্ত মাত্র এই প্রস্তাবের বিরোধিতা করে । রাশিয়া 
যুদ্ধে যোগ দেওয়ার পর হতে সাম্রাজ্যবাদী যুদ্ধ তাদের মতে জনবুদ্ধে 
পরিণত হয়। সে মত অযৌক্তিক এই ছিল মহাত্মাজীর ধারণা । 
মহাত্মাজী নিখিল ভারত রাষ্ট্রীয় সমিতির সভায় হিন্দুস্থানী ও ইংরেজী 
ছুই ভাষায়ই বক্তৃতা দিয়ে সবাইকে অনুপ্রাণিত করেন । তিনি সকলকে 
এক মন্ত্র দিলেন করব না হয় মরব ৷” হয় স্বাধীনতা লাভ না হয় মৃত্যু ৷ 
সম্পূর্ণভাবে অহিংস থেকেই এ কাজ করতে হবে। তিনি অবশ্য এ 
কথাও বলেছিলেন যে, তিনি ভাইসরয়ের সঙ্গে সাক্ষাৎ করে শেষ চেষ্টা 
করবেন। সে চেষ্টা ফলপ্রস্থ' না হলেই সংগ্রামের নির্দেশ দেবেন । 
এতে তিন সপ্তাহ খানেক সময় লাগতে পারে । 

১৯৪০ সাল হতে “ভারত ত্যাগ কর’ প্রস্তাব গৃহীত হওয়ার পূর্ব 
পর্যন্ত মহাত্মাজীর জীবনের সঙ্গে যুক্ত তিন জন বিশিষ্ট ব্যক্তির মৃত্যু 
হয়_সি, এফ, এণ্ড জ, কবিগুরু রবীন্দ্রনাথ ঠাকুর ও যয়ুনালাল 
বাজাজ । 

১৯৪০ সালে এপ্রিল মাসে মিঃ এণ্ড জের মৃত্যু হয়। তার স্মৃতি 
রক্ষার জন্য মহাত্মাজী পাঁচ লক্ষ টাকা সংগ্রহ করেন। এই টাকা 
সংগ্রহের আবেদনে শান্তিনিকেতনে একটি হাসপাতাল স্থাপন, বীরভূমে 
দরিদ্রদের জন্য পানীয় জলের কুয়া খনন ও একটি ক্রিশ্চিয়ান হল 
তৈরী করার কথা উল্লেখ ছিল। অবশ্য শান্তিনিকেতনের সাধারণ 
কাজের জন্যও এ ফণ্ড হতে টাকা ব্যয় করা যেতে পারে। কিন্তু 
মহাত্মাজীর জীবিতকালে প্রথম তিনটি স্পষ্টভাবে উল্লিখিত কাজের 


লবণ সত্যাগ্রহ হতে ভারত ছাড় আন্দোলন আরভের পূর্ব পর্যন্ত ২৩৯ 


জন্য বিশেষ কিছু করা হয়নি। যদিও তিনি পুরা পাঁচ লক্ষ টাকাই 
শান্তিনিকেতন কতৃপক্ষের হাতে দিয়েছিলেন। এজন্য তার প্রাণে 
গভীর দুঃখ । বোন্বেতে ভারত ত্যাগ কর’ প্রস্তাব সম্বন্ধে বক্তৃতার 
সময় তিনি উল্লেখ করেন যে, এগুজ ছিলেন ভারত ও ইংলণ্ডের মধ্যে 
যোগস্থত্র এবং তাদের দুজনের মধ্যে ছিল একটা ঘনিষ্ঠ বন্ধুত্ব ৷ 

১৯৪১ সালে ৭ই আগস্ট কবিগুরু রবীন্দ্রনাথের মৃত্যুতে তিনি খুব 
ব্যথিত হন। নিজে আসতে না পেরে অস্থস্থ কবিকে দেখতে মহাদেব 
ভাইকে পাঠান । সমস্ত মানব জাতির উপর প্রেম ছিল দুইয়ের মিলন 
সূত্র । সে সুত্র কখনো ছিন্ন হয়নি ৷ 

১৯৪২ সালে ১১ই ফেব্রুয়ারী তার নিতান্ত অনুগামী শ্রীযযুনালাল 
বাজাজ মারা যান। যয়ুনালালজী তার প্রখর ব্যবসা বুদ্ধি, ত্যাগ- 
ভাবনা দ্বারা সর্বতোভাবে মহাত্মাজীর গঠনমূলক ও রাজনৈতিক 
কার্যক্রমকে জয়যুক্ত করার চেষ্টা করেছেন। তার অকাল মৃত্যুতে 
দেশের অপুরণীয় ক্ষতি হয়েছে । মহাত্মাজী তার মৃত্যুতে প্রাণে দারুন 
ব্যথা পান । 


সপ্তম জভ্ন্ত্যাত্ 


ভারত ছাড় প্রস্তাব হতে মৃত্যু পর্যন্ত 


পুনরায় বন্দী মহাত্মাজী । ৮ই আগস্ট, ১৯৪২ রাত্রিতে ‘ভারত 
ছাড়' প্রস্তাব গৃহীত হয়। রাত্রি ভোর হতে না হতেই অর্থাৎ 
৯ই আগস্ট অতি ভোরে মহাত্মাজী, ওয়াকিং কমিটার সভ্যগণ 
ও আরো অনেক বিশিষ্ট ব্যক্তিকে গ্রেপ্তার করে সরকার । মহাত্মাজী, 
শ্রীমতী সরোজিনী নাইডু, মহাদেব ভাই ও মীরাবেনকে আটক 
করে পুণার আগা খা প্রাসাদে । পরে কন্তরবা, ডাঃ সুশীলা নায়ার ও 
প্যারীলালজীকেও নিয়ে আসে এখানে ৷ ওয়াকিং কমিটার সভ্যদের 
নিয়ে যায় আমেদনগর ফোর্টে। অবশ্য তদের আটকস্থান সরকার 
বহুদিন পর্যন্ত প্রকাশ করে না। 

নিখিল ভারত রাষ্ট্রীয় সমিতির সভায় মহাত্মাজী ভাইসরয়ের সঙ্গে 
সাক্ষাতের ইচ্ছার কথা ঘোষণা করেন । তার কোন গুরুত্বই দেয় না 


সরকার ৷ সে সুযোগ তাকে দেওয়া হল না। পরিবর্তে আরম্ভ হল' 


সারা ভারতবর্ষে পরিকল্পিত ব্যাপক গ্রেপ্তার । ঠিক যেন ১৯৩২ সালের 
পুনরভিনয়। গান্ধী ও কংগ্রেসকে দমাতে হবে এই বৃটিশ প্রধানমন্ত্রী 
মিঃ চাচিলের অভিপ্রায়। ভাইসরয় লর্ড লিনলিথগো সে অভিপ্রায়কে 
রূপ দিতে দৃঢ়সংকল্প । বৃটিশ সরকারের ক্ষমতা হস্তান্তরের কোন 
ইচ্ছাই নেই। তারপর এই ব্যাপক গ্রেপ্তার । ফলে নেতৃত্বহীন 
জনগণ এক প্রকার ক্ষিপ্ত হয়ে অনেক জায়গায় অবাঞ্ছিত হিংসাত্মক 
কার্য করে। সরকার যথেচ্ছভাবে সামরিক শক্তি প্রয়োগ করে তাকে 
দমাবার জন্য । অবশ্য এ কথা অনস্বীকার্ধ যে, কোন কোন রাজনৈতিক 
ব্যক্তিও হিংসামূলক কার্ধের প্ররোচনা দিয়েছিলে । তাদের কাজ 
দেশের কল্যাণ করেনি এ কথা মহাত্মাজী অতি সুস্পষ্টভাবে বলেছেন । 

গ্রেপ্তারের মাত্র কয়েক দিন পরেই ১৫ই আগস্ট মহাদেব ভাই হঠাৎ 
হৃদযন্ত্রের ক্রিয়া বন্ধ হয়ে মারা যান। মৃতদেহ বাইরে আত্মীয়দের 

হাতে দিতে অস্বীকার করে সরকার । তাই প্রাসাদের ভিতরেই দাহ 
করা হয় । মহাত্মাজী মৃতদেহ স্নান করিয়ে নিজ হাতে চন্দন মাখিয়ে 
দেন। আর বলেন “মহাদেব, ভেবেছিলাম তুমি আমার এ কাজ 
করবে । এখন আমাকেই তোমার এ কাজ করতে হচ্ছে ।” কি গভীর 
দুঃখ মনে ! মহাদেব ভাইয়ের স্ত্রী, ছেলে ও মেয়ের কাছে খবর দিয়ে 
একটি এক্সপ্রেস টেলিগ্রাম পাঠাবার জন্য মহাত্মাজী জেল কতৃপক্ষের 
হাতে দেন। সরকার তার ত করেই না, চিঠিও বিলম্বে পাঠায় । 
মৃত্যুর তিন সপ্তাহ পরে তা পৌছে । এতটা নীচতা ছিল অপ্রত্যাশিত । 
মহাদেব ভাইয়ের সমাধিস্থানে রোজ দ্ববেলা মহাত্মাজী যেতেন । গীতার 
ভক্তিযোগ (দ্বাদশ অধ্যায়) পাঠ হত সেখানে । মহাদেব ভাইকে 
আদর্শ ভক্ত মনে করতেন মহাত্মাজী । যে ভাবে দীর্ঘ ৩৫ বৎসর তিনি 
মহাত্মাজীর অনুসরণ ও সেবা করেছেন তা বাস্তবিকই অনুকরণীয় । 
মহাত্মাজীর যোগ্য সেক্রেটারীই ছিলেন তিনি এবং তার জীবনী 
লেখবার শ্রেষ্ঠ অধিকারীও ছিলেন। এ বিষয়ে মহাদেব ভাইয়ের 
সঙ্গে আমার আলাপও হয় । লিখতে রাজীও হন। সেই পুস্তকের 
বাংলা অনুবাদ আমি করব তাও স্থির ছিল । দুঃখের বিষয় সে কাজ 
আরম্ভ করবার পূর্বেই তিনি চলে গেলেন। অপূরণীয় ক্ষতি হল 
দেশের । সে পুস্তক বের হলে যে দেশের একটি অমূল্য সম্পদ হত সে 
বিষয়ে বিন্দুমাত্র সন্দেহ নেই ৷ 

আগা খাঁ প্রাসাদে বন্দী হওয়ার কিছুদিন পরেই মহাত্মাজী 
সরকারের সঙ্গে পত্রালাপ আরন্ত করেন। ভাইসরয় ও ভারত সরকার 
সমস্ত হিংসামূলক কাজের জন্য মহাত্মাজী ও কংগ্রেসকে দায়ী করেন। 
তাদের মতে এ সব কাজ অনুষ্ঠানের জন্য কংগ্রেসের পূর্ব হতে 
পরিকল্পনা ছিল ৷ ইহা সবৈর্বব ভুল ও নিজেদের মনগড়া ৷ মহাত্মাজীও 
দৃঢ়ভাবে এর প্রতিবাদ করেন এবং বলেন যে, সরকারের অন্যায় 
অত্যাচারের ফলেই লোক উত্তেজিত হয়ে স্বতঃস্ফূর্তভাবে হিংসামূলক 
আচরণ করেছে । অতএব এজন্য কংগ্রেস বা তার কোন দায়িত্ব নেই। 


১৬ 

আর সরকারী কর্মচারীদের একতরফা রিপোর্টের উপর তিনি সব কথা 
বিশ্বাস করতেও রাজী নন জানান । ভাইসরয় ও ভারত সরকার 
অবশ্য শেষ পর্যন্তও কংগ্রেস, মুখ্যতঃ মহাত্মাজীর উপরই দায়িত্ব এ 
কথা বলেন। তাই অবশেষে মহাত্মাজী ১৯৪৩ সালের জানুয়ারী মাসে 
ভাইসরয়কে একুশ দিন উপবাস করার সংকল্পের কথা জানান । 
ভাইসরয় উত্তরে খুবই একটি বেদনাদায়ক কথা. লেখেন__ “বেরিয়ে 
যাওয়ার সহজ রাস্তা ।* মহাত্মাজী ভুল করছেন এ কথা বলা আর তার 
উপর দ্বরভিসদ্ধি আরোপ করা৷ সম্পূর্ণ ভিন্ন । ভারতে রাজপ্রতিনিধিদের 
এরূপ মন্তব্য তৎকালীন ভারত সরকারের মনের স্বরূপ খুলে ধরে । 

১০ই ফেব্রুয়ারী, ১৯৪৩ হতে মহাত্মাজী একুশ দিন উপবাস শুরু 
করেন। কয়েকদিন পরে অবস্থা খুব খারাপ হয়। ভাইসরয়ের 
একজিকিউটিভ কাউন্সিলের তিন জন ভারতীয় সভ্য পদত্যাগ করেন । 
তিনি নূতন তিন জন মনোনীত করেন । সরকারের মতিগতির সামান্য 
পরিবর্তনও হয় না। সবাই প্রায় ধরে নিয়েছিল এবার মহাত্মাজীর 
মৃত্যু নিশ্চিত। সরকারও চন্দন কাঠ ইত্যাদি সংগ্রহ করে রেখেছিল 
এবং সকল প্রকারের সতর্কতা মূলক ব্যবস্থা অবলম্বন করেছিল। 
সৌভাগ্যের বিষয় তিনি বেঁচে গেলেন। কিন্তু সরকার তার বিরুদ্ধে 
বিরূপ ধারণা স্থষ্টি করার সুযোগ পুরাপুরি গ্রহণ করে । ২২শে 
ফেব্রুয়ারী তার অবস্থা খুব সংকটজনক । তখন তাকে ও কংগ্রেসকে 
হেয় প্রতিপন্ন করার জন্য সরকারী পুস্তিকা “দাজা হাজামার জন্য 
কংগ্রেসের দায়িত্ব বিলি করা হয় । 

সরকার অবশ্য যারবাদা জেল হতে ডাঃ গিলডারকে আগা খী 
প্রাসাদে নিয়ে যায় এবং কলিকাতা হতে আগত ডাঃ বিধানচন্দ্র 
রায়কেও উপস্থিত থাকার অনুমতি দেয় । 

চাচিল সরকার যে ভারতের প্রতি সুবিচার করতে চায় না তার 
সুস্পষ্ট প্রমাণ পাওয়া যায় এই সময়কার একটি ঘটনা হতে। 
প্রেসিডেন্ট রুজভেপ্টের ব্যক্তিগত প্রতিনিধি ভারতে আসেন অবস্থা 

পর্যবেক্ষণ করতে । তিনি মহাত্মাজীর সঙ্গে আগা খী প্রাসাদে দেখা 
করতে চান। ভারত সরকার অনুমতি দেয় না। উপবাস ভঙ্গের পর 
‘দাঙ্গা হাঙ্গামার জন্য কংগ্রেসের দায়িত্ব’ পুস্তিকা মহাত্মাজী সরকারকে 
লিখে পান। তিনি তার দফাওয়ারি জবাব দেন। কিন্তু সে জবাব 
সরকার প্রকাশ করতে রাজী হয় না। তিনি কয়েদী, তার মত 
প্রচারের স্রযোগ সরকার দিতে পারে না জানায় । 

এর পর মহাত্মাজী খুব পড়াশুনায় আত্মনিয়োগ করেন ৷ এই সময় 
তিনি কার্ল মার্কসের ক্যাপিটাল’ পুস্তকের প্রথম খণ্ড পড়েন । এই 
পুস্তক তার মনের উপর তেমন গভীর রেখাপাত করে না। “মার্কস 
ঠিক কি ভ্ৰান্ত তা নিয়ে আমি মাথা ঘামাই না, আসল কথা হচ্ছে এই 
যে দরিদ্ররা নিষ্পেষিত, তাদের জন্য কিছু করতে হবে”__এই হল 
মহাত্মাজীর উক্তি । 

১৯৪৩ সালের শেষ ভাগে কস্তরবার শরীর খারাপ হয়ে পড়ে। 
তার চিকিৎসা ও সেবাশুশ্রাধার ব্যাপারে সরকারের যতটা উদারভাব _ 
অবলম্বন করা উচিত ছিল তা সরকার মোটেই দেখায়নি। মহাত্মাজী 
লিখে লিখে কিছু সুবিধা আদায় করেছেন । অনিচ্ছা সহকারে যেন 
তা দিয়েছে সরকার ৷ ক্রমে কস্তরবার শরীর খুব খারাপ হয় এবং 
২২শে ফেব্রুয়ারী, ১৯৪৪ তিনি মারা যান। তার মৃতদেহও আগা খা 
প্রাসাদে দাহ করা হয়। এবার অবশ্য তার ছেলেদের ও কিছু 
সংখ্যক আত্ীয়স্বজনকে সে উপলক্ষ্যে প্রাসাদের ভিতরে আসতে 
'দেওয়া হয়। ‘ 

কস্তরবার মৃত্যুতে মহাত্মাজী খুবই ব্যথিত হন। “যতটা দুঃখ হবে 
ভেবেছিলাম, তার চেয়ে বেশী ছুঃখ হচ্ছে” এই বলেছিলেন তিনি। 
এইখানেই তিনি মানুষ । ৬২ বৎসরের জীবনসঙ্গিনী চলে গেলেন। 
এরূপ হওয়া খুবই স্বাভাবিক । 

আগা খী প্রাসাদে বন্দী অবস্থায় বিশ্বস্ত সেক্রেটারী ও সহধমিনীকে 
হারালেন। এর পর সরকারের বিন্দুমাত্র স্থবিবেচনা থাকলেও তাকে 


২৪৪ মহাত্না গান্ধী 


সেখান হতে সরিয়ে অন্যত্র নিয়ে যাওয়ার ব্যবস্থা করত | তদুপরি 
স্থানটি মোটেই স্বাস্থ্যকর নয় । ম্যালেরিয়া প্রধান । 

একে ত মন খারাপ, তদ্রপরি ম্যালেরিয়া প্রধান বাসস্থল । এপ্রিল 
মাসেই তিনি ম্যালেরিয়ায় আক্রান্ত হন। অল্পদিন পরেই দেখা গেল 
সঙ্গে সঙ্গে রক্তাল্পতা ও হুকওয়ার্ম ব্যাধি। ক্রমে অবস্থার অবনতি হতে 
থাকে। এই বৃদ্ধ বয়সে মৃত্যুও অসম্ভব নয়। সরকার সে ঝুঁকি নিতে 
প্রস্তুত নয়, তাই ৬ই মে তাকে শারীরিক অসুস্থতার জন্য বিনাসর্তে 
কারামুক্তি দেয়। মুক্তির পূর্বে তিনি মহাদেব ভাই ও কস্তরবার 
সমাধিস্থান তার হাতে দেওয়ার জন্য সরকারকে ব্যবস্থা অবলম্বন করতে 
অনুরোধ করেন । রক্ষণাবেক্ষণের দায়িত্ব তিনি নেবেন এ কথা জানান । 
বেরিয়ে আসবার সময়ও মোটরগাড়ীতে তাদের কথা বলেন। তাদের 
সমাধিস্থ করে বেরিয়ে এলেন এটা কি কম দুঃখের কথা ! 

মহাত্মাজী বন্দী থাকতেই দেশবাসী কস্তরবার স্মৃতি রক্ষার্থে ৭৫ 
লক্ষ টাকার জন্য আবেদন করে। ১৯৪৪ সালের ২রা অক্টোবর 
মহাত্মাজীর ৭৫ বৎসর পূর্ণ হবে । তিনি সে সময় বন্দী থাকলেও তার 
অনুপস্থিতিতে তাকে সংগৃহীত টাকা দেওয়া হবে। তিনি অবশ্য ওই 
তারিখের পূর্বেই মুক্তি পান। আর টাকাও পাঁচ লক্ষ বেশী অর্থাৎ 
আশি লক্ষ সংগৃহীত হয়। সেই টাকা সেবাগ্রামে ২রা অক্টোবর 
মহাত্মাজীর হাতে দেওয়া হয়। পরে আরে! টাকা সংগৃহীত হয়ে মোট 
পরিমাণ দাড়ায় এক কোটি চব্বিশ লক্ষ । গ্রামের মেয়ে (সব বয়সের) 
এবং ছোট ছেলেদের কল্যাণের জন্য এই টাকা ব্যয় করার সিদ্ধান্ত 
হয়। কমিটার সভাপতি হন মহাত্ম গান্ধী, সম্পাদক ঠক্কর বাপা । 
হরিজন সেবক সভ্বের সম্পাদকের কাজের উপরও বৃদ্ধ বয়সে ঠক্কর 
বাপার এ কাজে কঠোর পরিশ্রম ও কর্তব্যনিষ্ঠা দেখে মুগ্ধ হয়েছি। 
অনেক যুবককে হার মানিয়েছেন তিনি । 

মুক্তির তিন-চার দিন পরই মহাত্মাজী স্বাস্থ্যোদ্ধারের জন্য জুহুর 
সমূদ্রতীরে যান। তারপর পুণায় প্রাকৃতিক চিকিৎসালয়ে এবং পরে 

পীচগনি । কয়েক দিন মৌনী হয়ে ছিলেন, তার পরেও কয়েক দিন 
অল্প সময়ের জন্য কথা বলতেন। এ ভাবে স্বাস্থ্য অনেকটা শোধরাতে 
সমর্থ হন। 

১৯শে জুন প্রথম বক্তৃতা দেন পুণায় মহারাষ্ট্রের যে সব কংগ্রেস 
কর্মী জেলের বাইরে ছিলেন তাদের কাছে। সেখানে স্পষ্ট ভাষায় 
বলেন যে, দেশ যতটা সত্য ও অহিংসায় নিষ্ঠাবান রয়েছে ঠিক সেই 
অনুপাতেই সফলকাম হয়েছি। আমাদের উপায় বা পথ শুদ্ধ বলেই 
গত পঁচিশ বৎসর জনগণের মধ্যে অভূতপূর্ব জাগরণ এসেছে এবং তার 
মধ্যে যে পরিমাণ অসত্য ও হিংসা প্রবেশ করেছে সেই পরিমাণ 
অগ্রগতি ব্যাহত হয়েছে । 

মুক্তির পরও তিনি ভাইসরয়ের সঙ্গে পত্র ব্যবহার করেন। এখন 
নূতন ভাইসরয় লর্ড ওয়াভেল এসেছেন । তার কাছে ২৭শে জুলাই 
তারিখে পত্রে মহাত্মাজী এক প্রস্তাব করেন। তার সারমর্ম এই £_ 
পরিবতিত অবস্থায় ব্যাপক আইন অমান্য করা যেতে পারে না। যদি 
পূর্ণ স্বাধীনতা ঘোষণা করা হয় এবং কেন্দ্রীয় আইন সভার ইচ্ছাবীনে 
পরিচালিত জাতীয় সরকার গঠিত হয় তবে তিনি কংগ্রেস ওয়াকিং 
কমিটাকে এই উপদেশ দিতে প্রস্তুত আছেন যে, কংগ্রেস যুদ্ধ প্রচেষ্টায় 
র্বতোভাবে সাহায্য করবে । সামরিক ব্যবস্থা যা ভারতে চলছে তা 
চলতে থাকবে, তবে খরচের বোঝা ভারতের উপর পড়বে না । 

ভাইসরয় এ প্রস্তাব অগ্রাহ্য করেন। ধর্ম ও জাতিগত সংখ্যা- 
লঘুদের প্রতি কর্তব্যের কথা তারা ভুলতে পারেন না ভাইসরয়ের পত্রে 
এ কথারও উল্লেখ ছিল। সংখ্যালঘুদের জন্য এই কুভতীরাশ্র ভারতে 
ইংরেজ সরকারের বিভেদ স্থষ্টি করে শাসন করার মনোবৃত্তির 
অবশ্যম্ভাবী অভিব্যক্তি ৷ 

স্বাধীনতাকামী কংগ্রেসের বিরুদ্ধে মুসলিম লীগকে সরকার কাজে 
লাগাতে ছিল সর্বদা সচেষ্ট । ভাইসরয় লর্ড লিনলিথগো 
এ বিষয়ে প্রধান উৎসাহী ৷ যুদ্ধের প্রারম্ভে ১৯৩৯ সালে কোন 


২৪৬ - মহাত্মা! গান্ধী 


প্রদেশে মুসলিম লীগ মন্ত্রিসভা ছিল না, কিন্ত ১৯৪৩ সালে লর্ড 
লিনলিথগোর অবসর গ্রহণ করার সময় বাংলা, আসাম, উত্তর-পশ্চিম 
সীমান্ত প্রদেশ ও সিন্ধুদেশে মুসলিম লীগ মন্ত্রিসভা প্রতিষ্ঠিত হয় তার 
সমর্থনে । মুসলিম লীগের প্রস্তাবিত পাকিস্তানের অন্তভূক্তি এই চারটি 
প্রদেশ । ভারত খণ্ডিত হওয়ার গোড়াপত্তন এখানে ৷ ইংরেজ সরকার 
তা চেয়েছিল এ কথা দিবালোকের ন্যায় স্পষ্ট । 

কিন্ত বাহতঃ সরকার জয়ী মনে হলেও দেশের রাজনীতি ক্ষেত্রে 
চলছিল এক প্রকার অচল অবস্থা । দেশের ভিতরে ও বাইরে 
বুদ্ধিমান লোকেরা হয়ে উঠছিলেন চিন্তিত । মুসলিম লীগের বাইরের 
ও ভিতরের লোক কংগ্রেসের সঙ্গে একটা মীমাংসা করে স্বাধীনতার 
পথ সুগম করার জন্য জিন্না সাহেবের উপর চাপ দিচ্ছিল । ১৯৪৪ 
আগস্ট মাসের গোড়ায় জিন্না সাহেব একটি বিবৃতি দিয়ে মহাত্মাজী ও 
তার মধ্যে আলোচনার দ্বারা সমস্তার সমাধান করার ইচ্ছা প্রকাশ 
করেন। অতীতকে সমাধিস্থ করার কথাও বলেন । এই প্রথম জিন্ন। 
সাহেব গান্ধীজীকে ‘মহাত্মা’ বলে উল্লেখ করেন আর এই শেষ। আর 
কখনো তাকে ‘মহাত্মা’ বলেননি । এই বিবৃতির ফলে বৃটিশ সরকার 
বিচলিত হয় এবং ভাইসরয় এ কথা ঘোষণা করেন যে, সীমাবদ্ধ শক্তি 
সম্পন্ন অস্থায়ী জাতীয় সরকার গঠনের কথা ভাববার পূর্বে শুধু হিন্দু 
মুসলমান নয়, ভারতের অন্যান্য সকল গুরুত্বপূর্ণ অঙ্গ সমূহেরও এঁক্য 
চাই। বিলাতের রক্ষণশীল দলের মুখপত্র লণ্ডন টাইমস স্পষ্ট ভাষায় 
বলে যে, এদের মিলন হলেও অস্পৃশ্যদের এবং দেশীয় রাজাদের দাবী 
পুরণ না হলে রাজনৈতিক অগ্রগতি অসম্ভব । রক্ষণশীল সরকার 
কিছুতেই ক্ষমতা হস্তান্তর করতে চায়নি। 

মহাত্মাজী বন্দী থাকা অবস্থায়ও জিন্ন| সাহেব ১৯৪৩ সালে 
এপ্রিল মাসে দিল্লীতে মুসলিম লীগ অধিবেশনে ঘোষণা করেন যে, 
গান্ধীজী যদি মুসলিম লীগের সঙ্গে বুঝাপড়া করতে চান তা হলে সে 
প্রচেষ্টাকে তার চেয়ে বেশী কেউ স্বাগত জানাবেন না। তবে 

সরকার ক্ষমতাশালী হতে পারে, কিন্তু মিঃ গান্ধী যদি তাকে 
চিঠি লেখেন তা সরকার আটকাবার সাহস পাবে না। মহাত্মাজী এই 
ঘোষণা৷ পড়ে জিন্না সাহেবকে চিঠি লেখেন । সরকার তা আটক করে । 
. শুধু চিঠির মর্ম জানিয়ে দেয় । এজন্য জিন্না সাহেব সরকারের উপর 
রুষ্ট হন না। তিনি যেরূপ চিঠি চেয়েছিলেন সেরূপ চিঠি আসেনি 
বলে পাশ কাটিয়ে যান ৷ 

যা হোক, এবারেও জিন্না সাহেবের বিবৃতির উত্তরে মহাত্মাজী 
তাকে চিঠি লেখেন সাক্ষাৎ করার ইচ্ছা জানিয়ে । সে সাক্ষাৎ হয় 
জিন্ন৷ সাহেবের বাড়ীতে বোম্বেতে ৯ই সেপ্টেম্বর এবং আঠারো দিন ধরে 
কথাবার্তা চলে । প্রথম দিন প্রেমালিজন, একত্র ফটো ইত্যাদি সবই 
হয়, কিন্ত আলোচনা মোটেই ফলপ্রস্ হয় না। পুনরায় জিন্ন সাহেবের 
সেই পুরাতন কথা । ১৯৪২ সালের “ভারত ছাড়' প্রস্তাব মুসলিম 
বিরোধী, তা প্রত্যাহার করুন; আপনি হিন্দু কংগ্রেসের প্রতিনিধি 
ইত্যাদি৷ মহাত্মাজী ভারত ছাড় প্রস্তাব ঠিকই হয়েছিল এবং তা মোটেই 
মুসলিম বিরোধী নয় বলেন অতএব ত প্রত্যাহারের প্রশ্নই উঠে না। 
কংগ্রেস হিন্দু প্রতিষ্ঠান নয় এবং তিনি সমস্ত জাতির প্রতিনিধিত্ব করার 
আকাজ্ষা পোষণ'করেন। জিন্না সাহেব বলেন যে, হিন্দু মুসলমান 
দুইটি পৃথক্‌ নেশন ৷ দ্বিজাতিতত্বের উপর জোর দেন। মহাত্মাজী 
বলেন যে, অধিকাংশ ভারতীয় মুসলমান হিন্দু হতে ধর্মান্তরিতদের সন্তান- 
সন্ততি । অতএব এ দাবী সম্পূর্ণ অযৌক্তিক । এখানে এ কথা বলে 
রাখা ভাল যে, জিন্না সাহেবের পরিবারও ছুই পুরুষ পূর্বে হিন্দু ছিল। 
সুপ্রসিদ্ধ কবি-মনীষী স্যার মহম্মদ ইকবালের পূর্বপুরুষ ছিলেন 
হিন্দু । মহাত্মাজীর কাছে শুনেছি তিনি তা গর্বের সঙ্গে বলতেন। 
ভার কথা ছিল “আমি হিন্দু ও ইসলাম ধর্মের শ্রেষ্ঠ জিনিস উত্তরাধিকার 
সূত্রে পেয়েছি? ধর্মান্তরিত হলেই যদি পৃথক্‌ নেশন হয় তবে 
ভারতবর্ষে কয়টি নেশন এ কথাও জিজ্ঞাসা করেন মহাত্মাজী। 
মুসলমানরা এক নেশন যদি হয় তবে আফগানিস্তানের মুনলমানের! 


২৪৮ মহাত্র! গান্ধী 


কি ভারতীয় মুসলমানদের সঙ্গে এক নেশনের অন্তভুক্তি? এ প্রশ্নের 
জবাবে অবশ্য জিন্ন সাহেব পৃথিবীর মুসলমান এক এই জিগিরকে 
অর্থহীন বলেন। জিন্না সাহেব লীগের লাহোর প্রস্তাব মেনে নিতে 
বলেন ৷ মহাত্মাজী বলেন যে, তার মধ্যে পাকিস্তান বা দ্বিজাতিতত্বের 
উল্লেখ নেই। জিন্না সাহেব বলেন, যদিও স্পষ্ট উল্লেখ নেই, তথাপি 
উহাই ওই প্রস্তাবের আন্তনিহিত ভিত্তি. বলে সাধারণভাবে স্বীকৃত ৷ 
ওই প্রস্তাবে মুসলমান সংখ্যাগরিষ্ঠ অঞ্চলের আত্মনিযন্ত্রণের অধিকারের 
কথাই আছে। কংগ্রেস আত্মনিযন্ত্রণের অধিকার স্বীকার করে, কিন্ত 
একযোগে চেষ্টা করে স্বাধীনতা অর্জন করার পরই কোন অঞ্চলের 
অধিবাসীদের পৃথক্‌ হওয়ার কথা উঠতে পারে । যদি তারা চায় তবে 
গণভোটে তা ঠিক হবে। আর পৃথক্‌ হলেও প্রচ্ছন্ন শত্রু হিসাবে নয় । 
ভবিষ্যতে বুদ্ধ বিগ্রহের পথ রুদ্ধ করার জন্য দেশরক্ষা, বৈদেশিক নীতি, 
বাণিজ্য, যোগাযোগ প্রভৃতি বিষয় সম্বন্ধে একটা নিশ্চিত ব্যবস্থা করতে 
হবে । শত্রুতা সাধনের উদ্দেশ্যে পৃথক্‌ হওয়া দুই অংশের পক্ষেই 
ক্ষতিকর ৷ জিন্না সাহেব বলেন যে, আগে কংগ্রেস ও লীগ ভাগ করার 
সিদ্ধান্ত গ্রহণ করবে তার পরে স্বাধীনতা লাভের জন্য প্রচেষ্টা, এবং 
ভাগ হলে দুইটি অংশই হবে পৃথক্‌ সার্বভৌম রাষ্ট্র অতএব দেশরক্ষা 
ইত্যাদির প্রশ্ন উঠে না। এর অর্থ এই যে, ইংরেজ থাকতেই ভারত 
ভাগ এবং এক ভাগ ইচ্ছা করলে ভিন্ন দেশের সাহায্য নিয়েও অপর 
ভাগের সঙ্গে লড়াই করতে পারবে । মহাত্মাজী ইহা সম্পুর্ণ অযৌক্তিক 
মনে করেন এবং বলেন যে, সম্মতি নিয়ে এ জিনিস হতে পারে না। 
গায়ের জোরে হয় ত পৃথক্‌ কথা। 

১৯৪৩ সালে মহাত্বাজীর অনশনের সময় আগা খা প্রাসাদে কিছু 
কিছু লোক যেতে পারেন। রাজাজী তাদের মধ্যে একজন । ভারত 
ছাড় প্রভাবের বিরোধী ছিলেন বলে সরকার তাকে গ্রেপ্তার করেনি। 
তিনি ভাবতে থাকেন যে, মুসলিম লীগ যদি কংগ্রেসের সঙ্গে একযোগে 
কাজ করে তবে স্বাধীনতা লাভ হবেই । যদি কংগ্রেস মুসলিম সংখ্যা- 

গরিষ্ঠ অঞ্চল সমূহের আত্মনিয়ন্ত্রণের অধিকার স্বীকার করে তা. হলে 
নিশ্চয় মুসলিম লীগ স্বাধীনতার আন্দোলনে যোগ দেবে । এই 
খারণা'র ভিত্তিতে তিনি একটি প্রস্তাবের খসড়া করেন । জিন্না সাহেবের 
সঙ্গে সুদীর্ঘ আলোচনাও করেন। দেই প্রস্তাবের খসড়া আগা খী 
প্রাসাদে মহাত্মাজীকে দেখান। মহাত্মাজী তা অনুমোদন করেন । 
কিন্ত জিন্না সাহেব তা অনুমোদন করেন না। কুশাগ্রবুদ্ধিসম্পন্ন 
রাজাজী আলেয়ার পেছনে ছুটেছিলেন। খুব বুদ্ধিমান লোকেরও 
কখনো কখনো বুদ্ধিভ্রম ঘটে ৷ গান্ধী-জিন্না আলোচনার সময় রাজাজীর 
প্রস্তাবের কথাও উঠে। জিন্না সাহেব মোটেই তাকে আমল দেননি ৷ 

মহাত্মাজী জিন্না সাহেবের সঙ্গে দেখা করতে যাবেন শুনেই হিন্দু 
মহাসভার একদল খুব ক্রুদ্ধ হয়। মহারাষ্ট্রে তখন হিন্দু মহাসভার 
প্রভাব বাড়ছিল । এক দল মহারাষ্ট্র যুবক এমনকি জোর করেও 
মহাত্মাজীর যাওয়া বন্ধ করার জন্য সেবাগ্রামে পিকেটিং করতে আসে ৷. 
পুলিশ এদের গ্রেপ্তার করে। দলপতির কাছে একটি বড় ছোরা 
পাওয়া যায়। পুলিশের সঙ্গে কথাবার্তার সময় মহাত্মাজীকে হত্যা 
করার ষড়যন্ত্রের কথা এবং সে কাজের জন্য “জমাদীরই' যথেষ্ট বলে । 
“জমাদার' হল শ্রীনাথুরাম বিনায়ক গভ্‌সে। সেও ছিল পিকেটারদের 
মধ্যে । এই গড্‌সেই ১৯৪৮ সালে মহাত্মাজীকে হত্যা করে । এর 
পূর্বেও মহারাষ্ট্রে দুই বার মহাত্মাজীকে হত্যা করার চেষ্টা হয়। পুনা 
মিউনিসিপ্যালিটীর অভ্যর্থনা সভায় যাওয়ার সময়কার ঘটনা পূর্বে 
উল্লেখ করেছি। দ্বিতীয় বার চেষ্টা হয় ১৯৪৬ সালে জুন মাসে । 
তিনি বিশেষ ট্রেনে দিল্লী হতে পুণা যাচ্ছিলেন। নিরাল ও করজাত 
স্টেশনের মধ্যে সেই ট্রেনকে ধ্বংস করার চেষ্টা হয়। ইঞ্জিন চালকের 
প্রত্যুৎপন্নমতিত্বের জন্য সেবার অল্পের জন্য রক্ষা পান। 

মহারাষ্ট্রে আধুনিক যুগেও তিলক ও গোখলের ন্যায় রাজনীতিবিদ, 
রানাডের ন্যায় সমাজসেবী, ভাণ্ডারকরের ন্যায় প্রাচ্যবিষ্ঠাবিদ্‌, কার্ডের 
স্যায় স্ত্রীশিক্ষাব্রতী জন্মগ্রহণ করেছেন। কিন্তু নিতান্ত দুঃখের ও 


২৫০ মহাত্মা গান্ধী 


পরিতাপের বিষয়, সেই প্রদেশে ভারতের এক শ্রেষ্ঠ সন্তানকে হত্যা 
করার বিশেষ প্রচেষ্টা ও ষড়যন্ত্র হয় । কোথাও গোড়ায় গলদ রয়েছে । 
মহারাষ্ট্রের চিন্তাবিদ্দের কোথায় গলদ বের করে তা দুর করবার 
পথের সন্ধান দিতে হবে। নইলে দেশের আরো কত অকল্যাণ হবে 
তা কে জানে । 

গান্ধী-জিন্না আলোচনা ব্যর্থ হওয়ার কিছুদিন পরে ভাইসরয় 
কংগ্রেস কেন্দ্রীয় আইনসভা দলের নেতা শ্রীভুলাভাই দেশাইকে 
কংগ্রেস ও মুসলিম লীগ পার্লামেপ্টারী দলের মধ্যে বুঝাপড়া করে 
অচল অবস্থা দূর করার জন্য একটা প্রস্তাব দেন। তার ভিত্তিতে 
ভ্রীভুলাভাই মুসলিম লীগ দলের ডেপুটি লীডার লিয়াকৎ আলী খান 
সাহেবের সঙ্গে আলাপ করেন। উভয়ের মধ্যে একটা চুক্তি হয় ॥ 
ভুলাভাইজীর ধারণ! লিয়াকৎ আলী সাহেব এ বিষয় জিন্না সাহেবকে 
জানিয়েছেন যেমন তিনি নিজে জানিয়েছেন মহাত্মাজীকে । অবশ্য 
জিন্না সাহেব ও লিয়াকৎ সাহেব দুজনেই সে কথা অস্বীকার করেন । 
লিয়াকৎ সাহেব এমনকি চুক্তির কথাও অস্বীকার করেন। বোধ হয় 
চাপে পড়েই তিনি তা করেছেন। নতুবা যে যুক্তি দেখান তা নিতান্তই 
খেলো। চুক্তির সর্তগুলি দ্ুইখানা কাগজে লিখে ভুলাভাইজীর সই 
করা একখানা কাগজ লিয়াকৎ সাহেব রেখে দেন আর তাঁর সই কর! 
কাগজ ভুলাভাইজী রাখেন এবং তাতে ভুলাভাইজী দস্তখতও দেন । 
লিয়াকৎ সাহেবের কাছে যে কাগজ খানা ছিল ভাতে তার নিজের 
দত্তখত ছিল না। এই যুক্তি দিয়ে এড়িয়ে যাওয়ার চেষ্টা কোন লোক 
সমর্থন করবে না। 

তবে ভাইসরয়ের এই প্রচেষ্টার ভিতরে সদিচ্ছার অভাব ছিল । 
তার উদ্দেশ্য ছিল কংগ্রেসের মধ্যে ভেদ স্থষ্টি করা। কংগ্রেস ও 
ওয়াকিং কমিটাকে ডিজিয়ে একটা কিছু করা। শারীরিক অসুস্থতার 
জন্য আমেদনগর ফোট হতে মুক্তি পেয়ে বোশ্বে এসেই তা বুঝতে 
পারি। বন্ধুবর শ্রীবালাসাহেব খের ( বোম্বের ভূতপূর্ব মুখ্যমন্ত্রী ) ও 

অন্যান্য কংগ্রেস নেতার কাছে শুনতে পাই যে, মাত্র কিছুদিন পূর্বে 
ভারত সরকারের স্বরাষ্ট্র মন্ত্রী স্যার ফ্রান্সিস মুডি সেখানে এসেছিলেন 
এবং তাদের কারে! কারো সঙ্গে আলাপ হয়েছে । সেই আলাপের 
লিখিত সারমর্ম আমাকে দেন। তাতে কংগ্রেসের মধ্যে বামপন্থী, 
দক্ষিণপন্থীর উল্লেখ করেছেন স্তার ফ্রান্সিস । এমনকি এতদুর পর্যন্ত 
বলেছেন যে, জওহরলালজী ও সর্দার বল্লভভাইকে ছেড়ে দিলে 
মহাত্মাজী যা চান তা হবে না। অতএব সমস্ত জিনিসটাই কুট রাজনীতির 
খেলা ৷ শরীর একটু ভাল হলেই মহাত্মাজীর সঙ্গে সাক্ষাতের জন্য 
ওয়ার্ধায় আসি (জানুয়ারী ১৯৪৫) ৷ এসে এ বিষয়ের সমস্ত চিঠিপত্র 
পড়ে ও মহাত্মাজীর কথা শুনে স্পষ্ট বুঝতে পারি যে, তিনি প্রথম Y 
হতেই এ কথা ভুলাভাইজীকে জানিয়েছেন কংগ্রেস ওয়াকিং কমিটার 
অনুমতি ভিন্ন কিছুই হতে পারে না। সরকার যখন বুঝতে পারল 
যে মহাত্মাজী ওয়াকিং কমিটার মত ভিন্ন কিছু করতে রাজী নন, তখন 
তাদের উৎসাহ কমে গেল। কারণ তখনো বিলাতের রক্ষণশীল 
মন্ত্রিসভা কংগ্রেস ওয়াকিং কমিটাকে যুক্তি দিতে রাজী নয় । 
বন্দিশালা হতে মুক্ত হওয়ার পর তিনি গঠনমূলক কার্য যে ভাবে 
চলছিল তা পরিবর্তনের উপর বিশেষ জোর দেন। বন্দী থাকা 
অবস্থায়ই ভাবেন বিশ বৎসরের উপর খাদির কাজ চলছে, গ্রামোদ্যোগ 
সঙ্ঘ, হরিজন সেবক সঙ্ঘ, তালিমী সঙ্ঘ প্রভৃতির কাজও চলছে, 
তথাপি কেন অহিংসার আবহাওয়া স্থষ্টি হল না। ভারত ছাড় 
প্রস্তাবের পর গঠনমূলক কর্মীরা ত অহিংসার কার্যকরী রূপের 
অভিব্যক্তি দিতে পারেনি । তাই তিনি প্রস্তাব করলেন যে, খাদির 
কাজ চলা উচিত স্বাবলম্বনের দৃষ্টিতে__ব্যবসার দৃষ্টিতে নয় প্রত্যেকে 
সততা কাটবে নিজের ও পরিবারের লোকের কাপড় তৈরীর জন্য৷ 
শুধু উদ্ব ত্ত কাপড়ই বিক্রী হবে এবং তাও যথাসপ্তব পাৰ্শ্ববৰ্তী অঞ্চলে । 
গ্রামে খাদি তৈরী আর শহরে বিক্রী এই অবস্থার পরিবর্তন প্রয়োজন। 
আন্দোলনের সময় শহরের খাদি ভাণ্ডার বন্ধ করে দেওয়াতেই খাদির 


২৫২ মহাত্মা গান্ধী 
কাজ বন্ধ হয়ে গেল। যদি স্বাবলম্বনের দৃষ্টিতে ঘরে ঘরে চরখা চলত, 
সরকার তা বন্ধ করতে পারত না। তাতে জাতির শক্তিও বাড়ত। 
এই স্বাবলন্বন দৃষ্টি ছাড়াও যারা খাদি খরিদ করে ব্যবহার করেন 
তাদের জন্যও স্থির হল যে, কিছু পরিমাণ পরিবারে উৎপন্ন হাতে কাটা 
সতা দিতে হবে। নইলে খাদি খরিদ করতে পারবে না । 

রচনাত্মক সভ্বগুলির কাজ যাতে একমুখী ও সুনিয়ন্ত্রিত হতে পারে 
সেইজন্য এই সব সঙ্ঘের মিলিত একটি সমিতি গঠিত হল। তার 
নাম ‘সন্মিলিত রচনাত্বক সমিতি” । তার সভাপতি মহাত্াজী আর 
সেক্রেটারী শ্রীনরহরিভাই পারেখ। এই সব প্রস্তাবের মুখ্য উদ্দেশ্য 
হল 'সমগ্র গ্রামসেবা’ ৷ গ্রামগুলি খান্ত বস্তু বিষয়ে স্বাবলম্বী হবে, 
পরিফার পরিচ্ছন্ন হবে, ছেলেমেয়েরা চোদ্দ বৎসর বয়স পর্যন্ত 
বুনিয়াদী শিক্ষা লাভ করবে।. গ্রামে সাম্প্রদায়িক এঁক্য বজায় 
থাকবে, অস্পৃশ্যতা থাকবে না, মাদকদ্রব্য চলবে না, ইত্যাদি । এরূপ 
গ্রামগুলি হবে অহিংসার প্রতীক । সমস্ত কাজটাই হবে বিকেন্দ্রীকৃত। 
স্বাধীনতা লাভের পর যদি গ্রামগুলিকে এ ভাবে গঠন করার প্রচেষ্টা 
হত তবে দেশের পরম কল্যাণ সাধিত হত। দুর্ভাগ্য তা হয়নি। 

১৯৪৫ সালের মে মাসে ইউরোপে যুদ্ধের অবসান হয়। পরাজিত 
জার্মানী আত্মসমপর্ণ করে । জাপানের সঙ্গে যুদ্ধ তখনও শেষ হয়নি । 
কিন্তু বৃটেনে শ্রমিকদল আর যুক্ত মন্ত্রিসভায় বা জাতীয় সরকারে 
থাকতে রাজী হয় না। অতএব বাধ্য হয়ে মিঃ চাচিল সাধারণ নির্বাচন 
ঘোষণা করেন। নির্বাচনে ভারতীয় সমস্তা একটা বিশেষ বিষয় হয়ে 
উঠে। অরমিকদল অচল অবস্থার অবসান ঘটাতে চায়। দলের 
LE ORE SEE যে; ভারা আমতা জারিনি হি 
ইণ্ডিয়া অফিস বন্ধ করে দেওয়া হবে, উপনিবেশিক দপ্তরে সে 
কাজের ভার যাবে। পূর্ণ স্বাধীনতার কল্পনা তখনও তাঁদের 
ছিল না। 


অমিক দলের চাপে চাচিল সরকারও একটু বিচলিত হয়। এই 


ভারত ছাড় প্রস্তাব হতে মৃত্যু পৰ্যন্ত ২৫৩ 


সময়ে ভাইসরয় লর্ড ওয়াভেল বৃটেনে । সেখানে পরামর্শ করে ভারতে 
ফিরে এসে অল্প কয়েক দিন পরে ১৪ই জুন এক বিবৃতি দেন। তার' 
আসল কথা হল £_(১) বৃটিশ সরকার কোন শাসন ব্যবস্থা ভারতের 
উপর চাপিয়ে দিতে চায় না। তা ভারতীয়রাই স্থির করবে । 
(২) ভাইদরয় ও প্রধান সেনাপতি বাদে একজিকিউটিড কাউন্সিলের' 
সমস্ত সভ্য ভারতীয় হবে, বৈদেশিক নীতিও একজন ভারতীয়ের হাতে 
থাকবে । জাপানের বিরুদ্ধে যুদ্ধ প্রচেষ্টায় সকলের সহযোগিতার 
জন্য এই ব্যবস্থা । ভাইসরয়ের কাউন্সিলে বর্ণহিন্দু ও মুসলমানদের 
সংখ্যা সমান হবে । (৩) ভাইসরয় বিভিন্ন দলের নেতাদের নিয়ে 
সিমলায় একটি সম্মিলনী ডাকবেন উপরোক্ত উদ্দেশ্যকে রূপ 
দেওয়ার জন্য । 
ঠিক এই সময় ভারতের জন্য স্টেট সেক্রেটারী মিঃ আমেরীর, 
নির্দেশে কংগ্রেস ওয়াকিং কমিটার সভ্যদের মুক্তি দেওয়া হয় 
ভাইসরয় সিমলাতে কনফারেন্স আহবান করেন। একুশ জন 
লোক নিমন্ত্ৰিত হন। এগারটি প্রদেশের প্রিমিয়ার বা মুখ্যমন্ত্রী, 
কেন্দ্রীয় আইনসভা ও বাষ্ট্রসভার কংগ্রেসের নেতাদ্বয়, মুসলিম 
লীগের আইন সভার ডেপুটি নেতা ও রাষ্ট্রসভার নেতা, কেন্দ্রীয় আইন- 
সভার জাতীয় দলের নেতা ও ইউরোপীয় গপ নেতা, অস্পৃশ্যদের ও 
শিখদের এক জন করে প্রতিনিধি, কংগ্রেস ও মুসলিম লীগ এই 
দুইটি রাজনৈতিক দলের নেতা মহাত্মা গান্ধী ও জিন্না সাহেব । 
এই বিবৃতি ঘোরতর আপত্তিকর । প্রথমতঃ স্বাধীনতার কথা 
কোথাও নেই। দ্বিতীয়তঃ বৰ্ণহিন্দু কথার উল্লেখ এবং মুসলমানদের 
সঙ্গে তাদের সমতা ৷ কংগ্রেসকে বর্ণহিন্দু প্রমাণ করার অপচেষ্টা । 
মুসলমান কংগ্রেস প্রেসিডেন্টকে নিমন্ত্রণ না করা। সর্বতোভাবে 
। কংগ্রেসকে হেয় কর! ও মুসলিম লীগকে তুলে ধরবার অপপ্রয়াম। এ 
সবই মহাত্মাজীর কাছে আপত্তিকর মনে হয়। মহাত্মাজী কংগ্রেসের 
প্রতিনিধিত্ব করতে পারেন ন, পারেন কংগ্রেসের প্রেসিডেন্ট। 


২৫৪ মহাত্বা গান্ধী 


এ কথা তিনি ভাইসরয়কে জানাবার পর কংগ্রেস প্রেসিডেণ্ট মৌলানা 
আজাদ নিমন্তিত হন। এ কথা অবশ্য অনস্বীকাৰ্য যে, এই প্রথম কোন 
সরকারী কনফারেন্সে প্রতিনিধিত্বমূলক ভিত্তি স্বীকৃত হয়, সরকারী 
মনোনয়ন নয় । ভাইসরয় এ কথাও জানান যে, প্রতিনিধিরা 
কনফারেন্সে এসে আলোচনা করে সিদ্ধান্ত করতে পারেন৷ পূর্ব হতে 
কোন জিনিস তাদের মেনে নিতে হবে না। 

কংগ্রেস ওয়াকিং কমিটী কংগ্রেসের প্রতিনিধিদের সিমলা 
কনফারেন্সে যোগ দেওয়ার নির্দেশ দেয় । মহাত্মাজীও সিমলা যান | 
তিনি কনফারেন্সে যান না। সব সময়ই পরামর্শ দেন। ভাইসরয়ের 
সঙ্গেও সাক্ষাৎ করেন। 

* কনফারেন্সে আলোচনা কয়েক দিন ধরে চলে। শেষ পর্যন্ত ফল 
কিছু হয় না। এ জন্য দায়ী জিন্না সাহেবের অযৌক্তিক জিদ এবং 
ভাইসরয়ের তাকে অসস্তষ্ট করবার অনিচ্ছা । জিন্না সাহেব জিদ ধরেন 
যে, ভাইসরয়ের কাউন্সিলে মুসলিম লীগের মনোনীত ব্যক্তি ভিন্ন কোন 
মুসলমান থাকতে পারবেন না। ভারতে ইংরেজ সরকারের সাম্প্রদায়িক 
নীতি এর জন্য দায়ী ৷ যুদ্ধপূর্ব সাধারণ নির্বাচনে মুসলিম লীগ 
মুসলমানদেরও খুব সামান্য সংখ্যক ভোট পায়। তাকে ফাপিয়ে 
তুলবার প্রধান কারিগর ভাইসরয় লর্ড লিনলিথগো৷ । 

লর্ড ওয়াভেলের এই প্রচেষ্টা ছিল বিলাতের রক্ষণশীল দলের 
স্বার্থে অর্থাৎ নির্বাচনে সুবিধার জন্য । কিন্তু তা হল না। নির্বাচনে 
রক্ষণশীল দল পরাজিত হয় এবং শ্রমিক দলের সরকার প্রতিষ্ঠিত হয় 
জুলাই মাসে । আগস্ট মাসে জাপানও আত্মসমর্পণ করে এবং দ্বিতীয় 
মহাযুদ্ধ শেষ হয়। 

তবে সিমলা যাওয়ার একটা ফল হয়েছিল । সিমলার স্নিগ্ধ 
আবহাওয়ায় মহাত্মাজীর স্বাস্থ্য খানিকটা ভাল হয় । 1 

বন্দিশালা থেকে বের হবার পর মহাত্মাজীর ইচ্ছা ছিল বাংলা 
দেশে আসবার। বাংলা দেশে ভীষণ ঝড়, বন্যা, দ্রভিক্ষ জনিত লক্ষ 

লক্ষ লোকের মৃত্যু, এবং সরকারী নির্মম দমন নীতির খবর তাকে খুবই 
ব্যথিত করে। কিন্ত এলে যদি কোন বাধা নিষেধ আরোপিত হয় 
তা তিনি মান্য করতে পারবেন নাঃ অথচ দেশের সে সময়কার 
পরিস্থিতিতে আইন অমান্য করাও ঠিক মনে করেননি। অতএব 
উর মনের ইচ্ছা মনেই ছিল । কিন্তু সিমলা সম্মিলনীর সময় বাংলার 
গভর্নর মিঃ কেসী তাকে খবর পাঠান যে, তিনি বাংলায় এলে স্বাগত 
জানাবেন । তিনি যে কোন জায়গায় যেতে পারবেন এবং যার 
সঙ্গে ইচ্ছা সাক্ষাৎ করতে পারবেন । এ বিষয়ে নিশ্চিত হয়ে ১লা 
ডিসেম্বর বাংলায় আসেন । তিনি প্রথমেই মিঃ কেসীর সঙ্গে সাক্ষাৎ, 
করেন। রাজনৈতিক অচল অবস্থার অবসান হবে, স্বাধীনতা আসছে 
এবং বৃটিশ সরকার এ বিষয়ে মনস্থির করেছে এ কথা বলেন মিঃ 
কেনী । মহাত্মাজী তাকে বলেন “ভবিষ্যতের পূৰ্বাভাষ দেখতে চাই । 
ধরুন রাজনৈতিক বন্দীদের মুক্তি” «অনেককে ছাড়া হয়েছে, বাকী 
স্বাধীন সরকার করবে” মিঃ কেসীর এ কথার উত্তরে মহাত্মাজী 
বলেন “তাই বা কেন, আপনারাই তাদের কাজটা করে রাখুন না 1” 
এর পর অবশ্য অবশিষ্ট বন্দীদের অর্ধেকের বেশী মুক্তি দেন মিঃ কেসী । 
কিন্ত সবাইকে নয়। সে কাজ করতে হয় স্বাধীনতা লাভের পর 
প্রথম পশ্চিম বাংলার মন্ত্রিসভাকে ৷ যদিও এই সব বন্দীরা মহাত্মাজীর 
পথের পথিক ছিলেন না, তবু তাদের দেশপ্রেম ও ত্যাগ সম্বন্ধে 
উচ্চ ধারণা ছিল তার । তাই তিনি চাইতেন তাদের মুক্তি ৷ 
বাংলার এই সব বিপ্লবীরাও তার এ মনোভাবের অমর্যাদা করেননি । 
মহারাষ্ট্রে তাকে হত্যা করার ষড়যন্ত্র হয়েছিল কিন্তু বাংলার এই 
বিপ্লবীদের কেউ তা চিন্তাও করেননি । 

এই ডিসেম্বর মাসেই কলিকাতায় ভাইসরয়ের সঙ্গে মহাত্মাজীর 
সাক্ষাৎ হয় । ভাইসরয় ঠিক তার পূর্বে বণিকমভায় বক্তৃতা কালে বলেন 
যে, ভারত ছাড়’ এই বুলি জাদ্ববিষ্ঠার কাজ করবে না। ভারতের 
সমস্তা জটিল । কংগ্রেদ সবচেয়ে বড় রাজনৈতিক প্রতিষ্ঠান বটে, কিন্ত 

সংখ্যালধিষ্ঠদের সমস্তা রয়েছে, তার মধ্যে মুসলমানরা সংখ্যায় বেশী 
এবং তাদের স্থানও গুরুত্বপূর্ণ আর রয়েছেন দেশীয় নৃপতিবর্গ । 
মহাত্মাজী সাক্ষাতের সময় স্পষ্টভাব বলেন যে, ইংরেজের ভারতে 
'খাকার এবং বানরের পিঠে ভাগ নীতি অন্নুদরণ করার কোন 
অধিকার নেই । 

কবিগুরুর মৃত্যুর পর এই প্রথম তিনি বাংলায় আসেন । অতএব 
শান্তিনিকেতনে যান। বোলপুর স্টেশন হতে নেমে তিনি তিন মাইলের 
উপর হেঁটে যান। গাড়ীতে যেতে অস্বীকার করেন। তীর্থযাত্রা 
করতে হলে হেঁটে যাওয়াই প্রশস্ত এই যুক্তি দেন। কবিগুরুর স্থান 
শান্তিনিকেতনকে তিনি তীর্থস্থান বলে মনে করতেন । 

এখানে মিঃ এণ্ড জের স্মৃতি রক্ষার জন্য হাসপাতালের ভিত্তিপ্রস্তর 
স্থাপন করেন। কিন্তু সংগৃহীত টাকা দেওয়া সত্বেও সেখানে মহাত্মাজীর' 
জীবিতকালে হাসপাতাল গড়ে উঠেনি। এটা ছিল তার কাছে খুব 
দুঃখের । 

শান্তিনিকেতনের ছাত্ররা যে বিশ্ববিদ্যালয়ের পরীক্ষা দেয় তা তিনি 
পছন্দ করেননি এবং কুটির শিল্পের প্রসারের জন্য সূত| কাটার উপদেশ 
দেশ। গুরুদেব চাইতেন সমস্ত বিশ্বে শান্তি ও প্রেম । সেই আদর্শকে 
কার্যকরী করতে বলেন । 

কংগ্রেসকমীদের নিমন্ত্রণে ওই বীরভূম জিলার রামপুরহাট নামক 
হ্বানেও যান । সেখানে জনসভায় তিনি গঠনমূলক কাজের উপর বিশেষ 
জোর দেন। ফিরবার পথে ট্রেনে তার সঙ্গে একান্তে খানিকক্ষণ আলাপ 
করি। তাকে নাম ধরে ধরে ভারতে কংগ্রেসের বিশিষ্ট নেতৃস্থানীয় 
ব্যজিদের গঠনমূলক কাজে ভাসা-ভাষা বিশ্বাস, কোন কোন দফায় 
অবিশ্বাস, এমনকি বিপরীত আচরণ প্রভৃতির উল্লেখ করি। বলি 
সাধারণ স্তরে এ সব হতেই পারে, কিন্ত উপরের স্তরে এ অবস্থা হলে 
খাধানতা আসতেও দেরী হবে, আর যদি বা আসে তাও জনকল্যাণকর 
হবে না। যাঁদের যাঁদের নাম করি তারের সমর্থন করেন না। কিন্তু 

বলেন, “এর চেয়ে ভাল লোক এ কাজে পাচ্ছি কোথায়? তাই 
ফললাভও আশানুরূপ হচ্ছে না।৮ এ অবস্থার পরিবর্তন প্রয়োজন 
তা স্বীকার করলেন । বুঝলাম এজন্য হৃদয়ে গভীর বেদনা । 

ডিসেম্বরের শেষ সপ্তাহে তিনি মেদিনীপুর জিলার তমলুক ও কাথি 
মহকুমায় যান আট নয় দিনের জন্য । এই দুই মহকুমায় ভারত ছাড় 
আন্দোলন খুব জোর ধরে। পুলিস ও সৈন্যদলের নির্মম অত্যাচার 
হয়। এমনকি মেয়েদের উপরও অকথ্য অত্যাচার হয়। কংগ্রেস 
কর্মীরাও জাতীয় সরকার এবং বিদ্যুৎ বাহিনী গঠন করে কাজ করে। 
কিন্ত তারা সব সময় অহিংস পথে চলেনি । তাদের দাবী তারা কোন 
লোককে হত্যা করেনি । যদিও স্থানীয় লোকদের কেউ কেউ তাদের 
উপর সে দোষারোপও করে । এরূপ যখন চলছিল তখন ৬দুর্গাপুজার 
সময় ( ১৯৪২ ) প্রচণ্ড ঝড়ে, সামুদ্রিক জলোচ্ছাসে এই দুই মহকুমার 
সমুদ্রোপকূলবর্তী অঞ্চলে ভীষণ ক্ষতি হয়। বহু লোক ও গবাদি পণ্ড 
মারা যায়, ঘরবাড়ী বিধ্বস্ত হয়, শস্য নষ্ট হয়, তার পর হয় ছুভিক্ষ। 
আমি স্ৃতাহাটা থানায় কারো কারো মুখে শুনেছি এই ঝড় ও প্লাবন 
না হলে পুলিশ ও সৈন্যদলের বীভৎস নগ্ন মূর্তি আরো দেখতে হত। 
এই হিসাবে বিধাতার নিষ্ঠুর তাণ্ডবও খানিকটা বরস্বরূপ হয়েছিল। 

মহাত্মাজী কর্মীদের বলেন, “জাতীয় সরকার ও বিছ্যুৎ বাহিনী গঠন 
করে যা করা হয়েছে তার অনেকটাই উচিত হয়নি ৷ দুঃখের কথা এত 
বৎসর পরেও কংগ্রেসের কি নীতি জনগণ তা বুঝতে পারেনি । হত্যা না 
করলেই অহিংসা পালন করা হল এরূপ ধারণা মস্ত বড় ভুল ৷” হিংসা, 
অহিংসার ব্যাপারে তার কথার সারমর্ম হল এই যে, হিংসা চিরকালই 
অধিকতর হিংসার কাছে মাথা নত করে। “দেখ না দূর্ধর্ষ বীর 
জাপানী জাতির আজ কি অবস্থা! আর তোমরা এত করেও কি 
মেয়েদের সন্মান রক্ষা করতে পেরেছ ?” 

কাখিতে যেরূপ শৃঙ্খলা সহকারে প্রায় লক্ষ লোক তার বক্তৃতা 
শোনে তাতে তিনি মুগ্ধ হন। সারা দেশে এরূপ শৃঙ্খলা বজায় 

থাকলে কেউ তাদের স্বাধীনতা হতে বঞ্চিত করতে পারবে না বলেন । 
এখানে মেদিনীপুর জিলার কর্মীদের গঠনমূলক কাজে আত্মনিয়োগ 
করতে উপদেশ দেন। গঠনমূলক কাজ শুধু চরখা ও খদ্দর নয়, যদিও 
তার স্থান খুব উচ্চে। সাম্প্রদায়িক এক্য, অস্পৃশ্যতা বর্জন প্রভৃতি 
আরো সতেরো দফার কথা বলেন । . তার দৃষ্টি ছিল সামগ্রিক। 

এইখানে কর্মীদের সামনে তিনি এরূপ মন্তব্য করেন যে, সুভাষ- 
বাবু জীবিত আছেন । পরে অবশ্য তার এ ধারণা বদলায় । ১৯৪৮ 
সালে নুভাষবাবুর জন্মদিন ২৩শে জানুয়ারী দিল্লীতে প্রার্থনা সভায় 
তাকে “স্বৰ্গত দেশপ্রেমিক’ বলে উল্লেখ করেন । 

এই ডিসেম্বর মাসে মহাত্মাজীর উপস্থিতিতে কলিকাতায় কংগ্রেস 
ওয়াকিং কমিটা এই মর্মে এক প্রস্তাব পাশ করে যে, ভীতি প্রদর্শন, 
রেল লাইন উড়ানো, টেলিগ্রাফের তার কাটা অথবা সাধারণের 
সম্পত্তিতে আগুন লাগানো কংগ্রেসের অহিংস নীতির সঙ্গে 
সামঞ্জস্তহীন । 

এর কিছুকাল পরেই সাধারণ নির্বাচন হওয়ার কথা। মহাত্মাজী 
নির্বাচন ব্যয়ের প্রশ্ন উঠান এবং বলেন যে, যদি কংগ্রেস বিনা খরচে 
নির্বাচনে জয়ী হতে পারে তবেই সত্যিকারের জয় হবে। সেই 
আদর্শে দৃঢ় থেকে কংগ্রেস হেরে গেলেও তিনি দুঃখিত হবেন না। 
বিনা খরচে ত দূরের কথা, যা খরচ করা আইনসিদ্ধ তার চেয়ে বেশী 
খরচ করেই অধিকাংশ সভ্য বিধান সভা বা লোকসভায় যান এবং 
নির্বাচন খরচের মিথ্যা হিসাব দাখিল করেন। এইখানেই গোড়ায় 
গলদ। তাই দেশে আজ চলছে গণতন্ত্রের প্রহসন ৷ ঠিক জায়গায় 
ধরেছিলেন মহাত্মাজী । 

ংলায় আসবার পূর্বে নভেম্বর মাসে সুভাষবাবুর নেতৃত্বে তৈরী 

আজাদ হিন্দ ফৌজের লোকদের বিচার আরম্ভ হয় দিল্লীর 
লালকেল্লায়। শ্রীভুলাভাই দেশাই মুখ্য ব্যারিস্টার । মহাত্মাজী এদের 
মুক্তি দেওয়ার জন্য ভাইসরয়ের কাছে আবেদন করেন। তাতে তিনি 

বলেন যে, হিংসার পথে তার বিশ্বাস নেই। তথাপি ভারতের জনগণ 
যাদের শ্রদ্ধার চোখে দেখে তাদের মুক্তি দেওয়াই জঙ্গত। ভাইসরয় 
এদের মুক্তি দেন না। পরে কেবিনেট মিশন ভারতে এলে মহাত্মাজী 
রাজনৈতিক বন্দীদের মুক্তির কথা বলেন লর্ড পেখিক-লরেন্সকে ৷ দেশ 
যখন স্বাধীন হতে যাচ্ছে এদের ত আর স্বাধীনতার জন্য হিংসাত্মক 
কার্য করতে হবে না এ যুক্তি দেন। সেই যুক্তি মেনে এপ্রিল (১৯৪৬) 
মাসে শ্রীজয়প্রকাশ নারায়ণ, ডাঃ রামমনোহর লোহিয়া এবং আজাদ 
হিন্দ ফৌজের লোকদের মুক্তি দেওয়া হয়। 
ংলা হতে মহাত্মাজী উড়িষ্যা ও মাদ্রাজে যান। মাদ্রাজে তখন 

দ্রভিক্ষের সম্ভাবনা । কি করা যায় ভাবছেন। মনে করেন এজন্য 
প্রত্যেকের কৃচ্ছসাধন করা ও উৎপাদন বৃদ্ধির চেষ্টা করা প্রয়োজন । 
তবে ভারতীয়দের দ্বারা পরিচালিত সরকারই এ সমস্যার পুরাপুরি 
সমাধান করতে পারে। ভাইসরয় তার প্রাইভেট সেক্রেটারী মিঃ 
জর্জ আবেলকে ওয়ার্ধায় পাঠান মহাত্মাজীর কাছে। নেতাদের 
সহযোগিতা কামনা করে একটি পরামর্শ সমিতি গঠনের প্রস্তাব নিয়ে 
আসেন। সেই সমিতির চেয়ারম্যান ভাইসরয় নিজে, আর মহাত্মাজী, 
জিন্না সাহেব ও ভূপালের নবাব সাহেব এই তিন জন সভ্য ৷ মিঃ 
আবেলের কাছে সব কথা শুনে মহাত্মাজী বলেন যে, দেখছি সেই 
পুরানো সমতার ভূত-_হিন্দু-মুসলমানের সমতা, গান্ধী-জিন্না সমতা 
আর রাজন্যবর্গের প্রতিনিধি । এ প্রস্তাবে মহাত্মাজী রাজী হন না। 

বাংলা, উড়িয্যা ও মাদ্রাজ সফরের সময় হরিজন সেবার জন্য 
যথারীতি অর্থ সংগ্রহ করেন। বন্দিনিবাস হতে বের হবার পর 

ংলায় আসার পূর্ব পর্যন্ত প্রায় আড়াই লক্ষ টাকা সংগ্রহ করেন। 

১৯৪২ সালের আগস্ট মাসে হরিজন পত্রিকা প্রকাশ বন্ধ হয়। 
১৯৪৬ সালে ফেব্রুয়ারী মাসে আবার মহাত্মাজী তা প্রকাশ করা 
আরম্ভ করেন। 

১৯৪৬ সালে পুনরায় সাধারণ নির্বাচন হয়। কংগ্রেস নেতৃবর্গ 


২৬০ 1 মহাত্বা গান্ধী 


প্রায় তিন বৎসর জেলে ছিলেন। এই সময় মুসলিম লীগ সরকারের 
সমর্থন পুষ্ট হয়ে পূর্বের চেয়ে শক্তিশালী হয়ে উঠে। বাংলা ও 
সিন্ধুদেশে মুসলিম লীগ মন্ত্রিসভা এবং পাঞ্জাবে ইউনিয়নিস্ট পার্টির সঙ্গে 
একযোগে লীগ মন্ত্রিসভা প্রতিষ্ঠিত হয় । বাকী আটটি প্রদেশে গঠিত 
হয় কংগ্রেস মন্ত্রিসভা । মুসলিম সংখ্যাগরিষ্ঠ উঃ-পঃ সীমান্ত প্রদেশে 
লীগ এমনকি অধিকাংশ মুসলমান আসনও অধিকার করতে পারে 
না। কারণ সেখানে খান আবদ্ছুল গফ.ফর খানের মত জনপ্রিয় বলিষ্ঠ 
নেতা ছিলেন কংগ্রেসে । সেরূপ বলিষ্ঠ মুসলমান নেতৃত্ব বাংলা, 
পাঞ্জাব বা সিদ্ধুদেশে কংগ্রেসে ছিল না । থাকলে ভারত ইতিহাস 
অন্যভাবে লিখিত হত । 

১৯৪৬ সালের মার্চ মাসে বৃটেনের প্রধানমন্ত্রী মিঃ এটলী 
পার্লামেন্টে ঘোষণা, করেন যে, ভারত তার নিজের সংবিধান তৈরী 
করবে। ভারত ডোমিনিরন হিসাবে থাকতে পারে, ইচ্ছা করলে 
সম্পূর্ণ স্বাধীনও হতে পারে । তার! সংখ্যালঘুদের অধিকার সম্বন্ধে 
অবহিত, কিন্তু তারা সংখ্যাগরিষ্ঠদের অগ্রগতি রোধ করে থাকবে 
তা হতে পারে না। তিনি এ কথাও বিশ্বাস করেন যে, ভারতীয় 
বৃপতিবর্ঠ ভারতের অগ্রগতিতে বাধাস্বরূপ হবেন না । 

এই ঘোষণা তিনটি বিষয়েই স্পষ্ট । ভারত স্বাধীন হবে, 
সংখ্যালঘুরা অগ্রগতি ব্যাহত করতে পারবে না, আর দেশীয় 
রাজন্যবর্গও ভারতের অগ্রগতির তালে পা ফেলে চলবেন । 

তারপর এই মার্চ মাসেই বৃটিশ মন্ত্রিসভার তিনজন মন্ত্রী__লর্ড 
পেখিক-লরেন্স, স্তার স্ট্যাফোর্ড ক্রিপস ও মিঃ আলবার্ট আলেকজাগ্ডার 
ভারতে এলেন বিভিন্ন রাজনৈতিক দলের নেতাদের সঙ্গে আলাপ 
আলোচন! করে ওই ঘোষণাকে রূপ দিতে । 

অন্তর্বর্তীকালীন সরকার গঠন এবং সংবিধান কি ভাবে রচিত হবে 
এই দুইটি হল আসল প্রশ্ন । 

কিছু দিন আলোচনার পরই বুঝতে পারা গেল মিঃ এটলীর 


ভারত ছাড় প্রস্তাব হতে মৃত্যু পর্যন্ত ২৬১ 


ঘোষণার সঙ্গে এদের আচরণের সামপ্তস্ত নেই । লর্ড ওয়াভেল ত 
স্পষ্টতঃ লীগের দিকে ঝুঁকেছিলেন। কমিশনের সভ্যগণের মাথায়ও 
সংখ্যালঘু সমস্যার ভূত। এদিকে জিন্না সাহেব ত তার দাবী চরমে 
চড়িয়ে রেখেছেন। পাকিস্তান চাই__ইংরেজ থাকতেই দেশভাগ__ 
দুইটি সার্বভৌম রাষ্ট্র স্থষ্টি । বাংলা, আসাম, পাঞ্জাব, উঃ-পঃ সীমান্ত 
প্রদেশ, সিন্ধুদেশ, বেলুচিস্তান নিয়ে হবে পাকিস্তান । যুদ্ধের সময় 
লীগ যতটা পেরেছে সাহায্য করেছে সরকারকে, কংগ্রেসের ভারত 
ছাড় প্রস্তাবের বিরোধিতা করেছে । লর্ড লিনলিথগো ও ওয়াভেল 
তা ভুলতে পারেননি, কমিশনের মনেও যে তার প্রভাব ছিল না 
এ কথা বলা যায় না। জিন্না সাহেব এর উপর নির্ভর করেই আবদারে 
ছেলের মত ব্যবহার করেছেন । 

আলোচনা দিল্লী ও সিমলায় প্রায় দেড় মাস ধরে চলে। 
মহাআাজী দিল্লীর ভাঙ্গী কলোনীতে । কংগ্রেদ ওয়াকিং কমিটার 
সভ্যরাও দিল্লীতে । জিনা সাহেব এবং লীগের কার্যকরী সমিতিও 
সেখানে । 

এই আলোচনা ভারত ইতিহাসের এক গুরুত্বপূর্ণ অধ্যায় । তাতে 
মহাত্মাজীর বিশেষ ভূমিকা ছিল। এ ছোট পুস্তকে তার পুরাপুরি 
ইতিহাস লেখা সম্ভবপর নয় । একটু অনুবিধাও আছে। তার সঙ্গে 
কংগ্রেস ওয়াকিং কমিটা অঙ্গাঙ্গী ভাবে জড়িত । ওয়াকিং কমিটার 
যৌথ দায়িত্ব । সিদ্ধান্তও যৌথ । অতএব কে কি বলেছিলেন এবং 
কার কোন্‌ কথা শুনলে ভারত ইতিহাস অন্যভাবে লিখিত হত সে সব 
অবান্তর ৷ ঘটনা ঘটে যাওয়ার পর বুদ্ধিমান হওয়া সহজ | যা হয়েছে 
তার জন্য সবাই দায়ী। তাই যেটুকু সমালোচনা করব, তা ওয়াকিং 
কমিটী হিসাবেই । 

আমার মতে ১৯৪৬ সাল হতে মৃত্যু পর্যন্ত সময়টা মহাত্মাজীর 
জীবনের সবচেয়ে গরিমাময় অধ্যায়। এক দিকে জিন্না সাহেবের অন্যায় 
জেদ ও সাম্প্রদায়িকতা, ইংরেজ সরকারের অযৌক্তিক লীগগ্রীতি, 


২৬২. মহাত্না গান্ধী 


এমনকি ভারত ছাড় আন্দোলনের জন্য কংগ্রেসকে একটা শিক্ষা 
দেওয়ার প্রবণতা ; অপর দিকে দেশের আবহাওয়ায় হিংসা ভাব 
বর্তমান কাজেই মহাত্মাজী কোন প্রকারের সত্যাগ্রহ করতে প্রস্তুত নন, 
ওয়াকিং কমিটার সভ্যরা বাস্তববাদী, মহাত্মাজীর আদর্শ পুরাপুরি গ্রহণ 
করা অবাস্তব মনে করেন, আবার লীগ ও খাকসার আন্দোলনের 
পাণ্টা হিন্দু মহাসভা ও রাষ্ট্রীয় স্বয়ং সেবক সজ্ঘের আন্দোলন । এই 
সব প্রতিকূল অবস্থার মধ্যে মহাত্মাজী তার অহিংসাকে রূপ দিতে 
চেষ্টা করেন। ওয়াকিং কমিটাকে যতটা সম্ভব সঙ্গে নিয়ে চলেন । 
ওয়াকিং কমিটাও তাঁর মতকে শ্রদ্ধার দৃষ্টিতে দেখেন । জিন্না সাহেবকেও 
যতুদূর সম্ভব মানিয়ে নিতে চান, কিন্তু জিন্না সাহেব এমনকি কংগ্রেস 
প্রেসিডেন্টের সঙ্গে একাকী বসতেও রাজী হতেন ন! । লীগের মতে 
কংগ্রেস শত্রু, কিন্ত মুসলিম লীগের বাইরের মুসলমান বিশ্বাসঘাতক । 

অন্তর্বতাঁকালীন সরকার গঠন সম্বন্ধে মহাত্মাজীর সুস্পষ্ট মত 
ছিল যে, ভারতের সর্বাধিক যোগ্য সম্পূর্ণ সৎ লোক নিয়ে মন্ত্রিসভা 
গঠিত হওয়া উচিত। হিন্দু-মুসলমান সমতা বা কংগ্রেস-লীগ সমতার 
কথা অযৌক্তিক । তার এই মত ছিল যে, এক জন সৎ ও যোগ্য হিন্দু 
হিন্দু মুসলমান উভয় সম্প্রদায়ের কল্যাণ করতে পারে, তেমনি পারে 
একজন সৎ ও যোগ্য মুসলমান । তাই এক দিন যখন স্যার স্টাফোর্ড 
মহাত্মাজীকে বলেন .বে, জিন্ন। সাহেব সেরূপ সরকার প্রতিষ্ঠায় 
রাজী, তখন কি খুশী তিনি! কিন্তু জিন্না সাহেব পিছিয়ে যাওয়ায় 
ত| হল না। 

আলোচনা যত চলতে থাকে ততই স্পষ্ট হয় যে, সংখ্যালঘিষ্ঠদের 
রক্ষা করার পরম দায়িত্ব যেন ব্রিটিশ সরকারের । মিঃ এটলীর 
ঘোষণা সত্বেও মিশনের ঘাড়ে এই ভূত চেপেছিল। মিঃ আলেকজাণ্ডার 
ত প্রাইভেট বৈঠকে এপ্রিল মাসেই বলেন অবিভক্ত ভারতে 
সংখ্যালঘিষ্ মুসলমানদের প্রতি সুবিচার হবে কিনা সন্দেহ। 
সিমলাতে মিশন যখন কনফারেন্স ডাকে তখন কংগ্রেস ও লীগ 


ভারত ছাড় প্রস্তাব হতে মৃত্যু পর্যন্ত হত 


প্রত্যেকের চার জন করে প্রতিনিধি পাঠাতে বলে । আবার সেই 
কংগ্রেস-লীগ সমতা । সংখ্যালঘুদের প্রতি এই অহেতুক দরদ 
মহাত্মাজীর মতে “সাম্রাজ্যবাদের ধ্বংসাবশেষ'। মহাত্মাজী 
চেয়েছিলেন প্রথম ইংরেজ চলে যাক, তারপর যদি ভারতের কোন 
ংশ পৃথক্‌ হতে চায় তবে উভয় অংশের সুবিধার ব্যবস্থা করে তা 
হতে পারে । যদিও তিনি মনে করতেন দেশবিভাগ হিন্দু মুসলমান 
উভয়েরই পক্ষে ক্ষতিকর তথাপি কোন অঞ্চলের আত্মনিয়ন্ত্রণের 
অধিকার আছে। অবশ্য আত্মনিয়ন্ত্রণ যাতে আত্মহত্যার সামিল না হয় 
সেদিকে ছিল তার দৃষ্টি ৷ 
আলোচনা চলা কালে মহাত্মাজী বা ওয়াকিং কমিটার কোন সভ্য 
মিশনের কাছে যে সব চিঠি লিখতেন তা পূর্বেই ওয়াকিং কমিটাকে 
জানানো হত । কোন সময় তা সম্ভব না হলে যথাসম্ভব শীঘ্রই জানানো 
হত। সভ্যরা সবাই উপস্থিত দিল্লীতে । কিন্ত একটি দুঃখজনক 
ঘটনা ঘটে । ওয়াকিং কমিটার এক জন বিশিষ্ট সভ্য মহাত্মাজী বা 
কমিটী কাউকে না জানিয়ে মিশনকে একখানা চিঠি পাঠান । তার 
মর্ম মহাত্মাজী প্রথম স্যার স্ট্যাফোর্ডের কাছে শুনতে পেয়ে বিস্মিত 
হন। স্তার স্ট্যাফোর্ডের ভুল হয়নি ত, মহাত্মাজী ঠিক শুনেছেন কিনা 
এ সব কথাও কারো কারো মনে উঠে। পরে মহাত্মাজী চিঠিখানা 
দেখতে পান। তীর প্রাণে খুব আঘাত লাগে। সাধারণতঃ এরূপ 
হলে সেই সভ্যের পদত্যাগ করতে হয়, কিন্তু তখনকার পরিস্থিতিতে 
মহাত্মাজী ও ওয়াকিং কমিটাকে তা হজম করে যেতে হয়। এই 
অবস্থার মধ্যে কাজ করতে হয়েছিল মহাত্মাজীকে | প্রশংসা করি 


তার ধৈর্যের । 
মে মাসে প্রথম কেবিনেট মিশন তাদের পরিকল্পনা প্রকাশ্যে 


উপস্থিত করে। এর মধ্যে অন্তর্বর্তী সরকার গঠনের কথা কিছুই ছিল 
না। মহাত্মাজীর মত ছিল প্রথম তা গঠন করা। অতি সঙ্গত কথা । 
পরিকল্পনায় সিশন সার্বভৌম পাকিস্থান গঠনের দাবী অযৌক্তিক বলে। 


২৬৪ মহাত্বা গান্ধী 


দেশরক্ষার দিক দিয়ে বিচার করলে কিংবা অর্থনৈতিক দৃষ্টিতে তা 
সম্ভবপর নয়। আর মুসলিম সংখ্যালঘিষ্ঠ ( শতকরা মাত্র ৩৪ ভাগ ) 
প্রদেশ আসাম এবং বাংলা ও পাঞ্জাবের ওইরূপ অঞ্চলও তাদের মতে 
পাকিস্তানের অন্তর্ভুক্ত কর! যেতে পারে না। 

মিশন সংবিধান রচনার জন্য দেশকে তিনটি গ্রপে বিভক্ত করার 
প্রস্তাব করে। কেন্দ্রের হাতে থাকবে দেশরক্ষা, বৈদেশিক নীতি ও 
যোগাযোগ । এই সব কাজ পরিচালনার জন্য টাকা তুলবার ক্ষমতাও 
থাকবে ৷ বাংলা, আসাম নিয়ে একটি গপ, পাঞ্জাব, উঃ-পঃ সীমান্ত 
প্রদেশ, সিদ্ধুদেশ ও বেলুচিস্তান নিয়ে আর একটি এবং তৃতীয় গ্রপ 
বাকী সব প্রদেশ নিয়ে । পাকিস্তান স্বীকার না করেও ‘অশখ্বথাম| হত 
ইতি গজ' ব্যবস্থা । আসামকে তার ইচ্ছার বিরুদ্ধে বাংলার সঙ্গে 
গ্রপে যেতে হবে। আর উঃ-পঃ সীমান্ত প্রদেশে *৪৬ সালের নির্বাচনে 
লীগ পরাজিত এবং কংগ্রেস মন্ত্রিসভা প্রতিষ্ঠিত, তাকেও যেতে হবে 
পাঞ্জাব প্রভৃতি স্থানের সঙ্গে এক গূপে । কংগ্রেস লীগ একমত হাতে 
পারেনি তাই হল বানরের পিঠে ভাগ ॥ মহাত্মাজী কোন প্রদেশকে 
ইচ্ছার বিরুদ্ধে গু;পে যেতে বাধ্য করা অযৌক্তিক মনে করেন। 

পাকিস্তানের ভিত্তি স্বীকৃত হয়েছে এবং ভবিষ্যতে সার্বভৌম 
পাকিস্তান স্বীকৃত হবে এই আশা প্রকাশ করে লীগ মিশন পরিকল্পনা 
মেনে নেয়। 

মিশন পরিকল্পনা লীগ এক ভাবে ব্যাখ্যা করে, কংগ্রেস অন্য 
ভাবে, মিশন আর এক ভাবে। তারপর দেশীয় নৃপতিবর্গ, বিধান 
সভার ইউরোগীয় দল প্রভৃতি নানা সমস্তা দেখা দেয় । 

মহাত্মাজী মিশনের সঙ্গে আলোচনায় বুঝতে পারেন যে, আগে 
সংবিধান রচনা এবং পরে স্বাধীনতা । স্বাধীন ভারত সংবিধান রচনা 
করবে না। : 

কেবিনেট মিশন অন্তর্ব সরকার গঠন সম্বন্ধে কংগ্রেস ও লীগের 
মধ্যে এক্যমত প্রতিষ্ঠার চেষ্টা করে ব্যর্থ হয়। অবশেষে জুন মাসে 


ভারত ছাড় প্রস্তাব হতে মৃত্যু পর্যস্ত ২৬৫ 


ভাইসরয় ও কেবিনেট মিশন চোদ্দ জনের একটি অন্তর্বতা সরকার 
ঘোষণা করেন। তার মধ্যে সেই বর্ণহিন্দু-মুসলিম সমতা, কংগ্রেস বা 
জাতীয়তাবাদী মুসলমানের নাম বাদ ইত্যাদি। অর্থাৎ লীগের দাবী 
স্বীকৃত, আর কংগ্রেসকে হিন্দু প্রতিষ্ঠানে পরিণত করার অপচেষ্টা । 
মহাত্মাজী ঘোর বিরোধিতা করেন এ প্রস্তাবের । ওয়াকিং কমিটাকে 
তার মত দৃঢ়ভাবে জানিয়ে দেন যে, এক জন কংগ্রেস মনোনীত 
জাতীয়তাবাদী মুসলমানকে না রাখলে এবং ভাইসরয় কতৃক চাপানো 
মিঃ ইঞ্জিনিয়ারকে রাখলে কিছুতেই কংগ্রেসের সে সরকারে যোগ 
দেওয়া সঙ্গত হবে না । ওয়াকিং কমিটা উপরোক্ত প্রস্তাব অনুযায়ী 
অন্তর্বর্তী সরকারে যোগ দিতে অস্বীকার করে, তবে সংবিধান রচনা 
সভায় যোগ দিতে স্বীকৃত হয় । 

কংশ্রেদ অত্তর্ব্তা সরকারে যেতে রাজী না হওয়ায় জিন্না সাহেব 
তাঁকে সরকার গঠনের ভার দিতে বলেন । মিশন সে অনুরোধ অগ্রাহা 
করে। পুনরায় নৃতনভাবে সরকার গঠনের চেষ্টা হবে বলে। 
অংখাগরিষ্ঠদের উপর চাপ দিয়ে যতটা লীগের জন্য করা যায় তার জন্য 
মিশন প্রস্তুত ছিল। কিন্তু সংখ্যালঘিষ্ঠদের সরকার প্রতিষ্ঠা করতে 
চায়নি । সেরূপ করলে মিশন গণতান্ত্রিক দুনিয়ায় হাস্যাস্পদ 
হত। বৃটেনের জনগণও তা সমর্থন করত বলে মনে হয় না। 

জিন্না সাহেব প্রত্যাখ্যাত হয়ে অপমানিত বোধ করেন। ফলে 
তিনি ও লীগ ক্রুদ্ধ । পরবর্তী কালের কাজও করেন ক্রোধের বশবর্তী 
হয়ে। তাই দেখতে পাই বুদ্ধিমান লোকের বুদ্ধিহীনতা ৷ জুলাই 
মাসে লীগ ‘প্রত্যক্ষ সংগ্রামের’ প্রস্তাব গ্রহণ করে । ১৬ই আগস্ট দিন 
ধার্য হয়। সঙ্গে সঙ্গে মিশন পরিকল্পনাও প্রত্যাখ্যান করে । লীগ 
অহিংস নীতিতে বিশ্বাসী নয়, প্রয়োজন মত সব কিছুই করবে এরূপ 
আস্ফালন আরম্ভ হল। ১৬ আগস্ট দেখা গেল সংগ্রামটা ইংরেজ 
সরকারের বিরুদ্ধে নয়, হিন্দুদের বিরুদ্ধে । কারণ তাতে বিপদ কম। 
জিন্না সাহেব ও লীগের এই বুদ্ধিভ্রংশের ফল হল খুব খারাপ । 


২৬৬ মহাত্বা গান্ধী 


বাংলা দেশে তখন মুসলিম লীগ মন্ত্রিসভা । মুখ্যমন্ত্রী মিঃ শহীদ 
স্থুরাবদি। লীগ মন্ত্রিসভা যে ভাবে ১৬ আগস্ট গুণ্ডামি, লুঠ ইত্যাদির 
প্রশ্রয় দিল তা আধুনিক যুগের রাজনৈতিক ইতিহাসে অভিনব ৷ 
তারা ওই তারিখ সাধারণ ছুটি ঘোষণা করে। যারা আইন ও শৃঙ্খলার 
রক্ষাকর্তা তারা হয়ে উঠল আইন ও শৃঙ্খলা ভঙ্গকারীদের প্রশ্রয়দাতা। 
সরকার অরাজকতার প্রশ্রয়দাতা । নূতন ইতিহাস স্থষ্টি। শুধু তাই 
নয়, পুলিশের মধ্যেও এনে দিল সাম্প্রদায়িক ভাব । দেশের পরম 
অকল্যাণের দ্বার উন্মুক্ত হল। কলিকাতায় মুসলমান সংখ্যালধিষ্ঠ। 
হিন্দুরা প্রথম দিন নির্যাতিত হয়ে সঙ্ঘবদ্ধ হয়ে উঠে ৷ দ্বিতীয় দিন 
হতে তারাও পাণ্টা জবাব দেয়। তৃতীয় দিনে অবস্থা বেগতিক দেখে 
সরকার সৈন্য আমদানী করে । দুই সম্প্রদায়েরই বহু লোক হতাহত 
হয়। সংখ্যা কেউ ঠিক বলতে পারে না। তবে মুসলমানই বেশী 
মারা যায়। কলিকাতায় যা ঘটল তা আদিম যুগের বর্বরতার নিদর্শন ৷ 
হিন্দু মুসলমান কারো পক্ষেই গৌরবের নয়। সবচেয়ে অগোৌরবের' 
তখনকার লীগ মন্ত্রিসভার । লর্ড ওয়াভেল বা বাংলার গভর্নর এ 
বিষয়ে কিছুই করেননি । গুরুতর কর্তব্যচ্যতি। হয় অযোগ্যতা, 
নয় তো মনে মনে চাইছিল এরূপ কিছুটা । 

কলিকাতার হাঙ্গামার কিছুদিন পরে (অক্টোবর মাসে ) আবার 
তাণ্ডব শুরু হয় মৌলানা মৌলবী প্রভাবাস্বিত মুসলিম সংখ্যাগরিষ্ঠ 
নোয়াখালী জিলায়। গৃহদাহ, লুঠ, হত্যা, নারী নির্যাতন, জোর করে 
ধর্মীস্তরিতকরণ প্রভৃতি সবই হয়। বাংলার পর বিহার, বিহারের পর 
পাঞ্জাব, পাঞ্জাবের পর দিল্লী এ ভাবে স্থষ্টি হল সাম্প্রদায়িক তাণ্ডবের 
এক ছষ্ট চক্র। সব জায়গারই কিন্ত এক ইতিহাস সংখ্যালঘুদের 
উপর সংখ্যাগরিষ্ঠদের অত্যাচার ৷ সংখ্যালঘুরা ভয়ে ভীত, অর্ধমৃত । 
কি হিন্দু কি মুসলমান, কি শিখ সবাই বীরত্ব দেখিয়েছে 
যখন তারা সংখ্যায় বেশী। সংখ্যালঘিঠ হলেই কাপুরুষ । এর 
ব্যতিক্রম যে একেবারে ছিল না তা নয়। তবে খুবই কম॥ 

কোন সম্প্রদায়েরই গৌরব করবার কিছু নেই। লজ্জিত হবারই 
আছে। 2 
জুলাই মাসে লীগের প্রত্যক্ষ সংগ্রাম প্রস্তাব গ্রহণের পর আগস্ট 
মাসে বৃটিশ মন্ত্রিসভার নির্দেশে ভাইসরয় কংগ্রেস প্রেসিডেন্ট 
জওহরলালজীকে অন্ত্র্তী সরকার গঠনের জন্য আমন্ত্রণ করেন । জিন্না 
সাহেবের সঙ্গে কথা বলার ভারও তার উপরই দেওয়া হয়। জিন্না 
সাহেব তথা লীগ এই সরকারে যোগ দিতে রাজী হন না। লীগের 
কোন সদস্ত ভিন্নই ২৪শে আগস্ট অন্তর্বতাঁ সরকারের সদস্যদের নাম 
ঘোষণা করা হয়। স্যার সাফাৎ আহম্মদ খানের নাম ছিল। এর 
পরেই সিমলাতে ছোরা মেরে তাকে গুরুতর ভাবে আহত করা হয়। 
২রা সেপ্টেম্বর সদস্যরা আনুষ্ঠানিক ভাবে শপথ গ্রহণ করেন। 
ভাইসরয় প্রথম হতেই জওহরলালজীকে শান্তিতে কাজ করতে না 
দিতেই যেন সংকল্পবদ্ধ ছিলেন । স্যার সাফাৎ আহম্মদ খান ও রাজাজী 
ওই তারিখে শপথ গ্রহণ করতে পারেন না। তাদের উপর যে সব 
কাজের ভার ছিল ভাইসরয় তা নিজ হাতে নিতে চান। এ অদ্ভুত 
আচরণ কোন প্রকারেই সমর্থন করেন না জওহরলালজী । তার দৃঢ়তায় 
ভাইসরয় নিরস্ত হন। কিন্ত যে ভাবেই হোক ভাইসরয় লীগকে 
সরকারে আনতে ব্যস্ত । জওহরলালজীকে ডিঙ্গিয়ে তিনি নিজেই জিন্না৷ 
সাহেবের সঙ্গে আলোচনা আরম্ভ করেন এবং ১৫ই অক্টোবর ঘোষণা 
করেন যে, লীগের সদস্যরা মন্ত্রিসভায় যোগ দেবে । সেই তালিকার 
মধ্যে পূর্ব বাংলার তপশীলভুক্ত সম্প্রদায়ের শ্রীযোগেন্দ্রনীথ মণ্ডলের 
নামও ছিল। সবাই. অবাকৃ। কিন্তু সবচেয়ে আশ্চর্যের কথা 
লীগের সনদস্তরা মন্ত্রিসভায় আসেন একযোগে কাজ করার জন্য নয়, 
প্রত্যক্ষ সংগ্রাম নীতির একটা অঙ্গ হিসাবে । ‘লড়কে ল্যায়েজে 
পাকিস্তান’ এই হল লীগপন্থীদের কথা৷ অতএব ভারতবর্ষে হিন্দু 
মুসলমান দ্ঘকে আরো তীব্র করার কাজে লর্ড ওয়াভেলের তথা বৃটিশ 
শ্রমিক মন্ত্রিসভার একটা মস্ত বড় হাত ছিল । দেশ ক্রুত এগিয়ে চলল 

দেশবিভাগের দিকে ৷ লীগ চেয়েছিল তা-ই । সরকার স্থযোগ করে 
দিল । এখানে এ কথা বলা বোধ হয় অপ্রাসঙ্গিক হবে না যে, লীগের 
আদরণীয় বন্ধু শ্রীমণ্ডলকে পরে পাকিস্তান ত্যাগ করে পশ্চিম বাংলায় 
আশ্রয় নিতে হয়েছে । 

মহাত্মাজীর মত ছিল এ ভাবে কংগ্রেসের আর অন্তর্বর্তী সরকারে 
থাকা উচিত নয়। কিন্তু নে মত জওহরলালজী ও মন্ত্রিসভার সদস্যরা 
গ্রহণ করেননি। মনে হয় এইখানেই হয়েছিল মস্ত বড় ভুল। 
ওয়াকিং কমিটারও ভুল হয়েছিল এখানে ৷ 

লর্ড ওয়াভেলের কাজে মহাত্মাজী অসন্তুষ্ট হন। ২৭শে আগস্ট 
তার সঙ্গে সাক্ষাতের পর বৃটিশ প্রধানমন্ত্রীকে তার করেন ভাইসরয়ের 
জন্য একজন উপযুক্ত উপদেষ্টা পাঠাতে । নইলে কলিকাতার হত্যা- 
কাণ্ডের চেয়ে খারাপ ঘটনা ঘটতে পারে । মিঃ এটলী তখন সে কথায় 
ততটা মন দেননি । কিন্ত যখন একের পর এক সাম্প্রদায়িক বীভৎস 
কাণ্ড চলতে লাগল তখন বৃটিশ সরকার ১৯৪৭ সালের মার্চ মাসে লর্ড 
ওয়াভেলের স্থানে লর্ড মাউন্টব্যাটেনকে ভাইসরয় করে পাঠালেন। 
তখন ব্যাপার অনেক দূর গড়িয়েছে। 

কলিকাতার বিরাট হত্যাকাণ্ড ও তারপর নোয়াখালীর শোচনীয় 
ঘটনাবলী মহাত্মাজীকে খুবই বিচলিত করে। বিশেষ করে 
নোয়াখালীর নারী নির্যাতন । আজীবন হিন্দু-মুসলমান একতাকামী 
যখন দেখলেন যে জীবন সায়ান্কে তার সকল আশা আকাজ্ষা ভেঙে 
চুরমার হয়ে যাচ্ছে তখন আর স্থির থাকতে পারলেন না । ২৮শে 
অক্টোবর দিল্লী হতে রওনা হলেন বাংলায় ৷ রাস্তায় ট্রেনে ভক্ত 
দর্শনার্থী জনতার অত্যাচারে অশেষ কষ্ট পেতে হয়। এই মহাত্মা 
হওয়ার শাস্তি ! 

দীর্ঘ ছয় বংসরেরও অধিক কাল পরে নভেম্বর মাসে মীরাটে 

ধগ্রেস অধিবেশন হবে। আচার্য কৃপালানী নির্বাচিত সভাপতি ৷ 
কিন্তু মহাস্মাজী কংগ্রেস অধিবেশনে যোগ না দেওয়া স্থির 

করেই নোয়াখালী অভিমুখে রওনা হয়েছিলেন । যানওনি মীরাট 
কংগ্রেসে ৷ 

সোদপুর খাদি প্রতিষ্ঠানে অবস্থান। গত কয়েক বৎসর যাবৎই: 
বাংলা দেশে এলে কলিকাতার নিকটবর্তী এই গঠনমূলক কর্মকেন্দ্রে 
উঠতেন। এর মুখ্য কর্মকর্তা শ্রীসতীশচন্দ্র দাশগুপ্ত | আসার পরের 
দিন সাক্ষাতের সময় বুঝতে পারি মহাত্মাজীর গভীর মর্মবেদনা ৷ তিনি 
চিন্তাভারাক্রান্ত । কাজ সহজ নয়, খুবই কঠিন তা উপলব্ধি করছেন। 
বললেন “আমার অহিংসার অগ্নিপরীক্ষা হবে এবার ৷” পাতঙ্জল 
দর্শনের “অহিংসা প্রতিটায়াং তৎসন্নিধৌ বৈরত্যাগঃ' উল্লেখ করে 
বললেন যে এরূপ অহিংসাই তার কাম্য ৷ 

৭৭ বৎসরের বৃদ্ধ, ভগ্নস্বাস্থ্য । এক মহান্‌ প্রেরণার বশবর্তী হয়ে 
অগ্নিপরাক্ষার সন্মুখীন হতে চললেন । ভালবাসা দিয়ে হৃদয় জয় 
করার অভিযান ৷ সঙ্গে সঙ্গে নিগীড়িত নির্যাতিতদের প্রাণে সাহস 
দান। মানুষ কত উচ্চ স্তরে উঠতে পারে তার উজ্জল দৃষ্টা্ত 

নোয়াখালী রওনা হতে এক সপ্তাহ দেরী হয়। এর মধ্যে বিহারে 
সাম্প্রদায়িক হাঙ্গামার খবর পান। ভারত সরকার ও বিহার সরকারের 
সঙ্গে যোগাযোগ করে ব্যবস্থা অবলম্বনের পরামর্শ দেন ॥ পণ্ডিত 
নেহেরু, সর্দার প্যাটেল, লিয়াকৎ সাহেব যান বিহারে । সেখানকার 
মুখ্যমন্ত্রীও হাঙ্গামার খবর পেয়েই ছুটে যান উপক্রুত অঞ্চলে ৷ বাংলার 
মুখ্যমন্ত্রীর ত অনেক দিন পর্যন্তও নোয়াখালী যাওয়ার. কোন সময় 
হয়নি ৷ বাৰু রাজেন্দ্র প্রসাদ, মৌলানা আজাদ, আচাৰ্য কৃপালানী এবং 
পরে খান আবদুল গফ.ফর খানও আসেন বিহারে ৷ মহাত্মাজীও বিহার 
যাওয়ার জন্য প্রস্তুত ছিলেন, কিন্তু একজন মুসলমান নেতার কাছ 
থেকে তখনই তার যাওয়ার প্রয়োজন নেই জানতে পেরেই তিনি 
সেখানে যান না। তবে তিনি আংশিক উপবাস করা অর্থাৎ ছাগদুগ্ধ 
না খাওয়া স্থির করেন । যদি বিহার শান্ত না হয় তবে আমরণ উপবাস 
করবেন জানান । নোয়াখালী থাকতে নভেম্বরের শেষ ভাগে বাবু 

রাজেন্দ্র প্রসাদের কাছ থেকে খবর পান যে বিহারের অবস্থা 
ক্রমোনতির দিকে । এর পর স্বাভাবিক খাচ্ গ্রহণ করবেন বলে 
ঘোষণা করেন। দ্ধ বাদ দেওয়ার তার শরীর এত দুর্বল হয়েছিল যে 
প্রায় মৃত্যুর দরজায় পৌঁছেছিলেন। 

বিহার সম্বন্ধে খানিকটা নিশ্চিন্ত হয়ে ৬ই নভেম্বর নোয়াখালী 
রওনা হন। সহকর্মী হিসাবে সঙ্গে যান সতীশবাবু, প্যারীলালজী, 
ডাঃ সুশীল৷ নায়ার, অধ্যাপক নির্মলকুমার বস্তু ও আরো কয়েকজন 

৷ পরে ঠন্ধর বাপাও আসেন । বাংলা সরকারের একজন মন্ত্রীও 
মহাত্সাজীর সঙ্গে গিয়েছিলেন । 

মহাত্মাজী নোয়াখালী আসবার পুর্বে আচার্য কৃপালানী সন্ত্রীক 
কোন কোন উপক্রত অঞ্চল পরিদর্শন করেন। কিন্তু কোন কেন্দ্রীয় 
ত্র বা সর্বভারতীয় মুসলমান নেতা সেখানে যাননি । 

মহাত্মাজীর কাজ মোটেই সহজ হয়নি সেখানে । মুসলমানরা 
নিজেদের অপকর্মকে লঘু করে দেখাবার চেষ্টা করে। আর হিন্দুরা 
ভয়ে ভীত। তার সৈন্য ও পুলিশ সরিয়ে নেওয়ার এবং পূর্ব বাংলায় 
সাহসের সঙ্গে থাকবার উপদেশ তাদের মনঃপুত হয়নি । মুসলমানদের 
কেউ কেউ তার নোয়াখালী না থেকে বিহারে যাওয়া উচিত এ 
মনোভাবও পোষণ করত । এমনকি বাংলার মুখ্যমন্ত্রীও ছিলেন সেই 
দলে। লীগ মন্ত্রিসভা বাইরে না দেখালেও ভিতরে ভিতরে বিরোধিতা! 
করেছে তার। এর মধ্যে তাকে দৃঢুচিত্তে কাজ করতে হয়েছে । 


জীন পণ । রোল হল জারলরলের নিন 


ভারত ছাড় প্রস্তাব হতে মৃত্যু পর্যন্ত হর 


পর্যন্ত সেখানে থাকবার ইচ্ছা । এই বয়সে বাংলা শিখতে আরম্ভ 
করলেন, যেন বাঙ্গালীর প্রাণ স্পর্শ করতে পারেন। সাংবাদিক 
শ্রীশৈলেন চ্যাটাজি তার শিক্ষক । বহু পূর্বে লগ্ডনেও একবার বাংলা 
শিখতে আরম্ভ করেছিলেন । তখনকার শিক্ষক শ্রীকিরণশঙ্কর রায়। 

প্রথমে নোয়াখালীতে কিছু কিছু উপক্রত অঞ্চল পরিদর্শন করেন 
এবং এক শিবিরে সহকর্মীদের সঙ্গে একত্র থাকেন । কিছুদিন পরেই 
সহকর্মীদের বিভিন্ন কেন্দ্রে একাকী বা দুই জন করে থাকার নির্দেশ 
দেন। পুলিশের সাহায্য ভিন্নই একাকী যাতায়াত করতে বলেন যেন 
হিন্দুদের মনে সাহসের সঞ্চার হয়। প্রতিদিন প্রার্থনা সভার ভিতর 
দিয়ে ভগবানের উপর নির্ভরতার প্রতি সবার দৃষ্টি আকর্ষণ করেন । 
আরো বলেন যে, জোর করে ধর্মান্তরিত করা ইসলাম ধর্ম অনুমোদন 
করে না, ইচ্ছার বিরুদ্ধে বিবাহ সিদ্ধ নয়, যে সব মেয়েকে অপহরণ 
করে নিয়ে গিয়েছে ফিরিয়ে পেলে হিন্দু সমাজে তাদের গ্রহণ করা 
উচিত, ইত্যাদি । গ্রাম হতে গ্রামান্তরে পদব্রজে এমনকি দীর্ঘদিন খালি 
পায়ে হেঁটে হিন্দু মুসলমান উভয়ের মধ্যে প্রেম, মৈত্রী ও নিভকিতার 
বাণী প্রচার করেন । গ্রাম হতে গ্রামান্তরে যেতে তাকে অনেক সাকো৷ 
পার হতে হয়। ছোট খালের উপর একখানা বাশ বা সুপারি গাছের 
অংশ হল সাকো। এর উপর দিয়ে যাওয়া বেশ কষ্টসাধ্য । নূতন 
লোকের কাছে এক প্রকার সার্কাসের খেলা বলে মনে হরে! এই 
বৃদ্ধ বয়সে সাকো পার হওয়ার অভ্যাসও করলেন । খাওয়া দাওয়ারও 
হল পরিবর্তন ॥ স্থানীয় জিনিসের উপরই নির্ভর । নিজের মালিশও 
নিজেই করছেন অনেক সময় । এ এক কঠোর তপস্থা ৷ 

এক দিন যাই দেখা করতে। তখন তার সঙ্গে শুধু শ্রীনির্মলকুমার 
বস্তু ও আর এক জন। অবস্থান এক বিধ্বস্ত হিন্দু বাড়ীতে । নানা 
অসুবিধার মধ্যেও কোন অভিযোগ নেই। একমাত্র লক্ষ্য উদ্দেশ্য 
সিদ্ধি। নোয়াখালীতে তীর উপস্থিতি কালেও যে সব অবাঞ্ছিত ঘটনা 
ঘটেছে বলে শুনি তার কিছু কিছু বলি। তিনি বলেন যে, তার 


২৭২ মহাত্রা গান্ধী 
অজানা কিছু নেই, অবস্থা স্বাভাবিক হয়নি, তবে তাকে কাজ করে 
যেতে হবে, ভরসা ভগবান । ফিরে এলাম প্রেরণা নিয়ে ৷ 

প্রায় চার মাস নোয়াখালী ও ত্রিপুরা জিলায় কাজ করার পর 
বিহারে যাওয়ার জন্য ডাঃ সৈয়দ মামুদের কাছ থেকে অনুরোধ আসে । 
এতদিন ভাবছিলেন যে নোয়াখালীর সেবা কাজই বিহারকে প্রভাবাদ্বিত 
করবে। এখন বুঝলেন তার সেখানে যাওয়া প্রয়োজন । মার্চ মাসের 
(১৯৪৭ ) প্রথম সপ্তাহে এলেন সেখানে ৷ 

বিহারে হিন্দুর! ক্ষিপ্ত হয়ে কয়েকটি জিলার মুসলমানদের খুন ও 
জখম করে। বাড়ীঘর জালিয়ে দেয়। হতাহতের সংখ্যা নোয়াখালীর 
চেয়ে অনেক বেশী। নোয়াখালীর মত ব্যাপক না হলেও নারী 
নির্যাতনও হয়েছিল । 
ও সংখ্যালঘুদের প্রাণে সাহস দেওয়ার চেষ্টা করেন। এই বিহারেই 
তিনি প্রথম সত্যাগ্রহ করেন । সেখানকার অবস্থা দেখে দারুন ব্যথিত 
হন। কেউ কেউ তাকে বলে বিহারে যা হয়েছে তা কলিকাতা ও 
নোয়াখালীর প্রতিক্রিয়া ৷ এটাকে তিনি অপযুক্তি বলে মনে করেন । 
বলেন, অহিংসায় বিশ্বাসী নয় এরূপ ব্যক্তির পক্ষে দুষ্কৃতকারীকে 
আঘাত দেওয়ার মধ্যে বীরত্ব থাকতে পারে, কিন্ত দু্কুতকারীর 
ধর্মাবলম্বী শুধু এই অপরাধে যদি একজন নির্দোষ লোককে আঘাত 
করা হয় তবে তার মধ্যে কোন বীরত্ব নেই, আছে চরম কাপুরুষতা ! 
হিন্দুদের অন্যায়ের জন্য অনুতপ্ত হতে এবং মুসলমানদেরও সাহসের 
সঙ্গে বসবাস করতে বলেন। তিনি উপদ্রত অঞ্চলের হিন্দুদের কাছ 
থেকে অর্থ সংগ্রহ করেন মুসলমানদের পুনর্বাসনের জন্য ৷ 

বিহারের ঘটনার পর জিন্না সাহেব লোকজনকে স্থানান্তরিত করার 
প্রভাব করেন। অর্থাৎ এক দিকে সব মুসলমান, আর এক দিকে সব 
হিন্দু। দ্বিজাতিতত্বের এই অবশ্বস্তাবী পরিণতি । মহাত্মাজী এই 
প্রভাবের তীব্র বিরোধিতা করেন। জিন্ন/ সাহেবও দ্বিতীয় বার 


নোয়াখালীতে গান্ধীজী 


ভারত ছাড় প্রস্তাব হতে মৃত্যু পৰ্যন্ত ২৭৩ 


এ কথা বলেননি । কারণ তিনি বুঝেছিলেন তা হলে তার পাকিস্তান 
নবাগতদের চাপে ভেঙ্গে পড়বে । 

মহাত্মাজী বাংলা ও বিহার ছুই জায়গায়ই জজের দ্বারা বিচার 
বিভাগীয় তদন্ত করার কথা বলেন। বাংলার মন্ত্রিসভা রাজী হয় না, 
বিহার মন্ত্রিসভা রাজী হয়। বিহার গভর্নর ও ভাইসরয় তদন্তের 
বিরোধিতা করেন । ফলে তা সম্ভব হয় না। 

এদিকে ঘটনাপ্রবাহ দ্রুত এগিয়ে চলে । সাম্প্রদায়িক হাঙ্গামা 
এমনকি উঃ-পঃ সীমান্ত প্রদেশের কোন কোন অঞ্চলে ছড়িয়ে পড়ে। 
মুসলিম লীগ মন্ত্রীরা অন্তর্বর্তী সরকারের যৌথ দায়িত্ব মেনে চলেন না। | 
মুনলিম লীগ করাচীতে সংবিধান সভায় যোগ না দেওয়ার প্রস্তাব 
গ্রহণ করে। 

এর পর ২০শে ফেব্রুয়ারী (১৯৪৭) মিঃ এটলী পার্লামেন্টে 
ঘোষণা করেন যে, ১৯৪৮ সালের জুন মাসের মধ্যে ইংরেজ সরকার 
ভারত ত্যাগ করে যাবে। কিন্তু যদি পুরাপুরি প্রতিনিধি নিয়ে 
সংবিধান সভা কাজ না করে তবে যে সব অঞ্চলের প্রতিনিধিরা একত্র 
হয়ে কাজ করবেন, সেই সব অঞ্চলই থাকবে কেন্দ্রীয় সরকারের হাতে, 
এবং বাকী সব অঞ্চল তৎকালীন প্রাদেশিক সরকারের হাতে দেওয়া 


হবে । 
মুসলিম লীগ সংবিধান সভায় আসছে না এ কথা মিঃ এটলী ভাল 


করেই জানতেন ৷ অতএব এর সোজা অর্থ হল এই যে, ইংরেজ যাবে 
কিন্তু ভারত ভাগ করে দিয়ে যাবে। পাকিস্তান হবে । 

মহাত্মাজী তখন ত্রিপুরা জিলার হাইমচরে। এই বিবৃতির ফলে 
পাকিস্তান হবে তা উপলব্ধি করলেন । 

মিঃ এটলীর ঘোষণা সম্বন্ধে আলোচনার জন্য কংগ্রেস ওয়াকিং 
কমিটার সভা ডাকা হয় ৬ই মার্চ। মহাত্মাজীকে যাওয়ার জন্য তার 
করেন কংগ্রেস প্রেসিডেন্ট আচার্য কৃপালানী ৷ বিহারের কাজ ফেলে 
যেতে রাজী হন না। ওয়াকিং কমিটাও উপলব্ধি করে পাকিস্তান 


১৮ 


২৭৪ মহাত্না গান্ধী 


হবে। মুসলিম লীগ চায়, ইংরেজ সরকারেরও সমর্থন পেছনে । তখন 
পাঞ্জাবে ভীষণ সাম্প্রদায়িক হার্জামা চলছিল । ফৌজ আমদানী 
করতে হয়। এ অবস্থায় ওয়াকিং কমিটা পাঞ্জাব ভাগ করার প্রস্তাব 
করে.। মহাত্মাজী তাতে একটু বিস্মিত হন। এটা তার মতবিরুদ্ধ। 
ওয়াকিং কমিটা জেনে বুঝেই তা করেছিল । কমিটার মতে ভারত ভাগ 
হলে অর্থাৎ পাকিস্তান হলে পাঞ্জাব ও বাংলা ভাগ অনিবার্ধ। কোন 
ভাগই ওয়াকিং কমিটী চায়নি । অবস্থার চাপে করতে বাধ্য হয়েছিল । 
মার্চ মাসের শেষ ভাগে ভারতে এসে নূতন ভাইসরয় লর্ড 
 মাউন্টব্যাটেন মহাত্মাজী ও জি্না সাহেবকে তার সঙ্গে সাক্ষাতের জন্য 
আমন্ত্রণ করেন। মহাত্মাজী দিল্লী পৌঁছেন ৩১শে মার্চ । নোয়াখালী 
ও বিহারে তিনি হিন্দু মুসলমানের সম্প্রীতির জন্য চেষ্টা করছিলেন । 
এখানেও সেই একই ত্রত। ভারত বিভাগ তার মোটেই মনঃপূত নয়, 
কারণ তাতে সকল ভারতবাসীরই ক্ষতি । তিনি ভাইসরয়ের কাছে 
প্রস্তাব করেন জিন্ন৷ সাহেবকে সরকার গঠন করার ভার দিতে । সেই 
সরকার ভারতের জনগণের স্বার্থে কাজ করবে । যতদিন তা করবে 
ততদিন কংগ্রেস সেই সরকারকে সমর্থন দেবে। সরকার জনস্বার্থে 
কাজ করছে কিনা তার একমাত্র বিচারক হবেন লর্ড মাউণ্টব্যাটেন 
ব্যক্তি হিসাবে। প্রথম ভাইপরয়ের মনে প্রস্তাব সাড়া জাগায়। 
কিন্ত শেষ পর্যন্ত অনুমোদন করেন না । 
কংগ্রেস ওয়াকিং কমিটাও এ প্রস্তাবকে অবাস্তব মনে করে। 
তাই মহাত্মাজী একাকী, পরাজিত । কিন্ত নিজমতে চঞ্চল । চলে 
এলেন পুনরায় বিহারে । আসবার পূর্বে ভাইসরয়ের অনুরোধে জিন! 
সাহেবের সঙ্গে এক যুক্ত বিবৃতিতে সই. করেন। সেই বিবৃতিতে 
তারা দাঙ্গা হাঙ্গামার নিন্দা করেন এবং রাজনৈতিক উদ্দেশ্য সাধনের 
জন্য হিংসাত্মক কার্ষের আশ্রয় নেওয়া অনুচিত বলেন। কিন্ত 


পাঞ্জাব, উঃ-পঃ সীমান্ত প্রদেশ ও সিন্ধুদেশের লীগকর্মীরা এর বিপরীত 
আচরণ করে । 

ভাইসরয় ভারতে আসার মাসখানেক পরেই এই সিদ্ধান্তে পৌছান 
যে, শান্তিতে ক্ষমতা হস্তান্তর করতে হলে ভারত ভাগ অনিবার্য । 
বৃটিশ মন্ত্রিসভার সম্মতি নিয়ে জুন মাসে ঘোষণা করলেন যে, ভারত 
হিন্দুপ্ৰধান ও মুদলমানপ্রধান অঞ্চল এই ছুই ভাগে বিভক্ত হবে। 
পাঞ্জাব এবং বাংলাও ওইরূপ ভাবে ভাগ হবে। উঃ-পঃ সীমান্ত : 
প্রদেশ এবং আসামের শ্রীহট্র জিলায় গণভোট হবে । 

এর পর দিল্লীতে কংগ্রেস ওয়াকিং কমিটার সভায় মহাত্মাজী 
স্পষ্টভাবে বলেন যে, ভারত ভাগ মেনে নেওয়া উচিত নয় । তাতে যদি 
স্বাধীনতা লাভ দশ বৎসর পিছিয়ে যায় তাও ভাল । ওয়াকিং কমিটা 
ভারত ভাগ কল্যাণকর নয় মনে করেও তাতে রাজী হয়। কমিটার 
মতে অবস্থা যা দাড়িয়েছিল তা চলতে থাকলে দেশের ধ্বংস অনিবার্য । 
কমিটা এ কথাও ভেবেছিল যে, হয়তো দেশ ভাগ হলে শাস্তি 
প্রতিষ্ঠিত হবে এবং শান্তিতে ছুই রাষ্ট্র নিজ নিজ উন্নতি সাধন করতে 
পারবে । 

জুন মাসেই নিখিল ভারত রাষ্ট্রীয় সমিতির অধিবেশনে 
প্রীপুরুষোত্তমদাস ট্যাগ্ডন ওয়াকিং কমিটার প্রস্তাবের প্রবল বিরোধিতা 
করেন। মহাত্মাজী সেখানে বলেন যে, দেশ ভাগ করা ঠিক নয় 
এ বিষয়ে তার মত অপরিবতিত। তথাপি ওয়াকিং কমিটী যখন 
রাজী হয়েছে তা মেনে নেওয়াই উচিত। মহাত্মাজী এ কথা না 
বললে ওয়ার্কিং কমিটার প্রস্তাব গৃহীত হত কিন! সন্দেহ । 

ভাইসরয় ও ওয়াকিং কমিটা যে ধারণার উপর সিদ্ধান্ত করেছিলেন 
তা ভুল প্রমাণিত হয়েছে। শান্তিতে ক্ষমতা হস্তান্তর হয়নি, সংখ্যালঘু 
সমন্তার সমাধান হয়নি, শান্তিতে দুই রাষ্ট্র নিজ নিজ উন্নতি সাধনও 
করতে পারেনি । 

মহাত্মাজী ইংরেজ থাকা কালে দেশ ভাগ করার বিরোধী ছিলেন। 
কিন্তু হল তা-ই। তার অনিবার্য কুফল ক্রমেই মর্মে মর্মে বুঝছে দুই 
দেশের জনসাধারণ । ইংরেজ শাসকদের আত্মতুষ্টি হয়েছে কিনা জানি 

না, কিন্ত তাদের এ কাজ উভয় রাষ্ট্রের পক্ষেই শেষ কামড়ের মত 
হয়েছে । যা আশঙ্কা করেছিলেন মহাত্মাজী । তবে তিনি এজন্য 
ইংরেজকে দায়ী করতে চাননি । ভারতে সাম্প্রদায়িক এঁক্য বজায় 
থাকলে ইংরেজের পক্ষে ভারত ভাগ করা সম্ভবপর হত না । কেউ তা 
চাইতও না । 

মহাত্মাজী বুঝলেন ভারত ভাগ নিশ্চিত । ইংরেজ সরকার, মুসলিম 
লীগ ও কংগ্রেম তিনই সম্মত । এখন দেশভাগের অপকারিতা কিসে 
কম হয় সে দিকেই হল তার দৃষ্টি । দুই রাষ্ট্রে যদি সংখ্যালঘুরা 
শান্তিতে ও সসন্মানে বসবাস করতে পারে তবেই তা৷ সম্ভবপর | 
তাই সে কাজে আত্মনিয়োগ করলেন। নোয়াখালী হতে তার 
সহকর্মীরা সেখানকার অবস্থার অবনতির কথা জানান । কাজেই 
সেখানে যাওয়ার জন্য ৭ই আগস্ট দিল্লী হতে রওনা হয়ে আসেন 
সোদপুর খাদি প্রতিষ্ঠানে । তখন বাংলাদেশ ভাগের ব্যবস্থা হচ্ছে ৷ 
যদিও সুরাবর্দি সাহেব তখনও সারা বাংলার মুখ্যমন্ত্রী তথাপি 
পশ্চিম বাংলা সন্বন্ধে কোন ব্যাপারে সেখানকার মুখ্যমন্ত্রী হওয়ার জন্য 
নির্বাচিত বর্তমান লেখকের মতই কার্যকরী হবে এরূপই ছিল ব্যবস্থা ৷ 
মহাত্মাজী আসার পরই যাই তার সঙ্গে সমস্ত অবস্থা পর্যালোচনা! 
করতে । “ভারতের অন্য জায়গায় যাই হোক না কেন পশ্চিম বাংলায় 
যাতে মুসলমানেরা শান্তিতে ও সসম্মানে বাস করতে পারে সেরাপভাবে 
কাজ করতে হবে তোমাকে” এ কথা বলেন। উত্তরে জানাই “আমি 
সে ভাবেই কাজ করছি, ভবিষ্যতেও করব ।” দ্বিতীয় কথা বলেন 
পূর্ব বাংলা সরকারের সঙ্গে যথাসম্ভব যোগাযোগ রাখবে ।” আমি 
বলি “বাংলা ভাগ যে ভাবেই হোক না কেন তা বৈজ্ঞানিক হতে পারে 
না, অতএব উভয় অংশের নানা অসুবিধা হবে । তাই উভয় অংশের 
স্বার্থেই যোগাযোগ রক্ষা করা অবশ্যপ্রয়োজনীয়।” তার ইচ্ছার 
বিরুদ্ধে দেশ ভাগ হচ্ছে, কিন্তু বুঝলাম তিনি চান ছুই অংশেরই সুখ 
ও সমুদ্ধি। 

১৯৪৬ সালে লীগের প্রত্যক্ষ সংগ্রামের পর কলিকাতার অবস্থা 
তখনো পুরাপুরি স্বাভাবিক হয়নি । উভয় সম্প্রদায়ের মধ্যে তিক্ততা 
বর্তমান। কিছু কিছু ঘটনাও ঘটেছে। মুসলমানদের ভয় স্বাধীনতা 
লাভের দিন হয়তো হিন্দুদের মধ্যে যারা সাম্প্রদায়িক মনোভাবাপন্ন 
তারা কিছু একটা করে বসবে । তাই মুসলমান নেতৃবৃন্দ মহাত্মাজীকে 
নোয়াখালী যাওয়া স্থগিত রেখে কয়েক দিন কলিকাতা থাকতে 
অনুরোধ করেন । তিনি তাতে রাজী হন। কারণ তিনি মনে করেন 
কলিকাতায় শাস্তি বজায় থাকলে তার প্রভাব সর্বত্র ছড়িয়ে পড়বে ৷ 
নোয়াখালীর হিন্দুদেরও কল্যাণ হবে । 

মহাত্মাজী সুরাবদি সাহেবকে তার সঙ্গে এক বাড়ীতে থেকে 
সাম্প্রদায়িক এক্যের কাজে সহায়তা করতে অন্থুরোধ করেন । তিনি 
তাতে রাজী হন। ১৩ই আগস্ট হতে তারা বেলেঘাটায় এক মুসলমান 
ভদ্রলোকের পরিত্যক্ত বাড়ীতে গিয়ে বাস করতে আরম্ভ করেন। 
মহাত্মাজীর এ এক নূতন প্রয়োগ । সাহস, উদারতা ও বুদ্ধিমত্তার 
পরিচায়ক । এর ফল ভালই হয়েছিল বলে আমার ধারণা । প্রথম 
দিন একদল লোক স্ুরাবর্দি সাহেবকে নিয়ে বেশ একটা বিরুদ্ধ 
মনোভাব দেখায় | কিন্তু দ্বিতীয় দিনে অর্থাৎ ১৪ই আগস্ট হঠাৎ 
আবহাওয়ার পরিবর্তন হয়। ১৫ই আগস্ট স্বাধীনতা দিবসে যে 
অভূতপূর্ব সাম্প্রদায়িক গ্রীতির অভিব্যক্তি দেখেছি সেরূপ আর জীবনে 
কখনো দেখবার সৌভাগ্য হয়নি ৷ মানুষের ভিতরে শুভবুদ্ধি এলে কি 
হতে পারে তা দেখলাম । কি করে এরূপ হল? এ প্রশ্ন তখনো মনে 
এসেছিল, এখনো আসে । মহাত্মাজীর প্রভাব অবশ্য ছিল। সরকারী 
ও বেসরকারী কিছু লোকের প্রচেষ্টাও ছিল । কিন্তু তা সবখানি নয় । 
মহাত্মাজী বলেছিলেন ‘ভগবানের অনুগ্রহ । সে অনুগ্রহ ভিন্ন অন্য 
কোন প্রকারেই এরূপ হত না বলে আমারও ধারণা । আজকের দিনে 
শুধু এই প্রার্থনা, ভগবান হিন্দু মুসলমানের প্রাণে সেরূপ শুভবুদ্ধি দিন 
এবং তা স্থায়ী করুন৷ ভারত ও পাকিস্তানের বিভেদ ঘুচে যাক। 

স্বাধীনতা দিবসকে মহাত্মাজা এক দিক দিয়ে আনন্দের, অপর 
দিকে দুঃখের মনে করেন । আনন্দের এই জন্য যে, ইংরেজ চলে গেল ; 
ছুঃখের এই জন্য যে, দেশ ভাগ হল । তিনি ওই দিন মহাদেব দেশাই 
স্মৃতি দিবস পালন করেন । সকালে এ উপলক্ষ্যে প্রার্থনা ও সমস্ত গীতা 
পাঠ হয়। সারাদিন উপবাস করেন। তীর প্রধান কাজ ছিল প্রার্থনা 
ও সুতা কাটা । রেডিও বক্তৃতা দিতে বা কোন বাণী দিতে অস্বীকার 
করেন । 

সারা শহরে অভূতপূর্ব সাম্প্রদায়িক প্রীতির কথা জানাই এবং 
অনুরোধ করি দেখতে যেতে । সানন্দে রাজী হন এবং বেশ কিছুক্ষণ 
ঘুরিয়ে দেখাই । 

কিন্তু এই সময় সমগ্র পাঞ্জাবে ভীষণ সাম্প্রদায়িক হাঙ্গামা শুরু 
হয়। কি পূর্ব কি পশ্চিম উভয় পাঞ্জাবেই চরম অমান্ুষিকতা ও 
বর্বরতার অনুষ্ঠান হয়। এমনটি ভারত ইতিহাসে পূর্বে কখনো ঘটেনি ৷ 
ফলে পশ্চিম পাঞ্জাব ও উঃ-পঃ সীমান্ত প্রদেশ হতে হিন্দু শিখ চলে 
আসতে বাধ্য হয়। সিন্ধুদেশ হতেও অধিকাংশ হিন্দু শিখ চলে 
আসে । আবার পূর্ব পাঞ্জাব হতেও সমস্ত মুসলমান চলে যেতে বাধ্য 
হয়। এ ব্যাপার আধুনিক ভারত ইতিহাসের এক কলঙ্কমর অধ্যায় । 
কংগ্রেস, লীগ ও ইংরেজ সরকারের সন্মতি নিয়ে দেশ ভাগ হল ৷ ছুই 
রাষ্ট্রের প্রধানমন্ত্রী সংখালঘুদের প্রতি সুবিচারের আশ্বাসও দিলেন । 
তবু স্বাধীনতা লাভের সৃচনা হল এই নৃশংসতা দিয়ে। এর চেয়ে 
শোচনীয় আর কিছু হতে পারত না । 

এ সব খবর যত আসতে থাকে মহাত্মাজী তত চিন্তিত ও ব্যথিত 
হন। পাঞ্জাব যাওয়ার জন্য প্রস্তুত হয়ে জওহরলালজীর নির্দেশের 
অপেক্ষায় থাকেন। এদিকে এই কারণে কলিকাতার আবহাওয়া 
গরম হতে থাকে । 

আর একটা ঘটনা ঘটে সে সময়ে। পূর্ব ও পশ্চিম বাংলার 
সীমানা নির্ধারণ কমিশনের চেয়ারম্যান মিঃ র্যাডক্লিফ স্বাধীনতা 

লাভের দুই দিন পরেই রায় ঘোষণা করেন । এই নিয়ে উভয় বাংলায় 
অসন্তোষ বেশ খানিকটা হয়। ১৫ই আগস্ট খুলনা ও পার্বত্য চট্টগ্রামে 
ভারতীয় পতাকা আর মুশিদাবাদ ও মালদহে পাকিস্তানী পতাকা 
উত্তোলিত হয়। এই রায়ের ফলে দুই দিন পরে তা পরিবর্তন 
করতে হল! খুবই উদ্বেগজনক পরিস্থিতি । একবার আগুন জললে 
সারা বাংলায় ছড়িয়ে পড়ার সম্ভাবনা । তাই পূর্ব বাংলার মুখ্যমন্ত্রী 
স্তার নাজিমুদ্দিন এবং পশ্চিম বাংলার মুখ্যমন্ত্রী হিসাবে আমি যুক্ত 
বিবৃতি দিয়ে সকলকে র্যাডক্লিফ রায় মেনে নিতে বলি। আরো বলি 
দুই পক্ষের সম্মতি নিয়ে যে কোন সময়ে এর পরিবর্তন সম্ভব ৷ 
তৎকালীন ভারত সরকারের কোন কোন মন্ত্রী এ বিবৃতি অপছন্দ 
করেন ।॥ কিন্তু মহাত্মাজী এ বিকৃতিকে বিজ্ঞজনোচিত কাজ বলেই 
স্বাগত জানান । সৌভাগ্যের বিষয়, এই সব জায়গার কোথাও দাঙ্গা 
হা্গামা শুরু হয়নি । 

১৫ই আগস্টের পর সাম্প্রদায়িক সৌহার্দ্য এবং পুলিশ বা সৈন্যের 
সাহায্য ব্যতীত শান্তি বজায় রাখবার জন্য চলল তার প্রচেষ্টা । 
শহরের বিভিন্ন অঞ্চলে গিয়ে প্রার্থনা সভা করতেন ও ভাষণ দিতেন । 
ক্রমেই তার প্রতিদিনকার প্রার্থনা সভায় অধিক সংখ্যক লোক 
উপস্থিত হত। ১৮ই আগস্ট ময়দানে বৈকালে ঈদের জমায়েতে 
পাঁচ লক্ষ লোকের (অবশ্য অধিকাংশই মুসলমান ) সভায় ভাষণ 
দেন। প্রয়োজন মত শহরের উপকণ্ঠে ব্যারাকপুর, কীচরাগাড়া 
প্রভৃতি স্থানেও তিনি গিয়েছেন। কি কঠোর পরিশ্রমই না 
করতেন । 

দু' এক জায়গায় মসজিদের সামনে বাজনা, গো-কোরবানি ও 
বাদ্যভাণ্ড সহ হিন্দুদের পুজা ইত্যাদি নিয়ে সমস্যা দেখা দেয়। যত দিন 
পৰ্যন্ত ছুই রাষ্ট্রের প্রধানমন্ত্রী একত্র হয়ে কিছু স্থির না করেন ততদিন 
পর্যন্ত ইংরেজ আমলে যে প্রথা চলছিল তাই মেনে চলা উচিত এই 
ছিল তার উপদেশ । ছুই বাংলার মুখ্যমন্ত্রী, কংগ্রেস ও লীগের 

সভাপতি একত্র হয়েও সেইরূপ সিদ্ধান্ত করেন ও তা কাজে পরিণত 
করতে যথাসাধ্য চেষ্টা করেন । ফল সন্তোষজনক হয় । 

মহাত্মাজীর এই সব কাজের প্রভাব সারা বাংলা দেশের উপর 
এমনকি বিহারেও পড়ে । কিন্তু পাঞ্জাবের শোচনীয় ঘটনা সমূহের 
খবর যত আসতে থাকে ততই কলিকাতায়ও একটা উত্তেজনা 
দেখা দেয়। 

মহাত্মাজী পাঞ্জাব যাওয়ার জন্য প্রস্তুত ছিলেন। কিন্তু 
জওহরলালজী ও সর্দার প্রথম নিজেরাই চেষ্টা করতে চান, পরে 
প্রয়োজন হলে তাকে যেতে বলবেন এরূপ ইচ্ছা ছিল। আর উন্মত্ত 
নিষ্ঠুর জনতার সামনে মহাত্বাজীকে ছেড়ে দিতেও তাদের ভয় ছিল । 
শেষে যখন জওহরলালজী তাকে যাওয়ার জন্য অনুরোধ করলেন তখন 
ব্যাপার অনেক দূর গড়িয়েছে, কলিকাতারও কিছু কিছু ঘটনা ঘটতে 
থাকে। তখন মহাত্মাজী কলিকাতা ছেড়ে যাওয়া অসম্ভব মনে করেন । 
পূর্বে জওহরলালজীর আহ্বান এলে মহাত্মাজীর উপস্থিতিতে পাঞ্জাবের 
অবস্থার উন্নতি হত না এ কথা জোর করে কে বলতে পারে! 

কলিকাতায় এক দল- লোক ভাবল পাঞ্জাবের প্রতিশোধ নিতে 
হবে। কিন্ত তার প্রধান প্রতিবন্ধক মহাত্মাজী। অতএব ৩১শে 
আগস্ট রাত্রিতে এক দল লোক বেলেঘাটায় মহাত্মাজীর বাসস্থানের 
সামনে গিয়ে চীৎকার, জানালার কাচ ভাঙ্গা ইত্যাদি আরম্ভ করে । 
তার আবেদনে মোটেই কর্ণপাত করে না। এমনকি একটি লাঠি ও 
ইটের টুকরা ছু'ড়ে মারে তাকে লক্ষ্য করে। সৌভাগ্যক্রমে কোনটাই 
তার গায়ে লাগে না। তার পরের দিন নোয়াখালী যাওয়ার কথা 
ছিল। তা বন্ধ হল। আর কখনো সেখানে যাওয়া হয়নি । 

১৫ আগস্ট যে সম্প্রীতির অভিব্যক্তি দেখা গিয়েছিল, প্রমাণিত 
হল সেটা অনেকটা ভাবপ্রবণতা, অন্তরের গভীর প্রীতি নয়। 
এরূপ অবস্থায় সাম্প্রদায়িক সম্প্রীতি ফিরিয়ে আনবার ইচ্ছায় 
অনির্দিষ্ট কালের জন্য উপবাস করার সংকল্প করেন । সম্প্রীতি ফিরে 

এলে উপবাস ভঙ্গ করবেন। ১লা সেপ্টেম্বর রাত সোয়া আটটার 
পর উপবাস আরম্ভ হল। এই উপবাসের ফল হল অদ্ভুত ৷ 
বেলেঘাটার যে সব যুবক তীর বাসস্থানে উপদ্রব করেছিল তারা এসে 
অনুশোচনা প্রকাশ করে ৷ বনু যুবক নানা প্রকারের মারাত্মক অস্ত্র 
তার কাছে জমা দেয়। সরকারও ঘোষণা করে যে, একটা নিদিষ্ট. 
দিনের মধ্যে অস্ত্র জমা দিলে তাদের এই অস্ত্র রাখার অপরাধে কোন 
শাস্তি দেওয়া হবে না৷ হিন্দু, মুসলমান, শিখ সকল সম্প্রদায়ের বিশিষ্ট 
ব্যক্তিদের লিখিত প্রতিশ্রুতি পেয়ে ৭৩ ঘন্টা পরে ৪ঠা৷ সেপ্টেম্বর 
রাত্রি সোয়া নটায় উপবাস ভঙ্গ করেন। এর পূর্বের চব্বিশ ঘণ্টা 
কলিকাতা সম্পূর্ণ শান্ত ছিল৷ সে সময় পশ্চিম বাংলার নেতাদের সঙ্গে 
গবর্নর রাজাজী ও কংগ্রেস প্রেসিডেন্ট কৃপালানীজীও সম্প্রীতি ফিরিয়ে 
আনতে যথেষ্ট সাহায্য করেন। পুনরায় সাম্প্রদায়িক অশান্তি শুরু 
হলে মহাত্মাজী শাস্তিসেনাদের উপক্রত অঞ্চলে গিয়ে জীবনের 
কোন পরোয়া না করে কাজ করতে উপদেশ দেন। ১লা সেপ্টেম্বর 
তারিখে দেশপ্রেমিক উচ্চশিক্ষিত যুবক শ্রীশচীন মিত্র মৃত্যু বরণ 
করেন। মহাত্মাজী তীর স্ত্রী অংশুরাণীর কাছে চিঠিতে “চীন অমর 
হয়েছে লেখেন। তারপর আরও তিন জন যুবক (স্মৃতীশ বন্দ্যোপাধ্যায়, 
বীরেশ্বর ঘোষ ও সুশীল দাশগুপ্ত ) নিজেদের জীবন বিসর্জন দেন। 
মহাত্মাজী এদের আত্মত্যাগের কথা গর্বের সঙ্গে উল্লেখ করেন । 
বাংলার রাজনৈতিক ইতিহাসে এদের এই মৃত্যু মহৎ দৃষ্টান্ত রূপে 
চিরস্মরণীয় হয়ে থাকবে । শ্রদ্ধা জানাই এই মহাপ্রাণদের ৷ ছাত্র- 
সমাজ তখন যে ভাবে অনুপ্রাণিত হয়ে কাজ করেছিল তা গর্বের সঙ্গে 
স্মরণ করি । 

উপবাস ভঙ্গের মাত্র ছুই দিন পরে ৭ই সেপ্টেম্বর দুর্বল শরীরেই 
পাঞ্জাব যাওয়ার জন্য দিল্লী রওনা হয়ে যান। 

জাতীয় জীবনের এই সন্ধিক্ষণে তিনি কলিকাতায় প্রায় এক মাস 
থেকে যে ভাবে সাম্প্রদায়িক গ্রীতি স্থাপনের চেষ্টা করে গেলেন তা 

কখনো ভুলবার নয়। বাংলার হিন্দু মুদলমান এজন্য তার কাছে 
চিরখণী। তার আদর্শ সবাইকে অনুপ্রাণিত করুক ! 

৯ই সেপ্টেম্বর সকালে দিল্লী পৌঁছেই সেখানকার শোচনীয় 
অবস্থার কথা বুঝতে পারলেন। ভাঙ্গী কলোনীতে তার থাকবার ব্যবস্থা 
হয়নি, ব্যবস্থা হয়েছে বিড়লা নিবাসে। কারণ ভাঙ্গী কলোনীতে 
শরণার্থীর ভিড় ৷ দিল্লীর সবজী মণ্ডীতে দুর্ঘটনার জন্য এমনকি বিড়লা 
নিবাসেও সবজী এবং ফলের অভাব। পুলিশ ও সৈন্য সহরে শাস্তি 
প্রতিষ্ঠিত করেছে বটে, কিন্তু সে শান্তি মৃতের শান্তি । দিল্লীর এ 
অবস্থার পাঞ্জাব গিয়ে কোন ফল হবে না তাই সেখানে যাওয়া স্থগিত 
করলেন । 

হাজারে হাজারে হিন্দু শিখ শরণার্থী এসেছে পশ্চিম পাঞ্জাব হতে 
দিল্লীতে। তারা উত্তেজিত। মুসলমানদের ভীতির কারণ ৷ দিল্লীতে 
হিন্দু শিখ শরণার্থী শিবির, আবার মুসলমান শরণাথা শিবির । তিনি 
ছুই জায়গারই গিয়ে তাদের সাহস দিতে, তাদের দুঃখ লাঘব করতে 
চেষ্টা করেন। ছুই রাষ্ট্রেরই প্রধানরা সংখ্যালঘুদের শান্তিতে ও 
সসম্মানে বসবাস করতে পারার প্রতিশ্রুতি দিয়েছিলেন তবু এরূপ 
হল। এ তাদের পক্ষে গভীর লজ্জার কারণ। শুধু তাই নয়, 
মহাত্মাজীর মতে পাকিস্তানে ইসলাম ও ভারতে হিন্দুধর্মের শেষ । 
শরণার্থী শিবিরের অব্যবস্থাও তাকে ব্যথিত করে । 

তিনি দিল্লীতেও নোয়াখালীর মত “হয় করব, না হয় মরব এই 
পণ করে কাজ আরম্ভ করেন। শরণার্থীদের জন্য কম্বল, কাপড় 
ইত্যাদির জন্য আবেদন করেন। সে আবেদনে সাড়া পড়ে এবং 
সকল সম্প্রদায়ের দুঃস্থদের মধ্যে তা বিতরণ কর! হয়। অপর দিকে 
জিন্ন সাহেব মুঘলিম শরণার্থীদের সাহায্যের জন্য আবেগপূর্ণ 
আবেদন করেন, কিন্তু পাকিস্তানে মুসলমানদের দ্বারা অত্যাচারিত হিন্দু 
শিখদের সম্বন্ধে একটি কথাও বলেন না। এ জন্য ছিল মহাত্মাজীর 
'মনে দুঃখ । 


ভারত ছাড় প্রস্তাব হতে মৃত্যু পর্যন্ত ২৮৩ 


২রা অক্টোবর তার জন্মদিনে অনেকে অভিনন্দন জানান! তিনি 
বলেন, «দেশের এ অবস্থায় আমার অভিনন্দনের কি আছে! মৃত্যুর 
পরের শোক প্রস্তাব করার কথা হতে পারে৷” কি দারুন ব্যথা 
তার প্রাণে! 

দিল্লীর কাজ কলিকাতার চেয়েও কষ্টসাধ্য ছিল তা তিনি প্রথম 
হতেই বুঝেছিলেন | ১৬ই সেপ্টেম্বর শরণার্থী শিবিরে তার একটা 


প্রার্থনা সভা বন্ধ করতে হয়েছিল । এক দল শিখ শরণার্থী কোরান 
কোরান হতে 


নোয়াখালীতেও 


ব্যাখ্যা করার প্রতিবাদ করেছে কিন্তু ব্যাপার এত দূর গড়ায়নি। এর 
পরেও দিল্লীতে এ নিয়ে আপত্তি হয়েছে। প্রার্থনা বিষয়ে মহাত্মাজীর 
মত ছিল সুস্পষ্ট । তিনি কারো উপর প্রার্থনা বা কোন জিনিস আবৃত্তি 
করা চাপিয়ে দিতে চাননি । তবে তিনি বা তার মতাবলম্বীরা কি 
প্রার্থনা করবেন সে নির্দেশ দেওয়ার অধিকারও অন্য কারো আছে বলে 
মনে করতেন না। যার ভাল না লাগে তিনি সভায় না আসতে 
পারেন অথবা তার মতে যা আপত্তিকর তা আবৃত্তি না করতে পারে ] 
তথাপি তিনি বলেছিলেন যে, একজন লোক আপত্তি করলেও প্রার্থনা 
হবে না। কখনো কখনো সভায় দ্রুজন একজন লোকও আপত্তি 
করেছে এবং প্রার্থনা বন্ধ হয়েছে। বলিহারি এসব লোকদের বুদ্ধি ও 


সময় : কোন সুনির্দিষ্ট ব্যবস্থা করে যায়নি । 
পাকিস্তানের মধ্যে 
মহারাজা হিন্দু, কিন্ত অধিকাংশ প্রজা মুসলমান । 
বা পাকিস্তান কোন রাষ্ট্রের সঙ্গে যুক্ত হতে চাননি । তাই পাকিস্তানের 
ইঙ্গিতে উঠ£পঃ সীমান্ত প্রদেশের সংলগ্ন উপজাতীয় অঞ্চলের 


২৮৪ মহাত্রা গান্ধী 
হানাদাররা অক্টোবর মাসে কাশ্মীর আক্রমণ করে। উঃ-পঃ সীমান্ত 
প্রদেশের তৎকালীন মুখ্যমন্ত্রী মিঃ আবদুল কায়ুম খান হানাদারদের 
প্রকাশ্যভাবে উৎসাহ দেন এবং সমস্ত ইসলাম দুনিয়ার কাছে আবেদন 
করেন এদের সাহায্য করতে । এর দশ বৎসর পূর্বে ওই প্রদেশে 
ভ্রমণের সময় কায়ুম সাহেবকে আবদুল গফ্‌ফর খান সাহেবের 
সহকর্মরিপে দেখেছি । তিনি শুধু এ কাজ করেননি, গফ্‌ফর খান 
সাহেবকে কারারুদ্ধও করেন । জিন্না সাহেব তখন পাকিস্তানের 
গবর্নর জেনারেল, তার সম্মতি ভিন্ন কায়ুম সাহেব এসব কিছুই করতে 
পারতেন না। হানাদারদের আক্রমণের পেছনে ছিল পাকিস্তান 
সরকার । পাকিস্তান শুধু পেট্রোল ইত্যাদি সরবরাহ করেনি, কিছু 
পাকিস্তানী সৈন্যও ছিল এ সঙ্গে ৷ 

আরও দুঃখের ও লজ্জার কথা এই যে, হানাদারদের পরিচালনা 
করেন আজাদ হিন্দ ফৌজের ছুই জন প্রাক্তন অফিসার ৷ 

কাশ্মীরের মহারাজা ভারত সরকারের সাহায্য প্রার্থনা করেন। 
ভারত ইউনিয়নের অন্তর্ভুক্ত না হলে তা করা সম্ভব নয় ভারত সরকার 
এ কথা জানান । তখন মহারাজা ইউনিয়নের অন্ততু্ত হওয়ার দলিলে 
সই করেন এবং জনগণের প্রতিনিধি ন্যাশনাল কনফারেন্সের নেতা 
শেখ আবছুল্লা সাহেবকে মুক্তি দিয়ে প্রধানমন্ত্রী করেন। শেখ 
সাহেবও অন্তভূকতি সমর্থন করেন। অতএব রাজা ও জনগণ দুইয়ের 
ইচ্ছানুারে হল এই অন্তর্ভুক্তি । এইজন্যই মহাত্মাজী তা সমর্থন 
করেন। এর পর ভারত সরকার কাশ্মীর রক্ষার জন্য সৈন্য পাঠায় । 
মহাত্মাজী সৈন্য পাঠানো অন্থমোদন করেন। সরকার যদি সৈন্য রাখে 
তবে প্রয়োজন মত তাদের কাজেও লাগাতে হবে। যদি পুরা 
অহিংসায় বিশ্বাসী হয়ে ভারত সরকার সৈন্য মোটে না রাখত তবে 
সরকারের অহিংস প্রয়োগের কথা উঠতে পারত । 

এ সব সত্বেও ভারতীয় সৈন্য শ্রীনগরে পৌছবার পূর্বেই 
হানাদাররা তা দখল করত যদি না তারা লুঠের জন্য ব্যস্ত হত। ওই 


ভারত ছাড় প্রস্তাব হতে মৃত্যু পৰ্যন্ত ২৮৫ 


উপজাতীয়দের লুঠের স্পৃহা খুব বেশী । তাই এ যাত্রায় রক্ষা করেছে 


কান্মীরকে । 
হানাদাররা কাশ্মীরে হিন্দু মুসলমান উভয়ের উপরই অত্যাচার 


করেছে । দুই সম্প্রদায়ের মেয়েদের নির্যাতন করেছে। 

হানাদারদের আক্রমণ প্রতিরোধের জগ্য ন্যাশনাল কনফারেন্সের 
ভলাটিয়ারও যথেষ্ট কাজ করে । বারায়ুলায় মীর মকবুল সেরওয়ানী 
সাহেবের সাহস ও আত্মত্যাগ কাশ্মীরের ইতিহাসে চিরদিন স্বর্ণাক্ষরে 
লিখিত থাকবে ৷ বারামুলায় প্রতিরোধের নেতৃত্ব করেন তিনি। 
তিনি গ্রেপ্তার হন। হানাদাররা তাকে আজাদ কাশ্মীর সরকারের 
অনুগত হতে বলে৷ অস্বীকার করলে একটি খুঁটিতে তার দ্ুই হাতে 
পেরেক ঠুকে দেওয়া হয়, তারপর তার শরীর চোদ্দটি গুলি দ্বারা বিদ্ধ 
হয় এবং নানাভাবে তার শরীর বিকৃত করে। তিনি 
হানাদারদের বলেছিলেন যে, তাদের জয় সাময়িক, ভারতীয় সৈন্যরা 
পুনরায় বারামুলা অধিকার করবে৷ তার ভবিষ্যদ্বাণী সফল হয়। 
মহাত্মাজী সেরওয়ানী সাহেবের আত্মদান সকলের গৌরবের প্রার্থনা 
সভায় এ কথা বলেন । 

ভারতীয় সৈন্যদের মধ্যে মুসলমানও ছিল । ব্রিগেডিয়ার ওসমান 
কাশ্মীর রক্ষায় জীবন দান করে প্রমাণ করে গেলেন হিন্দু মুসলমান 


পুথক্‌ জাতি নয় ৷ 
পাকিস্তান ও ভারতের মধ্যে শত্রুতা ভাব, 


সাম্প্রদায়িক তিক্ততা, 
কেন্দ্রীয় মন্ত্রিসভায় জওহরলালজী ও সর্দারের মধ্যে অমিল, এই মন্ত্ি- 
কৃপালানীজীর অসন্তোষ, খান্ত 


সভার আচরণে কংগ্রেস প্রেসিডেণ্ট 
সমস্যা, খাদ্য বস্ত্র নিয়ন্ত্রণ ব্যবস্থা, কংগ্রেসের আভ্যন্তরীণ দুর্নীতি 
প্রভৃতি কারণে মহাত্মাজী এ সময় খুব চিন্তিত। 

তিনি বোধ করছেন এবং প্রকাশ্যে বলছেন যে, তার কথার আর 
পূর্বের মত শক্তি নেই। মনে মনে ভাবছেন তার যাবার সময় হয়ে 
এসেছে । আর ১২৫ বৎসর বাঁচবার আকাজ্ঞা নেই। 


করা 


২৮৬ ন মহাত্বা গান্ধী 


দেশে ১৯৪৭ সালের শেষ ভাগে বেশ খাদ্যসংকট। সে সম্বন্ধে 
তার মত ছিল এই যে, দেশে যে সামান্য পরিমাণ খাদ্যের অভাব, 
একটু চেষ্টা করলেই সে পরিমাণ উৎপাদন বৃদ্ধি সম্ভব। অধিকতর 
চেষ্টা করে যে অঞ্চলে যে ফসল জন্মানো সম্ভব তার উপরই লোক- 
জনদের নির্ভর করতে বলেন । অবশ্য তার বলার অর্থ এই ছিল না 
যে, খাগ্ঠাভাব ঘটলে কোন দেশ যদি স্বেচ্ছায় কিছু খাগ্য দিতে চায় 
তা গ্রহণ করা হবে না। তিনি খাদ্য ভিক্ষার বিরোধী ছিলেন । 
কিন্তু বর্তমানে আমরা অনবরত খাদ্য ভিক্ষা করছি। মহাত্মাজী এ 
জিনিস মোটেই পছন্দ করতেন না। তবে কেন তা করতে হচ্ছে ? 
সরকারের পরিকল্পনার ক্রটা কোথায়, তাকে কার্ধে রূপায়ণে ক্রুটী 
কোথায় এবং জনগণের ক্রটা কোথায় এ সমস্ত বিশেষভাবে অনুধাবন 
করে পথ নির্দেশ দরকার, যেন দেশকে খাদ্যে স্বাবলম্বী করা যায় ৷ তা 
ছিল মহাত্মাজীর উদ্দেশ্য এবং তা সম্ভবপর ৷ 

তিনি খাদ্য নিয়ন্ত্রণের ঘোরতর বিরোধী ছিলেন। নিয়ন্ত্রণ 
স্বাভাবিক অবস্থা বানচাল করে দেয়। শুধু তাই নয়, ফলে দেখা 
দের ছুরাতি। ক্রমে দেশকে একনায়কতন্ত্রের দিকে ঠেলে দেয়। 
তখন বাবু রাজেন্দ্র প্রসাদ ভারতের খাদ্থমন্ত্রী। মহাত্মাজী তাকে 
নিয়ন্ত্রণ ব্যবস্থা উঠিয়ে দিতে এবং দেশকে খানে স্বাবলশ্বী করার দিকে 
দৃষ্টি দিতে বলেন। 

যতদিন পর্যন্ত শুধু প্রদেশে মন্ত্রিসভা ছিল ততদিন কংগ্রেস 
পার্লামেন্টারী বোর্ড তাদের নিয়ন্ত্রিত করত। সেই বোর্ডের চেয়ারম্যান 
ছিলেন সর্দার বল্লভভাই, সভ্য মৌলানা আজাদ ও বাবু রাজেন্দ্র প্রসাদ। 
এরা সবাই হলেন কেন্দ্রীয় মন্ত্রী। প্রধান মন্ত্রী জওহরলালজী পূর্বে 
কয়েক বার কংগ্রেস সভাপতি হয়েছেন । এরা হয়ে গেলেন নিয়ন্ত্রণের 
বাইরে । মূতন কংগ্রেস সভাপতির সঙ্গে পরামর্শ করে কাজ করার 
কথা ভাবতেই পারেননি । অথচ দেশের পক্ষে অত্যাবশ্যক বিষয়ে 
' সিদ্ধান্ত হয়ে যাবে, কংগ্রেস সভাপতি কিছুই জানতে পারবেন না 


ভারত ছাড় প্রস্তাব হতে মৃত্যু পর্যন্ত ছু 


এ জিনিস অসহা হয়ে উঠল আত্মসম্মানজ্ঞানসম্পন্ন কুপালানীজীর 
কাছে । তাই নভেম্বরের শেষ সপ্তাহে নিখিল ভারত রাষ্ট্রীয় সমিতির 
অধিবেশনে মহাত্মাজীর মত নিয়ে কূপালানীজী পদত্যাগ করেন। 
মহাত্মাজী আচার্য নরেন্দ্র দেবকে সভাপতি করার কথা বলেন। 
মন্ত্রিসভার বিশিষ্ট সভ্যদের তা মনঃপুত হয়নি তাদের অনুরোধে 
মন্ত্রিত্ব ছেড়ে বাবু রাজেন্দ্র প্রসাদ সভাপতি হন। মহাত্মাজীর সম্মতি 
পাবেন না বুঝে রাজেন্দ্রবাবু তার অনুমতি চাইতেও যাননি । এই 
প্রথম রাজেন্দ্রবাবুর এরূপ কাজ । মহাত্মাজী এমনটি প্রত্যাশা 
করেননি, কাজেই বেশ মর্মাহত হন। 

রাজেন্দ্রবাবু ও সর্দারকে মহাত্মাজী মনে করতেন তার নিতান্ত 
অনুগামী ও বিশ্বস্ত সহকর্মী ॥ কিন্তু কিছুদিন যাবৎ তিনি বুঝেছিলেন 
যে সর্দার আর তাঁর কথার সে মূল্য দেন না। তিনি তা প্রার্থনা 
সভায় বলেনও । 

এদিকে সর্দার ও জওহরলালজীর মধ্যে বিরোধ । সর্দার মনে 
করতেন জওহরলালজী তাকে বিশ্বাস করেন না। জওহরলালজী নিজে 
ভাল লোক হলেও কুপরা মর্শদাতাদের দ্বারা পরিবৃত এবং প্রভাবান্বিত 
এই ছিল তার ধারণা । জওহরলালজীও সর্দারের অনেক কাজে ও 
উত্তিতে বিব্রত বোধ করতেন । বিশেষ করে রাষ্ট্রীয় স্বয়ং সেবক 
সজ্বের লোকদের ‘দেশপ্রেমিক’ বলে সর্দারের উক্তি আমাদের 
অনেকের কাছেই খুব খারাপ লেগেছিল। পরে এ বিষয়ে সর্দার মত 


বদলান, অবশ্য দেরীতে ৷ মৌলানা সর্দারের মধ্যেও ছিল পরস্পরের 
জীকে খুব ব্যথিত ও চিন্তিত করে । 


যথাসাধ্য চেষ্টা করেন বিরোধের ‘ 
কংগ্রেসের ভিতরে ক্রমবর্ধমান দুর্নীতি এবং ক্ষমতা বা সুযোগ 
সুবিধা লাভের জন্য কাড়াকাড়ি, উচ্চাসনে অধিষ্ঠিত ব্যক্তিদের মধ্যে 


ব্যক্তিগত প্ৰতিদ্বন্দিতা দেখে নভেম্বর মাসের নিখিল ভারত রাষ্ট্রীয় 
পচন আর বেশী 


সমিতির অধিবেশনের পর তিনি প্রস্তাব করেন যে, 


২৮৮ মহাত্বা গান্ধী 


দুর ছড়িয়ে পড়বার পূর্বেই কংগ্রেস ভেঙ্গে দেওয়া উচিত, কারণ 
জোড়াতালি দিয়ে কিছু হবে না। কংগ্রেসের স্বেচ্ছাবিলুপ্তি দেশের 
রাজনৈতিক আবহাওয়া বিশুদ্ধ করবে । কিন্তু সে উপদেশ গ্রহণ করার 
মনোবৃত্তি কংগ্রেস প্রধানদের ছিল না । 

জানুয়ারী মাসের প্রথম দিকে সাম্প্রদায়িক ব্যাপারে দিল্লীর 
অবস্থার আরো অবনতি ঘটে । ভারতের রাজধানী দিল্লীতে যদি 
মুসলমানর! নিরাপদে ও সসম্মানে বসবাস করতে না পারে তবে 
কংগ্রেসের দীর্ঘদিনের সাধনা নিরর্থক হবে । অথচ অবস্থার কোন 
সুষ্ঠু প্রতিকার মহাত্মাজীর চেষ্টায় হচ্ছে না। অবশেষে ১৩ই জানুয়ারী 
হতে অনির্দিষ্ট কালের জন্য উপবাস করা স্থির করেন। মুসলমানরা 
দিল্লীতে নিরাপদে থাকতে পারবে এরূপ প্রতিশ্রুতি পেলে এবং তা 
সন্তোষজনক বুঝলে তিনি উপবাস ভঙ্গ করবেন। হিন্দু মুসলমান 
শিখ সকল সম্প্রদায়ের প্রতিনিধি স্থানীয়দের প্রতিশ্রুতি পেয়ে 
১৮ তারিখে উপবাস ভঙ্গ করেন । 

ভারতবর্ষ বিভক্ত হওয়ার সময়কার সম্পত্তির অংশ হিসাবে 
পাকিস্তানের ৫৫ কোটি টাকা পাওনা ছিল। ছুই রাষ্ট্র এক্যমত হয়েই 
পরিমাণ নির্ধারিত হয়। কিন্তু কাশ্মীরে যুদ্ধ আরম্ভ হওয়ার পর এই 
টাকা দেওয়া স্থগিত রাখা হয়। ভারত ও পাকিস্তানের বিরোধ 
মীমাংসা হলে টাকা দেওয়া হবে ভারতের মন্ত্রিসভা এই সিদ্ধান্ত করে । 
মহাত্মাজীর মত ছিল এ বিষয়ে উদার হলে ভারত-পাকিস্তান বিরোধের 
মীমাংসা সহজ হবে। তিনি এ বিষয়ে গভনর জেনারেল লর্ড 
মাউণ্টব্যাটেনের মত জিজ্ঞাস করেন । তার মতে এই টাকা না দেওয়া 
হবে “স্বাধীন ভারত সরকারের প্রথম গহিত কাজ” । এই মতও 
মহাত্মাজীকে প্রভাবান্বিত করে। তিনি উপবাসের দরুন শায়িত । 
এই অবস্থায় দ্বিতীয় দিনে তার শধ্যাপার্থ্ে ভারত মন্ত্রিসভা বৈঠক 
করে ওই টাকা দিয়ে দেওয়ার সিদ্ধান্ত গ্রহণ করে । কেবিনেটের পক্ষে 
পুর্ব সিদ্ধান্ত পরিবর্তন একটা মস্ত বড় কাজ ৷ এর প্রতিক্রিয়া 


ভারত ছাড় প্রস্তাব হতে মৃত্যু পর্যন্ত ও 
পাকিস্তানে যেমন ভাল হয়, ঠিক তেমনি বিপরীত প্রতিক্রিয়া হয় 
এক দল সাম্প্রদারিকতাবাদী হিন্দুর মনে । মহারাষ্ট্রের এক দল লোক 
ষড়যন্ত্র করতে থাকে । এদের কেউ কেউ পূর্বেও ষড়যন্ত্র করেছিল । 
তাদের ক্রীড়নক হয়ে মদনলাল নামে একজন পাঞ্জাবী শরণার্থী ২০শে 
জানুয়ারী মহাত্মাজীর প্রার্থনা! সভায় তাকে মারবার জন্য বোমা ফেলে । 
তার কোন আঘাত লাগে না। মদনলাল গ্রেপ্তার হয়। গ্রেপ্তারের 
কথা শুনে মহাত্মাজী বলেন তার উপর যেন কোন অত্যাচার করা 
না হয়। 

এই ঘটনার পরই বোদম্বের রুইয়া কলেজের অধ্যাপক জগদীশচন্দ্র 
জৈন মদনলাল ও মহারাষ্ট্রের ষড়যন্ত্রকারীদের সম্বন্ধে যতটা খবর 
জানতেন তা বোম্বের তৎকালীন মুখ্যমন্ত্রী ও ্বরাষ্ট্ন্ত্রীকে দেন। 
বোম্বের স্বরাষ্্রমন্ত্রী সে খবর ভারতের স্বরাষ্টরদন্ত্রী সর্দার প্যাটেলকে 
জানান। কেউ কেউ মনে করেন উপরোক্ত খবর পাওয়ার পর এই 
দুই মন্ত্রী বিশেষ করে সর্দার প্যাটেল যদি যথেষ্ট সাবধানতা অবলম্বন 
করতেন তা হলে হয়ত মহাত্মাজীর জীবন রক্ষা পেত। নাথুরাম 
গডসে প্রভৃতির প্রথম বিচারক সেসন জজ এরূপ মন্তব্য করেন, অবশ্য 
হাইকোর্টের আগীল জজ সেরূপ মনে করেননি । 

উপবাস ভঙ্গের পরও দেশের অবস্থায় তিনি খুব বিষণ ও উদ্বিগ্ন । 
কংগ্রেস প্রধানদের মধ্যে জীকজমক স্পৃহা, ংগ্রেসসেবীদের মধ্যে 
সেবা ভাবের চেয়ে ভোগাকাজ্কার প্রবণতার বিরুদ্ধে সতর্কবাণী উচ্চারণ 
করেন। ২৬শে জানুয়ারী সাক্ষাতের সময় উপলব্ধি করি তার মনের 
গভীর দুঃখ । তিনি সেদিন এ কথা বলেছিলেন “এই কি তার ও 


কংগ্রেসের স্বপ্নের স্বাধীনতা ! 
৩০শে জানুয়ারী সকালে 
রূপান্তরিত করার প্রস্তাবের মুসাবিদা 
দেন। এই তাঁর শেষ দলিল। 
সেই দিনই বিড়লা নিবাসের প্রাঙ্গণে সান্ধ্য 


১৯ 


তিনি কংগ্রেসকে ‘লোকসেবক সত্যে’ 
সেক্রেটারী প্যারীলালজীর হাতে 


প্রার্থনা সভায় যাওয়ার 


২৯০ মহাত্মা গান্ধী 
সময় নাথুরাম গডসে তিন বার পিস্তলের গুলী করে মহাত্মাজীকে ৷ 
“হে রাম’ বলে লুটিয়ে পড়েন তিনি। ভারতের ও বাইরের কোটি 
কোটি লোক শোকাচ্ছন্ন। কিন্তু দুঃখের ও লজ্জার কথা, রাষ্ট্রীয় 
স্বয়ং সেবক সঙ্ঘ ও হিন্দু মহাসভার এক দল উল্লসিত। সংবাদ পাওয়ার 
পর তারা নিজেদের মধ্যে মিষ্টি বিতরণ করে । দেখলাম সাম্প্রদায়িকতা 
মানুষকে কত নিয়ত্তরে নামাতে পারে । তাকে রুখবার জন্য জীবন 
দিয়ে গেলেন এ যুগের শ্রেষ্ঠ মানুষ । হল মহাবিসর্জন। 


উপসংহার 


অবসান হল এক মহান্‌ আদর্শে অনুপ্রাণিত দীর্ঘ কর্মময় জীবন। 
সমস্ত পৃথিবীকে দিয়ে গেলেন এক পথের সন্ধান। দরিদ্র ভারতবাসীরও 
যে কিছু দান করবার আছে তা বুঝল পৃথিবী । জাতি বর্ণ ধর্ম 
দেশ নিবিশেষে সকল মানুষের প্রতি ছিল তার প্রেম ও ভালবাসা। 
ভারতকে সে আদর্শে অনুপ্রাণিত করে তার ভিতর দিয়েই চেয়েছিলেন 
ভারত আত্মার পূর্ণ বিকাশ । সে কাজেই দিলেন জীবন আহুতি ৷ 
সার্থক হোক তার স্বপ্ন ! 

মানব প্রকৃতি বাস্তবে এক । তা উপলব্ধি করার মধ্যেই নিহিত 
জগতের কল্যাণ । তার জীবন সে অনাগতের বংশীধ্বনি । 


সমাপ্ত 


২৪১ পৃষ্ঠায় উপর থেকে একাদশ লাইনে ৩৫ বৎসরের জায়গার 
২৫ বৎসর হবে। 

এহ গ্রন্থের লেখক ডক্টর প্রফুলচজ্র ঘোষ ভারতের 
জনজীবনে পরিচিত | রাজনীতি ও গঠনমূলক কর্ম 
এই উভয় ক্ষেত্রেই তার দান অসামান্য । তিনি রসায়ন. 
শান্দরের ডক্টরেট । তার জীবনারশ্থ হয় সরকারী কর্মে, 
প্রেসিডেসী কলেজের অধ্যাপনায়। তারপর টাাক- : 
শালের ডেপুটি আনে-সাস্টার নিযুক্ত হন। এই উচ্চ 
দায়িতবপূর্ণ পদে ভারতীয়ের নিয়োগ এই প্রথম ॥ কিন্তু 
সরকারী চাকুরীর সঙ্গীর্ণ গণ্ডার মধ্যে এই মানুষটিকে 
বেশীদিন ধরে রাখা সম্ভব হয়নি। ১৯২১ সনে অসহযোগ 
আন্দোলনের স্ুত্রপাতে গান্ষীজীর আহ্বানে তিনি এই. 
উচ্চ পদের সরকারী কর্ম ত্যাগ করে দেশের কাজে 
ঝাপিয়ে পড়েন। কালক্রমে আদশনিষ্ঠা ও কর্মদক্ষতা- 
-= গুণে গান্ধীজীর ঘনিঠ সহযোগীদের অন্যতম রূপে 
পরিগণিত হন |. দেশসেবার পুরক্গার রূপে একাধিক 
বার তাকে কারাবরণ করতে হয়। একাদিত্রমে -* 
দীর্বকাল কংগ্রেস ওয়ার্কিং কমিউটার: সদন্ত ছিলেন ও 
ক্ষমতা হস্তান্তরের পর*পশ্চিমবঙ্গের মুখ্যমন্ত্রীর পদে 
অধিষ্ঠিত হন। মুাসন্ত্রী রূপে তার স্বল্পকালীন স্থিতির 
মধ্যে তিনি তার ব্যক্তিগত চারিত্রশক্তি ও সদ্দ্ধির দ্বার! 
বাংলার প্রশাসনিক ক্ষেত্রে একটি নূতন এতিহোর স্থাষ্ট 
করতে সমর্থ হয়েছিলেন । রে 
ডক্টর ঘোষ বহু গঠনমূলক সংস্থার সহিত জড়িত৷ 
বিভিন্ন সময়ে তিনি হরিজন সেবক সংঘ, অথিল ভারত 
গামোদ্যোগ সঙ্ঘ, কন্ত্রবা। ট্রাস্ট, গান্ধী স্মারক নিধি 
প্রভৃতি সর্বভারতীয় গান্ধী প্রতিষ্ঠানগুলির নহিত যুক্ত 
ছিলেন। বাংলা দেশের সীমাবদ্ধ ক্ষেত্রে তিনি 
কিরিমপুর মালিকান্দা আশ্রমের প্রতিষ্ঠাত| ও কুমিলা ৮ 
অভয় আশ্রমের অন্যতম প্রতিষ্ঠাতাসপ্পাদক |... ঠা 


কই 


৯ 


বয়স ৭২, কিন্তু এই বয়সেও কর্মোৎসাহ অটুট আছে |! ছু! 
বর্তমানে মেদিনীপুর জিলার, বাড়বান্দেবপুর গ্রামে 
বাস [|  সেগানকার: লোকসেবা পরিষদের 
তিনি প্রেসিডেন্ট ৷ 


আদর্শনিষ্টা, ত্যাগ ও চরিত্রবত্তার দিক থেকে বর্তমান 

বাংলায় দলমত নিবিশেষে সর্বজনমান্য কোন নেত! 

থেকে থাকেন তে তিনি ডক্টর ঘৌষ। বাংলাদেশে 

তিনি গান্ধী-ভাবধারার শিখা জালিয়ে রেখেছেন । 
এ | ১ 

